
EDITOR RATISBONENSIS LECTORI. 


Manuale Ordinandorum, quod Ratisbo- 
nensibus typis prima vice nunc profertur ex- - 
cusum, in multis catholici orbis provinciis 
innumerabilium prope sacerdotum et clerico- 
rum manibus teritur, ac in Seminariis com- 
muni usu adhibetur. Quae res animum exci- 
tavit, ut perutilem hunc librum, qui in Galliis 
jam duodecies editus fuit, in Germaniam 
quoque inveheremus ac vero etiam ulterius 
propagaremus, quam gallica lingua sese ex- 
tendit. Nam quum Manuale nostrum in Galliis 
ortum suum habuerit, nonnulla, v. g. ritus 
consecrationis episcopi, methodus orationis 
mentalis etc., in vulgari isto idiomate inserta 
fuerunt, atque alia etiam adjecta, quae pro 
consuetudinibus illic vigentibus opportuna exi- 
stimabantur. Resecanda aut castiganda haec 
erant, omniaque ad latinam linguam, quae 
liturgicorum nostrorum librorum propria est, 
ac ad sinceros et approbatos sanctae Romanae 
Ecclesiae ritus legesque rédigenda. 


IV EDITOR RATISBONENSIS LECTORI. 


Quod ut feliciter obtineremus, mirifice 
profuit authentica Decretorum S. Rituum Con- 
gregationis Collectio, quam Gardellinius pri- 
mum adornavit; profuerunt Juris Pontificii 
Analecta, quae hisce annis Romae prodeuntia, 
novissima istiusmodi decreta evulgare con- 
sueverunt. Quapropter rubricas tam ex Pon- 
tificali quam ex Missali Romano verbotenus 
descriptas, authenticis illis Decretis, apte dis- 
positis, illustrare curavimus. Omnem porro 
adhibuimus operam, ne ullum eorum, quod 
ad rem faceret, omitteremus; et ut verba 
ipsius Congregationis ab aliis, vel ex dubiorum 
tenore depromptis vel ad contextum patefa- 
ciendum interjectis, apprime dignoscerentur, 
illa cursivis, ut vocant, characteribus reprae- 
sentare sategimus. Ne vero liber nimis ex- 
cresceret, hos nobis posuimus fines, ut, nonnisi 
ea Decreta notaremus, quae tum directe ad 
rubriearum in Manuali descriptarum intelli- 
gentiam inservirent, tum ad rectam caeremo- 
niarum observantiam spectarent, de qua noster 
hie liber, praeter supremum et principalem 
suum scopum, potissimum sollicitus est. 

Nec alia desunt Ratisbonensis hujus edi- 
tionis commoda. Ut ordinandi ad Presbyte- 
ratum, in ipsa sua ordinatione Pontifici con- 
celebrantes, hoc libro facilius uti possint, 
adjecimus Praefationes per totum annum oc- 
currentes. Ex Rubricis Generalibus Missalis 


EDITOR RATISBONENSIS LECTORI. V 


plura ad juste exereendos ritus pertinentia 
adoptavimus. Ritum celebrandae Missae so- 
lemnis, pariter ex Missali Romano depromptum, 
pro pleniori instructione addidimus. Preces 
probatas et indulgentiis ditatas, sive ante 
sive post Missam recitandas, auximus. Plu- 
ribus in partibus aptiorem rerum seriem ordi- 
nemque disposuimus. Et alia id genus multa. 

Quapropter nostram hane editionem ac- 
euratiorem et locupletiorem merito dicimus, 
atque venerabili clero studiosissime com- 
mendamus. | 


LIBRI SYNOPSIS, 


Ezxhibet libellus hic quidquid pro susci- 
piendis Ordinibus, et pro susceptis laudabili- 
ter et fideliter exercendis, tibi, pie Lector, 
opportunum est atque perutile. 

Hae autem sunt hujusce Manualis partes. 

In prima parte praemittitur Confirmationis 
ritus; interdum enim sacro Chrismate ungit 
Pontifex aliquos ex iis qui prima Tonsura 
mox initiabuntur. Deinde habes seriem omnium 
sacrarum Ordinationum, sicque potes facile 
ad Ordines suscipiendos te rite disponere; 
et iis susceptis, ea in memoriam revocare 
quae, pro illis digne exercendis dat Pontifex 
inonita, adeo sancta, justa, gravia, praeclara 
et apposita ad promovendum, necnon susci- 
tandum ac fovendum clericalem spiritum, ut 


LIBRI SYNOPSIS. VII 


nemo umquam ea satis legere et meditari 
posst. Subjunctae sunt Missae, a Sacerdo- 
tibus recens ordinatis, Pontifici concelebran- 
tibus, recitandae; singulae seorsim dispositae, 
ut facilius et utilius iis utantur Ordinati. 
Accedit ritus Consecrationis Episcopi, ad au- 
gendam reverentiam summo huie sacerdotii 
gradui debitam, et ad praedicandum populo 
superhumanam ejusdem dignitatem omnino 
accomodatus. 

In secunda tractatur breviter de Sacri- 
ficio Missae, et de requisitis ad dignam ejus 
celebrationem. Cum enim, ut notat Conventus 
Melodunensis, Ecclesia catholica  augustius 
habeat nihil sacrificio altaris, et sacerdotes 
huic incumbentes, eam functionem gerant, 
(inquit Concilium Mediolanense tertium), qua 
nulla major et sanctior excogitari potest; con- 
sequens est, ut, quantum fieri poterit, munde 
et recte et legitime, sicut loquitur s. Irenaeus, 
illam peragere curent; ne, ut aiebat S. P. 
Clemens XI, inter homines et Deum positi ad 
ipsius iracundiam sedandam, si negligenter 
immodesteque suo munere fungantur, Deum 
magis irritent. Quae porro illum in finem 


VIII LIBRI SYNOPSIS. 


scire debent et praestare, tradet ista secunda 
pars, ex pio Cardinali Bona, magna ex parte, 
excerpta. 

Tertia et quinta continent cum ante Mis- 
sam, tum post Missam, varias praeparatienes 
et gratiarum actiones: item praeparationis 
ante Missam pro singulis hebdomadae diebus, 
et post Missam gratiarum actionis exercitia; 
quae quidem, ad devotionem acuendam, et 
ad fructuose expendendum tempus quod sa- 
erum praecedit ac subsequitur, non mediocri 
possunt esse adjumento. 

Utrique quarta pars interponitur, Ordo 
videlicet et Ritus servandus in celebratione 
Missae; cui opportunum visum est annectere 
Summarium Caeremoniarum Missae privatae, 
necnon Rubricas de Defectibus cirea Missam 
oecurrentibus; ut, juxta Concilium Tridenti- 
num, ritus illi, quorum multi ex apostolica 
traditione descendunt, maximi habeantur mo- 
menti; quippe quorum ope majestas tanti 
sacrificii commendaretur et mentes fidelium 
per haec visibilia religionis et pietatis signa 
ad rerum altissimarum quae in hoc sacrificio 
latent, contemplationem excitarentur. 


LIBRI SYNOPSIS. IX 


In sexta parte subjieiuntur pii effectus, 
variis Sacerdotum desideriis, ingenio et pie- 
tati aecommodati; velut exempli causa in Lita- 
niis devotissimis, diversisque Orationibus, qui- 
bus haee pars coronatur. 

In septima parte traduntur compendiosae 
Meditationes de variis argumentis, statui cle- 
ricali convenientibus; nimirum de sanctissimo 
Eucharistiae Sacramento, de statu sacerdotali, 
de nonnullis Christi titulis et virtutibus, de 
praecipuis Dei beneficiis, de hominum novis- 
simis finibus, necnon pro solemnioribus Festis, 
quae tenerae pietati excitandae, excitatae vero 
nutriendae ac fovendae, aptiores esse vide- 
bantur, ita ut quisque eas legendo et medi- 
tando cum Psalmista conclamet: Concaluit cor 
meum intra me, et in meditatione mea exar- 
descet ignis. (Ps. xxxvm.) l 

Octava tandem suppetet agendorum Re- 
gulam, methodum Orationis mentalis, et Exer- 
citium diurnum, seu Preces matutinas ac 
vespertinas. Primam quidem, ut in ea vivas 
perfectione, ad quam tenentur sacrorum mini- 
stri; alteram vero, ut caveas illusionem, nec 
tempus inaniter teras; postremum denique, 

ut commodius satisfacias communi omnium 
christianorum obligationi. 

His igitur et aliis, pie et amantissime 
Lector, utere sollicite ac diligenter; et illius 
qui te haec ad manum habere curavit, 
coram Deo, praesertim ad altare, identidem 

MANUALIS ORDINANDORUM 


PARS PRIMA. 


DE CONFIRMANDIS. 


EX PONTIFICALI ROMANO. 


Pontifex infantes, pueros, vel alios sacri ba- 
ptismatis unda perfusos, confirmare volens, paratus 
supra rochettum, cel, si sit Regularis, supra super- 
pelliceum, amictu, stola, pluviali albi coloris, et 
mitra, accedit ad faldistorium ante medium aita- 
ris, aut ín alio convenienti loco sibi paratum; et 
ín eo sedens, renibus altari, et facie populo versis, 
baculum pastoralem in sinistra tenens, populum 
coram se stantem admonet, quod nullus altus, 
nisi solus episcopus, Confirmationis ordinarius mi- 
nister est. 

Nullus confirmatus debet reconfirmari. 

Nullus, qui non sit confirmatus, potest esèe 
in Confirmatione patrinus, nec pater aut mater, 
maritus aut uzor. 

Nullus excommunicatus, interdictus, vel gra- 
etoribus facinoribus alligatus, aut fidei christianae 
rudimentis non edoctus, tngerat se ad percipiendum 
hoc Sacramentum, vel ad tenendum confirmandum. 

Adulti deberent prius peccata confiteri, et po- 
stea confirmari; vel saltem de mortalibus, si in 
ea inciderint, conterantur. 


Manuale ordinand. 1 


2 DE CONFIRMANDIS. 


Hoc Sacramento contrahitur spiritualis co- 
gnatio, impediens matrimonium contrahendum, et 
dirimens jam contractum; quae cognatio confir- 
mantem et confirmatum, illiusque patrem et ma- 
trem, ac tenentem non egreditur. 

Nullus praesentet nisi unum aut duos, non piu- 
res, nisi aliter necessitas suadeat, arbitrio episcopi. 

Confirmandi deberent esse jejuni. 

Confirmato debet ligari frons, et sic manere 
quousque chrisma desiccetur vel extergatur. Pro- 
inde unusquisque confirmandus portet lineam vit- 
tam mundam, cum qua ligetur caput. 

Nullus confirmatus discedat, nisi benedictione 
accepta, quam Pontifez, post omnium confirma- 
tionem, dabit. 

Infantes per patrinos ante Pontificem confir- 
mare volentem teneantur in brachiis dezteris. 
Adulti vero seu alii majores ponant pedem suum 
super pedem dexterum patrini sui. Et ideo neque 
masculi foeminis patrini, neque foeminae mascu- 
lis matrínae esse deberent. 

Quibus per ordinem ante Pontificem dispositis, 
Pontifex sedens luvat manus; deinde, deposita 
mitra, surgit, et stans versa facie ad confirman- 
dos, junctis ante pectus manibus, confirmandis 
genua flectentibus, et manus ante pectus junctas 
tenentibus, dicit: 


Spiritus sanctus superveniat in vos, et virtus 
Altissimi custodiat vos a peccatis. Bk. Amen. 


Deinde, signans se manu deztera a fronte 
ad pectus siyno crucis, dicit: 


. Adjutorium nostrum in nomine Domini. 
. Qui fecit coelum et terram. 

. Domine, exaudi orationem meam. 

. Et clamor meus ad te veniat. 

. Dominus vobiscum, 

. Et cum spiritu tuo. 


DADANA 

Tunc, ectensis versus confirmandos mani- 
bus, dicit: 


Oremus. 


. Omnipotens, sempiterne Deus, qui regenerare di- 
gnatus es hos famulos tuos ex aqua et Spiritu sancto, 
quique dedisti eis remissionem omnium peccatorum, 
emitte in eos septiformem Spiritum tuum sanctum 
paraclitum de coelis. RB. Amen. 

Spiritum sapientiae et intellectus. B. Amen. 

Spiritum consilii et fortitudinis. B. Amen. ’ 

Spiritum scientiae et pietatis. B. Amen. 

Adimple eos Spiritu timoris tui, et consigna eos 
signo crutcis Christi, in vitam propitiatus aeternam. 
Per eumdem Dominum nostrum Jesum Christum Filium 
tuum, qui tecum vivit et regnat in unitate ejusdem 
Spiritus sancti Deus, per omnia saecula saeculorum. 
R. Amen. 


Pontifex, sedens super faldistorium praedi- 
ctum, vel eliam, si multitudo confirmandorum id 
exegerit, dispositis illis per ordinem super gradus 
presbyleril, vel alibi, Pontifex stans cum mitra, 
illos confirmat per ordinem genufferos; et uno 
ordine confirmato, illi surgunt, et alii genuflectunt 
et confirmantur, et sic usque in finem. Et Pon- 
tifex inquirit sigillatim de nomine cujuslibet con- 
firmandi, sibi per patrinum vel matrinam flexis 
genibus praesentati, et summitate pollicis dexterae 
manus chrismate intincta, dicit: 


N. signo te signo cruTcis; quod dum dicit, pro- 
ducit pollice signum crucis in frontem illius; deinde 
prosequitur: ei confirmo te chrismate salutis. In no- 
mine Paitris, et Fitlii, et Spiritus T sancti. Bk. Amen. 

Deinde leviter eum in mazilla caedit, dicens: 
Pax tecum. 

Omnibus confirmatis, Pontifex tergit cum mica 
panis, et lavat pollicem et manus super pelvim. 

1* 

Deinde aqua lotionis cum pane fundatur in pi- 
scinam sacrarti. Interim, dum lavat manus, can- 
tatur sequens Antiphona, vel legitur a ministris : 
quod etiam in similibus servari debet. 


Confirma hoc, Deus, quod operatus es in nobis, a 
templo sancto tuo, quod est in Jerusalem. 


W. Gloria Patri etc. œ. Sicut erat etc. Deinde 
repetitur Antiphona: Confirma hoc, Deus etc. 

Qua repetita, Pontifex, deposita mitra, surgit 
et stans versus ad altare, junctis ante pectus 
manibus, dicit: 


W. Ostende nobts, Domine, misericordiam tuam. 
R. Et salutare tuum da nobis. ; 

WX. Domine, exaudi orationem meam. 

R. Et clamor meus ad te veniat. 

X. Dominus vobiscum. 

B. Et cum spiritu tuo. 


Deinde, junctis adhuc ante pectus manibus, 
H omnibus confirmatis devote genua flectentibdus, 
icit: 


Oremus. 


Deus, qui apostolis tuis sanctum dedisti Spiritum, 
et per eos eorumque successores caeteris fidelibus 
tradendum esse voluisti, respice propitius ad humili- 
tatis nostrae famulatum, et praesta, ut eorum corda, 
quorum frontes sacro chrismate delinivimus, et signo 
sanctae crucis signavimus, idem Spiritus sanctus in eis 
superveniens, templum gloriae suae dignanter inhabi- 
tando perficiat. Qui cum Patre et eodem Spiritu sancto 
vivis et regnas, Deus, in saecula saeculorum. B. Amen. 

Deinde dicit: Ecce sic benedicetur omnis homo, 
qui timet Dominum. 


Et vertens se ad confirmatos, faciens super 
eos signum crucis, dicit: 


Benejfdicat vos Dominus ex Sion, ut videatis bona 

Jerusalem omnibus diebus vitae vestrae, et habeatis 
vitam aeternam. B. Amen. 

Expedita itaque confirmatione, Pontifex se- 
dens, accepta mitra, patrinis et matrínis annun- 
tiat quod instruant filios suos bonis moribus, quod 
fugiant mala et faciant bona, et doceant eos 
Credo in Deum, e£ Pater noster, et Ave Maria, guo- 
niam ad hoc sunt obligati. 

Hoc Sacramentum potest conferri minus solem- 
niter quocumque die, hora et loco, ex causa ad 
arbitrium Episcopi. 

EX RUBRICIS PONTIFICALIS DE CONFIRMATIONE UNIUS. 


1. S4 hoc Sacramentum minus solemniter con- 
| feratur, Pontifex supra rochettum, vel, si sit Re- 
gularis, supra superpelliceum, stola alba et mitra 
simplici paratus, accedit ad faidistorium ante 
medium altaris, si sit in aliqua capella, aut ín 
alio convenienti loco sibi paratum; et sedens, brevi 
sermone alloquitur adstantes et confirmandum; 
quo facto, lavat manus, deinde, deposita miia, 
surgit etc. ut p. 2. 

2. Confirmato gui non habet vittam, stuppa 
aut gossipio frons tergendus est. 

EX DECRETIS 8. RITUUM CONGREGATIONIS. 


1. Juxta Pontificale, dum frontem chrismate 
inungit, dicere debet episcopus: Signo te signo crucis,*'' 
signum super frontem ipsam pollice producens ; quo 
facto manu extensa versus confirmatum incipit: 
».In nomine Patris etc.,í^ ter signum crucis efformans 
more solito. 7. Mai. 1853 in u. Grosset. ad 2. 

2. Potest confirmandus tempore Confirmationis, 
quando episcopus dicit: ,,N. signo te signo crucis etc. ,'' 
praeter nomen suum baptismale aliud nomen Sancti 
sibi imponi curare. Ibid. ad 9. 

9. Sufficit in Confirmatione, si patrinus ponat 
manum suam dexteram super humerum dexterum con- 
firmandi. 20. Sept. 1749 in u. Jaurin. ad 8 

4. Licuit et licet in casu episcopo P., observari 
facere caeremoniam candelae accensae in Confirma- 
tione conferenda, utpote ab ecclesia receptam, fidei 
protestativam et meritorium. 15. Mai. 1745 in u. 
Portugallen. 

NOTAE. 

1. Juxta Instructionem Cardinalis Vicarii Urbis 
d. 22. Mai. 1722 (Ferraris ,,Biblioth.** v. ,,Confir- 
matio‘) et 2. Jun. 1851 (Correspondance de Rome 
a. 1851. p. 293 sqq.) ab officio patrini etiam prohi- 
bentur: qui confirmando in sacro baptismo patrinus 
fuit; Religiosi; clerici in sacris constituti, nisi licentiam 
Ordinarii obtinuerint; qui praecepto Communionis pa- 
schalis non satisfecit. — Convenit ut patrinus sit 
confirmando major aetate, neque minor quatuordecim 
annis. — Nullus confirmandus accedat minor septem 
annis, absque speciali Ordinarii licentia; nullus fronte 
sordida aut capillis defluis et male compositis; nulla 
nisi modestis vestibus induta. — Juxta Ferraris (loc. 
cit. art. III, n. 11) patrinus in Confirmatione non debet 
esse, nisi unus solus, vel una sola. 

2. S. Congregatio Concilii d. 19. Jul. 1819 non 
esse probandum dixit usum Fesulanae ecclesiae, quo 
in publica sacramenti Confirmationis administratione 
episcopus virum atque mulierem eligebat, qui, quaeve 
patrini, matrinaeve pro omnibus confirmandis munere 
fungerentur; tollerandum tamen permisit in casu necessi- 
tatis ab episcopo judicandae ad formam Pontificalis 
Romani (Ferraris 1. cit. in add. SS. Congregg. decretis). 

3. Alicubi mos est, ut mox post collatum Confir- 
mationis sacramentum frons confirmati abluatur ab 
aliquo ex assignatis sacerdotibus spongia (bombacio) 
vel alio linteo; alibi exspectatur, donec sit exsiccatum 
chrisma; et alibi circumfertur vitta seu pannus linteus 
aliquibus diebus. In hoc est servanda cujusque loci 
consuetudo (Ferraris loc. cit. n. 30). Probatur haec 
sententia a rubrica Pontificalis de Confirmatione Unius. 

EX PONTIFICALI ROMANO. 


Quando episcopus ordinationem facere dispo- 
suerit, omnes qui ad sacrum ministerium accedere 
voluerint, feria quarta ante ipsam ordinationem, 
vel quando episcopo videbitur, ad civitatem evo- 
centur. Episcopus autem sacerdotibus, et aliis 
prudentibus viris, peritis divinae legis, ac ín 
ecclesiasticis functionibus ezercitatis, sibi adscitis, 
ordinandorum genus, personam, aetatem, insti- 
tutionem, mores, doctrinam et fidem diligenter 
éinvestiget et ezaminet. 

Nullus ad subdiaconatus ordinem ante vige- 
simum secundum, ad diaconatus ante vigesimum 
tertium, ad presbyteratus ante vigesimum quintum 
aetatis suae annum promoveatur. Sciant tamen 
episcopi, non singulos in ea aetate constitutos 
debere ad hos ordines assumi, sed dignos dum- 
tarzat, et quorum probata vita senectus sit. Regu- 
dares quoque nec in minori aetate, nec sine dili- 
genti episcopi ezamine ordinentur. 

Prima tonsura non initientur, qui Sacramentum 
Confirmationis non susceperint, et fidei rudimenta 
edocti non fuerint, quique legere et scribere ne- 
sciant, et de quibus probabilis conjectura non sit, 
eos, non saecularis judicii fugiendi fraude, sed 
ut Deo fidelem cultum praestent, hoc vitae genus 
elegisse. 

Ad minores ordines promovendi bonum a pa- 
rocho et a magistro scholae, in qua educantur, 

testimonium habeant. Hi vero qui ad singwos 
majores erunt assumendi, per mensem ante orli- 
nationem episcopum adeant, qui parocho aut alteri, 
cui magis expedire videbitur, committat, ut nomi- 
nibus, ac desiderio eorum quí volent promoveri, 
publice in ecclesia propositis, de ipsorum ordinan- 
dorum natalibus, aetate, moribus et vita a fide 
dignis diligenter inquirat, et litteras testimoniales 
ipsam inquisitionem factam conlinentes ad ipium 
episcopum quamprimum transmittat. 

Minores ordines iis, qui saltem latinam lin- 
guam intelligant, per temporum nterstitia, nisi 
aliud episcopo magis expedire videretur, confe?ran- 
tur, ut eo accurattus, quantum sit hujus disci- 
plinae pondus, possint edoceri; ac in unoquoque 
munere, jurta praescriptum episcopi, se exerceant, 
idque in ea cui adscripti erunt ecclesia, nisi forte 
er causa studiorum absint; atque ita de gradu 
in gradum ascendant, ut in eis, cum aetate, vitae 
meritum et doctrina major accrescat. Quod et 
bonorum morum exemplum, et assiduum ín eccle- 
sia ministerium, atque major erga presbyteros et 
superiores ordines reverentia, et crebrior, quam 
antea, Corporis Christi communio mazime com- 
probabunt. Cumque hinc ad altiores gradus, et 
sacratissima mysteria sil ingressus, nemo iis ini- 
ttetur, quem non scientiae spes majoribus ordinibus 
dignum ostendat. Hi vero non nisi post annum 
a susceptione postremi gradus minorum ordinum, 
ad sacros ordines promoveantur, nisi necessi- 
tas, aut ecclesiae utilitas, judicio episcopi, aliud 
ezposcat. 

Subdiaconl et diaconi ordinentur, habentes 
bonum testimonium, et in minoribus ordinibus jam 
probati, ac litteris et iis quae ad ordinem ezer- 
cendum pertinent, instructi; qui sperent, Deo 
auctore, se continere posse: ecclesiis, quibus ad- 
scribentur, inserciant; scíantque mazime decere, 

si saltem diebus dominicis et solemnibus, cum 
altari mánistraverint, sacram communionem per- 
ceperint. Promoti ad sacrum subdiaconatus or- 
dinem, sí per annum saltem in eo non sint versati, 
ad altiorem gradum, nisi aliud episcopo rídeatur. 
ascendere non permittantur. 

Duo sacri ordines non eodem die, etiam Re- 
gularibus, conferantur. 

Qui pie et fideliter in ministeriis ante actis 
se gesserint, et ad presbyteratus ordinem assu- 
smuntur, bonum habeant testimonium; et hi sint, 
qui non modo in diaconatu ad minus annum in- 
tegrum, nisi ob ecclesiae utilitatem ac necessitatem 
aliud episcopo videretur, ministravcerint; sed etiam 
ad populum docendum ea quae scire omnibus 
necessarium est ad salutem, ac ad ministranda 
sacramenta, diligenti examine praecedente, idonei 
comprobentur ; atque ita pietate et castis moribus 
conspicui, ut praeclarum bonorum operum erzem- 
plum et vitae monita ab eis possint exspectari. 

IMegitimi sine dispensatione apostolica ad sa- 
cros ordines promoveri non possunt, ad minores 
tamen possunt ez dispensatione sui episcopi Ordi- 
narii: neque etiam furiosi, amentes, servi, homi- 
cidae, irregulares, insigni corports vitio deformes, 
aut manci ordinari possunt. 

Examinentur de ordine, ín quo sunt constituti, 
et quando, et a quo illem receperuni. 

Clerícus saecularis, quamvis alias sit idoneus 
moribus, sctentía et aetate, ad sacros ordines 
non promoceatur, nisi prius legitime constet, eum 
beneficium ecclesiasticum, quod sibi ad victum 
honeste sufficiat, pacifice possidere. Id vero bene- 
fictum resignare non possit, nisi facta mentione, 
quod ad illius beneficii titulum sit promotus; neque 
ea resignatio admittatur, nisi constito, quod ali- 
unde vivere commode possit, et aliter facta resig- 
natio nulla sit. Patrimonium vero, vel pensionem 

obtinentes ordinari posthac non possint, nisi illi 
quos Episcopus judicaverit assumendos pro necessi- 
tate vel commoditate ecclesiarum suarum: eo quo- 
que prius perspecto, patrimonium illud, vel pen- 
sionem, vere ab eis obtineri, taliaque esse, quae 
eis ad vitam sustentandam satis sint: atque illa 
deinceps sine licentia episcopi alienari, aut ez- 
tingui, vel remitti nullatenus possint, donec bene- 
ficium ecclesiasticum sufficiens sint adepti, vel 
aliunde habeant unde vivere possint. 

Adeertat diligenter Pontifex, cum ordines con- 
fert, ne in expressione formarum, vel collatione 
instrumentorum ipsorum ordinum deficiat; fre- 
quenter Pontificale respiciat, et mature procedat. 
Mone«at ordinandos, quod instrumenta, in quorum 
traditione character émprimitur, tangant. Secretas 
morose dicat, ut ordinati ad sacerdotium possint 
illas cum eo dicere; debent enim er consuetu- 
dine concelebrare, et etiam verba consecrationis 
proferre. 

Tempora ordinationum sunt: sabbata in om- 
nibus quatuor temporibus, sabbatum ante domi- 
nicam de Passione, et sabbatum sanctum. 

Clerícatus, seu prima tonsura, quocumque 
die, hora et loco conferri potest. 

Minores vero ordines possunt dari singulis 
dominicis, et festivis diebus duplicibus ex prae- 
cepto, ubicumque, in mane tamen. 

Ordinandi omnes debent in ecclesia se prae- 
sentare cum tonsura, habitu, et paramentis ordini 
suo convententibus, et candelis in manu accensis. 
Et cum a notario episcopi nominati fuerint, respon- 
deant: Adsum, et accedant ad locum ordinationis, 
secundum ordinem descriptionis. 

Advertat quoque Pontifex, quod si unus tantum 
sit per eum ad quemcumque ordinem promovendus, 
illum admoneat et alloquatur, non in plurali, ut 
textus dicit, sed in singulari. 

In sabbatis quatuor temporum, in quibus fiunt 
ordinationes generales, Tonsurae fieri debent post 
Kyrie eleison. Deinde, dicta prima lectione, ordi- 
nantur 0stiarti; post secundam lectionem, Lectores; 
post tertium, Exorcistae; post quartam, Acolythi; 
post quintam, Subdiaconi; finita epistola, Diaconi. 
Et demum ante ultimum versum tractus, vel, infra 
Octavam Pentecostes, ante ultimum versum Sequen- 
tiae, ordinantur Presbyteri. 

Sé ordinationes fiant in sabbato ante domi- 
nicam de Passione, quia unica tantum dicitur 
lectio, Tonsurae debent fleri immediate post In- 
iroitum; omnes minores ordines post Kyrie eleison; 
Subdiaconi immediate post collectam; Diaconi post 
epistolam; Presbyteri ante ultimum versum Tractus. 

Idem servetur, quandocumque dantur ordines 
sacri extra tempora, ez dispensatione apostolica. 
Quod si fiat inter Pascha et Pentecosten, Presby- 
teri ordinantur ante ultimum versum; si inter 
Pentecosten et Septuagesimam, ordinantur ante 
versum Alleluia. Et antequam ad collationem or- 
dinum procedatur, legitur mandatum apostolicum, 
sive supplicatio, cujus vigore Pontifici facultas 
conceditur ordinandi; quibus lectis, dicit Pontifex: 
Deo gratias; et ad ordinationem procedit. 

Sé vero Sabbato sancto ordinationes fiant, 
officium incipitur a prima prophetia, et conti- 
nuatur prout in ordinario, usque ad Litanias in- 
clusive: ín quibus, dicto Ut omnibus fidelibus ete., 
surgit ab accubitu Pontifez, et conversus ad ordi- 
nandos, eos benedicit, prout post Litanias infra 
ponitur. Deinde perficiuntur Litaniae, et Pontifex 
facit Confessionem, et dicto Kyrie eleison pro Missa, 
ordinat ad primam Tonsuram. Tum dicit Gloria 
in excelsis Deo etc.; quo dicto, ordinat ad quatuor 
minores ordines. Deinde dicit orationem ordina- 
fiam, cum alia pro ordinandis; quibus dictis, 
ordinat ad Subdiaconatum. Tum dicitur epistola, 

et, ea dicta, ordinat Diaconos. Dicitur deinde 
Alleluia cum suo versu, et prima pars Tractus; 
quibus dictis, ordinat Presbyteros; post quorum 
ordinationem dicitur versus, Tractus, Evangelium 
et alia, prout in ordinario. 

Quando autem Pontifex extra Missarum sole- 
mnia est promoturus aliquos ad primam Tonsuram, 
vel ad quatuor minores ordines, sufficit quod habeat 
stolam supra rochetum, vel supra superpelliceum 
(sí sit Regularis) et mitram simplicem. Cum autem 
est celebraturus pro sacris ordinibus conferendis, 
habere debet sandalia et omnia paramenta ponti- 
ficalia, et dicere psalmum Quam dilecta etc. 

Ordinationes sacrorum ordinum, statutis a 
Jure temporibus, ac in cathedrali ecclesia, vocatis, 
praesentibusque ad id ecclesiae canonicis, publice 
celebrentur; si autem in alio dioecesis loco, prae- 
sente clero loci, dignior, quantum fieri poterit, 
ecclesia semper adeatur. 

Cum igitur ordinationes faciendae sunt, per 
sacristam, seu alium ad quem spectat, praepa- 
rantur omnia quae necessaria sunt pro Missa 
pontificali. Et demum cum tempus ordinationis 
instat, hora competenti, Pontifex cappa magna 
indutus , capellano illam post eum deferente, 
venit ad ecclesiam, ubi ordinationes fieri debent.: 
et accedens ante altare, genuflexus ibidem alt- 
quamdiu orat. Deinde vadit ad sedem, ubi para- 
menta capere consuevit; cel, si non sit in ecclesia 
sua, ad faldistorium, ad cornu epistolae sibi pa- 
ratum, ubi sedens accipit omnia paramenta ponti- 
ficalia coloris tempori concententis, et mitram 
simplicem, dicens psalmum Quam dilecta ete. 

Pontifex sic paratus, baculum pastoralem ín 
sinistra tenens, accedit ad gradus altaris, ubi, 
depositis baculo et mitra, facta altari reveren- 
tía cum profunda capitis inclinatione, facit cum 
ministris Confessionem: interim cantatur a choro 

Introitus et Kyrie eleison. Finita Confesstone, Ponti- 
fex ascendit ad altare, illud in medio osculatur, 
et textum Evangelii ad sinistram, incensat altare 
more solito, resumit mitram, et revertitur ad 
sedem, seu ad faldistorium, ad cornu epistolae, 
ubi, deposita mitra, et versa facie ad altare, ob- 
lato sibi per ministrum libro, ex eo legit Introitum 
et Kyrie eleison. Quibus dictis, sedet cum mitra, 
donec perficiatur a choro ultimum Kyrie eleison. 
Quo finito, surgit Pontifex, et cum mitra ad 
faidistorium, ante medium altaris sibi praepara- 
tum accedit, et in illo sedet, renibus altari versis. 
Tum Archidiaconus vocat omnes ordinandos, di- 
. cens: Accedant omnes qui ordinandi sunt. Quibus ante 
allare coram Pontifice genuftexis, et in modum 
coronae dispositis, Archidiaconus publice inter- 
rogat omnes, si sint aliqui qui forte non sini con- 
firmati: quía non debent ad ordinationem accedere, 
nisi prius confirmentur. Et si aliqui confirmandt 
erunt, tunc depositis Pontifex annulis et chiro- 
thecis, lavat manus, reassumit annulos, et con- 
firmat, prout habetur supra, fol. 2; vel si non 
erunt aliqui. confirmandi, palam interdicit per 
unum er suis, sub his verbis: 


Reverendissimus in Christo Pater et Dominus, Do- 
minus N., Dei et apostolicae Sedis gratia episcopus N., 
sub excommunicationis poena praecipit, et mandat 
omnibus et singulis pro suscipiendis ordinibus hic prae- 
sentibus, ne quis forsan eorum irregularis, aut alias 
a jure, vel ab homine excommunicatus, interdictus, 
suspensus, spurius, infamis, aut alias a jure prohibitus, 
sive ex aliena dioecesi oriundus, sine licentia sui epi- 
scopi, aut non descriptus, examinatus, approbatus et 
nominatus, ullo pacto audeat ad suscipiendos ordines 
accedere: et quod nullus ex ordinatis discedat, nisi 
Missa flnita, et benedictione Pontificis accepta. 


Demum ad ordinationem procedat. 

EX DECRETIS 8. CONGREGATIONIS RITUUM. 


1. Canonici tenentur ministrare, assistere et in- 
servire archiepiscopo Ordinationes tam intra quam 
extra ecclesiam cathedralem celebranti, dummodo 
in Cathedrali tot canonici et ministri remaneant, 
qui satis sint ad divina officia celebranda. "i. Jul. 
1612 in u. Elboren., et 16. Sept. 1645 in u. Grosset. — 
Ad praefatam autem assistentiam tenentur canonici 
praedicti, quando solemniter in cantu inter dè 
vina officia fiunt Ordinationes; si vero fiant pri- 
vatim, tres tantum ez ipsis debent episcopo inser- 
vire. T Dec. 1658 in u. Civit. Ducal. — Ad dubium: 
an canonici cathedralis ecclesiae possint compelli as- 
sistere et inservire episcopo Ordinationes habenti in 
palatii episcopalis sacello? dispositio S. Concilii Tri- 
dentini Sess. XXIII. de Reform. cap. VIII.' omnino 
servanda est. 9. Jun. 1696 in u. Sarnen. — Episcopo 
vero exira civitatem Ordinationes et alias functiones 
exercenti canonici ecclesiae cathedralis non tenentur 
assistere 23. Mart. 1686 in u. Nolan. ad 3. 

2. Quando episcopus facit Ordinationes genera- 
les, vel alias functiones episcopales, si illas 
solemniter cum Missa cantata celebret, idem 
ordo sercandus est et iidem assistentes episcopo 
inservire et ministrure debent, qui in Missis sole- 
mnibus ministrare solent. Si cero episcopus dictas 
functiones sine Missa solemni facere voluerit, 
quia eliam tunc erit omnibus paramentis ponti- 
ficalibus indutus, conveniens est, ut iidem, vel 
illis impeditis saltem duo alii canonici ecclesiae . 
cathedralis parati assistant, praeter Archidia- 
conum qui vocat ordinandos, et Presbyterum qui 
de libro serviat?, et alios presbyteros, qui jurta 


1) Haec dispositio eadem est, quam verbotenus continet ru- 
brica Pontificalis — supra pag. 12. ad $. ,Ordinationes sacrorum 
ordinum etc.* 

3) Hic Presbyter nullus alius est, nisi Presbyter assistens, 

formam Pontificalis in Ordinationibus requtruntur. 
Alii vero canonici ad publicas Ordinationes, quae 
sine Missa cantata fiunt, in habitu canonicali 
assistere poterunt. 19. Mai. 1607 in u. Placent. 
ad 2; 17. Jun. 1606 in u. Barbast. 

3. Ad quaestionem: quomodo in Missa Ordina- 
tionis lecta sine cantu duo canonici assistentes et archi- 
diaconus parati esse debeant, et utrum interesse etiam 
debeat presbyter assistens in pluviali, servetur Caere- 
moniale Episcoporum lib. I., cap. VII'. 6. Sept. 
1834 in u. Pis. 

4. Episcopus swffragameus mon debet uti 
baculo pastorali, nisi quando tenuerit Ordina- 
tiones, vel alias functiones fecerit, in quibus furta 
regulas libri Pontificalis eo uti debet et necesse 
est. In Ordinationibus? clericorum Dftgnitates et 
canonici tenentur assistere episcopo suffraganeo 
in habitu canonicali, quando legitime mon erunt 
impediti, et ex eis sacra sumere debent para- 
menta tot dignitates et canonici, quot necessarii 
erunt jurta rubricas Pontificalis et formam actus, 


de quo in Caerem. Epist. lib. I, c. VII; ubi describitur modus, 
quo „de libro servire" debet. Ceterum adest minister clericus, 
qui proprie librum sustinet. 

1) Hic agitur de munere Presbyteri assistentis, ,qui debet 
esse dignior ex presbyteris, tam canonicis quam dignitatibus; 
nec refert, quo nomine nuncupetur, an archidiaconus, an archi- 
presbyter.^ Ejusmodi Presbyter assistens semper suo munere 
fungi debet, quando Episcopus pontificaliter paratus Missam cele- 
brat. Quum vero, juxta decretum d. 19. Mai. 1607 superius rela- 
tum, duos canonicos diaconorum assistentium munus agentes, 
paratos esse conveniat, idcirco etiam Presbyterum assistentem 
de quo ibidem et absque dubio etiam in citato decreto d. 7. Dec. 
1658 sermo, paratum aecedere aequum est. Idem censerem 
de Archidiacono; nihil vero impedire videtur, quominus Archi- 
diaconus simul munus Presbyteri assistentis gerat. Parantur vero 
amictu supra rochettum et Presbyter assistens pluviali, diaconi 
assistentes dalmaticis. — &Si vero Ordinatio privatim in aliquo 
sacello, non publice in ecclesia peragitur, nulla ratio jubere 
videtur, quod tres canonici parati assistant. 

3) Intelliguntur Ordinationes publicae et solemnes. 

quem dictus episcopus suffraganeus exercet. 1. Sept. 
1607 in u. Brachar. 

5. In Ordinatione solemniter facienda, accedente 
episcopo a sede ad altare pro Ordinibus conferendis, 
convenientius ei ministratur per diaconum evan- 
gelii et subdiaconum, quia ipsi sunt qui ministrant, 
alii vero diaconi solummodo dicuntur assistentes. 
19. April. 1681 in u. Cesenat. ad 5. 

6. In Ordinatione privata possunt accendi 
quatuor cerei in altari, ut in rubrica (pro Ordina- 
tione unius SubdiaconiD, sed in ecclesia et pub- 
lica Ordínatione septem, ut in Missa pontificali. 
21. Nov. 1831 in u. Mars. ad 8. 

T. Non licet (sine gravi causa) sacras generales 
Ordinationes extra cathedralem ecclesiam peragere. 16. 
Sept. 1747 in u. Avenion. ad 2. In Ordinatione generali 
servetur Pontificale cum Missa solemni in altari 
majori, praesente clero. 6. Sept. 1698 in u. Veli- 
tern. ad 3. 

8. Non licet pluribus episcopis in eadem eccle- 
sia et eodem tempore Ordines conferre, et abusus 
contrarius est e/éménandus. 30. Mart. 1675 in u. Neap. 

9. Non licet episcopo (gravi aegritudine labo- 
ranti), alio sacerdote Missae sacrificium celebrante, 
Ordines sacros conferre. 23. Sept. 1837 in u. Nemaus. — 
Et in hoc zAil indulgendum esi, etsi alter episcopus 
ultra tercenta milliaria distaret. 8. Jun. 1658 et 24. 
Jan. 1660 in u. Uratislar. 

10. Missa ad Ordines celebrandos, etiamsi Ordi- 
nationes non sint generales, sed particulares, in tem- 
poribus debet esse de feria; extra tempora, de 
festo currenti. 28. Sept. 1675 in u. Compostell. 
ad 7. — In Ordinum collatione diebus a jure sta- 
tutis dicatur semper Missa de feria occurrente, non 
autem de Sancto, qui forte diebus illis occurreret. 
Quod decretum: etiam comprehendit casum, quo Missa 
privatim et sine cantu ab episcopo Ordines con- 
ferente dictis diebus celebretur. Negue toleranda, 

sed abolenda est consuetudo celebrandi Missam de 
Sancto occurrente, non autem de feria, dum episcopus 
praedictis diebus privatim sacras habet Ordinationes. 
11. Febr. 1764 in u. Fesul. ad 1, 2; — 21. Mart. 1744 
in u. Bergom. ad 2; 11. Jul. 1739 in u. Neriton. ad 3. 


11. In Ordinationibus quae fiunt sabbato qua- 
tuor temporum, tametsi oċcurrat aliquod festum 
duplex, Missa celebrari debet de feria cum oratione 
pro ordinandis, et reliquis suffragiis, sine 
commemoratione Sancti currentis. Missa prout 
jacet, ac si non esset festum duplex, est cele- 
randa. 26. Jan. 1658 in u. Conchen; 27. Aug. 
1707 in u. Brachar. ad 1. 


12. Occurrente festo semiduplici vel duplici cujus- 
cumque classis aut solemnitatis in sabbato quatuor 
temporum, aut ante dominicam Passionis, Missa pro 
ezplenda generali Ordinatione est dicenda de tem- 
pore, non omissa tamen, juxta rubricarum dispo- 
sitionem, illa de festo occurrente. Et si Ordinatio 
habetur in Cathedrali vel Collegiata, ubi canuntur duae 
Missae, de festo et de feria, Ordinatio habenda est 
in Missa de feria. 30. Jan. 1781 in u. Astoric. ad 1—4. 


13. Non licet episcopo (pro lubitu) die sabbati 
sancti Ordines conferre, Sacrum privatim peragendo in 
proprii palatii sacello vel alibi. 18. Mart. 1702 in u. 
Mazar. Quod si indultum aut necesse fuerit, pro colla- 
tione sacrorum Ordinum in sabbato sancto Missa 
incipienda est a prophetiis. 21. Mart. 1744 in u. 
Bergom. ad 1; 28. Jul. 1821 in u. Dub. ad 2. 


14. Si episcopo detur facultas conferendi Ordines 
sacros diebus festivis, potest illos conferre in diebus 
Apostolorum, ceterisque per apostolicam sedem abro- 
gatis. Pariter hisce diebus, sed mane tantum, licet 
conferre etiam Ordines minores. 12. Nov. 1831 in u. 
Mars. ad 1; 18. Febr. 1843 in u. Anicien. 

15. Quum conferuntur ordines sacri extra tempora, 
omnino legendum est juxta Pontificale Romanum 

Breve Apostolicum facultatem hanc tribuens. 23. Mai. 
18835 in u. Quebec. ad 5. 

16. Rubrica Pontificalis: ,, Minores ordines possunt 
conferri in Dominicis et festis duplicibus',** quoad ultima 
verba ita intelligenda est: Minores ordines conferri 
possunt in festis de praecepto, vel in festis dupli- 
cibus, quae erant de praecepto ante reductionem. 
16. Mart. 1833 in u. Claremont.; 23. Mai. 1835 in u. 
Quebec. ad 4; 7. Dec. 1844 in u. Sen. 

17. Ad quaestionem: utrum minores ordines post 
meridiem feriae VI. ante sabbatum Ordinum conferri 
possint, servanda est resolutio S. Congregationis 
Concilii, quae sub die 13. Aprilis 1720 in Por- 
tallegren. simili dubio respondit: Affirmative quoad 
primam Tonsuram; et quoad ceteros mínores or- 
dines consuetudinem dmmemorabilem tolerari posse, 
sed ezpedire, ut episcopus se conformet Pontíficali 
Romano tit. de min. Ordinibus. 11. Mart. 1820 in 
u. Civitaten. ad 11. | 

18. In quaestione: cui competat jus vocandi ordi- 
nandos in solemnibus Ordinationibus, rubricae Ponti- 
ficalis servandae sunt. 29. Mart. 1659 in u. Mazzar. 

19. Etiam quando unus in episcopali sacello ordi- 
natur, palam interdicere debet episcopus per unum ex 
suis, sicut habetur in Pontiflcali Romano: ,,Ne quis 
accedat irregularis.'^ 25. Sept. 1852 in u. Venet. ad 4. 


NOTAE. 


1. Non possunt eodem die conferri ordines minores 
et subdiaconatus, nisi adsit consuetudo, quae est pro- 
banda per episcopum. S. Congr. Concil. in Calagurit. 


1) Cf. cap. de eo 3. de temp. ordinat.: ,Licitum est episcopis, 
dominicis et aliis festis diebus unum aut duos ad minores ordines 
promovere. Sed ad subdiaconatum nisi in quatuor temp., aut 
sabb. sancto, vel in sabb. ante Dom. de Passione nulli episco- 
porum praeterquam Romano Pontifici (aut ex indulto ejusdem) 
licet.^ Glossa ibid.: Non solum unum aut duos possunt episcopi 
ad minores ordines promovere dictis diebus, sed etiam plures, 
dummodo non tot ordinentur, quod videatur esse generalis ordinatio. 

28. April. 1694, 7. Mai, 1707. 21. Febr. 1728. (Ferraris 
„Biblioth.“ ad v. ,,O0rdo,'* art. II. n. 17). 

2. Anni aetatis a Tridentino concilio et Pontificali 
pro tribus sacris ordinibus requisiti sufficiunt incepti 
(Ferraris l. c. n. 79). 

3. Regulares ordinantur ad titulum paupertatis, 
quam solemniter vovent Religiosi, ideoque debent esse 
professi (ibid. n. 83, 101 sqq.; vide in ord. subdiac.). 


DE CLERICO FACIENDO. 


EX PONTIFICALI ROMANO. 


Clericus fieri potest etiam extra Missarum 
solemnia, quocumque die, hora et loco. 

Pro clericis ordinandis, parentur forfices pro 
incidendis capillis, et bacile pro illis imponendis. 
Et quilibet ordinandorum habere debet suum super- 
pelliceum super brachium sinistrum, et candelam 
in manu dextera. 

Et vocantur omnes tonsurandi nominatim et st- 
gillatim per notarium, et quilibet respondet: Adsum. 

Quibus ante altare, coram Pontifice in faldi- 
storio cum mitra sedente genufleztis, Pontifex 
surgit cum mitra, et dicit: 


V. Sit nomen Domini benedictum. 

R. Ex hoc nunc et usque in saeculum. 
WV. Adjutorium nostrum in nomine Domini. 
RB. Qui fecit coelum et terram. 


Oremus, fratres carissimi, Dominum nostrum Je- 
sum Christum pro his famulis suis, qui ad deponendum 
comas capitum suorum pro ejus amore festinant, ut 
donet eis Spiritum sanctum, qui habitum religionis in 
eis in perpetuum conservet, et a mundi impedimento 
ac saeculari desiderio corda eorum defendat: ut sicut 
immutantur in vultibus, ita dextera manus ejus virtutis 

tribuat eis incrementa, et ab omni caecitate spirituali 
et humana oculos eorum aperiat, et lumen eis aeternae 
gratiae concedat. Qui vivit et regnat cum Deo Patre 
in unitate ejusdem Spiritus sancti Deus, per omnia 
saecula saeculorum. 

Post haec, sedente Pontifice, schola inchoat, 
et prosequitur Antiphonam et Psalmum, 8. tom. 


Ant. Tu es, Domine, qui restitues hereditatem 
meam mihi. 


Psalmus 15. 


Conserva me, Domine, quoniam speravi in te:* 
dixi Domino: Deus meus es tu, quoniam bonorum 
meorum non eges. | 

Sanctis qui sunt in terra ejus:* miriflcavit omnes 
voluntates meas in eis. 

Multiplicatae sunt infirmitates eorum : * postea acce- 
leraverunt. 

Non congregabo conventicula eorum de sanguini- 
bus:* nec memor ero nominum eorum per labia mea. 


Repetitur tota Antiphona: Tu es, Domine etc. 

Incepto Psalmo, Pontifex cum forficibus inci- 
dit unicuique extremitates capillorum in quatuor 
locis, videlicet in fronte, in occipitio, et ad utram- 
que aurem, deinde in medio capitis aliquot crines 
capillorum, et in bacile deponit; et quilibet, cum 
tondetur , dicit: 

Dominus pars hereditatis meae, et calicis mei: 
iu es, qui restitues hereditatem meam mihi. 


Omnibus tonsis, mitra deposita, surgit Ponti- 
fex, el stans versus ad illos, dicit: : 


Oremus. 


Praesta, quaesumus, omnipotens Deus, ut hi famuli 
iui, quorum hodie comas capitum pro amore divino 
deposuimus, in tua dilectione perpetuo maneant, et eos 

sine macula in sempiternum custodias. Per Christum 
Dominum nostrum. Bk. Amen. 
Tum schola inchoat et prosequitur Antiphonam 
sequentem. Qua incepta, Pontifex sedet cum mitra. 
Ant. 7. ton. Hi accipient benedictionem a Domino, 
et misericordiam a Deo salutari suo: quia haec est 
generatio quaerentium Dominum. 


Psalmus 23. 


Domini est terra, et plenitudo ejus: * orbis terrarum 
et universi, qui habitant in eo. 

Quia ipse super maria fundavit eum:* et super 
flumina praeparavit eum. 

Quis ascendet in montem Domini: * aut quis stabit 
in loco sancto ejus? 

Innecens manibus et mundo corde:* qui non ac- 
cepit in vano animam suam, nec juravit in dolo pro- 
ximo suo. 

Hic accipiet benedictionem a Domino: * et miseri- 
cordiam a Deo salutari suo. 

Haec est generatio quaerentium eum: * quaerentium 
faciem Dei Jacob. 

Attollite portas, principes, vestras et elevamini 
portae aeternales:* et introibit Rex gloriae. 

Quis est iste Rex gloriae?* Dominus fortis et po- 
tens, Dominus potens in praelio. | 

Attollite portas, principes, vestras et elevamini 
portae aeternales:* et introibit Rex gloriae. 

Quis est iste Rex gloriae? * Dominus virtutum ipse 
est Rex gloriae. 

Gloria Patri, et Filio etc. 

Sicut erat in principio etc. 

Deinde repetitur tota Antiphona: Hi accipient etc. 

Qua finita, surgit sine mitra Pontifex, et ad 
altare conversus, dicit: Oremus. | 

Et ministri dicunt: Flectamus genua. R. Levate. 

Et moz ad tonsos genuflexos versus, Ponti- 
fez dictt: . 

Adesto, Domine, supplicationibus nostris, et hos 
famulos tuos benetTdicere dignare, quibus in tuo sancto 
nomine habitum sacrae religionis imponimus; ut, te 
largiente, et devoti in Ecclesia tua persistere, et vitam 
percipere mereantur aeternam. Per Christum Dominum 
nostrum. B. Amen. 


Tunc Pontifex sedet cum mitra, et accipiens 
in manu superpelliceum, dicit singulis: 


Induat te Dominus novum hominem, qui secundum 
Deum creatus est in justitia et sanctitate veritatis. 


Et moz imponit illud cuilibet, repetendo Induat 
te etc., £mmittens usque ad scapulas, et immediate 
trahens, si unum tantum sit superpelliceum; sic- 
que facit usque ad ultimum, qui eo totaliter in- 
duitur ; si tero quisque suum superpelliceum habeat, 
singuli totaliter induuntur. Quo expedito, sine mi- 
tra surgit Pontifer, et versus ad illos, dicit: 


Oremus. 


Omnipotens sempiterne Deus, propitiare peccatis 
nostris, et ab omni servitute saecularis habitus hos 
famulos tuos emunda; ut, dum ignominiam saecularis 
habitus deponunt, tua semper in aevum gratia per- 
fruantur; ut sicut similitudinem coronae tuae eos ge- 
stare facimus in capitibus, sic tua virtute hereditatem 
subsequi mereantur aeternam in cordibus. Qui cum 
Patre et Spiritu sancto vivis et regnas Deus, per omnia 
saecula saeculorum. RB. Amen. 


Deinde sedet cum mitra Pontifex, et alloquitur 
eos sub his verbis: 


Filii carissimi, animadvertere debetis, quod hodie 
de foro Ecclesiae facti estis, et privilegia clericalia 
sortiti estis; cavete igitur, ne propter culpas vestras 
illa perdatis, et habitu honesto, bonisque moribus at- 
que operibus Deo placere studeatis. Quod ipse vobis 
concedat per Spiritum sanctum suum. B. Amen. : 

Tum suggerente Archidiacono, ordinati redeunt 
ad loca sua. 


EX RUBRICIS PONTIFICALIS DE UNO TONSURANDO. 


1. Si ertra Missarum solemnia minus solemni- 
ter Tonsura eonferatur, Pontifex super rochettum, 
vel (si sit Regularis) supra superpelliceum stola 
alba et mitra simplici paratus, accedens ad fal- 
distorium ante medium altaris, si sit in capella, 
vel in loco convenienti sibi paratum, sedet. 

Vel si. ante immediate, vel post Missam pri- 
vatim celebratam conferatur, Pontifex, deposita 
planeta vel ea indutus, et mitra, accedens ad 
faldistorium ante medium altaris positum sedet. 

Vel denique st: Tonsuram tantum in privatae 
Missae celebratione, cum mitra, aut etiam cum 
aliquo ex majoribus ordinibus intra Missarum so- 
lemnia pontificaliter paratus conferat episcopus, 
in Missa de sabbato ante dominicam Passionis et 
in aliis Missis, in quibus non dicitur Gloria in ex- 
celsis, post Introitum Tonsura conferri debet. In 
Missis vero de quatuor temporibus, de sabbato 
sancto, et in aliis Missis, in quibus dicitur Gloria in 
excelsis, dicto Kyrie eleison, ad Tonsuram proceditur. 

Pontifice igitur sedente in faldistorio, vocatur 
tonsurandus nominatim, et respondens:  Adsum, 
accedit: tum facto profunda reverentia Pontifici, 
genuflectit coram illo. 

Deinde surgit Pontifex eic. ut supra p. 19. 

2. Antiphonam Tu es Domine, et Psalm. 15, Ant. 
Hic -accipiet benedictionem, e£ Ps. 23, schola seu 
ministri inchoant el prosequuntur. 

3. Pontifex, cum capillos tonsurus est, gremiali 
cingitur. 

4. Si Tonsura non intra Missarum solemnia 
recipiatur, non est necessaria candela, quae offeratur. 

b. In fine jubet eum Pontifex Psalmos poenitentiales 
etc. dicere, ut infra post Ordinationem presbyteri. 

EX DECRETIS 8. BITUUM CONGREGATIONIS. 


1. Rochettum non est vestis sacra adhibenda 
in administratione Sacramentorum, ac proinde 
tum ad ea administranda, tum ad suscipiendam 
primam Tonsuram et minores Ordines necessario 
superpelliceo utendum. 10. Jan. 1852 in u. Ceno- 
man. ad 5. 

2. Antequam tonsurandi nominatim vocentur a no- 
tario, Juxta morem generalem archidiaconus eos in- 
vitare potest dicens: ,,Accedant qui promovendi sunt 
ad Tonsuram.* 12. Nov. 1831 in u. Mars. ad 2 


9. Verba: ,,Dominus pars etc.** in collatione primae 
Tonsurae gP UERR etiam episcopus Juzía morem. 
Ibid. ad 


4. Archidiaconus quum completa Ordinatione ordi- 
natis suggerere debeat, ut recedant ad loca sua, utatur 
verbis: ,,Ad loca vestra'* vel similibus. Ibid. ad 4. 


5. Non licet, immo omnino prohibendum est, 
quod archidiaconus alterve imponat superpelliceum cle- 
ricis ordinatis ad primam Tonsuram in primo ingressu 
pro exercendo eorum munere. 15. Sept. 1640 et 23. 
Mart. 1641 in u. Castellanet. 


6. Tonsura non est conferenda tondendo comam 
fictam. 23. Sept. 1846 in u. Rom. 


DE MINORIBUS ORDINIBUS. 


EX PONTIFICALI ROMANO. 


Quatuor minores ordines dari possunt extra 
Missarum solemnia diebus dominicis, et festivis 
duplicibus, sed in mane tantum. 

Ordinandi omnes ad quatuor minores ordines 
esse debent superpelliceis induti, cum candela in 
manu deztera. 

EX RUBBRICIS PONTIFICALIS DE MIN. ORDIN. UNI CONFEREND. 


1. Si extra Missarum solemnia minus sole- 
mniter conferantur, Pontifex supra rochettum, vel 
(si sit Regularis) super superpeiliceum, stola alba 
et mitra paratus, accedens ad faidistorium ante 
medium altaris sibi paratum, sedet. 

Vel sí ante immediate vel post Missam priva- 
tim celebratam conferantur, Pontifex sine vel cum 
planeta, et mitra accedens ad faldistorium sedet. 

Vel denique si minores tantum ordines in pri- 
vata Missae celebratione, cum mitra, aut etiam 
cum aliquo ez majoribus ordinibus inter Missarum 
solemnia pontificaliter paratus conferat episcopus, 
in Missa de sabbato ante dominicam Passionis, et 
in aliis Missis, in quibus non dicitur Gloria in 
excelsis, post Kyrie eleison omnes minores ordines 
conferantur. In Missis vero de sabbato sancto, 
et in aliis Missis, in quibus dicitur Gloria in ex- 
celsis, eo dicto ad quatuor minores ordines pro- 
ceditur. In Missis autem de quatuor temporibus, 
dicta prima lectione ordinatur Ostiaríus, post se- 
cundam lectionem Lector, post tertiam Exorcista, 
post quartam Acolythus. 


2. Si ordines minores extra Missam recipiantur, 
candela pro ofertorio non est necessaria. 


DE ORDINATIONE OSTIARIORUM. 


EX PONTIFICALI ROMANO. 
Pro Ostiartis ordinandis parentur claves Ecclesiae. 


PPontifer, clericis ordinatis, surgit, et cum 
mitra ad sedem, seu ad faidistorium ad cornu 
epistolae revertitur; ubi, deposita. mitra, et ad 
altare conversus, oblato sibi libro, cantat primam 

Manuale ordinand. 2 

Collectam; deinde sedet, reassumit mitram, et can- 
tatur prima Lectio. Interim accedunt duo capel- 
lani cum libro et candela ante Pontificem, qui, 
sedens cum mitra, ez eo legit Lectionem ipsam. 
Quibus finitis, surgit Pontifex, et cum mitra ad 
faldistorium ante medium altaris sibi praeparatum 
proficiscitur, et in illo sedet, renibus altari versis. 
Archidiaconus vocat ordinandos , dicens: 


Accedant qui ordinandi sunt ad officium Ostiariorum. 


Et moz notarius singulos nominatim vocat, 
et quilibet respondet: Adsum. 

Omnibus in superpelliceis, cum candelis in 
manibus, coram Pontifice genuflezis, Pontifex ad- 
monet illos, dicens: 


Suscepturi , fllii carissimi, officium Ostiariorium, 
videte quae in domo Dei agere debeatis. Ostiarium 
oportet percutere cymbalum et campanam, aperire ec- 
clesiam et sacrarium, et librum aperire ei qui praedi- 
cat. Providete igitur ne, per negligentiam vestram, 
illarum rerum, quae intra ecclesiam sunt, aliquid de- 
pereat, certisque horis domum Dei aperiatis fidelibus, 
et semper claudatis infidelibus. Studete etiam ut, sicut 
materialibus clavibus ecclesiam visibilem aperitis et 
clauditis, sic et invisibilem Dei domum, corda scili- 
cet fidelium, dictis et exemplis vestris claudatis dia- 
bolo, et aperiatis Deo, ut divina verba quae audierint, 
corde retineant, et opere compleant: quod in vobis 
Dominus perficiat per misericordiam suam. 


Hae admonáitiones non fiunt Cardinalibus, ne- 
que electis Episcopis. 

Deinde Pontifex accipit, et tradit omnibus 
claves Ecclesiae, quas successive manu dextera 
singuli tangant, Pontifice dicente: 


Sic agite, quasi reddituri Deo rationem pro iis 
Yebus, quae his clavibus reciuduntur. 


Post haec Archidiaconus, sive alius Archi- 

diaconi vice fungens, ducit eos ad ostium Ecclesiae 
et facit illos claudere et aperire; tradit etiam eis 
funem campanarum, faciens eos campanas pul- 
sare; deinde illos reducit ad Pontificem; quibus 
coram Pontifice genua flectentibus, stans cum mitra 
Pontifex, versus ad ipsos ordinatos, dicit: 


Deum Patrem omnipotentem, fratres carissimi, sup- 
pliciter deprecemur, ut hos famulos suos benetdicere 
dignetur, quos in officium Ostiariorum eligere dignatus 
est; ut sit eis fidelissima cura in domo Dei, diebus 
ac noctibus, ad distinctionem certarum horarum, ad 
invocandum nomen Domini, adjuvante Domino nostro 
Jesu Christo, qui cum eo vivit et regnat in unitate 
Spiritus sancti Deus, per omnia saecula saeculorum. 
B. Amen. 


Tum mitra deposita, stans Pontifer, et con- 
versus ad altare, dicit: Oremus. 

Et ministri: Flectamus genua. R. Levate. 

Et statim versus ad illos genuflexos, stans 
sine mitra, dicit: 


Domine sancte, Pater omnipotens, aeterne Deus, 
benedicere dignare hos famulos tuos in officium Ostia- 
riorum, ut inter janitores ecclesiae tuo pareant obse- 
quio, et inter electos tuos partem tuae mereantur 
habere mercedis. Per Dominum nostrum Jesum Christum 
Filium tuum, qui tecum vivit et regnat in unitate 
Spiritus sancii Deus, per omnia saecula saeculorum. 
RB. Amen. 


Post haec ordinati, . suggerente Archidiacono, 
redeunt ad loca sua. 


EX RUBRICIS PONTIFICALIS DE OSTIAR. UNI CONFEREND. 


1. Dum Pontifex cum mitra ante medium al- 
tartis ín faldistorio sibi parato sedet, renibus altari 
versis, Archidiaconus aut alius minister vocat 
ordinandum, dicens: Accedat eic. Morz Notarius 
appellat eum nomine suo, qui respondens: Adsum, 

9* 


- 


! 


28 DE ORDINATIONE OSTIARIORUM. 


accedit, et facta profunda inclinatione genuflectit 
coram eo. Tum Pontifex illum admonet, etc. ut 
supra p. 26. 

Idem modus inchoandi Ordinationem servatur etiam 
in tribus sequentibus minoribus ordinibus. 


9. Claves Ecclesiae, Ordinationis videlicet instru- 
mentum, a Pontifice in aliqua pelvicula positae ordi- 
nando traduntur. 


9. Traditis ordinando clavibus, Archidiaconus vel 
alius vices ejus tenens, ducit eum ad ostium Ec- 
clesiae aut Capellae, et facit eum claudere et 
aperire: tradit etiam illi funem campanarum, fa- 
ciens eum campanas, aut in illarum defectu cam- 
panulam pulsare. Deinde reducit illum eic. ut 
supra p. 27. 


EX DECRETIS 8. CONGREGATIONIS RITUUM. 


1. Quamvis una clavis esse possit materia 
sufficiens pro Ordinatione ostiarii, servanda tamen 
est rubrica, quae praecipit claves esse tradendas, 
quae sive argenteae sint sive ferreae, sive ligneae, 
dummodo aptae sint ad aperliendum, constituunt 
materiam remotam hujus ordinis. Ordinandi ostiarii 
debent singuli successive tangere claves, sed sufficit 
plures simul tangere, et super duos vel tres aut qua- 
tuor simul tangentes materiam proferre formam Ordi- 
nationis, dummodo qui simul ordinantur ostiarii, 
tangant manu dextera claves, dum episcopus pro- 
fert formulam: ,Sic agite etc.“ 11. Mart. 1820 in u. 
Civitaten. ad 7. 


2. Archidiaconus £enetur, quando habentur Ordi- 
nationes clericorum, per semetipsum onus ecplere 
ducendi ad portam ecclesiae promotos ad Ostiariatum. 
14. Nov. 1676 in u. Bitunt. ad 4. 


3. Quando Ostiarius, archidiacono comitante, clau- 
dit et aperit fores ecclesiae, non est stricte necessa- 

rium, ut.claudat et aperiat etiam cum clavi, praesertim 
si in foribus oratorii, ubi confertur ordo, non adsit 
clavis. 12. Nov. 1881 in u. Mars. ad 5. 


DE ORDINATIONE LECTORUM. 


EX PONTIFICALI ROMANO. 
Pro Lectoribus ordinandis paretur ltber Lectionum. 


Ostiariis ordinatis, Pontifex, reassumpta mi- 
tra, accedit ad sedem suam, vel ad faldistorium 
a parte epistolae. Interim cantatur primum Gra- 
duale, vel primum Alleluia, si sit infra Octavam 
Pentecostes: et Pontifex, sedens cum mitra, ob- 
lato sibi Hbro et candela, legit dictum Graduale, 
vel Alleluia. Quibus dictis, surgit, deposita mitra, 
et versus ad altare, cantat secundam Collectam. 
Tum sedet, reassumpta mitra, et cantatur secunda 
Lectio. Interim accedunt duo capellani cum libro 
et candela ante Pontificem, qui, sedens cum mitra, 
ez eo legit Lectionem ipsam. Quibus dictis, Pon- 
tifex revertitur ad faldistorium arte medium alta- 
ris positum, ubi sedet cum mitra, et Lectores vo- 
cantur per Archidiaconum, hoc modo: 


Accedant qui ordinandi sunt ad officium Lectorum. 


Et moz nominantur per notarium, ut supra 
dictum est. Quibus coram Pontifice cum candelis 
in manibus genuflezxis, Pontifex admonet eos, 
dicens: | 

Electi, fllii carissimi, ut sitis Lectores in domo 
Dei nostri, officium vestrum agnoscite, et implete. 
Potens est enim Deus, ut augeat vobis gratiam perfe- 
ctionis aeternae. Lectorem siquidem oportet legere ea 
quae (vež ei qui) praedicat, et lectiones cantare, et 
benedicere panem, et omnes fructus novos. Studete 

igitur verba Dei, videlicet lectiones sacras, distincte et 
aperte, ad intelligentiam et aedificationem fidelium, 
absque omni mendacio falsitatis proferre; ne veritas 
divinarum lectionum, incuria vestra, ad instructionem 
audientium corrumpatur. Quod autem ore legitis, corde 
credatis, et opere compleatis; quatenus auditores ve- 
stros verbo pariter et exemplo vestro docere possitis. 
Ideoque, dum legitis, in alto loco ecclesiae stetis, ut 
ab omnibus audiamini et videamini, figurantes positione 
corporali, vos In alto virtutum gradu debere conver- 
„sari; quatenus cunctis, a quibus audimini et videmini, 
coelestis vitae formam praebeatis; quod in vobis Deus 
impleat per gratiam suam. 

Deinde Pontifex accipit, et tradit omnibus 
codicem, de quo lecturi sunt, quem manu dextera 
tangunt, dicens: 

Accipite, et estote verbi Dei relatores, habituri, 
si fideliter et utiliter impleveritis officium vestrum, 
partem cum iis, qui verbum Dei bene administraverunt 
ab initio. | 

Quibus expeditis, et illis genuflexis, Pontifex 
stans cum mitra, versus ad eos, dicit: 


Oremus, fratres carissimi, Deum Patrem omnipo- 
tentem, ut super hos famulos suos, quos in ordi- 
nem Lectorum dignatur assumere, benetdictionem suam 
clementer effundat, quatenus distincte legant quae in 
ecclesia Dei legenda sunt, et eadem operibus impleant. 
Per Dominum nostrum , Jesum Christum Filium suum, 
qui cum eo vivit et regnat in unitate Spiritus sancti 
Deus, per omnia saecula saeculorum. R. Amen. 

Tum Pontifex, mitra deposita, stans conversus 
ad altare, dicit: Oremus. 

Et ministri: Flectamus genua. R. Levate. 

Deinde conversus ad ordinandos genufteros, 
dicit, sine mitra: 

Domine sancte, Pater omnipotens, aeterne Deus, 
benetdicere dignare hos famulos tuos in officium Lecto- 

rum; ut assiduitate lectionum instructi sint, atque or- 
dinati, et agenda dicant, et dicta opere impleant; ut 
in utroque sanctae Ecclesiae exemplo sanctitati suae 
consulant. Per Dominum nostrum etc. B. Amen. 


Postea, suggerente Archidiacono, redeunt or- 
dinati ad loca sua. 


DE 
ORDINATIONE EXORCISTARUM. 


EX PONTIFICALI ROMANO, 


Pro Ezorciístis ordinandis paretur liber exorcis- 
morum, cujus loco dari potest Pontificale, vel 
Missale. 


ALectoribus ordinatis, Pontifex, reassumpta 
mitra, accedit ad sedem suam, vel ad faldisto- 
rium ad cornu epistolae, ubi sedens cum mitra, 
oblato sibi libro et candela, legit secundum Gra- 
duale, vel secundum Alleluia, si sit infra octavam 
Pentecostes. Interim cantatur a choro ipsum Gra- 
duale, vel Alleluia. Quo finito, surgit Pontifex, 
deposita mitra, et, versus ad altare, cantat tertiam 
Collectam. Tum sedet, reassumpta mitra, et can- 
tatur tertia Lectio. Interim accedunt duo capel- 
lani cum libro et candela ante Pontificem, qui ex 
eo legit Lectionem ipsam. Quibus dictis, revertitur 
ad faldistortum ante altare, et sedet cum mitra. 
Exorcistae vero vocantur per Archidiaconum, modo 
consueto, dicens: 


Accedant qui ordinandi sunt ad officium Exor- 
cistarum. 


Et ipsi singulatim nominantur per notarium, 
ut prius dictum est. Quibus coram Pontifice, cum 

candelis in manibus, genuflezts, Pontifex admonet 
eos, dicens: 


Ordinandi, filii carissimi, in officium Exorcistarum, 
debetis noscere quid suscipitis. Exorcistam etenim 
oportet abjicere daemones, et dicere populo, ut qui 
non communicat, det locum; et aquam in ministerio 
fundere. Accipitis itaque potestatem imponendi manum 
super energumenos; et per impositionem manuum vestra- 
rum, gratia Spiritus sancti et verbis exorcismi, pellun- 
iur spiritus immundi a corporibus obsessis. Studete 
igitur, ut, sicut a corporibus aliorum daemones expellitis, 
ita a mentibus et corporibus vestris omnem immundi- 
tiam et nequitiam ejiciatis; ne illis succumbatis, quos 
ab aliis vestro ministerio effugatis. Discite per officium 
vestrum vitiis imperare, ne in moribus vestris aliquid 
sui juris inimicus valeat vindicare. Tunc enim recte 
in aliis daemonibus imperabitis, cum prius in vobis 
eorum multimodam nequitiam superabitis. Quod vobis 
Dominus agere concedat per Spiritum suum sanctum. 


Post haec, Pontifex accipit et tradit omnibus 
librum in quo scripti sunt exorcismi; cujus loco 
tradi potest Pontificale, vel Missale; quem manu 
dextera singuli tangunt, Pontifice dicente: 


Accipite, et commendate memoriae, et habete po- 
testatem imponendi manus super energumenos, sive 
baptizatos, sive catechumenos. 


Postea vero, omnibus devote genuftezis, Pon- 
tifex cum mitra stans dicit: 


Deum Patrem omnipotentem, fratres carissimi, sup- 
plices deprecemur, ut: hos famulos suos beneldicere 
dignetur in officium Exorcistarum, ut sint spirituales 
imperatores ad abjiciendos daemones de corporibus ob- 
sessis, cum omni nequitia eorum multiformi. Per uni- 
genitum Filium suum Dominum' nostrum Jesum Christum, 
qui cum eo vivit et regnat in unitate Spiritus sancti 
Deus, per omnia saecula saeculorum. RB. Amen. 

Tum conversus ad altare, deposita mitra, dicit 
Oremus. 

Et ministri: Flectamus genua. R. Levate. 

2 Et moz, conversus ad ordinatos genuflexos, 
icit: 

Domine sancte, Pater omnipotens, aeterne Deus: 
benetdicere dignare hos famulos tuos in officium Exor- 
cistarum, ut, per impositionem manuum et oris offi- 
cium, potestatem et imperium habeant spiritus immun- 
dos coercendi; ut probabiles sint medici Ecclesiae tuae, 
gratia curationum, virtuteque coelesti confirmati. Per 
Dominum nostrum Jesum Christum Filium tuum etc. 
B. Amen. | 


Post haec, suggerente Archidiacono, redeunt 
ad loca sua. 


DE 
ORDINATIONE ACOLYTHORUM. 


EX PONTIFICALI ROMANO. 


Pro Acolythis ordinandis parentur candelabrum 
cum cereo extincto, et urceolus vacuus pro vino, 
pro Sacramento. 


JI xorcistis ordinatis, Pontifex, reassumpta 
mitra, accedit ad sedem suam, vel ad faldistortum 
ad cornu epistolae, ubi sedens cum mitra, oblato 
sibi libro et candela, legit tertium Graduale, vel 
tertium Alleluia, si sit infra octuvam Pentecostes. 
Interim a choro cantatur ipsum Graduale, vel Alle- 
luia. Quo finito, surgit Pontifex, deposita mitra, 
et versus ad altare cantat quartam Collectam. Tum 
sedet, reassumpta mitra, et cantatur quarta Lectio. 
Interim accedunt duo capellani cum libro et can- 
dela ante Pontificem, qui ex eo legit Lectionem 

ipsam. Quibus dictis, Pontifex revertitur ad faldi- 
stortum ante altare, ubi sedet cum mitra: Acolythd 
vero vocantur per Archidiaconum. 

Accedant qui ordinandi sunt ad officium Acoly- 
thorum. 

Et mox nominantur per notarium, ut supra. 
Quibus coram Pontifice, cum candelis in manibus, 
genufleris, Pontifex admonet eos, dicens: 


Suscepturi, filii carissimi, officium Acolythorum, 
pensate quod suscipitis. Acolythum etenim oportet ce- 
roferarium ferre, luminaria ecclesiae accendere, vinum 
et aquam ad Eucharistiam ministrare. Studete igitur 
susceptum officium digne implere. Non enim Deo pla- 
cere poteritis, si lucem Deo manibus praeferentes, ope- 
ribus tenebrarum inserviatis, et per hoc aliis exempla 
perfidiae praebeatis. Sed sicut veritas dicit: Luceat 
lux vestra coram hominibus, ut videant opera vestra 
bona, et glorificent Patrem vestrum qui in coelis est. 
Et sicut apostolus Paulus ait: In medio nationis pravae 
et perversae, lucete sicut luminaria in mundo, verbum 
vitae continentes. Sint ergo lumbi vestri praecincti, 
et lucernae ardentes in manibus vestris, ut filii lucis 
sitis. Abjiciatis opera tenebrarum, et induamini arma 
lucis. Eratis enim aliquando tenebrae, nunc autem 
lux in Domino. Ut filii lucis ambulate. Quae sit vero 
ista lux, quam tantopere inculcat Apostolus, ipse de- 
monstrat, subdens: Fructus enim lucis est in omni 
bonitate, et justitia, et veritate. Estote igitur solliciti 
in omni justitia, bonitate et veritate, ut et vos, et 
alios, et Dei Ecclesiam illuminetis. . Tunc etenim in 
Dei sacrificio digne vinum suggeretis, et aquam, si vos 
ipsi Deo sacrificium, per castam vitam, et bona opera ob- 
lati fueritis: Quod vobis Dominus concedat per miseri- 
cordiam suam. 

Post haec, Pontifex accipit, et tradit omnibus 
candelabrum cum candela extincta, quod successive 
manu dextera singuli tangant, Pontifice dicente: 

Accipite ceroferarium cum cereo, et sciatis vos ad 
accendenda ecclesiae luminaria mancipari, in nomine 
Domini. B. Amen. 


Tunc accipit et tradit eis urceolum vacuum, 
quem simililer tangere debent, dicens communiter 
Omnibus: 


Accipite urceolum ad suggerendum vinum et aquam 
in Eucharistiam Sanguinis Christi, in nomine Domini. 
B. Amen. 


Postea, eis genuflexis permanentibus, Pontifex, 
stans cum mitra, versus ad eos, dicit: 


Deum Patrem omnipotentem, fratres carissimi, 
suppliciter deprecemur, ut hos famulos suos benetdi- 
cere dignetur in ordine Acolythorum; quatenus lumen 
visibile manibus praeferentes, lumen quoque spirituale 
moribus praebeant: adjuvante Domino nostro Jesu Christo, 
qui cum eo et Spiritu sancto vivit et regnat Deus, per 
omnia saecula saeculorum. BR. Amen. 


Tum Pontifer, ad altare se convertens, depo- 
sita mitra, stans, dicit: Oremus. 

Et ministri: Flectamus genua. œ. Levate. 

Et moz Pontifer, conversus ad eosdem genu- 
feros, dicit: 

Domine sancte, Pater omnipotens, aeterne Deus, 
qui per Jesum Christum Filium tuum Dominum no- 
strum, et apostolos ejus, in hunc mundum lumen cla- 
ritatis tuae misisti; quique, ut mortis nostrae antiquum 
aboleres chirographum, gloriosissimae illum crucis vexillo 
affigi, ac sanguinem et aquam ex latere illius pro sa- 
lute generis humani effluere voluisti: benetdicere .di- 
gnare hos famulos tuos in officium Acolythorum; ut ad 
accendendum lumen Ecclesiae tuae, et ad suggerendum 
vinum et aquam, ad conficiendum Sanguinem Christi 
Filii tui in offerenda Eucharistia, sanctis altaribus tuis 
fideliter subministrent. Accende, Domine, mentes eorum 
et corda ad amorem gratiae tuae, ut illuminati vultu 

splendoris tui, fideliter tibi in sancta Ecclesia deserviant. 
Per eumdem Christum Dominum nostrum. B. Amen. 


Oremus. 


Domine sancte, Pater omnipotens, aeterne Deus, 
qui ad Moysen et Aaron locutus es, ut accenderentur 
lucernae in tabernaculo testimonii, benetdicere dignare 
hos famulos tuos, ut sint Acolythi in Ecclesia tua. Per 
Christum Dominum nostrum. BR. Amen. 


Oremus. 


Omnipotens sempiterne Deus, fons lucis, et origo 
bonitatis, qui per Jesum Christum Filium tuum, lu- 
men verum, mundum illuminasti, ejusque passionis 
mysterio redemisti, bene[dicere dignare hos famulos 
tuos, quos in officium Acolythorum consecramus, po- 
scentes clementiam tuam, ut eorum mentes et lumine 
scientiae illustres, et pietatis tuae rore irriges, ut ita 
acceptum ministerium, te auxiliante, peragant, quali- 
ter ad aeternam remunerationem pervenire mereantur. 
Per eumdem Christum Dominum nostrum. BE. Amen. 

Post haec suggerente Archidiacono, ordinati 
redeunt ad loca sua. 

EX RUBRICIS PONTIFICALIS DE ORDINATIONE UNIUS ACOLYTHI. 


Post ultimam orationem super Acolytho ordinato, 
Pontifer accepta mitra sedet, et ad minores or- 
dines ordinatum sic alloquitur: ,,Fili dilectissime, 
diligenter considera Ordines! etc.“ (ut infra post ordi- 
nat. presbyteri); deinde: ,,Dic semel etc.'* (ut ibid.). 


EX DECRETIS 8. CONGREGATIONIS RITUUM. 


1. Instrumentum ,,bugia' (palmatoria) de candela 
serviens episcopis ad librum, non potest esse materia 
ordinis Acolythorum loco candelabri seu ceroferarii. 
8. Jun. 1709 in u. Brgchar. ad 5. 


1) Si unum solummodo minorem ordinem susceperit, haec 
allocutio post hujus ordinis collationem fit, et dicitur „Ordinem.“ 
Si vero Ordinatio fuerit inter Missam, eadem allocutio post bene- 
dictionem in fine Missae dicenda est, ut infra. 


V 

2. ,, kmen'' quod Pontificale praescribit responden- 
dum in traditione vel materiae, vel sacrorum indumen- 
torum in Ordinatione, juxta consuetudinem dicendum 
est ab Ordinando. 12. Nov. 1831 in u. Mars. ad 6. 


DE 
SACRIS ORDINIBUS IN GENERE. 


EX PONTIFICALI ROMANO. 


Sacri et majores ordines sunt subdiacona- 
tus, diaconatus et presbyteratus, ad quos ordinati 
omnes debent communicare; ideo parentur pro 
eorum numero hostiae parvae consecrandae. 


DE ORDINATIONE SUBDIACONI. 


EX PONTIFICALI ROMANO. 


Pro ordinatione Subdiaconorum parentur calix va- 
cuus, cum patena superposita, urceoli cum manu- 
tergio, et liber epistolarum. 


Acolythis ordinatis, Pontifex, reassumpta mi- 
tra, accedit ad sedem suam, vel ad faldistorium 
ad cornu epistolae, ubi sedens cum mitra, oblato 
sibi libro et candela, legit quartum Graduale, vel 
quartum Alleluia, si sit infra octavam Pentecostes. 
Interim a choro cantatur ipsum Graduale, vel Alle- 
iuia. Quo finito, surgit Pontifex, deposita mitra, 
et versus ad altare cantat quintam Collectam. 

Tum sedet, reassumpta mitra, et cantatur 
quinta Lectio. Interim accedunt duo capellani cum 
libro et candela ante Pontificem, qui ex eo legit 

Lectionem ipsam. Quibus dictis, Pontifex rever- 
litur ad sedem suam ante medium altaris; et 
Archidiaconus, versus ad ordinandos, dicit: 


Accedant qui ordinandi sunt Subdiaconi. 

Et notarius unumquemque illorum vocat, dicens: 
N. ad titulum ecclesiae N. 

N. ad titulum patrimonii sui. 


Frater N. professus ordinis N. ad titulum pauper- 
tatis. 


Et sic de aliis; et quilibet vocatus dicit: Ad- 
smu, et accedit versus episcopum. 

Debet aulem quilibet ordinandorum in Subdia- 
conum indutus esse amictu, non tamen super caput, 
alba et cingulo, habere manipulum in manu sini- 
stra, tunicellam super brachio sinistro, et can- 
delam in manu dextera. 

Omnibus autem in Subdiaconos ordinandis com- 
petenti spatio coram Pontifice stantibus, Pontifex 
cum mitra sedens admonet eos (nisi omnes sint 
Religiosi, quia tunc ista admonitio omittitur), dicens: 


Filii dilectissimi, ad sacrum subdiaconatus ordi- 
nem promovendi, iterum atque iterum considerare de- 
betis attente, quod onus hodie ultro appetitis. Hac- 
tenus enim liberi estis, licetque vobis pro arbitrio ad 
saecularia vota transire. Quod si hunc ordinem susce- 
peritis, amplius non licebit a proposito resilire, sed 
Deo, cui servire regnare est, perpetuo famulari; et 
castitatem, illo adjuvante, servare oportebit; aique in 
Ecclesiae ministerio semper esse mancipatos. Proinde, 
dum tempus est, cogitate, et si in sancto proposito 
perseverare placet, in nomine Domini huc accedite. 


Illis tunc accedentibus, et coram Pontifice ge- 
nuflezis, Archidiaconus vocat ceteros ordinandos, 
dicens: | 

Accedant qui ordinandi sunt Diaconi et Presbyteri, 

. Quibus accedentibus, Archidiaconus ordinat eos, 
videlicet, diaconandos paratos amictu, alba, cin- 
gulo et manipulo, stolam in manu sinistra, dal- 
maticam super brachium sinistrum, et candelam 
in manu deztera tenentes, contra cornu epistolae 
altaris, faciebus altari versis; et presbyterandos 
paratos amictu, alba, cingulo, manipulo, stola 
in modum diaconi, planetam super brachtum sini- 
sirum, mappulam albam manu sinistra, et can- 
delam dextera tenentes contra faciem Pontificis, 
ac medium altaris, faciebus similiter altari versis. 
Quibus sic ordinatis, Pontifex mitram in capite 
tenens, procumbit super faildistorium, in superiori 
gradu, sive plano altaris paratum, et omnes ordi- 
nandi in locis super tapetia prosternunt se; mini- 
stri vero, et alii adstantes, genuflectunt; et schola 
jnchoat Litanias, choro respondente, vel si off- 
cium fiat sine cantu, Pontifex dicit, ministris et 
capellanis resnondentibus:- 

Kyrie eleison. 
Christe eleison. 
Kyrie eleison. 
Christe audi nos. 
Christe exaudi nos. 
Pater de coelis Deus, miserere nobis. 


Fili Redemptor mundi Deus, miserere. 
Spiritus sancte Deus, miserere. 
Sancta Trinitas unus Deus, miserere. 
Sancta Maria, ora pro nobis. 

Sancta Dei Genitrix, ora. 
Sancta Virgo virginum, ora. 
Sancte Michael, ora. 
Sancte Gabriel, ora. 
Sancte Raphael, ora. 
Omnes sancti Angeli et Archangeli, orate. 
Omnes sancti beatorum spirituum ordines, orate. 
Sancte Joannes Baptista, ora. 


Sancte Joseph, ora. 

Omnes sancti Patriarchae et Prophetae, orate pro nobis. 


Sancte Petre, 

Sancte Paule, 

Sancte Andrea, . 
Sancte Jacobe, 

Sancte Joannes, 

Sancte Thoma, 

Sancte Jacobe, 

Sancte Philippe, 

Sancte Bartholomaee, 

Sancte Matthaee, 

Sancte Simon, 

Sancte Thaddaee, 

Sancte Mathia, 

Sancte Barnaba, 

Sancte Luca, 

Sancte Marce, 

Omnes sancti Apostoli et Evangelistae, 
Omnes sancti Discipuli Domini, 
Omnes sancti Innocentes, 
Sancte Stephane, 

Sancte Laurenti, 

Sancte Vincenti, 

Sancti Fabiane et Sebastiane, 
Sancti Joannes et Paule, 
Sancti Cosma et Damiane, 
Sancti Gervasi et Protasi, 

" Omnes sancti Martyres, 
Sancte Silvester, 

Sancte Gregori, 

Sancte Ambrosi, 

Sancte Augustine, 

Sancte Hieronyme, 

Sancte Martine, 

Sancte Nicolae, 

Omnes sancti Pontiflces et Confessores, 
Omnes sancti Doctores, 
Sancte Antoni, 


ora. 
ora. 
ora. 
ora. 
ora. 

Sancte Benedicte, ora pro nobis. 


Sancte Bernarde, ora. 
Sancte Dominice, Ora. 
Sancte Francisce, ora. 
Omnes sancti Sacerdotes et Levitae, orate. 
Omnes sancti Monachi et Eremitae, orate. 
Sancta Maria Magdalena, ora. 
Sancta Agatha, ora. 
Sancta Lucia, ora. 
Sancta Agnes, ora. 
Sancta Cecilia, ora. 
Sancta Catharina, ora. 
Sancta Anastasia, ora. 
Omnes sanctae Virgines et Viduae, orate. 


Omnes Sancti et Sanctae Dei, intercedite pro nobis. 
Propitius esto, parce nobis, Domine, 
Propitius esto, exaudi nos, Domine. 
Ab omni malo, libera nos, noming, 


Ab omni peccato, lib. 
Ab ira tua, lib. 
A subitanea et improvisa morte, lib. 
Ab insidiis diaboli, lib. 
Ab ira, et odio, et omni mala voluntate, : lib. 
A spiritu fornicationis, lib. 
A fulgure et tempestate, . lib. 
A flagello terraemotus, lib. 
A peste, fame, et bello, lib. 
A morte perpetua, lib. 
Per mysterium sanctae incarnationis tuae, lib. 
Per adventum tuum, lib. 
Per nativitatem tuam, lib. 
Per baptismum et sanctum ieiunium tuum, lib. 
Per crucem et passionem tuam, lib. 
Per mortem et sepulturam tuam, lib. 
Per sanctam resurrectionem tuam, lib. 
Per admirabilem ascensionem tuam, lib. 
Per adventum Spiritus sancti paracliti, lib. 


In die judicii, lib. 

Peccatores, te rogamus, audi nos. 
Ut nobis parcas, te rog. 
Ut nobis indulgeas, te rog. 
Ut ad veram poenitentiam nos perducere digneris, te rog. 
Ut Ecclesiam tuam sanctam regere et conservare di- 
gneris, te rog. 
Ut Domnum Apostolicum, et omnes ecclesiasticos or- 
dines in sancta religione conservare digneris, te rog. 
Ut inimicos sanctae Ecclesiae humiliare digneris, te rog. 
Ut regibus et principibus christianis pacem et veram 
concordiam donare digneris, te rogamus, audi nos. 
Ut cuncto populo christiano pacem et unitatem Iargiri 


digneris, te rog. 
Ut nosmetipsos in tuo sancto servitio confortare et 
conservare digneris, te rog. 


Ut mentes nostras ad coelestia desideria erigas, te rog. 
Ut omnibus benefactoribus nostris sempiterna bona re- 
tribuas, te rog. 
Ut animas nostras, fratrum, propinquorum et bene- 
factorum nostrorum ab aeterna damnatione eri- 
pías, te rog. 
Ut fructus terrae dare et conservare digneris, te rog. 
Ut omnibus fidelibus defunctis requiem aeternam do- 
nare digneris, ie rog. 
Surgit Pontifex cum mitra ab accubitu, et se 
ad ordinandos vertens, et baculum pastoralem in 
sinistra manu tenens, ordinandis prostratis ma- 
nentibus, dicit: 


Ut hos electos benetdicere digneris. BR. Te rog. 


Secundo dicit: 


Ut hos electos benedicere, et sanctificare digneris, 
B. Te rogamus, audi nos. 


Tertio dicit: 


Ut hos electos bene[dicere, sancülficare, et conset 
crare digneris. B. Te rog. 

Tum iterum super faidistorium | procumbit, 

schola perficiente Litanias: 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis, 
Domine. 

Agnus Dei, qui tollis peccata mundi, exaudi nos, 
Domine. 

Agnus Dei, qui tollis peccata mundi, miserere nobis. 

Christe audi nos. 

Christe exaudi nos. 

Kyrie eleison. 

Christe eleison. 

Kyrie eleison. 


Quibus finitis, Pontifex surgens cum mitra, 
sedet super faidistorium, ante medium altaris, et 
Archidiaconus dicit alta voce: 


 Recedant in partem, qui ordinandi sunt diaconi 
et presbyteri. 

Quibus ad aliquem locum idoneum, unde Pon- 
tificem celebrantem videre possint, transeuntibus, 
ad ordinationem Subdiaconorum proceditur. — Illis 
itaque coram Pontifice, per ordinem, in modum 
coronae genuflexis, Pontifex admonet eos, dicens: 


Adepturi, filii dilectissimi, officium subdiaconatus, 
sedulo attendite, quale ministerium vobis traditur. Sub- 
diaconum enim oportet aquam ad ministerium altaris 
praeparare, diacono ministrare, pallas altaris et cor- 
poralia abluere, calicem et patenam in usum sacrificii 
eidem offerre. Oblationes quae veniunt in altare, panes 
propositionis vocantur. De ipsis oblationibus tantum 
debet in altare poni, quantum populo possit sufficere, 
ne aliquid putridum in sacrario remaneat. Pallae quae 
sunt in substratorio altaris, in alio vase. debent lavari, 
et in alio corporales pallae. Ubi autem corporales 
pallae lotae fuerint, nullum aliud linteamen debet 
lavari, ipsaque lotionis aqua in baptisterium debet vergi. 

Studete itaque, ut ista visibilia ministeria, quae dixi- 
mus, nitide et diligentissime complentes, invisibilia 
horum exemplo perficiatis. Altare quidem sanctae Ec- 
clesiae ipse est Christus, teste Joanne, qui in Apoca- 
lypsi sua altare aureum se vidisse perhibet, stans ante 
thronum, in quo, et per quem oblationes fidelium Deo 
Patri consecrantur. Cujus altaris pallae et corporalia 
sunt membra Christi, scilicet fideles Dei, quibus Do- 
minus quasi vestimentis pretiosis circumdatur, ut ait 
psalmista: Dominus regnavit, decorem indutus est. 
Beatus quoque Joannes in Apocalypsi vidit Filium ho- 
minis praecinctum zona aurea, id est, sanctorum ca- 
terva. Si itaque humana fragilitate contingat in aliquo 
fideles maculari, praebenda est a vobis aqua coelestis 
doctrinae, qua purificati, ad ornamentum altaris, et 
cultum divini sacrificii redeant. Estote ergo tales, qui 
sacrificiis divinis, et Ecclesiae Dei, hoc est, corpori 
Christi digne servire valeatis, in vera et catholica fide 
fundati; quoniam, ut ait Apostolus, omne quod non 
est ex fide, peccatum est, schismaticum est, et extra 
unitatem Ecclesiae est. Et ideo, si usque nunc fuistis 
tardi ad ecclesiam, amodo debetis esse assidui; si 
usque nunc somnolenti, amodo vigiles; si usque nunc 
ebriosi, amodo sobrii; si usque nunc inhonesti, amodo 
casti. Quod ipsc vobis praestare dignetur, qui vivit et 
regnat Deus, in saecula saeculorum. œ. Amen. 


Deinde Pontifer accipit, et tradit omnibus 
calicem vacuum cum patena vacua superposita, 
quem successive manu deztera singuli tangunt, 
Pontifice dicente: 


Videte cujus ministerium vobis traditur; ideo vos 
admoneo, ut ita vos exhibeatis, ut Deo placere possitis. 

Et Archidiaconus accipit et tradit eis urceolos 
cum vino et aqua, ac bacile cum manutergio, quae 
omnia similiter tangere debent. 

Postea surgit Pontifex, et versus ad populum, 
stans cum mitra, dicit: 

Oremus Deum ac Dominum nostrum, fratres ca- 
rissimi, ut super hos servos suos, quos ad subdiaco- 
natus officium vocare dignatus est, infundat bene- 
Tdictionem suam et gratiam; ut in conspectu ejus fide- 
liter servientes, praedestinata sanctis praemia conse- 
quantur, adjuvante Domino nostro Jesu Christo, qui 
cum eo vivit et regnat in unitate Spiritus sancti Deus, 
per omnia saecula saeculorum. Bk. Amen. 


Tum, deposita mitra, conversus ad altare, 
Pontifex dicit: Oremus. 

Et ministri: Flectamus genua. R. Levate. 

Et moz Pontifex, versus ad ordinandos genu- 
f'exos, dicit, sine mitra: 


Domine sancte, Pater omnipotens, aeterne Deus, 
benetdicere dignare hos famulos tuos, quos ad subdia- 
conatus officium eligere dignatus es; ut eos in sacrario 
tuo sancto strenuos, sollicitosque coelestis militiae in- 
stituas excubitores, sanctisque. altaribus tuis fideliter 
subministrent; et requiescat super eos Spiritus sapien- 
tiae et intellectus, Spiritus consilii et fortitudinis, Spi- 
ritus scientiae et pietatis; et repleas eos Spiritu timoris 
tui; et eos in ministerio divino confirmes; ut obedien- 
tes facio, ac dicto parentes, tuam gratiam consequan- 
tur. Per Dominum nostrum Jesum Christum Filium 
tuum, qui tecum vivit et regnat in unitate ejusdem 
Spiritus sancti Deus, per omnia saecula saeculorum. 
R. Amen. : 

Tum Pontifex sedens, accepta mitra, amictum 
qui in collo ordinandorum jacet, imponit super 
caput singulis, dicens: ` 

Accipe amictum, per quem designatur castigatio 
vocis. In nomine PaTtris, et Fitlii, et Spiritustsancti. 
BR. Amen. 

Tum immittit manipulum in sinistrum brachium 
cuilibet, dicens: 

Accipe manipulum, per quem designantur fructus 

bonorum operum. In nomine Patris, et Fitlii, et Spi- 
ritusrsancti. R. Amen. 


Post haec, induit quemlibet tunica, et, si tan- 
tum unica sit, immittit illam cuilibet solum usque 
ad scapulas, ac retrahens postremum totaliter 
induit, dicens cuilibet: 


Tunica jucunditatis, et indumento laetitiae induat 
te Dominus. In nomine Pattris, et Filtlii, et Spiritus] 
sancti. Bk. Amen. 


Postea accipit et tradit omnibus librum Epi- 
p manu dextera ipsum simul tangentibus, 
icens- 


Accipite librum Epistolarum, et habete potestatem 
legendi eas in ecclesia Dei, tam pro vivis quam pro 
defunctis. In nomine Paltris, et Fillii, et Spiritus 
sancti. RB. Amen. 


| Omnibus expeditis, suggerente Archidiacono, 
ordinati redeunt ad loca sua; unus tamen de no- 
viter ordinatis, tunica indutus, dicet Epistolam 
suo tempore. 


EX RUBRICI8S PONTIFICALIS DE ORDINATIONE UNIUS SUBDIACONI. 


1. Pontifex ritu pontificali paratus, ut subdia- 
conatus ordinem conferat, in Missis de quatuor 
temporibus dicta quinta Lectione ín cornu epi- 
stolae', in Missis vero et sabbatis ante dominicam 
Passionis aut Resurrectionis Domini, aut in Missis 
de festivo die duplici, vel de Dominica, dicta 
Collecta cum Oratione pro ordinandis sub una 
conclusione, et factis Commemorationibus, si quae 
sint faciendae, accepta mitra, accedit ad faldi- 
storium ante medium altaris sibi paratum, et 
sedet. — Tum Archidiaconus aut illius locum te- 
nens, vocat ordinandum, et dicit: Accedat etc. 


1) Supponit rubrica heic Missam pontificalem sine cantu, quia 
Ordinatio unius minus solemniter ficri solet. 

Deinde notarius sub una ez triplici formula con- 
venienti, eum vocat, dicens: N. ad titulum etc. 
Ordinandus vero, quisquis sit, respondet: Adsum, et 
accedit versus episcopum, quem profunda reveren- 
tía salutat. Debet autem quilibet etc. ut supra p. 38. 


2. Ordinandus habeat funicellam albi coloris. 
Quem colorem etiam pro dalmatica Diaconi, et planeta 
Presbyteri ordinandi rubrica Pontificalis pro Ordinatione 
unius postulat. 


3. De modo, quo candela ad offertorium Pontifici 
tradenda, Pax ab eodem accipienda, Communio sumenda, 
et post Benedictionem pensum Nocturni suscipiendum 
est, vide infra, quae habentur in Ordinatione Presbyteri. 


EX DECRETIS 8. CONGREGATIONIS RITUUM. 


1. Quum ordinandi ad Litanias Sanctorum se pro- 
sternunt, tenentur secum in brachiis sacra paramenta 
deferre, neque possunt ea in partem relinquere et postea 
reassumere. 7. Sept. 1850 in u. Veron. ad 20. 


2. Quum Pontificale Romanum, antequam dicantur 
Litaniae, subdiaconandos collocet coram Pontifice genu- 
flexos, et postea diaconandos contra cornu epistolae, 
presbyterandos vero contra faciem Pontificis ad medium 
altaris, possunt his accedentibus presbyteris subdia- 
conandi statui contra cornu evangelii. Rursus, 
quum legatur ibidem in Pontificali: ,,Omnes ordinandi 
prosternunt se, vox omnes intelligitur tam de pres- 
byteris et diaconis, quam de subdiaconis. 19. April. 
1681 in u. Cesenat. ad 4. 

3. In Litaniis Sanctorum recitari debent preces 
pro arcendo flagello terraemotus, peste, fame et bello, 
et ponendae sunt post versum: ,,A fulgure et tem- 
pestate.'* 11. Sept. 1847 in u. Veron. ad 1. 

4. In Ordinatione subdiaconorum sufficit. quod 
simul tangant plures calicem cum patena, siquidem 
juzta Pontificalis rubricam super duos vel tres 
simul manu dextera tangentes calicem cum patena 

potesl ab episcopo proferri forma: ,,Videte etc.“ 
11. Mart. 1820 in u. Civitaten. ad 7. 

5. Quum in sacra ordinatione episcopus imponit 
ordinando amictum in capite, idem amictus post im- 
positionem dimittendus est super scapulas. 11. Sept. 
1847 in u. Veron. ad 2. 

6. In Missa in qua uni tantum confertur ordo sub- 
diaconatus aut diaconatus', non debet promotus sub- 
diaconus cantare epistolam et diaconus evangelium, 
ut fit in Ordinationibus generalibus. 27. Aug. 1707 
in u. Brachar. ad 3. 

4. Si Missa Ordinationis non flat in cantu, subdia- 
conus et diaconus Zegant epistolam et evangelium, 
dum episcopus legit. 12. Nov. 1831 in u. Mars. ad 9. 

8. Quando Ordines conferuntur sine cantu, Subdia- 
conus ex noviter ordinatis, postquam epistolam legerit, 
non debet deosculari manum episcopi stantis ad altare. 
25. Sept. 1852 in u. Venet. ad 5. 

9. Ad quaestionem, an in Ordinatione generali quae 
fit sabbato sancto, facienda sit monitio promovendis ad 
subdiaconatum ante Litanias, servetur Pontificalis 
hujus diei rubrica?^, quae ejusmodi monitionem non 
dicit ante Litanias ponendam. 28. Julii 1821 in u. 
Dubior. ad 4. In privata etiam ordinatione, quae fit 
sabbato sancto, unius tantum subdiaconi, monitio fa- 
cienda est, servata Pontificalis rubrica, non secus ac 
in ordinatione generali. Ibid. ad 5. 

EX PONTIFICALI ROMANO. 


Slubdiaconis ordinatis, Pontifex, reassumpta 
mitra, accedit ad sedem suam, vel ad faldistorium, 
ad cornu epistolae, ubi sedens cum mitra, obla:o 


1) Videtur sermo esse de Ordinatione privata vel in Missa 
sine cantu. — 2) Cf. supr. pag. 11. 

sibi libro et candela, legit hymnum Benedictus es, 
tel Alleluia, cum versu Benedictus es, si sit infra 
octavam Pentecostes.. Interim cantatur a choro 
dictus hymnus, vel Alleluia, cum suo versu, ut 
supra. Quo finito, surgit Pontifex, deposita mitra, 
el, versus ad altare, dicit in competenti tono: 
Gloria in excelsis Deo, sê sit infra octavam Pente- 
costes, quod dum a choro perficitur, sedet cum 
mitra. Quo finito, deposita mitra, surgit, et versus 
ad populum dicit: Pax vobis, vel Dominus vobiscum, 
si Gloria in excelsis Deo non sit dicendum: et con- 
versus ad altare, cantat Orationem Missae diei, 
cum Oratione pro ordinatis et ordinandis, sub uno 
Per Dominum nostrum, videlicet: Oratio. 


Exaudi, quaesumus Domine, supplicum preces, 
et devoto tibi pectore famulantes perpetua defensione 
custodi; ut nullis perturbationibus impediti, liberam 
servitutem tuis semper exhibeamus officiis. Per Domi- 
num ete. 

Finita Oratione, sedet Pontifex, reassumpta 
mitra, et oblato sibi libro et candela, legit Epi- 
stolam. Interim per unum ez subdiaconis noviter 
ordinatis cantatur Epistola. Qua finita, surgit Pon- 
lifer, et accedit ad faldistorium ante altare cum 
mitra, et ibd sedet. Promovendi vero ad ordinem 
díaconalus per Archidiaconum vocantur, dicendo: 


Accedant qui ordinandi sunt ad diaconatum. 


Et mox singulatim nominantur per notarium, 
nulla tamen facta mentione de titulo. Eis igitur 
amictu, alba, cingulo et manipulo paratis, ac 
stolam in sinistra manu et candelam in dextera, 
ac dablnaticam super brachium sinistrum tenen- 
tibus, el in modum coronae coram Pontifice genu- 
Aexis, Archidiaconus, offerens illos Pontifici, dicit: 


Reverendissime Pater, postulat sancta mater Ec- 
clesia catholica, ut hos praesentes Subdiaconos ad onus 
diaconii ordinetis. 


Manuale ordinand. 3 

Pontifex interrogat, dicens : Scis illos dignos esse? 
Respondet Archidiaconus: 


Quantum humana fragilitas nosse sinit, et scio, et 
testificor ipsos dignos esse ad hujus onus officii. 


Et Pontifex dicit: Deo gratias. 

Et ad eorum ordinationem procedit. In primis 
Pontifex cum mitra sedens, clero et populo annun- 
tiat, dicens: 


Auxiliante Domino Deo, et Salvatore nostro Jesu 
Christo, eligimus hos praesentes Subdiaconos in ordi- 
nem diaconii. Si quis habet aliquid contra illos, pro 
Deo et propter Deum, cum fiducia exeat, et dicat; 
verumtamen memor sit conditionis suae. 


Et facta aliquali mora, Pontifex, convertens 
sermonem suum ad ordinandos, admonet eos, dicens: 


Provehendi, filii dilectissimi, ad leviticum ordi- 
nem, cogitate magnopere, ad quantum gradum eccle- 
siae ascenditis. Diaconum enim oportet ministrare ad 
altare, baptizare et praedicare. Sane in veteri lege 
ex duodecim una tribus Levi electa est, quae speciali 
devotione tabernaculo Dei, ejusque sacrificiis, ritu per- 
petuo deserviret. Tantaque dignitas ipsi concessa est, 
quod nullus, nisi ex ejus stirpe, ad divinum illum 
cultum atque officium ministraturus assurgeret; adeo 
ut grandi quodam privilegio haereditatis, et tribus 
Domini esse mereretur, et dici. Quorum hodie, filii 
dilectissimi, et nomen et officium tenetis, quia in mi- 
nisterium tabernaculi testimonii, id est, Ecclesiae Dei, 
eligimini in levitico officio, quae semper in procinctu 
posita, incessabili pf&na contra inimicos dimicat; unde 
ait Apostolus: Non est nobis colluctatio adversus car- 
nem et sanguinem, sed adversus principes et potestates, 
adversus mundi rectores tenebrarum harum, contra 
spiritualia nequitiae, in coelestibus. Quam Ecclesiam 
Dei, veluti tabernaculum portare, et munire debetis 
ornatu sancto, praedicatu divino, exemplo perfecto. 

Levi quippe interpretatur additus, sive assumptus. Et 
vos, fllii dilectissimi, qui ab haereditate paterna nomen 
accipitis, estote assumpti a carnalibus desideriis, a 
terrenis concupiscentiis, quae militant adversus animam; 
estote nitidi, mundi, puri, casti, sicut decet ministros 
Christi, et dispensatores mysteriorum Dei; ut digne 
addamini ad numerum ecclesiastici gradus; ut haere- 
ditas et tribus amabilis Domini esse mereamini. Et 
quia comministri et cooperatores estis Corporis et San- 
guinis Domini, estote ab omni illecebra carnis alieni, 
sicut ait Scriptura: Mundamini, qui fertis vasa Do- 
mini. Cogitate beatum Stephanum, merito praecipuae 
castitatis ab apostolis ad officium istud electum. Cu- 
rate, ut quibus evangelium ore annuntiatis, vivis ope- 
ribus exponatis, ut de vobis dicatur: Beati pedes 
evangelizantium pacem, evangelizantium bona. Habete 
pedes vestros calcéeatos sanctorum exemplis, in praepa- 
ratione evangelii pacis. Quod vobis Dominus concedat 
per gratiam suam. R. Amen. 


Deinde, si non sint ordinati subdiaconi, ordt- 
nandi omnes prosternunt se ubi genuftectebant, et 
Pontifice ante faldistorium suum genuftectente, di- 
cuntur Litaniae, et ordinandi per Pontificem bene- 
dicuntur, prout supra pag. 39 in ordinatione sub- 
diaconi dictum est. Post haec, ordinandis ab accu- 
bitu surgentibus, genuflexis : tamen manentibus, 
Pontifex, sedens in faldistorio cum mitra, intelli- 
gibili voce alloquitur clerum et populum, dicens: 


Commune votum, communis oratio prosequatur, 
ut hi, totius Ecclesiae prece, qui ad diaconatus mini- 
sterium praeparantur, leviticae benetdictionis ordine 
clarescant, et spirituali conversatione praefulgentes, 
gratia sanctificationis eluceant: praestante Domino no- 
stro Jesu Christo, qui cum Patre et Spiritu sancto 
vivit et regnat Deus, in saecula saeculorum. BR. Amen. 


Deinde, surgens cum mitra Pentifer, stans 
persus ad ordinandos, dicit, alta voce legendo: 


3* i 

Oremus, fratres carissimi, Deum Patrem omnipo- 
tentem, ut super hos famulos suos, quos ad officium 
diaconatus dignatur assumere, benedictionis suae gra- 
tiam clementer effundat, eisque consecrationis indultae 
propitius dona conservet, et preces nostras clementer 
exaudiat, ut quae nostro gerenda sunt ministerio, suo 
benignus prosequatur auxilio; et quos sacris mysteriis 
exsequendis pro nostra intelligentia credimus offerendos, 
sua beneldictione sanctiflcet et confirmet. Per unige- 
nitum Filium suum Dominum nostrum Jesum Christum, 
qui cum eo et Spiritu sancto vivit et regnat Deus. 


Deinde, deposita mitra, extensis manibus ante 
pectus, dicit: 


Per omnia saecula saeculorum. R. Amen. 
W. Dominus vobiscum. RR. Et cum spiritu tuo. 
. V. Sursum corda. R. Habemus ad Dominum. 
WX. Gratias agamus Domino Deo nostro. R. Dignum 
et justum est. 


Vere dignum et justum est, aequum et salutare, 
nos tibi semper et ubique gratias agere, Domine sancte, 
Pater omnipotens, aeterne Deus, honorum dator, or- 
dinumque distributor, atque officiorum dispositor, qui 
in te manens innovas omnia, et cuncta disponis, per 
verbum, virtutem, sapientiamque tuam, Jesum Chri- 
stum Filium tuum Dominum nostrum, sempiterna pro- 
videntia praeparas, et singulis quibusque temporibus 
aptanda dispensas. Cujus corpus, Ecclesiam videlicet 
tuam, coelestium gratiarum varietate distinctam, suo- 
rumque connexam distinctione membrorum, per legem 
mirabilem totius compaginis unitam, in augmentum 
templi tui crescere, dilatarique largiris; sacri muneris 
servitutem trinis gradibus ministrorum nomini tuo mili- 
tare constituens, electis ab initio Levi filiis, qui in 
mysticis operationibus domus tuae fidelibus excubiis 
permanentes, haereditatem benedictionis aeternae sorte 
perpetua possiderent. Super hos quoque famulos tuos, 
quaesumus Domine, placatus intende, quos tuis sacris 

altaribus servituros in officium diaconatus suppliciter 
dedicamus. Et nos quidem tanquam homines .divini 
sensus et summae rationis ignari, horum vitam, quan- 
tum possumus, aestimamus. Te autem, Domine, quae 
nobis sunt ignota, non transeunt, te occulta non fallunt. 
Tu cognitor es secretorum, tu scrutator es cordium; 
tu horum vitam coelesti poteris examinare judicio, 
quo semper praevales, et admissa purgare, et ea quae 
sunt agenda, concedere. 


Hic solus Pontifex, manum dexteram ezcten- 
dens, ponit super capul cuilibet ordinando, et nullus 
alius, quia non ad sacerdotium, sed ad ministe- 
rium consecrantur, dicens singulis: 


Accipe Spiritum sanctum, ad robur, et ad resi- 
stendum diabolo et tentationibus ejus. In nomine Do- 
mini. 

Postea prosequitur in primo tono, ecrtensam 
tenens manum derterum, usque in finem Prae- 
fattonis. 

Emitte in eos, quaesumus Domine, Spiritum san- 
ctum, quo in opus ministerii tui fideliter exequendi, 
septiformis gratiae tuae munere roborentur. Abundet 
in eis totius forma virtutis; auctoritas modesta, pu- 
dor constans, innocentiae puritas, et spiritualis ob- 
servantia disciplinae. In:moribus eorum praecepta iua 
fulgeant, ut suae castitatis exemplo imitationem san- 
ctam plebs acquirat; et bonum conscientiae testimo- 
nium praeferentes, in Christo firmi et stabiles perseve- 
rent, dignisque successibus de inferiori gradu per 
gratiam tuam capere potiora mereantur. 


Quod sequitur, dicit submissa voce legendo, 
ita tamen quod a circumstantibus possit audiri. 

Per eumdem Dominum nostrum Jesum Christum Fi- 
lium tuum, qui tecum vivit et regnat in unitate Spiritus 
sancti Deus, per omnia saecula saeculorum. R. Amen. 


Post haec, Pontifex, sedens cum mitra, cui- 

libet ordinando ante se genuftexo stolam, quam 
singuli in manu habent, imponit successive super 
humerum sinistrum, dicens singulis: 


Accipe stolam + candidam de manu Dei, adimple 
ministerium tuum; potens enim est Deus, ut augeat 
tibi gratiam suam. Qui vivit et regnat in saecula sae- 
culorum. R. Amen. 


Faciens supra quemlibet eorum signum crucis, 
et ministri reflectent capita stolae, el alligent sub 
brachio dextero. | 

Post haec Pontifex, accipiens dalmaticam, in- 
duit ea quemlibet successive usque ad humeros, et 
sic fit usque ad ultimum, quem ea totaliter induit; 
et hoc, st una tantum sit dalmatica; si vero qui- 
libet suam habet, tunc singulos sua totaliter in- 
duit, dicens cuilibet - 

induat te Dominus indumento salutis et vestimento 
laetitiae, et dalmatica justitiae circumdet te semper. 
In nomine Domini. B. Amen. 


Postremo Pontifer accipit, et tradit omnibus 
librum Evangeliorum, quem manu deztera tan- 
gunt, dicens: 

Accipite potestatem legendi Evangelium in Ecclesia 
Dei, tam pro vivis quam pro defunctis. In nomine 
Domini. R. Amen. ) 

Quo facto, Pontifex, stans ad altare conversus, 
dicit sine mitra: Oremus. 

Et ministri: Flectamus genua. R. Levate. 

Et vertens se ad ordinatos, dicit: 


Exaudi, Domine, preces nostras, et super hos fa- 
mulos tuos Spiritum tuae benedictionis emitte; ut coe- 
lesti munere ditati, et tuae majestatis gratiam possint 
acquirere, et bene vivendi aliis exemplum praebere. 
Per Dominum nostrum Jesum Christum Filium tuum, 
qui tecum vivit et regnat in unitate ejusdem Spiritus 
sancti Deus, per omnia saecula saeculorum. B. Amen. 

Oremus. 


Domine sancte, Pater fidei, spei et gratiae, et 
profectuum remunerator, qui in coelestibus et terre- 
nis angelorum ministeriis ubique dispositis, per omnia 
elementa voluntatis tuae diffundis effectum, hos quo- 
que famulos tuos spirituali dignare illustrare affectu; 
ut tuis obsequiis expediti, sanctis altaribus tuis ministri 
puri accrescant; et indulgentia tua puriores, eorum 
gradu, quos apostoli tui in septenarium numerum, beato 
Stephano duce ac praevio, Spiritu sancto auctore, ele- 
gerunt, digni existant, et virtutibus universis quibus 
tibi servire oportet, instructi, tibi complaceant. Per 
Dominum Jesum Christum Filium tuum, qui tecum vivit 
et regnat in unitate ejusdem Spiritus sancti Deus, per 
omnia saecula saeculorum. R. Amen. 


Deinde, cum tempus fuerit, aliquis de noviter 
ordinatis, dalmatica indutus, dicit Evangeltumn. 
Ordinati autem stalim, suggerente Archidiacono, 
redeunt ad loca sua. 


EX RUBRICIS PONTIFICALIS DE ORDINATIONE UNIUS DIACONI. 


1. Pontifex ritu pontificali paratus, ut Ordi- 
nationem diaconatus conferat, .. . dicta Oratione 
pro ordinando Exaudi etc. cum Oratione diei sub 
uno Per Dominum, et factis aliis commemoratio- 
nibus, si quae sint faciendae, legit Epistolam ; 
qua finita, accipit mitram et accedens ad fal- 
distorium ante medium altaris paratum, sedet. 
Interim promovendus ad ordinem diaconatus per 
ArcAhidiaconum aut illius locum tenentem vocatur, 
dicendo: Accedat eic. Mor ordinandus per notarium 
nominatus accedit, et facta Pontifici profunda 
reverentia, p E Tum Archidiaconus etc. ut 
supra, pag. 

2. De candela offerenda, de Pace et Communione 
accipienda, et de penso Nocturni imponendo vide infra 
quae leguntur in Ordinatione Presbyteri, 

EX DECRETIS8 8. CONGREGATIONIS RITUUM. 


1. Archidiaconus Cathedralis assistens episcopo 
habenti Ordinationem generalem ministrare debet 
capite detecto, praecipue quando suas facit in- 
stantias, recitando illu verba jurta Pontificale 
Romanum, videlicet: , Reverendissime Pater, postulat 
sancta mater Ecclesia; non autem cum bireto. 
28. Febr. 1671 in u. Muran. 


2. Quando Ordines conferuntur sine cantu, Diaconus 
ex noviter ordinatis, antequam Evangelium legat, non 
debet dicto ,,Munda cor meum'' benedictionem petere 
et manum episcopi stantis ad altare deosculari, ut fit 
in Missis cantatis a simplici sacerdote; et ab episcopo 
post Evangelium hujus Missae lectae osculandum est 
suum Missale, hoc est, quo ipse usus est, non quo 
usus est Diaconus in evangelii lectione. 25. Sept. 1852 
in u. Venet. ad 5. 

EX PONTIFICALI ROMANO. 


Pro ordinatione Presbyterorum parentur oleum 

catechumenorum, calix cum vino el aqua, patena, 

et hostia desuper posita, medulla panis, et bucile 

cum buccali pro manibus abluendis, quas singuli 
ad suas mappulas eztergunt. 


Diaconis ordinatis, Pontifex ad sedendum in 
sede sua, vel in faldistorio, in plano juxta cornu 
epistolae accedit, et cantatur Tractus, usque ad 
ultimum versum exclusice; quod si sit tnfra octavam 
Pentecostes, Tractus et Sequentia, usque ad ulti- 
mum versum exclusive. Interim accedunt duo ca- 
peliani cum libro et candela ante Pontificem, qui 
ex eo legit ipsum Tractum et Sequentiam, usque 
ad ultimum versum exclusive. Deinde Pontifex 

cum mitra revertitur ante altare, ubi sedet super 
faldistorium. : 

Tunc Archidiaconus vocat ordinandos voce in- 
telligibili, dicens: 


Accedant qui ordinandi sunt ad ordinem presby- 
teratus. 


Et mor nominatim leguntur per notarium, 
prout supra dictum est, nulla tamen. de titulo 
facta mentione. Tunc illi, more diaconorum parati 
amictu, alba, cingulo, stola et manipulo, tenentes 
planetas super brachium sinistrum complicatas, 
et in manu deztera candelas, ac mappulas albas 
pro digandis et lacandis manibus, ad Pontificem 
accedunt, et coram eo in modum coronae se dis- 
ponunt. Tunc Archidiaconus praesentat ordinan- 
dos Pontifici, dicens: 


. Reverendissime Pater, postulat sancta mater Ec- 
clesia catholica, ut hos praesentes diaconos ad onus 
presbyterii ordinetis. 


Et Pontifex interrogat, dicens: 
Scis illos dignos esse? 
Respondet Archidiaconus: 


Quantum humana fragilitas nosse sinit, et scio, et 
testiflcor ipsos dignos esse ad hujus onus officii. 


Pontifex dicit: Deo gratias. 
Et annuntiat clero et populo, dicens: 


Quoniam, fratres carissimi, rectori navis, et navi- 
gio deferendis eadem est, vel securitatis ratio, vel com- 
munis timoris, par eorum debet esse sententia, quorum 
causa communis existit. Neque enim fuit frustra a pa- 
tribus institutum, ut de electione illorum qui ad regi- 
men altaris adhibendi sunt, consulatur etiam populus: 
quia de vita et conversatione praesentandi, quod non- 
numquam ignoratur a pluribus, scitur a paucis; et 
necesse est, ut facilius ei quis obedientiam exhibeat 

t 

ordinato, cui assensum praebuerit ordinando. Horum 
siquidem diaconorum in presbyteros, auxiliante Domino, 
ordinandorum conversatio (quantum mihi videtur) pro- 
bata, et Deo placita existit, et digna (ut arbitror) 
ecclesiastici honoris augmento. Sed ne unum fortasse, 
vel paucos, aut decipiat assensio, vel fallat affectio, 
sententia est expetenda multorum. Itaque quid de eo- 
rum actibus aut moribus noveritis, quid de merito 
sentiatis, libera voce pandatis; et his testimonium sa- 
cerdotii magis pro merito, quam affectione aliqua, tri- 
buatis. Si quis igitur habet aliquid contra illos, pro 
Deo, et propter Deum, cum fiducia exeat, et dicat; 
verumtamen memor sit conditionis suae. 


Postea Pontifex, facta aliqua mora, conver- 
Lens sermonem suum ad ordinandos, admonet eos, 
dicens: 


Conseerandi, filii dilectissimi, in presbyteratus offi- 
cium, illud digne suscipere, ac susceptum laudabiliter 
exsequi studeatis. Sacerdotem enim oportet offerre, be- 
nedicere, praeesse, praedicare et baptizare. Cum magno 
quippe timore ad tantum gradum ascendendum est, 
ac providendum, ut coelestis sapientia, probi mores et 
diuturna justitiae observatio ad id electos commendent. 
Unde Dominus praecipiens Moysi, ut septuaginta viros 
de universo Israel in adjutorium suum eligeret, quibus 
Spiritus sancti dona divideret, suggessit: quos tu nosti, 
quod senes populi sunt. Vos siquidem in septuaginta 
viris et senibus signati estis, si per Spiritum septifor- 
mem, Decalogum legis custodientes, probi et maturi 
in scientia similiter et opere eritis. Sub eodem quoque 
mysterio, et eadem figura, in novo Testamento Do- 
minus septuaginta duos elegit, ac binos ante se in prae- 
dicationem misit, ut doceret verbo simul et facto, mi- 
nistros Ecclesiae suae fide et opere debere esse perfe- 
ctos, seu geminae dilectionis, Dei scilicet et proximi 
virtute fundatos. T:les itaque esse studeatis, ut in ad- 
jutorium Moysi et duodecim Apostolorum, episcoporum 

videlicet catholicorum, qui per Moysen et Apostolos 
figurantur, digne, per gratiam Dei, eligi valeatis. Hac 
certe mira varietate Ecclesia sanctd circumdatur, ornatur 
et regitur; cum alii in ea pontifices, alii minoris or- 
dinis sacerdotes, diaconi, et subdiaconi, diversorum or- 
dinum viri consecrantur; et ex multis, et alternae digni- 
tatis membris unum corpus Christi efficitur. Itaque, 
filii dilectissimi, quos ad nostrum adjutorium fratrum 
nostrorum arbitrium consecrandos elegit, servate in 
moribus vestris castae et sanctae vitae integritatem. 
Agnoscite quod agitis; imitamini quod traciatis, qua- 
tenus mortis Dominicae mysterium celebrantes, morti- 
ficare membra vestra a vitiis et concupiscentiis omnibus 
procuretis. Sit doctrina vestra spiritualis medicina 
populo Dei; sit odor vitae vestrae delectamentum Ec- 
clesiae Christi; ut praedicatione atque exemplo aedifi- 
cetis domum, id est, familiam Dei; quatenus nec nos 
de vestra provectione, nec vos de tanti officii susceptione 
damnari a Domino, sed remunerari potius mereamur. 
Quod ipse nobis concedat per gratiam suam. B. Amen. 


Si non sint faclae ordinationes subdiaconorum 
rel diaconorum, dicuntur Litaniae, ut supra ín 
ordinatione subdiaconorum dictum est, pag. 39. 
Post haec surgunt omnes, et ordinandis coram 
Pontifice binis et binis successtee genuflectentibus, 
Pontifex, stans ante faldistorium suum cum mitra, 
et nulla oratione, nulloque cantu praemissis, im- 
ponit simul utramque manum super caput cujus- 
libet ordinandi successive, nihil dicens. Idemque 
faciunt post eum omnes sacerdotes qui adsunt, 
quorum tres aut plures planetis, vel saltem cum 
stolis parati, si commode fieri potest, esse deberent. 
Quo facto, tam Pontifex quam sacerdotes tenent 
manus derteras extensas super illos. Et Pontifex 
stans cum mitra dicit: 


Oremus. fratres carissimi, Deum Patrem omnipo- 
tentem, ut super hos famulos suos, quos ad presbyte- 

rii munus elegit, coelestia dons multiplicet; et quod 
ejus dignatione suscipiunt, ipsius consequantur auxilio. 
Per Christum Dominum nostrum. R. Amen. 


Pontifex, deposita mitra, conversus ad altare, 
dicit: Oremus. 

Et ministri: Flectamus genua. œ. Levate. 

Et moz conversus ad ordinandos, dicit: 


Exaudi nos, quaesumus, Domine Deus noster, et 
super hos famulos tuos benerldictionem sancti Spiri- 
tus, et gratiae sacerdotalis infunde virtutem; ut quos 
tuae pietatis aspectibus offerimus consecrandos, per- 
petua muneris tui largitate prosequaris. Per Dominum 
nostrum Jesum Christum Filium tuum, qui tecum vivit 
et regnat in unitate ejusdem Spiritus sancti Deus. 


Tum eztensis manibus ante pectus dicit.: 


Per omnia saecula saeculorum. EK. Amen. 

X. Dominus vobiscum. œB. Et cum spiritu tuo. 

X. Sursum corda. B. Habemus ad Dominum. 

WV. Gratias agamus Domino Deo nostro. B. Dignum 
et justum est. 

Vere dignum et justum est, aequum et salutare, nos 
tibi semper et ubique gratias agere, Domine sancte, 
Pater omnipotens, aeterne Deus, honorum auctor, et 
distributor omnium dignitatum; per quem proficiunt 
universa; per quem cuncta firmantur; amplificatis sem- 
per in melius naturae rationalis incrementis, per ordi- 
nem congrua ratione dispositum. Unde et sacerdotales 
gradus, atque officia levitarum, sacramentis mysticis 
instituta creverunt; ut, cum pontifices summos regendis 
populis praefecisses, ad eorum societatis et operis ad- 
jumentum, sequentis ordinis viros, et secundae digni- 
iatis eligeres. Sic in eremo per septuaginta virorum 
prudentium mentes, Moysi spiritum propagasti, quibus 
ille adjutoribus usus, in populo innumeras multitudines 
facile gubernavit. Sic et in Eleazarum et Ithamarum 
filios Aaron paternae plenitudinis abundantiam trans- 
fudisti; ut ad hostias salutàres, et frequentioris officii 

sacramenta ministerium sufficeret sacerdotum. Hac pro- 
videntia, Domine, apostolis Filii tui doctores fldei co- 
mites addisti, quibus illi orbem totum secundis prae- 
dicationibus impleverunt. Quapropter infirmitati quoque 
nostrae, Domine, quaesumus, haec adjumenta largire; 
qui quanto fragiliores sumus, tanto his pluribus indi- 
gemus. Da, quaesumus, omnipotens Pater, in hos fa- 
mulos tuos presbyterii dignitatem; innova in visceribus 
eorum Spiritum sanctitatis; ut acceptum a te, Deus, 
secundi meriti munus obtineant, censuramque morum 
exemplo suae conversationis insinuent. Sint providi 
cooperatores ordinis nostri; eluceat in eis totius forma 
justitiae, ut bonam rationem dispensationis sibi creditae 
reddituri, aeternae beatitudinis praemia consequantur. 


Quod sequitur, legat submissa voce, ita tamen, 
quod a circums(antibus audiri possit. 


Per eumdem Dominum nostrum Jesum Christum 
Filium tuum, qui tecum vivit et regnat in unitate ejus- 
dem Spiritus sancti Deus, per omnia saecula saeculo- 
rum. B. Amen. 


Pontifex sedet, accepta mitra, el reflectit ora- 
rium, sive stolam ab humero- sinistro cujuslibet, 
capiens partem quae retro pendel, et imponens 
super dexterum humerum, aptat eam ante pectus 
in modum crucis, singulis dicens: 


Accipe jugum Domini; jugum enim ejus suave est, 
et onus ejus leve. 


Postea imponit cuilibet successive casulam us- 
que ad scapulas, quam quilibet teneat super hu- 
meros complicatam, a parte anteriori deorsum 
dependentem, singulis dicens: 

Accipe vestem sacerdotalem, per quam caritas 
intelligitur; potens est enim Deus, ut augeat tibi cari- 
tatem, et opus perfectum. œ&. Deo gratias. 

Surgit Pontifex sine mitra, et omnibus genua 
fectentibus, dicit: 

Deus sancüificationum omnium auctor, cujus vera 
consecratio, plenaque benedictio est, tu, Domine, su- 
per hos famulos tuos, quos ad presbyterii honorem de- 
dicamus, munus tuae benedictionis infunde; ut gra- 
vitate actuum et censura vivendi probent se seniores, 
his instituti disciplinis, quas Tito et Timotheo Paulus 
exposuit; ut in lege tua die ac nocte meditantes, quod 
legerint, credant; quod crediderint, doceant; quod 
docuerint, imitentur; justitiam, constantiam, miseri- 
cordiam, fortitudinem, caeterasque virtutes in se osten- 
dani; exemplo praebeant; admonitione confirment; ac 
purum et immaculatum ministerii sui donum custo- 
diant; et in obsequium plebis tuae, panem et vinum 
in corpus et sanguinem Filii tui immaculata benedi- 
ctione transforment; et inviolabili caritate in virum 
perfectum, in mensuram aetatis plenitudinis Christi, in 
die justi et aeterni judicii Dei, conscientia pura, fide 
vera, Spiritu Sancto pleni resurgant. Per eumdem 
Dominum nostrum Jesum Christum Filium tuum, qui 
tecum vivit et regnat in unitate ejusdem Spiritus sancti 
Deus, per omnia saecula saeculorum. AR. Amen. 


Tum Pontifex, sine mitra, ante altare con- 
versus, flexis genibus, incipit aita voce, schola 
prosequente, hymnum: 


Veni, Creator Spiritus, 
Mentes tuorum visita, 
Imple superna gratia 
Quae tu creasti pectora. 


Surgit Pontifex, et facit ut in fine hymni 
habetur ; interim schola prosequitur hymnum, qui, si 
propter ordinandorum multitudinem necesse fuerit, 
repetatur, omisso primo versu. - 


Qui diceris Paraclitus, 
Altissimi donum Dei, ` 
Fons vivus, ignis, caritas, 
Et spiritalis unctio. 

Tu septiformis munere, 
Digitus paternae dexterae, 
Tu rite promissum Patris, 
Sermone ditans guttura. 


Accende lumen sensibus, 
Infunde amorem cordibus, 
Infirma nostri corporis, 
Virtute firmans perpeti. 


Hostem repellas longius, 
Pacemque dones protinus, 
Ductore sic te praevio, 
Vitemus omne noxium. 


Per te sciamus da Patrem, 
Noscamus atque Filium, 
Teque utriusque Spiritum 
Credamus omni tempore. 

Deo Patri sit gloria, 
Et Filio, qui a mortuis 
Surrexit, ac Paraclito, 
In saeculorum saecula. Bk. Amen. 


Diclo primo versu, surgit Pontifex, et sedet 
in faldistorio cum mitra, et depositis chirothecis, 
et annulo pontificali reussumpto, ponitur ei gre- 
miale, sive mappula super gremium, et singuli 
ordinandi successive coram eo genua flectunt; et 
Pontifex cum oleo catechumenorum inungit uni- 
cuique ambas manus simul junctas, in modum 
crucis, producendo cum pollice suo dextero in 
dictum oleum intincto duas lineas, videlicet, a 
pollice dexterae manus usque ad indicem sinistrae. 
et a pollice sinistrae usque ad indicem dexterae. 
ungendo moz totaliter palmas, dicens, dum quem- 
libet inungit: 


Consecrare et sanctificare digneris, Domine, manus 
istas, per istam unctionem, et nostram benedictionem. 
R. Amen. : 

Pontifex producit manu dextera signum crucis 
super manus illius quem ordinat, el prosequitur - 


Ut quaecumque benedixerint, benedicantur, et quae- 
cumque consecraverint, consecrentur et sanctiflcentur: 
in nomine Domini nostri Jesu Christi. 


Et quilibet ordinandus respondet: Amen. 

Tum Ponlifex claudit seu jungit manus cuilibet 
successive, quas Sic consecratas aliquis ministro- 
rum Pontificis albo panniculo lineo simul, videlicet 
dexteram super sinistram, alligat: et Mox unus- 
quisque ad ordinem suum redit, et sic clausas et 
alligatas manus tenet. Omnium manibus unctis 
et consecrütis, Ponlifex pollicem mica panis tergit; 
tum tradit cuilibet successive calicem cum vino et 
aqua, et patenam superpositam cum hostia, et 
épst illum accipiunt inter indices et medios digitos, 
et cuppam calicis el patenam simul tangunt, Pon- 
Lifice singulis dicente: 

Accipe potestatem offerre sacrificium Deo, Missasque 
celebrare, tam pro vivis quam pro defunctis. In no- 
mine Domini. Bk. Amen. 


His peractis, Pontifex lavat manus cum me- 
dulla panis, et aqua lotionis hujusmodi projicitur 
in sacrarium. | Deinde cum mitra revertitur ad 
sedem suam, vel ad faldistorium in cornu epistolae. 
in plano sibi paratum, ubi sedet cum mitra. Et 
chorus cantat ultimum versum Tractus vel Seguen- 
tiae, sive Alleluia. /nferi»n accedunt duo capellani 
ante Pontificem cum libro et candela, qui ex eo 
legit dictum ultimum versum Tractus vel Sequen- 
lite, sive Alleluia. Legit etiam secreto Munda cor 
meum, atque Evangelium. 

Interea unus er diaconis noviter ordinatis 
accedit ad altare cum textu Ecangelii ante pectus, 
et dicit: Munda cor meum etc. , et cantat Evangelium. 
Interim parantur per ministros hostiae super altare, 
pro mumero ordinatorum in ordinibus sacrís, qui 

omnes communicare debent; et proceditur in Missa 
ordíne solito. Interea dum Offertorium cantatur, 
cel etiam prius, ordinati sacerdotes poterunt lavare 
manus suas cum medulla panis, et aqua bene 
mundare, atque extergere mappulis illis, quibus 
ligatae erant; et aqua ablutionis hujusmodi pro- 
Jiciatur in sacrurium. 

Pontifex vero, Ofertorio lecto, accepta mitra, 
vadit ad faldistortum ante medium altaris, et ibi 
sedens accipit offertorium ab omnibus ordinatis, 
qui omnes accedunt bini et bini ad Pontificem; 
coram quo genuflexi offerunt illi singulas candelas 
accensas, et osculantur ejus manum, primo pre- 
sbyteri, tum diaconi successive, et alii suo ordine. 

Accepto singulorum offertorio, Pontifex lacat 
manus, et surgit sine mitra, ac tollitur faldistorium, 
et prosequitur Missam. 

Presbyteri vero ordinati, post Pontificem, cel 
hinc et inde, ubi magis commodum erit, in terra 
genuftexi, habeant libros coram se, dicentes: 

Suscipe, sancte Pater etc., et omnia alia de 
Missa, prout dicit Pontifex: qui tamen bene ad- 
vertat, quod Secretas morose dicat, et aliquantu- 
- (um alte, ita ut ordinati sacerdotes possint secum 
omnia dicere: et praesertim verba consecrationis, 
quae dici debent eodem momento per ordinatos, 
quo dicuntur per Pontificem. 

Secreta pro ordinatis, quae dicitur cum Secreta 
Missae diei, sub uno Per Dominum etc. Aabetur 
infra. | 

Cum Pontifex direrit orationem Domine Jesu 
Christe, qui etc., osculatur altare, et dat primo 
ez Singulis ordinatis cujuslibet ordinis sacri ad eum 
successive accedenti, et altare prius ad derteram 
Pontificis deosculanti, pacem, dicens: Pax tecum. 

Cui ille respondet: Et cum spiritu tuo. 

Et quilibet illorum dat sequenti sui ordinis 
secum ordinato, et ille alteri, et sic usque ad 

ultimum continuatur. Si autem ordinatorum parcus 
sit numerus, Pontifex polerit dare pacem singulis. 

Postquam vero Pontifex se communicacerit, 
el totum Sanguinem sumpserit, priusquam digitos 
abluat, accedunt ante altare presbyteri, deinde 
diaconi, tandem subdiaconi; quibus ordinate dis- 
positis et genuflexis, Ponlifer, facta reverentia 
Sacramento, et aliquantulum versus cornu evan- 
gelil se retrahens, ad eos se convertit, et singuli 
ez diaconis et subdiaconis tantum dicunt sub- 
‘missa voce: Confiteor Deo etc. Et si officium fiat 
in cantu, unus de noviter ordinatis illud cantat. 

Et Pontifex stans, capite detecto, versus ad 
eos, dicit intelligibili voce, nisi officium fiat in cantu 

Misereatur vestri omnipotens Deus, et dimissis pecca- 
tis vestris, perducat vos ad vitam aeternam. R. Amen. 

Indulgentiam, absolutionem, et remissionem pecca- 
torum vestrorum tribuat vobis omnipotens et misericors 
Dominus. BR. Amen. 

Et manu dextera sfgnum crucis super eos com- 
muntter producit. 

Presbyteri ante Communtonem non dicunt con- 
fessionem, nec datur eis absolutio, quía concele- 
brant Pontifici; propterea si non sunt alii ordinati, 
confessio et absolutio praedictae omittuntur. 

Tunc accedunt ordinati ad supremum gradum 
altaris bini et bini. Pontifex vero ponit plures 
hostias consecratas super patenam, quam ori cujus- 
libet communicandi supponit, et singulos commu- 
nicat, cuilibet dicens: 

Corpus Domini nostri Jesu Christi custodiat te in 
vitam aeternam. 

Quilibet respondet: Amen. 

Et priusquam Communionem sumat, manum 
Pontificis hostiam tenentem osculatur. 

Unus ministrorum Pontificis stat juzta cornu 
epistolae altaris, calicem habens, non illum cum 

quo Pontifez celebravit, sed altum cum vino, et 
mappulam mundam in manibus, ad quem singuli 
communicati accedunt, et se purificant, 0s exter- 
gunt, et ad partem se locant. 

Omnibus communíicatis, Pontifex extergit pa- 
tenam super calicem suum, super eum digitos 
abluit, sumit ablutionem, accipit mitram, et la- 
rat manus. 

Pontifex, lotis manibus, mitra deposita, stans 
in cornu epistolae altaris, versus ad illud, inchoat 
in cantu, schola prosequente, Responsorium 8. ton., 
quod a Septuagesima usque ad Pascha dicitur 
sine Alleluia. 


Jam non dicam vos servos, sed amicos meos, quia 
omnia cognovistis, quae operatus sum in medio vestri. 
Alleluia. * Accipite Spiritum sanctum in vobis Para- 
clitum. * Ille est, quem Pater mittet vobis. Alleluia. 

X. Vos amici mei estis, si feceritis quae ego prae- 
cipio vobis.* Accipite etc. 

V. Gloria Patri, et Filio, et Spiritui sancto. * Ille 
est, quem etc. 


Incepto Responsorio, Pontifex, accepta mitra, 
vertit se ad presbyteros ordinatos, qui, ante altare 
coram ipso stantes, profitentur fidem quam prae- 
dicaturi sunt, dicentes: 

Credo in Deum, Patrem omnipotentem, Creatorem 
coeli et terrae. Et in Jesum Christum, Filium ejus 
unicum, Dominum nostrum, qui conceptus est de Spiritu 
sancto, natus ex Maria Virgine; passus sub Pontio Pi- 
lato, crucifixus, mortuus et sepultus; descendit ad in- 
feros; tertia die resurrexit a mortuis, ascendit ad coe- 
los; sedet ad dexteram Dei Patris omnipotentis, inde 
venturus est judicare vivos et mortuos. Credo in Spiri- 
tum sanctum, sanctam Ecclesiam catholicam, sancto- 
rum communionem, remissionem peccatorum, carnis 
resurrectionem, vitam aeternam. Amen. 


Quo finito, Pontifex cum mitra sedens super 

fuldistorium ante medium altaris, imponit ambas 
manus super capita singulorum coram eo genu- 
flectentium , dicens cuilibet: 


Accipe Spiritum sanctum: quorum remiseris pec- 
cata, remittuntur eis; et quorum retinueris, retenta sunt. 


Deinde explicans casulam, quam unusquisque 
habet super humeros complicatam, induit illa quem- 
libet, singulis dicendo: 


Stola innocentiae induat te Dominus. 


Et mor unusquisque iterum ad Pontificem ac- 
cedit, et genuflexus ponit manus SUUS Junctas 
inter manus Pontificis dicentis cuilibet, si suus 
est Ordinarius: 

Promittis mihi et successoribus meis reverentiam 
et obedientiam? 

Et dile responde(: Promitto. 

Si vero Pontifex non est suus Ordinarius, cum 
manus eorum inter suas tenet, ut praefertur, dicit 
singulis presbyteris saecularibus: Promittis Pontifici 
Ordinario tuo eic.; singulis vero Regularibus: Pro- 
mittis Praelato Ordinario tuo etc. 

Promittis Pontifici (ve? Praelato) Ordinario tuo, 
pro tempore existenti, reverentiam et obedientiam? 


. Et ille respondet: Promitto. 

Tunc Pontifex, tenens manus illius inter suas, 
osculatur unumquemque, dicens:: Pax Domini sit 
semper tecum. | 

Et ille respondet: Amen. 

His expletis, et eis ad ordinem suum rerersis, 
Pontifer. sedens cum mitra et baculo, admonet 
eos, dicens: 

uia res quam tractaturi estis, satis periculosa 
est, filii dilectissimi, moneo vos, ut diligenter totius 
Missae ordinem, atque hostiae consecrationem, ac fra- 
ctionem, et communionem, ab aliis jam doctis sacer- 

dotibus discatis, priusquam ad celebrandum Missam 
accedatis. i: 


Pontifer surgit cum mitra et baculo, et pre- 
sbyteris coram eo adhuc-genuflexis benedicit, dicens 
voce competenti: 


Benedictio Dei omnipotentis, Parttris, et Fitlii, et 
SpiritustSancti, descendat super vos, ut sitis bene- 
dicti in ordine sacerdotali, et offeratis placabiles ho- 
stias pro peccatis atque offensionibus populi omnipo- 
tenti Deo, cui est honor et gloria, per omnia saecula 
saeculorum. B. Amen. 


Post haec Pontifer, deposita mitra, et amoto 
faldistorio, convertitur ad altare, prosequitur Mis- 
sam, et cantatur Communio; et dicitur Postcom- 
munio pro ordinatis, ut infra, sub uno per Domi- 
num cum Postcommunione Missae diet. 

Deinde dicitur Benedicamus Domino, vel Ite, missa 
est, prout tempus requtrit; et per Pontificem Placeat 
tibi, sancta Trinitas etc. 

Quo dicto, Pontifer, accepta mitra et baculo 
pastorali, dat benedictionem solitam dicens: 


Sit nomen Domini benedictum etc. 
Tum sedet, et alloquitur ordinatos sub his verbis: 


Filii dilectissimi, diligenter considerate ordinem 
per vos susceptum, ac onus humeris vestris imposi- 
tum; studete sancte et religiose vivere, atque omnipo- 
tenti Deo placere, ut gratiam suam possitis acquirere, 
quam ipse vobis per suam misericordiam concedere 
dignetur. 

Singuli ad primam tonsuram, ve ad quatuor mino- 
res ordines promoti, dicite semel septem Psalmos poe- 
nitentiales, cum Litaniis, Versiculis et Orationibus; 
ad subdiaconatum, vel diaconatum, Nocturnum talis . 
diei. Ad presbyteratum vero ordinati, post primam 
vestram Missam, ires alias Missas, videlicet, unam de 
Spiritu sancto, aliam de beata Maria semper Virgine, 

et tertiam pro fidelibus defunctis dicite, et omnipotentem 
Deum etiam pro me orate. 


Quod illi devote suscipiunt, et respondent se 
facturos. 

Tum Pontifex conrertit se ad altare, el dicit, 
submissa voce: 


Dominus vobiscum. 

Initium sancti Evangelii secundum Joannem. In 
principio, etc. l 

Signat alture et se, et revertilur ad sedem, 
vel ad faldistorium, ubi eruilur sacris vestibus. 
Ordinati etiam ad presbyteratum dicunt idem Evan- 
gelium, et in loco convenienti sacras vestes depo- 
nunt, et cum eis alii ordinati. 


EX RUBRICIS PONTIFICALIS DE ORDINATIONE UNIUS PRESBYTERI. 


1. Pontifex ornatu pontificali indutus, ut or- 
dinem presbyleratus conferat, in Missis de quatuor 
temporibus et in Dominicis ac festivis diebus a 
Dominica Septuagesimae usque ad Pascha exclu- 
sive, ante ultimum versum Tractus; in sabbato 
vero infra octavam Pentecostes, et in festis quae 
habent Sequentiam, ante ultimum Sequentíae cer- 
sum; ín Dominicis autem et festivis diebus per 
annum et per Adventum ante versum Alleluia, ac- 
cipit. mitram, et accedens ad faldistorium ante 
medium altaris sibi paratum, sedet. 

Interim ad ordinem presbyteratus promovendum 
paratum (ut supra p. 07) .. . . Archidiaconus aut 
illius locum tenens, vocat, dicens: Accedat etc. 
Moz ordinandus per notarium nominatus accedit, 
et facta Pontifici profunda reverentia, genuflectit. 
Tum Archidiaconus praesentat eic. ut supra p. 51. 


2. Post Pontificem utramque manum super ordi- 
nandi caput imponunt omnes presbyteri qui adsunt, 
quorum tres aut plures superpelliceo et stola pa- 
rati esse debent. 

8. Hymnum ,,Veni Creator a Pontifice inceptum 
prosequuntur ministri cum adstantibus, et dicitur 
usque ad finem. 

4. Pontifex, traditis ordinando patena et calice, 
lotisque manibus iterum accipit cAérothecas et annulum. 

5. Pontifex lecto Offertorio sedet. Mor ordinatus 
candelam accensam dextera sustinens, sinistra 
pectori admota, áccedit; tum facta profunda reve- 
rentia genuflectit, et Pontificia manum dexteram, 
dum tradit candelam, osculatur; deinde surgit, et 
facta iterum reverentia paulum retrocedens genu- 
fectit, ut Missam cum Pontifice prosequatur. 

6. ordinatus, accepto pacis osculo a Pontifice, 
facta profunda reverentia Pontifici, et genuflexione 
$s. Sacramento, redit ad locum suum. 
| T. Si praeter presbyterum alii ordinati fuerint, hi, 
dicto ,,Conflieor! et accepta absolutione a Pontifice, 
accedunt ad supremum altaris gradum, ubi genu- 
feri mappulam récipiunt (quam ministri hinc inde 
sustentant). Pontifex cero versus ad altare, facit 
genuflexzionem Ss. Sacramento; deinde surgens, si- 
nistra patenam (aut pixidem), dextera vero Hostiam 
reverenter accipit, quam aliquantulum elevatam 
tenet super patenam, et conversus ad ordinatos 
in medio altaris dicit: Ecce Agnus Dei etc. Mot 
ter subjungit: Domine, non sum dignus etc. Zum 
accedens, ordinatis porrigit Ss. Sacramentum, fa- 
ciens cum eo signum crucis super patenam, et 
simul dicens: Corpus D. N. J. Ch. custodiat te etc. . .. 
(ut supra, pag. 66). | 

. 8. Post Communionem unus ministrorum puri- 
ficat presbyterum calice ad hoc destinato, vel eo 
potius, quem paulo ante tetigerat, ex quo vinum 
cum aqua paratum in purificationem exhaurit’. 


1) Ubi generatim purificatio post communionem non est in 
usu, ejusmodi conguetudo retineri potest. 8. Rit. Congr. 12. Aug. 
1854 (ex Anal. Jur. Pontif. Ser. II. p. 2192). Profecto neque Romae 
haec purificatio amplius est in usu. 


12 DE ORDINATIONE PRESBYTERI. 


9. Responsorium ,,Jam non dicam etc.*^ a Pontifice 
inchoatum, minisiri prosequuntur. 


EX DECRETIS 8. CONGREGATIONIS RITUUM. 


1. Quaestioni utrum canonici sacerdotes, praesentes 
in Ordinatione in habitu canonicali, manus imposituri 
super ordinandos ad presbyteratum, debeant accipere 
stolas, provisum est per Pontificale Romanum de 
Ordinatione Presbyteri; iidemque sacerdotes cano- 
nici juxta praxim Archibasilicae Lateranensis non 
debent, cappa vel mozzetta depositis, induere super- 
pelliceum (ut accipiant stolam). 12. Sept. 1857 in u. 
Moulin. ad 4. II. (Ex Anal. Jur. Pont. Ser. III, p. 351). 

9. Verba Pontificalis Romani in ordinatione 
presbyteri: „ldem faciunt post eum (episcopum) omnes 
sacerdotes, '* intelligi possunt moraliter, juxta tamen 
locorum consuetudinem, servata rubrica quoad 
paramenta et stolas. 28. Jul. 1821 in u. Dub. ad 6. 


9. In ordinatione presbyterorum praris ser- 
vanda est ecclesiae Romanae, quae manus ordi- 
nandis imponit in prima tantum oratione: ,,Oremus, 
fratres carissimi etc.,/* et non amplius in sequenti ora- 
tione: „Exaudi nos etc.*^ 18. Febr. 1843 in u. Anicien. 


4. Extra tempus paschale ad conclusionem hymni: 
„Veni Creator Spiritus'* est dicenda stropha: ,,Deo 
Patri sit gloria, ejusque soli Filio.“ 28. Jul. 1832 
in u. Brixien. ad 4; 3. Aug. 1839 in u. Piscien. ad 11. 
Etiam intra Octavam Nativitatis Domini. 7. April. 1832 
in u. Arimin. ad 2. 


5. In ordinatione presbyterorum non pluribus 
simul, sed cuilibet tradendus est caliz cum vino 
et aqua, ei patena cum hostia, et cuilibet formula 
repetenda est in singulari: ,,Accipe potestatem 
etc.“ 11. Mart. 1820 in u. Civitaten. ad 7. 


6. Tolerari potest usus, ut una tantum candela 
accendatur, quae a singulis ordinatis episcopo offeratur 
post Offertorium. 12. Nov. 1831 in u. Mars. ad 7. 

Sufficit etiam, ut unus ex ordinatis in quolibet 
Ordine accensum offerat cereum jurta consuetu- 
dinem. ^. Dec. 1844 in u. Patav. ad 5. 


7. Presbyteri ordinandi Zenentur solum ad „s SUS- 
cipe, sancte Pater'* inchoare Missam cum celebrante 
et ordinante episcopo. 20. Sept. 1749 in u. Jaurin. ad 1. 


8. Presbyteri ordinandi debent legere Missam non 
stantes, sed in terra genuflexi. Ibid. ad 2. 


9. Presbyteri ordinandi non debent omnes illas, 
quas episcopus ordinans in Missa facit actiones, et ipsi 
facere, adeoque non debent cruces manu super oblata 
peragere eic. Ibid. ad 3. 


10. Si Ordinatio presbyteri fiat in cantu, praefatio 
et alia quae cantantur ab episcopo, sine cantu legenda 
sunt ab Ordinatis'. 12. Nov. 1831 in u. Mars. ad 11. 


11. Diaconi et subdiaconi in sacra Ordinatione dicere 
debent ,,Confiteor'* post Communionem presbyterorum. 
19. Nov. 1831 in u. Mars. ad 10. 


12. In Communione quae confertur ab episcopo in 
ordinum collatione, verba: ,,Ecce Agnus Dei etc. ,*^ et 
.,.Domine, non sum dignus,“ etc. quoad presbyteros 
tantum in Ordinautione habita sunt reticenda, ín 
aliis cero casibus semper proferenda. 11. Febr. 1702 
in u. Lerien. ad 4; 7. Mai 1853 in u. Grosset. ad 3. 


13. In. Communione Ordinandorum, si communi- 
centur etiam ordinati in Minoribus, episcopus debet uti 
forma: ,,Corpus D. N. J. Ch. custodiat te in vitam 
aeternam.*^ 19. Nov. 1831 in u. Mars. ad 16. 


14. Non est necesse, quod presbyteri ordinandi, 


1) „Sanctus“ in Missa Ordinationis solemni cantandum videtur, 
quando Pontifex cum presbyteris idem Trisagion alta voce per- 
fecit. Cantu finito, Pontifex prosequitur: „Te igitur.“ — „Agnus 
Dei“ a choro cantatur, dum Pontifex pacis osculum assistentibus, 
ordinatisque praebet. — Communio cantatur statim ac Pontifex sacer- 
dotibus ordinatis Benedictionem particularem (cf. p. 69) dederit. 
Cantu finito, eamdem dicit Pontifex cum ordinatis presbyteris. 


Manuale ordinand. 4 

postquam sunt de Corpore Christi communicati, de illo 
calice, quem in Ordinatione sua tetigerunt, ablutionem 
sumant. 20. Sept. 1749 in u. Jaurin. ad 5. 


15. Ad quaestionem, utrum episcopus in ordinatione 
Regularium in sua dioecesi.degentium dicere debeat: 
,.Promittis Ordinario tuo obedientiam etc.;'' vel potius: 
,Promittis mihi etc.'* servetur clara dispositio Pon- 
Lificalis Romani. 22. Julii 1848 in u. Gandav. 


16. In deosculatione quam injungit Pontificale epi- 
scopo post praestatam a presbytero ordinato in flne 
Missae obedientiam, dextera vultus pars seu gena 
(leosculanda est. 19. Nov. 18831 in u. Mars. ad 17. 


17. Ad quaestionem, an quoties episcopus sedens 
cum mitra admonensque ordinandos, debeat baculum 
in manu gestare, cum Pontificale solum loquatur in 
admonitione presbyterorum, servetur Pontificale Ro- 
manum ut jacet. 27. Aug. 1707 in u. Brachar. ad 4. 


18. Cum in Ordinationibus generalibus debeat 
episcopus benedicere solemniter, archiepiscopus vero 
habens ante se crucem, ideo etiam in Missa ponti- 
ficali non cantata, cum ministris tamen paratis, in qua 
conferuntur Ordines, debet archiepiscopus in fine bene- 
dicere populum cum cruce ante se; et non debet ac- 
cipere mitram ad benedicendum. Haec tamen responsa 
sunt citra approbationem Missae cum ministris! et 
non cantatae. 27. Aug. 1707 in u. Brachar. ad 2. 


19. Verba Pontificalis Romani ,,Nocturnum talis 
diei intelliguntur de unico Nocturno feriali, vel 
de primo Dominicae, id est duodecim psalmorum 
cum suis antiphonis de tempore, quem episcopus 
ordinans designare potest vel ipsius diei quo habet 
ordinationem, vel alterius pro suo arbitrio. Quando 


1) Hic non intelliguntur diaconi assistentes (cf. supra pag. 14), 
sed diaconus et subdiaconus Missae, ut vocant, quos, dalmatica 
et tunicella indutos, adhibere non licet in Missa lecta. 8. Rit. 
Congr. 21. Jul. 1855 in u. Constantinop. - 

episcopus ordinans nihil aliud exprimit, quam quod 
verba Pontificalis sonant, dicendus est Nocturnus 
ferialis ut supra, qui respondeat illi diei, in quo 
facta est sacra ordinatio. 11. Aug. 1860 in u. Granat. 
ad d. 9. (Anal. Jur. Pont., Sér. V. p. 351). 


20. Tres Missae, quas episcopus post ordinationem 
presbyterorum eisdem injungit, una de Spiritu sancto, 
alterà de B. Maria V., et tertia pro defunctis, non 
possunt in diebus duplicibus minoribus celebrari, sed 
in diebus a rubrica permissis'. 11. April. 1840 in u. 
Barchinon. ad 5. 


21. Ordinati ad presbyteratum evangelium in fine 
Missae dicant «una cum episcopo. 12. Nov. 1831 in 
u. Mars. ad 12. 


MONIT A. 


Cum experientia constet, novos sacerdotes in 
Missa suae ordinationis im varios defectus pro- 
labi solitos esse, et multis difficultatibus ideirco 
implicari, quod variae Misgae partes in variis 
Missalis partibus requirendae sint, nec continuae 
occurrant; operae pretium visum est, Missas cui- 
libet ordinationi proprias, ex Missali excerptas, 
in eorum graliam et commodum typis hic man- 
dare, ut una cum Pontifice, sicuti tenentur, sin- 
gula Missae verba proferre et celebrare facilius 
possint. 

Haec praeterea visum fuit eos commonere: 

: 1° Missam ordinationis, aliquot antea diebus, 
praevideant et perlegant, ne quo tempore dicenda 
erit, quidquam eos impediat aut retardet. 


1) Has tres Missas possunt neopresbyteri offerre pro quibus- 
cumque voluerint, stipendium accipiendo; et sufficit, quod pro 
episcopo ordinante orent (Ferraris Biblioth. v. Ordo Art. II. n. 11$). 


4* 

90 0b reverentiam ordinationis, ornamenia 
munda et nitida sibi provideant, et quidem albi, 
quoad fieri poterit, coloris (cf. pag. 47). 

3° Noverint actiones et caeremonias quas in 
Missa peragit Pontifex, sibi non esse peragendas ; 
sed salis esse quod singula Missae verba attente 
et devote una cum illo recilent, incipiendo ab 
istis: Suscipe, sancte Pater, etc. Quae soli Missae 
solemni propria sunt, ab ordinatis omittuntur, ut 
benedictio incensi, oratio inter íncensationem etc. 
Denique omittitur ab iisdem formula Benedictionis 
episcopalis: Sit nomen Domini benedictum eic. 

4° Famdem cum Pontifice habeant intentionem, 
utpote quia una cum ipso ez consuetudine offerunt 
et consecrant. Bi 

5° Flectant genua ab Offertorio usque ad finem 
Missae. 

6" Attendant diligenter ita submissa voce omnia 
verba proferre, ut ab omnibus Pontifex audiatur; 
et ita simul cum eo pronuntient, ut nec praecedant, 
nec protrahant tardius, quod praecipue in verbis 
consecrationis observabunt. 


MISSAE 


A SACERDOTIBUS RECENS ORDINATIS PONTIFICI 
CONCELEBRANTIBUS RECITANDAE. 


JUXTA MISSALE ROMANUM. 


SABBATO QUATUOR TEMPORUM 
ADVENTUS. 


Dum Pontifex ofert panem cum aliis particulis 
pro communione Ordinatorum. 


Suscipe, sancte Pater, omnipotens aeterne Deus, 
hanc immaculatam Hostiam, quam ego indignus fa- 
mulus tuus offero tibi Deo meo vivo et vero, pro innu- 
merabilibus peccatis, et offensionibus, et negligentlis 
meis, et pro omnibus circumstantibus, sed et pro 
omnibus fidelibus Christianis vivis atque defunctis: ut 
mihi et illis proficiat ad salutem in vitam aeternam. 
Amen. 

Dum mittit aquam ín calicem. 


Deus, qui humanae substantiae dignitatem mirabi- 
liter condidisti, et mirabilius reformasti: da nobis per 
hujus aquae et vini mysterium, ejus divinitatis esse 
consortes, qui humanitatis nostrae fleri dignatus est 
particeps, Jesus Christus Filius tuus Dominus noster, 
qui tecum vivit et regnat in unitate Spiritus sancti 
Deus, per omnia saecula saeculorum. Amen. 


Dum offert calicem. 


Offerimus tibi, Domine, calicem salutaris, tuam 
deprecantes clementiam, ut in conspectu divinae ma- 

jestatis tuae, pro nostra et totius mundi salute cum 
odore suavitatis ascendat. Amen. 


Post oblationem calicis. 


in spiritu humilitatis et in animo contrito. susci- 
piamur a te, Domine, et sic fiat sacrificium. nostrum 
in conspectu tuo hodie, ut placeat tibi, Domine Deus. 
Veni, Sanctüificator omnipotens aeterne Deus, et 
benedic hoc sacrificium tuo sancto nomini praeparatum. 


Dum lavat manus. 


Lavabo inter innocentes manus meas: et circum- 
dabo altare tuum, Domine. 

Ut audiam vocem laudis: et enarrem universa mi- 
rabilia tua. 

Domine, dilexi decorem domus tuae: et locum 
habitationis gloriae tuae. 

Ne perdas cum impiis, Deus, animam meam: et 
cum viris sanguinum vitam meam. 

In quorum manibus iniquitates sunt: dextera eorum 
repleta est muneribus. | 

Ego autem in innocentia mea ingressus sum: re- 
dime me, et miserere mei. 

Pes meus stetit in directo: in ecclesiis benedicam 
te, Domine. 

Gloria Patri, et Filio, et Spiritui sancto. 

Sicut erat in principio, et nunc, et semper, et in 
saecula saeculorum. Amen. 


Post ablutionem manuum. 


Suscipe, sancta Trinitas, hanc oblationem, quam 
tibi offerimus ob memoriam Passionis, Resurrectionis 
et Ascensionis Jesu Christi Domini nostri, et in honorem 
beatae Mariae semper Virginis, et beati Joannis Bap- 
tistae, et sanctorum apostolorum Petri et Pauli, et 
istorum et omnium Sanctorum; ut illis proficiat ad 
honorem, nobis autem ad salutem, et illi pro nobis 

intercedere dignentur in coelis, quorum memoriam 
agimus in terris. Per eumdem Christum Dominum 
nosrum. Amen. 


Dum Pontifex vertit se ad populum. 


Orate, Fratres, ut meum ac vestrum sacrificium 
acceptabile flat apud Deum Patrem omnipotentem. 
Circumstantes respondent: Suscipiat Dominus sa- 
crificium de manibus tuis, ad laudem et gloriam nominis 
sui, ad utilitatem quoque nostram, totiusque ecclesiae 
suae sancíae. ' | 
Pontifex et Ordinali dicunt: Amen. 


Secreta. 


Sacriflciis praesentibus, quaesumus Domine, placatus 
intende, ut et devotioni nostrae proficiant, et saluti. 


Pro 0rdinatis. 


Tuis, quaesumus Domine, operare mysteriis: ut 
haec tibi munera dignis mentibus offeramus. Per Do- 
minum nostrum Jesum Christum, Filium tuum, qui 
tecum vivit et regnat in unitate Spiritus sanct) Deus 
per omnia saecula saeculorum. Amen. 


Aliae Secretae. 


De sancta María. 


In mentibus nostris, quaesumus Domine, verae 
fidei sacramenta confirma: ut qui conceptum de Virgine 
Deum verum et hominem confitemur, per ejus saluti- 
ferae resurrectionis potentiam, ad aeternam mereamur 
pervenire laetitiam. 

Sé dicitur ultimo loco, terminatur sic: Per 
eumdem Dominum nostrum Jesum Christum etc. 


Contra persecutores Ecclestae. 


Protege nos, Domine, tuis mysteriis servientes: ut 
divinis rebus inhaerentes, et corpore tihi famulemur, 
et mente. Per Dominum nostrum etc. 

Vel pro Papa. 


Oblatis, quaesumus Domine, placare muneribas: 
et famulum tuum N. quem pastorem Ecclesiae tuae 
praeesse voluisti, assidua protectione guberna. Per 
Dominum nostrum Jesum Christum Fitium tuum, qui 
tecum vivit et regnat in unitate Spiritus sancti Deus. 


Praefatio. 


Per omnia saecula saeculorum. B. Amen. 

WV. Dominus vobiscum. R. Et cum spiritu tue. 

V. Sursum corda. R. Habemus ad Dominum. 

WV. Gratias agamus Domino Deo nostro. È. Dignum 
et justum est. 

Vere dignum et justum est, aequum et salutare, 
nos tibi semper et ubique gratias agere, Domine sancte, 
Pater omnipotens, aeterne Deus: per Christum Dominum 
nostrum. Per quem Majestatem tuam laudant Angeli, 
adorant Dominationes, tremunt Potestates. Coeli, coe- 
lorumque Virtutes, ac beata Seraphim, socia exulta- 
tione concelebrant. Cum quibus et nostras voces, ut 
admitti jubeas deprecamur, supplici confessione dicentes : 

Sanctus, Sanctus, Sanctus, Dominus Deus Sabaoth. 
Pleni sunt coeli et terra gloria tua, Hosanna in excelsis : 
Benedictus, qui venit in nomine Domini, Hosanna in 
excelsis! 

Canon. 


Te igitur, clementissime Pater, per Jesum Christum 
Filium tuum Dominum nostrum, supplices rogamus ac 
petimus, uti accepta habeas et benedicas haec dona, 
haec munera, haec sancta sacrificia illibata. In primis 
quae tibi offerimus pro Ecclesia tua sancta catholica, 
quam paciflcare, custodire, adunare et regere digneris 
toto orbe terrarum: una cum famulo tuo Papa nostro 
N., et Antistite nostro N., et omnibus orthodoxis, atque 
catholicae et apostolicae fidei cultoribus. 

Memento, Domine, famulorum famularumque tua- 
rum (Orani aliquantulum, pro quibus orare inten- 

dunt; deinde prosequuntur cum Pontífice-) etomnium 
circumstantium, quorum tibi fides cognita est, et nota 
devotio; pro quibus tibi offerimus, vel qui tibi offerunt 
hoc sacrificium laudis, pro se, suisque omnibus, pro 
redemptione animarum suarum, pro spe salutis et in- 
columitatis suae; tibique reddunt vota sua aeterno Deo, 
vivo et vero. 

Communicantes et memoriam venerantes, in primis 
gloriosae semper Virginis Mariae, genitricis Dei et 
Domini nostri Jesu Christi: sed et beatorum aposto- 
lorum ac martyrum tuorum, Petri et Pauli, Andreae, 
Jacobi, Joannis, Thomae, Jacobi, Philippi, Bartholo- 
maei, Matthaei, Simonis et Thaddaei: Lini, Cleti, Cle- 
mentis, Xysti, Cornelii, Cypriani, Laurentii, Chryso- 
goni, Joannis et Pauli, Cosmae et Damiani, et omnium 
Sanctorum tuorum: quorum meritis, precibusque con- 
cedas, ut in omnibus protectionis tuae muniamur au- 
xilio. Per eumdem Christum Dominum nostrum. Amen. 

Hanc igitur oblationem servitutis nostrae, sed et 
cunctae familiae tuae, quaesumus Domine, ut placatus 
accipias, diesque nostros in tua pace disponas, atque 
ab aeterna damnatione nos eripi, et in electorum tuo- 
rum jubeas grege numerari. Per Christum Dominum 
nostrum. Amen. 

Quam oblationem tu, Deus, in omnibus, quaesumus, 
benedictam, adscriptam, ratam, rationabilem, accep- 
tabilemque facere digneris, ut nobis Corpus ct Sanguis 
fiat dilectissimi Filii tui Domini nostri Jesu Christi. - 

Qui pridie quam pateretur, accepit Panem in sanctas 
ac venerabiles manus suas; et elevatis oculis in coelum 
ad te Deum Patrem suum omnipotentem, tibi gratias 
agens, benedixit, fregit, deditque discipulis suis, dicens: 
Accipite et manducate ex hoc omnes. 


Verba Consecrattonis distincte, attente et de- 
vote proferenda sunt simul cum Pontifice, ita ut 
ante Pontificem nec inciptantur nec absolcantur:- 

Hoe est enim Corpus meum. 
4 ** 

Post adorationem Hostiae. 


Simili modo postquam coenatum est, accipiens et 
hunc praeclarum Calicem in sanctas ac venerabiles 
manus suas: item tibi gratias agens, benedixit, deditque 
discipulis suis, dicens: Accipite et bibite ex eo omnes. 


Verba Consecrutionis Calicis: 


Hie est enim Calix Sanguinis mei, novi 
et aeterni testamenti: mysterium fidei: qui 
pro vobis et pro multis effundetur in remis- 
sionem peccatorum. 


Haec quotiescumque feceritis, in mei memoriam 
facietis. 


Post adorationem Calicis. 


Unde et memores, Domine, nos servi tui, sed et 
plebs tua sancta, ejusdem Christi Filii tui Domini 
nostri tam beatae Passionis, nec non et ab inferis Re- 
surrectionis, sed et in coelos gloriosae Ascensionis: 
offerimus praeclarae Majestati tuae de tuis donis ac 
datis, Hostiam puram, Hostiam sanctam, Hostiam im- 
maculatam, Panem sanctum vitae aeternae, et Calicem 
salutis perpetuae. 

Supra quae propitio ac sereno vultu respicere di- 
gneris: et accepta habere, sicuti accepta habere dignatus 
ee munera pueri tui justi Abel, et sacrificium patriar- 
chae nostri Abrahae, et quod tibi obtulit summus sa- 
cerdos tuus Melchisedech, sanctum sacrificium, imma- 
culatam hostiam. 

Supplices te rogamus, omnipotens Deus: jube haec 
perferri per manus sancti Angeli tui in sublime altare 
tuum, in conspectu divinae Majestatis tuae: ut quot- 
quot ex hac altaris participatione, sacrosanctum Filii 
tui Corpus et Sanguinem sumpserimus, omni bene- 
dictione coelesti, et gratia repleamur. Per eumdem 
Christum Dominum nostrum. Amen. 

Commemoratio pro Defunctis. 


Memento etiam, Domine. famulorum famularum- 
que tuarum, qui nos praecesserunt cum signo fidei, et 
dormiunt in somno pacis. (0rant aliquantulum pro 
dis defunctis, pro quibus orare intendunt; deinde 
prosequuntur-) Ipsis, Domine, et omnibus in Christo 
quiescentibus, locum refrigerii, lucis et pacis, ut in- 
dulgeas, deprecamur. Per eumdem Christum Dominum 
nostrum. Amen. 


Ad prima sequentia verba percutitur manu dez- 
tera pectus. 


Nobis quoque peccatoribus famulis tuis, de multi- 
tudine miserationum tuarum sperantibus, partem ali- 
quam et societatem donare digneris, cum tuis sanctis 
apostolis et martyribus: cum Joanne, Stephano, Mat- 
thia, Barnaba, Ignatio, Alexandro, Marcellino, Petro, 
Felicitate, Perpetua, Agatha, Lucia, Agnete, Caecilia, 
Anastasia, et omnibus Sanctis tuis, intra quorum nos 
consortium, non aestimator meriti, sed veniae, quaesu- 
mus, largitor admitte. Per Christum Dominum nostrum. 

Per quem haec omnia, Domine, semper bona creas. 
sanctiflcas, vivificas, benedicis et praestas nobis. 


Dum Pontifex, facta genuftezione, signat cum Hostia 
super calicem: 


Per ipsum, et cum ipso, et in ipso, est tibi Deo 
Patri omnipotenti, in unitate Spiritus sancti," omnis 
honor et gloria. 

Per omnia saecula saeculorum. R. Amen. 

Oremus. Praeceptis salutaribus moniti, et divina 
institutione formati, audemus dicere: 

Pater noster, qui es in coelis: sanctificetur nomen 
tuum: adveniat regnum tuum: fiat voluntas tua, sicut 
in coelo et in terra. Panem nostrum quotidianum da 
nobis hodie: et dimitte nobis debita nostra, sicut et 


84 MISSA SABBATI 
nos dimittimus debitoribus nostris: et ne nos induces 
in tentationem. 

Chorus aut circumstantes respondent: Sed libera 
nos a malo. 

Ordinati dicunt: Amen. 

Libera nos, quaesumus Domine, ab omnibus malis, 
praeteritis, praesentibus et futuris: et intercedente 
beata et gloriosa semper Virgine Dei Genitrice Maria, 
cum beatis apostolis tuis Petro et Paulo, atque Andrea 
et omnibus sanctis, da propitius pacem in diebus 
nostris: ut ope misericordiae tuae adjuti, et a peccato 
simus semper liberi, et ab omni perturbatione securi. 


Dum Pontifex frangit Hostiam. 


Per eumdem Dominum nostrum Jesum Christum 
Filium tuum, qui tecum vivit et regnat in unitate 
Spiritus sancti Deus. 

Per omnia saecula saeculorum. BR. Amen. 

Pax Domini sit semper vobiscum. B. Et cum spi- 
ritu tuo. 


Dum immittit particulam Hostiae in calicem. 


Haec commixtio et consecratio Corporis et San- 
guinis Domini nostri Jesu Christi, fiat accipientibus 
nobis in vitam aeternam. Amen. 


Dicendo Agnus Dei, sese énclinant mediocriter, et 
ter percutiunt pectus. 


Agnus Dei, qui tollis peccata mundi, miserere nobis. 
Agnus Dei, qui tollis peccata mundi, miserere nobis. 
Agnus Dei, qui tollis peccata mundi, dona nobis pacem. 


Ad sequentes Orationes in inclinatione humerorum 
etiam perseverant. 


Domine Jesu Christe, qui dixisti Apostolis tuis: 
Pacem relinquo vobis, pacem meam do vobis; ne re- 
spicias peccata mea, sed fidem Ecclesiae tuae: eamque 
secundum voluntatem tuam pacificare et coadunare 

digneris. Qui vivis et regnas Deus, per omnia saecula 
saeculorum. Amen. 

Hic Pontifex dat pacem primo ez singulis or- 
dinatis cujuslibet ordinis sacri ad eum successive 
accedenti, et altare prius ad dexteram Pontificis 
deosculanti, dicens: Pax tecum. 

Ille respondet Pontifici: Et cum spiritu tuo. 

Et quilibet illorum, facta profunda reverentia 
Ponlifici, et genuftexione Ss. Sacramento, dat se- 
quenti sui ordinis secum ordinato, et ille alteri, 
‘dicens: Pax tecum; et sic usque ad ultimum con- 
tinuatur, ut dictum est pag. 65 et 71. 

Recipitur autem par admovendo genam sini- 
stram sinistrae Pontificis, et eum complectendo; 
et simili modo datur sequenti. 

Domine Jesu Christe, Fili Dei vivi, qui ex voluntate 
Patris, cooperante Spiritu sancto, per mortem tuam 
mundum viviflcasti, libera me per hoc sacrosanctum 
Corpus, et Sanguinem tuum, ab omnibus iniquitatibus 
meis, et universis malis: et fac me tuis semper inhae- 
rere mandatis, et a te numquam separari permittas. 
Qui cum eodem Deo Patre et Spiritu sancto vivis et 
regnas Deus, in saecula saeculorum. Amen. 

Perceptio Corporis tui, Domine Jesu Christe, quod 
ego indignus sumere praesumo, non mihi proveniat in 
judicium et condemnationem; sed pro tua pietate pro- 
sit mihi ad tutamentum mentis et corporis, et ad me- 
delam percipiendam. Qui vivis et regnas cum Deo Pa- 
tre in unitate Spiritus sancti Deus, per omnia saecula 
saeculorum. Amen., 


Antequam Pontifex accipiat ambas partes Hostiae. 
Panem coelestemaccipiam, etnomen Domini invocabo. 
Tum adhuc inclinati, corde humili percutiendo 
|. pectus, ter dicunt: | 


Domine, non sum dignus, ut intres sub tec(um 
meum; sed tantum dic verbo, et sanabitur anima mea. 

Dum Pontifex se signat cum Hostia, dicunt: 


Corpus Domini nostri Jesu Christi custodiat animam 
meam in vitam aeternam. Amen. 

Dum Pontifer communicat se, devote cum ipso 
quiescunt aliquantulum in meditatione sanctissimi 
Sacramenti; deinde dicunt: 

Quid retribuam Domino pro omnibus quae retribuit 
mihi? Calicem salutaris accipiam, et nomen Domini 
invocabo. Laudans invocabo Dominum, et ab inimicis 
meis salvus ero. 


Dum Pontifer signat se cum Calice: 


Sanguis Domini nostri Jesu Christi custodiat ani- 
mam meam in vitam aeternam. Amen. 

Dum Pontifex pretiosum | Sanguinem sumit, 
piam ad Christum excitant mentem. 

Post sumplionem Calicis, fil Communio sacer- 
dotum (ul supra, pag. 66), ad quam non dicunt 
Confessionem, quia concelebrant Pontifici. 

Dum Pontifer sumit purificationem, finita Com- 
munione - 

Quod ore sumpsimus, Domine, pura mente capia- 
mus: et de munere temporali flat nobis remedium 
sempiternum. 


Dum abiuit digitos. 


Corpus tuum, Domine, quod sumpsi, et Sanguis 
quem potavi, adhaereat visceribus meis: et praesta, ut 
in me non remaneat scelerum macula, quem pura et 
sancta refecerunt Sacramenta. Qui vivis et regnas in 
saecula saeculorum. Amen. 

Lecto a Pontifice Responsbrio Jam non dicam 
etc., novi presbyteri ante altare stantes coram ipso 
profitentur fidem quam praedicaturi sunt, voce 
mediocri et distincta dicentes: Credo in Deum etc. 
ut supra pag. 67. 

Deinde reliquae caeremoniae, ut ibid. pag. 68. 

Accepta benedictione, redeunt ad locum pristinum 
et cum Pontifice prosequuntur Missam. 


Communio. 


Exultavit ut gigas ad currendam viam: a summo 
coelo egressio ejus, et occursus ejus usque ad sum- 
mum ejus. 

Dominus vobiscum. B. Et cum spiritu tuo. 


Oremus. Postcommunio. 


Quaesumus, Domine Deus noster: ut sacrosancta my- 
steria, quae pro reparationis nostrae munimine contulisti, 
et praesens nobis remedium esse facias, et futurum. 


Pro Ordinatis. 


Quos tuis, Domine, reficis Sacramentis, continuis 
attolle benignus auxiliis: ut tuae redemptionis effectum, 
et mysteriis capiamus, et moribus. Qui vivis et regnas 
cum Deo Patre in unitate Spiritus sancti Deus, per 
omnia saecula saeculorum. R. Amen. 


Oremus. Aliae Postcommuniones. 


De sancta Maria. 


Gratiam tuam, quaesumus Domine, mentibus no- 
stris infunde: ut qui, Angelo nuntiante, Christi Filii 
tui incarnationem cognovimus; per passionem ejus et 
crucem, ad resurrectionis gloriam perducamur. Per 
eumdem Dominum. Si dicatur ultimo loco. 


Contra persecutores Ecclesiae. 


Quaesumus Domine Deus noster: ut quos divina 
tribuis participatione gaudere, humanis non sinas sub- 
jacere periculis. Per Dominum nostrum ete. 


Vel pro Papa. 


Haec nos, quaesumus Domine, divini sacramenti 
perceptio protegat: et famulum tuum N. quem pastorem 

Ecclesiae tuae praeesse voluisti, una cum commisso 
sibi grege salvet semper, et muniat. Per Dominum 
nostrum etc. R. Amen. 

Dominus vobiscum. R. Et cum spiritu tuo. 

Benedicamus Domino. R. Deo gratias. 

Placeat tibi, sancta Trinitas, obsequium servitutis 
meae, et praesta: ut sacrificium, quod oculis tuae 
Majestatis indignus obtuli, tibi sit acceptabile, mihique 
et omnibus, pro quibus illud obtuli, sit, te miserante, 
propitiabile. Per Christum Dominum nostrum. Amen. 

Post datam a Pontifice benedictionem solemnem. 

Dominus vobiscum. œ. Et cum spiritu tuo. 

Initium sancti Evangelii secundum Joannem. 

R. Gloria tibi, Domine. 

In principio erat Verbum, et Verbum erat apud 
Deum, et Deus erat Verbum. Hoc erat in principio 
apud Deum: omnia per ipsum facta sunt: et sine ipso 
factum est nihil, quod factum est. ln ipso vita erat, 
et vita erat lux hominum: et lux in tenebris lucet, et 
tenebrae eam non comprehenderunt. Fuit homo missus 
a Deo, cui nomen erat Joannes. Hic venit in testimo- 
nium, ut testimonium perhiberet de lumine, ut omnes 
crederent per illum. Non erat ille lux; sed ut testimo- 
nium perhiberet de lumine. Erat lux vera, quae illu- 
minat omnem hominem venientem in hune mundum. 
In mundo erat, et mundus per ipsum factus est, et 
mundus eum non cognovit. In propria venit, et sui 
eum non receperunt. Quotquot autem receperunt eum, 
dedit eis potestatem filios Dei fleri, his qui credunt in 
nomine ejus: qui non ex sanguinibus, neque ex volun- 
tate carnis. neque ex voluntate viri; sed ex Deo nati 
sunt. ET VERBUM CARO FACTUM EST, et habitavit in 
nobis, et vidimus gloriam ejus, gloriam quasi Unigeniti 
a Patre, plenum gratiae et veritatis. 

R. Deo gratias. 

SABBATO QUATUOR TEMPORUM 
QUADRAGESIMAE. 


Ut in sabbato Quatuor Temporum Adventus, 
pág. 77, exceptis quae sequuntur. 


Seereta. 


Praesentibus sacrificiis, quaesumus Domine, jejunia 
nostra sanctifica, ut quod' observantia nostra profitetur 
extrinsecus, interius operetur. 


. Pro ordinatis. 


Tuis, quaesumus Domine, operare mysteriis, ut haec 
tibi munera dignis mentibus offeramus. Per Dominum 
nostrum Jesum Christum Filium tuum, qui tecum vivit 
et regnat in unitate Spiritus sancti Deus, per omnia 
saecula saeculorum. Amen. 


Aliae Secretae. 


Exaudi nos Deus salutaris noster: ut per hujus 
sacramenü virtutem, a cunctis nos mentis et corporis 
hostibus tuearis, gratiam tribuens in praesenti, et glo- 
riam in futuro. 

. Deus cui soli cognitus est numerus electorum in 
superna felicitate locandus: tribue, quaesumus; ut inter- 
cedentibus omnibus Sanctis tuis, universorum, quos in 
oratione commendatos suscepimus, et omnium fldelium 
nomina, beatae praedestinationis liber adscripta reti- 
neat. Per Dominum etc. 


Praefatio. 


Per omnia saecula saeculorum. R. Amen. 
WX. Dominus vobiscum. RB. Et cum spiritu tuo. 
X. Sursum corda. B. Habemus ad Dominum. 

W. Gratias agamus Domino Deo nostro. B. Dignum 
et justum est. 

Vere dignum et justum est, aequüm et salutare, 
nos tibi semper et ubique gratias agere, Domine sancte, 
Pater omnipotens, aeterne Deus. Qui corporali jejunio 
vitia comprimis, mentem elevas, virtutem largiris et 
praemia: per Christum Dominum nostrum. Per quem 
Majestatem tuam laudant Angeli, adorant Dominationes, 
tremunt Potestates. Coeli, Coelorumque Virtutes, ac 
beata Seraphim, socia exultatione concelebrant. Cum 
quibus et nostras voces, ut admitti jubeas deprecamur, 
supplici confessione dicentes. Sanctus eic. | 


Communio. 


Domine Deus meus, in te speravi: libera me ab 
omnibus persequentibus me, et eripe me. 
Dominus vobiscum. R. Et cum spiritu tuo. 


Oremus. Postcommunio. 


Sanctificationibus tuis, omnipotens Deus, et vitia 
nostra curentur, et remedia nobis aeterna proveniant. 


Pro Ordinatis. 


Quos tuis, Domine, reficis Sacramentis, continuis 
attolle benignus auxiliis, ut tuae redemptionis effectum, 
et mysteriis capiamus, et moribus. Qui vivis et regnas 
cum Deo. Patre in unitate Spiritus sancti Deus, per 
omnia saecula saeculorum. R. Amen. 


Oremus. Aliae Postcommuniones. 


Mundet et muniat nos, quaesumus Domine, divini 
sacramenti munus oblatum: et intercedente beata Vir- 
gine Dei genitrice Maria, cum beatis Apostolis tuis 
Petro et Paulo, atque beato N. et omnibus sanctis, a 
cunctis nos reddat et perversitatibus expiatos, -et adver- 
sitatibus expeditos. 


ANTE DOMIN. PASSIONIS. 91 


Purificent nos, quaesumus omnipotens et miseri- 
cors Deus, sacramenta quae sumpsimus: et interceden- 
tibus omnibus sanctis tuis, praesta: ut hoc tuum sacra- 
mentum non sit nobis reatus ad poenam, sed intercessio 
salutaris ad veniam: sit ablutio scelerum, sit fortitudo 
fregilium, sit contra omnia mundi pericula firmamen- 
tum: sit vivorum atque mortuorum fidelium remissio 
omnium delictorum. Per Dominum etc. R. Amen. 


Super populum. Oremus. 
Humiliate capita vestra Deo. Oratio. 


Fideles tuos, Deus, benedictio desiderata confirmet: 
quac eos et a tua voluntate numquam faciat discrepare, 
et tuis semper indulgeat beneficiis gratulari. Per Domi- 
num etc. B. Amen. 


SABBATO ANTE DOMINICAM PASSIONIS. 


Ut in sabbato Quatuor Temporum Adventus, 
pag. 77, exceptis quae sequuntur. 


Secreta. 


Oblationibus nostris, -quaesumus Domine, placare 
susceptis: et ad te nostras etiam rebelles compelle 
propitius voluntates. 


Pro 0rdinatis: Tuis, quaesumus Domine, etc. ut 
supra pag. 89. 

Aliae Secretae et Praefatio, ut ibidem, in Sab- 
bato praecedenti, pag. 89 et 90. 


Communio. 


Dominus regit me, et nihil mihi deerit: in loco 
paseuae ibi me collocavit: super aquam refectionis 
educavit me. 

Dominus vobiscum. B. Et cum spiritu tuo. 

Oremus. ^. Postcommunio. 


Tua nos, quaesumus Domine, sancta purificent, et 
operatione sua tibi placitos esse perficiant. 


Pro 0rdinatis: Quos tuis, Domine, etc. pag. 90. 
Aliae Postcommuniones ut supra pag. 90 et 91. 


Super populum. Oremus. 
Humiliate capita vestra Deo. Oratio. 


Deus, qui sperantibus in te misereri potius eligis, 
quam irasci: da nobis digne flere mala quae fecimus; 
ut tuae consolationis gratiam invenire mereamur. Per 
Dominum etc. B. Amen. 


SABBATO SANCTO. 


Ut in sabbato Quatuor Temporum Adventus, 
, pag. 77, exceptis quae seguuntur. - 


Secreta. 


Suscipe, quaesumus Domine, preces populi tui, cum 
oblationibus hostiarum, ut Paschalibus initiata myste- 
riis, ad aeternitatis nobis medelam, te operante, pro- 
ficiant. 

Pro Ordinatis. 


Tuis, quaesumus Domine, operare mysteriis, ut 
haec tibi munera dignis mentibus offeramus. Per Do- 
minum nostrum Jesum Christum Filium tuum, qui te- 
vum vivit et regnat in unitate Spiritus sancti Deus. 


Praefatio. 


Per omnia saecula saeculorum. R. Amen. 
X. Dominus vobiscum. R. Et cum spiritu tuo. 
WX. Sursum corda. R. Habemüs ad Dominum. 


MISSA SABBATI SANCTI. 93 


WV. Gratias agamus Domino Deo nostro. B. Dignum 
et justum est. 

Vere dignum et justum est, aequum et salutare, 
Te quidem, Domine, omni tempore, sed in hac potissi- 
mum nocte gloriosius praedicare, cum Pascha nostrum 
immolatus est Christus. Ipse enim verus est agnus, 
qui abstulit peccata mundi: qui mortem nostram mo- 
riendo destruxit, et vitam resurgendo reparavit. Et 
ideo cum Angelis et Archangelis, cum Thronis et Domi- 
nationibus, cumque omni militia coelestis exercitus, 
hymnum gloriae tuae canimus, sine fine dicentes: 
Sanctus etc. 44 supra pag. 80. 


Canon ibid. usque ad Communicantes , quod 
habetur proprium, prout sequitur. 


Communicantes et noctem sacratissimam celebrantes 
Resurrectionis Domini nostri Jesu Christi secundum 
carnem: sed et memoriam venerantes, in primis glo- 
riosae semper Virginis Mariae, Genitricis ejusdem Dei 
et Domini nostri Jesu Christi: sed et beatorum aposto- 
lorum ac martyrum tuorum, Petri et Pauli, Andreae, 
Jacobi, Joannis, Thomae, Jacobi, Philippi, Bartholo- 
maei, Matthaei, Simonis et Thaddaei: Lini, Cleti, Cle- 
mentis, Xysti, Cornelii, Cypriani, Laurentii, Chryso- 
goni, Joannis et Pauli, Cosmae et, Damiani, et omnium 
Sanctorum tuorum: quorum meritis precibusque con- 
cedas, ut in omnibus protectionis tuae muniamur auxi- 
lio. Per eumdem Christum Dominum nostrum. Amen. 

Hanc igitur oblationem servitutis nostrae, sed et 
cunctae familiae tuae, quam tibi offerimus pro his quo- 
que, quos regenerare dignatus es ex aqua et Spiritu 
sancto, tribuens eis remissionem omnium peccatorum: 
quaesumus Domine, ut placatus accipias, diesque no- 
stros in tua pace disponas, atque ab aeterna damna- 
tione nos eripi, et in electorum tuorum jubeas grege 
numerari. Per Christum Dominum nostrum. Amen. 

Quam oblationem etc. ut supra, pag. 81. 


Omisso Agnus Dei, dicuntur orationes Domine 

Jesu Christe etce.; sed non datur pacis osculum. 
Non dicitur Communio, sed ejus loco dicuntur 
Vesperae ut sequitur: 


Antiph. Alleluia, alleluia, alleluia. 


Psalmus 116. 


Laudate Dominum omnes gentes: laudate eum 
omnes populi. 

Quoniam confirmata est super nos misericordia ejus: 
et veritas Domini manet in aeternum. 

Gloria Patri, et Filio, et Spiritui sancto. 

Sicut erat in principio, et nunc, et semper, et in 
saecula saeculorum. Amen. 

Antiph. Alleluia, alleluia, alleluia. 


Ad Magnif. Antiphona. Vespere autem sabbati, quae 
lucescit in prima sabbati: venit Maria Magdalene, et 
altera Maria, videre sepulchrum. Alleluia. 


Canticum beatae Mariae Virginis. 


Magnificat anima mea Dominum. 

Et exultavit spiritus meus: in Deo salutari meo. 

Quia respexit humilitatem ancillae suae: ecce enim 
ex hoc beatam me décent omnes generationes. 

Quia fecit mihi magna qui potens est: et sanctum 
nomen ejus. 

Et misericordia ejus a progenie in progenies: timen- 
tibus eum. | 

Fecit potentiam in brachio suo: dispersit superbos 
mente cordis sui. 

Deposuit potentes de sede: et exaltavit humiles. 

Esurientes implevit bonis: et divites dtmisit inanes. 

Suscepit Israel puerum suum: recordatus miseri- 
cordiae suae. 

Sicut locutus est ad patres nostros: Abraham et 
semini ejus in saecula. 

Gloria Patri, et Filio, et Spiritui sancto. 

Sicut erat in principio, et nunc, et semper, et in 
saecula saeculorum. Amen. 

Repetitur Antiph. Vespere autem sabbati eic. 

WV. Dominus vobiscum. R. Et cum spiritu tuo. 


Oremus. Postcommunio. 


Spiritum nobis, Domine, tuae caritatis infunde, ut 
quos sacramentis Paschalibus satiasti, tua facias pie- 
tate concordes. 

Pro ordinatis. 


Quos tuis, Domine, reficis Sacramentis, continuis 
attolle benignus auxiliis: ut tuae redemptionis effe- 
ctum, et mysteriis capiamus. et moribus. Qui vivis et 
regnas cum Deo Patre in unitate Spiritus sancti Deus, 
per omnia saecula saeculorum. R. Amen. 

Dominus vobiscum. R. Et cum spiritu tuo. 

WV. Ite, Missa ést. Alleluia, alleluia. R. Deo gra- 
tias. Alleluia, alleluia. 

Reliqua ut supra pag. 88. 


SABBATO QUATUOR TEMPORUM 
PENTECOSTES. 


Ut in sabbato quatuor temporum Adventus, 
pag. 77, exceptis quae SCONUNIUT: 


Secreta. 


Ut accepta tibi sint, Domine, nostra jejunia, praesta 
nobis, quaesumus, hujus munere sacramenti purifica- 
tum tibi pectus offerre. 


Pro Ordinatis: Tuis, quaesumus, Domine etc. 
et aliae Secretae Protege nos, vel Oblatis etc. wt 
supra pag. 79 et 80. | 

Praefatio. 


Per omnia saecula saeculorum. R. Amen. 

WV. Dominus vobiscum. R. Et cum spiritu tuo. 

M. Sursum corda. R. Habemus ad Dominum. 

W. Gratias agamus Domino Deo nostro. B. Dignum 
et justum est. 

© Vere. dignum et justum est, aequum et salutare, 

nos tibi semper et ubique gratias agere, Domine sancte, 
Pater omnipotens, aeterne Deus: per Christum Dominum 
nostrum. Qui ascendens super omnes coelos, sedensque 
ad dexteram tuam, promissum Spiritum sanctum hodierna 
die in filios adoptionis effudit. Quapropter profusis gau- 
diis, totus in orbe terrarum mundus exultat. Sed et 
supernae Virtutes, atque angelicae Potestates, hymnum 
gloriae tuae concinunt, sine flne dicentes: Sanctus etc. 
ut supra pag. 80. 

Canon ibid. usque ad Communicantes, quod 
habetur proprium, prout sequitur. 


Communicantes et diem sacratissimum Pentecostes 
celebrantes, quo Spiritus sanctus Apostolis innumeris 
linguis apparuit: sed et memoriam venerantes, in pri- 
mis gloriosae semper Virginis Mariae, genitricis Dei et 
Domini nostri Jesu Christi: sed et beatorum Aposto- 
lorum ac Martyrum tuorum, Petri et Pauli, Andreae, 
Jacobi, Joannis, Thomae, Jacobi, Philippi, Bartholo- 
maei. Matthaei, Simonis et Thaddaei: Lini, Cleti, Cle- 
mentis, Xysti, Cornelii, Cypriani, Laurentii, Chryso- 
goni, Joannis et Pauli, Cosmae et Damiani, et omnium 
Sanctorum tuorum: quorum meritis precibusque con- 
cedas, ut in omnibus protectionis tuae muniamur 
auxilio. Per eumdem Christum Dominum nostrum. 
Amen. | 

Hanc igitur oblationem servitutis nostrae, sed et 
cunctae familiae tuae, quam tibi offerimus pro his quo- 
que, quos regenerare dignatus es ex aqua et Spiritu 
sancto, tribuens eis remissionem omnium peccatorum: 
quaesumus Domine, ut placatus accipias, diesque no- 

stros in tua pace disponas, atque ab aeterna damna- 

tione nos eripi, et in electorum tuorum jubeas grege 

numerari. Per Christum Dominum nostrum. Amen. 
Quam oblationem . . . et cetera ut supra, pag. 81. 


Communio. 


Spiritus ubi vult spirat, et vocem ejus audis, alle- 
luia, alleluia: sed nescis unde veniat, aut quo vadat. 
Alleluia, alleluia, alleluia. 

WX. Dominus vobiscum. R. Et cum spiritu tuo. 


Oremus. Postcommunio. 


Praebeant nobis, Domine, divinum tua sancta fer- 
vorem, quo eorum pariter et actu delectemur, et fructu. 


Pro Ordinatis: Quos tuis, Domine, et aliae Post- 
' communiones Quaesumus, Domine, rel Haec nos ete. 
ut supra, pag. 87. 


SABBATO QUATUOR TEMPORUM 
SEPTEMBRIS. 


Ut in sabbato quatuor temporum Adventus, 
pag. 77, exceptis quae sequuntur. 


Secreta. 


Concede, quaesumus, omnipotens Deus: ut oculis 
tuae majestatis munus oblatum, et gratiam nobis devo- 
tionis obtineat, et effectum beatae perennitatis acquirat. 


Pro Ordinatis. 


Tuis, quaesumus, Domine, operare mysteriis, ut 
liaec tibi munera dignis mentibus offeramus. Per Do- 
minum nostrum Jesum Christum, Filium tuum, qui te- 
cum vivit et regnat in unitate Spiritus sancti Deus, 
per omnia saecula saeculorum. R. Amen. 

Manuale ordinand. 5 


98 MISSA SABBATI QUAT. TEMP. SEPT. 


Alia Secreta. 


Exaudi nos Deus salutaris noster: ut per hujus 
Sacramenti virtutem, a cunctis nos mentis et corporis 
hostibus tuearis, gratiam tribuens in praesenti, et glo- 
riam in futuro. 

Tertia Secreta ad libitum. 


Praefatio et reliqua, ut supra pag. 80. 
Communio. 


Mense septimo festa celebrabitis, cum in taberna- 
culis habitare fecerim filios Israel, cum educerem eos 
de terra Aegypti: ego Dominus Deus vester. 

X. Dominus vobiscum. . &. Et cum spiritu tuo. 


Oremus. Postcommunio. 


Perficiant in nobis, Domine, quaesumus, tua Sacra- 
menta quod continent: ut quae nunc specie gerimus, 
rerum veritate capiamus. 


Pro 0rdinatis. 


Quos tuis, Domine, reficis Sacramentis, continuis 
attolle benignus auxiliis, ut tuae redemptionis effe- 
cium, et mysteriis capiamus et moribus. Qui vivis et 
regnas cum Deo Patre in unitate Spiritus sancti Deus, 
per omnia saecula saeculorum. E. Amen. 


Oremus. Alia Postcommunio. 


Mundet et muniat nos, quaesumus Domine, divini 
Sacramenti munus oblatum: et intercedente beata Vir- 
gine Dei. genitrice Maria, cum beatis Apostolis tuis 
Petro et Paulo, atque beato N. et omnibus Sanctis; a 
cunctis nos reddat et perversitatibus expiatos, et adver- 
sitatibus expeditos. | 

Tertia Postcommunio ad libitum. 


Finito Evangelio, omnes Ordinati, genibus flexis, 
et religioso mentis cultu, per aliquam temporis 

morulam gratias agant Deo pro felici ordinationis 
successu; Deumque ipsum tota animi contentione 
precentur, ut sacram illam Spiritus sancti unctio- 
nem, et robur evangelicum, negligentia sua eva- 
nescere non permittant; sed ad munus sacerdotale 
diligentissime perdiscendum, et, adjuvante divina 
gratia, pro viribus obeundum, maturo labore con- 
tendant: in memoriam revocent, se non ut servos 
inutiles, sed fideles operarios ad excolendum Christi 
vineam, per manuum episcopalium impositionem 
assumptos fuisse. | | 

Postea, depositis in loco convenienti vestibus 
sacris, episcopi manus (ubt nempe viget illa con- 
suetudo) reverenter, flero genu, osculantur, eique 
gratias rependunt; atque recedentem, si gratum 
habeat, comitantur: sin autem, facta altari genu- 
flexione, cum modestia in pace discedunt. 

Cum autem saepissime accidat, quod sacer 
presbyteratus ordo extra tempora conferatur, id- 
circo ad Ordinandorum commodum heic omnes per 
annum occurrentes Praefationes subjungimus, ut 
iidem, si hoc Manuali in ordinationis Missa uti 
velint, nonnisi Secretam, Communionem et Post- 
communionem Dominicae, aut Festi, quo ordinan- 
(ur, scriptas inserere debeant. | Addendae erunt 
Commemorationes seu Coillectae forsitan occurrentes 
et quandoque ultimum Evangelium, quando non 
dicitur consuetum S. Johannis. 


PRAEFATIONES PER ANNUM 
OCCURRENTES. 


I. Praefatio de Nativitate Domini. 


Vere dignum et justum est, aequum et salutare, 
nos tibi semper, et ubique gratias agere: Domine 
sancte, Pater omnipotens, aeterne Deus: Quia per in- 

carnati Verbi mysterium, nova mentis nostrae oculis 
lux tuae claritatis infulsit: ut dum visibiliter Deum 
cognoscimus, per hunc in invisibilium amorem rapia- 
mur. Et ideo cum Angelis et Archangelis, cum Thronis 
et Dominationibus, cumque omni militia coelestis exer- 
citus, hymnum gloriae tuae canimus, sine flne dicentes. 


Infra actionem. 


Communicantes, et diem sacratissimum celebrantes, 
quo beatae Mariae intemerata virginitas huic mundo 
edidit Salvatorem: sed et memoriam venerantes, in 
primis ejusdem gloriosae semper Virginis Mariae, geni- 
tricis ejusdem Dei et Domini nostri Jesu Christi: sed 
et beatorum Apostolorum etc. u£ supra pag. 81. 


II. Praefatio de Epiphania Domini. 


Vere dignum et justum est, aequum et salutare, 
nos tibi semper et ubique gratias agere: Domine sancte, 
Pater omnipotens, aeterne Deus. Quia cum Unigenitus 
tuus in substantia nostrae mortalitatis apparuit, nova 
nos immortalitatis suae luce reparavit. Et ideo cum 
Angelis et Archangelis, cum Thronis et Dominationibus, 
cumque omni militia coelestis exercitus, hymnum glo- 
riae tuae canimus, sine fine dicentes. . 


Infra actionem. 


Communicantes, et diem sacratissimum celebrantes, 
quo Unigenitus tuus in tua tecum gloria coaeternus, 
in veritate carnis nostrae visibiliter corporalis apparuit: 
sed et memoriam venerantes. in primis gloriosae sem- 
per Virginis Mariae, genitricis ejusdem Dei et Domini 
nostri Jesu Christi: sed et beatorum Apostolorum etc. 
ut supra pag. 81. 


III. Praefatio Quadragesimalis. 
Habetur supra pag. 90. 

IV. Praefatio de Cruce. 


Vere dignum et justum est, aequum et salutare, 
nos tibi semper, et ubique gratias agere: Domine sancte, 
Pater omnipotens, aeterne Deus. Qui salutem humani 
generis in ligno Crucis constituisti: ut unde mors orie- 
batur, inde vita resurgeret: et qui in ligno vincebat, 
in ligno quoque vinceretur: per Christum Dominum 
nostrum. Per quem majestatem tuam laudant Angeli, 
adorant Dominationes, tremunt Potestates. Coeli, coe- 
lorumque virtutes, ac beata Seraphim, socia exultatione 
concelebrant. Cum quibus et nostras voces, ut admitti 
jubeas, deprecamur, supplici confessione dicentes. 


V. Praefatio Paschalis. 


Habetur supra pag. 93; sed in die Paschae 
usque ad sabbatum in Albis inclusive dicitur: In 
hac potissimum die, eft Communicantes et diem sacra- 
tissimum celebrantes etc., e£ Hanc igitur oblationem 
etc. ut ibidem; deinceps cero In hoc potissimum, glo- 
riosius etc. e£ Communicantes consuetum, ut pag. 81. 


VI. Praefatio de Ascensione Domini. 


Vere dignum et justum est, aequum et salutare, 
nos tibi semper et ubique gratias agere: Domine sancte, 
Pater omnipotens, aeterne Deus: per Christum Dominum 
nostrum. Qui post resurrectionem suam omnibus disci- 
pulis suis manifestus apparuit, et ipsis cernentibus est 
elevatus in coeluni, ut nos divinitatis suae tribueret 
esse participes. Et ideo cum Angelis, et Archangelis, 
cum Thronis et Dominationibus, cumque omni militia 
coelestis exercitus, hymnum gloriae tuae canimus, sine 
fine dicentes. 


.. Infra actionem. 
Communicantes, et diem sacratissimum celebrantes, 


quo Dominus noster, unigenitus Filius tuus, unitam sibi 
fragilitatis nostrae substantiam, in gloriae tuae dextera 

collocavit: sed et memoriam venerantes, in primis 
gloriosae semper Virginis Mariae, genitricis ejusdem Dei 
et Domini nostri Jesu Christi: sed et beatorum Aposto- 
lorum etc. ut supra pag. 81. 


VII. Praefatio de Pentecoste. 


. Habetur supra pag. 96, cum Communicantes pro- 
prio per Octavam. 


VIN. Praefatio de Ss. Trinitate. 


Dicitur in festo Ss. Trinitatis et in omnibus 
Dominicis totius anni extra tempus Quadragesimale 
et Paschale, nisi occurrat festum aut octaca habens 
Praefationem propriam. 

Vere dignum et justum est, aequum et salutare, 
nos tibi semper et ubique gratias agere: Domine sancte, 
Pater omnipotens. aeterne Deus. Qui cum unigenito 
Filio tuo, et Spiritu sancto, unus es Deus, unus es 
Dominus: non in unius singularitate personae, sed in 
unius Trinitate substantiae.. Quod enim de tua gloria, 
revelante te, credimus, hoc de Filio tuo, hoc de Spi- 
ritu sancto, sine differentia discretionis sentimus. Ut 
in confessione verae, sempiternaeque Deitatis, et in 
personis proprietas, et in essentia unitas, et in maje- 
state adoretur aequalitas. Quam laudant Angeli, atque 
Archangeli, Cherubim quoque ac Seraphim: qui non 
cessant clamare quotidie, una voce dicentes. 


IX. Praefatio de B. Maria Virgine. 


Dicitur in festis beatae Mariae (excepto Festo 
Purificationis, in quo dicitur de Nativitate Domini) 
et per eorum Octavas, etiam in festis intra eas 
occurrentibus, si propriam non habuerint. Dicitur 
autem vel Et te in Annuntiatione, vel Visitatione, vež 
Assumptione, vel Nativitate, vel Praesentatione, reg 
Conceptione immaculata, secundum denominationem 
festi: et in Dedicatione sanctae Mariae ad Nives, 

et in feste Ss. ejusdem Nominis, et de Mercede dicitur: 
Et te in F»stivitate. Zn festo septem Dolorum dicitur: 
Et te in Transfixione. Jn festo de Monte Carmelo 
dicitur: Ft te in Commemoratione. In festo Ss. Rosarii 
dicitur: Lt te in Solemnitate. 

Vere dignum et justum est, aequum et salutare, 
nos tibi semper, et ubique gratias agere: Domine sancte, 
Pater omaipotens, aeterne Deus. Et te in * * * beatae 
Mariae semper Virginis collaudare, benedicere, et prae- 
dicare. uae et Unigenitum tuum sancti Spiritus ob- 
umbratiowe concepit: et virginitatis gloria permanente, 
lumen axernum mundo effudit, Jesum Christum Do- 
minum nostrum. Per quem majestatem tuam laudant 
Angeli, edorant Dominationes, tremunt Potestates. Coeli, 
coelorumque virtutes, ac beata Seraphim, socia exul- 
tatione concelebrant. Cum quibus et nostras voces, ut 
admitti jubeas, deprecamur, supplici confessione dicentes. 


X. Praefatio de Apostolis. 


Vere dignum et justum est, aequum et salutare: 
Te Domin» suppliciter exorare, ut gregem tuum pastor 
aeterne non deseras: sed per beatos Apostolos tuos 
continua protectione custodias. Ut iisdem rectoribus 
gubernetu^, quos operis tui vicarios eidem contulisti 
praeesse pastores. Et ideo cum Angelis et Archangelis, 
cum Thronis et Dominationibus, cumque omni militia 
coelestis exercitus, hymnum gloriae tuae canimus, sine 
fine dicentes. 


XI. Praefatio communis. 
Habetar supra pag. 80. 


104 MONITA CIRCA PRIMAM MISSAM. 


MONITA 


CIRCA PRIMAM MISSAM ET TRES MISSAS A *ONTIFICE 
IMPOSITAS. 


1. Si novus sacerdos primam Missam aliquam- 
diu post Ordinationem celebret, secedat in solita- 
rium aliquem locum, ubi, abjecta omni cura tem- 
porali, ad tremendum koc sacrificium, majori 
puritate ac devotione prima vice offerendum, per 
aliquot dies se disponat ac praeparet. Curet in- 
super, ut sit ab omni sollicitudine libe, atque 
idcirco pompae exterioris et omnis apparatus nego- 
tium aliis ita committat, ut collectis sensibus et 
devota ac religiosa mente celebret. 


2. Non prius celebret primam Missam, quam 
diligenter et accurate totius Missae ordinem, ritus 
ac rubricas Missalis perlegerit, atque ab aliis peri- 
tioribus presbyteris didicerit, ut rite celebrare tum 
primum, assuegcat, re/igóiosumque hunc uium dein- 
ceps ad omnipotentis Dei gloriam, et aedifcationem 
fidelium, et ad proprium utilitatem servet semper 
ac retineat. | 


8. Prima haec Missa omnino Offic» respon- 
deat; nullum enim obtinet privilegium, quo vel 
altiori ritu, rel, seposito Officio, tamquam Missa 
votiva solemnis, e. g. de Ss. Trinitate, celebrari 
valeat. 


4. Neo - presbyteri in prima Missa adhibere 
possunt presbyterum assistentem. | Quod multis in 
locis, inmo Romae, ad secundam quoque et ter- 
tiam Missam in usu est. Presbyter vero assistens 
a principio Missae non habeat stolam; sed si prima 
Missa modo privato dicitur, assistet solummodo 
superpelliceo indutus. Attamen stola coloris cum 
Officio convenientis juxta altare ponatur, qua pre- 

sbyter assistens a Consecratione usque ad Com- 
munionem inclusive utatur, ut Celebranti in aliquo 
necessitatis casu subvenire possit. Post Communio- 
nem vero stolam deponat. Si vero prima Missa 
80lemniter celebretur, presbyter assistens super- 
pelliceo vel rochetto (si hoc ex privilegio illi con- 
cessum est) et pluviali indutus Celebranti adstabit. 
Stolam autem numquam adhibeat. 


5. S. Rituum Congreg. d. 11. Mart. 1837 in u. 
Mathelicen. tria definivit: I. Celebrante solemniter prima 
vice novo sacerdote patrinus seu presbyter assistens 
non potest in Dominicis antea aspergere populum aqua 
benedicta (hoc enim ad Celebrantem spectat), ac deinde 
ad sacristiam accedere, et sacerdotem ipsum ad altare 
adducere cum ministris. II. Patrinus nonz potest subtus 
pluviale stolam gestare, ac fidelibus cum patena mini- 
strare, quoties (quando) eucharistica communio insti- 
tuenda est; sed spectat utrumque ad diaconum. 
III. Patrinus egue debet, neque potest loco diaconi 
Celebrantem incensare. — Et in u. Ord. Minor. 16. April 
1853 ad 18. definivit: Serraré posse consuetudinem, 
in prima Missa (privata) novi presbyteri intermiscere 
organa et adhibere funalia ad elevationem. 


6. Meminerit, tres Missas sibi a Pontifice in- 
junctas statim post primam Missam, quantum fieri 
poterit, celebrare. Missae de Spiritu Sancto et de 
B. María V. sunt votivae, ideoque celebrentur pro- 
zünis diebus, quibus rubricae Missam votivam pri- 
vatam admittunt. Dicantur itaque sine Gloria et 
Credo (nist Missa de B. M. V. celebretur die Sab- 
bati, quo die in eadem dicitur Gloria), et cum 
Cominemorationibus a rubrica praescriptis. Missa 
pro fidelibus defunctis dicatur pariter die a rubricis 
permisso, et quidem quotidiana, ut in Missali 
quarto loco habetur. Servetur autem inter tres 
Missas ordo a Pontifice indictus. 


HFF 


DE CONSECRATIONE ELECTI IN 
EPISCOPUM. 


Nemo consecrari debet, nisi prius constet Con- 
secratori de commissione . consecrandi, sive per 
litteras Apostolicas, si sit extra curiam, sive per 
commissionem vivae vocis oraculo, a summo Pon- 
tifice Consecratori factam, gi Consecrator ipse sit 
Cardinalis. l 

Statuta die Consecrationis, quae debet esse 
Dominica, vel natalitium Apostolorum, vel etiam 
festiva, si summus Pontifex hoc specialiter indul- 
serit; et tam Consecrator, quam Electus conveniens 
est, ut praecedenti die jejunent. 

Consecratio, si extra curiam Romanam fiat, 
in Ecclesia, ad quam promoti fuerint, aut in pro- 
vincia, Si commode fieri poterit, celebretur. 

In Ecclesia, ubi fiet. Consecratio, ornantur 
duae capellae, major pro Consecrante, et minor 
pro Electo. Et in majori quidem, super altari 
parato, ut est moris, erit Crux in medio, et ad 
minus qualuor candelabra. In terra ad gradus 
altaris erunt tapetia strata, super quibus procum- 
bit Electus; sed Consecrator, et alii genuflectent. 

Paratur. etiam in loco propinquo et congruo 
credentia pro Consecratore, super quam erit mappa 
munda, duo candelabra, vasa ad abluendum ma- 
nus, cum suis mantilibus, vas cum aqua benc- 
dicta, et aspersorio, thuribulum cum navicella, 
cochleari, et incenso, si officium fit in cantu, 
«lias non; ampullae cum vino et aqua pro sacri- 
ficio, caliz, hostiaria cum hostiis, medulla panis 
pro abstergendis manibus, sanctum chrisma. 

Item. paramenta omnia  Pontificalia, coloris 
tempori et officio Missae convenéentis, videlicet 
sandalia, amictus, alba, cingulum, Crux pecto- 
ralis, stola, tunicella, dalmatica, chirothecae, pla- 
neta, mitra auriphrigiata, annulus Pontificalis, 
buculus pastoralis, manipulus, et gremiale. 

Item paratur faldistorium ornatum pro Con- 
secratore, et tres sedes pro Electo et duobus Epi- 
scopis Assistentibus, Missale, et Pontificale. Con- 
secrator habeat tres capellanos ad minus, cum: 
superpelliceis, et duos scutiferos ad credentiam. 

In capella vero minore pro Electo, quae a 
majore debet. esse distincta, paratur altare cum 
Cruce, et duobus candelabris, et super illud Missale, 
et Pontificale, ac paramenta omnia Pontificalia 
albi coloris, ut supra pro Consecratore numerata 
sunt; et ultra illa, pluviale album; et prope altare 
credentia minor cum mappa munda, et vasis ad 
abtuendum manus, et medulla panis ad eztergen- 
dum nanus et caput. 

Ponuntur etiam octo mappulae ez duabus can- 
nis panni linei subtilis, per medium scissis in lon- 
gitudinem; quarum duae sint longitudinis sex pal- 
morum quaelibet, aliae vero sex, aequalis sint 
quantitatis. Et candelae saltem octo, unius librae 
quaelibet; quarum quatuor super altare Consecran- 
Lis, duae super ejus credentiam, et duae super 
altare Electi ponuntur. 

Annulus cum gemma benedicendus, et Electo 
tradendus, pecten eburneus. Et pro ofertorio in- 
tortitia duo, quatuor librarum quodlibet, duo panes 
magni, et duo barilia vini. Panes et barilia ornen- 
tur; duo, videlicet, videantur argentea, et duo 
aurea, hinc et indè insignia Consecratoris et Electi 
habentia, cum capello, vel cruce, vel mitra, pro 
cujusque gradu et dignitate. 

Adsint duo ad minus Episcopi Assistentes, qui 
induuntur rochetto, et si sint Regulares, super- 

pelliceo, amictu, stola, pluviali (quae cum reliquis 
paramentis sint. coloris tempori et officio Missae 
congruentis), et mitra simplici alba; et quisque 
habeat suum Pontificale. 

Hora igitur competenti Consecrator, Electus, 
Assistentes Episcopi, et alti, qui Consecrationi in- 
teresse debent, ad Ecclesiam conceniunt; et Con- 
secrator, facta oratione ante altare, ascendit ad 
sedem, si sit in Ecclesia sua; vel accedit ad fal- 
distorium in capella sua, jurta cornu Epistolae 
praeparatum, et ibi de more paratur. Electus vero 
cum Assistentibus Episcopis vadit ad capellam suam, 
et ibi capit paramenta opportuna, videlicet, si Missa 
cantatur, amictum, albam, cingulum, stolum in 
modum Sacerdotis, et pluviale. Si cero officium 
leditur, poterit, antequam dicta paramenta acci- 
piat, capere sandalia, et legere Psalmum Quam 
dilecta, etc. Assistentes etiam Episcopi interim sua 
paramenta praedicta capiunt. 

Omnibus itaque paratis, Consecrator. accedit 
ante altare, et ibi in medio sedet super faldisto- 
rium, vertens renes altari. Electus vero cum suo 
bireto ducitur sic paratus, medius inter Assistentes 
sibi Episcopos paratos, et mitratos; et cum ante 
Consecratorem pervenerit, nudato capite, illud pro- 
funde inclinando, ei reverentiam facit: Assistentes 
vero Episcopi eidem cum mitra caput aliquantulum 
inclinant. 

Tum sedent in sedibus suis, ante Consecra- 
torem, hoc modo: Electus contra faciem Consecra- 
toris, ita ut inter eos sit competens distantia; 
antiquior Episcopus Assistens ad dexteram Electi, 
junior ad sinistrum; ita tamen, quod ipsi Assi- 
stentes ad alterutrum facies vertant. Cum sic 
locati fuerint, et aliquantulum quieverint, surgunt, 
Electus sine bireto, et assistentes Episcopi síne 


mitris, et senior A4ssistentium versus ad Consecra- 
torem, dicit: 

Reverendissime Pater, postulat sancta Mater Eccle- 
sia catholica, ut hunc praesentem Presbyterum ad onus 
episcopatus sublevetis. 

Consecrator dicil: 

Habetis mandatum Apostolicum ? 

Respondet Episcopus senior 4ssistentium: Ha- 
bemus. 

Consecrator dicit: Legatur. 

Tum Notarius Consecratoris accipiens manda- 
tum de manu Episcopi Assistenlis, legit a principio 
ad finem. Interim sedent omnes, teclis capitibus. 
Mandato per Notarium perlecto, Consecrator. dicit : 
Deo gratias. Vel, si Consecratío fit vigore littera- 
rum Apostolicarum, per quas etiam juramenti per 
Electum praestandi receptio Consecratori committi- 
(ur, literis ipsis lectis, antequam Consecrator aliud 
dicat, Electus de sede sua veniens coram Conse- 
cratore genuflectit, et legit juramentum de verbo 
ad verbum, juxta tenorem commissionis praedictae 
praestandum, in hunc modum, cvidelicet: 


FORMA JURAMENTI. 


Ego N. electus Ecclesiae N. ab hac hora in antea 
fidelis et obediens ero beato Petro Apostolo, sanctaeque 
Romanae Ecclesiae, et Domino nostro, Domino N. Papae 
N. suisque successoribus canonice intrantibus. 

Non ero in consilio, aut consensu, vel facto, ut 
vitam perdant, aut membrum, seu capiantur mala 
captione: aut in eos violenter manus quomodolibet in- 
gerantur, vel injuriae aliquae inferantur, quovis quaesito 
colore. Consilium vero quod mili credituri sunt per 
se aut nuntios suos, seu litteras, ad eorum damnum, 
me sciente, nemini pandam. 

Papatum Romanum et regalia sancti Petri, adjutor 
eis ero ad retinendum et defendendum, salvo meo or- 
dine, contra omnem hominem. 

Legatum apostolicae Sedis in eundo et redeundo ho- 
noriflce tractabo, et in suis necessitatibus adjuvabo. 

Jura, honores, privilegia et auctoritatem sanctae 
Romanae Ecclesiae, Domini nostri Papae et successorum 
praedictorum, conservare, defendere, augere et pro- 
movere curabo. Neque ero in consilio, vel facto, seu 
tractatu, in quibus contra ipsum Dominum nostrum, 
vel eamdem Romanam Ecclesiam, aliqua sinistra, vel 
praejudicialia personarum, juris, honoris, status et 
potestatis eorum machinentur; et si talia a quibus- 
cumque tractari vel procurari novero, impediam hoc 
pro posse; et quanto citius potero, significabo eidem 
Domino nostro, vel alteri, per quem possit ad ipsius 
notitiam pervenire. 

Regulas sanctomm Patrum, decreta, ordinationes 
seu dispositiones, reservationes, provisiones et man- 
data apostolica, totis viribus observabo, et faciam ab 
aliis observari. : 

Haereticos, schismaticos, et rebelles eidem Domino 
nostro, vel successoribus praedictis, pro posse persequar 
et impugnabo. 

Vocatus ad Synodum, veniam, nisi praepeditus 
fuero canonica praepeditione. 

Apostolorum limina singulis trienniis personaliter 
per meipsum visitabo; et Domino nostro, ac successo- 
ribus praefatis, rationem reddam de toto meo pastorali 
officio, ac de rebus omnibus ad meae Ecclesiae statum, 
ad cleri et populi disciplinam, animarum denique, quae 
meae fidei traditae sunt, salutem quovis modo perti- 
nentibus; et vicissim mandata apostolica humiliter re- 
cipiam, et quam diligentissime exsequar. 

Quod si legitimo impedimento detentus fuero, prae- 
fata omnia adimplebo per cerium nuntium ad hoc spe- 
ciale mandatum habentem, de gremio mei Capituli, 
aut alium in dignitate ecclesiastica constitutum, seu 
alias personatum habentem; aut, his mihi deficienti- 
bus, per dioecesanum Sacerdotem, et Clero deficiente 
omnino, per aliquem alium Presbyterum saecularem 
vel regularem, spectatae probitatis et religionis, de 
supra dictis omnibus plene instructum. 

De hujusmodi autem impedimento docebo per legi- 
timas probationes ad sanctae Romanae Ecclesiae Car- 
dinalem Proponentem in Congregatione Sacri Concilii, 
per supra dictum nuntium transmittendas. 

Possessiones vero ad mensam meam pertinentes non 
vendam, nec donabo, neque impignerabo, nec de novo 
infeudabo, vel aliquo modo alienabo, etiam cum con- 
sensu Capituli Ecclesiae meae, inconsulto Ronrano Pon- 
tifice; et si ad aliquam alienationem devenero, poenas 
in quadam super hoc edita Constitutione contentas, eo 
ipso incurrere volo. 


Consecrator in gremio suo librum Evangeliorum 
ambabus manibus apertum tenens, inferiore perte 
libri Electo versa, ab eo praestationem hujusmodi 
juramenti recipit, Electo adhuc coram eo genu- 
fezo dicente: 


Sic me Deus adjuvet, et haec sancta Dei Evangelia. 


Et ipsum textum Evangeliorum ambabus ma- 
nibus tangente, tum, non prius, dicit Consecrator- 


Deo gratias. 


Ad hoc tempus singulorum triennorum tenentur 
omnes Patriarchae, Primates, Archiepiscopi, atque 
Episcopi Itali, videlicet, vel ez Italicis insulis, unde 
in Iuliam commodius trajici potest, veluti Siculi, 
Sardi, Corsi, et alii adjacentium provinciarum 
Italiae, atque etiam Dalmatiae et Graecarum, quae 
e regione ipsis Italiae et Siciliae oris sunt. 

Ad tempus singulorum quadrienniorum, Ger- 
muni, Galli, Hispani, Belgae, Bohemi, Hungari, 
Poloni, Angli, Scoti, Hiberni, et celeri omnes, qui 
in Europa sunt citra mare Germanicum et Balticum, 
atque omnium insularum maris Mediterranei. 

Ad tempus singulorum quinquenniorum, qui 
intra Europae fines sunt. his ab provinciis remo- 
tiores, atque etiam Africani littoribus nostris ad- 
versi, atque insularum maris Oceani, Septemtrio- 

nalis et Occidentalis Europae, atque Africae, citra 
continentem Novi orbis, tam qui nunc sunt, quam 
qui ad Catholicam fidem per misericordiam Dei 
aliquando redierint. 

Ad tempus singulorum decenniorum Asiatici, 
el qui extra Asiam, et in aliis novis terris Orien- 
talibus, Meridionalibus, Occidentalibus, et Septem- 
trionalibus, tam in insulis, quam in continentibus, 
et denique in quibuslibet mundi partibus existentes. 


Deinde Electo et 4ssíistentibus, in locis suis 
(ut dictum est) sedentibus, Consecrator intelligi- 
bili voce legit sequentem examinationem, quae legi 
debet semper, sicut jacet, in singulari, etiam si 
plures simul ezxaminentur. Assistentes vero Epi- 
scopi submissa voce dicunt, quaecumque dixerit 
Consecrator, et omnes debent tunc mitras tenere, 
et sedere. 


EXAMEN. 


Antiqua sanctorum Patrum institutio docet et prae- 
cipit, ut is, qui ad Episcopatus ordinem eligitur, antea 
diligentissime examinetur cum omni caritate de fide 
sanctae Trinitatis; et interrogetur de diversis causis, 
et moribus, -quae huic regimini congruunt, ac neces- 
saria sunt retineri, secundum Apostoli dictum: Manus 
nemini cito imposueris; et ut etiam is, qui ordinandus 
est, erudiatur qualiter sub hoc regimine constitutum 
oporteat conversari in Ecclesia Dei; et ut irreprehen- 
sibiles sint qui ei manus ordinationis imponunt. Eadem 
itaque auctoritate et praecepto, interrogamus ie, dile- 
ctissime Frater, caritate sincera, si omnem prudentiam 
tuam, quantum tua capax est natura, divinae Scrip- 
turae sensibus accommodare volueris? 


Tum Electus aliquantulum assurgens, detecto 
capite, respondet: 


Ita ex toto corde volo in omnibus consentire et 
obedire. 


DE CONSECR. ELECTI IN EPISCOPUM. 118 


Et hoc servabit ad omnes alias responsiones 
sequentes. Et si plures Electi fuerint, successive 
quisque sic respondet. 


Interrogat Consecrator - 


Vis ea, quae ex divinis Scripturis intelligis, plebem, 
cui ordinandus es, et verbis docere et exemplis? R. Volo. 


Interrogatio. 


Vis traditiones orthodoxorum Patrum, ac decretales 
sanctae et apostolicae Sedis constitutiones, veneranter 
suscipere, docere ac servare? R. Volo. 


Interrogatio. 


Vis beato Petro apostolo, cui a Deo data est potestas 
ligandi ac solvendi, ejusque Vicario Domino nostro, 
Domino N. Papae N. suisque successoribus Romanis 
Pontificibus, fidem, subjectionem et obedientiam, secun- 
dum canonicam auctoritatem, per omnia exhibere? : 
RB. Volo. id 
Interrogatio. - 


Vis mores tuos ab omni malo temperare, et quan- 
tum poteris, Domino adjuvante, ad omne bonum com- 
mutare? R. Volo. 

Inlerrogatio. 


Vis castitatem et sobrietatem cum Dei auxilio custo- 
dire et docere? B. Volo. 


Interrogatio. 


Vis semper in divinis esse negotiis mancipatus, et 
a terrenis negotiis vel lucris turpibus alienus, quantum 
ie humana fragilitas consenserit posse? R. Volo. 


Interrogatio. 


Vis humilitatem et patientiam in ipso custodire, 
et alios similiter docere? R. Volo. 

Interrogatio. 


Vis pauperibus et peregrinis, omnibusque indigen- 
tibus esse, propter nomen Domini, affabilis et miseri- 
cors? B. Volo. 


Tunc dicit ei Consecrator .: 


Haec omnia et cetera bona tribuat tibi Dominus, 
et custodiat te atque corroboret in omni bonitate. 
Et respondent omnes: Amen. 


Interrogatio. 


Credis, secundum intelligentiam et capacitatem 
sensus tui, sanctam Trinitatem, Patrem, et Filium, et 
Spiritum sancitum, unum Deum omnipotentem, totam- 
que in sancta Trinitate Deitlatem, coessentialem, con- 
substantialem, coaeternam et coomnipotentem, unius 
voluntatis, potestatis et majestatis, creatorem omnium 
creaturarum, a quo omnia, per quem omnia, et in 
quo omnia quae sunt in coelo et in terra, visibilia et 
invisibilia, corporalia 'et spiritualia? Fk. Assentio, et 
ita credo. 

Interrogatio. 


Credis singulam quamque in sancta Trinitate per- 
sonam unum Deum, verum, plenum et perfectum? 
B. Credo. | 
Interrogatio. 


Credis ipsum Filium Dei, Verbum Dei aeternaliter 
natum de Patre, consubstantialem, coomnipotentem et 
coaequalem per omnia Patri in divinitate; temporaliter 
natum de Spiritu sancto ex Maria semper Virgine, cum 
anima rationali, duas habentem nativitates, unam ex 
Patre aeternam, alteram ex matre temporalem; Deum 
verum et hominem verum, proprium in utraque natura 
atque perfectum, non adoptivum, nec phantasmaticum, 
sed unicum, et unum Filium Dei, in duabus et ex 
duabus naturis, sed in unius personae singularitate, 

impassibilem, et immortalem divinitate, sed in huma- 
nitate pro nobis, et pro salute nostra passum vera 
carnis passione, et sepultum, ac tertia die resurgentem 
a mortuis vera carnis resurrectione; die quadragesimo 
post resurrectionem cum carne, qua resurrexit, et anima 
ascendisse ad coelum, et sedere ad dexteram Patris; inde 
venturum judicare vivos et mortuos, et redditurum uni- 
cuique secundum opera sua, sive bona fuerint, sive mala? 
R. Assentio, et ita per omnia credo. 


Interrogatio. 


Credis etiam Spiritum sanctum, plenum et per- 
fectum verumque Deum, a Patre et Filio procedentem, 
coaequalem et coessentialem, coomnipotentem et coae- 
ternum per omnia Patri et Filio? B. Credo. / 


Interrogatio. 


Credis hanc sanctam Trinitatem, non tres Deos, 
sed unum Deum omnipotentem, aeternum, invisibilem, 
incommutabilem? R. Credo. 


Interrogatio. 


Credis Sanctam, Catholicam et Apostolicam unam 
esse veram Ecclesiam, in qua unum datur verum Ba- 
ptisma, et vera omnium remissio peccatorum? R. Credo. 


Interrogatio. 


'Anathematizas etiam omnem haeresim, extollen- 
tem se adversus hanc sanctam Ecclesiam catholicam? 
R. Anathematizo. 

Interrogatio. 


Credis etiam veram resurrectionem ejusdem carnis, 
quam nunc gestas, et vitam aeternam? R. Credo. 
Interrogatio. 


Credis etiam Novi et Veleris Testamenti, Legis, 
et Prophetarum, et Apostolorum, unum esse auctorem 
Deum ac Dominum omnipotentem? È. Credo. 

Postea Consecrator dicit: 


Haec tibi fides augeatur a Domino, ad veram et 
aeternam beatitudinem, dilectissime frater in Christo. 


Et respondent omnes: Amen. 


Excxpleto itaque examine, praefati Assistentes 
Episcopi ducunt Electum ad Consecratorem, coram 
quo genuflexus, ejus manum reverenter osculatur. 
Tunc Consecrator, deposita mitra, cum ministris 
ad altare conversus, facit solito more Confessio- 
nem, Electo a sinistris ejus manente; et omnes 
Episcopi ante sedes suas stantes faciunt similiter 
Confessionem cum Capellanis suis. Facta itaque 
Confessione, Consecrator ascendit ad altare, et 
osculatur illud, et Evangelium in Missa dicendum; 
el incensat altare, more solito. Deinde vadit ad 
sedem suam, vel faldistorium, et procedit in Missa 
usque ad Alleluia, sive ultimum versum Tractus, 
vel Sequentiae, exclusice. 

Si cero Missa legitur, osculato altari et Evan- 
gelio, omissa incensatione, omnia praedicta legit 
in altari; et illis dictis, stve. Missa legatur, sive 
cantetur, redit cum mitra ad sedendum in faldi- 
storio, quod ante medium altaris sibi reponitur. 

Episcopi vero Assistentes ducunt Electum ad 
Capellam suam: et ibi, deposito pluviali, Acolythi 
induunt illum sandalia, ipso Psalmos et orationes 
consuetas legente, si príus illa non acceperit. Tunc 
accipit Crucem pectoralem, et stola ei aptatur, ut 
ab humeris dependeat. | Deinde tunicella, daima- 
lica, casula, et manipulo induitur; quibus indutus 
accedit ad suum altare, ubi stans in medio, me- 
dius inter Episcopos assistentes, detecto capite legit 
totum officium Missae, usque ad Alleluia, sive ulti- 
mum versum Tractus, vel Sequentiae, exclusive; 
nec vertit se ad populum, cum dicite Dominus vo- 
biscum, wt in aliis Missis fieri solet. 

Propter Ordinationes Episcoporum numquam 

mutatur Officium diei; dicitur támen, post Collectam 
diei, pro officio Consecrationis Collecta pro Electo, 
sub uno Per Dominum nostrum etc. 


Oratio. 


Adesto supplicationibus nostris, omnipotens Deus, 
ut quod humilitatis nostrae gerendum est ministerio, 
tuae virtutis impleatur effectu. Per Dominum nostrum 
Jesum Christum Filium tuum, qui tecum vivit et regnat 
in unitate Spiritus sancti Deus, per omnia saecula 
saeculorum. R. Amen. i 


Finito Graduali, si Alleluia dicitur, alioquin 
dicto Tractu vel Sequentia, usque ad ultimum 
versum, ezclusive, Consecrator accedit ad faldi- 
storium ante medium altaris, et ibi sedet cum 
mitra: Assistentes vero Episcopi iterum ducunt 
Electum ad Consecratorem, cui Electus, deposito 
bireto, caput profunde inclinans, humilem reveren- 
tiam facit: Assistentes vero cum mitris se aliquan- 
tulum inclinantes etiam Consecratorem venerantur. 
Tum sedent omnes, ut prius; et Consecrator sedens 
cum mitra, versus ad illum, dicit: 


Episcopum oportet judicare, interpretari, conse- 
crare, ordinare, offerre, baptizare, et confirmare. 


Deinde omnibus surgentibus, Consecrator stans 
cum mitra, dicit ad circumstantes: 


Oremus, fratres carissimi, ut huic Electo, utilitati 
Ecclesiae providens, benignitas omnipotentis Dei gra- 
tiae suae tribuat largitatem. Per Christum Dominum 
nostrum. B. Amen. 


Et moz Consecrator ante faldistorium suum, 
et Assistentes Episcopi ante sedes suas cum mitris 
procumbunt: Electus vero prosternit se a sinistris 
Consecratoris; ministri etiam atque alii omnes 
genuftectunt. 

Tum cantor, vel, si Officium ft legendo, Con- 

secrator incipit Litanias, dicens: Kyrie eleison, etc. 
prosequendo totas, prout supra in Or dinatione Sub- 
diaconi dictum est, pag. 39. 


Postquam autem dictum fuerit: Ut omnibus fide- 
libus defunctis, etc. a 
R. Te rogamus audi nos. 


Consecrator ab accubitu surgens, ad Electum 
conversus, baculum Pastoralem cum sinistra LED ERES 
dicit sub voce Litaniarum, primo: 


Ut hunc praesentem Electum benetdicere digneris. 
KR. Te rogamus, audi nos. 


Secundo dicit: 


Ut hunc praesentem Electum bene[dicere, et san- 
ctitficare digneris. 
R. Te rogamus, audi nos. 


Tertio dicit: 


.. Ut hunc praesentem Electum beneTdicere, et san- 
ctitficare, et consercrare digneris. 
B. Te rogamus, audi nos. 


Producendo semper signum Crucis super illum, 
idemque faciunt et dicunt Assistentes Episcopi, ge- 
nufteri tamen permanentes. 

Deinde iterum procumbit Consecrator, et can- 
tor, seu ipse qui prius dizit, eas prosequitur usque 
ad finem: Ut nos exaudire digneris, etc. 

Quibus finitis, surgunt omnes, et Consecratore 
ante faldistorium suum cum mitra stante, Electus 
coram eo genuflectit. 

Tum Consecrator, accepto libro Evangeliorum, 
illum apertum, adjuvcantibus Episcopis Assisten- 
tibus, nihil dicens imponit super cervicem et sca- 
pulas Electi; ita quod inferior pars libri cervicem 
capitis Electi tangat, littera ex parte infer iori 
manente: quem unus ez Capellanis Electi, post 

ipsum genuflexus, quousque liber ipse eidem Electo 

in manus tradendus sit, continue sustinet. 
Deinde Consecrator et Assistentes Episcopi am- 

babus manibus caput Consecrandi tangunt, dicentes: 


Accipe Spiritum sanctum. 


Quo facto, Consecrator. stans, deposita mi- 
tra, dicit: 

Propitiare, Domine, supplicationibus nostris, et 
inclinato super hunc famulum tuum cornu gratiae 
sacerdotalis, beneldictionis tuae in eum effunde vir- 
tutem. Per Dominum nostrum Jesum Christum Filium 
tuum, qui tecum vivit et regnat in unitate Spiritus 
sancti Deus. 


Deinde, extensis. manibus ante pectus, dicit: 


WV. Per omnia saecula saeculorum. B. Amen. 

WV. Dominus vobiscum. R. Et cum spiritu tuo. 

WX. Sursum corda. R. Habemus ad Dominum. 

V. Gratias agamus Domino Deo nostro. BR. Dignum 
et justum est. 

Vere dignum et justum est, aequum et salutare, 
nos tibi semper et ubique gratias agere, Domine sancte, 
Pater omnipotens, aeterne Deus, honor omnium digni- 
tatum, quae gloriae tuae sacris famulantur ordinibus: 
Deus, qui Moysen famulum tuum secreti familiaris 
affatu, inter cetera coelestis documenta culturae, de 
habitu quoque indumenti sacerdotalis instituens, ele- 
ctum Aaron mystico amictu vestiri inter sacra jussisti; 
ut intelligentiae sensum de exemplis priorum caperet 
secutura posteritas, ne eruditio doctrinae tuae ulli 
deesset aetati: cum et apud veteres reverentiam ipsa 
significationum species obtineret, et apud nos certiora 
essent experimenta rerum, quam aenigmata figurarum. 
Illius namque sacerdotii anterioris habitus, nostrae 
mentis ornatus est: et pontilicalem gloriam non jam 
nobis honor commendat vestium, sed splendor ani- 
marum: quia et illa, quae tunc carnalibus blandiebantur 

obtutibus, ea potius, quae in ipsis erant, intelligenda 
poscebant. Et idcirco huic famulo tuo, quem ad summi 
Sacerdotii ministerium elegisti, hanc, quaesumus Do- 
mine, gratiam largiaris, ut quidquid illa velamina in 
fulgore auri, in nitore gemmarum, et in multimodi 
operis varietate signabant, hoc in ejus moribus actibus- 
que clarescat. Comple in Sacerdote tuo ministerii tui 
summam, et ornamentis totius glorificationis instructum, 
coelestis unguenti rore sanctifica. 


Si in Romana curia fit Consecratio, Subdia- 
conus. Apostolicus, vel unus ex Capellanis Ponti- 
ficis, ligat caput Electi cum una ex longioribus 
mappulis, de octo superius dictis; et Consecrator, 
flexis genibus, versus ad altare incipit, ceteris 
prosequentibus, Hymnum: Veni, Creator Spiritus, etc. 

Et dicitur usque ad finem, prout habetur supra 
in Ordinatione Presbyteri pag. 62. 

Finito primo versu, surgit Pontifex, et sedet 
in faldistorio ante medium altaris; capit mitram, 
deponit annulum et chirothecas; resumit annulum, 
et imponitur ei gremiale a ministris. Tum pollicem 
suum dertrunm intingit in sanctum Chrisma, et 
caput Electi coram se genuftlexi inungit, formans 
primo signum Crucis per totam coronam, deinde 
reliquum coronae liniendo, interim dicens: 


Ungatur et consecretür caput (uum, coelesti bene- 
dictione, in ordine Pontificali. 


Et producens manu dextera tertio signum Cru- 


cis super caput Electi, dicit: 
In nomine Pattris, et Fizlii, et Spiritus 1 sancti. 
R. Amen. 
WX. Pax tibi. 
R. Et cum. spiritu tuo. 


Et si plures sint Conseérandi, hoc in »esona 
cujuslibet singulariter repetit. 
Erpleta unctione, Pontifex pollicem cum me- 

dulla panis paululum abstergit: et finito Hymno 
praedicto, deposita mitra, surgit; et in pristina 
voce prosequitur, dicens: 

Hoc, Domine, copiose in caput ejus influat; hoc 
in oris subjecta decurrat; hoc in totius corporis extrema 
descendat: ut tui Spiritus virtus et interiora ejus re- 
pleat, et exteriora circumtegat. Abundet in eo con- 
stantia fidei, puritas dilectionis, sinceritas pacis. Sint 
speciosi- munere tuo pedes ejus ad evangelizandum 
pacem, ad evangelizandum bona tua. Da ei, Domine, 
-ministerium reconciliationis in verbo et in factis, in 
virtute signorum et prodigiorum. Sit sermo ejus et 
praedicatio, non in persuasibilibus humanae sapientiae 
verbis, sed in ostensione spiritus et virtutis. Da ei, 
Domine, claves regni coelorum, ut utatur, non glorietur, 
| potestate, quam tribuis in aedificationem, non in de- 
structionem. | Quodcumque ligaverit super terram, sit 
ligatum et in coelis; et quodcumque solverit super 
terram, sit solutum et in coelis. Quorum retinuerit 
peccata, retenta sint; et quorum remiserit, tu remittas. 
Qui maledixerit ei, sit ille maledictus; et qui bene- 
dixerit ei, benedictionibus repleatur. Sit fidelis ser- 
vus, et prudens, quem constituas tu, Domine, super 
familiam tuam, ut det illis cibum in tempore oppor- 
tuno, et exhibeat omnem hominem. perfectum. Sit sol- 
licitudine impiger, sit spiritu fervens; oderit super- 
biam, humilitatem ac veritatem diligat, neque eam 
umquam deserat, aut laudibus, aut timore superatus. 
Non ponat lucem tenebras, nec tenebras lucem; non 
dicat malum bonum, nec bonum malum. Sit sapien- 
tibus et insipientibus debitor, ut fructum de profectu 
omnium consequatur. ` Tribuas ei, Domine, cathedram 
episcopalem, ad regendum Ecclesiam tuam et plebem 
sibi commissam. Sis ei auctoritas, sis ei potestas, 
sis ei firmitas. Multiplica super eum benertdictionem 
et gratiam tuam; ut ad exorandam semper miseri- 
cordiam tuam tuo munere idoneus, et tua gratia possit 
esse devotus. 


Manuale ordinand. 6 

Deinde submissa voce dicit legendo, ita quod 
a circumstantibus audiri possil: 


Per Dominum nostrum Jesum Christum Filium tuum, 
qui tecum vivit et regnat in unitate Spiritus sancti 
Deus, per omnia saecula saeculorum. R. Amen. 


Post haec Consecrator inchoat, schola prose- 
quente, Antiphonam, ton. 2. 


Unguentum in capite, quod descendit in barbam, 
barbam Aaron, quod descendit in oram vestimenti 
ejus: mandavit Dominus benedictionem in saeculum. 


Psalmus 132. 


. Ecce quam bonum, et quam jucundum: * habitare 
fratres in unum! 
Sicut unguentum in capite:* quod descendit in 
barbam, barbam Aaron; - | 
Quod descendit in oram vestimenti 'ejus:* sicut 
ros Hermon, qui descendit in montem Sion. 
Quoniam illic mandavit.Dominus benedictionem: * 
et vitam usque in saeculum. . 
Gloria Patri etc. 
Sicut erat etc. 


Deinde repetitur tota Antiph. Unguentum in 
capite etc. 


Incepta Antiphona ante Psalmum, imponitur 
ad collum Electi alia ex longioribus mayppulis, de 
octo supra dictis. Consecrator sedet, accipit mi- 
tram, et Electo ante ipsum genuftezo inungit ambas 
manus simul junctas cum chrismate in modum 
crucis, producendo cum pollice suo dextero intincto 
duas lineas: videlicet a pollice dezterue manus 
usque ad indicem sinistrae, et a pollice sinistrae 
usque ad indicem dexterae; et moz inungat tota- 
liter palmas Electi, dicens: 


Ungantur manus istae de oleo sanctificato, et Chri- 

smate sanctificationis; sicut unxit Samuel David regem 
et prophetam, ita ungantur, et consecrentur. 


Et producens manu dextera ter signum crucis 
super manus Electi, dicit: 


In nomine Dei Parttris, et Fitlii, et Spiritus sancti, 
facientes imaginem sanctae erucis Salvatoris nostri Jesu 
Christi, qui nos a morte redemit, et ad regna coelorum 
perduxit. 

Exaudi nos, pie Pater omnipotens, aeterne Deus, 
et praesta, ut quod te rogamus, exoremus. Per eum- 
dem Christum Dominum nostrum. R. Amen. 


Et prosequitur sedens: 


Deus et Pater Domini nostri Jesu Christi, qui te 
ad pontificatus sublimari voluit dignitatem, ipse te 
Chrismate, et mysticae delibutionis liquore perfundat, 
et spiritualis benetdictionis ubertate fecundet: quidquid 
benetdixeris, benedicatur; et quidquid sanctiflcaveris, 
sanctificetur; et consecratae manus istius, vel pollicis 
impositio cunctis proficiat ad salutem. R. Amen. 


Praemissis itaque expeditis, Consecratus jungit 
ambas manus, et dexteram super sinistram tenet, 
et eas imponit mappulae a collo dependenti. Con- 
secrator cero abstergit paululum cum medulla panis 
pollicem: et, deposita mitra, surgit, et benedicit 
baculum pastoralem, si non sit benedictus, dicens: 


Oremus. 


Sustentator imbecillitatis humanae Deus, benedic 
baculum istum: et quod in eo exterius designatur, in- 
terius in moribus hujus famuli tui, tuae propitiationis 
clementia operetur. Per Christum Dominum nosirum. 
R. Amen. 


Deinde illum aspergit aqua benedicta. 


Tum sedens, accepta mitra, solus tradit illum 
Consecrato coram eo genuflero, capienti ipsum 
6* 

inler indices et medios digitos, manibus non dis- 
junctis, Consecratore dicente: 


Accipe baculum pastoralis officii, ut sis in corri- 
gendis vitiis pie saeviens, judicium sine ira tenens, in 
fovendis virtutibus auditorum animos demulcens, in 
tranquillitate severitatis censuram non deserens. 

R. Amen. 


Quo facto, deposita mitra, surgit Consecrator, 
et benedicit annulum, si non sit prius benedictus, 
dicens: 

Oremus. 


Creator et conservator humani generis, dator gra- 
tiae spiritualis, largitor aeternae salutis, tu, Domine, 
emitte benetdictionem tuam super hunc annulum: ut 
quicumque hoc sacrosanctae fidei signo insignitus in- 
cesserit, in virtute coelestis defensionis ad aeternam 
vitam sibi proficiat. Per Christum Dominum nostrum. 
B. Amen. | 


Tum aspergit ipsum annulum aqua benedicta: 
sedet cum mitra, et solus annulum in digitum 
iis derterae manus Consecrati. immittit, 

icens:- 


Accipe annulum, fidei scilicet signaculum, quate- 
nus sponsam Dei, sanctam videlicet Ecclesiam, inte- 
merata fide ornatus, illibate custodias. R. Amen. 


Tum Consecralor accipit librum Evangeliorum 
de scapulis Consecrati; et, adjucantibus ipsum 
Episcopis Assistentibus, tradit eum clausum. Con- 
secrato. tangenti illum sine apertione manuum, 
dicens: i 

Accipe Evangelium, et vade, praedica populo tibi 
commisso; . potens est enim Deus, ut augeat tibi gra- 
"ap eu qui vivit et regnat in saecula saeculorum. 

. Amen. 


Demum C€onsecrator recipit. Consecratum ad 

osculum pacis; similiter et Assistentes Episcopi 
singuli, dicentes ipsi Consecrato: Pax tibi. 


Et ipse respondet singulis: Et cum spiritu tuo. 


Tum Consecratus, medius inter Assistentes Epi- 
scopos, redit ad Capellam suam, ubi abstergitur 
ei sedenti caput cum medulla panis, et cum panno 
mundo: deinde cum pectine mundantur et com- 
planantur capilli, postea lavat manus. Consecra- 
tor vero in suo faldistorio manus lavat. Deinde 
procedit in Missa usque ad Offertorium inclusive. 
Idem facit Consecratus in Capella sua. 


Dicto Ofertorio, Consecrator sedet cum mitra’ 
in faldistorio, ante medium altaris. Et Consecra- 
(us veniens ex sua Capella, inter Assistentes Epi- 
scopos medius, coram Consecratore genuflectit; et 
illi offert duo intortitia accensa, duos panes, et 
duo barilia vino plena; et Consecratoris praedicta 
recipientis manum reverenter osculatur. 


Deinde Consecrator lavat manus, et accedit 
ad altare; Consecratus etiam ad posterius cornu 
Epistolae altaris ejusdem accedit: et ibi stans 
medius inter Episcopos Assistentes, ante se habens 
Missale suum, simul cum Consecratore dicit, et 
facit omnia, prout in Missali. Et ponatur una 
hastia consecranda, pro Consecrante et Consecrato, 
et vinum consecrandum in Calice, Sufficiens pro 
utroque. 

Secreta sequens dicitur cum Secreta Missae 
diei sub uno Per Dominum, per Consecratorem. 


Secreta. 


Suscipe, Domine, munera, quae tibi offerimus pro 
hoc famulo tuo: et propitius in eo tua dona custodi. 
Per Dominum nostrum Jesum Christum Filium tuum, 
qui tecum vivit et regnat in unitate Spiritus sancti 
Deus, per omnia saecula saeculorum. R. Amen. 

Consecratus dicit: Secreta. 


Suscipe, Domine, munera, quae tibi offerimus pro 
me famulo tuo: et propitius in me tua dona custodias. 
Per Dominum nostrum Jesum Christum etc. R. Amen. 


Infra actionem dicit Consecrator. 


Hanc igitur oblationem servitutis nostrae, sed et 
cunctae familiae tuae, quam tibi offerimus, etiam pro 
hoc famulo tuo, quem ad Episcopatus ordinem pro- 
movere dignatus es, quaesumus Domine, ut placatus 
accipias, et propitius in eo tua dona custodias: ut, 
quod divino munere consecutus est, divinis effectibus 
exsequatur; diesque nostros in tua.pace disponas, atque 
ab aeterna damnatione nos eripi, et in electorum tuorum 
jubeas grege numerari. Per Christum Dominum nostrum. 
B. Amen. 

Consecratus dicit: 


Hanc igitur oblatione servitutis nostrae, sed et 
cunctae familiae tuae, quam tibi offerimus, etiam pro 
me famulo tuo, quem ad Episcopatus ordinem pro- 
movere dignatus es, quaesumus Domine, ut placatus 
accipias, et propitius in me tua dona custodias: ut, 
quod divino munere consecutus sum, divinis effectibus 
exsequar; diesque nostros in tua pace disponas, atque 
ab aeterna damnatione nos eripi, et in electorum tuorum 
jubeas grege numerari. Per Christum Dominum nostrum. 
R. Amen. 

Dicta Oratione Domine Jesu Christe, qui etc. 
per Consecratorem et Consecratum, Consecratus 
accedit ad dexteram Consecratoris, et ambo oscu- 
lantur altare: tum Consecrator dat pacem Conse- 
crato, dicens: Pax iecum. 

Cui respondet Consecratus: Et cum spiritu tuo. 

Et dat eam Assistentibus suis, seniori primo, 
tum alteri, singulis dicens: Pax tibi. 

Et illi sibi respondent: Et cum spiritu tuo. 

Deinde, postquam Consecrator Corpus Domini 
sunpserit, non totum Sunguinem. sumit, sed solum 
partem ejus cum particula hostiae in Calicem 
missa. Et priusquam se purificet, communicat Con- 
secyatum ante se in eodem cornu capite inclinato 
startem, et non genuftectentem, prius de Corpore, 
tum de Sanguine: deinde purificat se, postea 
Coniecratum. Tum abluit digitos super Calicem, 
et sumit etiam ablutionem, et, assumpta mitra, 
lavci manus. 

Interim Consecratus cum Assistentibus Episco- 
pis accedit ad posteriorem partem alterius cornu 
altaris, videlicet Evangelii, et ibi prosequitur Mis- 
sam. sicut Consecrator in cornu Epistolae. 


Postcommunio, quae dici debet cum Postcom- 
munvbne diei sub uno Per Dominum. 


Plenum, quaesumus Domine, in nobis remedium tuae 
miserstionis operare: ac tales nos esse perfice propitius, 
et sic fove, ut tibi in omnibus placere valeamus. Per 
Dominum nostrum Jesum Christum etc. R. Amen. 


Deinde dicto Ite Missa est, vel Benedicamus 
Domino, prout tempus requirit, Consecrator dicto 
in medio altaris Placeat etc., accepta ibidem mi 
tra, si non sit Archiepiscopus, et in sua provincia, 
stans versus ad altare populo solemniter benedicit, 
dicens: Sit nomen Domini benedictum, etc. 

Data benedictione, reponitur faldistorium ante 
medium altaris, et Consecrator cum mitra ín eo 
sedet: Consecratus vero, parcum biretum in capite 
tenens, coram eo genuflectit. Tum Consecrator, 
deposita mitra, surgit, et benedicit RUM sí 
non sit benedicta, dicens: 


Oremus. 


Domine Deus, Pater omnipotens, cujus praeclara 
bonitas est, et virtus immensa, a qua omne datum 
optimum, et omne donum perfectum, totiusque decoris 


--— 

ornamentum: benetdicere et sanctitflcare dignare hanc 
mitram hujus famuli tui Antistitis capiti imponendum. 
Per Christum Dominum nostrum. B. Amen. 


Et moz eum aspergit aqua benedicta: deinde 
sedens cum mitra, adjucantibus ipsum Assistenübus 
Episcopis, imponit eam capiti Consecrati, dicens: 


Imponimus, Domine, capiti hujus Antistitis et ago- 
nistae tui galeam munitionis et salutis, quatenus, de- 
corata facie, et armato capite cornibus utriusque Testa- 
menti, terribilis appareat adversariis veritatis; ette ei 
largiente gratiam, impugnator eorum robustus exstat: 
qui Moysi famuli tui faciem, ex tui sermonis consortio 
decoratam, lucidissimis tuae claritatis ac veritatis cor- 
nibus insignisti, et capiti Aaron Pontificis tui tiaran im- 
poni jussisti, Per Christum Dominum nostrum. B. men. 


Deinde, si chirothecae mon sint benedictae, 
surgit Consecrator, mitra deposita, et eas bene- 
dicit dicens: | 


Oremus. 


Omnipotens Creator, qui homini ad imaginem tuam 
condito, manus discretionis insignitas, tamquam orga- 
num intelligentiae, ad recte operandum dedisi, quas 
servari mundas praecepisti, ut in eis anima digne 
portaretur, et tua in eis digne consecrarentur myste- 
ria: benetdicere et sanctijficare dignare manuum haec 
tegumenta: ut quicumque ministrorum tuorum, sacro- 
rum Pontificum, his velare manus suas cum humilitate 
voluerit, tam cordis quam operis ei munditiam tua 
misericordia subministret. Per Christum Dominum no- 
strum. BR. Amen. 


Et aspergit eas aqua benedicta. Tem extra- 
hitur Consecrato annulus Pontificalis, deinde sedet 
Consecrator, et, accepta mitra, adjuecantibus Assi- 
Sstentibus Episcopis, imponit illas manibus Conse- 
crati, dicens: 

Circumda, Domine, manus hujus Ministri tui mun- 
ditia novi hominis qui de coelo descendit: ut quemad- 
modum Jacob dilectus tuus, pelliculis hoedorum opertis 
manibus, paternam benedictionem, oblato patri cibo 
potuque gratissimo impetravit; sic et iste, oblata per 
manus sua$ hostia salutari, gratiae tuae benedictionem 
impetrare mereatur. Per Dominum nostrum Jesum Chri- 
stum Filium tuum, qui in similitudinem carnis peccati 
tibi pro nobis obtulit semetipsum. R. Amen. 


Et statin imponit ei annulum  Pontificalem. 
Tum surgit Consecrator, et accipit Consecratum 
per manum dexteram, et primus ex Assistentibus 
Episcopis per sinistram, et inthronisant eum, po- 
2endo ipsum ad sedendum in faldistorio, de quo 
surrexit Consecrator: cel, si id fiat in Ecclesia 
propria Consecrati, inthronisant eum in sede epi- 
scopali consueta; et Consecrator tradit ei baculum 
pastoralem in sinistra. 


Deinde versus ad altare Consecrator, deposita 
mitra, stans incipit, ceteris usque ad finem pro- 
sequentibus, Hymnum: 


Te Deum laudamus, * te Dominum confitemur. i 

Te aeternum Patrem * omnis terra veneratur. 

Tibi omnes Angeli,* tibi coeli, et universae po- 
testates: 

Tibi Cherubim et Seraphim * incessabili voce pro- 
clamant: 

Sanctus, Sanctus, Sanctus, * Dominus Deus Sabaoth. 

Pleni sunt coeli et terra* majestatis gloriae tuae. 

Te gloriosus* Apostolorum chorus. 

Te Prophetarum * laudabilis numerus, 

Te Martyrum candidatus* laudat exercitus. 

Te per orbem terrarum * sancta confitetur Ecclesia: 

Patrem* immensae majestatis, 

Venerandum tuum verum,* et unicum Filium, 

Sanctum quoque* Paraclitum Spiritum. 

Tu Rex* gloriae Christe. 

Tu Patris* sempiternus es Filius. l 

Tu ad liberandum suscepturus hominem,* non 
horruisti Virginis uterum. 

Tu devicto mortis aculeo, * aperuisti credentibus 
regna coelorum. 

Tu ad dexteram Dei sedes* in gloria Patris. 

Judex crederis* esse venturus. 

Te ergo quaesumus, tuis famulis subveni,* quos 
pretioso Sanguine redemisti. 

Aeterna fac cum Sanctis tuis* in gloria numerari. 

Salvum fac populum tuum Domine:* et benedic 
hereditati tuae. ` 

Et rege eos,* et extolle illos usque in aeternum. 

Per singulos dies* benedicimus te. 

Et laudamus nomen tuum in saeculum,* et in 
saeculum saeculi. 

Dignare Domine die isto * sine peccato nos custodire. 

Miserere nostri, Domine, * miserere nostri. 

Fiat misericordia tua Domine super nos,* quem- 
admodum speravimus in te. 

In te Domine speravi, * non confundar in aeternum. 


Incepto Hymno, Consecratus ducitur ab Assi- 
stentibus Episcopis cum mitris per Ecclesiam, et 
omnibus benedicit; Consecratore interim apud altare 
sine mitra stunte in eodem loco. Cum vero Con- 
secratus reversus fuerit ad sedem suam, seu faldi- 
Storium, iterum sedet, quousque finiatur Hymnus 
praedictus: Assistentes deponunt mitras, et stant 
apud Consecratorem. 


Finito Hymno, Consecrator stans sine mitra 
apud sedem, seu faldistorium a parte deztra Con- 
secrati, dicit, vel, si Officium cantatur, incipit, 
schola prosequente, Antiphonam, ton. 6. 


.. Firmetur manus tua, et exaltetur dextera tua: ju- 
stitia et judicium praeparatio sedis tuae. 
WX. Gloria Patri etc. 
B. Sicut erat etc. 

Et repetitur tota Antiphona; qua finita, Con- 
secrator dicit: 


V. Domine, exaudi orationem meam. 
R. Et clamor meus ad te veniat. 

WV. Dominus vobiscum. 

RB. Et cum spiritu tuo. 


Oremus. 


Deus, omnium fidelium pastor et rector, hunc 
famulum tuum, quem Ecclesiae tuae praeesse voluisti, 
propitius respice: da ei, quaesumus, verbo et exemplo, 
quibus praeest proficere, ut ad vitam, una cum grege 
sibi credito, perveniat sempiternam. Per Christum 
Dominum nostrum. B. Amen. 


His dictis, Consecrator, detecto capite, manet 
ad cornu Evangelii altaris, apud quem Assistentes 
stant sine mitris. 

Consecratus vero surgit, et accedens cum mi- 
tra, et baculo pastorali ante medium altaris, versus 
ad illud, signans se cum pollice derterae manus 
ante pectus, dicit: | 

X. Sit nomen Domini benedictum. 

R. Ex hoc nunc, et usque in saeculum. 

Deinde faciens signum crucis a fronte ad 
pectus, dicit: 

W. Adjutorium nostrum in nomine Domini. 

R. Qui fecit coelum et terram. 

Tum elevans, ac jungens manus, et caput in- 
clinans, dicil: 

Benedicat vos omnipotens Deus. 

Et cum direrit Deus, vertit se ad populum, 
et tertio super eum signans benedicit, dicens: 

Patter, et Fitlius, et Spiritus t Sanctus. R. Amen. 

Tum Consecrator accipit mitram, stans dn cornu 
Evangelii, versa facie ad cornu Epistolae; apud 


132 DE CONSECR. ELECTI IN EPISCOPUM. 


` quem etiam stānt Assistentes cum mitris: Conse- 
cratus vero accedit ad cornu Epistolae altaris, et 
ibidem cum mitra et baculo genuflexus, versus ad 
Consecratorem, dicit cantando: Ad multos annos. 

Deinde accedens ante medium altaris, ubi ite- 
rum ut prius genuflexus, dicit altius cantando: 
Ad multos annos. 

Postea accedit ad pedes Consecratoris, ubi ter- 
tio genuftezus, ut supra, iterum altius cantando 
dicit: Ad multos annos. 

~ Tum Consecrator recipit eum surgentem ad 
osculum pacis; et similiter faciunt Assistentes Epi- 
scopi, qui Consecratum cum mitra et baculo pasto- 
rali incedentem et Evangelium sancti Joannis: In 
principio erat Verbum etc. dicentem, post reveren- 
tiam Cruci super altare factam, inter se medium 
ducentes, ad suam capellam revertuntur, ad se 
ezuendum sacris vestibus, et interim dicit Antiph. 
Trium puerorum, e£ Cantic. Benedicite ete. Conse- 
cerator vero, pacis osculo, ut praemittitur, Conse- 
cerato dato, dicit submissa voce: Dominus vobiscum. 
Initium sancti Evangelii secundum Joannem. In prin- 
cipio erat Verbum, etc. i 

Signat altare, et se, et facta similiter Cruci 
reverentia, apud sedem vel faidistortum deponit 
sacras vestes, interim etiam dicens Antiphonam 
Trium puerorum, et Canticum Benedicite, etc. Quibus 
depositis, Consecratus Consecratori et Assisten- 
tibus suis, pro more, gratias agit, et vadunt in 
pace omnes. 


EX DECRETIS 8. CONGREGATIONIS RITUUM. 

1. In consecratione episcoporum consecrandus albo, 
consecrator et assistentes colore tempori conveni- 
enti uti debent. 16. Jun. 1663 in u. Granat. ad 2. 

2. In quaestione: quo loco debeat fleri commemo- 


ratio in Missa pro consecratiene episcopi, quando ratione 
festi occurrentis dicitur Missa de festo habente plures 

alias commemorationes? serventur rubricae Pontifi 
calis Romani de Consecrat. Electi in episcopu 

. post Ezamen S. ,.Propter Ordinationem,'* et Missali 

l PA pos Benedictiones'. 8. Jun. 1709 in u. Brachar. 

ad d. 7. 


3. Servandum est Pontificale Romanum in quae- 
stione, an episcopus consecrandus debeat omnes illas 
actiones facere, quas episcopus ordinans in Missa facit. 
20. Sept. 1749 in u. Jaurin. ad 4. 


4. In quaestione, quibus verbis in episcoporum 
Consecratione uti debeat Consecrator, dum communicat 
consecratum de Corpore et Sanguine Domini, servandum 
est Pontificale. 25. Sept 1852 in u. Venet. ad 6. 


5. Quando facultas facta est, ut in consecratione 
episcopi duo assistant presbyteri loco duorum episco- 
porum, servetur eodem nodo rubrica Pontificalis 
Romani, ita ut isti presbyteri assistentes debeant am- 
babus manibus caput consecrandi post episcopum con- 
secrantem tangere, et recipere consecratum ad osculum 
pacis. 9. Jun. 1853 in u. Cochinchin. ad 3. 


1) Haec rubrica jubet: Dicitur Oratio in Consecratione Epi- 
scopi cum Oratione Missae diei sub una conclusione, et similiter 
Secreta et Postcommunio. 

DE SACRIFICIO MISSAE 
ET DE REQUISITIS AU DIGNAM EJUS CELEBRATIONEM. 


.- 


CAPUT I. 
DE SACRIFICIO MISSAE. 


EX TRACTATU VEN. CARD. JOANNI8 BONA DE SACRIFICIO MISSAE. 


$. I. Quale sacrificium est Missa. 


Quamvis in lege veteri plura fuerint sacrificia, in 
nova tamen unicum est, quod omnium legalium hostia- 
rum differentiam tanto perfectius complectitur, quanto 
excellentior, Deoque acceptabilior est victima quae in 
eo immolatur. 

Est igitur Missa sacrificium Zafreuticum, sive 
honorarium, oblatum Deo. ad summum et supremum 
cultum atque honorem ipsi exhibendum, tamquam primo 
principio et ultimo fini nostro, in protestationem: infi- 
nitae ejus excellentiae, dominii et majestatis, nostraeque 
ab eo dependentiae, servitutis et subjectionis. 

Est eucharisticum, in gratiarum actionem pro 
omnibus beneficiis naturae, gratiae et gloriae collatis 
et conferendis ab ipso Deo, ut summo benefactore. 

Est gropitiatorium et satisfactorium pro peccatis 
et poenis debitis; applicat enim omnibus, pro quibus 


P 

offertur, vim et virtutem sacrificii crucis: imo est idem 
sacrificium quoad substantiam. eadem hostia, idem 
principalis ófferens, licet diverse modo offeratur. Ideo 
vero propitiatorium dicitur, quia hac oblatione placatus 
Dominus gratiam et donum poenitentiae peccatoribus 
non ponentibus ebicem concedit: poenas item peccatis 
debitas relaxat, quia per ipsum applicatur sacrificium 
Christi, qui pro peccatis totius mundi in cruce satisfecit. 

Easdem poenas remittit defunctis existentibus in 
.purgatorio, quia ad eum quoque finem a Christo in- 
stitutum est, ut constat ex potestate quae confertur 
sacerdotibus in ordinatione, o/ferendi pro vivis et 
defunctis : nec potest hoc effectu carere, quia ex 
parte ipsorum nullus obex esse potesi. | 

Porro in illis, pro quibus tantum offertur, sive 
vivis, sive defunctis, vanta erit poenae remissio, quan- 
iam Christus ex sua misericordia taxavit. Licet enim 
res quae offertur, sit infiniti valoris,. nostra tamen obla- 
tio non nisi finitum habet effectum, ut communiter 
docent theologi. In iis vero qui simul etiam offerunt, 
augetur pro cujusque affectu et devotione. 

Denique quia Christus non solum nobis remissionem 
peccatorum, sed alia quaecumque beneficia promeruit, 
idcirco hoc sacrificium est etiam omnium bonorum ¿m- 
petratorium, spiritualium quidem primo et per se, 
temporalium vero secundario, et quatenus ad spiritualia 
conducunt. Sed quia ex se vim habet dumtaxat impe- 
irandi in genere, ut quid tleterminatum impetretur, 
debet ad illud offerentis intentio specialiter applicari. 
Ad impetrandum autem pro Ecclesia, semper intervenit 
ejusdem Ecclesiae intentio, praesertim quoad ea quae 
in orationibus Missae a Deo petuntur: nam ipsa quoque 
Ecclesia est offerens in persona sui ministri. 


$. II. De his qui offerunt hoc sacrificium. 


Primum et praecipuum inter offerentes locum ob- 
tinet Christus, qui solus potuit acceptabile sacrificium 
offerre Patri, quod quia quotidie offert per sacerdotes 

ministros suos, ideo dicitur sacerdótium habere sem- 
piternum, sicut scriptum est: 7u es Sacerdos in aeter- 
num secundum ordinem Melchisedech '. 

Non solum autem ex eo est offerens, quod illud 
instituerit, quodque ei vim totam ex meritis suis con- 
tulerit; sed ex eo praecipue quod sacerdos in persona 
ejus, et tamquam minister ac legatus, ipsum repraesen-: 
tans sacrificet, ut constat ex verbis consecrationis; non 
enim dicit: Hoc est corpus, vel Hic est Sanguis 
Christi, sed Hoc est Corpus meum, Hic est Sanguts 
meus. Christus igitur simul cum sacerdote idem sacri- 
ficium Deo Patri pro hominibus offert, et ex ejus per- 
sona, cujus purissima sanctitas et dignitas infinita est, 
semper hoc sacrificium: mundum est et gratum Deo, 
quamvis a ministro peccatore offeratur. 

Alter offerens est ipsa catholica Ecclesia, cujus 
sacerdos minister est, et in ea omnes fldeles non ex- 
communicati, qui etiam aliqua ratione sunt offerentes 
per sacerdotem, non tamquam per ministrum, sed tam- 
quam per legatum, seu mediatorem. Nam sicut tota 
respublica dicitur agere quidquid ejus nomine legatus 
suus agit; sic omnes catholici dicuntur sacrificare, quia 
ipsorum nomine in persona totius Ecclesiae sacerdos 
sacrificat. Non tamen onines eodem modo, sed quidam 
habitualiter tantum, illi nimirum qui nec adsunt sacri- 
ficio, nec cogitant de illo; quia tamen uniti sunt toti 
Ecclesiae per caritatem, censentur habitualiter idem 
facere quod illa facit. Alii causaliter, jubendo et cu- 
rando ut quis sacrificet, quod maxime contingit in 
dantibus ad hoc eleemosynam; alii demum actualiter, 
qui sacrificio actu intersunt. 

Tertius offerens, et proprius minister hujus sacri- 
ficii, est sacerdos legitime ordinatus, cujus tam firma 
et immobilis potestas est, ut etiam in haeresim lapsus, 
suspensus, depositus, degradatus, sive excommunicatus, 
valide hoc sacramentum conficiat et offerat, quamvis 


' 1) Ps. CIX. 4. 


DE SACRIFICIO MISSAE. 137 


illicite, dummodo legitimam materiam et formam ad- 
hibeat, Nec valor sacrificii minuitur, etsi sacerdos pes- 
simus aut ab Ecclesia praecisus sit: non enim fructus ex 
qualitate ministri, sed ex Christi institutione dependet. 


$. HI. De vi efectiva hujus sacrificii. 


Duplex spectari potest in hoc sacrificio vis effe- 
ctiva: una, quam dicunt theologi ez opere operato, 
independenter a merito et dignitate ministri; altera, 
quam vocant ez opere operantis, dependenter nimirum 
ab ipso operante, ejusque merito et bonitate, atque 
ab ipso pretium et virtutem accipiens. 

Primum effectum ez opere operato plures theologi : 
docent, nec sacerdotem percipere, ut offerens est, nec 
fideles, quatenus: sunt offerentes, sed quatenus pro ipsis 
offertur; hunc enim effectum sacrificium istud non habet, 
nisi pro iis pro quibus est institutum, et eo modo quo 
institutum fuit: est autem institutum, ut pro homi- 
nibus offeratur, et ut illis dumtaxat prosit pro quibus 
offertur. Cumque sit applicativum virtutis sacrificii 
crucis, non causat nisi in subjecto, cui talis virtus 
applicatur; id autem fit ab offerente, qui determinat 
oblationem pro tali persona. 

Constans semper fuit catholicorum sententia, habere 
hos infallibiles et determinatos effectus ex opere ope- 
rato, nisi ille. pro quo offertur, obicem ponat: remis- 
sionem videlicet alicujus poenae peccatis jam remissis 
debitae, vel donum alicujus gratiae praevenientis ad 
obtinendam commissorum remissionem. 

Quod vero attinet ad vim impetrativam, eam non 
esse infallibilem quotidiana probamus experientia; non 
enim omnia quae petimus, et propter quae sacrificium 
offertur, semper impetramus. Provenit hoc ex natura 
impetrationis, quae requirit libertatem in dante, adeo 
ut possit pro suo arbitrio negare vel concedere quae 
petuntur. Petimus enim proposito aliquo motivo, quo 
putamus posse Deum moveri ad aliquid faciendum, sed 
ex eo non aretatur, vel propter pactum, vel propter 

institutionem, ad concedendum. Deinde non impetramus, 
nisi voluntas nostra, respectu rei quam petimus, sit 
conformis voluntati Christi, quae, cum nobis ignota 
sit, ei non possumus nos conformare. Certum nihilo- 
minus est, non carere sacrificium hoc effectu, quia 
tametsi id praecise Deus non concedit quod postulamus, 
aliud tamen tribuit quod hic et nunc magis judicat 
expedire. 

Quoad alterum effectum ez opere operantis, duo 
sunt capita, ex quibus augeri potest. Primum est bo- 
nitas et dignitas operantis, procedens ex habitu gratiae 
sanctificantis et virtutum quae gratiae annexae sunt; 
nam quo sanctior est sacerdos et gratior Deo, eo magis 
acceptabiles erunt ejus preces et oblationes. Secundum 
est actualis devotio, qua sacrificium offertur; nam quo 
major illa est, eo amplius ipsum prodest. Sicut enim 
alia opera bona a justo facta, eo magis sunt meritoria 
et impetratoria , plusque valent ad satisfactionem et 
remissionem poenae, quo perfectius et ferventius fiunt: 
ita hoc sacrificium, sive spectetur.ut est sacrificium, 
sive ut est sacramentum, quo ferventius peragitur et 
suscipitur, eo magis augetur meritum, magisque pro- 
dest pro se offerentibus et suscipientibus, et illis pro 
quibus offertur. 

Ideo satagere debet sacerdos, ut sit Deo valde 
gratus, et continua, virtutum heroicarum exercitatione 
crescat apud illum in gratia et sanctitate, semperque 
celebret cum ingenti fervore et devotione; sic enim 
fiet, ut tam ipse quam alii pro quibus offert, plures 
et eficaciores. sacrifici effectus ex opero: operantis 
consequantur. 


$. IV. De valore et fructibus sacrificii. 


Quamvis nonnulli ex theologis existimarint, hoc 
sacrificium ex opere operato valorem sive efficaciam 
intensive infinitam habere, eo quod sit idem quoad 
substantiam cum sacrificio crucis, resque oblata, Corpus 
scilicet et Sanguis Christi, sit infiniti pretii, et ipse 


ES 

Christus principalis offerens sit persona infinita; cer- 
iior tamen et communior sententia est, non nisi (initi 
valoris esse. 

Potissima hujus assertionis ratio ex Christi Domini 
voluntate desumitur, qui noluit hoc sacrificium ordinare 
ad fructum intensive infinitum conferendum: sicut de 
facto rebelles angeli non sunt redempti, quia Christus 
merita suae passionis noluit illis applicare. 

Alia ratio est, quia ad infinitam sacrificii effica- 
ciam, praeter hostiae et principalis offerentis infinitatem, 
requiritur etiam ejus infinitas, a quo immediate offertur. 
Cum igitur sacerdos immediatus offerens sit finitae 
dignitatis, valor etiam sacrificii quoad actualem influ- 
xum et efficientiam finitus erit, quia actio illa a sup- 
posito finito immediate producitur: et in hoc differt a 
sacrificio crucis sacrificium nostrum, quia illud fuit 
immediate a supposito infinito, ideoque fuit actio. secun- 
dum esse morale infinita, et Deo Patri infinite grata. 

Favet huic doctrinae. communis fidelium sensus, 
qui plura pro se et suis sacrificia offerri curant, quod 
certe non facerent, si infinitam in singulis efficaciam 
agnoscerent. Possent etiam sacerdotes unico sacrificio 
sexcentis obligationibus satisfacere, quod ecclesiastica 
vetant decreta. Frustra pro uno defuncto tot multi- 
plicarentur sacrificia, quia unum sufficiens esset ad 
omnes animas liberandas. Missa denique cujuslibet 
sacerdotis sacrificium Christi in cruce aequaret, quod 
ideo unicum fuit, quia valoris infiniti. 

Neque considerandum est id quod in sacrificio con- 
tinetur, tamquam ens quoddam naturale agens secundum 
summum gradum virtutis suae, sed ut ens liberum, 
cujus operatio tantam habet efiicaciam, quantam habere 
vult ipsum agens principale, Christus Redemptor noster, 
qui hoc incruento sacrificio vult nobis applicari finitum 
tantum et limitatum fructum suae passionis. 

Habet igitur.sacrificium efficaciam finitam in ordine 
ad omnes suos effectus, excepta vi impetrativa, quam 
ideo inflnitam esse omnes fatentur, quia non consistit 

in aliquo quod producatur a sacrificio, sed in excellentia 
et intrinseca dignitate ipsius, quatenus objective movet 
Deum ad id quod petitur concedendum, quamvis semper 
non concedat, nisi cum judicat saluti nostrae expedire 
ut concedatur '. 

Si vero loquamur de infinitate extensiva: an sci- 
licet sacrificium pro multis oblatum aeque singulis 
prosit, sicut uni prodesset, si pro eo tantummodo of- 
ferretur, gravis quaestio est, praemissa distinctione 
fructuum Missae definienda. 'Est igitur triplex portio 
valoris Missae, seu triplex fructus: generalis, specialis, 
et medius. Primus pertinet ad omnes fideles; secundus 
est proprius celebrantis ; tertius . subest Spoon 
sacerdotis, ut applicet cui voluerit. 

Primus ex eo provenit quod generaliter pro omnibus 
fidelibus vivis et defunctis offertur. Est enim idem quoad 
substantiam cum sacrificio crucis, quod pro omnibus 
oblatum est; et ex Canone constat debere sacerdotem 
pro omnibus applicare, pro papa, pro episcopo, totaque 
Ecclesia militante et purgante: et non potest non appli- 
care, cum sit ab ipsa Ecclesia ad hoc specialiter depu- 
tatus. Quocirca hic fructus ad omnes fideles extenditur, 
qui ab Ecclesiae unitate non sunt praecisi, et non ponunt 
obicem, et sic potest esse quodammodo extensive infl- 
nitus; omnesque et singuli, si per ipsos non stet, inte- 
grum fructum percipere possunt, ac si unus tantum 
esset. An autem hic fructus non solum impetrationem, 
sed etiam satisfactionem includat, controversum est. 

Secundus in hoc fundatur, quia sacerdos offert 
etiam pro se ipso: Ofero, inquit, pro innumerabilibus 
peccatis, et offensionibus, et negligentils meis. Debet 
enim, ut ait Apostolus, quemadmodum pro populo, 
tta etiam pro semetipso offerre pro peccatis?. Pro- 
venit autem sacerdoti fructus, quatenus ab ipso ut 


1) Quod brevius ita dici solet: Sacrificium Missae est valoris 
infiniti in se, finiti quoad applicationem vel communicationem. — 
3) Hebr. V. 3. 

publico ministro offertur; et ideo non est alteri appli- 
cabilis; nam dum offert pro se illis verbis, pro pec- 
catis et offensionibus meis, eo ipso sibi ápplicat; 
sibi vero applicatum non est alteri applicabile. 

„Tertius colligitur ex natura sacrificii, quod ita 
institutum est, ut pro hominibus offeratur, ac propterea 
illis prodesse debet pro quibus offertur. De hoc fructu 
medio communis sententia est, non esse infinitum ex- 
tensive, sed eo magis in singulis minui, quo magis 
extenditur. Debet autem sacerdos hunc fructum illi 
applicare pro quo specialiter celebrare tenetur ratione 
beneficii, eleemosynae, praecepti superioris, vel alio 
quocumque titulo; idque ante Missam, vel saltem in 
Missà ante consecrationem; nam si essentia Missae in 
sola consecratione consisteret, ut plerique sentiunt, 
applicatio post illam facia nihil valeret, sacrificio 
quoad substantiam jam consummato. 


S. V. Quae praxis servanda in applicatione Missae. 


Quia diximus sacrificii (ructum debere a sacerdo- 
tibus applicare, operae pretium erit, ex communi et 
magis recepta theologorum sententia praxim aliquam, 
sive methodum hujus applicationis praescribere, quae 
ipsis sacerdotibus usui sit, ne eos labi in re tanti 
momenti, et muneri suo deesse contingat. 

Et primo quidem observandum est, sacerdotem 
multiplici nomine hoc sacrificium offerre: nomine Christi, 
primi et praecipui offerentis, ex cujus voluntate maxime 
pendet ejusdem applicatio; nomine item Ecclesiae, cui 
meritorum suorum et satisfactionum dispensationem Chri- 
stus commisit; deinde nomine proprio, quatenus libera 
sua voluntate offert, sibique aut aliis pro suo arbitrio 
applicat; nomine tandem aliorum fidelium, qui simul 
cum ipso, sive per ipsum interno affectu offerre di- 
cuntur, illorum videlicet, qui Missae inserviunt et 
assistunt, vel qui pro ea celebranda eleemosynam 
largiti sunt. 

Porro Christus et Ecclesia sacrificii fructuum, quo- 

ties offertur, participes esse volunt omnes fideles, dum- 
modo capaces sint, et nullus in eis obex reperiatur; 
nec ulla requiritur ex parte sacerdotis celebrantis appli- 
catio, ut communis hic fructus in omnes diffundauur. 
Omnium autem fructuum pars quaedam notabilis, Christo 
sic volente et disponente, relicta est liberae applica- 
tioni et determinationi tam ipsius sacerdotis celebrantis, 
tamquam ministri et mysteriorum ejus dispensatoris, quam 
aliorum simul cum eo offerentium, quod ex communi 
Ecclesiae consensu morem fidelium approbantis, quo 
expetunt hoc sacrificium pro se peculiariter offerri, 
manifestum est; frustra enim id facerent, si omnis 
ejus fructus jam applicatus esset, nec ullus per sacer- 
dotis intentionem applicandus superesset. Sacerdos vero, 
in hujus sacrificii actione, aliis cum ipso offerentibus 
superior est, et ideo fructuum applicatio ab ejus inten- 
tione praecipue pendet: nam cum sit actus potestatis 
ordinis, ejus subjacet voluntati '. 
` Sed quanta et qualis sit portio fructus, quam Chri- 
stus Dominus voluit, sive generatim ad omnes fideles, 
sive speciatim ad hos vel illos secundum intentionem 
particularem sacerdotis celebrantis derivari, incertum 
omnino est; neque enim sacra Scriptura, nec Ecclesiae 
traditio, nec Concilia, aut Patres quidquam de hac re 
tradiderunt aut definierunt. Ideo satis est quod sacer- 
dos tantum de fructu sacrificii juxta devotionem, sive 
obligationem suam his aut illis applicare velit, quantum 
Christus Dominus ipsi applicandum concessit. 
Observandum secundo quod, ut sacerdos sacrificii 
fructum valide applicet, necessaria est ejus intentio, 
qualem requiri aiunt theologi, ut aliquod sacramentum 
valide conficiatur. Quapropter habitualis sufficiens non 
est; actualis optinia atque laudabilis, sed non neces- 
saria; sufficit enim virtualis, illa nimirum quae ab 
actuali proveniens et non revocata, adhuc remanet 


1) Cf. Constit. Auctorem fidei pii VI. (in Enchiridio ed. ab 
H. Denzinger). 

secundum suam virtutem. Debet autem haec intentio 
ipsam sacrificii actionem concomitari, et esse certa et 
determinata, nec effectum suspensum relinquere, quia 
non potest a futura conditione dependere. 

Quod si sacerdos fructum sacrificii nemini applicat, 
vel ille pro quo offert, ejus capax nón est, aut eo non 
indiget, manet fructus in thesauro Ecclesiae. Unde in 
tali casu optimum fore censent theologi conditionatam 
habere voluntatem, et alium substituere qui co fructu 
potiatur. Optimum quoque aliquibus visum est, quod 
sacerdos qui pro pluribus offerre intendit, cos specia- 
liter et nominatim exprimat, non generaliter, et in 
confuso, quia singulis minus prodesset; suum enim 
effectum producit secundum modum quo applicatur: 
perfectior autem applicatio est, cum omnes sigillatim 
nominantur. ` 

Ad scrupulos denique evitandos qui circa applica- 
tionem oriri possunt, debet sacerdos, rejectis incertis 
opinionibus, sacrificii fructus primo et principaliter illi 
applicare pro quo celebrare tenetur, ratione beneficii, 
eleemosynae, promissionis, aut specialis obligationis. 
Tum sine ejus praejudicio, et in quantum licite potest, 
aliis item applicare poterit sibi caritate, aut alia qua- 
vis ratione peculiariter conjunctis, seu commendatis, 
suam intentionem intentioni Christi summi sacerdotis 
perfecte conformando et submittendo. Sic enim poterit 
tuta conscientia, ex infinito et nunquam exhauriendo 
thesauro meritorum et satisfactionum Christi, cujus 
dispensator est constitutus, partem aliquam in plures 
derivare, quae, ex summa et ineffabili Dei misericor- 
dia, non nisi uberrima sperari potest. 

CAPUT IL 


DE REQUISITIS AD DIGNAM MISSAE CELE- 
BRATIONEM. 


Quanta cura, adhibenda sit,‘ ait Conctifwm Tri- 
dentinum ', „ut sacrosanctum Missae sacrificium omni 
religionis cultu ac veneratione celebretur, quivis facile 
existimare poterit, qui cogitarit, maledictum in sacris 
litteris eum vocari, qu? facit opus Dei negligenter *. 
Quod si necessario fatemur, nullum aliud opus adeo 
sanctum ac divinum a Christi fidelibus tractari posse, 
quam hoc ipsum tremendum mysterium, quo vivifica 
illa Hostia, qua Deo Patri reconciliati sumus, in altari 
per sacerdotes quotidie immolatur; satis etiam apparet, 
omnem operam et diligentiam in eo ponendam esse, 
ut, quanta maxima fieri potest interiori cordis mun- 
ditia et puritate, atque exteriori devotionis ac pietatis 
~ specie, peragatur.** 

Quod quidem ut assequatur Christi sacerdos, varia 
praestare debet tum ante celebrationem sacrificii, tum 
ipso celebrationis tempore, tum demum peracto jam 


sacrificio. ' 
ARTICULUS I. 


Quid praestare debeat sacerdos ante celebrationem 
Missae. 


Ante orationem praepara animam tuam, et 
noli esse quasi homo qut tentat Deum?. Quod si 
Deum tentare atque ad iracundiam provocare dicitur 
qui ipsum audet in oratione interpellare, non prae- 
missa diligenti et accurata praeparatione; quanto magis 
eumdem sua temeritate et audacia irritabit, qui uni- 
genitum Filium suum illi offerre, ipsumque angelorum 
et hominum Regem ac Dominum suscipere imparatus 
praesumit. Praeparare igitur 4n occursum Dei tui’. 


1) Sess. XXII. Decret. de observ. et evit. in celebr. Missae. — 
2) Jerem. XLVIII. 10. — 9?) Eccli. XVIIL 23. — *) Amos IV. 12. 

Haec autem praeparatio in tribus potissimum con- 
sistit: 1. in vitae puritate; 2. in rectitudine intentionis ; 
3. in actuali devotione. 


$. I. De vitae puritate. 


Christus Dominus quamvis apostolis, quos sacer- 
dotes consecraturus, et sacrà Eucharistia refecturus 
erat, dixisset: Vos mundi estis; illud tamen adjecit: 
Qui lotus est, non indiget, nisi ut pedes lavet. 
His verbis indicans homini etiam a gravioribus peccatis 
libero, affectus inordinatos, qui sunt animae pedes, 
abluendos esse. 

Etenim si in veteri Testamento, ubi tantum hnjus 
divinissimi sacrificii umbra erat, sub mortis commina- 
tione priscis sacerdotibus mandabatur, ut ab omni 
macula et immunditia essent expertes: Omnis homo 
qui accesserit de stirpe vestra ud ea quae conse- 
erata sunt, in quo est immunditia, peribit coram 
Domino?; quo non oportet esse puriorem sacerdotem 
novae Legis tali fruentem sacrificio, quo solari radio 
non splendidiorem manum Agni immaculati carnem 
dividentem, os quod pane spirituali repletur, linguam 
quac tremendo nimis sanguine rubescit? 

Atque hujus puritatis defectus saepe in causa est, 
cur sacerdotes non pauci tam parvum ex frequenti 
hujus divini sacrificii participatione fructum reportent, 
adeo ut non immerito hanc Prophetae objurgationem 
eis adaptaveris?: Comedistis, et non estis satiati; 
bibistis, et non estis inebriati; operuistis vos et 
non estis calefacti; el qui mercedes congregavit, 
misit eas in sacculum perí(usum, nempe in cor dis- 
tractum et vanitatibus discissum. Ne tamen omnino 
diffidas, si perfectam istam munditiem tibi deesse de- 
prehenderis, sed frequenti quotidianorum 'defectuum 
confessione et cordis contritione animae tuae labes 
resarcire satagas. 


1) Joh. XIII. 10. — ?) Levit. XXIII. 3. — *) Agg. I. 6. 
Manuale ordinand. ri 

S. II. De rectitudine intentionis. 


Secunda sacerdotis dispositio ad celebrandum est 
intentio recta; constat enim omnes actiones nostras 
vel vituperii notam, vel virtutis laudem mereri, prout 
finis quem intendimus, laudabilis est, vel vitiosus. 
„Vae igitur,“ ait S. Bonaventura, „iis sacerdotibus 
qui dum ... divina mysteria accipiunt, non coelestem 
panem, sed terrenum quaerunt; non spiritum, sed lu- 
crum; non Dei honorem, sed suam ambitionem; non 
salutem animarum, sed quaestum pecuniarum: et ita 
corpus Domini non tam accipiunt, quam rapiunt; qui 
accedunt non vocati a Deo, sed impulsi à sua cupi- 
ditate et avaritia. 

„Quin et illud peculiariter cavendum est, ne ex 
sola quadam arida et insipida consuetudine ad sacri- 
ficium offerendum accedas, sed excelsum aliquem et 
coelestem finem tibi proponas, quales sunt qui sequun- 
tur: 1. Dei suprema laus et adoratio; 2. sanctorum in 
coelis coronatorum religiosa memoria; 3. peccatorum 
venia atque remissio; 4. propriae infirmitatis subsidium ; 
5. tentationis amotio; 6. alicujus boni spiritualis impe- 
tratio; 7. pro acceptis Dei donis gratiarum actio; 8. auxi- 
lium vivorum atque mortuorum; 9. gratiae interioris 
augmentum; 10. perseverantiae in bene ceptis- impe- 
iratio; 11. sanctificatio ab omni inquinamento carnis 
et spiritus; 12. continuus in virtute et mentis puritate 
profectus, ut Deo ardentissima caritate adhaereas.** 

Alii ex septem Orationis Dominicae petitionibus, 
vel ex septem verbis a Christo in cruce prolatis, toti- 
dem fines eliciunt, quos in singulos hebdomadae dies 
distribuunt. 

Quoniam vero personam Christi geris, qui seipsum 
in salutem totius generis humani Deo Patri obtulit: item 
et nomine Ecclesiae agis, communis omnium fidelium 
matris, cui satisfactionum suarum dispensationem Sal- 


á 


1) Tract. de Praepar. ad Miss. l. V. 

vator noster commisit; ideo in applicatione valoris sa- 
crosancti sacrificii maxime largum et profusum esse te 
oportet. Non est enim quod repulsam aut audaciae 
suggillationem  pertimescas, utpote cum oferas Deo 
Filium suum unigenitum illi summe dilectum, ac per 
omnia aequalem: quae quidem victima meriti est infiniti, 
cujus pretium nullis limitibus terminisve concluditur. 

Sed ne a recto tramite in hujusmodi applicatione 
deviare, et in re tanti momenti officio tuo deesse con- 
tingat, operae pretium est, ut advertas et sequaris 
quae dicta sunt in praecedenti capite, S. V. 


S. IH. De actuali devotione. 


Ignem, inquit Christus Dominus!, veni mittere 
in lerrum, et quid volo nisi ut accendatur? [n hoc 
igitur sedulo tibi incumbendum est, ut ardentissimum 
Christi amorem, cujus deliciae sunt esse cum filiis ho- 
minum, flagrantissima caritate et devotione compenses. 
Vix autem fieri poterit ut fervida illa devotione non 
exardescas, si fide viva et intimo sensu sequentia 
capita mente conceperis. 

Primum. Desumitur ex victima quae offertur: 
nempe ipsa est Christus Dominus, verus Deus et verus 
homo, Salvator et Judex omnium, non jam mortalis et 
passibilis, sed immortalis et impassibilis; unde, ratione 
ipsius, actio ipsa sacrificeandi omnes humanas actiones 
transcendit, etiam actus coelitum tanta caritate Deo 
adhaerentium. Cavendum ergo est, ne tua irreverentia 
tantae rei oblationem dehonestes. 

Secundum. Ex persona cui offertur, quae est solus 
Deus; nulli enim sanctorum, nec ipsi beatae Virgini 
offerri potest, sed ex ipsa intrinseca rei natura soli Deo 
debetur; quia per victimae illius mactationem incruen- 
tam aguoscimus Deum esse rerum omnium auctorem 
et Dominum, profitemurque nos divinae majestati totos 


1) Luc. XII. 49. 
q * 

devoveri cum victima, cujus sanguinem in hujusce 
nostri affectus testimonium offerimus. | 

Tertius. Ex modo quo offertur: nempe ex ipsa 
consecratione, qua panis et vinum in corpus et san- 
guinem Christi transsubstantiantur, manentibus acci- 
dentibus sine subjecto. Est autem illa actio omnino 
miraculosa, et excedit omnem creaturae virtutem et 
potentiam, a nulloque nisi a solo Deo praestari potest. 

Quartum. Ex valore ipsius sacrificii, qui ratione 
victimae infinitus est, sicut merita et passio Christi; 
ac proinde aeque placet Deo ac mors ipsiüs in cruce 
perpessa; licet actualem efficientiam, Deo ita volente, 
nonnisi finitam habeat. 

Quintum. Ex flne propter quem institutum fuit: ut 
nimirum Deo creatori nostro süpremum latriae cultum 
exhiberemus, nostramque servitutem et subjectionem 
humillime testificaremur; ut dignas ei gratias pro uni- 
versis beneficiis ejus perpetuo persolvamus ; ad auxilia 
divinae gratiae impetranda, et Dei protectionem in 
omnibus vitae hujus angustiis comparandam; ad obti- 
nendam peccatorum veniam, ad iram Dei placandam, 
et imminentia flagella avertenda; ad succurrendum 
omnium vivorum et defunctorum necessitatibus. Uno 
'verbo, spectaculum factus es Deo, et angelis, et homi- 
nibus; cave ergo ne quid indecens et ineptum in te 
appareat, quod Dei ac coelestium civium purissimos 
oculos offendat: item ne quid agas quo ct ecclesiae 
militantis in terra, et patientis in purgatorio, exspe- 
ctatio defraudetur. 

Sextum. Quoniam vero in hoc incruento sacrificio 
cruentum illud quod semel in cruce peractum est, ex 
quo omnia bona, omuesque thesauri divinae gratiae 
profluxerunt, non verbis tantum, sed reipsa repraesen- 
tatur et exprimitur: una siquidem et eadem est hostia, 
idem principalis offerens, idem Christus qui immolatur; 
idcirco, cum ad sacrum faciendum te praeparas, fasci- 
culum tibi colligere debes ex omnibus anxietatibus et 
amaritudinibus Domini, et inter ubera tua collocare, 

cordisque medullis inserere, mente et affectu, sedulo 
revolvendo omnia tormenta, quae pro salute nostra per- 
pessus est; haec frequenter in ore, haec semper in 
corde habeas; et haec tibi sit sublimior philosophia, 
scire Jesum, et hunc crucifixum. 

Denique necessaria est ad excitandam devotionem 
humilitas, quae prae ceteris virtutibus in. institutione 
hujus sacrificii maxime enituit; item et ingens fames, 
fervens desiderium, atque ardentissimus amor hujus 
angelici panis, ad quem sumendum nos amantissime 
invitat Dominus, dicens': Venite ad me omnes qui 
luboralis, et onerati estis; et ego reficiam vos. 


4 | . ARTICULUS II. 
Quid praestare debeat sacerdos in ipsa Missae 
| celebratione. 


Quam triste est et deplorandum, ait Card. Bellar- 
asninus, videre sacerdotem divina mysteria peragentem, 
angelorum choris undique septum, qui ad ea quae 
operatur et loquitur, stupent ac tremunt, et prae ad- 
miratione ingentes clamores excitant; et tamen ipse 
sacerdos in medio positus, totus frigidus et quasi stupi- 
dus, non attendit quid agat, non intelligit quid loquatur; 
et ita properat ad finem, ita signa involvit, ita verba 
praecipitat, quasi latronibus a tergo insequentibus ur- 
geretur! Clamamus in Sacramento Altaris Christum 
ipsum esse praesentem, et interim nonnulli ita se 
gerunt, ita sacra tractant mysteria, quasi niliil minus 
verum esse putarent. Nonne sacerdoti ejusmodi illud 
aptissime convenit, quod olim Tertullianus, cum diversam 
rem pertractaret, postulavit: Sacríficat, an insultat? 

Ad hanc tam gravem objurgationem a te avertendam 
sedulo curabis, ut hujus integri articuli? lectionem et 
meditationem saepe saepius repetas; nam pii in illo 


1) Matth. XI. 28. — 2) Depromptus est hic articulus ex Tract. 
ascetico Ven. Card. Joannis Bona de Sacrificio Missae. 

ad singulas Missae partes suggeruntur affectus, ex quibus 
et uberiores profectus spirituales haurire, et pietatem 
tuam magis ac magis inflammare poteris. 


S. I. De sacris vestibus, el earum significatione. 


Sicut reges et magistratus non vulgari et quotidiano 
vestitu in publicis functionibus uti solent, sed alio au- 
gustiore, quo potestas eorum appareat, et ipsis reve- 
rentia concilietur: ita sacerdos celebraturus sacro et 
peculiari utitur habitu, amictu scilicet, alba, cingulo, 
manipulo, stola, casula sive planeta, quibus et passio 
Christi ante sacrificium recolenda repraesentatur, et 
ejusdem virtutes exprimuntur, quibus ornari celebran- 
tem par est, ut sacerdotio fungatur in justitia et san- 
ctitate veritatis. Cum enim hoc sacrificium incruentum 
idem sit cum sacrificio crucis, ut supra explicavimus, 
congruum est, ut sacerdos, qui Christi pro nobis mo- 
rientis personam gerit, ejus quoque similitudinem habeat 
in vestimentis, idque ad decus et reverentiam sacrificii 
adhibeatur, quod impius Judaeorum furor ad contume- 
liam intulit Salvatori. | 

Porro 4míctus velamen illud significat, -quo facies 
Christi velata est, cum percutiebant eum illudentes, 
et dicentes!: PropAetisa nobis: quis est, qui te 
percussit? 

Alba vestem albam denotat, qua ab Herode tan- 
quam stultus indutus fuit. 

Cingulum funes, quibus in horto cinxerunt eum; 
sive flagella, quibus columnae alligatum crudelissime 
ceciderunt. 

AMuanipulus vincula, quibus adstrictae sunt manus 
ejus tamquam hominis nefarii et scelerati. 

Stola funes collo ejus injectos, sive crucis patibulum 
humeris cjus impositum, et in quo pro nobis pependit. 

Casula vestem purpuream, quam ei milites in 
domo Pilati, tanquam ludicro regi, imposuerunt. 


1) Matth. XXVI. 68. 

Cum igitur haec indumenta signa sint eorum quae 
Christus pro nobis perpessus est, varii actus a sacer- 
dote, dum illis induitur, eliciendi sunt: amoris, doloris, 
gratitudinis, et intensissimi desiderii, ejus patientiam 
et humilitatem imitandi in doloribus, afflictionibus, 
opprobriis, aliisque adversitatibus sustinendis. 

Considerandae sunt etiam virtutes, quae per eadem 
indumenta mysiice designantur: ut discat sacerdos qua 
vitae sanctimonia et morum integritate praeditus esse 
debeat; scriptum est enim !: Sacerdotes tui induantur 
Justitiam, omnibus scilicet virtutibus crnati sint, quas 
Justitiae nomine passim sacrae litterae comprehenderunt. 

Amictus itaque significat, oportere mentem in aeter- 
nae dumtaxat salutis, rerumque coelestium considera- 
tione fixam habere, ab omnibus curis rerum caducarum 
amotam, et conira quoscumque hostium incursus spe 
et fiducia in Deum, tamquam galea salutari communitam. 
Refert etiam amictus Christi Domini humanitatem, cujus 
caput divinitas est, quae ab illa occultatur, sicut amictus 
caput tegit sacerdotis. Neque enim oculi nostri Solis 
justitiae infinitum splendorem intueri potuissent, nisi 
carnis nube operiretur. Quare sacerdos, cum illum 
accipiens osculatur et capiti imponit, se amoris osculo 
sacratissimam Christi humanitatem (tangere, ei capiti 
imponere putet, ut ea se protegat et tueatur, dicens 
cum propheta?: Domine, virtus salutis meae, obum- 
brasti super caput meum in die belli. Obiter quoque 
per amictum monetur sacerdos maximam servare ocu- 
lorum modestiam, cum pergit ad altare, et ibi manet, 
et ab eo redit, nihil prorsus aspiciendo, nisi quod 
necessarium est, ut videat quod facit. 

Alba, totum corpus tegens, innocentiam, simplici- 
talem, puritatem, animique candorem et pulchritudinem 
indicat, quae totum sacerdotem complecti et exornare 
intus et extra debet, atque in omnibus operibus ejus 
splendere, ut sit sanctus et immaculatus in conspectu 


1) Psalm. CXXXI. 9. — ?) Psalm. CXXXIX. 8. 

Dei, seque talem semper exhibeat divinis mysteriis 
celebrandis. 

Cingulum indicium est castitatis, quae- in sacer- 
dote ita splendere debet, ut nullam prorsus tam in 
corpore quam in corde admittat labem. |n cujus rei 
typum jussit olim Deus, ut comedentes agnum accin- 
gerent renes suos; et ipse Christus ait': Sint lumbi 
vestri praecincti. Idem quoque beato Joanni apparuit 
in Apocalypsi praecinctus zona aurea; ut nimirum in- 
telligamus, oportere nos omnes affectus purificare, et 
amorem carnalem vincere spirituali, quod est aurum 
caritatis. l 

Manipulus, praemisso crucis osculo, sinistro bra- 
chio insertus, ostendit lacrymas, dolorem et poeniten- 
tiam, quibus lugere peccata ac perpetuo dolere sacer- 
dos debet; carnis item et spiritus mortificationem, et 
humilitatem, qua accedendum est ad altare; tum futu- 
ram bonorum operum retributionem, sicut Psalmographus 
cecinit ?: Euntes ibant et flebant, mittentes semina 
sua; venientes autem venient cum exultatione, 
portantes manipulos suos. 

Stola collo superposita, et in modum crucis per 
medium pectoris ducta, demonstrat sacerdotem teneri se 
Deo unire, et quodammodo colligare, suamque crucem 
Dei causa patienter ferre, divinae legi cum omni obe- 
dientia se subjicere, ejusque jugum alacriter portare, 
ac semper memorem esse mandatorum Dei ad facien- 
dum ea. 

Casula, quae ceteris vestibus splendidior et pre- 
tiosior illis superinduitur, signum est caritatis, quae, 
reliquis virtutibus excelsior, omnibus supereminet, tam- 
quam illarum regina, et vinculum perfectionis. Omnes 
enim sine ea sunt imperfectae, ab ea pendent omnia 
mandata divinae legis, et ommia bona in ipsa conti- 
nentur. Sicut autem casula in duas partes dividitur, 
ita caritas duplex est, erga Deum et proximum: et 


1) Luc. XII. 35. ?) Psalm. CXXV. 6. 

sicut illa varios exigit colores juxta temporis aut festi- 
vitatis diversitatem, ita haec varios affectus, nunc lae- 
titiae ob Dei magnalia, nunc gratitudinis ob ejus bene- 
ficia, nunc fortitudinis in adversis, nunc tristitiae ob 
propria et aliena peccata. 

Hae sunt praecipuae virtutes, quas vestes sacer- 
dotales significant, quarum actibus induere se debet 
sacerdos, ut suum digne offerat sacrificium. Consuetas 
etiam Ecclesiae preces singulis indumentis accommo- 
datas attente et devote recitabit: et cum indutus fuerit, 
se ipsum considerabit tamquam lupum in vestimentis 
ovium, et rubore suffusus veniam a Deo flagitabit. 


g. Il. De accessu sacerdotis ad altare. 


Si ad omnes sacras functiones sancte accedendum, 
et omnes sancte peragendae sunt, multo majori sancti- 
tate hoc divinum sacrificium offerendum est, quo nihil 
sanctius, nihil excellentius, nihil divinius esse potest. 
Ad hoc omni conata niti debes, ghristiane sacerdos, si 
tam sublimi et tremendo ministerio rite et perfecte 
fungi desideras. Qua in re ut tibi prosim, documenta 
quaedam generalia praemittam: deinde sigillatim pro- 
ponam aliquot considerationes pro singulis sacrificii 
partibus, ex quibus pios elicere affectus possis, et 
mentem utiliter occupare, ne distrahatur. Neque de- 
terrearis, si hujusmodi considerationes et affectus ali- 
quanto fusius explicavero; licet enim multis verbis 
describantur, possunt tamen in momento elici, nec 
Missae celebrationem solito prolixiorem reddent, ut 
reipsa experieris; nam ipso usu memoriae tenaciter 
infigentur, adeo ut eos quasi naturaliter eliciturus sis, 
absque ulla confusione aut capitis fatigatione. 

Primum generale documentum est, ne toto sacri- 
ficii tempore Deum offendas ullo peccato veniali, nec 
ullo defectu et imperfectione tam venerandi sacrificii 
excellentiam contamines. id vero assequeris, si ea 
reverentia, attentione et devotione celebraveris, quae 
omnem vel levissimam animi evagationem excludat: 

qst 

si exactissime et scrupulosissime observaveris, quidquid 
in Missali praescribitur circa ritus et caeremonias, eo 
modo quo a viris serio perfectioni incumbentibus obser- 
vari solent. 

Secundo, omnia verba, quae sive elata, sive sub- 
missa voce proferuntur, clare, distincte, ferventer et 
absque ulla festinatione pronuntiabis, nihil interim 
mente revolvens, quantumvis bonum et sanctum videa- 
tur, quod a propria et litterali verborum significatione 
alienum sit, ut te menti Ecclesiae conformes, quae 
omnes Missae preces, lectiones et sententias magno 
cum delectu ad sacerdotis et adstantium instructionem 
et devotionem selegit. Ad hoc autem plurimum proderit 
omnes Missae ritus perspectos habere, eaque omnia 
probe intelligere, quae tum in lectionibus, collectis, 
evangelio, versibus et ceteris hujusmodi, tum in canone 
continentur; quae facile disces ex eorum lectione, qui 
de officiis ecclesiasticis scripserunt, quales sunt Isidorus, 
Amalarius, Rabanus, Derno, Hugo Victorinus, Rupertus 
abbas, Dionysius item in libro de ecclesiastica Hierar- 
chia, Germanus in Theoria rerum ecclesiasticarum ; et 
ex recentioribus Gabriel Biel in Canonem, Durandus 
in Rationali, Joannes Baptista Scortia de Sacrificio 
Missae, et alii plures. Affectus vero elicies, quales 
infra proponam, eorum quae recitas et agis, sensui et 
significationi convenientes. 

Tertio, sicut in Missali praecipitur, antequam sacris 
te vestibus induas, Missam celebrandam perquires, per- 
leges, et ad ea quae dicturus es, signacula ordinabis; 
ne te postea contingat aut verbis haesitare, aut in 
ceremoniis deficere et perturbari. 

Quarto, processurus ad altare, Crucifixum vel aliam 
imaginem humillima inclinatione salutabis; te tanto 
ministerio indignum reputans, atque adeo ipsius Christi, 
sanctorumque opem implorabis. Tum ipsum Christum 
mente intuere quasi cruce onustum, et ad Calvariae 
montem iturum, ante te incedentem. Sequere ipsum 
primarium offerentem, cujus passio et mors a te debet 

repraesentari; sequere, inquam, cum modestia et gra- 
vitate, et agmina angelorum te undique stipantia vene- 
rare, teque existima ex hoc mundo in coelum transferri. 

Quinto, cum perveneris ad altare, coelum tibi 
desuper veluti apertum contemplare, et curiam coele- 
stem, Deumque ipsum spectantem te, pro universa 
Ecclesia hostiam litantem immaculatam. X Memineris 
poenam mortis olim indictam bestiae, quae montem 
tetigisset'; idque tibi applica hominum pessimo, et 
timorem concipe. Mox in Deum assurgens satage, 
quantum potes, ferventissimos actus caritatis elicere, 
cupiens in Christum totus converti, eique simillimus 
fieri virtutum imitatione. Cum denique librum aperis, 
memor esto libri quem aperit agnus, et septem signa- 
culorum ejus, et desidera Christi fidem in universum 
orbem propagari. 


$. IM. De initio Missae usque ad Introitum. 


Calice rite collocato et Missali aperto, stans pau- 
lisper in medio altaris, et facta cruci inclinatione, te 
cum Abrahamo quasi pulverem et cinerem ante con- 
spectum Domini confiteberis, imitaus Christum, qui 
coelos inclinavit et descendit, formam servi accipiens; 
quo enim humilior fueris, eo gratior et acceptior erit 
Deo oblatio tua. 

Mox descendens ad crepidinem altaris, Verbi aeterni 
[ncarnationem recole, ejusque dilectionem et admira- 
bilem promptitudinem ad opus nostrae redemptionis 
suscipiendum. : 

lterata autem inclinatione, te intime humilia, et 
Deum adora pro omni creatura. | 

Dum signo crucis te signans dicis: 7» nomine 
Patris, et Filii, et Spiritus sancti, animadverte, 
quale et quantum sit nomen a quo sacrificium auspi- 
caris; et sic te gere, ut tantam decet majestatem. 
Magni momenti est sanctissimae Trinitatis praesentiam 


7) Exod. XIX. 12, 18. 

initio concipere, et ab ea nunquam deflectere; ad ipsam 
enim et ad cjus gloriam oblatio dirigitur, ejusque 
memoria robur tribuit ad improbos hostium conatus 
elidendos, qui semper tentant variis et inutilibus curis 
atque imaginationibus mentem a sacrificio avocare. Sic 
concepta Dei praesentia, duos affectus raptim elicies: 
fidei contra infideles Trinitatem negantes, et recorda- 
tionis crucis Christi, atque passionis in ea completae, 
ex qua fluxerunt omnia bona. Hos autem affectus ad 
omne signum crucis renovabis. 

Sequitur Antiphona: /ntroibe ad-altare Dei, quae 
ter repetitur: ante psalmum, in ipso et post ipsum; 
ut intelligas spirituali impulsu et alacritate ac summa 
veneratione totam Missae actionem peragendam esse, 
omni abjecta tepiditate. Dei admirare bonitatem, qui 
ie vocavit ad altare suum; quis enim es tu, ut audeas 
ad ipsum introire? Ora abscondi in abscondito faciei 
Domini a conturbatione malorum spirituum; ne immit- 
tentes teira phantasmata divinum perturbent mini- 
sterium. Ora etiam renovari in te animae juventutem, 
quae est fervor spiritus, ex quo vera et solida laetitia 
procedit. : - 

Ad primum versiculum psalmi: Judica me, Deus, 
considera ea praeparatione et dispositione ad altare 
accedendum esse, ut Dei judicium non pertimescas, ut 
discernaris a gente non sancta et iniqua, sisque purus 
et sine macuia ante Deum, quantum fert humana fra- 
gilitas. Hanc autem puritatem humiliter petes, cum 
certa fiducia eam meritis Christi obtinendi. 

Ad secundum: Quia tu es, Deus, fortitudo mea, 
erubesce, quod toties tanti Sacramenti divino alimento 
confortatus, adhuc imbecillis es, adhuc tristis incedis, 
ct cuicumque levissimae tentationi turpiter succumbis. 
Merito ergo repellit te Deus, merito te affligit inimi- 
cus, nisi ipse vires suppeditet, qui est fortitudo tua et 
robur tuum. 

Ad tertium: Emitte lucem tuam, pete divinum 
lumen, ut veritatem a vanitate discernens, ipsam veri- 

tatem sequaris, cujus splendoribus interior sensus illu- 
stratus, cum externo sacrificio concordet. Mons vero 
sanctus, qui in hoc versiculo commemoratur, altare 
est, Calvariae montem indicans, quia in eo Christi 
passio et mors repraesentanda est. 

Ad quartum: Ef iníroibo, magnum renova in te 
reverentiae affectum erga altare et sacrificium. 

Ad quintum: Confitebor tibi in cithara, excita 
in te cordis laetitiam, quae per citharam significatur; 
sed statim oculos ad tuam imperfectionem reflectens, 
ingemisce et dic: Quare tristis es, anima mea, et 
quare conturbas me? 

Ad sextum: Spera in Deo, ne despondeas animum, 
restai enim spes in salutari tuo, in quo tota fiducia 
collocanda est; quoniam ipse dabit, ut, obtenta cul- 
parum venía, in ipso gaudeas, et in ejus laudibus 
perseveres. 7 

Hac spe excitatus, dices cum ingenti fervore: 
Gloria Patri, et Filio, capnt inclinans et te offerens 
ad omnia adversa, et ad mortem pro Deo sustinendam. 

Tum repetita Antiphona: /niroibo etc., ut bene 
memineris, quo ingredetis, et quid aggrederis, dices: 
Adjutorium nostrum, ut discas non ponere fiduciam 
in tuis viribus et industria, sed in eo quz fecit coelum 
et Lerram, a quo duplex adjutorium postulabis: pro 
consequenda aeterna salute et mediis ad eam necessa- 
riis, et pro illa peculiari necessitate pro qua "effers 
sacrificium. 

Subditur statim generalis confessio, quia justus 
prior accusator est sui!, quam humiliter recitabis, 
actum eliciens contritionis, ut est distincta ab attritione; 
dolens scilicet de peccatis tuis et totius mundi super 
omnia mala, idque pure propter Deum super omnia 
bona dilectum; dabisque operam, ut verba illa: Mea 
culpa, cum magno doloris sensu proferas, et cum bona 
spe divinae misericordiae pro tuis et aliorum peccatis. 


1) Prov. XVII. 17. 

Confiteris autem non solum Deo Creatori, Redemptori 
et Judici tuo, sed etiam B. Virgini, cujus innocentem 
filium sceleribus tuis interfecisti; B. Michaeli archan- 
gelo, cujus obsequiis te ingratum exhibuisti; B. Joanni 
Baptistae et aliis Sanctis, quorum monita et exempla 
contempsisti; fratribus quoque, quibus . scandalo fuisti. 
Agnoscens autem fragilitatem- tuam et necessitatem, 
auxilium eorum imploras, quibus confessus es, ut pro 
te orent; quod humiliter facies. Et cum adstantes 
preces fundunt, dicentes: Misereatur etc., dum etiam 
ipsi confitentur, dum sequentes versiculos recitas, illum 
in te spiritum excitabis, quem verba sonant, magno 
animi ardore et devotione. 

Osculum altari semper flges tenero amoris affectu 
erga Dominum Jesum Christum, cum intenso desiderio 
semper ei adhaerendi; et ideo "brevem, sed ferventis- 
simum amoris actum elicies. 


S. IV. De Introitu «sque ad Epistolam. 


Introitum et ea quae sequuntur, sedate, attente 
et devoie recitabis, adhibitis magna cum honestate 
praescriptis caeremoniis, ut spiritualem ac divinam rem 
agi omnes intelligant. Attendes autem ad sensum ver- 
borum; et cum dicis: Goria Patri, sanctissimam 
Trinitatem adorabis, optando ut omnes illi serviant. 
Kyrie eleison ad singulas tres Personas mente in 
coelum erectus diriges, petens remissionem peccatorum 
cordis, oris et operis pro te, et pro aliis: et quia 
novies repetitur, quot sunt angelorum chori, ipsorum 
voribus tuam conjunges, et cor ad illos elevabis. 

Ad Gloria in excelsis, miraberis quomodo pec- 
cator in terra aliena canticum angelorum canere prae- 
sumas; tum alios affectus adjunges laudis, adorationis, 
gratiarum actionis, fidei, spei, amoris, zeli gloriae Dei, 
petitionis et obsecrationis juxta sensum verborum. Haec 
autem verba: 7u solus Sanctus, tu solus Dominus, 
(u solus Altissimus, Jesu Christe, intensiori affectu 
caritatis et reverentiae erga Christum Dominum pro- 

nuntiabis, desiderans ut ab omnibus ametur, honoretur, 
glorificetur. 

Hymno absoluto, sequitur salutatio populi per haec 
verba: Dominus vobiscum. Quoties autem ea dices, 
optabis intimo affectu Ecclesiae Dei et toti mundo 
omnem Dei benedictionem, per quam singulis animabus 
id quo maxime indigent, conferatur. 

- Dieturus collectas, erubesces, quod mediator inter 
Deum et populum esse audeas, qui toties alios ad 
malum pertraxisti. Cum dicis: Per Dominum, offeres 
Deo omnia merita Christi cum magna fiducia; quia 
scriptum est!: Quidquid petieritis Patrem in nomine 
meo, dabit. vobis. Expendes autem verba orationum, 
quae et per se magni ponderis ei efficaciae sunt, et 
cum in persona Ecclesiae a celebrante recitantur, faci- 
lius postulata impetrant ob sacrificii praestantiam. 


$. V. De Epistola, Evangelio et Symbolo. 


Absotuto Introitu, sequitur instructio populi in 
fide, per doctrinam prophetarum et apostolorum in 
Epistola, per verba Christi. in Evangelio, per articulos 
fidei in Symbolo, quae omnia Mysteriorum sanctifica- 
tioni, ut nos purgent et praeparent, praemilttuntur. 

Ipsam vero Epistolam et Evangelium lecturus, mente 
elice hunc actum humilitatis: Egone in Ecclesia divina 
depromam oracula, qui tamdiu sedi in cathedra pesti- 
lentiae? Ego Evangelium promulgabo, qui factis et 
exemplis Evangelium impugnavi? Deinde considera, bea- 
tos nos esse, quia, ut ait Baruch propheta?, quae Deo 
placent, manifesta sunt nobis. Deus enim volun- 
tatem suam nobis revelavit, per prophetas et apostolos 
in eorum libris et epistolis, et per Filium suum in 
Evangelio. Ideo haec omnia magna cum intentione et 
reverentia legenda sunt, tamquam sermones Dei, gra- 
tias ei agendo, quod mundum doctrina sua iliuminare 
et instruere dignatus sit, promptumque animum offerendo 

ad servanda ipsius mandata, tam in prosperis quam 
in adversis. De hoc autem nos monent in Epistolae 
lectione manus super librum positae, et veluti operi 
admotae. 

Graduale etiam, et cetera quae sequuntur, exe- 
quendi desiderium significant, et ascensum ad apicem 
christianae perfectionis, qui sunt fructus propheticae et 
apostolicae praedicationis. Quidam devotus sacerdos 
dicebat se quotidie duabus concionibus interesse ele- 
gantissimis et efficacissimis, lectioni nimirum Epistolae 
et Evangelii, quas sic audiendas asserebat, ac si Apo- 
stolus et Christus praesentes forent set loquerentur, 
cum firmissimo proposito exequendi quod docent. Tur- 
pissima enim esset ejus praecepti transgressio, quod 
ab Apostolo et a Christo ea die auditum fuit; nam 
videretur verbi divini statim oblitus esse, et tantos 
concionatores neglexisse. 

Initio Evangelii, librum et te ipsum signabis signa- 
culo crucis cum tenero affectu erga Christi passionem 
et mortem. Fit autem ipsum signum in fronte, sede 
pudoris, ne Evangelium erubescas; in ore, ut illud 
palam annunties et confitearis; in pectore, ut in corde 
semper conserves, nec ulla diaboli suggestio fructum 
ejus impedire queat. In fine librum ibi osculaberis, ubi 
prius crucem formaveras, ad significandum amorem, 
quo ea doctrina amplectanda et executioni mandanda 
est; ideoque propones factor verbi esse, et non tan- 
tum auditor, actu ferventissimo amoris elicito erga 
Deum ejusque legem. e 

Certis diebus lectionem Evangelii excipit Symbo- 
lum, ut fldes excitetur, et sicut corde ad justitiam 
creditur, sic ore confessio fiat ad salutem. Actus igitur 
fidei exercebis verbis correspondentes, et contrarias 
haereses detestaberis. Christo item gratulaberis ob ejus 
gloriam, dum ipsius resurrectio, ascensio, et judiciaria 
potestas commemoratur; et gàudebis, quia regni ejus 
non erit finis. In illis verbis: Quz cum Patre et Filio 
simul adoratur, Spiritum sanctum adorabis, et intimo 

animi sensu sanctissimam Trinitatem glorificabis ob 
singula beneficia naturae, gratiae et gloriae omnibus 
creaturis concessa et concedenda. Demum cum dicis: 
Kt vitam venturi saeculi, spem firmam concipies, 
vitam aeternam meritis Christi obtinendi. 


$. VI. De Offertorio usque ad Canonem. 


Hactenus instructio fidelium et Missa catechume- 
norum, qui deinceps adesse non poterant, diacono in- 
dicente eis ut exirent. Jam sequitur Missa fidelium, 
et quia hic inchoatur actio sacrificii incruenti, majori 
fervore et igneo pietatis sensu singula verba profe- 
renda sunt. « 

Exordiris autem ab osculo altaris, in quo divinum 
sacramentum perfici debet, ut hac amoris et honoris 
exhibitione Dei quodammodo captes benevolentiam. Sed 
quia Dei amor annexam habet erga proximum cari- 
tatem, sequitur populi salutatio tamquam commune 
amicitiae signum, quo ostendis te omni odio et dissen- 
sione carere; praecepit enim Dominus non esse offe- 
rendum munus, nisi praevia cum fratribus, qui aliquid 
habent contra offerentem, reconciliatione. |. Adstantes 
etiam mones, ut simul tecum orent, dicens: Oremus, 
et hoc ferventer facies, respiciens in coelum ad Deum 
Patrem, deinde ad te ipsum, tuumque nihilum, qui 
peccator cum sis omnium natorum miserrimus, aeterno 
Patri Filium suum offerre debes. 

Quando patenam cum hostia in manibus accipies, 
pones in ea cor tuum et omnium circumstantium, 
omniumque fidelium, ut ea quoque Deo offeras hac 
intentione, quod sicut panis, quem offers, mox conver- 
tetur in corpus Christi; ita cor tuum et omnium fide- 
lium in ipsum Christum per amorem et imitationem 
transformentur, adeo ut dicere omnes possint': Viro 
ego, jam non ego, vivit vero in me Christus. Idem 
repetere poteris in calicis oblatione. 


1) Galat. II. 20. 

Dum vinum calici infundis, gratias ages Deo, quod 
sub his speciebus se occultare voluerit pro amore tuo: 
et cum misces aquam, desiderium excitabis te totum 
immergendi in abyssum meritorum Christi, atque ad 
intimam cum Deo unionem suspirabis. In oratione 
autem: Deus, qui humanae substantiae dignitatem, 
tres veluti mixtiones seu conjunctiones prorsus admira- 
biles celebrari observabis: primam in humanae naturae 
creatione, cum mortali corpori immortalis anima copu- 
lata est; alteram in ejusdem a Verbo facta assumptione, 
cum duo extrema infinite distantia in unitate personae 
conjuncta sunt; tertiam in ejus elevatione ad gratiam 
et gloriam, ad consortium scilicet et participationem 
Divinitatis, quam ardentissime concupisces. 

Quamvis hoc sacrificium unicum sit, duabus tamen 
partibus constat; corpore videlicet Christi sub specie- 
bus panis, ejusque sanguine sub speciebus vini. ldeo, 
pane jam oblato, seorsim procedis ad vini oblationem. 
Utramque vero extendes ad omnes fines, propter quos 
hoc sacrificium institutum fuit, qui cum sint. maximi 
momenti, cum summo devotionis fervore hae oblationes 
fleri debent, ac si tu solus esses in toto mundo sa- 
cerdos, et ab hoc sacrificio omnium hominum salus 
penderet. 

Subditur brevis precatio: /n spiritu humilitatis, 
ex longiori decerpta, quam Azarias, unus ex tribus 
pueris, inter flammas fornacis Babylonicae concepit, 
animo vere contrito et summae humilitatis affectu reci- 
tanda. Sequitur alia oratio: Veni, sanclificator, qua 
Deum invocas omnis sanctificationis auctorem, ut non 
solum sacrificium jam praeparatum perficere, sed sua 
eiiam benedictione complere dignetur. 

Dum manus lavas, protestaberis te velle pure ac 
munde vivere, et a minimis etiam defectibus emun- 
dari: tum gratias ages, quod Christi sanguine lotus 
sis, aliosque affectus elicies verborum sensui conformes, 

In oratione: Suscipe, sancta Trinitas, non nudam 
et aridam beneficiorum redemptionis nostrae, quae ibi 

commemorantur, memoriam facies, sed ea erit quae 
intimae gratitudinis affectum includat. Quare totus in 
demississimam gratiarum actionem effusus, hanc ho- 
stiam infinitae dignitatis te posse offerre gaudebis ad 
Dei gloriam, et ad honorem beatae Mariae Virginis et 
omnium Sanctorum, ut ipsi in coelis ante thronum 
Dei incensum orationum tuarum pro tua aliorumque 
salute repraesentent. 

Postea memor imbecillitatis tuae, et considerans 
quanti momenti sit tantum sacrificium divinae Majestati 
offerre, ad circumstantium confugiens suffragia, ipsos 
admones, ut pro te orent. Manus autem extendis, ac 
si omnibus viscera pandas; et rursum jungis, quasi 
intra pectus receptos complectaris. Ipse vero, qui alios 
ad orandum hortatus es, secreto quoque oras, ut tuum 
a Deo sacrificium acceptetur. Porro inter haec congruos 
his considerationibus affectus excitabis. 

Secretis orationibus absolutis, statim clara voce 
dicis: Per omnia saecula saeculorum, nihil sonans 
temporale, sed sublime et aeternum. Tum populum 
salutaus, non te ad eum pro more convertis, quia jam 
debes a terrenis abductus, totus Deo intentus esse. 
Jubes autem sursum corda attolli, ac si diceres: EZe- 
vamini omues creaturae ad Deum, emergite e faece 
terrae, ei quae sursum sunt, quaerite, quae sursum 
sunt, sapite, non quae super terram. Corda vero ad 
superna subvecta ad gratias Deo agendas hortaris, quia 
nihil dignius, nihil magis aequum et salutare, quam 
beneficiorum memorem esse. Ideo cor tuum expandes 
ad omnes creaturas, et ad omnia beneficia illis collata; 
gratiarum enim actio potissima est ad ampliorem gra- 
tiam dispositio. Succedit Praefatio, quasi proloquium, 
seu praeparatio quaedam ad eam actionem, quae pro- 
prie sacrificium continet, in qua Deum impensius lau- 
das, advocatis etiam coelestibus spiritibus, ut tecum 
concinant, Ne tamen temere in angelorum choros te 
ingeras, facultatem a Deo petis humili supplicatione, 
dicens: Cum quibus et nostras voces ut admitti 

Jubeas, deprecamur. ita angelicis junctus agminibus, 
sacrum Trisagion psalles cum summa reverentia et fer- 
vore, qui tantus sit, ut, quantum fieri potest, .super- 
norum spirituum affectui correspondeat et adaequetur. 
Si enim /remunt Polestates, quae sunt veluti coeli 
columnae, quanto debes horrore ac tremore concuti tu 
vilissimus terrae vermiculus, qui Deum toties et tam 
enormiter offendisti! 

Porro continet hic hymnus tres laudes et duas peti- 
tiones. Nam primo laudas sanctitatem, potentiam ac 
supremum Dei dominium, cum dicis: Sanctus, sanctus, 
sanctus, Dominus Deus Sabaoth. Secundo, celebras 
gloriam ejus, quae in tot creaturis in coelo et in terra 
tam mirabiliter elucet, his verbis: Pleni sunt coeli et 
ferra gloria tua. Tertio, magnificas Christum Domi- 
num, dicens: Benedictus qui venit in nomine Domini; 
et cum hoc dicis, ipsum invitabis in animam tuam affectu 
omnium sanctorum. Duae vero petitiones insunt ver- 
bis istis: Hosanna in excelsis, quae bis repetuntur, 
et illis salutem postulas, et quae ad eam sunt neces- 
saria, primo a Deo, deinde a Christo. 

Hic autem hymnus ideo canoni praemittitur, ut ex 
ipso admonearis, te in maximi momenti negotio coram 
throno divinae majestatis consistere, ac veluti in sancta 
sanctorum introire: et si hactenus oportuit te purum 
et ferventem esse, jam memineris te deinceps debere 
tanto ardore inflammari, uti.eo possis omnes circum- 
stantes, imo universum terrarum orbem succendere. 


$. Vil. Je Canone usque ad Consecrationem. 


Maec pars Missae Canon dicitur, id est, regula 
quae in sacrificii oblatione servanda est. Constat autem, 
ut testatur Tridentinum Concilium’, ex ipsis verbis 
Domini, ex Apostolorum traditionibus, ac summorum 
Pontificum institutionibus; nihilque continet quod non 
maximam redoleat pietatem et sanctitatem, atque offe- 

rentium mentes in Deum erigat, ut cum eo conjun- 
gantur. Submissa voce recitatur, ut per silentium tum 
gravitas negotii, quod quasi secreto cum Deo tractatur, 
tum compositus pacatusque animi status, qui ad hanc 
functionem rite peragendam necessarius est, intelligatur. 

Ejus verba attente et devote prolata, ipsa litterali 
significatione pios affectus suppeditabunt. Per parti- 
culam /gyífur, connectitur cum praecedentibus. Cum 
enim tibi angelorum ministerio, quorum vocibus tuas 
adjungi in Praefatione rogasti, jam quasi pateat ad 
coelum via, statim fiducialiter ad thronum Dei accedis, 
et elevatis sursum oculis, expansisque manibus, preces 
tuas ad Deum effundis, per Christum eum rogans, uti 
accepta habeat Aaec dona ab ipso nobis collata, haec 
munera a nobis ipsi oblata, Adec sancta sacrificia, 
quae pro peccatis nostris offeruntur. Et primo quidem 
personam commemoras, cui oblatio dirigitur, nempe 
Deum Patrem; secundo, mediatorem Christum Jesum; . 
tertio offerentes, eorumque affectum; quarto res oblatas, 
quas petis ut Deus acceptet et beuedicat; quinto eos 
pro quibus offertur, Ecclesiam scilicet, summum Ponti- 
ficem, et alios; sexto ea omnia quae consequi hac 
oblatione desideras, redemptionem, salutem, incolumi- 
tatem; septimo beatam Virginem, et praecipuos prin- 
cipes curiae coelestis, quorum suffragia, memor tuae 
imbecillitatis, imploras, ut Deum tibi propitium reddant. 

Ut omnium recordari possis, pro quibus orare debes, 
postquam dixisti: Memento, Domine, famulorum fa- 
nuularumque tuarum; utque ipsae preces vim habeant 
efficaciorem, multum proderit cum Christi Domini cru- 
ciatibus illas sociare, hunc fere in modum. Primo, pro 
te ipso orabis per sanguinem pro nobis effusum, ut 
per illum expieris a peccatis, et eas virtutes obiineas 
quae tibi maxime sunt necessariae, ct finalem perse- 
verantiam; secundo, per latus transfixum Ecclesiam 
commendabis, quae ex eo oria est; tertio, per caput 
spinis coronatum summum Pontificem, omnesque prin- 
cipes, et antistites; quarto, per vulnus dexterae manus 

amicos, consanguineos, et benefactores; quinto, per 
vulnus sinistrae omnes qui te oderunt, vel aliqua 
molestia aut scandalo affecerunt; sexto, per dextrum 
pedem transforatum personas, et negotia a superioribus 
commendata; septimo, per sinistrum omnes qui sunt 
in peccato mortali, ut in dexteram partem transferantur; 
octavo, per flagella, sputa et alapas ethnicos, haere- 
ticos ceterosque infideles, qui Deum contumeliis affi- 
ciunt; nono, per crucifixionem Religiosos omnium ordi- 
num, ut crucem voluntariae asperitatis libenter ferant; 
decimo, per sitim eos omnes qui tuas preces expetunt; 
undecimo, per angorem quem in horto pati voluit, 
omnes qui in aliqua calamitate, periculo, necessitate, 
tentatione aut molestia versentur; duodecimo, per mor- 
tem et sepulturam justos omnes, ut cum ipso sepulti 
semper in justitia perseverent. Speciatim vero pro illis 
orabis quorum te Deus meminisse vult, et tu nescis; 
pro his quos Deus maxime diligit, licet eorum numerum 
et nomina ignores; id enim gratissimum illi est, ut 
amicorum ejus memor sis. 

Ab his autem orationibus te brevissime expedies, 
imitatus Ecclesiam, quae paucissimis verbis se ipsam, 
summum Pontificem. et antistitem, omnesque ortho- 
doxos commendat. Neque enim decet privatas causas 
prolixius quam publicas tractare, praesertim apud eum 
principem qui omnia scit, et nos admonuit ne orantes 
multum loquamur. Consultius itaque erit pro omnibus 
ante Missam fusius orare, ut in ipsa brevior sis. 

Postquam vero privatae devotioni satisfecisti, rur- 
sum publicas Ecclesiae preces assumis pro circumstan- 
tibus et pro offerentibus, sive praesentes sint, vel 
absentes: et quia sacrificium jam oblatum fuit in ex- 
piationem culparum, in gratiarum actionem, et im- 
peirationem omnium ' beneficiorum, jam primarius ejus 
finis exprimitur hac oratione: Hanc igitur oblationem 
servitutis nostrae, qua protestaris et agnoscis supre- 
mum Dei dominium, et infimam nostram servitutem 
ac subjectionem, expansis manibus super oblata veteri 

ritu, ut ea transferas in Dei potestatem, ipsum exorans, 
ut ab aeterna damnatione nos eripi jubeat, et in 
electorum suorum grege numerari. Tum ipsi com- 
mendas sacrificii oblationem, ut eam ên omnibus be- 
nedictam, et inter dona sibi grata adscriptam, et 
ratam, sive approbatam et confirmatam, atque ratto- 
2abilem, divinis scilicet rationibus congruentem, ac 
tandem acceptabilem, id est, dignam, quae non solum 
ex parte doni, sed etiam ex parte ministri offerentis 
a Deo acceptetur, non quidem ex nostris meritis habere, 
sed sua gratia facere dignetur. 

Porro ad illa verba: Ut nobis corpus et sanguis 
fiat dilectissimi Filii tui, Domini nostri Jesu Christi, 
actualem et expressam intentionem renovabis conse- 
crandi corpus et sanguinem Christi per transubstantia- 
tionem panis et vini, Christi verbis conficiendam. 


S. VIH. De Consecratione usque ad Orationem 
Dominicam. 


Post multas oblationes verbis hactenus expressas, 
sequitur tandem realis oblatio, qua idem Christus in- 
cruente immolatur, qui in ara crucis semel se ipsum 
cruente obtulit. Quod si hactenus necessaria fuit puri- 
tas, humilitas et reverentia, multo major nunc requi- 
ritur, cum ad tremendum mysterium non sine timore 
et horrore perficiendum appropinquas. Humilia te igitur 
quantum potes, et recordare quid acciderit 0zae '; tum 
ea Christi verba tibi ad aurem dici existima?: Ecce 
appropinquat hora, et Filius hominis tradetur in 
znanus peccatoris. Considera te hic Christi personam 
gerere, totumque hominem internum et externum ad 
ejus majestatem et sanctitatem compone; et cura ne 
quid sit in te dissonum a persona quam sustines. 

Haec verba: Qwi pridie quam pateretur, pro- 
feruntur historice et recitative, ut inspicias et facias 
secundum exemplar quod tibi a Christo Domino mon- 


1) II. Reg. VI. — 3) Matth. XXVI. 45. 

stratum est. Cum dicis: Accepit panem in sanctas 
ac venerabiles manus suas, considerabis quam purae 
debeant esse manus, quae tantum pignus atirectant, 
et hinc disces hoc opus esse divinae omnipotentiae. 
Cum oculos in coelum elevas, illuc transferes universas 
animae vires et cogitationes. Cum dicis: Gratias agens, 
gratias ilem ages ob hujus sanctissimi Sacramenti in- 
stitutionem. 

Verba consecrationis prolaturus, considera (e ea 
formaliter et enuntiative proferre in persona Christi. 
Ipsis autem prolatis, penetra oculis fidei id quod latet 
sub speciebus sacramentalibus: tum genua flectens, 
aspice iisdem oculis fidei exercitum angelorum te cir- 
cumdaniem, et cum illis adeo profunda reverentia 
Christum adora, ut cor tuum usque ad abyssum humi- 
lies. Ad elevationem Christum in cruce exaltatum 
contemplare, et ora, ut omnia trahat ad se ipsum. 
Varios etiam virtutum actus, eosque intensissimos eli- 
cies, nunc hos, nunc illos, fidei, spei, amoris, adore- 
tionis, humilitatis, et similium, mente dicendo: Jesu, 
Fili Dei, miserere mei, Dominus meus et Deus 
meus. Amo te, Deus meus, et adoro toto corde 
et affectu. Poteris etiam renovare intentionem pro 
quo celebras, et sacrum offerre secundum quatuor fines. 
Specialiter vero cum calicem .elevas, memor eris cum 
sensu doloris et lacrymis, -sanguinem Christi pro te 
effusum fuisse, et a te saepe contemptum; ipsumque 
adorabis veluti in compensationem praeteritorum con- 
temptuum. Sanctus Peirus martyr in calicis elevatione 
graliam petebat martyrii, et obtinuit; tu adversitatum 
incruentum martyrium postulabis. 

Ad illa verba: Haec quotiescumque feceritis, 
passionis et mortis Christi recordaberis, quam conse- 
cratio panis a consecratione vini sejuncta repraesentat. 
Et quia peracta consecratione statim adsunt sancti 
angeli, et perseverant venerabundi, donec sacrificium 
sit consummatum, tu horum reverentiam aemulare. 
Nam si coelum est, ubi est Deus, coclum sine dubio 

efficitur sacrum altare, in quo tantum peragis myste- 
rium, tuque admirabili summi boni participatione quo- 
dammodo deificaris. Quoties vero hostiam tanges aut 
calicem, Christum complectere, et cordi tuo adstringe 
omni possibili: amoris affectu. 

Post consecrationem sequitur oratio: Unde et me- 
mores, qua Christi passionem, resurrectionem et glo- 
riosam ascensionem commemoras, quibus mysteriis ex- 
citatur fides, spes roboratur. Sperare enim debes per 
merita tam beatae passionis, e qua omnis beatitudo 
nostra promanat, te aliquando participem futurum 
resurrectionis, et ascensionis in coelum, ac gloriae 
sempiternae. Nec nudam solummodo offers mysterio- 
rum commemorationem, sed simul cum hostia pura, 
sancta et immaculata, corpore scilicet et sanguine 
Christi; licet enim propter species sacramentales pa- 
nem adhuc nomines, non tamen panem qui prius erat, 
sed panem vitae aeternae, et calicem salutis per- 
petuae. Elicies autem actus gaudii propter Christi 
glorificationem; et cum dicis: Supra quae propitio 
ac sereno vultu, offeres Deo omnia antiqua sacrificia. 

Cum inclinatus Deum rogas, ut sacrificium perferri 
jubeat in sublime altare suum per manus sancti angeli 
sui, ad summam interiorem humilitatem te excitabis, et 
ipsos beatissimos spiritus orabis, ac nominatim sanctum 
Michaelem, ut opem tibi ferant. Cum dicis: Omni 
benedictione coelesti et gratia repleumur, ingens 
desiderium elicies consequendi ex meritis Cliristi omnia 
possibilia dona, quibus maxime possis Deum glorificare. 

In Memento mortuorum orabis primo pro consan- 
guineis; tum pro eis qui tibi causa fuerunt alicujus 
crucis, seu molestiae; deinde pro benefactoribus; postea 
pro aliquo recenter mortuo, aut specialiter commendato ; 
demum pro iis qui neminem habent cujus suffragiis 
nominatim juventur. 

In illa oratione: Nobis quoque peccatoribus, 
agnosce te peccatorem esse circumdatum infirmitate, 
et time; licet enim nihil tibi conscius sis, non tamen 

in hoc justificatus es. Spem igitur erige ob multitu- 
dinem miserationum Dei, et magno animi ardore partem 
aliquam et societatem cum sanctis tibi donari humillime 
pete, atque in eorum consortium admitti, optando exi- 
miam vitae sanctitatem pro majori Dei gloria, in Christo 
Jesu Domino nostro. Per quem, ais consequenter, Aaec 
omnia, Domine, semper bona, panem scilicet et 
vinum, creas, quia per ipsum omnia facta sunt; sancti- 
ficas. cum in prima oblatione sacrificio sunt destinata; 
vipificas, mediante (ranssubstantiatione; benedicis, 
quia per haec sacramenta copiosam acquirimus gratiam; 
et praestas nobis, in cibum et redemptionem. Porro 
haec verba valde ferventer pronuntiabis, itemque se- 
quentia, quia per Christum, cum Christo et in Christo 
est Deo Patri omnipotenti omnis honor et gloria. 
Hic autem gratulari poteris toti SS. Trinitati ob gloriam 
quam habet per Christum: et dum tenes hostiam super 
calicem, offeres S. Eucharistiam, quam: sub .utraque 
specie in manibus habes, in laudem et gloriam Dei, 
pro omnibus beneficiis, in expiationem culparum, et 
pro omnium bonorum impetratione. 


$. IX. De Oratione Dominica usque ad Communionem. 


Absoluto Canone, jam te ad Communionem prae- 
parare debes, facto initio ab Oratione Dominica, quam 
cum tremore et filiali erga Deum affectu recitabis, 
oculis in Sacramentum intentis, quia Christus simul 
cum Patre preces tuas audit et exaudit. | 

Septem sunt ejus petitiones, in quibus summatim 
continentur res omnes a Deo petendae, et pro quarum 
impetratione hoc sacrificium offertur. In prima petitione 
desiderium excitabis eximiae tuae et aliorum sancti- 
tatis, ut gloria Dei. augeatur, ut ab omnibus ametur 
et timeatur, ejusque sanctitas, bonitas, sapientia ubi- 
que innotescat. ]n secunda, optabis Deum in tua et 
ceterorum voluntate regnare, simulque petes ad regnum 
illius feliciter pervenire. In tertia, rogabis ut omnes 
homines sic Deo serviant et obediant in terris, sicut 

ei ab angelis servitur in coelis, numquam peccando, 
et quae illi grata sunt, semper ferventissime faciendo. 
In quarta, omnia necessaria pro victu, vestitu, ceteris- 
que temporalibus postulabis. In quinta, implorata Dei 
liberalitate pro alimentis, ejusdem clementiam pro 
remissione peccatorum deprecaberis, elicito actu con- 
tritionis, et sincerae dilectionis omnium inimicorum et 
aliorum, qui tibi causa fuerunt alicujus molestiae, pure 
illos amando propter Deum. In sexta, diffidens de 
propriis viribus, et timens malitiam et inconstantiam 
tuam, petes a Deo ut te praeservet a tentationibus, ne 
forte in eas inductus, ab ejus gratia et amicitia exci- 
das. In septima, a malis culpae et poenae liberari 
precaberis, atque ab omnibus adversitatibus, quas dia- 
bolus et mundus contra te moliuntur. 

Haec postrema petitio fusius explicatur in sequenti 
oratione: Libera nos, quaesumus, Domine, in qua 
mala enumerantur, a quibus postulas liberari, prae- 
terita scilicet, praesentia et futura. Mala autem prae- 
terita sunt peccata, de quibus scriptum est!: Fili, 
peccasti? Ne adjicias ilerum, sed de pristinis de- 
precare, ut tibi dimittantur. Praesentia sunt quoti- 
diana peccata, et aliae calamitates. Futura sunt ten- 
tationes et aliae imminentes miseriae, quae sine speciali 
Dei adjutorio evitari non possunt. Ad haec impetranda 
opem flagitas beatae Virginis, sanctorumque apostolorum 
Petri, Pauli et Andreae, et omnium sanctorum: et 
signans te signo crucis, pacem petis quam Christus 
nobis sua passione promeruit. 

Sequitur fractio hostiae in tres partes, quarum 
unam dum calici immittis, intimam cum Deo unionem 
postulabis. Pacem populo annuntians, triplicem cunctis 
pacem desiderabis: pacem scilicet uniuscujusque cum 
Deo, quae in ejus gratia et amicitia consistit; pacem 
cum seipso, quae in concordia appetitus cum recta 
ratione sita est, ut quod ista dictat, ille exequatur; 


1) Eccli. XXI. 1. 

pacem cum proximo suo, ut nemo alteri praebeat offen- 
sae occasionem, sed omnes polius christianae caritatis 
officiis sibi devinciat. 

Ad primum Agnus Dei, elicito actu fidei erga 
Christum ibi praesentem, qui est'were Agnus Dei pro 
nobis in cruce immolatus, liberari et praeservari petes 
ab omuibus miseriis spiritualibus, quales sunt habitus 
pravi, tepiditas in obsequio Dei, inconstantia in bene 
coeptis. Ad secundum, liberari item et praeservari 
petes a miseriis temporalibus, a peste, fame, bello, 
morbis et persecutionibus, quatenus a servitio et cultu 
pacifico Dei nos impediunt. Ad tertium, pacem postu- 
labis, quam parit bona conscientia , dominium sui, 
omniumque rerum creatarum contemptus. ` 


$. X. De Communione. 


Recte Psalmographus, de Domino loquens, dixit': 
Et factus est in pace locus ejus; et Apostolus etiam 
ait?: Pacem habete, et Deus pacis et dilectionis 
erit vobiscum. Non ergo mirari debes, si saepius 
repetita imploratione docet Ecclesia proxime ante Com- 
munionem pacem a Deo petere, quae et omnia bona 
in se complectitur, et dignum Altissimo praeparat 
habitaculum. 

Hanc petitionem continet prima ex tribus oratio- 
nibus, quae Communioni praemittuntur; post quam in 
secunda remissionem postulas peccatorum et donum 
perseverantiae. Tertia vero timorem in te excitat, ne 
panis vitae et potus aeternae salutis proveniat tibi in 
judicium et condemnationem: sed mox (iduciam con- 
cipies, sperans ut meritis Christi £ibi prosit. ad tutia- 
mentum mentis et corporis, et ad medelam percè 
piendam. Tum genuflexus Deum adorabis, ardentissimum 
concipiens desiderium ipsum in sacramento suscipiendi, 
cum versiculum illum profers: Panem coelestem acci- 
piam, et nomen Domini invocabo. 


1) Ps. LXXV. 3. — ?) IH. Cor. XIII. 11. 

Cum dicis: Domine, non sum dignus, confitere 
indignitatem tuam, sed simul agnosce Dei omnipoten- 
tiam et misericordiam sequentibus verbis: Sed tantum 
dic verbo, et sanabitur anima mea. Te autem in- 
dignum fateberis, primo, propter peccata tua; secundo, 
ob vilitatem naturae tuae; tertio, quia ex te nihil es, 
nihil habes, nihil potes. 

Ante Communionem subsiste aliquantulum ', et 
praecipuarum virtutum, humilitatis, fidei, spei, ca- 
ritatis, contritionis, abnegationis et adorationis actus 
breviter elice, quos sequenti vel simili modo formabis. 
Quamvis autem longiusculi videantur, si tamen me- 
moriae bene impressos habueris, fient tibi ex ipso usu 
et agilitate a Deo tributa adeo familiares, ut quasi in 
instanti eos mente depromas. 


Ita est, Domine Jesu, indignissimus sum, quia 
omnibus peccatoribus, et ipsis damnatis deterior 
sum, indignus omni bono, et dignus omni malo. 
Fretus tamen pietate et misericordia tua infinita, 
te sumere praeswmo. Credo, Domine, quidquid 
credit a: te edocta sancta Romana Ecclesia; et 
quidquid illa damnat, ego pariter damno et ana- 
thematiso. Spero a te, et peto omnia auzilia ne- 
cessaria pro consequenda mea perfectione et salute 
aeterna, tuis infinitis meritis, et sanctorum tuorum 
opitulationi ac communioni innirus. Gaudeo et 
ezulto de omni bono et gloria tua, ejusque pro- 
pagationem quam mazimam desidero. Omnia pec- 
cata mea quantum possum  detestor propter te, 
paratus pro dis plenissime in hac vita satisfacere, 
ut anima mea purissimum tuae Majestatis habita- 
culum semper sit. Parco omnibus qui me aliqua 


1) Ita Card. Bona. Sed auctores plurimi, qui de Rubricis 
scite scripserunt, negant tales actus eliciendos esse; hoc nixi 
fundamento, quod nulli actus privatae devotionis debeant per- 
misceri cum publicis religionis actibus, nisi ubi permittuntur. 
In Rubricis vero meditatio praescribitur tantum post Communio- 
nem, non ante. Vide Merati, in Rub, Mise. p. 2, t. 10, 4. 

molestia affecerunt, aut deinceps afficient, et eos 
propter te sincere amo. Ofero me ad omnia mala 
poenae juxta beneplucitum tuum toleranda, renun- 
tians voluntati, judicio, amori proprio, ac liber- 
tati, meque tibi resignaus cum omnimoda indiffe- 
rentia. Te denique summum bonum meum suppliciter 
adoro, et precor per illam amaritudinem quam 
sustinuisti pro me in cruce, maxime in illa hora 
quando anima tua egressa est de corpore tuo, ut 
máiserearis animae meae in egressu suo. 

Haec postrema verba addita sunt, ut impetres bonam 
mortem; et, cum ea dicis, Christi corpus sumere intendes 
per modum Viatici, si ipsa die te mori contingat. 

. Sumpturus sanguinem, considera te nihil habere 
quo digne possis pro Christi corpore, quod sumpsisti, 
gratias agere; et ideo paris valoris sanguinem offe- 
rens, dices magno spiritu verba illa: Quid retribuam 
Domino, cum sequentibus orationibus quae, sumpto 
sanguine, dici debent. : 

. Quia vero post Communioncm aliqua mora intercedit, 
dum abluitur calix, complicatur corporale, extenditur 
velum; ea durante, eos affectus breviter et ferventer 
elicies, qui magnis principibus exhiberi solent, cum ali- 
cujus domum dignantur invisere. 1. ltaque tantum 
hospitem adorabis in ejus divinitate et humanitate. 
2. Gratias ages, quod ad te tam indignum venire digna- 
ius sit, et pro aliis beneficiis generalibus et particula- 
ribus. 3. Splendide eum tractabis, praebendo illi omnia 
quae a te desiderat, detestando Scilicet omnia peccata, 
renovando vota et bona proposita, proponendo ab iis 
abstinere quae illi displicent, et facere semper quod 
melius est; offerendo te paratum ad omnem crucem et 
molestiam. 4. Petes a tanto Rege, qui omnia potest, 
quidquid tibi et aliis, vivis et defunctis, est necessarium. 


S. XI. De postrema parte Missae, usque ad finem. 


Peracta Communione sequitur gratiarum actio, quae 
est ultima Missae pars, incipiens a versiculo qui Com- 

munio dicitur, eo quod olim caneretur, dum populus 
canmunicaret. Sequentes autem orationes non solum 
g-atiarum actionem continent, sed etiam postulationem, 
ut dona accepta in te permaneant et majus quotidie 
sumant incrementum. Tum dimittitur populus; et dum 
ille respondet: Deo gratias, iterum gratias ages Deo. 

Ad orationem: Placeat (ibi, rursum offeres sacri- 
ficium purissima intentione, et cum omni desiderio 
triumphantis ac militantis Ecclesiae, prout ipsa verba 
sonant. Deinde populo benedicens, uberem a Deo 
omnibus fidelibus benedictionem, omniumque coelestium 
gratiarum abundantiam ex animo precaberis, ut nunc 
in via, postea in patria, sanctissimam Trinitatem omnes 
glorificent. 

Leges demum in fine initium Evangelii secundum 
Joannem cum reverentia et affectu gratitudinis pro 
beneficio incarnationis et vocationis ad fidem, et cum 
desiderio gloriae Dei, ut ab omnibus agnoscatur et 
glorificetur. 

Sanctus Augustinus, ut gravissimi auctores testan- 
tur, hoc Evangelium aureis litteris conscribendum, et 
per omnes ecclesias in loco eminenti proponendum esse 
dicebat. Idem antiqui christiani tanti faciebant, ut 
plerique collo appensum ferrent, tamquam alterum 
christianae fldei symbolum, ac veluti amuletum contra 
daemonum vexationes. 

In prima ejus Evangelii parte agnosces, quantus 
sit hospes quem sub panis et vini velamine latentem 
suscepisti, nempe Verbum aeternum, per quod omnia 
facta sunt, Filius Dei, Patri consubstantialis, hominum 
lux et vita, per quem et in quo omnes vivunt et illu- 
minantur. Expendes deinde, ne forte ad te pertineant 
verba quae sequuntur: Lur in tenebris lucet, et-tene- 
brae eam non comprehenderunt. Sicut enim homini 
caeco praesens est sol, sed ipse soli absens; sic homines 
éerrenis affectibus veluti tenebris obvoluti, intimam 
Dei lucem non vident, nec ab ea illuminantur. Haec 
etiam verba ponderabis: Zn mundo erat, et mundus 

eum non cognovit; in propria venit, et sui eun 
non receperunt; ue et haec forsitan in te locum 
habeant: quod ne contingat, Deum precaberis et timebis. 
In ultimis denique verbis attendes quod dicitur: Dedé 
eis potestatem filios Dei fleri, eb hoc in te adimpleri 
rogabis; et quia Verbum divinum plenum est gratiae 
et veritatis, ex hae plenitudine ubertim haurire satages 
quidquid tibi ad salutem et perfectionem est necessarium. 


ARTICULUS III. 


Quid praestare debeat Sacerdos post. Missae 
celebrationem. 


Peracta Missa aut Communione, permagni refert 
nosse uti illo tempore, quo apud nos demoratur Chri- 
stus, et tanti hospitis praesentia frui. Neque enim 
tempus ad negotia salutis agenda magis opportunum 
nobis advenire potest, quam cum ipsum penes et intra 
nos habemus salutis auctorem. „Oportet igitur, ait 
pius Imitationis Christi auctor', ,,ut non solum prae- 
pares te ad devotionem ante Communionem, sed ut 
etiam te sollicite conserves in ea post Sacramenti 
perceptionem; nec minor custodia post exigitur, quam 
devota praeparatio prius; nam bona postmodum custo- 
dia, optima iterum est praeparatio ad inajorem gratiam ; 
ex eo quippe redditur quis valde indispositus, si statim 
fuerit ad exteriora nimis effusus.*' 

Ex te ipso disce quid facto sit opus: si quispiam 
te invitasset, sed domo jam exceptum, mox, quasi 
taedio consortii tui affectus, te desereret, ad ludicra 
et inania quaeque sese convertens, nulloque familiari 
colloquio aut benevolentiae et. humanitatis obsequio 
tecum agere dignatus; nonne illi inurbanitatem istam 
et contemptum crimini verteres, ac hujusmodi amicum, 
utpote parum officii sui memorem, dedignareris? Vide 
itaque quid de iis dicendum qui, Deo in domum suam 


1) Lib. IV, cap. 12. 

recepto, mox illi dorsum obvertunt, et abscedunt, nec 
curant cum eo paulisper conversari. Quidnam hoc est, 
nisi talem tantumque vilipendere hospitem, imo illum 
graviter offendere? maxime cum is sit hospes qui in 
domum tuam venit, non ut reficiatur a te, sed ut 
ipse te reficiat. Quid ergo sic properas? Quid quaeris 
praeter Deum tyum? Plus ille te docebit, quam omnes 
libri; plus delectabit, quam ommes amici; plura prae- 
stabit commoda, quam omnes mundi artes, honores, 
opes et scientiae. 
| 1. Cantico igitur trium Puerorum absoluto, quo ad 
gratias Deo pro tanto beneficio persolvendas, omnes 
debuisti creaturas invitare ardentissimo affectu et fla- 
grantissima devotione, cave ab inanibus hominum 
collequiis; in locum ab omni strepitu et distractione 
remotum te recipe; mane in secreto, ac suavissimo 
fruere hospite tuo; induc illum in interius cordis tui 
cubiculum, et clauso ostio, ceterisque cogitationibus 
exclusis, illi soli vacare stude, nec ab eo discedas, 
donec ipse benedixerit tibi: his etenim pretiosis horae 
momentis larga vel tenuis fieri debet in animam tuam 
donorum coelestium effusio, pro modulo caritatis, affe- 
ctuum et desideriorum tuorum, animique tui gratae 
significationis. Sicuti namque ingratus animus fontem 
divinae largitatis exsiccat, ita et grata donorum ejus 
memoria torrentem aperit spiritualium benedictionum. 
2. Dilata itaque cor tuum, et implebit illud bonorum 
omnium Largitor; aperi os tuum, et atirahes in te Spi- 
ritum sanctum, prout coelestis illius aura afflaverit; 
vel audi quid. loquatur in te Dominus Deus tuus, vel 
cum eo tua commiscere colloquia ne formides; non 
enim habet amaritudinem conversatio illius, nec 
taedium convictus ejus, sed laetitium et gaudium '. 
9. Perfectissimos diversarum virtutum actus elicies, 
Christum adorabis, non tantum ut in throno gloriae 
suae residentem in coelis, sed ut intima cordis tui 

penetralia inhabitantem: omnes animae tuae facultates, 

omnia corporis tui membra, sensus et organa, summo 
pietatis affectu illt subjicies, adeo ut in ejus honorem 
et obsequium cedant. 

4. Firma fide credes et confiteberis, tantum ho- 
spitem in vili pectoris tui tugurio receptum, et sub 
exiguis Sacramenti speciebus delitescentem, esse vere 
Deum et hominem: Deum ab aeterno per omnia Patri 
aequalem et consubstantialem; hominem in tempore, 
operante supremi Numinis virtute; cujus divinitati et 
humanitati ea omnia competunt, quae credit et docet 
Ecclesia. 

5. Cum in ipso omnium bonorum pignus habeas, 
ipsius meritis omnia, quibus indiges, dona sperabis 
et gratiae et gloriae, imo et naturae, in quantum 
ad salutem tibi sunt profutura, certo confisus illum 
promissis suis non defuturum, modo partes tuas ex- 
pleveris. 

6. Quia vere amor amore compensatur, et ipse 
ineffabili et infinita te prosecutus est caritate, nihil 
non ientabis, ut eum toto corde, tota mente, totisque 
viribus diligas; gaudebisque quam maxime, quod ipsius 
MR et attributa tantae sint excellentiae, ut nonnisi 

& seipso possint ex aequo percipi. 

7. infinitam Redemptoris mundi mirare benigni- 
tatem, et illam humilitatis abyssum, qua in hoc 
sanctissimo se abscondit Sacramento, ut sui ipsius, 
omniumque quibus afflui& bonorum te faceret compar- 
ticipem. Humiliare igitur in conspectu Dei tui, attentis 
peccatis quibus deliquisti, praesenti teporis, in quo 
versaris statu, excelsoque virtutum apice, ad quem 
tendere debueras, a quo tamen longo dissides intervallo. 

8. In profundo nihili tui demissus, humiliter agnosce, 
nihil quidpiam penes te esse, quo pro tanto beneficio 
grates Deo persolvas, adeoque tenuitatis et indigentiae 
tuae tibi ipsi conscius, beatissimam Virginem, sanctos 
angelos, et omnes coelites in subsidium adhibe tuae 
paupertatis, invitando eos ad magnificandum Domi- 

num tecum, et ad exaltandum uno consensu nomen 
illius. 

9. Quoniam vero nec intensissimi omnium coele- 
stium religiosi actus ejus sunt dignitatis et valoris, ut 
tantam Dei erga te munificentiam valeant compensare; 
ipsum Dei et hominum mediatorem Jesum Christum 
deprecare, ut sibi vice tua et intra te satisfacere 
digneiur, omnesque acceptei vitae suae labores et 
angustias, omnis mortis suae opprobria et tormenta, 
omnem denique gloriae suae celsitudinem et excellen- 
tiam, in dignam pro gratia tibi praestita gratulationem. 

10. Ad pedes Domini, cum summo doloris et amoris 
sensu, provolutus, ignosci tibi suppliciter exora omnes 
anteactae vitae tuae iniquitates, omnem torporem et 
negligentiam, omnemque segnitiem et ignaviam, quibus 
in exequendis muneribus tuis, et in prosecutione vir- 
tutum praepediris; quod quidem ut assequaris, tuas 
cum ipsius meritis consociabis satisfactiones. 

11. Peramanter etiam cum ipso conquerere de 
quotidianis tuis excessibus, animaeque tuae languo- 
ribus et miseriis; ingemisce et dole, quod cum ipse 
sit qui venerit ignem mittere in terram, nihilque tan- 
topere velit quam ut accendatur, concretum tamen 
gelu pectus habeas, et ad ardorem hujus splendidis- 
simi solis non liquefias. Roga eum ut perlustret cor 
iuum et omnia interiora tua, virtusque de eo exeat 
ad sanandum et vivificandum quidquid morbidum et 
vitiosum in te repererit. 

12. Aperi ei totum cor tuum ea, quae congruit 
amicum inter et amicum, filium et patrem, confidentia, 
cum ipse horum omnium partes, tui causa, sustineat. 
Omnes igitur anxietates tuas, omnes aerumnas, omnes 
calamitates et angustias, quidquid denique ad salutem 
tum animae tum corporis conferre valet, illi fidenter 
expones, certo persuasus eum tibi non defuturum; 
neque enim amare potest et deserere. 

183. Cüm eo potissimum fine sanctissimum istud 
Sacramentum sit institutum, ut omnes qui hujus fuerint 

participes, in Jesum transformentur: Qui manducat 
me, inquit, et ipse vivet propler ie'; per nimiam 
illam caritatem qua te dilexit, obsecra eum et obtestare, 
ut omnes virtutes, et omnia, quibus ditatur, spiritalia 
dona in te ü(ransfundat, et fiat invicem perfecta stu- 
diorum, consiliorum, voluntatumque communio, adeo 
ut quod vivas, jam non vivas ipse, vivat vero in te 
Christus. 

14. Omnia vitae tuae momenta, sed extremum 
inprimis spiritum tuum illi commenda, eximiumque 
istud efflagita perseverantiae donum, quo cetera dona 
cumulantur, et flant novissima tua illorum similia. 

15. Nec vero propriis tuis ita intendendum est 
commodis, ut aliorum obliviscaris, pro quibus orandum 
tibi incumbit. Sacerdotis est plorare inter vestibulum 
et altare, et pro omnibus quibus gravatur populus, 
necessitatibus Dominum deprecari. Supplex nimirum 
a Deo deposces, 'ut sanctissimam Ecclesiam, omnium 
fidelium matrem, exaltare et amplificare dignetur; ut 
ad istius almae matris sinum omnes errantes haeretici 
schismaticive revocentur; omnesque infideles, in regione 
umbrae mortis sedentes, illuminentur: Dominum exora- 
bis, ut pastores Ecclesiae regat et tueatur; principibus 
christianis pacem donet et concordiam; peccatoribus 
veram cordis conversionem delictorumque -remissionem, 
justis profectum concedat et perseverantiam; ut omnes 
propinquos, benefactores, amicos tuos, imo et adver- 
santes tibi, vel eos qui te aliquando molestia affecerunt, 
vultu sereno et acceptabili respiciat; omnibusque fide- 
libus defunctis lucem aeternam et requiem indulgeat. 

His vel similibus exercitiis, prout religio tibi sug- 
gesserit, peractis, cor tuum et sensus externos omni 
custodia conservare satages, crebrisque per diem piis 
affectibus, ne tanti memoria beneficii dilabatur, summam 
Dei erga te dignationem compensare conaberis. Cum 
autem ea sit humani ingenii conditio, ut illi pretiosiora 

quaeque ex usu vilescant et taedium afferant, ne, re- 
petitis semper iisdem actibus, fervor languescat cari- 
tatis, subjicientur tibi infra nonnullae meditationes, et 
variae precandi formulae, quibus huic malo obviare 


possis. . 
ARTICULUS IV. 


Praxis celebrandi, cum quis prolirius orare non 
potest. 


EX TRACTATU VEN. CARD. JOANNIS BONA DE SACRIFICIO MISSAE. 


Quamvis humana negotia divinis functionibus nullo 
modo aequari, nedum praeferri debeant; quia tamen 
sunt aliqui sacerdotes publicis utilitatibus inservientes, 
qui necessariis et inevitabilibus occupationibus ita ali- 
quando detinentur, ut prolixius orare nequeant; bre- 
vem illis et expeditam praxim proponere necessarium 
duximus, qua uti possint, cum celebrare voluerint, ne 
minus digne divinum sacrificium offerentes, ejus fru- 
clibus priventur. Haec autem tria tempora complecti- 
tur: id quod Missam antecedit, id quo perficitur, et 
quod proxime subsequitur. 


$. L De praeparatione. 


Ante Missam praemittenda praeparatio duplex, re- 
mota et proxima. 

Pro remota, haec servanda: Vespere praecedenti 
cogitet se die crastina hostiam salutarem omnipotenti 
Deo oblaturum, eique cogitationi indormiat.  Addat 
brevem aliquem affectum reverentiae, amoris et desi- 
derii. Sequenti die in eadem cogitatione et affectu 
evigilet; caveatque diligenter, ne animus ita se nego- 
tiis immergat, et ad externa dilabatur, ut, cum tem- 
pus celebrandi advenerit, ad se revocari et recolligi 
non possit. 

Proxime aie sacrum, terrenis omnibus cogita- 
tionibus abjectis, omnique seposita rerum agendarum 
sollicitudine, mentem erigat ad coelestia. Perpendat 
qua devotione se sentiat ad celebrandum incitari, quo 

fine moveatur. Conscientiam excutiat: et si aliquam 
ei maculam jnesse deprehenderit, sacramentali con- 
fessione eluat cum intimo doloris sensu, et firmo pro- 
posito emendationis. Tum breve aliquod tempus sumat, 
quo fidem mysterii excitet, caritatem accendat, passio- 
nem Domini commemoret, dirigat intentionem, et Dei 
opem sibi et aliis flagitet. Auxilium quoque B. Vir- 
ginis et sanctorum ferventer et humiliter implorabit. 
Horum actuum et affectuum formulas infra describemus, 
quas sibi quisque in brevissimas aspirationes redigere 
poterit, pro suo captu et devotione. 


$. II. De celebratione. 


Missae celebrationi tres comites adjunges, reveren- 
tiam, attentionem et devotionem. Reverentia omnes 
motus exteriores componit, ut modeste graviterque 
flant, praescriptis ceremoniis exactissime servatis, sum- 
maque adhibita humilitate, quae omnino necessaria 
est hostiam immaculatam offerenti in conspectu Dei ei 
angelorum. Attentio mentem coercet, et iis quae aguntur 
affigit, ne ad alia defluat et evagetur. Devotio volun- 
tatem inflammat, ne languide et ex consuetudine sacris 
operetur, sed cum ingenti fervore, solertique studio 
Deum placandi et colendi. 

Quia vero animus parum tenax recti facile distra- 
hitur, quibusdam quasi vinculis adstringi debet et in 
se retineri, qualia sunt supra proposita, cap. 2, art. 2. 
$. 1, quae, ut ibidem notatum est, brevitati Missae 
nullum afferunt impedimentum. 

Sunt etiam aliqui, qui in septem veluti stationes 
Missam partiuntur, ut in singulis congruos excitent 
affectus, et renovent attentionem. Prima dicitur con- 
tritionis, quae anie gradus altaris peragitur, ubi 
sacerdos tamquam reus se summi Judicis tribunali 
corde contrito praesentat et generali confessione noxas 
expiat. Secunda g/orificationés, quae Missae introitu, 
angelorum cantico, et reliquis usque ad epistolam con- 
ünetur. Tertia doctrinae, sive instructionis, quae 

epistolam et evangelium complectitur, monita scilicet 
salutis a Prophetis, ab Apostolis, et ab ipso Christo 
nobis tradita, et cum ingenti reverentia suscipienda. 
Quarta Adei, quae Symbolo absolvitur. Quinta còla- 
(ionis, hostiae salutaris oblationem continens, omnium- 
que fidelium, pro quibus oramus et offerimus, com- 
memorationem. Sexia communionis, ab illis verbis 
,.Commmunicantes,'** usque ad Postcommunionem, qua 
sacerdotis animus in sublime erigitur, variisque affe- 
clibus ad. divinam unionem, quae Communione per- 
agitur, se disponit. Septima gratiarum actionis, a 
Postcommunione usque ad finem. 

Porro in singulis stationibus varii affectus excitari 
possunt, raptim quidem et breviter; sed brevitatem 
intentio affectus atque ardor devotionis compensabunt. 


S. III. De gratiarum actione. 


. Quatuor post Missam praestanda sunt, quorum 
primum et praecipuum est gratiarum actio; secundum 
oblatio; tertium petitio; quartum propositum digne 
coram Deo ambulandi. 

Gratiarum actio quanto exactius flet, tanto erit 
copiosior oblati sacrificii fructus. Sicut enim ingrati- 
tudo fontem divinae largitatis exsiccat, ita gratitudo 
torrentem aperit coelestium benedictionum. Potest autem 
hic affectus multis et variis modis excitari, quos unctio 
suggeret, et ingeniosa pietas excogitabit. Hoc unum 
est, quod a nobis exspectat Deus, ut grati simus et 
memores beneficiorum ejus. 

Sequitur oblatio, qua par pari Deo reddere sacer- 
dos potest, Filium ejus unigenitum et consubstantialem 
ei offerendo. Seipsum quoque offeret Patri et Christo 
holocaustum acceptabile in odorem suavitatis: 'et quo 
gratior sit oblatio, merita ei addet B. Virginis et 
omnium sanctorum, ac ipsius Christi, qui est salus, 
redemptio, et tota fiducia nostra. 

Quia vero cum Filio omnia nobis Pater donavit, 
ipsum pro suis et aliorum necessitatibus humiliter et 

ferventer deprecabitur. Horum actuum formula in 
promptu habenda erit, potestque ex his excerpi, quae 
infra describentur. 

Tandem concludel efficaci proposito eundi de vir- 
tute in virtutem in conspectu Dei, donec ad apicem 
christianae perfectionis perveniat. Amen. 


. ADDITAMENTUM DE SACRA COMMUNIONE 


in gratiam ministrorum inferiorum, quibus erhi- 
betur eximius modus communicandi cujusdam vir- 
ginis sanctissimae, editus a Nicolao Sfondrato, 
episcopo Cremonensi, postea papa Gregorio XIV. 


Octavo quoque die communicare soleo, et quae- 
dam ante, quaedam post, quaedam in ipsa communione 
factito. | 

Primo. Ante communionem, me in hunc modum 
dispono: pridie conscientiam excutio, humiliter con- 
fiteor, et doleo ex corde de peccatis tota hebdomada 
commissis. Poenitentiam a sacerdote injunctam expleo, 
eique aliam adjungo, ut flagellationem; et dum jeju- 
nare non licet, parcius saltem comedo et bibo. 

Mane sequenti, diutius solito, mente oro, et tam 
ferventer quam possum gratiam a Deo peto bene com- 
municandi, simulque ut me talem efficiat qualis esse 
debet, qui tantam recipit Majestatem; cor etiam meum 
suo divino amore inflammet, ut ejus parlicipatio sa- 
cramenti eum in me habeat effectum, quem in eorum 
cordibus consequitur, qui pie ad illum accedunt. 

Deinde considero, quam magna res sit in se recipere 
Christum Domini; perpendo illum esse quem reve- 
renter adorant Angeli, quem desiderarunt Prophetae, 
amarunt Apostoli, imitati sunt Martyres, uno verbo, 
quem omnes Sancti sitierunt et unice coluerunt. 

Hac cogitatione commotus, studeo animam meam 
amplius accendere ex duabus considerationibus, una 
de praestantia et utilitate Ss. Sacramenti, altera de 
mea ipsius necessitate et indigentia. 

Secundo. Dum jamjam communicandum est, quin- 
que perago. 

1. Omnes invito sanctos, ei maxime B. Virginem 
ac dilectos patronos, ad hoc ut pro me apud Deum 
intercedant; deinde, ut exornent quoque animam meáàm, , . 
et comitentur ad sacram mensam. 

2. Inspicio meam vilitatem et indignitatem; quam 
plenus sum vitiis et imperfectionibus! et deprehendendo 
nihil in me boni esse, totum me abjicio ad pedes 
divinae misericordiae, quae compensare potest sua gratia 
quidquid mihi deest. 

9. Conor elicere plures virtutum actus, fidei prae- 
sertim, spei, caritatis. etc. 

4. Aljquando doleo, quod ad Communionem veniam 
tam parum praeparatus. Aliquando Dominum rogo ut, 
nulla habita ratione miseriarum mearum, se in domum 
animae meae recipiat. Aliquando miror et obstupesco, 
quod non dedignetur apud animam ingredi quae toties : 
eum abjecit, contempsit, imo causam passionis et mortis 
dedit! Aliquando etiam sic animae meae colloquor: 
Ecce, anima mea, Dominum Deum tuum! ecce 
dilectum cordis tui! Quam felix, si eum agnoscas, 
ames, colas, et adducas ne a te velit discedere! 

5. Ei repraesento omnia peccata mea, et innumeras, 
quibus obnoxius sum, miserias; ardenter et humiliter 
eum rogo, ut omnia mihi condonet, et demum me illi 
satisfacturum promitto. 

Tertio. Peracta Communione, recipio me in aliquem 
locum secretum, ut solus cum solo Domino meo, qui 
sub tectum meum vere et realiter éntrare dignatus 
est, ex intimo affectu colloquar. 

Et 1. offero aeterno Patri sanctissimum Filii sui 
sacrificium, eique repraesento quidquid pro me passus 
est, quatenus respíciendo in faciem Christi sui, 
favorabilius me aspícíat. Gratias deinde quam possum 
maximas divinae ejus Majestati refero, quod sic nos 
dilererit, ut Unigenitum suum nobis daret, et pro 
nostra salute traderet. 

9. Converto me ad B. Virginem et sanctos patronos 
meos, quos enixe rogo, ut dignentur supplere quod 
meae deest gratiarum actioni, et Deum pro me bene- 
dicere. 

3. Confugio ad Christum, eique ut medico peri- 
tissimo omnes infirmitates meas fiducialiter aperio, 
quibus ut misericorditer mederi velit, et alias mihi 
concedere gratias, quibus me indigere novit, instanter 
ipsum deprecor. 

4. Statuo coram Deo custodire judicia justitiae 
ejus; emendare omnia in quibus soleo delinquere, no- 
minaüim singulare aliquod vitium extirpare, et virtutem 
aliquam milii magis necessariam inserere, ut semper 
proficiam in melius. Tum divinam bonitatem ardenter 
exoro, ut Aoc confirmet quod in me operata est, et 
quod coeptt opus bonum, ipsa perficiat et solidet. 

Tandem toto illo die studiosius cor meum custodio, 
' cogitans in eo Dominum, tamquam in suo habitaculo, 
requiescere; unde omni utor modestia tam in loquendo, 
videndo, ambulando, quam in tota externa conversa- 
tione. In mentem saepe revoco factam Communionem 
per has aut similes aspirationes: Hodie, Domine, ve- 
nisti ad me peccatorem; hodie hospitatus es in 
domo cordis mei; ne discedas ab ea; mane, quaeso, 
mecum, quoniam adcesperascit, quoniam appropin- 
quat nox mortis, tentationis, negligentiae etc. In aliis 
quoque hujus diei orationibus gratias ago pro hac 
Domini dignatione, ad quam etiam refero ommes alias 
actiones meas, omnia mea bona opera, ut nempe 
cedant in gloriam et honorem tanti benefactoris. 


PARS TERTIA. 


CONTINENS VARIAS ANTE MISSAM PRAEPARATIONES. 


PRAEPARATIO AD MISSAM 
PRO OPPORTUNITATE SACERDOTIS FACIENDA. 


EX MISSALI ROMANO. 


Antiphona. 


Ne reminiscaris, Domine, delicta nostra, vel pa- 
rentum nostrorum: neque vindictam sumas de peccatis 
nostris. 


Quae Antiphona in festis duplicibus tantum 
duplicatur, et tempore paschali additur in fine 
Alleluia. 

Deinde dicuntur sequentes psalmi. 


Psalmus 83. 


Quam dilecta tabernacula tua, Domine virtutum: 
concupiscit et deficit anima mea in atria Domini. 

Cor meum et caro mea: exultaverunt in Deum vivum. 

Etenim passer invenit sibi domum: et turtur nidum 
sibi, ubi ponat pullos suos. 

Altaria tua, Domine virtutum: Rex meus, et Deus 
meus. 

Beati qui habitant in domo tua, Domine: in sae- 
cula saeculorum laudabunt te. 

Beatus vir cujus est auxilium abs te: ascensiones 
in corde suo disposuit, in valle lacrymarum, in loco 
quem posuit. 

Etenim benedictionem dabit legislator, ibunt de 
virtute in virtutem: videbitur Deus deorum in Sion. 

Domine Deus virtutum, exaudi orationem meam: 
auribus percipe, Deus Jacob. 

Protector noster aspice Deus: et respice in faciem 
Christi tui. 

Quia melior est dies una in atriis tuis: super millia. 

Elegi abjectus esse in domo Dei mei: magis quam 
habitare in tabernaculis peccatorum. 

Quia misericordiam et veritatem diligit Deus: gra- 
tiam et gloriam dabit Dominus. | 

Non privabit bonis eos qui ambulant in innocentia: 
Domine virtutum, beatus homo. qui sperat in te. 

Gloria Patri etc. 


Psalmus 84. 


Benedixisti, Domine, terram tuam: avertisti ca- 
ptivitatem Jacob. . 

Remisisti iniquitatem plebis tuae: operuisti omnia 
peccata eorum. 

Mitigasti omnem iram tuam: avertisti ab ira indi- 
gnationis (uae. 

Converte nos Deus salutaris noster: et averte iram 
tuam a nobis. 

Numquid in aeternum irasceris nobis? aut extendes 
iram tuam a generatione in generationem? 

Deus, tu conversus vivificabis nos: et plebs tua 
laetabitur in te. 

Ostende nobis, Domine, misericordiam tuam: et 
salutare tuum da nobis. 

Audiam quid lequatur in me Dominus Deus: quo- 
niam loquetur pacem in plebem suam. 

Etsuper sanctos suos: etin eos qui convertuntur ad cor. 

Verumtamen prope timentes eum salutare ipsius: 
ut inbabitet gloria in terra nostra. 

Misericordia et veritas obviaverunt sibi: justitia et 
pax osculatae sunt. 

Veritas de terra orta est: etjustitia de coelo prospexit. 

Etenim Dominus dabit benignitatem: et terra nostra 
dabit fructum suum. 

Justitia ante eum :ambulabit: e$ ponet in via gres- 
Sus suos. 
Gloria Patri eic. 


Psalmus 85. 


Inclina, Domine, aurem tuam, et exaudi me: quo- 
niam inops et pauper sum ego. 

Custodi animam meam, quoniam sanctus sum: sal- 
vum fac servum tuum, Deus meus, sperantem in te. 

Miserere mei, Domine, quoniam ad te clamavi tota 
die: laetifica animam servi tui, quoniam ad te, Do- 
mine, animam meam levavi. 

Quoniam tu, Domine, suavis et mitis: et multae 
misericordiae omnibus invocantibus te. 

Auribus percipe, Domine, orationem meam: et in- 
tende voci deprecationis meae. 

In die tribulationis meae clamavi ad te: quia ex- 
audisti me. : 

Non est similis tui in diis, Domine: et non est 
secundum opera tua. 

Omnes gentes quascumque fecisti, venient, et ado- 
rabunt coram te, Domine: et glorificabunt nomen tuum. 

Quoniam magnus es tu, et faciens mirabilia: tu es 
Deus solus. 

Deduc me, Domine, in via tua, et ingrediar in 
veritate t1a: laetetur cor meum, ut timeat nomen tuum. 

Confitebor tibi, Domine Deus meus, in toto corde 
meo: et glorificabo nomen tuum in aeternum. 

Quia misericordia tua magna est super me: et 
eruisti animam meam ex inferno inferiori. 

Deus, iniqui insurrexerunt super me, et synagoga 
potentium quaesierunt animam meam: ect non propo- 
suerünt te in conspectu suo. 

Et tw, Domine Deus, miserator et misericors: pa- 
tiens, et multae misericordiae, et verax. 

Respice in me, et miserere mei: da imperium tuum 
puero tuo, et salvum fac filium ancillae tune. 

Fac mecum signum in bonum, ut videant qui ode- 

runt me, et confundantur: quoniam tu, Domine, ad- 
juvisti me, et consolatus es me. 
Gloria Patri etc. 


Psalmus 115. 


Credidi, propter quod locutus suur: ego autem 
humiliatus sum nimis. 

Ego dixi in excessu meo: Omnis homo mendax. 

Quid retribuam Domino: pro omnibus, quae retri- 
buit mihi? 

Calicem salutaris accipiam: et nomen Domini in- 
vocabo. ` 

Vota mea Domino reddam coram omni populo ejus: 
pretiosa in conspectu Domini mors sanctorum ejus. 

0 Domine! quia ego servus tuus: ego servus tuus, 
et filius ancillae tuae. 

Dirupisti vincula mea: tibi sacrificabo hostiam lau- 
dis, e& nomen Domini invocabo. 

Vota mea Domino reddam in conspectu omnis po- 
puli ejus: in atriis domus Domini, in medio tui, Jeru- 
salem. 

Gloria Patri etc. 


Psalmus 129. 


De profundis clamavi ad te, Domine: Domine, 
exaudi vocem meam. 

Fiant aures tuae intendentes: in vocem. depreca- 
tionis meae. i 

Si iniquitates observaveris, Domine: Domine, quis 
sustinebit? 

Quia apud te propitiatio est: et propter legem 
tuam sustinui te, Domine. | 

Sustinuit anima mea in verbo ejus: speravit anima 
mea in Domino. 

A custodia matutina usque ad noctem: speret Israel 
in Domino. 

Quia apud Dominum misericordia: et copiosa apud 
eum redemptio. 

Et ipse redimet Israel: ex omnibus iniquitatibus ejus, 

Gloria Patri etc. 

Ant. Ne reminiscaris,. Domine, delicia nostra, vel 
parentum nostrorum: neque vindictam sumas de pec- 
catis nostris. 


` Postea Sacerdos dicit: 


Kyrie eleison. Christe eleison. Kyrie eleison. 
Pater noster etc. 

Et ne nos inducas in tentationem. 

Sed libera nos a malo. 

Ego dixi: Domine, miserere mei. 

Sana animam meam, quia peccavi tibi. 
Convertere, Domine, usquequo. 

Et deprecabilis esto super servos tuos. 
Fiat misericordia-tua. Domine, super nos. 
Quemadmodum speravimus in te. 
Sacerdotes tui induantur justitiam. 

Et sancti tui exultent. 

Ab occultis meis munda me, Domine. 

Et ab alienis parce servo tuo. 

Domine, exaudi orationem meam. 

Et clamor meus ad te veniat. 

Dominus vobiscum. R. Et cum spiritu tuo. 

Oremus. 


Aures tuae pietatis, mitissime Deus, inclina pre- 
cibus nostris, et gratia sancti Spiritus illumina cor 
nosirum: ut tuis mysteriis digne ministrare, teque 
aeterna caritate diligere mereamur. 

Deus, cui omne cor patet et omnis voluntas loqui- 
tur, et quem nullum latet. secretum: purifica per in- 
fusionem sancti Spiritus cogitationes cordis nostri, ut 
te perfecte diligere et digne laudare mereamur. 

Ure igne sancti Spiritus renes nostros et eor no- 
sirum, Domine: ut tibi casto corpore serviamus, et 
mundo corde placeamus. 

Mentes nostras, quaesumus Domine, Paraclitus, 

qui a te procedit, illuminet, et inducat in omnem, 
sicut tuus promisit Filius, veritatem. 

Adsit nobis, quaesumus Domine, virtus Spiritus 
sancti: quae et corda nostra clementer expurget, et 
ab omnibus tueatur adversis. 

Deus, qui corda fidelium sancti Spiritus illustra- - 
tione docuisti: da nobis in eodem Spiritu recta sapere, 
et de ejus semper consolatione gaudere. 

Conscientias nostras, quaesumus Domine, visitando 
purifica: ut veniens Dominus noster Jesus Christus 
Filius tuus, paratam sibi in nobis inveniat mansio- 
nem. Qui tecum vivit et regnat in unitate Spiritus 
sancti Deus, per omnia saecula saeculorum. Amen. 


ALIAE, ORATIONES ANTE MISSAM VEL COM- 
MUNIONEM. | 


Oratio sancti Ambrosii Episcopi. 
DIE DOMINICA. 


Summe Sacerdos et vere Pontifex, Jesu Christe, 
qui te obtulisti Deo Patri hostiam puram et immacu- 
latam, in ara crucis pro nobis miseris et peccatoribus, 
et qui dedisti nobis carnem tuam ad manducandum, et 
sanguinem tuum ad bibendum, et posuisti mysterium 
istud in virtute Spiritus sancti tui, dicens: Haec quo- 
tiescumque feceritis, in mei memoriam facietis ; 
rogo per hanc miram et ineffabilem caritatem, qua nos 
miseros et indignos sic amare dignatus es, ut lavares 
nos a peccatis nostris in sanguine tuo: doce me ser- 
vum tuum indignum quem, inter cetera dona tua, 
etiam ad officium sacerdotale vocare dignatus es, nul- 
lis meis meritis, sed sola dignatione misericordiae tuae; 
doce me, quaeso, per Spiritum sanctum tuum, tantum 
tractare mysterium ea reverentia et honore, ca devo- 
tione et timore, quibus oportet et decet. Fac me per 
gratiam (uam semper illud de tanto mysterio credere 
et intelligere, sentire et firmiter tenere, dicere et co- 
gitare, quod tibi placet, et expedit animae meae. Intret 

Spiritus tuus bonus in cor meum, qui sonet ibi sine 
.Sono, et sine strepitu verborum loquatur omnem veri- 
tatem. Profunda quippe sunt nimis, et sacro tecta 
velamine. Propter magnam clementiam tuam concede 
mihi Missarum solemnia mundo corde et pura mente 
celebrare. Libera cor meum ab immundis et nefandis, 
vanis et noxiis cogitationibus. Muni me beatorum an- 
gelorum pia et fida custodia, ac tutela fortissima, ut 
kostes omnium bonorum confusi discedant. Per virtu- 
tem tanti mysterii et per manum sancti angeli tui re- 
pelle a me et a cunctis servis tuis, durissimum spiritum 
superbiae et caenodoxiae, invidiae et blasphemiae, for- 
nicationis ei immunditiae, dubietatis. et diffidentiae. 
Confundantur qui nos persequuntur: pereant illi, qui 
nos perdere festinant. 


FERIA II. 


Rex virginum, et amator castitatis et integritatis, 
coelesti rore benedictionis tuae exstingue in corpore 
meo fomitem ardentis libidinis, ut maneat. in me te- 
nor castitatis corporis et animae. Mortifica in membris 
meis carnis stimulos, omnesque libidinosas commotio- 
nes: et da mihi veram et perpetuam castitatem cum 
ceteris donis tuis, quae tibi placent in veritate, ut 
sacrificium laudis casto corpore et mundo corde váleam 
tibi offerre. Quanta enim, Domine Jesu Christe, cor- 
dis contritione et lacrymarum fonte, quanta reveren- 
tia et tremore, quanta corporis castitate et animae 
puritate, istud divinum et coeleste sacrificium est cele- 
brandum, ubi caro tua in veritate sumitur, ubi sanguis 
tuus in veritate bibitur, ubi ima summis, terrena di- 
vinis junguntur, ubi adest sanctorum angelorum prae- 
sentia, ubi tu es sacrificium et sacerdos mirabiliter et 
ineffabiliter constitutus! 


FERIA III. 


Quis digne hoc celebrare poterit, nisi tu, Deus 
omnipotens, offerentem feceris dignum? Scio, Domine, 

et vere scio, et idipsum pietati tuae conflteor, quia non 
sum dignus accedere ad tantum mysterium, propter 
nimia peccata mea, et infinitas negligentias meas. Sed 
scio, et veraciter ex toto corde meo credo, et ore 
confiteor, quia tu potes me facere dignum, .qui solus 
potes facere mundum de immundo conceptum semine, 
et de peccatoribus justos et sanctos. Per hanc omni- 
potentiam tuam te rogo, Deus meus, ut concedas mihi 
peccatori, hoc sacrificium celebrare cum timore et tre- 
more, cum cordis puritate et lacrymarum fonte, cum 
laetitia spirituali et coelesti gaudio. Sentiat mens mea 
dulcedinem beatissimae praesentiae tuae, et excubias 
sanctorum angelorum tuorum in circuitu meo. 


FERIA IV. 


Ego enim, Domine, memor venerandae passionis 
tuae, accedo ad altare tuum, licet peccator, ut offeram 
tibi "sacrificium quod tu instituisti, et offerri praece- 
pisti in commemorationem tui, pro salute nostra. Sus- 
cipe illud, quaeso, summe Deus, pro Ecclesia sancta 
tua, et pro populo quem acquisivisti sanguine tuo. Et 
quoniam me peccatorem inter te et eumdem populum 
tuum medium esse voluisti, licet in me aliquod boni 
operis testimonium non agnoscas, officium saltem dis- 
pensationis creditae non recuses; nec per me indignum 
eorum salutis pereat pretium, pro quibus victima fa- 
ctus salutaris, dignatus es esse redemptio. Profero 
etiam, Domine (si digneris propitius intueri), tribula- 
liones plebium, pericula populorum, captivorum ge- 
mitus, miserias orphanorum, necessitates peregrino- 
rum, inopiam debilium, desperationes languentium, 
defectus senum, suspiria juvenum, vota virginum, la- 
menta viduarum. 

FERIA V. 


Tu enim misereris omnium, Domine, et nihil odisti 
eorum quae fecisti. Memorare quae sit nostra substan- 
tia: quia tu Pater noster es, quia tu Deus noster es; 
ne irascaris satis, neque multitudinem viscerum tuo- 

rum super nos contineas. Non enim in justificationibus 
nostris prosternimus preces ante faciem tuam, sed in 
miserationibus tuis multis. Aufer a nobis iniquitates 
nostras, et ignem sancti Spiritus in nobis clementer 
accende; Aufer cor lapideum de carne nostra, et da 
nobis cor carneum, quod te amet, te diligat, te dele- 
ctetur, te sequatur, te perfruatur. Oramus, Domine, 
clementiam tuam, ut sereno vultu familiam tuam, sacri 
tui nominis officia praestolantem, aspicere digneris; 
et ut nullius sit irritum votum, nullius vacua postu- 
latio, tu nobis preces suggere, quas ipse propitius 
audire et exaudire delecteris. 


FERIA VI. 


Rogamuüs etiam te, Domine, sancte Pater, pro 
spiritibus fidelium defunctorum, ut sit illis salus, sani- 
tas, gaudium et refrigerium, hoc magnum pietatis 
sacramentum. Domine Deus meus, sit illis hodie magnum 
et plenum convivium de te pane vivo, qui de coelo 
descendisti, et das vitam mundo; de tua carne sancta 
et benedicta, Agni videlicet immaculati, qui tollit pec- 
cata mundi, quae de sancto et glorioso beatae Virginis 
Mariae utero est assumpta, et de Spiritu sancto con- 
cepta; ac,de illo pietatis fonte, qui per lanceam mili- 
tis ex tuo sacratissimo latere emanavit: ut exinde 
refecti et satiati, refrigerati et consolati, exultent in 
laude et gloria tua. Peto clementiam tuam, Domine, 
ut descendat super panem tibi sacrificandum plenitudo 
tuae benedictionis, et sanctificatio tuae divinitatis. 
Descendat etiam, Domine, illa sancti Spiritus tui invi- 
sibilis, incomprehensibilisque majestas, sicut quondam 
in patrum hostias descendebat: qui oblationes nostras 
corpus et sanguinem tuum efficiat, et me indignum 
sacerdotem doceat tantum tractare mysterium cum 
cordis puritate et lacrymarum devotione, cum reve- 
rentia et tremore; ita ut placide ac benigne suseipias 
sacrificium de manibus meis ad salutem omnium tam 
vivorum quam defunctorum. 

SABBATO. 


Rogo etiam te, Domine, per ipsum sacrosanctum 
mysterium corporis et sanguinis tui, quo quotidie in 
Ecclesia tua pascimur et potamur, abluimur et sancti- 
ficamur, atque unius summae divinitatis participes ef- 
ficimur: da mihi virtutes tuas sanctas, quibus repletus, 
bona conscientia ad altare tuum accedam, ita ut haec 
coelestia sacramenta efficiantur mihi salus et vita. Tu 
enim dixisti ore tuo sancto et benedicto: Panis quem 
ego dabo, caro mea est pro mundi vita. Ego sum Pa- 
nis vivus qui de coelo descendi. Si quis manducaverit 
ex hoc Pane, vivet in aeternum. Panis dulcissime, sana 
palatum cordis mei, ut sentiam suavitatem amoris tui. 
Sana illud ab omni languore, ut nullam praeter te 
sentiam dulcedinem. Panis candissime, habens omne 
delectamentum et omnem saporem, qui nos semper 
reficis, et numquam in te deficis: comedat te cor meum, 
et dulcedine saporis tui repleantur viscera animae meae. 
Manducat te angelus ore pleno; manducet te peregri- 
nus homo pro modulo suo, ne deficere possit in via, 
tali recreatus viatico. Panis sancte, Panis vive, Panis 
munde, qui descendisti de coelo, et das vitam mundo, 
veni in cor meum, et munda me ab omni inquina- 
mento carnis et spiritus. Intra in animam meam, sana 
et munda me interius et exterius. Esto tutamen et 
continua salus animae et corporis mei. Repelle a me 
insidiantes mihi hostes: recedant procul a praesentia 
potentiae tuae, ut foris et intus per te munitus, recto 
tramite ad tuum regnum perveniam, ubi non in myste- 
riis, sicut in hoc tempore agitur, sed facie ad faciem te 
videbimus, cum tradideris regnum Deo et Patri, et eris 
Deus omnia in omnibus. Tunc enim me de te satia- 
bis satietate mirifica, ita ut nec esuriam, nec sitiam 
in aeternum. Qui cum eodem Deo Patre, et Spiritu 


reise vivis et regnas per omnia saecula saeculorum. 
en. 

Alia Oratio ante Missam. 


Ad mensam dulcissimi convivii tui, pie Domine 
Jesu Christe, ego peccator de propriis meritis nihil prae- 
sumens, sed de tua confidens misericordia et bonitate, 
accedere vereor et contremisco. Nam cor et corpus 
habeo multis criminibus maculatum, mentem et linguam 
non caute custoditam. Ergo, o pia Deitas! o tremenda 
Majestas! ego miser inter angustias deprehensus, ad te 
fontem misericordiae recurro, ad te festino sanandus; 
sub tuam protectionem fugio, et quem judicem sustinere 
nequeo, Salvatorem habere suspiro. Tibi, Domine, 
plagas meas ostendo; tibi verecundiam meam detego. 
Scio peccata mea multa et magna, pro quibus timeo. 
Spero in misericordias tuas, quarum non est numerus. 
Respice ergo in me oculis misericordiae tuae, Domine 
Jesu Christe, Rex aeterne, Deus et homo, crucifixus 
propter hominem. Exaudi me sperantem in te: miserere 
mei pleni miseriis et peccatis, tu qui fontem miserationis 
numquam ianare cessabis. Salve, salutaris Victima, 
pro me et omni humano genere in patibulo crucis 
oblata. Salve nobilis et pretiose Sanguis de vulneribus 
crucifixi Domini mei Jesu Christi profluens, et peccata 
totius mundi abluens. Recordare, Domine, creaturae 
tuae, quam tuo sanguine redemisti. Poenitet me pec- 
casse, cupio emendare quod feci. Aufer ergo a me, 
clementissime Pater, omnes iniquitates et peccata mea, 
ut purificatus mente et corpore, digne degustare merear 
sancta sanctorum: et concede, ut sancta praelibatio 
corporis et sanguinis tui, quam ego indignus sumere 
intendo, sit peccatorum meorum remissio, sit delictorum 
perfecta purgatio, sit turpium cogitationum effugatio, 
ac bonorum sensuum regeneratio, operumque tibi placen- 
tium salubris efficacia, animae quoque et corporis contra 
inimicorum meorum insidias firmissima tuitio. Amen. 


Oratio S. Thomae Aquinatis. 


Omnipotens sempiterne Deus, ecce accedo ad sacra- 
mentum unigeniti Filii tui Domini. nostri Jesu Christi: 

accedo tamquam infirmus ad medicum vitae, immundus 
ad fontem misericordiae, caecus ad lumen claritatis 
aeternae, pauper et egenus ad Dominum coeli et terrae. 
Rogo ergo immensae largitatis tuae abundantiam, qua- 
tenus meam curare digneris infirmitatem, lavare foedi- 
tatem, illuminare caecitatem, ditare paupertatem, ve- 
stire nuditatem: ut panem angelorum; Regem regum, 
et Dominum dominantium, tanta suscipiam reverentia 
et humilitate, tanta contritione et devotione, tanta puri- 
tate et fide, tali proposito et intentione, sicut expedit 
saluti animae meae. Da mihi, quaeso, Dominici corporis 
et sanguinis non solum suscipere sacramentum, sed 
etiam rem et virtutem sacramenti. O mitissime Deus! 
da mihi corpus unigeniti Filii tui Domini nostri Jesu 
Christi, quod traxit de Virgine Maria, sic suscipere, 
ut corpori suo mystico merear incorporari, et inter ejus 
membra connumerari. O amantissime Pater! concede 
mihi dilectum Filium tuum, quem nunc velatum in via 
suscipere propono, revelata tandem facie perpetuo con- 
templari. Qui tecum vivit et regnat in unitate Spiritus 
sancti Deus, per omnia saecula saeculorum. Amen. 


PROTESTATIO FACIENDA ANTE MISSAM. 


Gregorius XIII. Pontifex Mar. concessit cuilibet 
sacerdoti, hanc orationem devote ante Missam 
recitanti, quinquaginta annorum Indulgentiam. 


Ego volo celebrare Missam, et conficere corpus et 
sanguinem Domini nostri Jesu Christi, juxta ritum 
sanctae Romanae Ecclesiae, ad laudem omnipotentis 
Dei, totiusque Curiae triumphantis, ad utilitatem meam, 
totiusque Curiae militantis, pro omnibus qui se com- 
mendaverunt orationibus meis in genere et in specie, 
et pro felici statu sanctae Romanae Ecclesiae. Amen. 

Gaudium cum pace, emendationem vitae, spatium 
verae poenitentiae, gratiam et consolationem sancii 
Spiritus, perseverantiam in bonis operibus, tribuat 
nobis omnipotens et misericors Dominus. Amen. 

ORATIO AD 8. JOSEPHUM. 


Pius VII. P. P. die 22. Sept. 1802 omnibus 
Sacerdotibus, qui unte Ss. Missae Sacrificium ora- 
tionem sequentem devote recitacerint, TONGEN 
unius anni concessit. 


© felicem virum beatum Joseph, cui datum est, 
Deum, quem multi reges voluerunt videre, et non vi- 
derunt, audire, et non audierunt, non solum videre et 
audire, sed portare, deosculari, vestire et custodire. 

W. Ora pro nobis, beate Joseph. 

R. Ut digni efficiamur promissionibus Christi. 


Oremus. 


Deus qui dedisti nobis regale sacerdotium, praesta 
quaesumus, ut sicut beatus Joseph unigenitum Filium 
tuum natum ex Maria Virgine suis manibus reverenter 
tractare meruit et portare, ita nos facias cum cordis 
munditia et operis innocentia tuis sanctis altaribus de- 
servire, ut sacrosanctum Filii tui Corpus et Sanguinem 
hodie digne sumamus, et in futuro saeculo praemium 
habere mereamur aeternum. Per Christum Dominum 
nostrum. B. Amen. ` 


PRECES PRIVATAE ANTE MISSAE CELEBRA- 
o TIONEM. 


I. Directio intentionis ante Missam. 


Domine Deus, ego indignus servus tuus intendo 
hoc mane, quam maximo possum amoris, reverentiae 
et devotionis affectu, sanctissimum Missae sacrificium 
Majestati tuae, cui soli debetur, offerre juxta ritum 
sanctae Romanae Ecclesiae; et ex nunc offero illud, 
una cum omnibus sacrificiis tibi gratissimis, simulque 
pretium sanguinis Domini Jesu, merita beatae Virginis, 
et omnium sanctorum, totiusque Ecclesiae preces et 
laudes: in unione illius sacrificii quod Christus in ul- 

tima .coena instituit, et in cruce consummavit, facius 
ipse sacerdos et victima: affectu et nomine ejusdem 
Domini nostri Jesu Christi, et ejus sponsae Ecclesiae: 
ex puro tui amore, ac desiderio tui beneplaciti semper 
et in omnibus perficiendi. 

Offero tibi illud in protestationem supremae et in- 
creatae tuae excellentiae, dominii tui in omnes crea- 
turas, et nostrae subjectionis ac dependentiae a te: in 
gratiarum actionem omnium benefactorum ulli umquam 
creaturae collatorum et conferendorum; in plenam 
abolitionem omnis injuriae ab ullo umquam tibi irro- 
gatae vel inferendae: ac in cultum latriae tibi soli 
debitum cum omnibus adorationibus Christi, beatae 
Virginis, et omnium angelorum et sanctorum: item in 
augmentum gaudii humanitatis Domini nostri Jesu 
Christi, in memoriam vitae et passionis ejusdem, et in 
augmentum gloriae ac beatitudinis immaculatae Vir- 
ginis, omniumque angelorum et sanctorum. 

Offero etiam illud in gratiarum actionem pro omni- 
bus beneficiis mihi collatis, in satisfactionem pro pec- 
catis meis, de quibus summopere doleo, propter of- 
fensam et injuriam quam tibi irrogavi, et pro omnibus 
meis praesentibus et futuris animae et corporis neces- 
sitatibus. 

.Offero demum pro omnibus vivis atque defunctis, 
pro quibus Dominus noster Jesus Christus et beata 
Virgo ejus mater sciunt et volunt ut sacrificem: pro 
parentibus, amicis, consanguineis, ac benefactoribus 
meis: pro omni gradu sanctae catholicae Ecclesiae: pro 
christianorum principum unione, haeresum et schis- 
matum extirpatione, omnium infidelium nationum con- 
versione: pro totius cleri et omnium statuum religio- 
sorum sanctificatione, conservatione, et augmento: pro 
animarum in purgatorio existentium liberatione: maxime 
autem pro NN. qui eleemosynam dederunt aut reli- 
querunt, ut secundum eorum voluntatem hanc Missam 
celebrem, quibus intendo hunc fructum applicare, 
quantum scis me posse vel debere. 

Respice ergo in me indignissimum famulum tuum, 
quem pro vivis et defunctis legatione apud te fungi 
voluisti, ut defunctis requiem indulgeas, et vivis ve- 
niam gratiamque concedas, tibi recte fideliterque ser- 
viendi, et in amore tuo usque in finem perseverandi. 
Amen. 


II. Actus praecipuarum virtutum. 


1. Credo in te, Deus prima veritas, propter infi- 
nitam auctoritatem tuam. 2. Adoro te, propter increa- 
tam excellentiam tuam. 3. Spero in te, propter immen- 
sam misericordiam tuam, 4. Amo te, propter summam 
bonitatem et amabilitatem tuam. 5. Confundor et eru- 
besco, quod te infinito non contentus, exigua et appa- 
rentia bona .quaesierim. 6. Doleo de peccatis meis 
propter te, quem super omnia diligo; et paratus tibi 
in hac vita satisfacere, propono, te adjuvante, ple- 
nam et perfectam emendationem. . 7. Tibi gratias ago 
pro universis, quibus me cumulare non cessas, bene- 
ficiis. 8. Quidquid habeo vel possideo, id tibi totum 
restituo, ac tuae prorsus voluntati trado gubernandum. 
9, Omnibus qui me offenderunt, toto corde ignosco, 
propter amorem tuum. 10. Rogo te, per sanctissimam 
Filii tui passionem, miserere animae meae in egressu 
suo et perduc eam, omnibus sacramentis munitam, in 
vitam aeternam. Amen. 


III. Oratio deprecatíca. 


Deus, qui de indignis dignos facis, et de pecca- 
toribus justos, et de immundis mundos: munda cor 
meum et corpus meum ab omni contagione et sorde 
peccati et fac me dignum atque strenuum sanctis alta- 
ribus tuis ministrum: et concede propitius, ut in hoc 
altari, ad quod indignus accedo, hostias acceptabiles 
atque placabiles offeram pietati tuae pro peccatis et 
offensionibus, innumerisque et quotidianis excessibus 
meis, atque cunctorum simul christianorum culpis ab- 
luendis: et per eum sit tibi votum meum acceptabile, 

9** 

qui se tibi, Deo Patri, pro nobis obtulit hostiam et 
sacrificium, quique tecum vivit et regnat in unitate 
Spiritus sancti Deus etc. 


IV. Alia Oratio praeparatoría. 
Ex Liturgia 8. Basilii, 


Domine, qui nosti corda omnium, sancte et in 
sanctis requiescens, solus sine peccato, et potens ad 
remissionem peccatorum concedendam: tu, Domine, scis 
indignitatem meam, meque minus praeparatum, nec 
sufücienter dispositam, ut accedam ad ministerium hoc 
iuum sanctum. Sed nec tanta mihi confidentia est, ut 
accedam et aperiam os meum coram gloria tua sancta; 
sed secundum multitudinem clementiae tuae ignosce 
mihi peccatori, et concede mihi, ut inveniam gratiam 
et misericordiam in hac hora, et mitte mihi virtutem 
ex alto, ut incipiam et praeparem,- perficiamque, sicut 
tibi placitum est, ministerium tuum sanctum, secun- 
dum beneplacitum voluntatis tuae. Jta, Domine, esto 
nobiscum, esto socius operis nostri; benedic nobis; tu 
es enim remissio peccatorum nostrorum, lux animarum 
nostrarum, vita, fortitudo et fiducia nostra: tu es 
ipse cui sursum mittimus laudem, gloriam et adora- 
tionem, Pater, Fili, et Spiritus sancte, nunc et sem- 
per, et usque in saecula saeculorum omnium. Amen. 


V. Tres petitiones ad B. Virginem pro digna dispo- 
sitione ad S. Missae Sacrificium. 
Ex B. Gertrude, lib. IV, c. 40. 


1. Castissima Virgo Maria, rogo te per illam inno- 

centissimam puritatem, qua Filio Dei, in utero tuo 
virginali, placitam mansionem praeparasti, ut tuis pre- 
cibus ab omni macula merear emundari. 
. 2. Humillima Virgo, rogo te per profundissimam 
illam humilitatem, qua super omnes choros angelorum 
et sanctorum meruisti exaltari, ut tuis precibus sap- 
pleantur omnes negligentiae meae. 

9. Amabilissima Virgo Maria, rogo te per singu- 


— 


ANTE MISSAE CELEBRATIONEM. 208 


larem ac tantum illum amorem, qui sanctam animam 
tuam inseparabiliter Deo conglutinavit, ut tuis precibus 
praestetur mihi copia requisitorum meritorum. Amen. 


VI. Oratio ad Sanctos quorum festum agitur. 


© sancti et sanctae Dei, quorum hodie memoriam 
in terris celebramus, ego miser et indignus peccator, 
de vestris meritis confidens, intendo hoc mane offerre 
sanctissimum sacrificium corporis et sanguinis D. N. 
J. C. pro vestro honore et gloria. Precor vos humili- 
ter et devote, ut pro me hodie intercedere dignemini, 
quatenus tantum sacrificium digne et acceptabiliter 
offerre valeam, et eum vobiscum ac cum omnibus 
electis ejus in aeternum laudare merear. Amen. 


VII. Oratio ad omnes Angelos et Sanctos. 


Angeli, Archangeli, Throni, Dominationes, Princi- 
patus, Potestates, Virtutes coelorum, Cherubim atque 
Seraphim, omnes Sancti et Sanctae Dei, inprimis di- 
lecti patroni, intercedere dignemini pro humili servo 
vestro, ut hoc sacrificium Deo- omnipotenti digne va- 
leam offerre, ad laudem et gloriam nominis sui, ad 
utilitatem meam, totiusque Ecclesiae suae sanctae. 
Amen. 


VIII. Zerna amoris suspiria ad Jesum ante Missam. 


1. Accende, o Jesu! igne amoris tui cor meum, 
quod tibi in holocaustum offero, omnesque terreni 
amoris flammas exstngue, ut nihil in mundo mihi 
placeat praeter te: in amore tui vivere cupio, et mori 
exopto. 

2. Vota tua, mi Jesu! haec sunt: Venite ad me 
omnes qui laboratis, et onerati estis, et ego reficiam 
vos; et expansis in cruce brachiis, me exspectas. En 
venio, o Jesu! Admitte me, obsecro, et concede, ut in 
amoris tui complexu tibi semper conjunctus permaneam. 

3. Praecipitur mihi, ne-appaream in conspectu 
tuo vacuus; sed quid dabo tibi, mi Jesu? Accipe tuae 

bonitatis dona, animae meae facultates, quas tibi in 
obsequium offero, memoriam, intellectum, voluntatem. 
Tui solius meminerim: nihil sciam extra te: nibil 
amem praeter te: nec in ulla re mea, sed tua voluntas 
fiat. Amen. 


PRAEPARATIO BREVIOR AD MISSAM, 


facienda quando pet tempus longiorem facere non 
‘licebit. 


I. INVOCATIO S. SPIRITUS. 


Antiph. Neni, sancte Spiritus, reple tuorum corda 
fidelium, et tui amoris in eis ignem accende. 

X. Emitte Spiritum tuum, et creabuntur. 

B. Et renovabis faciem terrae. 


Oremus. 


Deus qui corda fidelium sancti Spiritus illustratione 
docuisti: da nobis in eodem Spiritu recta sapere, et 
de ejus semper consolatione gaudere. Per Dominum 
nostrum Jesum Christum Filium tuum, qui tecum vivit 
et regnat in unitate ejusdem Spiritus sancti Deus etc. 


IIl. ACTUS CONTRITIONIS. 


Domine, Deus meus, propitius'esto mihi peccatori. 
Poenitet me peccasse: cupio emendare quod feci. Aufer 
a me, quaeso, omnes iniquitates meas, ut purificatus 
mente et corpore valeam ad sancta sanctorum introire. 


III. ACTUS FIDEI. 


Domine Jesu Christe, qui es Sacerdos in aeternum, 
quique dixisti: Caro mea vere est cibus, et sanguis 
meus vere est potus; ego credidi, quia tu es Christus, 
Filius Dei vivi, qui in hunc mundum venisti, et in 
hoc Sacramento praesens redderis. Adauge mihi fidem. 

IV. ACTUS SPEI. 


In te solo spem meam colloco, dulcissime Jesu, 
quia tu es salus et virtus mea, tu refugium et firma- 
mentum meum, tu fons omnium bonorum. Miserere mei, 
et salva me, qui nunquam deseris sperantes in te. 


V. ACTUS CARITATIS. - 


© quanta vis amoris cor tuum succendit, aman- 
tissime Jesu, cum, transiturus de hoc mundo ad Patrem, 
mensam parasti nobis habentem omne delectamentum, 
et omnem saporem suavitatis! Pro hac tua ineffabili 
benignitate amo te, Deus meus; et ut numquam tes- 
sem amare te, amorem meum teipso inflamma, qui 
esca et pabulum amoris es. 


VI. ACTUS DESIDERII. 


Quemadmodum desiderat cervus ad fontes aquarum, 
ita desiderat anima mea ad te, Salvator meus, Domine 
Jesu. Trade te mihi, et sufficit. Nam praeter te nulla 
consolatio valet. Sine te esse nequeo, et sine visita- 
tione tua vivere non valeo. 


VII. ACTUS HUMILITATIS. 


Immense, tremende, potentissime et incomprehen- 
sibilis Deus, quis es tu, et quis sum ego, ut digneris 
venire aed me, mecum epulari, et mansionem apud me 
facere? Domine, non sum dignus, ut intres sub tectum 
meum; sed tantum dic verbo, et sanabitur anima mea. 


VIII. INTENTIONUM DIRECTIO. 
Intentio generalis. 


Domine Jesu Christe, in unione illius divinae in- 
tentionis, qua ipse in ultima coena, et in ara crucis, 
sacrificium corporis et sanguinis tui Deo Patri obtulisti, 
hoc idem sacrificium ei offerre intendo. Complaceat 
sibi, o Jesu! in te; et per te propitius nobis sit in 
vitam aeternam. Amen. 

Ego volo celebrare Missam etc., uf supra pag. 198. 

Intentio particularis. 


Ego volo venerari et colere specialiter per hoc sacro- 
sanctum Missae sacrificium mysterium v. g. Incarna- 
tionis, Eucharistiae etc., vel sanctum N.; gratias agere 
praesertim pro beneficio, v. g. baptismi, ordinis sacri; 
veniam exorare inprimis de peccato, v. g. superbiae, 
luxuriae eic.; tandem impetrare virtutem, v. g. humi- 
litatis, castitatis, patientiae etc. Accepta sit tibi, Do- 
mine, haec intentio mea, et illam velis habere ratam. 


Intentio personalis. 


Ego volo sacrum facere principaliter pro N. pro 
quo teneor celebrare: ut, quae juste postulat, consequi 
mereatur. Domine, suscipe, serva, et miserere. 


IX. ORATIO AD POSTULANDAM MENTIS PURI- 
; TATEM. 


Ex Sacrament. S. Gregorii. 


Fac me, quaeso, omnipotens Deus, ita justitia indui, 
ut in sanctorum tuorum merear exaltatione laetari; 
quatenus emundatus ab omnibus sordibus peccatorum, 
consortium .adipiscar placentium sacerdotum, meque 
tua misericordia a vitiis omnibus exuat, quem reatus 
propriae conscientiae gravat. Per Christum. 


X. ORATIO AD IMPETRANDAM DEVOTIONIS 
GRATIAM. 


Ex libro de Imit. Christi. 


Domine Deus meus, omnia bona mea tu es. Et 
quis ego sum, ut audeam ad te loqui? Ego sum pau- 
perrimus servulus tuus et abjectus vermiculus, multo 
pauperior et contemptibilior, quam scio et dicere au- 
deo. Memento tamen, Domine, quia nihil sum, nihil 
habeo, nihilque valeo. Tu solus bonus, justus et san- 
cius. Tu omnia potes, omnia praestas, omnia im- 
ples, solum peccatorem inanem relinquens. Reminiscere 
miserationum tuarum, Domine, et imple cor meum 
gratia tua, qui non vis vacua esse opera tua. Noli 


AD MISSAM. 201 


avertere faciem tuam a me; noli visitationem tuam 
prolongare; noli consolationem tuam abstrahere, ne 
fiat anima mea sicut terra sine aqua tibi. Ministra 
devotionis aquas ad irrigandam faciem terrae, ad pro- 
ducendum fructum bonum et optimum. Eleva mentem 
pressam mole peccatorum, et ad coelestia totum desi- 
derium meum suspende, ut, gustata suavitate supernae 
felicitatis, pigeat de terrenis cogitare. Amen. 


XI. ORATIO S. BERNARDI AD B. MARIAM VIRGINEM. 


Per te accessum habeamus ad Filium, o benedicta 
Virgo Maria, inventrix gratiae, genitrix vitae, mater 
salutis! ut per te nos suscipiat, .qui per te datus est 
nobis. Excuset apud ipsum integritas tua culpam 
nostrae corruptionis, et humilitas tua, Deo tam grata, 
nostrae veniam impetret vanitati et superbiae. Copiosa 
caritas tua nostrorum cooperiat multitudinem pecca- 
torum, et foecunditatem nobis conferat meritorum. 0 
domina nostra, medlatrix nostra, advocata nostra! 
tuo Filio.nos reconcilia, tuo Filio nos commenda, tuo 
Filio nos repraesenta. Fac, o benedicta, per gratiam 
quam invenisti, per praerogativam quam meruisti, per 
misericordiam quam peperisti, ut qui, te mediante, 
fieri dignatus est particeps infirmitatis et miseriae 
nostrae, te quoque intercedente participes faciat nos 
gloriae beatitudinis suae, Jesus Christus, Filius tuus, 
Dominus noster, qui est super omnia Deus benedictus 
in saecula. Amen. 


XII. ORATIO AD OMNES SANCTOS. 


Angeli, Archangeli, Throni, Dominationes, Prin- 
cipatus, Potestates, Virtutes coelorum, Cherubim ac 
Seraphim, omnes Sancti et Sanctae Dei, maxime vos 
quorum hodie memoriam agimus, succurrite mihi, 
quaeso, vestris precibus: ut Ss. hoc sacrificium viva 
fide, ferventi caritate et plena devotione perficiam, 
perque ejus continuum et salutiferum usum vestro 
dignus consortio tandem inveniar. Amen. 

XH. CONCLUSIO. 


Domine Deus meus, modica heu nimis et imper- 
fecta valde est ista ad omnibus grandius opus prae- 
paratio mea. Idcirco offero tibi sanctitatem et virtutes 
dilectissimi Filii tui, simulque beatae semper Virginis 
Mariae et omnium sanctorum fervorem et devotionem, 
ut illorum merita suppleant quidquid mea non valet 
infirmitas. Suscipe. propitius et miserere." Amen. 


PIA PRAEPARATIONIS AD MISSAM EXERCITIA 
PRO SINGULIS HEBDOMADAE DIEBUS. 


iam non possunt omnes habere unum exercitium, sed aliud isti, 
aliud illi magis deservit, et etiam pro temporis congruentia diversa 
placent exercitia; ideo sequentia hic inserere visum est expedire, 
ex quibus hoc quisque seliget, quo se magis affici. senserit. 


"DOMINICA. 


Accessuri ad sacrum convivium, in quo Chri- 
stus ipse sumitur, non immerito Christi quoque 
verba, et ipsam, quam de sacro illius ore hausi- 
mus, orationem, velut benedictionem mensae prae- 
mittemus. Sacerdos quidem in Missa paulo ante 
Communionem eam recitat; sed in ea ante Missam 
perutiliter quoque meditabitur; quin et communi- 
caturus quisque hinc facile ptos affectus Aauriet. 
Dicamus ex intimo animi sensu: 


Pater noster, 


potentissime, sapientissime, clementissime, qui, ut 
dulcedinem tuam in filios demonstrares, pane suavis- 
simo de coelo praestito esurientes reples, et, quae 
creasti, omnia tam paterne et mirabiliter alis, foves 
ac conservas: ecce et ego unus, licet vilissimus, filiorum 
tuorum, confidenter nunc levo oculos meos ad te, gui 
es in coelis, ut tu paternae benevolentiae oculis re- 
spicias super me miserum et inopem, procul agentem 

a facie Patris, inter filios Evae, in valle lacrymarum, 
exsulem et peregrinum super terram, et suspirantem 
ad te dulcissimum Patrem meum. Quid vero nume 
potissimum petam a te, nisi ut: 


Sanctificetur nofnen tuum. 


Hoc enim est praecipuum votum et desiderium cordis 
mei, ut omnia quae facio, dico, cogito, cedant ad 
majorem gloriam nominis tui. Et nunc praecipue cum 
ad sacra mystería corporis et sanguinis Filii tui venio, 
hoc unum intendo, hoc unice desidero, ut laudetur 
suprema majestas, potestas, bonitas et sapientia tua, 
cui debetur ab omni creatura omnis honor et gloria, 
aeterna laus et gratiarum actio, quia sic dilexisti nos, 
ut Filium tuum unigenitum nobis dares, et in cibum, 
et in salutis pretium. Pro quo, cum digne a nobis. 
laudari nequeas, utinam ipse Filius tuus clarificet te. 
Nam et tu exaltasti eum super omnia, et dedisti illi 
nomen quod est super omne nomen. 


Adveniat regnum tuum, 


cujus regni felicitatem et delicias in hoc Sacramento 
praelibamus. Dedisti enim nobis, in pignus futurae 
gloriae, corpus et sanguinem Filii tui, et sic nos 
quoque per gratiam adoptionis fecisti tibi haeredes, 
. cohaeredes autem Christi. 

Interim vero, dum adhuc in exilio peregrinamur a 
Domino, fac nos sic uti hoc sacro pignore, ut in dies 
magis magisque in nebis proficiat regnum tuum gra- 
tiae, ct tandem perveniat in nos regnum tuum gloriae. 


Fiat voluntas tua. 


Quae est autem voluntas tua, nisi sanctificatio 
nostra, maxime cum accessuri sumus ad haec sancia 
sanctorum? Vis etiam ut manducemus carnem Filii 
hominis, et bibamus ejus sanguinem; alias non habi- 
turi vitam in nobis. Quis autem hoc facere praesu- 
meret, conscius infirmitatis suae, nisi id tam amanter 

et dignanter tu una cum Filio velles et praeciperes? 
(Nam idem est utrique velle, .idem posse). Quia ergo 
ita vis, fiat quod vis, et quomodo vis. Nempe sanctos 
nos esse vis, quia sanctus est, imo sanctus sanctorum, 
ad quem accedimus, Filius tuus. Sed quis sanctum 
faciet, nisi tu? Da quod jubes. Fac ut sancta non 
(ractemus nisi sancte, caste et religiose. Unde sicut 
in coelo sancti pleno ore, puro.corde, et ardenti desi- 
derio manducant hunc panem vivum revelata facie; 
ita et nos dn terra magno desiderio et puro affectu 
comedamus eum sub speciebus velatam, donec et nos 
cum electis fruamur illo in propria specie, et satiemur 
ab.ubertate domus tuae. 


Panem nostrum quotidianum da nobis hodie. 


Oculi enim omnium in te sperant, Domine, et tu 
das illis escam in tempore opportuno. Tu aperis manum 
tuam, et imples omne animal benedictione. Et mihi 
deesse poteris? Scis autem, Domine, quia non minus 
anima quam corpus cibo reparari indiget, ut vivat. 
Nam sicut illud naturalis calor, sic hanc aestus concu- 
piscentiae continuo depascitur. Sed o felices filios, qui 
in domo tanti Patris (Ecciesiae) sic abundant panibus! 
Hic panis gratiae et verbi Dei copiose frangitur. Hic 
panis sacramentorum, et praesertim panis ille vivus, 
qui de coelo descendit, qui natus in Bethlehem, id est 
in domo panis, panis 'angelorum, manna coeli, omnibus 
apponitur. O pretiosa et nobilis esca! 0 grandis aeterni 
Patris caritas et misericordia! Mihi enim non serenti, 
neque metenti, neque horrea habenti, frumentum ele- 
ctorum et panis vitae e coelo datur. Tu, Domine, 
seminasti illum in terris, mortis falce messuisti; tu 
eum in horreo Ecclesiae. tuae nuiriendis filiis tuis totum 
exposuisti. 

Da mihi ergo, benignissime Pater, ut hoc pane 
saepius digne reficiar; imo etiam quotidie (sí non 
sacramentaliter, saltem spiritualiter) recipiam, quod 
quotidie, mihi prosit; nam quia peceatis deficio quo- 


PRO DIE DOMINICA. 911 


tidie, merito etiam quotidie remedium accipio, quod 
vires reficiat. 0O utinam hoc coelesti pane et viatico 
ita sustenter in hoc deserto, ut in fortitudine cibi illius 
ambulem usque ad montem Dei! 


Et dimitte nobis debita nosira. 


Heu! quam multa et gravia! in multis enim offen- 
dimus omnes. Vere miseri nos et inopes, solvendo 
pares non fuimus, nec sumus; 

Sed ecce, Domine, apud te est misericordia, et 
copiosa apud Filium tuum redemptio, quem nostri 
misertus dedisti nobis. Ille justus, impollutus, et inno- 
cens per omnia: quod nos debuimus, ille solvit: quod 
nos peccavimus, ipse luit, et justitiae tuae abunde 
satisfecit, donans nobis immensum thesaurum meritorum 
suorum, et infinitum pretium sanguinis sui. 

Hoc autem totum pretium velut depositum habe- 
mus in pretioso sanctissimi Sacramenti scrinio recon- 
ditum. Hunc ergo thesaurum nunc offero tibi, o Pater 
aeterne! ut inde capias quantum exigis a me pro de- 
bitis meis. Ego unde solvam, non habeo; at Filii tui 
superabundant merita, ut inde nostra solvantur debita. 

Propter hunc itaque dimitte nobis, sicut et nos 
dimittimus debitoribus nostris. Dimittimus, inquam, ne 
forte extra vinculum caritatis indigne tractemus Sacra- 
mentum pacis et unitatis, et frustra a Deo quaeramus 
medelam, si homines hominibus reservemus iram. Quae 
enim nobis communicatio in corpore et sanguine Do- 
mini, si membris corporis ejus mystici; id est, proxi- 
mis nostris, communione pacis et amoris non conjungimur? 

Oportet nos utique, cum accedere volumus ad al- 
tare, prius reconciliari fratribus nestris, si quid ha- 
bent adversum nos, et sic venire ad offerendum munus 
nostrum. Hoc Filius tuus nos et facere docuit, et ipse 
fecit. Nam pendens in cruce, et solvens omnium 
debita, dimisit inimicis suis, et pro tortoribus te sup- 
plex oravit, diceris: Pater, ignosce illis. Dimitte mihi 
itaque debita mea, pro quibus Filius tuus offert merita 


219 PIA PRAEPARATIONIS EXERCITIA 


sua; his enim seclusis, si iniquitates observaveris, 
Domine, quis sustinebit? i 


Et ne nos inducas in tentationem. 


0 Domine, qui parasti in conspectu nostro mensam 
adversus omnes qui tribulant nos, et panem apponis 
hic, qui cor hominis confirmet adversus omnes tenta- 
tiones mundi, carnis et diaboli: da mihi, per cibum 
coelestem et vivificum, vires et robur, ut tentatus non 
succumbam, sed tibi constanter adhaeream. Non stu- 
deam esse amicus hujus mundi, aut conformari huic 
saeculo, sed virtute coelestis cibi transformer in te, ut 
uni tibi placere cupiam et displicere timeam, Sordeat 
mihi terra, quia hic coelum intueor, et mundi totius 
Dominum complector. Nihil me carnis deliciae mo- 
veant, cui carne Agni immaculati, et manna coeli 
vesci datur, in quo delicias longe majores et omnem 
saporis suavitatem invenio. Daemon vero quid poterit 
in me, quando mecum est Deus? Si autem Deus pro 
nobis, quis contra nos? 


Sed libera nos a malo. 


Multis enim in hac vita casibus et miseriis obnoxii 
sumus. Ea vero censentur mala, quatenus nos fragiles 
abjiciunt et abstrahunt a te; abduci autem a te, id est, 
summo bono, hoc utique est summum malorum. Quis 
vero liberabit nos ab hoc malo, nisi tu fons omnis 
boni, et quem nobis dedisti advocatum apud te, omnis- 
que salutis et felicitatis auctorem, Jesus Christus, qui 
nos a peccato et a morte liberavit in sanguine suo? 
Hoc mediatore fac ut omnia nobis cooperentur in 
bonum; quia non est nobis in alio aliquo salus.. Is 
ergo, ut vere praesens est in hoc Sacramento, ita no- 
biscum sit ubique: ille nos pascat, regat, conservet, 
protegat, ducat, pro clementissimo suo beneplacito, 
velut oves pascuae suae; quidquid nobis evenerit, 
malum non erit, si non separet nos a smmuo bono. 

Nam mihi adhaerere Deo bonum est. Quid enim mihi 

est in coelo, et a te quid volui super terram? 
Poterit haec meditatio Orationis Dominicae, ut 

ante, síc post Missam aut Communionem usui esse. 


FERIA II. 


ORATIO DOMINICA 


JUXTA QUATUOR SACRIFICI FINES, AD USUM TUM CELEBRANTIUM, 
TUM M COMMUNICANTIUM , ACCOMMODATA. 


; Pater noster, qui es in coelis. 


Domine, sáncte Pater, qui legalium multitudinem 
hostiarum, in unius sacrificii novae legis hostia con- 
clusisti, quique nobis in dilecto Filio tuo, Sacerdote 
magno, et summo utriusque Testamenti Pontifice, 
perfectae oblationis exemplar, secundum, quod nos 
faceremus, ipse in mohte Cálvariae monstrasti: fac, 
quaesumus, ut per gratiam tuam fiamus conformes 
imaginis Filii tui, .qui nobis similis fleri dignatus est 
in forma servi. : 

Et sicut ille semetipsum quoad cerpus et animam, 
cruento modo in cruce, secundum ritum  Aaronis; 
et incruento modo, secundum ordinem Melchisedech, 
in ultima coena, tibi aeterno Patri suo obtulit: ita nos 
ejus exemplo, corpora nostra in hostiam viventem, 
sanctam, tibi placentem, et rationabile obsequium 
quotidie offeramus; animam quoque et omnes ejus 
vires ac potentias, in Ao/ocaustum laudis, in sacri- 
ficium eucharisticum pro donis acceptis, in émpetra- 
torium pro accipiendis, et denique in propitiatortum 
pro peccatis immolemus. 


I. LATREUTICUM. — Sanctificetur nomen tuum. 


Domine Jesu Christe, qui aeterni Patris amore, 
non tuam, sed illius in omnibus et per omnia gloriam 
quaerens, íradidisti temetipsum pro nobis oblationem 
et hostiam Deo in odorem suavitatis, laudo et adoro 
ex toto corde meo summam tuam potentiam, boni- 

tatem, sapientiam, justitiam, miserieordiam, quae 
in hoc sacrificio et opere redemptionis, mirabiliter 
elucent. 

Gaudeo per hanc oblationem vana gentium idola 
et profana sacrificia abolita, et sincerum verumque 
tibi Deo vivo et vero cultum ac honorem restitutum 
esse; unde ego nunc immolo tibi sacrificium laudis, 
et reddo Altissimo vota mea. Credo tibi, et spero in 
te, et amo te super omnia; meque ipsum tibi plene 
resigno, et totum offero. Intellectus, voluntatis et 
memoriae meae victimam tibi offero in holocaustum 
perpetuum; idque donec 


adveniat regnum tuum, 


quod parasti nobis ab origine mundi, o Rex mague, 
et Princeps regum terrae: qui regnasti a ligno, et 
principem hujus mundi ejecisti'foras: qui dilexisti nos, 
et -lavisti nos a peccatis nostris in sanguine’ tuo, ut 
faceres nos regnum et sacerdotes Dei. 

0 Jesu, Rex meus et Deus meus! ecce ego servus 
tuus et filius ancillae tuae, eligo te hodie mihi in hac 
communione, seu sacrificio Missae, in regem perpe- 
tuum et offero me tibi in servum sempiternum. Tibi 
soli sacrificabo deinceps hostiam laudis, et nomen 
tuum invocabo. Sit nomen tuum, Domine, benedi- 
ctum, ex hoc nunc, et usque in saeculum.. 


II. EUCHARISTICUM. — Fiat voluntas tua, 


Domine Jesu Christe, qui venisti in hunc mundum 
ut faceres voluntatem Patris tui, et opus redemptionis 
nostrae, quod tibi dederat, perficeres. Unde et ad eam 
implendam factus es obediens Deo Patri usque ad 
mortem, mortem autem crucis. Hujus autem obedien- 
tiae merito omnis gratia, salus et vita, et omnia in 
nos bona tam copiose redundant. 

Sed quid ego retribuam Domino, pro omnibus quae 
retribuit mihi? Scio nihil tibi gratius fleri posse, quam 
si voluntas tua per nos in omnibus flat. 

Ecce itaque in unione sanctissimi sacrificii tui, quo 
te aeterni Patris voluntati sponte subjecisti (oblatus 
enim es, quia ipse voluisti), quodque ego nunc in hac 
Communione, vel Missa recolo; omnem voluntatem 
meam tuae libens et integre subjicio, et hanc ab omni- 
bus, ubique et semper, plernissimeque fieri percupio: 
idque in gratiarum actionem pro omnibus beneficiis 
tuis, creationis, redemptionis, conservationis, guber- 
nationis etc. Benedic, anima mea, Domino, et omnia 
quae intra me sunt, nomini sancto ejus. 


III. IMPETRATORIUM. — Panem nostrum qugtidia- 
num da nobis hodie, 


o Pater amantissime, cujus infinita liberalitate Jesus 
Christus, Filius tuus, datus est nobis dux, .medicus, 
pastor, nutritius. Sic enim dilexisti mundum, ut Filium 
tuum unigenitum dares. 

Qui ergo proprio Filio suo non pepercit, sed pro 
nobis omnibus tradidit illum, quomodo non etiam 
cum illo omnia nobis donabit? praesertim cum tantam 
ejus fiduciam ipse nobis Filius suggérat, dicens: Sè 
quid petieritis Patrem in nomine meo, "dabit vobis. 

Numquid ergo, si petierimus panem, dabit nobis 
lapidem, aut pro ovo scorpionem? 

Ecce nomen ejus, et simul infinita merita sacrificii 
in cruce peracti, repraesento tibi, aeterne Pater, et 
rogo, ut panem quotidianum des nobis: panem corporis, 
sed animae praecipue: sub ¿o quidem petens omnia 
vitae praesenti necessaria subsidia, ut melius serviamus 
tibi; sub £s£o, cibum animae, seu dona gratiae et quae- 
cumque ad cor confirmandum pertinent, ne deficia- 
mus in via qua tendimus ad patriam, ubi satiabimur 
ab ubertate domus tuae. 


IV. PROPITIATORIUM. — Et dimitte nobis debita 
nostra. 


© Pater misericordiarum, apud quem -habemus ad- 
vocatum Dominum nostrum Jesum: Christum, qui factus 

est propitiatio pro peccatis nostris, et reconciliavit nos 
tibi in sanguine suo, cum se Aostíam pro peccato 
in ara crucis obtulit! O pretium magnum! o copiosa 
redemptio, et satisfactio superabundans pro meis, imo 
totius mundi peccatis! 

Hanc modo repraesento et offero tibi, o piePater, dum 
in hac Missa, vel Communione, illius memoriam renovo. 

Sed et victimam corporis et membrorum .meorum 
voluntaria mortiflceatione immolo tibi,in sacrificium 
spiritus contribulati. Cor contritum et humiliatum, 
Domine, ne, quaeso, despicias; sed respice in faciem 
Christi tui, qui peccata nostra pertulit in corpore- süo, 
cujus livore sanati sumus. | 

Quid vero proderit nos a peccatis praeteritis libe- 
ratos esse, si non muniamur adversus futura? Roga- 
mus itaque: 


Et ne nos inducas in tentationem. 


Nam proni sunt sensus hominis ad malum ab ado- 
lescentia sua. Domine, tu nosti miseriam nostram et 
infirmitatem figmenti tui, et quod nihil possumus sine 
te. Rogo te per vim clementiae tuae, et propitiatorii 
illius sacrificii in cruce peracti, ut procul a nobis omnia 
scandala, tentationes, pericula, occasiones amoveas, per 
quae denuo nos ad peccandum induci posse praevides. 

Absit, ut iratus nobis. tradas nos in desideria cordis 
nostri, et tentationibus, quasi fluctibus maris exposi- 
tos, sine rectore et remige jactari sinas. Quin tu, o 
fidelis Deus! . esto mecum in tentatione, et non per- 
mittas me tentari supra id quod possum. 

Ad hoc offero tibi sacrificium eorporis et sanguinis 
iui, ut vires contra tentationes mundi, carnis, ac 
daemonis mihi praestes. Si tu, Domine, nobiscum et 
pro nobis, nihil nobis nocere poterit. 


Sed libera nos a malo. 


0 Domine, qui neminem vis perire, sed omnes 
salvos fleri; mala quoque poenae, per quae in malum 

culpae, id est, offensam tui, et jacturam salutis impelli 
possemus, a nobis auferri petimus! Flagella iracundiae 
tuae, bella, famem, morbos etc. , a nobis clemens averte. 

Agnoscimus nos merito haec palti, quia peccavimus 
in te fratrem, imo patrem nostrum, et jam non sumus 
digni vocari filii tui. 

Attamen propter temetipsum, Domine, et propter 
nomen tuum, quoniam bonum est, amove a nobis 
plagas tuas, et omnia mala propitiatus averte; aut 
saltem fac, ut diligentibus te omnia, etiam mala, 
cooperentur in bonum. 

Hoc fine offero tibi, o Jesu! sacrificium istud, seu 
Communionem corporis et sanguinis tui, imo temet- 
ipsum, velut antidetum omnis mali. Si ambulavero in 
medio umbrae mortis, non timebo mala, quoniam tu 


mecum es. 
FERIA III. 
I. Dirige intentionem. 


© summe ac potentissime Deus! in laudem et glo- 
riam supremae majestatis tuae: in memoriam sanctis- 
simae vitae, passionis ac mortis Jesu Christi, Salvatoris 
mei* in gratiarum actionem pro omnibus donis et be- 
neflciis tuis, mihi indigno peccatori, et toti Ecclesiae 
tuae concessis: in propitiationem pro innumeris pec- 
catis meis, pro salute mea, et proximorum N. N., pro 
solatio quoque defunctorum N. N. eic., ego indignus 
peccator sanctissimi corporis et sanguinis Filii tui 
mysteria recolere, seu recipere cupio. Vere, Domine, 
in te solo totum est quod satiare possit cordis mei 
desiderium. Quid enim mihi est in coelo, et a te quid 
volui super terram? Nonne tu ipse efis merces nostra 
magna nimis? 


II. Actum elice contritionis. 


Sed et sacrificium spiritus contribulati tibi, mi 
Domine, una cum sacrificio et sacramento corporis et 
sanguinis Filii tui,- Salvatoris mei, humiliter offero. 


Manuale ordinand. 10 

Doleo enim ex intimo corde, quod te Deum meum, 
summe bonum, et in me tam beneficum, toties in Sa- 
cramento me reficientem, umquam offenderim peccatis 
meis, praesertim talibus N. et N., quae tu nosti, 0 scru- 
tator cordium! sed et miser ego peccator in amaritu- 
dine animae meae dolens confiteor. Utinam numquam 
offendissem te! sed cor contritum et humiliatum, Deus, 
non despicies: tu qui amore nostri dedisti nobis Uni- 
genitum tuum, ut nos lavaret a peccatis nostris in 
sanguine suo. . 
III. Exerce fidem. 


Equidem credo firmiter, o bone Jesu! et viva fide 
profiteor, quia tu ipse, Deo Patri aequalis in gloria et 
potestate, verus Deus et homo, vere et realiter prae- 
sens es in hoc Sacramento. Tu enim ipsa veritas dixisti: 
Hoc est corpus meum. Credo quidquid dixit Dei Filius; 
nihil hoc veritatis verbo verius. Adjuva, Domine, in- 
credulitatem meam, adauge mihi fidem. 


IV. Exerce spem. 


0 Christe Jesu! sum quidem ego pulvis, cinis et 
peccator; sed tu Pater es misericordiarum et Deus 
totius consolationis. Quis umquam intellexit miseri- 
cordias tuas? Nonne tu laborantes et. oneratos vocas 
ad te, ut eos reficias? Nonne tu es refugium meum? 
ad quem ergo irem? Tu solus verba vitae aeternae 
habes; tu solus consolaris me in omni tribulatione mea. 
Sum quidem aeger et infirmus; sed tu es-salus mea: 
non est opus bene valentibus medico, sed male haben- 
tibus. Si solummodo pertransiens curabas omnes, si 
umbra Petri curabat infirmos; nonne ego confidere 
debeo, quia, intrante te sub tectum meum, et in me 
habitante cum plenitudine divinitatis, sanabor ab in- 
firmitatibus meis? E 

Igitur, cum nihil, te propitio, mihi conscius sim, 
surgo et vado ad te patrem, medicum et refagium meum, 
sperans quod haec Communio futura mihi sit fidei, 

spei et caritatis augmentum, contra insidias inimico- 
rum meorum firmissima tuitio, turpium cogitationum 
effugatio, hujus defectus et vitii N. exterminatio, ope- 
rum tibi placentium, et praesertim hujus virtutis N., 
salubris efficacia, et tandem pignus futurae gloriae. 
Reposita est haec spes mea in sinu meo, quia misera- 
tor et clemens es tu, et in promissis fidelissimus. 


V. Exerce caritatem. 


0 dulcissime Salvator, Christe Jesu! quanta fuit tui 
vis amoris, quae te traxit e sinu Patris in hanc lacry- 
marum vallem, ut humanam carnem assumeres, infini- 
tas miserias, injurias, imo crucem mortemque subires: 
idque solum propter miseros nos homines et propter 
nostram salutem! 

0 quantus amor! Damnare nos poteras, et salvare 
maluisti! Nos rei eramus, et tu innocens subis suppli- - 
cium, ut reos liberes! 

Ex amore itàque ad nos in carnem venisti, et demum 
abiturus ex hoc mundo ad Patrem, in pignus amoris 
hoc Sacramentum nobis reliquisti, ut modo prorsus 
novo et mirabili semper maneres nobiscum, cujus de- 
liciae sunt esse cum filiis hominum. 

0 Domine! quantum dignus es amari, qui tanta 
facis amore nostri! Diligam itaque te, Domine, forti- 
tudo mea, refugium- meum, et liberator meus. 

0 Deus caritas! qui in caritate manet, in te manet. 
Cupio te suscipere in hoc Sacramento, ut tibi firmius 
uniar amoris vinculo. Quis me separabit a caritate 
Christi, Salvatoris mei? Utinam hoc nec vita, nec mors, 
nec ulla fortunae sors, aut ulla creatura valeat! 


VI. Exerce humilitatem. 


Sed quomodo audeo accedere ad te? Nonne tu, o 
Deus, dominus, creator ac redemptor meus, rex coeli 
et terrae? Et quis ego? vilis terrae vermiculus, pulvis 
et cinis, et quod indignius est, toties erga te inobediens 
et ingratus peccator. "Vere, Domine, non sum dignus, 

ut intres sub tectum meum; sed memento, Domine, 
quia cum esses Dominus omnium, assumpta servi forma, 
venisti ad nos, et familiariter egisti cum publicanis 
et peccatoribus. Denique humiliasti temetipsum usque 
ad mortem. Illa, quaeso, te moveat humilitas, ut me 
vilem et humilem non despicias; sed clementer ad me 
venias, aut venientem ad te benigne suscipias. 


VII. Postula gratiam. 


O Pater aeterne! per merita Filii tai concede mihi 
gratiam digne celebrandi Missam, et recipiendi non 
solum Sacramentum, sed etiam rem et virtutem Sacra- 
menti. Offero tibi humilitatem et sanctitatem gloriosae 
semper Virginis Mariáe, fervorem et devotionem omnium 
sanctorum, ut illorum merita suppleant quidquid mea 
non valet infirmitas. 

Domine Jesu, propitius esto mihi peccatori, et sacris 
mysteriis corporis et sanguinis tui fac me ita digne 
semper uti, ut copiosum inde fructum et robur contra 
omnes mundi, carnis ac daemonis insidias consequar; 
vitia et haec N. maxime fugiam; virtutes vero statui 
meo maxime necessarias, velut caritatem, humilita- 
tem, puritatem etc., diligentius exerceam, et fidelius 
tibi in dies servire studeam. 

Spiritus sancte Deus, adsit mihi virtus tua, quae 
cor meum clementer expurgans, dignum Christo Domino 
praeparet in me habitaculum, sicuti fecit in beata Vir- 
gine Maria. 

O sacratissima Virgo Maria, quae Spiritu sancto 
cooperante, Deum et hominem purissimis visceribus 
concipere et portare meruisti; fac ut ego eum digne 
in' hoc Sacramento recipere et portare valeam, et ut 
consequar spiritum hujus dilecti Filii tui. 

0 Sancti Dei omnes, et vos praesertim dilecti patroni 
mei! succurrite mihi, quaeso, precibus vestris apud 
Deum: ut sic illum nunc in sacramento possim reci- 
pere, ut aliquando eum in propria specie vobiscum 
merear videre. 

FERIA IV. 


0 dulcissime Salvator, Christe Jesu! adoro te in 
toto corde meo, et gratias ago tibi ex intimis visce- 
ribus animae meae, quod tanta caritate nos misere 
perditos redemeris .pretio sanguinis tui; et in hujus 
amoris tui memoriam, necnon in pignus futurae gloriae, 
tam admirabili potentia, sapientia et bonitate, dederis 
nobis in cibum et potum ipsum corpus et sanguinem 
tuum. Denique ad haec divina mysteria, me vilissimum 
peccatorem in numerum servorum tuorum (sacerdotum) 
tua ineffabili clementia vocare dignatus sis. 

Sed heu, infelix ego homo! qui hactenus tam in- 
digne vocatione mea vixi, et toties, et tam graviter te 
Deum meum offendi peccatis meis (praesertim his N.). 
At nunc de iis doleo ex intimo corde meo, ob amorem 
tui super omnia; et deinceps tibi soli servire. placere, 
et adhaerere propono. 

Proindeque nunc accedens ad mensam convivii tui, ex 
omni affectu cordis mei dignissimam hostiam corporis et 
sanguinis tui, quam tu ipse semel pro nobis in ará crucis 
obtulisti, pura et simplici intentione o/fero ad laudem 
et gloriam aeternae majestatis tuae, in memoriam sacra- 
tissimae incarnationis, vitae, passionis et mortis tuae. 

In gratiarum actionem pro omnibus donis et bene- 
ficiis, toti coetui electorum, et mihi, licet indignissimo, 
huc usque praestitis, vel umquam praestandis: in pro- 
pitiationem peccatorum: pro salute quoque fidelium 
vivorum N. N. et solatio defunctorum N. N. 

Et utinam ex omni affectu, . fervore et desiderio ami- 
corum tuorum, seu jam regnantium in coelis, vel adhuc 
militantium in terris, hoc tam grande pietatis opus 
peragere possem! l 

Corde siquidem credo, mi Jesu, et ore confiteor, 
quia Pater aeternus, Deus seipso summe beatus, potens, 
perfectus, et nullius egens, secundum infinitam mise- 
ricordiam suam, sic dilexit mundum, ut te Filium suum 
unigenitum nobis daret salvatorem. 

Credo quoque, quod tu ipse Patri aequalis per 
omnia, ex vi immensae caritatis tuae, de sinu Patris 
descendisti in uterum Virginis, et propter nos homines 
homo factus es. 

Credo, quod ex amore nestri hoc Sacramentum in 
ultima coena instituens, verum corpus et sanguinem 
tuum, id est teipsum, nobis ad manducandum dedisti, 
et denique, Patri tuo factus obediens usque ad mortem, 
temetipsum pro nobis hostiam in ara crucis obtulisti. 

Ideoque spero in te, et magna fiducia venio ad te, 
o Domine, qui nostri causa tam mira facere, et dira 
pati voluisti! Quid enim negabis, qui sic amasti, ut 
teipsum dares? 

Amo ie quoque, o bone Jesu! ex tota virtute cor- 
dis mei; et semper deinceps, et in aeternum amabo, 
si tu dederis. 

Sed quid retribuam tibi, Domine, pro tanto munere, 
et pro omnibus quae retribuisti mihi? Ecce aómego 
memetipsum, et totum me, id est, corpus, animam, et 
omnia mea in omne beneplacitum benignissimae volun- 
tatis tuae plene resigno. 

Verum quid habeo, quod non acceperim? Quid est 
homo, si comparetur factori suo? Quid. vilis creatura, 
vermis terrae, miser peccator, servus inutilis praestare 
poterit Deo, Creatori ac Domino suo? 

Agnosco, quia inops et pauper sum ego; ideoque 
humilio me sub potenti manu tua. Tu vero, o Domine 
Jesu! utpote. advocatus et mediator meus, dives in 
meritis et miserationibus, suscipe causam meam. 

Et ex thesauro immensae caritatis tuae fer opem 
inopiae meae: et pretium sanguinis tui, omniumque 
meritorum (uorum repraesenta aeterno Patri iuo, et 
hinc supple omnem defectum meum, praecipue hujus 
meae, heu! nimis modicae et imperfeciae praeparationis, 
qua ad haec Ss. mysteria venio; ut sic ei per te pla- 
ceat obsequium indignissimae servitutis meae. 

Fac etiam, o bone Jesu! per omnes miserationes 
tuas, ut hoc tremendum mysterium et admirabile do- 


PRO FERIA QUINTA. 223 


num caritatis tuae, debita semper fide, reverentia et 
gratitudine- prosequar, idque puro et ardenti corde 
nunc et semper recipiam, statum hunc quoque meum 
N., ad quem me, ex singulari gratia, vocare dignatus 
es, caritate, castitate, humilitate, mansuetudine, pa- 
lientia, sobrietate etc., moribusque tibi placitis, et 
(sacerdote) fideli servo tuo dignis, excolere studeam: 
idque, ut servitus mea magis tibi placeat, ad majorem 
gloriam tuam, Ecclesiae utilitatem, et propriam proxi- 
mique salutem. 

Unde tandem supplex obsecro, ut per virtutem cor- 
poris et sanguinis tui abstrahas cor meum efficaciter 
ab omnibus noxiis affectibus, N. N., qui gustum ac 
fructum hujus sacramenti impediunt, et intime tibi 
unias et incorpores, ut gustem quam suavis sis, Do- 
mine, et unus tecum efficiar spiritus, ut tu in me, et 
ego in te maneam; adeoque nihil sit, quod me umquam 
separare valeat a te. Nam tibi adhaerere, mihi bonum 
est. Quid enim mihi est in coelo, -et a te quid volui 
super terram? O0 pars mea. Deus, in aeternum! 

Ad vos quoque, o sancti et amici Dei! supplex con- 
fugio. Te inprimis, o sancta Dei Mater, Virgo, et Patrona 
mea, quae, gratia plena, Deum et. hominem purissimis 
visceribus iuis meruisti portare. Et vos, o sancti N. et 
N. patroni mihi singulariter electi et dilecti, vos modo 
videtis illum facie ad faciem, et pleno ore manducatis 
panem illum, quem nos nonnisi per speculum in aeni- 
gmate aspicimus, et speciebus velatum accipimus. Uti- 
nam, vestro interventu adjutus, hoc coelesti pane et 
viatico digne saepius reficiar in via, nt tandem vobis- 
cum eo satiari merear in patria! Amen. 


FERIA V. 


© summa et adoranda Trinitas, una vera et acera 
Deitas, Deus, Creator, Salvator et Gubernator meus, 
summe potens, sapiens, bonus, justus et misericors! 
ego creatura tua, quamvis indigna, te laudare, et tibi 
servire desidero; quia ad laudandum te creatum et 

singulari gratia tua vocatum me recognosco. Sed quis 
tu? Deus ac Dominus omnium, Rex coeli et terrae, 
magnus et laudabilis nimis; ego vero vilis terrae 
vermiculus, pulvis et cinis, et, quod indignius est, 
toties erga te inobediens et ingratus peccator. Et quo- 
modo ausim venire ad sacriflcandum tibi, et confiten- 
dum nomini tuo, Domine? 

Verum sacrificium tibi gratum est spiritus contribu- 
latus: cor contritum et humiliatum, Deus, non despi- 
cies. Doleo itaque ex toto corde, quod umquam offendi 
te, o Deus meus, et summum bonum meum! Averte 
faciem tuam a peccatis meis, et respice in faciem Chri- 
sti, Filii tui unigeniti; hic est enim dilectus, in quo 
tibi bene complacuit: quem tantis gratiae donis tam 
large cumulasü, ut de plenitudine ejus nos omnes 
acciperemus. l 

Ego itaque, licet indignus peccator, attamen per 
gratiam tuam sacerdos et servus tuus, offero tibi, o 
summe Deus! sacrificium corporis et sanguinis Domini 
nostri Jesu Christi: idque facere summopere desidero 
ex omni. affectu, fervore et desiderio, quo illud um- 
quam obtulerunt sancti tecum nunc gaudentes in coelo, 
aut offerunt pii etiamnum viventes in terra. 

In unione quoque immensae illius caritatis, qua 
sic dilexisti mundum, ut Filium tuum unigenitum nobis 
dares: in unione amoris, quo ¿pse de sinu tuo venit in 
uterum Virginis, e£ homo factus est: in unione- sacri- 
ficii admirabilis, quod idem Unigenitus tuus, in ultima 
coena, coram discipulis suis instituit, et tandem in 
cruce moriens consummavit. : 

Et simul offero tibi pretium sanguinis ejus, cunctos- 
que labores, dolores et omnem thesaurum caritatis 
ejus. Merita quoque beatissimae Matris ejus, omnem 
fidem, spem et caritatem justorum; omnem humili- 
tatem et mortificationem vere poenitentium ; omnes 
gratiarum actiones et laudes; - quas tibi universa Ec- 


clesia, tum militans in terris, tum triumphans in gloria 
persolvit. . 

Et primo quidem illud offero ad summam divinae 
et aeternae majestatis tuae gloriam, cultum et adora- 
tionem, tibi, velut supremo Deo, Domino, ac rerum 
omnium auctori debitam: in honorem quoque et com- 
- memorationem sacratissimae humanitatis, incarnationis, 
nativitatis, passionis, mortis, resurrectionis et ascen- 
sionis Domini nostri Jesu Christi. 

Deinde offero tibi hoc sacrificium in gratiarum 
actionem pro tam admirandis donis et charismatibus Ss. 
humanitati Filii tui Jesu Christi collatis: et pro pietate 
illa magna nimis, qua illum nobis in patrem ac magi- 
strum, advocatum ac mediatorem dedisti: pro innumeris 
gratiae donis et virtutibus, quibus ornasti B. Virginem 
Filii tui matrem, sanctos angelos, et omnes electos tuos, 
et inter ceteros sanctum N. vel sanctos N. N. quorum 
hodie festum seu memoriam celebrat Ecclesia: item pro 
omnibus beneficiis tuis et auxiliis gratiae, toti congre- 
gationi fidelium tuorum, in genere, vel in specie colla- 
tis; et iis maxime quibus praedestinatos praevenis et 
prosequeris, eosque efficaciter in finem suum dirigis. 

Peculiares quoque gratias per hanc gratissimam obla- 
tionem Filii tui ago tibi pro omnibus beneficiis tuis, 
mihi a principio vitae meae in hanc usque horam tam 
liberaliter praestitis; praecipue vero, quod me indignum 
peccatorem, nullo meo merito, solo beneplacito boni- 
tatis tuae, ad hoc officium sacerdotale, ipsis etiam 
angelis venerabile, ad haec, inquam, sacrosancta my- 
steria corporis et sanguinis Filii tui tractanda et dispen- 
sanda, inter ministros tuos assumere dignatus fueris, 
ad laudem et gloriam nominis tui, et ad fidelis populi 
salutem. 

Praeterea, quia Filius tuus est propitiatio pro pec- 
catis nostris et totius mundi, offero etiam tibi, o 
summe Deus! hoc sacrificium in expiationem ' pecca- 
torum, et satisfactionem pro injuriis, contumeliis, blas- 
phemiis et peccatis omnibus, quae passim in toto 
mundo fiunt contra gloriam nominis tui, heu! quam 
multa et gravia! Sed major est apud te misericordia, 

et copiosa apud Filium tuum redemptio; imo copio- 
sior omnibus mundi criminibus satisfactio ejus. En 
sanguis Filii tui clamat ad te de terra, utique non 
vindictam, sed veniam. Parce, Domine, parce populo 
tuo, quem redemit Filius tuus sanguine suo. 

Denique, quia in hoc sacrificio ipsum omnis gratiae 
fontem, et omnis terrae salutis auctorem tractamus, 
offero tibi hoc sacrificium Filii tui, ut per ejus san- 
guinem et nomen potentes impetremus quod nostris 
meritis non valemus. 

Propter hunc itaque respice Ecclesiam sponsam 
ejus, eamque tibi sine macula et ruga speciosam 
exhibe: fidem, spem et caritatem ei adauge. Perse- 
cutorum et hostium ejus contere superbiam. Populis a 
fide alienis veritatis tuae lucem infunde, eosque adduc 
in ovile tuum,. ne pereant tot animae ad imaginem 
iuam creatae, et sanguine Filii tui redemptae. 

Provide Ecclesiae tuae praesules et pastores fideles, 
seu operarios strenuos et irreprehensibilées, qui solli- 
cite vigilent in custodia gregis sibi commissi: et 
exemplo Filii tui, summi pastoris, etiam non dubitent 
animas suas ponere pro ovibus suis. : 

Da universis quos in- clerum, seu religiosae vitae 
statum vocare dignatus es, morum ac vitae sanctimo- 
niam: zelum pro honore tuo et proximorum salute 
in eis accende, ut fideles inveniantur ministri tui, et 
dispensatores mysteriorum Dei. 

Supplico tibi etiam, o Rex regum! pro regibus, 
principibus et magistratibus christianis, ut des eis 
pacem et concordiam, zelum et amorem justitiae, fide- 
lem subditorum curam, in fide et Ecclesia tuenda 
constantiam. ; 

Respice propitius super omnes ecclesiasticas et 
regulares congregationes, et omnia membra Ecclesiae 
et politiae clemens protege: ut, qua quisque vocatione 
vocatus est, in ea tibi digne et laudabiliter serviat. 
Da justis perseverantiam, proficientibus fervorem, sed 
praecipue peccatoribus poenitentiam. Tu enim non de- 

lectaris in- perditione morientium, sed ut mortui vive- - 
rent, Filium tuum mori voluisti. Trahe ergo ad te 
peccatores funiculis caritatis tuae; nec enim venire 
poterunt, nisi caritas tua traxerit illos. 

Exaudi, o clemens! eorum inprimis vota et desi- 
deria, quorum mihi cura singulariter incumbit, velut 
parentum, cognalorum, amicorum, benefactorum, et 
praesertim eorum quorum animae mihi commendatae 
sunt, et de quibus aliquando rationem exiges a me. 
Dirige omnes, quaeso, in viam salutis aeternae, ut, te 
donante, tibi placita cupiant, et tota virtute perficiant. 

Iutuere omnes tentatos, aegros, in angustiis et peri- 
culis positos: esto benignus consolator afflictorum, et 
pater pupillorum, clemens quoque vindex viduarum, 
et protector omnium- fidelium christianorum. Quia ad 
te sunt oculi omnium,  miserearis eorum.  Inimicis 
quoque nostris parce, Domine: fac, ut ament te super 
omnia, et proximos propter te. 

Respice quoque ad animas in purgatorio detentas 
(N. et N. quibus tu scis me magis obligatum). Sit illis 
plenum refrigerium per hoc magnum salutis nostrae 
pretium, id est, sanguinem Filii tui, cujus una guttula 
cuncta totius mundi sufficiens est expiare delicta. 

Ecce, Domine, quia voluisti me fungi sacerdotio, 
pro his omnibus legatione fungor ad te: omnes a me 
exspectant elevationem manuum mearum, sacrificium 
hoc incruentum: quod utinam dirigatur sicut incensum 
in conspectu tuo! 

Verum, o Domine! quia sum. ipse circumdatus in- 
firmitate, quomodo laudabo te, cum non sit speciosa 
laus in ore peccatoris? aut quomodo pro alienis pec- 
catis peto veniam, qui de propriis non sum securus? 
Ecce itaque unicus advocatus et mediator noster, qui 
et condigne laudet te, et interpellet pro nobis, Filius 
tuus. Ille enim nobis sacerdos et hostia, offerens et 
oblatio: ille agnus innocens, in quo macula non est, 
nec dolus inventus est in ore ejus. Ille clamans ad te 
meretur exaudiri pro reverentia sua. Ille infinitum 

tibi thesaurum et pretium exhibet, pro votis, neces- 
sitatibus, angustiis et periculis omnium, pro quibus 
ipse tibi factus est obediens usque ad mortem, et velut 
pastor bonus posuit animam suam. 

Per eum itaque da mihi, ut hunc statum, ad quem 
me vocare dignatus es, virtutibus illi debitis ac ne- 
cessariis, velut caritate, zelo, castitate, mansuetu- 
dine, humilitate etc., diligenter excolam. Tu me fac 
qualem me tibi vis habere ministrum. Juva, Domine, 
et quod vis jube. Quis enim mundum ex immundo 
faciet? nonne tu, qui ex nihilo facis omnia? Ideoque 
rogo te, Domine, ex intimo corde meo, ut per virtutem 
corporis et sanguinis Domini nostri Jesu Christi jungas 
et incorpores me illi intime, ut unus cum ipso efficiar 
spiritus; ut illi in me, et ego in ipso maneam; nec 
quidquam sit, quod. me nunc, aut in aeternum, sepa- 
rare queat a caritate quae est in Christo Jesu Domino 
nostro. Amen. 


FERIA VI. 


I. Memoria memor ero, clementissime Pater, et 
tabescet in me anima mea; emniumque dolorum et 
passionum, atque acerbissimae mortis Filii -tui Domini 
mei Jesu Christi cum gemitibus et lacrymis recorda- 
bor, quia ipse salus et vita mea ante oculo$ tuos pe- 
pendit in ligno, offerens se tibi in holocaustum pro 
mea ei totius mundi salute. Hanc autem oblationem 
vivam, quam tu misisti in miseratione multa ad altare 
crucis immolandam pro nobis, hanc eamdem tibi nunc 
offero, passionem ejus et mortem recolens ac reprae- 
sentans: sicut ipse praecepit, cum dixit, ut idem in 
ejus commemorationem faceremus. Recordare itaque 
humilitatis ejus, patientiae, caritatis, mansuetudinis 
et obedientiae, Respice labores ejus, jejunia, con- 
temptus, contumelias,. vincula, irrisiones et iniquam 
condemnationem. Respice in faciem Christi tui, et 
intuere specíosum forma prae filiis hominum oppro- 
briis, injuriis, verberibus, livoribus, contusionibus ita 

deformaium, ut non sit ei species neque decor. Vide 
caput nobilissimum spinarum puünctionibus transfossum, 
et percussionibus attritum. Vide genas modestissimas 
sputis foedatas, alapis caesas, sanguine cruentatas. 
: Vide oculos benignissimos lacrymis perfusos et ad 
ignominiam velatos. "Vide.os suavissimum siti arden- 
tissima cruciatum, et felle atque aceto potatum. Vide 
dorsum, supra quod fabricaverunt peccatores, verberibus 
dilaniatum, et humeros crucis pondere oppressos. Vide 
brachia amabilissima funibus devincta, et in cruce 
crudeliter extensa. "Vide manus innocentissimas diris- 
simis clavis perforatas. Vide pedes delicatos tot iti- 
neribüs defatigatos, ac cruci tandem affixos. Vide 
corpus venerabilé pro.nobis in cruce suspensum, vul- 
neratum, mortuum et sepultum. Vide sanguinem pre- 
tiosissimum usque ad minimam guttam pro nostra 
salute misericorditer effusum. -Haec enim tibi offero 
ei repraesento, omni quo possum devotionis affectu 
suppliciter orans, ut ipsa pietas, qua Filium tuum 
pro nobis tradidisti, te omnibus misereri compellat, 
pro quibus ille, factus obediens usque ad mortem, 
crucem subire dignatus est. Amen. 

II. Quae lingua, aut quae mens tibi digne gratias 
agere valet, dulcissime Domine Jesu, pro ineffabili 
tua in nos caritate, qui ut hominem perditum redi- 
meres, homo fieri dignatus es, omnesque nostrae con- 
ditionis miserias in te recipere; denique in ara crucis, 
agnus omnis expers maculae, hostia pro nobis fleri 
sustinuisti, poenas peccatis nostris debitas exsolvens, 
ut nos Deo reconciliares? Quin et vivens et moriens 
te totum nobis impendisti, donasti, dedicasti. Nec bis 
contenta fuit tua benignitas; sed ne quando obreperet 
tantae caritatis oblivio, aut ne languesceret nostra de 
te fiducia, etiam nunc in coelis regnans subinde re- 
ficis animas nostras cibo: corporis tul, et sacro san- 
guinis tui poculo exhilaras. Purificet, quaeso, spiritus 
tuus cor meum, ne ad coelestes epulas, et ad mensam 
etiam angelis tremendam accedam indigne; sed, te 

diffuso in mentis meae viscera, crescam in te, ac spi- 
rituali vegetior fiam incremento, quo perseverem in 
beata societate mystici corporis tui, quod sic unum 
tecum esse voluisti, quemadmoduin tu cum Patre unus 
es, conglutinante Spiritu sancto, cui laus et gratiarum 
actio in omne aevum. Amen. 

lil. Obsecro te, Domine Jesu Christe, ut passio tua 
(cujus modo memoriam facturus sum) sit mihi virtus, 
qua muniar, protegar et defendar. "Vulnera tua sint 
mihi cibus et potus, quibus pascar, inebrier et de- 
lecter. Aspersio sanguinis tui sit omnium peccatorum 
meorum ablutio. Mors tua sit mihi vita indeficiens. 
Crux tua sit mihi gloria sempiterna, resurrectio et 
auxilium, sanitas et gaudium, . desiderium et solatium 
cordis mei, nunc et in perpetuum. Amen. 

Benignissime ac optime Jesu Christe, suscipe hanc 
oblationem meam in amore illo superexcellenti, in 
quo omnia vulnera tui sanctissimi eorporis sustinuisti, 
et. miserere mei famuli tui: et omnibus peccatoribus, 
cunctisque fidelibus, tam vivis quam defunctis, da 
misericordiam, gratiam, remissionem et vitam aeter- 
nam. Amen. 

IV. Sanctissime et adorande Spiritus, sine tuo nu- 
mine nihil est in homine; ex te enim omnis. suffi- 
cientia nostra: sine te nihil, boni facere, nec statu 
aut vocatione nostra fungi possumus: Custodi animam 
meam, ` quoniam sanctus sum; salvum fac servum 
tuum, Deus meus, sperantem in te. Sanctus sum dono 
fldei et gratiae, quo me in baptismo sanctificasti. 
Sanctus quoque sum munere sacerdotali, quo me fungi 
voluisti; id enim sanctum est. Ut autem ei digne re- 
spondeam, sanctius esse debeo, id est, segregatus a 
terrenis, purus, castus, multis gratiae dotibus et vir- 
tutibus conspicuus. Sed quis sanctum et mundum fa- 
ciet de immundo conceptum semine? Tu utique, o 
Deus sanctificator, qui es Sanctus sanctorum, a quo 
omnis sanctificatio nostra. Cor ergo mundum in me 
crea, et spiritum rectum innova in visceribus meis. 

V. 0 intemerata et in aeternum benedicta, singularis 
atque incomparabilis Virgo, Dei genitrix Maria, gra- 
tissimum Dei templum, Spiritus sancti sacrarium, janua 
regni coelorum, per quam, post Deum, totus vivit 
. orbis terrarum! Inclina, mater misericordiae, aures 
tuae bonitatis indignis supplicationibus meis, et esto 
mihi miserrimo peccatori pia et propitia in omnibus 
auxiliatrix, et in hac praesertim hora, qua dilectum 
Filium tuum, Dominum nostrum Jesum Christum, aeterno 
Patri oblaturus sum: ut nempe eum digne et accepta- 
biliter offerre valeam. Amen. 

VI.. Sancte Michael, sancte Gabriel, sancte Raphael, 
sancti chori angelorum, archangelorum, patriarcha- 
rum’ et prophetarum,. apostolorum, evangelistarum, 
martyrum, confessorum, sacerdotum, levitarum, mo- 
nachorum, virginum, omniumque justorum: per illum, 
qui vos elegit, et de cujus contemplatione gaudetis, 
vos rogare praesumo, ut pro me culpabili et indigno 
ministro, ipsi Deo supplicare dignemini: quatenus 
emittat manum suam de excelso liabitaculo suo, et 
confirmet me ad própositum ministerium suum, ut 
inculpate tremendo altari suo adstans, incruentum sa- 
crificium peragam, et fidelium ac bonorum dispensa- 
torum mercedem accipiam in die terribili justae suae 
retributionis. Amen. 


SABBATO. 


EX TRACTATU VEN. CARD. JOANNI8 BONA DE SACRIFICIO MISSAE. 
Oratio ad Deum Patrem. 


Respice, clementissime Pater, de sanctuario tuo 
et de excelso coelorum habitaculo, et intuere hanc im- 
maculatam hostiam quam tibi offert magnus Pontifex 
noster Jesus Christus, Filius tuus, salvator mundi, 
pro peccatis fratrum suorum, et esto placabilis super 
multitudinem malitiae nostrae, quia vox sanguinis Do- 
mini nostri clamat ad te de cruce. Hic est justitia 
mea, et sanctificatio, ac propitiatio mea. Averte faciem 

tuam a peccatis meis, et respice in faciem Christi 
tui; ejus enim meritum offero ad te, omnemque fidu- 
ciam in eo defixam habeo. Impellit ministrandi neces- 
sitas, terret conscientia indebiti sacerdotii; sed rogo 
te, ne despicias mihi creditae dispensationis officium, 
licet in me boni operis testimonium non agnoscas. Et 
quia me indignum mediatorem esse voluisti inter te et 
populum tuum, ne me repellas a tua pietate cum 
divinissimis donis tuis venientem ad te, ut inculpate 
accedens ad gloriam tuam, dignus sim qui operiar 
protectione unigeniti Filii tui, et illuminatione Spi- 
ritus sancti tui, atque pro omnibus deprecans, pro 
omnibus exaudiar, te praestante, Deus meus, Pater 
misericordiarum, qui cum eodem Filio tuo in unitate 
ejusdem Spiritus sancti vivis et regnas in saecula'sae- 
culorum. Amen. 


Oratio ad Dominum Jesum Christum. 


Gratias ago tibi, Domine Jesu Christe, pro ineffa- 
bili. tua caritate, qua transiturus de hoc mundo ad 
Patrem, mensam mihi parasti in dulcedine tua, men- 
sam prorsus regalem, omne delectamentum in se ha- 
bentem, mensam pretiosissimam corporis et sanguinis 
iui, ut adipe et pinguedine repleatur anima mea, et 
secreto illapsu nutritionis tuae roboretur infirmitas 
mea. Et unde hoc mihi, gloriosissime Fili Dei, ut me 
permittas venire ad te, et cum ceteris commensalibus 
tuis epulari? Atque utinam ab omni culpa liber, purus 
ab omni labe, ab omni vitio purgatus, et ab omni 
inordinata affectione perfecte eniendatus essem, ut ad 
hanc mensam supercoelestem accedere possem, fer- 
vens caritate, niveus innocentia, et omnium virtu- 
tum decore exornatus! Sed quia miserrimus ego sum, 
et omni ornamento destitutus, obsecro te inprimis, 
benignissime Salvator, cujus caritas immensa est, boni- 
tas infinita, ut sanguine tuo animam meam Javare, 
et super- nivem dealbare, meritis tuis induere, illoque 
igne ardentissimi amoris succendere digneris, qui te 

a nobis discessurum compulit ad hoc vivificum con- 
vivium instituendum. Obsecro deinde beatissimam Vir- 
ginem Matrem (uam, et omnes electos tuos, ut tibi 
pro me offerant caritatem, fidem et devotionem, qua 
hoc Sacramentum susceperunt, ab initio institutionis 
ejus usque in praesentem diem. Et quia particeps ego 
sum omnium timentium te, offero tibi omnium sacer- 
dotum, omniumque fidelium hac die celebrantium et 
communicantium pietatem et puritatem. Offero omnium 
justorum, ab origine mundi usque ad ejus consumma- 
tionem, .virtutes et merita, ac pios affectus erga te, 
dulcissime Jesu, in venerabili Sacramento existentem: 
firmisimae nimirum fidei, et vivae apprehensionis 
earum rerum, quae de-hoc maximo mysterio credendae 
sunt; perfectissimae caritatis, et intimae tecum fa- 
miliaritatis; famis et flagrantissimi desiderii te, omne 
bonum, suscipiendi; filialis fiduciae et spei de tua mi- 
sericordia tam mirabili modo declarata; zeli divinae 
gloriae et dilectionis proximi, pro cujus salute hoc 
sacrificium offertur; admirationis tantae dignationis, 
et profundissimae humilitatis; gaudii et jubili in te et 
de te; laudis, gratitudinis, adorationis et devotionis. 
Hos, inquam, aliosque affectus offero: tibi in supple- 
mentum insufficientiae meae, et eos, si possem, eli- 
cerem cum maxima intentiene ad laudem et gloriam 
tuam, quia dignus es. Suscipe, Domine, hoc deside- 
rium meum, meritisque placatus electorum tuorum, ne 
a mensa tua repellas me; quatenus hoc cibo satiatus, 
hoc recreatus potu, vitam habeam, et abundantius 
habeam, hic et in aeternum. Amen. 


; Oratio ad Spiritum sanctum. 


Veni, sancte Spiritus, amor Patris et Filii, mun- 
dator scelerum, curator vulnerum, fortitudo fragilium, 
moerentium consolator, fulgor intellectus, et vindex 
libertatis. "Veni e patria felicitatis, et cordis mei pe- 
netralibus tam potenter illabere, ut vitia omnia et 
defectus tuo igne consumas, et omnia peccata mea 

remittas. Emitte in animam meam lucis tuae radium, 
quo illuminante intellectum, quae tibi sunt placita 
videam: quo affectum inflammante, ad ea prosequenda 
tota virtute incumbam. Fac me dignum sacris altari- 
bus ministrum, meque torrente tuae voluptatis inebria, 
ut coelesti suavitate in hac divinlssima mensa degu- 
stata, nihil venenatae mundi dulcedinis libeat amplius 
degustare. Imbuat me, et perficiat septiformis Spiritus 
tuus, et ad illum scientiae gradum fac me pertingere, 
ad quem pervenit Apostolus tuus, cum dicebat, se 
nihil scire, nisi Christum, et hunc cr ucifizum. 
Roboretur infirmitas mea fortitudine tua; vincat bonitas 
tua malitiam meam, et deformitas mea tua pulchri- 
tudine decoretur. Sursum erige me per aeternorum 
affectionem, copula tecum per amoris unitatem, con- 
serva per finalem perseverantiam: ut tuo ductu revolet 
anima mea ad te principium et finem suum, a quo 
numquam separetur. Amen. 


Oratio ad beatam Virginem. 


Gloriosissima Mater Dei, Virgo Maria, tota fiducia 
mea, et unicum solatium: languentis animae meae: 
precor te, ut mihi miserrimo peccatori . assistere hac 
hora digneris, qua pretiosissimum Filii tui corpus et 
sanguinem aeterno Patri oblaturus sum; sicut amans 
et dolens eidem Filio tuo in. cruce pendenti, et se pro 
nostra salute offerenti, astitisti. Ne me despicias, Mater 
misericordiae, ob intolerabilem peccatorum ` meorum 
foeditatem; neque avertas faciem tuam a me, quem 
Filius tuus tanto amore dilexit, ut pro me mori di- 
gnatus sit. Plena es gratiarum, plena rore coelesti, 
innixa super dilectum tuum, deliciis affluens. Ciba 
ergo pauperem tuum de supereffluenti mensa tua: 
tuarumque virtutum vestibus indue me, ut his orna- 
tus, divino conspectui gratus appaream. Memento 
illius caritatis, qua Verbum Dei ex te carnem as- 
sumpsit, ut fieres mater nostra. Aperi manum tuam, 
et imple me benedictionibus, quibus te Deus bene- 

dixit in aeternum, ut, te interveniente, tremenda 
mysteria acceptabiliter perficere, et sancta sanctorum 
digne merear degustare. 


Oratio ad sanctos 4ngelos. 


Sancti Angeli, purissimi spiritus, ministri Dei altis- 
simi, qui facitis voluntatem ejus, et orantium preces 
in coelum defertis: tuque praecipue, fidelissime custos 
meus: state mecum juxta aram, in qua Deo Patri 
totius mundi pretium oblaturus sum, et in vestris thu- 
ribulis incensum orationum mearum suscipite, ut fumus 
aromatum hujus divini sacriflcii ascendat per manus 
vestras in conspectu Dei. Purgate, illuminate, perficite, 
et dirigite me, vestramque puritatem et innocentiam im- 
petrate mili, ut appaream coram Deo decenter ornatus. 

Sancti Archangeli, duces illustrissimi militiae coe- 
lestis, instruite me, ut haec sancta mysteria perci- 
piam; fidemque vivam et efficacem hujus Sacramenti 
in me excitate. 

Altissimi Principatus, vera pace interna animam 
meam componite, ut in ea jugiter commoretur Domi- 
nus, de quo scriptum est: Et factus est in pace 
locus ejus. 

Sanctissimae Virtutes, assistite mihi, ut, proficiens 
de virtute in virtutem, Deum deorum dignus sim oculo 
fidei cernere et manibus contrectare, intus recipere, 
ac tandem in patria clare-vobiscum intueri. 

Invictissimae Potestates, daemonum impetus cohi- 
bete, ne mihi appropinquent sacrificanti: ut sine im- 
pedimento digne merear Deo servire et ministrare. 

Potentissimae Dominationes, veram mihi et sanctam 
libertatem obtinete, ut nec peccato serviam, nec cor- 
poris mei appetitui et sensibus subdar. 

Throni stabiles et sublimes, sedes pulcherrimae Dei, 
discam a vobis humilitatem et subjectionem: ut fiat 
anima mea gratissimum domicilium Deo, qui superbis 
resistit, et super humilem et quietum requiescit. 

Clarissima et nobilissima coeli lumina, Cherubim, 

illustrate mentem meam plenitudine scientiae: ut sum- 
mam vilitatem meam, hujusque sacrificii infinitam 
excellentiam agnoscam. 

Supremi spiritus Seraphim, ardentissimi amatores 
Dei, solvite gelu cordis mei, et vestrum in eo ignem 
succendite, ut Deum vobiscum ardenter amem, atque 
utinam sicut vos. 


Invocatio omnium Sanctorum. 


Sancti Dei omnes, cives supernae patriae, inclinate 
aures vestras,. et dimittite lumina ad me, meamque 
orationem exaudite. Ad vos clamo pauper, nudus et 
infirmus, cui omnia desunt ornamenta virtutum; ad 
vos clamo, et vestram imploro benignitatem: succur- 
rite infirmitati meae; fidem meam et spem roborate; 
. excitate in me igniculum amoris vestri; induite me 
veste nuptiali; ornate me donis,quibus abundatis, ut 
sine rubore introire valeam in locum tabernaculi 
admirabilis, in aulam coelestis convivii, in conspectu 
divinae Majestatis. 

Sancti Patriarchae et Prophetae, qui Christum Do- 
minum nostrum dictis prophetastis, et ardentissimis 
desideriis e coelo ad terram traxistis, hujusque Sacra- 
menti mysteria variis typis et umbris. praefigurastis: 
"preces fundite pro me, ut ipsum Dei Filium sancte 
tractare possim, et puro corde complecti. 

Sancti Apostoli, quos Christus in ultima coena novi 
Testamenti sacerdotes creavit, ac primum seipso ci- 
bavit: vos suplex exoro, ut, vestra adjutus ope, gra- 
tiam non negligam per manuum impositionem mihi 
collatam, sed magno quotidie augeam incremento. 

Sancti Martyres, qui Christo regi pro nobis cruci- 
fixo vicem quam potuistis, vitae oblatione per mar- 
tyrium rependistis: ipsum pro me orate, ut ignem sui 
amoris accendat in corde meo, quo succensus et puri- 
ficatus, meipsum mactem Deo hostiam vivam et ei 
placentem ; sicque paratus et probatus ad hoc divinum 
sacrificium accedam.  . 

Sancti Pontifices et Confessores, mysteriorum Dei 
fidelissimi dispensatores, qui hostiam placationis fre- 
quenter pro populo obtulistis: pro me, obsecro, inter- 
cedite, ut meum quod oblaturus sum sacrificium, Deo 
sit acceptabile, mihique et omnibus pro quibus illud 
offeram, propitiabile. 

Sancti Monachi et Eremitae, qui cibo potuque cue- 
lesti saepius refecti, pravas concupiscentias et vitae 
hujus pericula superastis: adjuvate me orationibus 
vestris, ut, sacris hisce mysteriis armatus, meipsum 
vincam, et omnes inimicos animae meae conteram sub 
pedibus meis. 

Sanctae Virgines Deo amabiles, quae studio castitatis 
dignum in vobis Filio Dei habitaculum praeparastis, 
et nunc in coelo canticum novum concinitis, quod 

nemo potest dicere, nisi fuerit virginitatis praerogativa 
eximius : impetrate mihi perfectissimam castitatem, 
qua corpus et animam in omni puritate €ontineam, ut 
Christo Domino, qui pascitur inter lilia, gratum in 
corde meo exhibeam domicilium. 

Sancti mei tutelares N. N., et vos sancti N. N., 
quorum hodie memoriam veneramur, vestro confisus 
patrocinio accedo nunc ad immolandum corpus et san- 
guinem Jesu Christi Domini nostri: comitamini me eun- 
tem ad altare, fulcite meritis vestris, ornate virtutibus, 
ut hoc sacrificium viva fide, ferventi caritate, et plena 
devotione perfüiciam, perque ejus continuum et saluti- 
ferum usum vestro dignus consortio tandem inveniar. 
Amen. 


PARS QUARTA. 


ORDO ET RITUS 


SERVANDUS 


| IN CELEBRATIONE MISSAE. 


NOTANDA. 


Duo sunt in rubricis Missalis Romani fontes, ex quibus caere- 
moniae ac liturgicae actiones in Ss. Missae sacrificio peragendae 
dignosci queunt: unus scilicet qui inscribitur ,Ritus servandus 
in celebratione Missae,“ in capite Missalis post rubricas generales 
positus; et alter cui titulus „Ordo Missae, ^ in medio Missalis 
post functiones Sabbati sancti situs: primus latior; alter pressior, 
uterque tamen uti una atque certa et inviolabilis regula tam pro 
privata quam pro solemni Missa habendus. Licet enim quando- 
que unus ab altero aliquantulum discrepare videatur, hujus appa- 
rentis discrepantiae ratio in brevitate rubricarum „Ordinis Missae" 
quaerenda est, haeque per ampliores regulas in capite Missalis 
positas explicandae ac illustrandae sunt. Sacra etenim Rituum 
Congregatio die 21. Mart. 1744 in u. Bergom. ad dubium 5: „Cum 
in Missali ultra primam in principio detur et altera rubrica in Or- 
dine et Canone Missae, et inter has videatur aliqua discrepantia, 
praecipue in inclinationibus et manuum junclione, quaeritur: quae- 
nam sequenda?“ haeo declaravit et sancivit: „Pari forma sequendas 


esse tum rubricas generales tum particulares Missalis Romani ad 


caeremonias in inclinationibus et manuum junctione rite peragendas.* 
Quare in nostro Manuali utriusque fontis regulas ita jungendas 
esse duximus, ut pro textu illum &dhiberemus, qui inscribitur 
Ritus servandus in celebratione Missae, ^ longe uberiores et 
enucleatiores regulas exhibens; huic tamen quandoque unum al- 

terumve verbum ex rubricis „Ordinis Missae“ interponere- 
mus, quo aliqua regula Mostrar aut strictius eicuméeri vi- 
debatur. 

Tradimus autem primo loco omnes Rubricas, quae ad Missam 
privatam Sacerdotis spectant; rubricis vero, ne nudae regulae 
fastidium creent, ipsa sacra Liturgiae verba aptis locis inserimus. 
Hujus Liturgiae formulam, quoad stabilem ejusdem partem, ex 

„Ordine Missae,“ reliqua autem ex Missa de Ss. Trinitate de- 
promipiinak: Accedunt Exéerpta quaedam ex Rubricis Generalibus 
Missalis, ad ritum Missae privatae celebrandae pertinentia. Se- 
quuntur omnia S. Rituum Congregationis decreta eodem spectan- 
tia, Summarium quoddam Caeremoniarum, denique Missalis 
Romani Rubricae de Defectibus circa Missam occurrentibus. 

Altero loco Rubricas Missalis de Missa solemni tradimus, 
quae pariter sive sub titulo: ,Ritus servandus in celebratione 
Missae," sive in „Ordine Missae“ continentur. Quum enim non 
pauci sacerdotes et majores ministri prorsus nescire videantur, 
quod Rubricae Missalis etiam pro Missa solemni non minus fir- 
mas, certasque leges exhibeant, quam pro privata, in illa multas 
caeremonias pro arbitrio, ineptoque modo facere non dubitant. 
Quae opinio ne ulterius serpat, istas Rubricas integras et ad 
verbum recensere, easque omnibus S. Rituum Congregationis 
decretis huc spectantibus illustrare necessaríum duximus. 


RITUS CELEBRANDAE MISSAE PRIVATAE. 
I DE PRAEPARATIONE SACERDOTIS CELEBRATURI. 


1. Sacerdos celebraturus Missam, praevia con- 
fessione sacramentali, quando opus est, et sal- 
tem Matutino cum Laudibus absoluto, orationi 
aliquantulum vacet, et orationes superius posi- 
tas' pro temporis opportunitate dicat. Deinde 
accedit ad locum in sacristia vel alibi praepara- 
tum, ubi paramenta, aliaque ad celebrationem 
necessaria - habentur: accipit missale, perquirit 
missam, perlegit, et signacula ordinat ad ea quae 


1) Vide pag. 187. 199. 

dicturus est. Postea lavat manus, dicens seguen- 
tem orationem: 


Da, Domine, virtutem manibus meis ad abster- 
gendam omnem maculam, ut sine pollutione mentis et 
corporis valeam tibi servire. 


Deinde praeparat calicem (qui debet | esse vel 
aureus, vel argenteus, aut saltem habere cuppam 
argenteam intus inauratam, et simul cum patena 
itidem inaurata, ab episcopo consecratus): super 
ejus os ponit purificatorium mundum, et super 
illud patenam cum hostia integra, quam leviter 
extergit, si opus est, a fragmentis, et eam tegit 
parva palla linea, tum velo serico; super velo 
ponit bursam colorís paramentorum, intus haben- 
tem corporale plicatum, quod ex lino tantum esse 
debet, nec serico vel auro in medio intezrtum, sed 
totum album, et ab episcopo, vel alio habente 
facultatem, simul cum palla benedictum. 


2. Quibus ita dispositis, accedit ad paramenta, 
quae non debent esse lacera aut scissa, ` sed inte- 
gra, et decenter munda ac pulchra, et ab episcopo 
itidem, vel alio facultatem habente benedicta: ubi 
calceatus pedibus, et indutus vestibus sibi conve- 
nientibus: quarum ezcterior saltem tatum pedis 
attingat, induit se, si sit praelatus saecularis, 
supra rocheltum; sí sil praelatus regularis, vel 
alius sacerdos 'saecularis, supra superpelliceum, 
si commode haberi possit, alioquin sine eo, supra 
vestes communes, dicens ad singuia singulas ora- 
tiones inferius positas. ' 


9. Ac primum accipiens amictum circa extre- 
mitates et cordulas, osculatur illud in medio, ubi 
est cruz, el ponit. super caput, ei moz declinat 
ad collum, et eo vestium collaria circumtegens, 
ducit cordulas sub brachiis, et circumducens per 
dorsum, ante pectus reducit et ligat. Dum ponit 
amictum super caput, dicat: 

Impone, Domine, capiti meo galeam salutis, ad 
expugnandos diabolicos incursus. 


Tum alba induitur, caput submittens, deinde 
manícam dertram brachio dextro, et sinistram 
sinistro imponens. Albam ipsam corpori adaptat, 
elevat ante, et a lateribus hinc inde, et, cum ea 
induitur, dicit: 


Dealba me, Domine, et munda cor meum: ut in 
sanguine Agni dealbatus, gaudiis perfruar sempiternis. 


Et cingulo per ministrum u tergo sibi porrecto 
se cingit, dicens: 


Praecinge me, Domine, cingulo puritatis, et ex- 
tingue in lumbis meis humorem libidinis, ut maneat 
in, me virtus continentiae et castitatis. 


Minister elevat albam super cingulum circum- 
circa, ut honeste- dependeat, et tegat vestes; ac 
ejus fimbrias diligenter aptat, ut ad latitudinem 
digiti, vel circiter supra terram aequaliter ftuat. 

Sacerdos accipit manipulum, osculatur crucem 
in medio, et imponit brachio sinistro, dicens: 


Merear, Domine, portare manipulum fletus et do- 
loris, ut cum exultatione recipiam mercedem laboris. 


Deinde ambabus manibus accipiens stolam, 
simili modo deosculatur, et imponit medium ejus 
collo; ac transversando eam ante pectus in modum 
crucis, ducit partem a sinistro humero pendentem 
ad dertram, et partem a dextro humero penden- 
tem ad sinistram. Sicque utramque partem stolae 
extremitatibus cinguli hinc inde ipsi cingulo con- 
Jungit. Dum stola imponitur collo, dicit: 


Redde mihi, Domine, stolam immortalitatis, quam 
perdidi in praevaricatione primi parentis; et quamvis 
indignus accedo ad tuum sacrum mysterium,- merear 
tamen gaudium sempiternum. 

Manuale ordinand. 11 

4. Postremo sacerdos accipit planetam, seu 
casulam; quam cum assumit, dicit: 


Domine, qui dixisti: Jugum meum suave est, et 
onus meum leve: fac ut istud portare sic valeam, 
quod consequar tuam gratiam. Amen. 


I. DE INGRESSU SACERDOTIS AD ALTARE. 


1. Sacerdos, omnibus paramentis indutus, ac- 
cipit manu sinistra calicem, ut supra praepara- 
tum, quem portat elevatum ante pectus, bursam 
manu dextera super calice tenens: et facta reve- 
rentia cruci, vel imagini illi, quae in sacristia 
erit, capite cooperto accedit ad altare, ministro 
cum missali el aliis ad celebrandum. necessariis 
(nisi ante fuerint praeparata) praecedente, super- 
pelliceo induto.  Procedit autem oculis demissis, 
incessu gravi, erecto corpore; si vero contigerit 
eum transire ante altare majus, capite cooperto 
faciat ad illud reverentiam; si ante locum Sacra- 
menti, genuffectat; si ante altare, ubi celebratur 
Missa, in qua elevatur vel tunc ministratur Sacra- 
mentum, similiter genuffectrat, et detecto capite 
illud adoret, nec ante surgat quam celebrans de- 
posuerit calicem super corporale. 


2. Cum pervenerit ad altare, stans ante illius 
infimum gradum, caput detegit, biretum ministro 
porrigit, et altari, seu imagini Crucifixi desuper 
positae, profunde inclinat. Si autem in eo sit 
tabernaculum sanctissimi Sacramenti, genuflectens 
debitam facit reverentiam. Tunc ascendit ad me- 
dium altaris, ubi ad cornu evangelii sistit calicem, 
extrahit corporale de bursa, quod extendit in medio 
altaris, et super illud calicem velo eoopertum col- 
locat, bursam autem ad cornu evangelii. Si in 
altari paramenta accipit, hoc idem facit, ante- 
quam descendat ab altari, ut Missam inchoet. 


9. Sí est consecraturus plures hostias pro 

communione facienda, quae ob quantitatem super 
patenam manere non possint, locat eas super cor- 
porale ante calicem; aut in aliquo calice conse- 
cerato, vel vase mundo benedicto, ponit eas retro 
post calicem, et alia patena seu palla cooperit. 


4. Collocáto calice in altari, accedit ad cornu 
epistolae, missale super cussino aperit, reperit 
Missam, et signacula suis locis accommodat. Deinde 
rediens ad medium altaris, facia primum cruci 
reverentia, vertens se ad cornu epistolae, descen- 
dit post infimum gradum altaris, ut ibi faciat 
confessionem. 


III. DE PRINCIPIO MISSAE, ET CONFESSIONE FACIENDA. 


1. Sacerdos, cum primum descenderit sub in- 
finum gradum altaris, convertit se ad ipsum al- 
tare, ubi stans in medio, junctis manibus ante 
pectus, extensis et junctis pariter digitis, et pollice 
dextro super sinistrum posito in modum crucis 
(quod semper sercatur, quando junguntur manus, 
praeterquam post consecrationem), detecto capite, 
facta prius: cruci vel altari profunda reverentia, 
vel si in eo sit tabernaculum sanctissimi Sacra- 
menti, facta genuflerione, erectus incipit Missam. 


2. Stans igitur Celebrans ante infimum gradum 
altaris, ut supra, producens manu dextera a fronte 
ad pectus signum crucis, dicit intelligibili voce: 


In nomine Patris, et Filii, et Spiritus sancti. Amen. 


-Et postquam id dixerit, non debet advertere 
quemcumque in alio altari celebrantem, etiamsi 
Sacramentum elevet, sed continuate prosequi Mis- 
sam suam usque ad finem. Quod item observatur 
in Missa solemni, et simul etiam a ministris. 

8. Cum seipsum signat, semper sinistram ponit 
infra pectus. In aliis benedictionibus, cum est ad 
altare, et benedicit oblata, vel aliquid aliud, ponit 

11* 

eam super altare, nisi aliter notetur. Seipsum 
benedicens, vertit ad se palmam manus dexterae, 
et omnibus illius digitis junctis.et extensis, a fronte 
ad pectus, et ab humero sinistro ad. dextrum, 
signum crucis format. Si vero alios, vel rem 
aliquam benedicit, parvum digitum vertit ei cui 
benedicit, ac benedicendo totam manum dextram 
extendit, omnibus illius digitis pariter junctis et 
extensis: quod in omni benedictione observatur. 
4. Postquam dixerit: [n nomine Patris etc., ut 
supra, jungens iterum manus ante pecius, pronun- 
tiat clara voce Antiphonam: | 


Introibo ad altare Dei. ` 


Minister retro posi eum ad sinistram genu- 
flezus, et in Missa solemni ministri hinc inde 
8tantes prosequuntur. f 


Ad Deum qui laetificat jüsestre meam. 


Deinde sacerdos, eodem modo stans, incipit, 
et prosequitur cum ministro vel ministris alter- 
natim, sequentem psalmum ( XLII.) usque ad finem. 
Cum in fine psalmi dicit: Gloria Patri etc., caput 
cruci inclinat. 

S. Judica me, Deus, et discerne causam meam de 
gente non sancta: ab homine iniquo et doloso erue me. 

M. Quia tu es, Deus, fortitudo mea: quare me 
repulisti? et quare tristis incedo, dum affligit me 
inimicus? 

S. Emitte lucem tuam et veritatem tuam: ipsa me 
deduxerunt, et adduxerunt in montem sanctum tuum, 
et in tabernacula tua. 

M. Et introibo ad altare Dei: ad Deum qui laeti- 
ficat juventutem meam. 

S. Confitebor tibi in cithara, Deus, Deus meus: 
quare tristis es, anima mea, et quare conturbas me? 

M. Spera in Deo, quoniam adhuc confitebor illi: 
salutare vultus mei, et Deus meus. 

S. Gloria Patri, et Filio, et Spiritui sancto. 

M. Sicut erat in principio, et nunc, et semper: et 
in saecula saeculorum. Amen. 

S. repetit Antiph. Introibo ad altare Dei. 

M. Ad Deum qui laetificat juventutem meam. 

Qul psalmus numquam praetermiltitur, nisi in 
Missis. Defunctorum, et in Missis de tempore a 
Dominica Passionis inclusive, usque ad Sabbatum 
Sanctum exclusive: in quibus semel tantum dicta 
Antiphona Introibo cum ministris, ut supra, sacer- 
dos statim-dexztra manu producens signum crucis 
a fronte ad pectus, subjungit versum Adjutorium 
nostrum etc., «t infra. 

b, Repetita Antiphona Introibo, dertra manu 
producens signum crucis a fronte ad pectus, dicit: 


WV. Adjutorium nostrum in nomine Domini. 
B. Qui fecit coelum et terram. 


Deinde altari se profunde inclinans, junctis 
manibus, dicit: 

Confiteor Deo omnipotenti, beatae Mariae semper 
Virgini, beato Michaeli archangelo, beato Joanni Bap- 
tistae, sanctis apostolis Petro et Paulo, omnibus sanctis, 
et vobis, fratres, quia peccavi nimis cogitatione, verbo 
et opere (ter pectus dextra manu percutit, sini- 
stra infra pectus posita, dicens): mea culpa, mea 
culpa, mea maxima culpa. Ideo precor beatam Mariam 
semper Virginem, beatum Michaelem archangelum, 
beatum Joannem Baptistam, sanctos apostolos Perum - 
et Paulum, omnes sanctos, et vos, HANS orare pro 
me ad Dominum Deum nostrum. 

Et eodem modo stat inclinatus, donec a mini- 
Stro vel ministris dictum sit: 

Misereatur tui omnipotens Deus, et dimissis pec- 
calis tuis, perducat te ad vitam aeternam. 


Sacerdos dicit: Amen, et erigit se. 
Deinde minister vel ministri repetunt confes» 

sionem: et ubi a sacerdote dicebatur vobis fratres, 
el vos fratres, a ministris aliquantulum conversis 
ad Celebrantem, dicitur tibi pater, e£ te pater. 


6. Facta a circumstantibus confessione, Cele- 
brans stans, junctis manibus, factt absolutionem, 
dicens: 

Misereatur vestri omnipotens Deus, et dimissis 
peccatis vestris, perducat vos ad vitam aeternam. 
B. Amen. 


Deinde producens manu dextra a fronte ad 
pectus signum crucis, dicit: 


Indulgentiam, absolutionem et remissionem pecca- 
- torum nostrorum, tribuat nobis omnipotens et miseri- 
cors Dominus. R. Amen. 


Et stans inclinatus, junctis manibus, prose- 
quitur clara voce: 


V. Deus tu conversus vivificabis nos. 

R. Et plebs tua laetabitur in te. 

WV. Ostende nobis, Domine, misericordiam tuam. 
R. Et salutare tuum da nobis. 

WV. Domine, exaudi orationem meam. 

R. Et clamor meus ad te veniat. 

X. Dominus vobiscum. 

BR. Et cum Spiritu tuo. 


Et extendens ac jungens manus, clara voce 
dicit: Oremus. Et ascendens ud altare, dicit secreto: 


Aufer a nobis, quaesumus Domine, iniquitates 
nostras, ut ad Sancta sanctorum puris mereamur 
mentibus introire. Per Christum Dominum hostrum. 
Amen. 


IV. DE INTROITU, KYRIE ELEISON, ET GLORIA IN 
EXCELSIS. 


1. Dum dicit: Aufer a nobis etc., Celebrans, 
junctis manibus, ascendit ad medtum altaris; et 
tbi inclinatus, manibusque item junctis super eo 

positis, ita ut digiti parvi dumtazat frontem, seu 
mediun anterioris partis tabulae seu mensae alta- 
ris tasgant, residuo manuum inter altare et se 
retento. pollice dextro super sinistrum in modum 
crucis posito (quae omnia semper observantur, 
cum menus junctae super altare ponuntur), se- 
creto drit: 

Oranus te, Domine, per merita sanctorum tuorum: 
quorum jeliquiae hic suut, et omnium sanctorum, ut 
indulgere digneris omnia peccata mea. Amen. 


Cum dicit: Quorum reliquiae hic sunt, osculatur 
altare in medio, manibus extensis aequaliter hinc 
inde super eo positis. Quod semper servatur, 
quando osculatur altare; sed post consecrationem 
pollices ab indicibus non disjunguntur. In omni 
etiam deosutilatione, sive allaris, sive libri, sive 
alterius rei, non producitur signum crucis pollice 
vel manu super. id quod osculandum est. 


.2. Osculato altari, accedit ad cornu ejus si- 
nistrum, id est epistolae, ubi stans versus altare, 
et producens a fronte ad pectus signum crucis, 
incipit intelligibili roce Iniroitum Missae, et pro- 
sequitur junctis manibus. Cum dicit Gloria Patri, 
Lenens junctas manus, caput inclinat versus crucem. 


Introitus. 


Benedicta sit sancta Trinitas, atque indivisa unitas: 
confitebimur ei, quia fecit nobiscum misericordiam suam. 

Psalm. Domine Dominus noster, quam admirabile 
est nomen tuum in universa terra! 

X.. Gloria Patri et Filio et Spiritui sancto. Sicut 
erat in principio, et nunc, et semper, et in saecula 
saeculorum. Amen. 

Repetit Introitum usque ad Psalmum, et non 
Signat se, ut prius. 

Repetito Introitu, junctis manibus ante pectus, 
accedit ad medium altaris, ubi, stans versus illud, 

similiter manibus junctis, dicit eadem voce alter- 
natim cum ministro: 
Kyrie eleison. Kyrie eleison. 
Kyrie eleison. Christe eleison. 
Christe eleison. Christe eleison. 
Kyrie eleison. Kyrie eleison. 
Kyrie eleison. 


Si minister, vel qui intersunt, Celebrenti non 
respondeant, ipse solus novies dicit. 


9. Dicto ultimo Kyrie eleison, sacerdbs stans 
in medio altaris, et manus extendens, ebvansque 
usque ad humeros (quod in omni manum eleva- 
tione obserratur), voce praedicta incipit, si dicen- 
dum sit: Gloria in excelsis. Cum dicit De), jungens — 
manus, caput cruci aliquantulum indínat; quo 
erecto, stans, junclis manibus ante pectus, pro- 
sequitur usque ad finem. Cum dicil Adoramus te, 
Gratias agimus tibi, e£ Jesu Christe, suscipe depreca- 
tionem nostram, e£ terum Jesu Christe, caput cruci 
inclinat. Cum dicil in fine Cum Saneto Spiritu, 
seipsum a fronte ad pectus signat, interim absol- 
vens, in gloria Dei Patris. Amen. 


Gloria in excelsis Deo, et in terra pax hominibus 
bonae voluntatis. Laudamus te, benedicimus te, ado- 
ramus te, glorificamus te. Gratias agimus tibi propter 
magnam gloriam tuam: Domine Deus, Rex coelestis, Deus 
Pater omnipotens. Domine Fili unigenite Jesu Christe: 
Domine Deus, Agnus Dei, Filius Patris. Qui tollis peccata 
mundi, miserere nobis: qui tollis peccata mundi, su- 
scipe deprecationem nostram: qui sedes ad dexteram 
Patris, miserere nobis. Quoniam tu solus Sanctus, tu 
solus Dominus, tu solus Altissimus, Jesu Christe, cum 
sancto Spiritu, in gloria Dei Patris. Amen. 


V. DE ORATIONE. 


l. Dicto hymno Gloria in excelsis, vel st non 
sit dicendus, eo omisso, Celebrans osculatur altare 


MISSAE PRIVATAE. 249 


in medio, manibus hinc inde super eo, ut supra, 
extensis: tum illis ante pectus junctis, et demissis 
-ad terram oculis, vertit se a sinistro latere ad 
dextrum versus populum, hoc est, per eam partem 
quae respicit cornu epistolae, et extendens ac 
Jungens manus ante pectus, ut prius, dicit voce 
praedicta: 


V. Dominus vobiscum. B. Et cum spiritu tuo. 


Et junctis ut prius manibus, revertitur per 
: eamdem viam ad librum, ubi eas extendens et 
Jungens ante pectus, caputque cruci inclinans, 
dicit: Oremus. Tum extendit manus ante pectus, 
ita ut palma unius manus respiciat alteram, et 
digilis simul junctis, quorum summitas humerorum 
altitudinem, distantiamque non excedat; quod in 
omni ertensione manuum ante pectus servatur. 
Stans autem, ut supra, extensis manibus, dicit 
orationem. ^ 
Oratio. 


Omnipotens sempiterne Deus, qui. dedisti famulis 
tuis in confessione verae fldei, aeternae Trinitatis glo- 
riam agnoscere, et in potentia majestatis adorare uni- 
tatem: quaesumus, ut ejusdem fidei firmitate, ab omnibus 
semper muniamur adversis. Per Dominum nostrum Jesum 
Curistum Filium tuum, qui tecum vivit et regnat in 
unitate Spiritus sancti Deus. Per omnia saecula sae- 
culorum. Amen. ; 


Cum dicit Per Dominum nostrum, jungit manus, 
easque junctas tenet usque ad finem. Si aliter 
concluditur oratio, Qui tecum, vel Qui vivis, cum 
dicit: In unitate, jungit manus. 


2. Cum nominatur nomen Jesus, caput versus 
crucem inclinat: quod etiam facit, cum nomina- 
tur ín epistola. Et similiter ubicumque nominatur 
nomen beatae Mariae, vel sanctorum, de quibus 
dicitur Missa, cel fit commemoratio; item in ora- 

tione pro Papa, quando nominatur, semper caput 
inclinat, non (amen versus crucem. 

Si plures orationes sint dicendae, idem in 
eis, in voce, extensione manuum, et capitis in- 
clinatione, quod supra dictum est, observatur. 

9. Si altare sit ad orientem, versus populum, 
Celebrans, versa facie ad populum, non vertit hu- 
meros ad altare, cum dicturus est Dominus vobis- 
cum... Orate fratres... [te missa est, ve? daturus 
benedictionem; sed osculuto altari in medio, ibi 
expansis el junctis manibus, ut supra, salutat 
populum, et dat benedictionem. 

4. In quatuor temporibus, vel alias, quando 
dicendae sunt plures orationes cum prophetiis, 
dicto Kyrie eleison £u medio altaris, revertitur ad 
cornu epistolae, ubi stans ante librum, exten- 
sis et junctis ante pectus manibus, caput cruci 
inclinans, dictL:.Oremus. -Flectamus genua; e£ illico 
manibus super altare extensis, ut seipsum ad al- 
tare sustineat, genuflectif, et sine mora surgens, 
eadem voce ministro respondente: Levate, manibus 
extensis dicit orationem ut supra, et in conclu- 
sione eas jungit. Dum autem legit prophetias, 
tenet manus super librum. vel altare positas, ut 
mor dicetur de epistola. 

VI. DE EPISTOLA, GRADUALI, ET ALIIS USQUE AD 
OFFERTORIUM.; 

l. Dictis orationibus, Celebrans, positis super 
librum vel super altare manibus, ita ut palmae 
librum tangant, vel (ut placuerit) librum tenens, 
legit epistolam intelligibili voce, et respondetur a 
ministro: Deo gratias. Et similiter stans eodem 
modo, prosequitur Graduale, Alleluia, et Tractum 
ac Sequentiam, st dicenda sint. m 


Lectio Epistolae beati Pauli Apostoli. ad Corinthios. 


- Fratres: gaudete, perfecti estote, exhortamini, idem 
sapite, pacem habete, et Deus pacis et dilectionis erit 

vobiscum. Gratia Domini nostri Jesu Christi, et caritas 
Dei, et communicatio sancti Spiritus sit cum omnibus 
vobis. Amen. | 
Graduale. 

Benedictus es, Domine, qui intueris abyssos, et 
sedes super Cherubim. : 

V. Benedictus es, Domine, in firmamento coeli, et 
laudabilis in saecula. Alleluia, alleluia. 

V. Benedictus es, Domine Deus Patrum nostrorum, 
et laudabilis in saecula. Alleluia. 


Post Septuagesimam, omisso Alleluia, e£ Versu 
sequenti, dicitur 
Tractus. 


Te Deum Patrem ingenitum, te Filium unigenitum, 
te Spiritum sanctum Paraclitum, sanctam et indivi- 
duam Trinitatem, toto corde confitemur, laudamus, at- 
que benedicimus. | 

V. Quoniam magnus es tu, et faciens mirabilia, 
tu es Deus solus. 

V. Tibi laus, tibi gloria, tibi gratiarum actio, in 
saecula sempiterna, o beata Trinitas. 

Tempore Paschali omittitur Graduale, et ejus 
loco dicitur: 

Alleluia, alleluia. 

VW. Benedictus es, Domine Deus patrum nostrorum, 
et laudabilis in saecula. Alleluia. 

. . V. Benedicamus Patrem et Filium cum sancto Spi- 
ritu. Alleluia. 


Quibus dictis, sacerdos ipsemet, seu minister 
portat librum missalis ad alteram partem altaris, 
in cornu evangelii; et dum transit ante medium 
altaris, caput cruci tnclinat, et missale sic locat, 
ut posterior pars libri respiciat ipsum cornu alta- 
ris, et non ad parietem, sive ad partem ejus contra 
se directam. 

2. Locato missali in altari, Celebrans redit ad 
medium altaris, ibique stans junctis manibus ante 

pectus, levatisgue ad Deum oculis, et statim de- 
missis, tum profunde inclinatus, dicit secreto: 


Munda cor meum, ac labia mea, omnipotens Deus, 
qui labia Isaiae prophetae calculo mundasti ignito: ita 
me tua grata miseratione dignare mundare, ut sanctum 
Evangelium tuum digne valeam nuntiare. Per Christum 
Dominum nostrum. Amen. Æt» Jube, Domine, bene- 
dicere. Dominus sit in corde meo, et in labiis meis: ut 
digne et competenter annuntiem Evangelium suum. Amen. 


Quibus dictis, vadit ad librum missalis, ubi 
stans vergus illum, junctis manibus ante pectus, 
dicit intelligibili voce. 

V. Dominus vobiscum. R. Et cum spiritu tuo. 

Deinde pollice dextrae manus signo crucis 
signat primo librum super principio evangelii, quod 
est lecturus, postea seipsum in fronte, ore et 
pectore, dicens: 


Sequentia sancti Evangelii secundum Joannem. 
(vel Initium sancti Evangelii secundum N.) 
RB. Gloria tibi, Domine. I 


Tum, junctis iterum manibus ante pectus, stans 
ut supra, prosequitur Evangelium usque ad finem. 


In illo tempore: dixit Jesus discipulis suis: Cum 
venerit Paraclitus, quem ego mittam vobis a Patre, 
Spiritum veritatis, qui a Patre procedit, ille testimo- 
nium perhibebit de me: et vos testimonium perhibe- 
bitis, quia ab initio mecum estis. Haec locutus sum 
vobis, ut non scandalizemini. Absque synagogis facient 
vos: sed venit hora, ut omnis qui interficit vos, arbi- 
iretur obsequium se praestare Deo. Et haec facient 
vobis, quia non noverunt Patrem, neque me. Sed haec 
locutus sum vobis: ut cum venerit hora eorum, remi- 
niscamini, quia ego dixi vobis. 

Quo finito, minister, stans in cornu epistolae 


post infimum gradum altaris, respondet: 
Laus tibi, Christe. 

Et sacerdos, elevans parumper librum, oscu- 
latur principium evangelii, dicens: 

Per Evangelica dicta deleantur nostra delicta: 
praeterquam in Missis Defunctorum. . Cum autem 
nominatur Jesus, caput versus librum inclinat, 
et eodem modo versus librum genuflectit, cum 
in evangelio est genuftectendum. 


9. Dicto evangelio, stans in medio altaris ver- 
sus crucem, elevans et extendens manus, incipit 
(si dicendum sit) Credo. Cum dicit: In unum Deum, 
jungit manus, et caput cruci inclinat: quo erecto, 
stans ibidem, Junctis ante pectus manibus, ut 
prius, prosequitur usque ad finem. Cum dicit: 
Jesum Christum, caput cruci inclinat. Cum dicit: 
Et incarnatus est, usque ad: Et. homo factus est in- 
clusive, genuflectit. Cum dicit: Simul adoratur, 
caput cruci inclinat. Cum dicit: Et vitam venturi 
saeculi. Amen, producit sibi manu dextra signum 
crucis a fronte ad pectus. 


Credo in unum Deum, Patrem omnipotentem, fa- 
ctorem coeli et terrae, visibilium omnium et invisibi- 
lium. Et in unum Dominum Jesum Christum, Filium 
Dei unigenitum. Et ex Patre natum ante omnia sae- 
cula. Deum de Deo, lumen de lumine, Deum verum 
de Deo vero. Genitum, non factum, consubstantialem 
Patri, per quem omnia facta sunt. Qui propter nos 
homines, et propter nostram salutem descendit de coelis. 
' Et incarnatus est de Spiritu sancto ex Maria Virgine: 
ET HOMO FACTUS EST. Crucifixus etiam pro nobis: sub 
Pontio Pilato passus, et sepultus est. Et resurrexit 
tertia die, secundum scripturas. Et ascendit in coelum: 
sedet ad dexteram Patris. Et iterum venturus est cum 
gloria judicare vivos et mortuos: cujus regni non erit 
finis. Et in Spiritum sanctum, Dominum et viviflcan- 
iem: qui ex Patre Filioque procedit. Qui cum Patre 
et Filio simul adoratur et congloriflcatur: qui locutus 
est per Prophetas. Et unam, sanctam, catholicam et 

apostolicam Ecclesiam. Confiteor unum baptisma in 
remissionem peccatorum. Et exspecto resurrectionem 
mortuorum. Et vitam venturi saeculi. Amen. 


VII. DE OFFERTORIO ET ALIIS USQUE AD CANONEM. 


. 1. Dicto Symbolo, vel si non sit dicendum, post 
evangelium, Celebrans osculatur altare in medio; 
et junctis manibus ante pectus, ibidem a manu 
sinistra ad dexteram (ut dictum est supra) vertit se 
ad populum, et extendens ac jungens manus, dicil: 


WV. Dominus vobiscum BK. Et cum spiritu tuo. 


Et junctis manibus, revertitur per eamdem 
viam ad medium altaris, ubi, extendens et jun- 
gens manus, caputque cruci inclinans, dicit: Ore- 
mus. Tum junctis ut prius manibus, dicit Offer- 
torium; et omnia quae usque ad finem Missae in 
medio altaris dicenda sunt, dicit ibidem stans 
versus. ad altare, nisi ubi aliter ordinatur. 


Offertortum. 


Benedictus sit Deus Pater, unigenitusque Dei Filius, 
sanctus quoque Spiritus: quia fecit; nobiscum miseri- 
cordiam suam. | | ; 

Dicto Offertorio, discooperit calicem, et ad 
cornu epistolae sistit; et manu dextra amocet 
parcam pallam desuper hostiam, accipit patenam 
cum hostia, et ambabus manibus usque ad pectus 
eam elevzatam teneris, oculis ad Deum elevatis, et 
statim demissis, dicit: 


Suscipe, sancte Pater, omnipotens aeterne Deus, 
hanc immaculatam Hostiam, quam ego indignus fa- 
mulus tuus offero tibi Deo meo vivo et vero, pro innu- 
merabilibus peccatis, et offensionibus, et negügentiis 
meis, et pro omnibus circumstantibus, sed et pro 
omnibus fidelibus Christianis vivis atque defunctis: ut 


mihi et illis proficiat ad salutem in vitam aeternam. 
Amen. 

3. Si fuerint aliae hostiae, non super patenam, 
sed super corporale, vel in alio calice seu vase, 
pro communione populi consecrandae, calicem illum 
seu vas dextra discooperit, el intentionem suam 
etiam ad illas oferendas et consecrandas dirigens; 
dicit ut supra: Suscipe, sancte Pater etc. 

Quo dicto, patenam utraque manu tenens, 
cum ea facit signum crucis super corporale, et 
deponit hostiam circa medium -anterioris partis 
corporalis ante se, et patenam ad manum dez- 
tram aliquantulum subtus corporale; quam, ez- 
terso calice, ut dicetur, cooperit purificatorio. Si 
autem adsit vas seu calix cum aliis hosttis, ipsum 
cooperit alia patena, vel palla. 


4. Deinde in cornu epistolae accipit calicem, 
purificatorio extergil, et sinistra tenens illius no- 
dum, accipit ampullam vini de manu ministri 
(qui osculatur ipsam ampullam, non autem ma- 
num Celebrantis), et ponit vinum in calicem. De- 
nde, eodem modo tenens calicem, producit signum 
crucis super ampullam aquae, et aquam ,miscen- 
dam ín calice benedicit, dicens: 


Deus, qui humanae substantiae dignitatem mirabi- 
liter condidisti, et mirabilius reformasti: 

el infundens parum aquae in calice, prose- 

quitur: 
da nobis per hujus aquae et vini mysterium, ejus divi- 
nitatis esse consortes, qui humanitatis nostrae fieri 
dignatus est particeps, Jesus Christus Filius tuus Domi- 
nus noster. Qui tecum vivit et regnat in unitate Spi- 
ritus sancti Deus, per omnia saecula saeculorum. Amen. 


Si vero celebrat pro defunctis, non facit signum 
crucis super aquam, sed imponit absque bene- 
dictione, dicens orationem ut supra. 

5. Inposita aqua in calice, et finita oratione 
praedicta, accipit manu dextra calicem discooper- 
tum; et stans ante medium altaris, ipsum ambabus 

manibus elevatum tenens, videlicet cum sinistra 
pedem, cum deztra autem nodum infra cuppam, 
intentis ad Deum oculis, ofert, dicens: 


Offerimus tibi, Domine, calicem salutaris, tuam 
deprecantes clementiam: ut in conspectu divinae ma- 
jestatis tuae, pro nostra et totius mundi salute cum 
odore suavitatis ascendat. . Amen. 


Qua oratione dicta, facit signum crucis cum 
calice super corporale, et ipsum in medio post 
hostiam collocat,. et palla cooperit. Deinde, jun- 
ctis manibus super altare positis, aliquantulum 
inclinatus, dicit secreto: 

In spiritu humilitatis, et in animo contrito susci- 
piamur a te, Domine: et sic flat sacrificium nostrum 
in conspectu tuo hodie, ut placeat tibi, Domine Deus. 


Postea erectus, elevans ad coelum oculos, et sta- 
tim demittens, manusque expandens, et eas. in altum 
porrectas statim jungens ante pectus (quod sem- 
per facit, quando aliquid est benedicturus), dicit: 


Veni Sanctificator omnipotens aeterne Deus: 
signat manu dextra communiter super hostiam 
et calicem, sinistra posita super altare, dicens: 

et benetdic hoc sacrificium tuo sancto nomini prae- 
paratum. ` : 


6. Tum, junctis ante pectus manibus, accedit 
ad cornu epistolae, ubi stans, ministro aquam 
fundente, larat manus, id est extremitates digi- 
torum pollicis et indicis, dicens psalmum (XXV.)- 

Lavabo inter innocentes manus meas: et circum- 
dabo altare tuum, Domine. 

. Ut audiam vocem laudis: et enarrem universa 
mirabilia tua. , 


, Domine, dilexi decorem domus tuae: et locum ha- 
bitationis gloriae tuae. 
Ne perdas cum impiis, Deus, animam meam: et 
cum viris sanguinum vitam meam. 

In quorum manibus iniquitates sunt: dextera eorum 
repleta est muneribus. 

Ego autem in innocentia mea ingressus sum: re- 
dime me, et miserere mei. 

Pes meus stetit in directo: in ecclesiis benedicam 
te, Domine. 

Gloria Patri, et Filio, et Spiritui sancto. | 

Sicut erat in principio, et nunc, et semper: et in 
saecula saeculorum. Amen. 


Qui versus Gloria Patri praetermittitur in Missis 
defunctorum, et in Missis de tempore a Dominica 
de Passione usque ad Sabbatum sanctum exclusive. 

4. Celebrans, lotis manibus, eas tergit, et illis 
ante pectus junctis, revertitur ad medium altaris, 
ubi stans, oculosque dd Deum elevans, et statim 
demittens, manibus junctis super altare, aliquan- 
tulum inclinatus, dicit secreto orationem - 


Suscipe, sancta Trinitas, hanc oblationem, quam 
tibi offerimus - ob memoriam passionis, resurrectionis 
et ascensionis Jesu. Christi Domini nostri, et in hono- 
rem beatae Mariae semper Virginis, et beati Joannis 
Baptistae, et sanctorum apostolorum Petri et Pauli, et 
istorum, ev omnium sanctorum: ut illis proficiat ad 
honorem, nobis autem ad salutem; et illi pro nobis 

.intercedere dignentur in coelis, quorum memoriam 
agimus in terris. Per eumdem Christum Dominum 
nostrum. Amen. 


-Qua dicta, manibus hinc. inde extensis, et 
super altare positis, osculatur illud in medio; tum, 
Junctis manibus ante pectus, demissisque oculis 
ad terram, a sinisira manu ad dextram vertit se 
ad populum: et, versus eum extendens et jungens 
manus, dicit voce aliquantulum elata: 

Orate, fratres. 

Et secreto prosequens: 
Ut meum ac vestrum sacrificium acceptabile flat apud 
Deum Patrem omnipotentem: 

perficit circulum, revertens, junctis manibus 
anie pectus, a manu dertra ad medium. 
altaris. Et responso a. ministro, vel a cir- 
cumstantibus: 

Suscipiat Dominus sacrificium de manibus tuis, 
(alioquin per seipsum, dicens: sacrificium de mani- 
bus meis), ad laudem et gloriam nominis sui, ad utili- 
tatem quoque nostram, totiusque Ecclesiae suae sanctae: 

ipse Celebrans, submissa voce,. dicit? Amen. 


Deinde manibus ante pectus extensis, ut fit ad 
Orationem, stans in medio altaris versus librum dicit 
absolute, sine Oremus, et sine alia interpositione, 
Orationem vel Orationes secretas. Cum dicit: Per 
Dominum, jungit manus. Cum dicit: Jesum Chri- 
stum, caput inclinat; quod facit in prima Oratione, 
et in ultima, si plures sint dicendae. i 


Secreta. 


Sanctilca, quaesumus Domine Deus noster, per 
tui sancti nominis invocationem, hujus oblationis ho- 
stiam, et per eam nosmetipsos tibi perfice munus 
aeternum. Per Dominum nostrum Jesum Christum, Fi- 
lium tuum: qui tecum vivit et regnat in unitate Spi- 
ritus sancti Deus. 


8. Pervento autem in conclusione ultimae Se- 
cretae ad verba ilia: Per omnia saecula saeculorum 
erclusive, sacerdos stans in medio altaris, depo- 
sitis super eo manibus hinc inde extensis, dicit 
convenienti, intelligibili et clara voce: Per omnia 
saecula saeculorum, cum praefatione, ut infra. Cum 
dicit: Sursum corda, elevat manus hinc inde eT- 
tensas usque ad pectus, ita ut palma untus manus 
respiciat alteram. Cum dicit: Gratias agamus Do- 
mino, jungit manus. Cum dicit: Deo nostro, oculos 
elevat, et statim cruci caput inclinat. Responso: 
Dignum et justum est, elevatis et extensis ut prius 
manibus (quas disjunctas tenet usque ad finem 

Praefationis), prosequitur Praefationem propriam, 
cel communem, ut tempus requirit. 


Per omnia saecula saeculorum. R. Amen. 

WM. Dominus vobiscum. R. Et cum spiritu tuo. 

V. Sursum corda. R. Habemus ad Dominum. 

WX. Gratias agamus Domino Deo nostro. 

R. Dignum et justum est. | 

Vere dignum et justum est, aequum et salutare, 
nos tibi semper et ubique gratias agere: Domine sancte, 
Pater omnipotens, aeterne Deus. Qui cum unigenito 
Filio tuo, et Spiritu sancto, unus es Deus, unus es 
Dominus:. non in unius singularitate personae, sed in 
unius Trinitate substantiae. Quod enim de tua gloria, 
revelante te, credimus, hoc de Filio tuo, hoc de Spi- 
ritu sancto, sine differentia discretionis sentimus. Ut 
in confessione verae, sempiternaeque Deitatis, et in 
personis proprietas, et in essentia unitas, et in maje- 
state adoretur aequalitas. Quam laudant Angeli, atque 
Archangeli, Cherubim quoque ac Seraphim; qui non 
cessant clamare quotidie una voce dicentes: 


Junctis ante pectus manibus, et inclinatus, 
voce mediocri prosequitur. 


Sanctus, sanctus, sanctus Dominus Deus Sabaoth. 
Pleni sunt coeli et terra gloria tua. Hosanna in excelsis! 


Ministro interim parcam | campanulam pul- 
sante. Tum erigit se, et signum crucis sibi pro- 
ducit a fronte ad pectus, dicens: 


Benedictus qui venit in nomine Domini! Hosanna 
in excelsis! 


VIII. DE CANONE MISSAE USQUE AD CONSECRATIONEM. 


1. Finita Praefatione, ut supra, sacerdos stans 
ante medium altaris, versus ad illud, extendens 
et aliquantulum elevans manus, oculisque elevatis 
ad Deum, et sine mora devote dimissis, ac mani- 
bus junctis, et super altare positis, profunde in- 
clíinalus, incipll Canonem, secreto dicens: 

Te igitur, clementissime Pater, per Jesum Christum, 
Filium tuum, Dominum nostrum, supplices rogamus 
ac petimus: : 

cum dicit: 
uti accepta habeas, et benedicas 
prius osculatur altare in medio, deinde erigit se, 
et slat junctis manibus ante pectus. Cum dicit: 
haec T dona, haec T munera, haec sancta T sacrificia 
illibata: E. 
dextra manu signat ter communiter super 
hostiam et calicem. Deinde, extensis manibus 
ante pectus, prosequitur- | . 
in primis quae tibi offerimus pro Ecclesia tua sancta 
Catholica: quam pacificare, custodire, adunare et regere 
digneris, toto orbe terrarum, una cum famulo tuo Papa 
nostro N. et Antistite nostro N. et omnibus orthodoxis, 
aique catholicae et apostolicae fidei cultoribus. 


` 2. Ubi dicil: una cum famulo tuo Papa nostro N., 
ezprimil nomen Papae; sede autem vacante, verba 
praedicta omittuntur. Ubi dicitur: et Antistite no- 
stro N., specíficatur nomen patriarchae, archiepi- 
scopi, vel episcopi ordinarii in propria dioecesi, 
et non alterius superioris, etiamsi celebrans sit 
omnino eremplus, vel sub alterius episcopi juris- 
dictione. Si vero episcopus ordinarius illius loci 
in quo Missa celebratur, sit vita functus, prae- 
dicta verba omittuntur: quae etiam omittuntur ab 
iis qui Romae celebrant. | 


3. Cum dicil: ; | 

Memento, Domine, famulorum famularumque tua- 
rum N. et N. | 
elevans el jungens manus usque ad faciem vel 
pectus, sic junctis manibus stat paulisper in quiete, 
demisso aliquantulum capite, faciens commemora- 
tionem vivorum Christi fidelium, ad suam volun- 
tatem, oratque aliquantulum, pro quibus orare 
intendit: quorum nomina, si vult, secreto com- 

memoret; non tamen necesse est ea exprimere, 
sed mente tantum eorum memoriam habeat. Potest 
etiam Celebrans, si pro pluribus. orare intendit, 
ne circumstantibus sit morosus,. ante Missam in 
animo proponere sibi omnes illos, tam vivos quam 
defunctos, pro quibus in ipsa Missa orare intendit, 
etl hoc loco generaliter unico contextu ipsorum 
vivorum commemorattonem agere, pro quibus ante 
Missam orare proposuit in Missa. 


4. Commemoratione vivorum facta, demissis et 
extensis, ut prius, manibus, continuat: 

Et omnium circumstantium, quorum tibi fides cog- 
fita est, et nota devotio: pro quibus (ibi offerimus, 
vel qui tibi offerunt hoc sacrificium laudis, pro se, 
suisque omnibus: pro redemptione animarum suarum, 
pro spe salutis et incolumitatis suae: tibique reddunt 
vota sua aeterno Deo, vivo et vero. 


Similiter stans, prosequitur : | 


Communicantes et memoriam venerantes, in pri- 
mis gloriosae semper Virginis Mariae, genitricis Dei et 
Domini nostri Jesu Christi (caput cruci inclinat): sed 
et beatorum Apostolorum ac Martyrum tuorum, Petri 
et Pauli, Andreae, Jacobi, Joannis, Thomae, Jacobi, 
Philippi, Bartholomaei, Matthaei, Simonis et Thaddaei: 
Lini, Cleti, Clementis, Xysti, Cornelii, Cypriani, Lau- 
rentii, Chrysogoni, Joannis et Pauli, Cosmae et Da- 
miani, et omnium sanctorum tuorum: quorum meritis 
precibusque concedas, ut in omnibus protectionis tuae 
muniamur auxilio. Jungít manus. Per eumdem Chri- 
stum Dominum nostrum. Amen. 


Erpandit manus simul super oblata, ita ut 
pabnae sini apertae versus ac supra calicem et 
hostiam; quas sic tenens expansas, dicit: 


Hanc igitur oblationem servitutis nestrae, sed et 
cunctae familiae tuae, quaesumus Domine, ut placatus 
accipias, diesque nostros in tua pace disponas, atque 


262 ORDO ET RIRUS 


ab aeterna damnatione nos eripi, et in electorum tuorum 
jubeas grege numerari. Jungit manus. Per Christum 
Dominum nostrum. Amen. 


Junctis manibus, sic prosequitur: 


Quam oblationem tu, Deus, in-omnibus, quaesumus, 
communiter signat ter super kostiam et cali- 
cem simul, dicens: 

benetdictam, adscripttam, rattam, rationabilem, accep- 
tabilemque facere digneris: 
separatim signat semel super hostium tantum, 
cum dicit: 
ut nobis cortpus 
et semel super calicem tantum, cum dicil: 
et san, guis l 
deinde, elevans et jungens manus ante pectus, 
prosequitur $ - 
fiat dilectissimi Filii tui Domini nostri Jesu Christi. 
Et inclinans caput cruci, extergit, si opus 
fuerit, pollices et indices super corporale, et 
dicit secreto, ut prius: 

Qui pridie quam pateretur, 
el accipiens pollice et indice dertrae manus 
hostiam, et eam cum illis, ac indice et pollice 
sinistrae manus tenens, stans erectus ante 

.. sedium altaris, dicit: 
accepit panem in sanctas ac venerabiles manus suas, 
elevansque ad coelum oculos, et statim de- 
mittens, dicit: 
et elevatis oculis in coelum, ad te Deum Patrem suum 
omnipotentem, 
caputque aliquantulum inclinans, dicit: 
tibi gratias agens, 

et tenens hostiam inter pollicem et indicem 
sinistrae manus, dextra producit signum cru- 
cis super eam, dicens: 

benedixit, fregit, deditque discipulis suis, dicens: 
Accipite et manducate ex hoc.omnes. 


MISSAE PRIVATAE. 963 


b. Sí adsit vas cum altis hostiis consecrandis, 
antequam accipiat hostiam, discooperit manu dez- 
tra calicem seu cas aliarum hostiarum. 

Cum autem finierit supradicta verba, cubitis 
super altare positis, stans capite inclinato, di- | 
Stincle, attente, reverenter, et secreto profert verba 
consecrationis super hostiam, et simul super omnes, 
si plures sint consecrandae; et hostiam suam pol- 
dicibus et indicibus tantum tenens, dicil: 


Hoc est enim Corpus meum. - 


Quibus prolatis, Celebrans tenens hostiam inter 
pollices et indices praedictos super altare, reliquis 
2nanuum digitis extensis et simul junctis (et ho- 
Sliis, si plures sint consecratae, in loco in quo 
a principio Missae positae sunt, super corporate, 
vel in alio vase aut calice dimissis), genuflexus 
eam adorat. Tunc se erigens, quantum commode 
potest, elevat in altum hostiam, et intentis in eam 
oculis (quod et in elevatione calicis facit), populo 
recerenter ostendit adorandam: et moz sola manu 
dertra ipsam reverenter reponit super corporale 
in eodem loco, unde eam levavit, et deinceps pol- 
lices et indices non disjungit, nisi quanilo hostiam 
consecratam tangere cel tractare debet, usque ad 
ablutionem digitorum post communionem. 


6. Reposita hostia consecrata super corporale, 
genuflterus ipsam veneratur: si adsit vas aliarum 
hostiarum, patena vel palla cooperit ut supra. 
Interin dum Celebrans elevat hostiam, accenso 
prius éntortício (quod non erstinguitur nisi post- 
quam sacerdos sanguinem sumpserit, vel alios 
communicacerit, si qui erunt. communicandi in 
Missa), minister manu sinistra elevat fimbrias 
posteriores planetae, ne ipsum Celebrantem impe- 
diat in elevatione brachiorum; quod et facit in 
elevatione calicis: et manu dextra pulsat campa- 
nulam ter ad unamquamque elevationem, vel con- 

tinuate quousque sacerdos deponat hostiam super 
corporale; et similiter postmodum ad elevationem 
calicis. 


7. Celebrans, adorato Sacramento, surgit, et 
discooperit calicem, in quem, si opus sit, ectergit 
digitos; quod semper faciat, si aliquod fragmen- 
tum digitis adhaereat; et stans erectus dicit: 


Simili modo postquam coenatum est, 

et ambabus manibus accipiens calicem Juzta 

nodum infra cuppam, et aliquantum illum 

elevans, ac statim deponens, dicit: ` 
accipiens et hunc praeclarum .calicem in sanctas ac 
venerabiles manus suas: 

caput inclinat, cum dicit: 
item tibi gratias agens, 

sinistra calicem infra cuppam tenens, dextra 

signat super FN. dicens: 
benejdixit, — 

et prosequens : 
deditque discipulis suis, dicens: Accipite et bibite ex 
eo omnes. 

Et ambabus manibus tenens calicem parum 
elevatum, videlicet sinistra pedem, dextra nodum 
infra cuppam, cubitis super altare positis, et 
capite inclinato, profert attente, continuate et 
secreto, ut supra, verba consecrationis sanguinis. 


Hie est enim Calix Sanguinis mei, novi 
et aeterni testamenti: mysterium fidei: qui 
pro vobis et pro multis effundetur in remis- 
sionem peccatorum. 

Quibus dictis, reponit calicem super corporale; 

et dicens secreto: 

Haec quotiescumque feceritis, in mei memoriam facietis: 


genuflexus sanguinem reverenter adorat. Tum 
se erigit, et accipiens calicem discoopertum 

cum sanguine, ambabus manibus, ut prius, 
elevat eum, et erectum, quantum commode 
potest, ostendit populo adorandum: moz ipsum 
reverenter reponit super corporale ín locum 
pristinum, et manu deztera palla cooperil, 
ac genuftlezus Sacramentum veneratur. 


IX. DE CANONE POST CONSECRATIONEM USQUE AD 
ORATIONEM DOMINICAM. 


l. Reposito calice, et adorato, sacerdos stans 
ante altare, disjunctis et extensis manibus ante 
pectus, dicit secreto: 


Unde et memores, Domine, nos servi tui, sed et 
plebs tua sancta, ejusdem Christi Filii tui Domini 
nostri tam beatae Passionis, nec non et ab inferis Re- 
surrecüonis, sed ei in coelos gloriosae Ascensionis: 
offerimus praeclarae Majestati tuae 

Cum dicit: 
de tuis donis ac datis 
Jungit manus ante pectus; et manu sinistra 
posita super altare intra corporale, dextera 
signat ter communiter super hostiam et cali- 
cem, dicens: 
Hostiam 1 puram, Hostiam T sanetam, Hostiam T imma- 
culatam, ; 
et semel super hostium tantum et semel su- 
per calicem tantum, dicens: - 
Panem ł sanctum vitae aeternae, et Calicem t salutis 
perpetuae. 


Deinde stans, ut prius, extensis manibus, pro- 
sequitur: Ta : 


Supra quae propitio ac sereno vultu respicere di- 
gneris: et accepta habere, sicuti accepta habere dignatus 
es munera pueri tui justi Abel, et sacrificium patriar- 
chae nostri Abrahae: et quod tibi obtulit summus sa- 
cerdos tuus Melchisedech, sanctum sacrificium, imma- 
culatam hostiam. | 

Manuale ordinand. 12 

Profunde inclinatus ante medtum altaris, jun- 
ctis manibus, et su»er altare positis, dicit: 


Supplices te rogamus, omnipotens Deus: jube haec 
perferri per manus sancti Angeli tui in sublime altare 
tuum, in conspectu divinae Majestatis tuae: ut quotquot 

osculatur altare, manibus hinc inde super 
corporale posi'is, dicens: 
ex hac altaris participatione 
jungit manus, dicens: 
sacrosanctum Filii tui 
et dextera signans semel super hostiam tan- 
tum, et semel super calicem, sinistra super 
; corporale posita, dicit: 
Cortpus et Santguinem sumpserimus, 
et cum dicit: 
omni benedictione T coelesti, —— 
seipsum Signat a fronte ad pectus signo 
crucis, sinistra posita infra pectus, et pro- 
sequilur: : ; 
et gratia repleamur. 3 
Jungit manus, cum dicit: : 
Per eumdem Christum Deminum nostrum. Amen. 


2. Cum dicit: | 
Memento etiam, Domine, famulorum famularumque 
tuarum N. et N. qui nos praecesserunt cuin signo fidei, 
et dormiunt in somno pacis. 
extensis et junctis manibus ante pectus, et 
usque ad faciem elevatis, et tntentis oculis 
ad Sacramentum super altare, facit comme- 
morationem fidelium defunctorum, de quibus 
sibi videtur, orans aliquantulum pro iis de- 
functis, pro quibus orare intendit, eodem 
modo ut dictum est de commemoratione vi- 
. vorum. Qua commemoratione facta, stans ut 
prius, ertensis manibus, prosequitur - 


Ipsis, Domine, et omnibus in Christo quiescentibus, 
locum refrigerii, lucis et pacis, ut indulgeas, deprecamur. 

Jungit manus, et caput inclinat, dicens: 
Per eumdem Christum Dominum nostrum. Amen. 


9. Dextra manu pectus sibi percutit, sinistra 
posita super corporale, voce aliquantulum elevata 
dicens: 

Nobis quoque peccatoribus, l 

et prosequitur SECrEO; stans manibus ezten- 

sis ut prius: 
famulis tuis, de multitudine miserationum tuarum spe- 
rantibus, partem aliquam et societatem donare digneris, 
cum tuis sanctis Apostolis et Martyribus: cum Joanne, 
Stephano, Matthia, Barnaba, Ignatio, Alexandro, Mar- 
cellino, Petro, Felicitate, Perpetua, Agatha, Lucia, 
Agnete, Caecilia, Anastasia, et omnibus sanctis tuis: 
intra quorum nos consortium, non aestimator meriti, 
sed veniae, quaesumus, largitor admitte. 

Jungit manus ante pectus, cum dicit: 
Per Christum Dominum nostrum. 


Per quem haec omnia, Domine, semper bona creas, 
deinde manu deztra ter signans communiter 
super hostiam et calicem simul, dicit: 

sanctitficas, vivilficas, bene[fdicis, et praestas nobis. 


Postea discooperit manu dextra calicem, et 
genuflexus Sacramentum adorat; tum se erigit, et 
recerenter accipit hostiam inter pollicem et indi- 
cem dextrae manus, et cum ea super calicem, 
quem manu sinistra tenet circa nodum infra cup- 
pam, signat ter a labio ad labium, dicens: 

Per iptsum, et cum ipłso, et in piso, 

el similiter cum hostia simul signat bis inter 
calicem et pectus, incipiens a labio calicis, 
et dicit: 

est tibi Deo Pattri omnipotenti, in unitate Spiritus T sancti 
deinde, tenens manu dextra hostiam super 
calicem, sinistra calicem, elevat eum aliquan- 
tulum simul cum hostia, dicens: 

omnis honor et gloria. 

Et statim utrumque deponens, hostiam col- 
locat super corporale, et si opus sit, digitos ez- 
tergit, ut supra;. ac pollices et indices ut príus 
jungens, calicem palla cooperit, et genuflexus 
Sacramentum adorat. 


X. DE ORATIONE DOMINICA ET ALIIS USQUE AD FACTAM 
COMMUNIONEM. 


1. Celebrans, cooperto calice, adoratoque Sa- 
cramento, erigit se; et manibus extensis hinc inde 
super altare intra corporale positis, dicit intelli- 
gibili voce: 

Per omnia saecula saeculorum. RB. Amen. 
Jungit manus, caput Sucramento inclinans, 
cum dicit: 

Oremus. ] ; 
Tum junctis manibus prosequitur: 

Praeceptis salutaribus moniti, et divina institutione for- 
mati, audemus dicere. | 


Cum incipit Patet. noster, extendit manus, et 
stans oculis ad Sacramentum intentis, prosequi- 
tur usque ad finem. .— | 


Pater noster, qui es in coelis: sanctificetur nomen 
tuum: adveniat regnum tuum: fiat voluntas tua, sicut 
in coelo et in terra. Panem nostrum quotidianum da 
nobis hodie: et dimitte nobis debita nostra, sicut et 
nos dimittimus debitoribus nostris. Et ne nos inducas 
in tentationem. œ. Sed libera nos a malo. 


2. Responso a ministro Sed libera etc., et a Ce- 
lebrante submissa voce: Amen, manu dextra, pol- 
lice et indice non disjunctis, patenam aliquantulum 
puríficatorio extergens, eam accipit inter indi- 
cem et medium digitos; quam tenens super altare 
ie sinistra super corporali posita, dicit 


Libera nos, quaesumus Dofnine, ab omnibus malis, - 

praeteritis, praesentibus et futuris: et intercedente 
beata et gloriosa semper Virgine Dei Genitrice Maria, 
cum beatis Apostolis tuis Petro et Paulo, atque Andrea 
et omnibus sanctis, . 
elevat manu dextra patenam de altari, et 
seipsum cum ea signat signo crucis a fronte 
ad pectus, dicens: 
da. propitius pacem in diebus nostris: 
cum signat se, manum sinistram ponit infra 
pectus: deinde patenam ipsam osculatur, et 
prosequens : 
ut ope misericordiae tuae adjuti, et a peccato simus 
semper liberi, et ab omni perturbatione securi. 
submittit patenam hostiae, quam indice sint- 
stro uccommodat,super patenam, discoopertt 
- calicem, et genuflexus Sacramentum adorat: 
tum se erigens, accipit hostiam inter pollicem 
et indicem dextrae manus, et cum illis, ac 
pollice et indice sinistrae manus eam super 
calicem tenens, reverenter frangit per me- 
dium, dicens: 
Per eumdem Dominum nostrum Jesum Christum Fi- 
lium tuum: 
et mediam' partem, quam inter pollicem et 
indicem dextrae manus tenet, ponit super 
patenam: de alia media, quam sinistra MUNU 
tenet, frangit cum pollice et indice dextrae 
manus particulam, prosequens - 
Qui tecum vivit et regnat 
et eam inter ipsos dertrae manus pollicem 
et indicem retinens, partem majorem, quam 
sinistra lenet, cum ipsa sinistra: adjungit 
. mediae super patenam positae, interim dicens: 
in unitate Spiritus sancti Deus: 
et particulam hostiae, quam in dextra -manu 
retinuit, tenens super calicem, quem sinistra 
per nodum infra cuppam retinet, intelligibili 
voce dicit: 

Per omnia saecula saeculorum. Bk. Amen. 

Et cum ipsa particula signans ter a labio ad 
labium calicis, dicit: 

Pax T Domini sit 1 semper vobistcum. 

Responso per ministrum: 

R. Et cum spiritu tuo. 

particulam, quam dextra manu tenet, im- 

mittit in calicem, dicens secreto: 

Haec commixtio et consecratio corporis et sanguinis 
Domini nostri Jesu Christi, fiat accipientibus nobis in 
vitam aeternam. Amen. 

Deinde pollices et indices super calicem ali- 
quantulum tergit, et jungit; calicem palla cooperit, 
et genuflexus Sacramentum adorat; surgit, et stans 
junctis manibus ante pectus, capite inclinato versus 
Sacramentum, dicit intelligibili voce: l ] 

Agnus Dei, qui tollis peccata mundi: 

et deztra percutiens sibi pectus, sinistra su- 

per corporale posita, dicit: 
miserere nobis. | 

Et deinde non jungit manus. 

Agnus Dei, qui tollis peccata mundi: l 

iterum percutit sibi pectus, cum dicit secundo: 
miserere nobis. - 

Agnus Dei, qui tollis peccata mundi: 

tertio percutit sibi pectus, cum dicit: 
dona nobis pacem. 

In Missis pro Defunctis non dicitur: miserere 
nobis, sed ejus loco: dona eis requiem, e£ in tertio 
additur: sempiternam. 

3. Tum manibus junctis super altare positis, 
oculisque ad Sacramentum intentis, inclinatus dicit 
secreto sequentes orationes. 

Domine Jesu Christe, qui dixisti Apostolis tuis: 
Pacem relinquo vobis, pacem meam do vobis; ne re- 
spicias peccata mea, sed fidem Ecclesiae tuae: eamque 

setundum voluntatem ‘tuam pacificare et coadunare 
digneris. Qui vivis et regnas Deus, per omnia saecula 
saeculorum. Amen. 


Qua oratione finita, si est daturus pacem, oscu- 
latur altare in medio, et instrumentum pacis ei 
porrectum a ministro juxta ipsum ad dexteram, 
. Aoc est, ín cornu epistolae genuflexo, et dicit: 
Pax tecum. Minister respondet: Et cum spiritu tuo. 
Si non adsit qui hujusmodi instrumento pacem 
recipiat a Celebrante, paz non datur, etiamsi illius 
datio Missae conveniat, nec osculatur altare; sed 
dicta praemissa oratione, statim subjungit alias 
orationes, ut infra. 


4. Si vero celebret pro defunctis, non percutit 
pectus ad Agnus Dei, quia dícit:.Dona eis requiem; 
zec dicit praecedentem orationem, et non dat pa- 
cem, sed dicit duas sequentes orationes. 


Domine Jesu Christe, Fili Dei vivi, qui ex voluntate 
Patris, cooperante Spiritu sancto, per mortem tuam 
mundum vivificasti, libera me per hoc sacrosanctum 
Corpus, et Sanguinem tuum, ab omnibus iniquitatibus 
meis, et universis malis: et fac me tuis semper inhae- 
rere mandatis, et a te numquam separari permittas. 
Qui cum eodem Deo Patre et Spiritu sancto vivis et 
regnas Deus in saecula saeculorum. Amen. 


Perceptio. Corporis tui, Domine Jesu Christe, quod 
"ego indignus sumere praesumo, non mihi proveniat in 
judicium et condemnationem; sed pro tua pietate pro- 
sit mihi ad tutamentum mentis et corporis, et ad me- 
delam percipiendam. Qui vivis et regnas cum Deo Pa- 
ire in unitate Spiritus sancti Deus, per omnia saecula 
saeculorum. Amen. 


Quibus orationibus dictis, genufltectens Sacra- 
mentum adorat, et se erigens dicit secreto: 

Panem coelestem accipiam, et nomen Domini in- 
vocabo. 

Quo dicto, dextra manu accipit de patena 
reverenter ambas partes hostiae, et collocat intr 
pollicem et indicem sinistrae manus, quibus paie- 
nam inter eumdem indicem et medium digitos sup- 
ponit: et eadem manu sinistra tenens partes hujas- 
modi super patenam inter pectus et calicem, param 
inclinatus, dextra tribus vicibus percutit pectus 
suum, interim etiam tribus vicibus, voce aliquan- 
tulum elevata, dicens devote et humlliter - 


Domine, non sum dignus, 
et secreto prosequitur: 

ut intres sub tectum meum, sed tantum dic verbo, et 
sanabitur anima mea. 


Quibus tertio dictis, ex sinistra accipit ambas 
partes praedictas hostiae inter pollicem et indicem 
dextrae manus, et cum illa supra patenam signat 
seipsum signo crucis, ita tamen, ut hostia non 
egrediatur limites patenae, dicens: 


Corpus Domini nostri Jesu Christi custodiat animam 
meam in vitam aeternam. Amen. 

Et se inclinans, cubitis super altare positis, 
reverenter easdem ambas partes sumit; quibus 
sumptis, deponit patenam super corporale, et eri- 
gens se, junctis indicibus et pollicibus, ambas 
quoque manus ante faciem jungit, et aliquantulum 
quiescit in meditattone sanctissimi Sacramenti. 
Deinde, depositis manibus, dicit secreto: 

Quid retribuam Domino pro omnibus quae retri-' 
buit mihi? 

Et interim discooperit calicem, genuflectit, sur- 
git, accipit patenam, inspicit corporale, colligit 
fragmenta cum patena, si quae sint in eo, pate- 
nam quoque diligenter cum pollice et indice dez- 
trae manus super calicem extergit, et ipsos digitos, 
ne quid fragmentorum in eis remaneat. 


5. Si vero adsint hostiae consecratae super 
corporale positae pro alio tempore conservandae, 

facta prius genuflezione, reponit eas in vas ad 
hoc ordinatum, et diligenter advertit ne aliquod 
fragmentum, quantumcumque minimum, remaneat 
super corporale: quod si fuerit, accurate reponit 
in calicem. 

Post extersionem patenae, junctis pollicibus et 
indicibus, calicem dextra manu infra nodum cup- 
pae accipit, sinistra patenam, dicens: 


Calicem salutaris accipiam, et nomen Domini in- 
vocabo. Laudans invocabo Dominum, et ab inimicis 
meis salvus ero. 


' E4 signans se signo crucis cum calice, dicit: 


Sanguis Domini nostri Jesu Christi custodiat ani- 
mam meam in vitam aeternam. Amen. 


Et manu sinistra supponens patenam calici, 
stans reverenter, sumit totum sanguinem cum par- 
ticula in calice posita. Quibus sumptis, si qui sunt 
communicandi, eos communicet, antequam se purt- 
ficct. Postea dicit secreto: 


Quod ore sumpsimus, Domine, pura mente capia- 
mus: et de munere temporali flat nobis remedium 
sempiternum. 


Interim super altare porrigit calicem ministro 
in cornu epistolae, qui infundit in eo parum vint, 
quo se purificat. Deinde vino et aqua abluit pol- 
lices et indices super calicem, quos abstergtt puri- 
ficatorio, interim dicens: 


Corpus tuum, Domine, quod sumpsi, et sanguis 
quem potavi, adhaereat visceribus meis: et praesta, ut 
in me non remaneat scelerum macula, quem pura et 
sancta refecerunt sacramenta. Qui vivis et regnas in 
saecula saeculorum. Amen. 


Ablutionem sumit, et extergit os et calicem 
purificatorio- quo faclo, purificatorium extendit 
super calicem et desuper patenam, ac. super pate- 
nam, parcam pallam: et plicato corporali, quod 

reponit in bursam, cooperit calicem velo, et bur- 
sam desuper ponit, et collocat in medio altaris, 
ut in principio Missae. Deinde prosequitur Missam. 


6. Si qui sunt communicandi in Missa, sacer- 
dos, post sumplionem sanguinis, antequam se 
puríificet, facta genuflexione, ponat particulas con- 
secra(as in pixide, vel si pauci sint communicandi, 
super patenam, nisi a principio posttae fuerint ín 
piride, seu alio calice. Interim minister ante eos 
extendit linteum, seu velum album: et pro eis 
facit confessionem, dicens: Confiteor Deo etc. Tunc 
sacerdos iterum genuflectit, et manibus junctis, 
vertens se ad populum in cornu evangelii, dicit: 

Misereatur vestri omnipotens Deus, et, dimissis pec- 
catis vestris, perducat vos ad vitam aeternam. R.. Amen. 


Et manu dextra facit signum crucis super 
eos, dicens: | 

Indulgentiam, absolutionem t et remissionem pec- 
catorum vestrorum tribuat vobis omnipotens et miseri- 
cors Dominus. R. Amen. 


Postea genuflectens accipit manu sinistra pixi- 
dem seu patenam cum Saeramento, dertra vero 
sumit unum particulam, quam intcr pollicem et 
indicem tenet aliquantulum elevatam super pixi- 
dem seu patenam, et conversus ad communicandos 
in medio altaris, dicit: 


Ecce Agnus Dei, ecce qui tollit peccata mundi. 
Deinde dicit: 
Domine, non sum dignus, ut intres sub tectum meum, 
sed tantum dic verbo, et sanabitur anima mea. 
Quibus verbis tertio repetitis, accedit ad eorum 
dextram, hoc est, ad latus epistolae, et uni- 
cuique porrigit Sacramentum, faciens cum eo 
signum crucis super pirzidem vel patenam, 
et simul dicens: 
Corpus Domini nostri Jesu f Christi custodiat animam 
tuam in vitam aeternam. Amen. 

Omnibus communicatis, revertitur ad altare, 
nihil dicens; et non dat eis benedictionem, quta 
illam daturus est in fine Missae. Si particulae 
positae erant super corporale, extergit illud cum 
patena, et si quae în eo fuerint fragmenta, in 
calicem immittit. Deinde dicil secreto: Quod ore 
sumpsimus, Domine etc. et se purificat dicens: Cor- 
pus tuum, Domine, quod sumpsi etc. e£ alia facit ut 
supra. Minister autem dextra manu tenens vas 
cum vino et aqua, sinistra vero mappulum, ali- 
quanto post sacerdotem eis porrigit purificationem, 
et mappulam ad os abstergendum. 


1. Si in altari remaneant particulae in calice, 
seu in alio vase usque ad finem Missae, serventur 
ea quae in Feria quinta Coenae Domini praescri- 
buntur circa finem Missae. 


XI. DE COMMUNIONE ET ORATIONIBUS POST COMMU- 
NIONEM DICENDIS. l 


1. Celebrante purificato, dum calicem collocat 
in altari, liber missalis defertur per ministrum ad 
cornu epistolae, et collocatur ut in Introitu. Ipse 
autem minister genuflectit jurta cornu evangelii, 
ut in principio Missae. Deinde Celebrans stans 
junctis manibus, legit Antiphonam quae dicitur 
Communio. 


Benedicimus Deum coeli, et coram omnibus viven- 
tibus confitebimur ei: quia fecit nobiscum misericor- 
diam suam. 


Qua lecta, junctis item manibus ante pectus, 
vadit ad medium altaris, et, eo osculato, vertit 


1) Ea sunt, quae sequuntur: Sacerdos genuflectit, quandocum- ' 
que accedit, vel recedit a medio Altaris, vel transit ante Sacramentum 
in Calice reservatum: et cum dicere debet Dominus vobiscum, non 
vertit se ad populum in medio Altaris, ne terga vertat Sacramento, 
sed a latere Evangelii: et in fine ibidem dat enedictionem , et non 

perficit circulum. Cum legit Evangelium sancti Joannis, in ejus 
initio Sacerdos non signat Altare, sed seipsum tantum. 

se ad populum a manu sinistra ad dezteram, 
et dicit: s 


X. Dominus vobiscum. Bk. Et cum spiritu tuo. 


Et per eamdem viam redit ad librum, dicit 
orationes post Communionem eisdem modo, numero 
et ordine, ut supra dictae sunt collectae. 


Oremus. Postcommunio. 


Proficiat nobis ad salutem corporis et animae, 
Domine Deus noster, hujus sacramenti susceptio: el 
sempiternae sanctae Trinitatis, ejusdemque individuae 
unitatis confessio. Per Dominum nostrum Jesum Chri- 
stum Filium tuum, qui tecum vivit et regnat in unitate 
Spiritus sancti Deus. Per omnia saecula saeculorum. 
R. Amen. 

Quibus finitis, claudit librum, et, jungens ma- 
nus ante pectus, revertitur ad medium altaris, ubi, 
eo osculato, vertit se ad populum, et dicit, ut supra: 

W. Dominu$ vobiscum. B. Et cum spiritu tuo. 


Quo diéto, stans junctis manibus ante pectus 
versus populum, dicit, si dicendum est: 


Ite, Missa est. BE. Deo gratias. 


Et per eamdem viam revertitur ad altare. Si 
vero non sit dicendum, «dicto Dominus vobiscum, 
revertitur eodem modo per eamdem viam ad me- 
dium altaris, ubi stans versus ad illud, junctis 
ante pectus manibus, dicit: 


Benedicamus Domino. B. Deo gratias. 


In Missis autem Defunctorum, eodem modo 
stans versus altare, dicit: 

Requiescant in pace. RB. Amen. 

Tempore paschali, hoc est, a Missa sabbati 
sancti usque ad sabbatum in Albis inclusive: 


Ite, Missa est. Alleluia, alleluia. B. Deo gratias. 
All., all. 


pu 

2. In Quadragesima autem a Feria quarta 
Cinerum usque ad Feriam quartam Majoris hebdo- 
madae, in feriali officio, postquam Celebrans dixit 
orationes post Communionem cum suis solitis con- 
Cłusionibus, antequam dicat: Dominus vobiscum, 
stans in eodem loco ante librum dicit? Oremus. 
Humiliate capita vestra Deo, cuput inclinans; et ex- 
tensis manibus, subjungit eadem voce Orationem 
super populum, ibidem positam: qua finita, oscu- 
latur altare, et vertens se ad populum, dicit: 
Dominus vobiscum, e£ alia ut supra, 

XIL DE BENEDICTIONE IN FINE MISSAE, ET EVANGELIO 
SANCTI JOANNIS. 

1. Dicto Ite Missa est, vel Benedicamus Domino, 
ut supra, Celebrans, ante medium altaris stans, 
junctis manibus super eo, et capite inclinato dicit 
secreto: 


Placeat tibi, sancta Trinitas, obsequium servitutis 
meae, et praesta: ut sacrificium, quod oculis tuae ma- 
jestatis indignus obtuli, tibi sit acceptabile, mihique, 
et omnibus pro quibus illud obtuli, sit, te miserante, 
propitiabile. Per Christum Dominum nostrum. Amen. 


Quo dicto, ertensis manibus hinc inde super 
altare positis, ipsum in medio osculatur: tum eri- 
gens se, adhuc stans versus tllud, elevat ad coe- 
lum oculos et manus, quas ertendit et jungit, 
caputque cruci inclinans, dicit voce intelligibili: 

Benedicat vos omnipotens Deus, 

etl junctis manibus, ac demissis ad terram 
oculis, vertens se ad populum a sinistro latere 
ad derxirum, extensa manu dextra junctis- 
que digitis, et manu sinistra infra pectus 
posita, semel tantum benedicit populo, dicens- 
Pater, et Filius, t et Spiritus sanctus. R. Amen. 

Et circulum perficiens accedit ad cornu evan- 

geli, ubi dicto: 

Dominus vobiscum. RB. Et cum spiritu tuo. 

pollice deztro signans primum signo crucis 
altare, seu librum in principio evangeli; 
deinde frontem, os et pectus, dicit: 
Initium sancti Evangelii secundum Joannem.  Ve/ Se- 
quentia sancti Evangelii. | 
ut dictum est in rubrícis generalibus, et 
R. Gloria tibi, Domine. 
junctis manibus, legit Evangelium. 
In principio erat Verbum, et Verbum erat apud 
Deum, et Deus erat Verbum. Hoc erat in principio 
apud Deum. Omnia per ipsum facta sunt: et sine ipso 


fectum est nihil quod factum est. In ipso vita erat, et- 


vita erat lux hominum: et lux in tenebris lucet, et 
tenebrae eam non comprehenderunt. Fuit homo missus 
a Deo, cui nomen erat Joannes. Hic venit in testimo- 
. nium, ut testimonium. perhiberet de lumine, ut omnes 
crederent per illum. Non erat ille lux, sed ut testi- 
monium perhiberet de lumine. Erat lux vera, quae 
illuminat omnem hominem venientem in hunc mundum. 
In mundo erat, et mundus per ipsum factus est, et 
mundus eum non cognovit. In propria venit, et sui 
eum non receperunt. Quotquot autem receperunt eum, 
dedit eis potestatem filios Dei fleri, his qui credunt in 
nomine ejus: qui non ex. sanguinibus, neque ex volun- 
tate carnis, neque ex voluntate viri, sed ex Deo nati sunt. 

Genuflectit versus cornu evangelti, cum dicit: 
ET VERBUM CARO FACTUM EST, 

et surgens, prosequitur ut prius: 
et habitavit in nobis, et vidimus gloriam ejus, gloriam 
quasi Unigeniti a Patre, plenum gratiae et veritatis. 

Quo evangelio, vel alio, ut convenit, finito, 
mn dett stans in parte epistolae, respondet: Deo 
gratias. 

2. Si Celebrans in altari vertit faciem ad po- 
pulum, non vertit se; sed stans ut erat, benedicit 
populo ut supra, in medio altaris: deinde accedit 


ad cornu evangelii, et dicit. Evangelium sancti 
Joannis. 


ma mmm mmn. b 

9. Si autem celebravit pro defunctis, dicto: 
Placeat tibi, sancta Trinitas, ut supra, et osculato 
altari, accedit ad cornu evangelii, et dicit Evan- 
gelium. sancti Joannis, praetermissa benedictione, 
quae in Missis Defunctorum non datur. 


4. Quibus omnibus absolutis, extinguuntur per 
ministrum, candelae. Interim sacerdos accipit st- 
nistra calicem, dextram ponens super bursam, ne 
aliquid cadat, descendit ante infimum gradum 
altaris, et ibi in medio vertens se ad illud caput 
inclinat (vel, si in eo est tabernaculum sanctissimi 
Sacrumenti, genuflectit), et facta reverentia, ac- 
cipit biretum a ministro, caput cooperit, ac, prae- 
cedente eodem ministro, eo modo quo venerat, redit 
ad sacristiam, interim dicens Antiphonam Trium 
puerorum, et canticum Benedicite. Si rero sit di- 
missurus paramenta apud altare, ubi celebravit, 
finito evangelio praedicto, ibidem illis se exuit, 
et dicit Antiphonam Trium puerorum, cum cantico 
et aliis orationibus, ut suo loco ponuntur. 


XII. DE HIS QUAE OMITTUNTUR IN MISSA PRO 
DEFUNCTIS. : 


1. In Missa pro Defunctis ante confessionem 
non dicitur Psalmus Judica me, Deus: sed pronun- 
tiata Antiphona Introibo ad altare Dei, ef responso 
a ministro: Ad Deum qui laetificat juventutem meam, 
dicitur X. Adjutorium nostrum, e£ confessio, cum 
reliquis, ut supra. 

Cum Celebrans ad altare incipit Introitum, 
non signat se, sed, manu dextra extensa, facit 
signum crucis super librum, quasi aliquem bene- 
dicens. Non dicitur Gloria Patri, sed post psalmum 
repetitur Requiem aeternam; nec dicitur Gloria in 
excelsis, nec Alleluia, zec Jube Domine benedicere, 
nec Dominus sit in corde meo; zec osculatur librum 
in fine evangelii; nec dicit: Per evangelica dicta, etc. 

Non dicitur Credo, non benedicitur aqua in 

calicem fundenda; dicitur tamen oratio Deus, qui 
humanae substantiae eic. Cum lavat manus, in 
fine psalmi Lavabo inter innocentes, non dicitur 
Goria Patri. 

Ad Agnus Dei non dicilur: miserere nobis, cujus 
loco dicitur: dona eis requiem; nec tertio: dona 
nobis pacem, cujus loco dicitur: dona eis requiem 
sempiternam; zeque percutitur pectus. Non dicitur 
prima oratio ante Communionem, scilicet» Domine 
Jesu Christe, qui dixisti Apostolis tuis etc. nec da- 
tur paz. 

In fine non dicitur Ye Missa est, mec Bene- 
dicamus Domino, sed Requiescant in pace. Ef nom 
datur benedictio; sed dicto Placeat, et osculuto 
altari, dicitur, ut supra: In principio erat Verbum 
etc., et alia omnia ut in aliis Missis. 

XIV. DE IIS, QUAE OBSERVANDA SUNT, CUM QUIS CELE- 


BRAT CORAM SUMMIS PRAELATIS IN LOCIS EORUMDEM 
JURISDICTIONI SUBJECTIS!, 


Ad S. III. De principio Missae et Confessione facienda. 


1. Si celebraturus sit coram summo Pontifice, 
sistit se ante infimum gradum altaris a cornu 
evangelii ante ipsum Pontificem, ubi genuflexus 
exspectat: accepta benedictione erigit se, et stans 
aliquantum versus ad altare, incipit Missam. Si 
autem sit coram Cardinale, Legato Sedis Aposto- 
licae, aut Patriarcha, Archiepiscopo, et Episcopo 
in eorum residentiis, vel loco jurisdictionis, stans 
ante infimum gradum a cornu évangelii ut supra 
exspectat: dato signo facit profundam reverentiam 
Praelato, et versus ad altare incipit Missam. 

2. Cum facit Confessionem, ubi dicit: vobis 

fratres, dicat: tibi pater; similiter in fine, ubi dicit: 


T) Haec sequensque paragraphus ea continent in seriem con- 
gesta, quae ad enunciatos titulos pertinentia rubricae Missalis 
in prioribus paragraphis sparsim exponunt. Confer quae habet 
Caerem. Episcop. lib. I ; cap. XXIX, XXX 

vos fratres, dicat: te pater; quod dicens, summo 
Pontifici genupftectit, aliis Praelatis profunde se 
inclinat. 


3. Etiam si adfuerit Summus Pontifex, mini- 
ster et qui intersunt, cum respondent Confiteor, 
dicunt’ tibi pater, et te pater, aliquantulum con- 
versi ad Celebrantem. 


4. Cum dicit Oremus, tunc si coram summo 
Pontifice, aut aliis Praelatis ut supra, celebret, 
facta summo Pontifici genuflexione, aliis Praelatis 
profunda reverentia, accedit ad medium altaris 
ante infimum gradum, et ibi incipit secreto: Aufer 
a nobis, ut in Ordine Missae. 


Ad $. VI. De Evangelio. 


Si celebret coram summo Pontifice, Cardinali 
et Legato Sedis Apostolicae, vel Patriarcha, Archi- 
episcopo, et Episcopo, in eorum residentiis, defer- 
tur cuilibet praedictorum (post lectum evangelium) 
osculandus liber, el Celebrans tunc mon osculatur 
ilium, nec dicit* Per Evangelica dicta, 


Ad $. X. De Oratione Dominica et aliis usque ad 
factam Communionem. 


Nota. Juxta Caer. Episc. loc. cit. cap. XXX. n. 2. Episcopus 
accipit m a Celebrante, per instrumentum ad ipsum delatam. 
Vide sdpra pag. 271. 


Ad S. XII. De Benedictione in fine Missae et Ecan- 
gelio S. Joannis. - 


1. Si celebravit coram Summo Pontifice, Car- 
dinale, et Legato Sedis Apostolicae, vel Patriarcha, 
Archiepiscopo, et Episcopo in provincia, civitate, 
vel dioecesi sua existente, Celebrans dicto Placeat 
tibi sancta Trinitas ete. dicit * Benedicat vos omnipotens 
Deus, et convertens se ad summum Pontificem genu- 
flexus, ad Cardinalem vero et Legatum, vel alium 
ez supradictis Praelatis, capite inclinato quasi. 

licentiam benedicendi petens, prosequitur: Pater. 
et Filius, t et Spiritus sanctus, benedicens astantes 
a parte ubi non adest Pontifex, Cardinalis Lega- 
tus, aut Praelatus, praedicti. Si autem celebravit 
coram Patriarcha, Archiepiscopo, et Episcopo, extra 
eorum provinciam, civitatem, vel dioecesim con- 
stitutis, eis absque alio respectu, ut ceteris qui 
intersunt, more consueto benedicit. 


2. Finito Evungelio in fine Missae, si celebravit 
coram Summo Pontifice, Cardinale, et Legato Sedis 
Apostolicae, vel Patriarcha, Archiepiscopo, et Epi- 
scopo, convertit se ad illum, coram quo ex prae- 
dictis celebravit, et facit reverentiam convenientem. 
Si non celebravit coram aliquo praedictorum, hujus- 
modi reverentiam praetermittit. 


XV. DE IIS QUAE OBSERVANDA SUNT, CUM CELEBRAT 
PRIVATIM EPISCOPUS. 


Ad S. I. De praeparatione Sacerdotis celebraturt. 


Si celebrans sit Episcopus, mon ducit stolam 
ante pectus in modum crucis, sed sinit hinc inde 
utrasque extremitates pendere: et antequam acci- 
piat stolam, accipit parvam crucem pectoralem, 
quam osculatur, et collo impositam sinit ante 
pectus cordulis pendere. Manipulum quoque non 
accipit ante stolam, nisi in Missis Defunctorum, 
'sed accipit ad altare, cum in Confessione dictt 
Indulgentiam, Z/uznque prius osculatur in medio. 


Ad S. V. De Oratione. 


Dicto hymno Gloria in excelsis, celebrans, si 
sit Episcopus, dicit intelligibili voce: Pax vobis. 
Quod, dicitur tantum hoc loco, quando dictus est 
hymnus Gloria in excelsis. 


Ad $. VIII. De Canone Missae. 


Si celebrans est Episcopus, Archiepiscopus, 
vel Patriarcha, omissis verbis: et antistite nostro, 

eorum loco dicit: Et me indigno servo tuo. Summus 
autem Pontifex cum celebrat, omissis verbis: una 
cum famulo tuo Papa nostro N. et antistite nostro N., 
dicit: una cum me indigno famulo tuo, quem gregi 
tuo praeesse voluisti. Et continuant omnes ut sequi- 
tur: Et omnibus orthodoxis etc. 


Ad S. XII. 2e Benedictione in fine Missae. 


Episcopus ter benedicit populo, etiam in Missis 
privatis, ut in Caeremoniali habetur. 


EXCERPTA EX RUBRICIS GENERALIBUS MISSALIS 
AD RITUM CELEBRANDAE MISSAE PRIVATAE PERTINENTIA. 


I. DE HIS QUAE CLARA VOCE AUT SECRETO DICENDA 
SUNT IN MISSA. 


1. In Missa privata clara voce dicuntur: Anti-- 
phona e£ Psalmus ad Iniroitum, Confessio e£ quae 
sequuntur, excepta Oratione Aufer a nobis e£ Ora- 
mus te Domine per merita Sanctorum tuorum etc. 

Item Introitus, Kyrie eleison, Gloria in excelsis, 
Dominus vobiscum, Oremus, Flectamus genua, Levate, 
Oratio vel Orationes, Prophetiae, Epistola, Gra- 
duale, Versus, Tractus, Sequentia, Ecangelium, 
Credo, Offertorium, Orate fratres, solum haec duo 
rerba; Praefatio; Nobis quoque peccatoribus, solum 
haec tria verba. 

Item: Per omnia saecula saeculorum etc. cum 
Pater noster; Per omnia saecula saeculorum, Pax Do- 
mini etc., Agnus Dei, Domine non sum dignus, Aaec 
quatuor verba tantum; Communio, Oratio vel Ora- 
tiones post Communionem, MHumiliate capita vestra 
Deo, Ite Missa est, ve? Benedicamus Domino, vel Re- 
quiescant in pace, Benedictio, et Evangelium in 
principio, vel aliud Evangelium. l 

Alia omnia dicuntur secreto. 

Sacerdos autem mazime curare debet, ut ea 
quae clara voce dicenda sunt, distincte et appo- 

site proferat; non admodum festinanter, ut ad- 
vertere possit quae legit; mec nimis. morose, ne 
audientes taedio afficiat: neque etiam voce nimis 
elata, ne perturbet alios, qui fortasse in eadem 
Ecclesia tunc temporis celebrant; ueque tam sub- 
missa, ut a circumstantibus audiri non possit; 
sed mediocri et gravi, quae et devotionem moveat, 
et audientibus ita sit accommodata, ut quae le- 
guntur, intelligant. Quae vero secreto dicenda 
sunt, ita pronuntiet, ut et ipsemet se audiat, et 
a circumstantibus non audiatur. 


IL. DE ORDINE GENUFLECTENDI ET STANDI IN MISSA 
PRIVATA. 


1. In Missa privata Sacerdos genuflectit quando 
legit Ecangeltum sancti Joannis In principio ad illa 
verba: Et Verbum caro factum est, et in Evangelio 
Epiphaniae Cum natus esset Jesus, ad illa verda: 
Et procidentes adoraverunt eum. l 

Item in Evangelio Feriae quartae post Domi- 
nicam quartam Quadragesimae, ad illa verba in 
fine: Et procidens adoravit eum. 

Item genuflectit Dominica Palmarum, et in 
Missis de Cruce, ad illa verba in Epistola: In no- 
mine Jesu omne genu flectatur etc., et quando legi- 
tur Passio, ad illa verba: Expiravit,' vel emisit 
spiritum, é suis locis notatur. 

Item genuflectit cum | dicit: Flectamus genua. 
Iten quando in Quadragesima dicit in Tractu 
WV. Adjuva nos Deus etc., et in omnibus Missis de 
Spiritu sancto, cum dicit X. Veni sancte Spiritus, 
reple etc.. 

Item quando Sacramentum in altari discooper- 
tum apparet, genuflectit quoties ante illud transit 
in medio altaris: et quandocumque in Ordine Mis- 
sae, et in ritu servando in celebratione Missae 
notatur, quod debeat genuflectere. 

2, Circumstantes autem in Missis privatis semper 

genua flectunt, etiam tempore Paschali, Draetens 
quam dum legitur Evangelium. 


IIl. EX RUBRICIS DE PARAMENTIS. 


1. Paramenta altaris, Celebrantis, et ministro- 
rum debent esse coloris convenientis Officio, et 
Missae diei, secundum usum Romanae Ecclesiae: 
quae quinque coloribus uti consuevit, Albo, Rubro, 
Viridi, Violaceo, et Nigro. - 

2. In Officio Missae Celebrans semper utitur 
Planeta super . Albam. 


IV. DE PRAEPARATIONE o AS ET ORNAMENTORUM 


Altare, in quo sacrosanctum Missae sacrificium 
celebrandum est, debet esse lapideum, et ab Epi- 
scopo consecratum: vel saltem ara lapidea, simi- 
liter ab Episcopo consecrata, in eo inserta, quae 
tam ampla sit, ut Hostiam, et majorem partem 
Calicis capiat. Hoc altare operiatur tribus mappis 
seu tobaleis mundis, ab Episcopo vel alio habente 
potestatem  benedictis, superiori saltem oblonga, 
quae usque ad terram pertingat, duabus aliis bre- 
tioribus, vel una duplicata'. Pallio quoque orne- 
tur, coloris, quoad fieri potest, diei festo vel 
Officio convenientís. Super altare cvecilocetur Cruz 
in medio, et Candelabra saltem duo cum candelis 
accensis hinc et inde in utroque ejus latere. Ad 
Crucis pedem ponatur tabella Secretarum appellata: 
in cornu Epistolae cussinus supponendus Missali: 
et ab eadem parte Epistolae paretur cereus, ad 
elecationem Sacramenti accendendus ; parva cam- 
panula, ampullae vitreae vini et aquae, cum pel- 
ticula et manutergio mundo, in fenestella seu in 


1) Nullae coronides ligneae circa altaris angulos ducantur, 
sed earum loco apponi poterunt fasciae ex auro vel serico ela- 
boratae, ac variegatae, quibus ipsa altaris facies apte redimita, 
ornatorque appareat. Caer. Episc. lib. I, c. XII. 

parva mensa ad haec praeparata. Super altare 
nihil omnino ponatur, quod ad Missae sacrificium, 
vel ipsius altaris ornatum non pertineat. 


EX DECRETIS S. RITUUM CONGREGATIONIS. 


Ad $. I. De praeparatione Sacerdotis celebratur. 


1. Ex decretis in principio Missalis positis: 

Nemo audeal uti pileolo*' in celebratione Mis- 
sarum sine expressa licentia Sedis Apostolicae, 
non obstante quacumque contraria, consuetudine. 

Item prohibetur usus rochetti, exceptis tamen 
quibus de jure competit; et praeter hoc statuitur 
et declaratur, nemini licere inservire, aut assistere. 
in celebratione Missarum aut divinorum Officiorum 
cum rochetto, neque cum Cotta habente manicas 
angustas ad instar rochetti: et idem servandum 
est in Concionibus. 

Paramenta mon debent sumi de aitari pro 
celebratione Missarum, cum id competat tantum 
Episcopis, sive solemniter, sive privatim celebrent: 
inferioribus vero habentibus usum Pontificalium, 
non nisi quando in Pontificalibus celebrant. 

Demum renovando decreta alias facta, man- 
dat Sacra Congregatio in. omnibus et per omnia 
servari rubricas Missalis Romani, non obstante 
quocumque prgetrextu, et contraria consuetudine, 
quam abusum esse declarat. 


2. Ecclesiae inferiores sequi non debent caere- 
monias cathedralis ecclesiae in iis quae sunt con- 
tra rubricas et regulas Missalis et Pontificalis 
Romani. 16. Mart. 1591 in u. Oscen. ad 17. 


, 1) Vetitum est Missam celebrare velato capite. Cap. Nullus 
episcopus. 57 de Consecr., distinct. 1. Unde prohibitio pilei et 
pileoli, ut supra. Innocentius porro XII. locorum Ordinarios 
moneri jussit, ne quemquam permitterent sine dispensatione Apo- 
stolica cum capillitio fictitio Missam celebrare. Ferraris, Biblioth. 
ad v. Coma fictitia. n. 17sqq. 

3. Calix et patena suam amittunt consecrationem 
per novam deaurationem, ei indigent nova consecra- 
tione. 14. Jun. 1845 in u. Leod. Calices vero, aliaque 
vasa sacra unctione consecrata, quae reficienda vel 
fundenda iterum sunt, non rite, sed potius ex errore 
per sacerdotem vel directe et manu, vel aliquo me- 
diante instrumento execrantur, priusquam artifici tra- 
duntur. 20. April. 1822 in u. Dubior. — In quaestione: 
utrum liceat Missam celebrare, quin ín sacra hostia 
appareat imago Jesu Christi cruci aflixi? servetur con- 
suetudo. 26. April. 1834 in u. Imol. 


4. Soliciti ut quod usque ab ecclesiae primor- 
diis quoad sacra indumenta et supellectilia ob 
reales et mysticas significationes inductum est, 
retineatur, restituatur, declararunt et decreverunt 
Emi DD. CC. sacris tuendis ritibus praepositi, ab an- 
tiquo more sub quolibet praetextu, colore ac titulo 
non esse recedendum, et eadem sacra indumenta 
ac supellectilia conficienda esse ez lino aut can- 
nabe, non aulem ex alia quacumque materia, 
etsi munditie, candore ac tenacitate linum aut 
cannabem aemwulante et aequante!'. Aliqua tamen 
indulgentia utentes permiserunt, ut amictus, albae, 
tobaleae, mappulae, si quae ex gossipio habentur, 
adhiberi interea possint, usque dum consummen- 
tur; sed cum hujusmodi supellectilia renovcand« 
erunt, ne ez alia materia fiant, nisi ex lino vel 
cannabe, praeceperunt. Districte vero jusserunt, 
ut Corporalia, pallae ac purificatoria post lapsum 
unius mensis a praesentis decreti publicatione, 
linea omnino sint vel ex cannabe, interdicto ac 
vetito aliorum usu, quae ez gossipio supererunt. 
Et ita decreverunt ac ubique locorum, si Sanctis- 
simo Domino nostro placuerit, servari mandarunt. 


1) Neque ex tela quadam composita ex lino et gossypio sub- 
tilisstmo, quam vocant muscolo (mousselin). 15. Mart. 1664 in 
u. Pisaur. 

Decretum generale S. R. C. d. 19. Mai 1819. — San- 
ctitas Sua decretum approbavit, confirmavit, typisque 
editum publicari praecepit; ac praeterea jussit, ut Zoco- 
rum Ordinarii ejusdem observantiae sedulo incum- 
bant. Die 18. ejusdem mensis et anni. — Juxta re- 
sponsum vero d. d. 23. Mai 1835 in u. Ord. Min. 
casulae ex gossipio contextae in íllo decreto d. d. 
19. Mai 1819 non comprehenduntur. 

Non votest sacerdos in sacrificio Missae uti palla, 
a parte superiore drappo serico cooperta ! 22. Jan. 
1701 in u. Congr. Montis Cor. ad 6. — Hac lege tamen 
non obstante permitti potest palla a parte superiori 
panno serico cooperta, dummodo palla linea sub- 
nera. calicem cooperíat ac pannus superior non 
sit nigri coloris aut referat aliqua mortis signa. 


10. Jan. 1852 in u. Cenoman. — Purificatorium non 


debet benedici. 7. Sept. 1816 in u. Tuden. ad 26. 

5. Non licet in fimbriis et manicis albarum et 
aliarum vestium (sacrarum) sub velo transparenti fun- 
dum rubrum mittere. 17. Aug. 1833 in u. Ord. s. Joh. 
de Deo, ad 5. — Sacerdotes in sacrificio Missae con- 
gruentius utuntur cingulo lineo, quam serico. 22. Jan. 
1701 in u. Congr. Mont. Cor. Item possunt uti cin- 
gulo coloris paramentorum. 98. Jun. 1709 in u. 
Brachar. 

6. Praelati episcopis inferiores et usu Pontificalium 
gaudentes ¿n Missis privatis quoad indumenta, cae- 
remonias, ministros, altaris ornatum, et bene- 
dictionis largitionem a simplici sacerdote non di- 
screpent, ac proinde sacras vestes induant in 
sacristia, neque utantur cruce pectorali, unico 
sint contenti ministro, aquam cum pelvi et urceolo 
argenteis sibi ministrari non sínant, duasque tan- 


1) In rubricis Pontificalis Romani pro ordinatione unius Sub- 
diaconi legitur: Palla linea munda, non colorata, aut alteriua 
materiae; velum parvum coloris paramentorum super ipsum calicem ; 
bursa ONT ejusdem coloris, habens crucem in medio ot intus 
corporale. 

tum candelas super altare adhibeant. 27. Sept. 
1659 jussu Alexandri VII. P. M. $. 21. — Idem decre- 
tum fuit de quibuscumque aliis dignitatibus, canonicis 
eic.; ita ut nullo modo eis liceat, paramenta de al- 
tari sumere, non possint habere ministrum inservientem, 
qui Missali assistat, ac folia vertat, calicem mundet, 
vinum et aquam infundat, ipsum calicem infra actionem 
palla cooperiat et discooperiat, nec non eumdem calicem 
tergat post Communionem, suisque ornamentis instruat ; 
sed celebrare debent ut alius quilibet simplex sacerdos, 
omnes relatos ritus a semetipsis explentes, et non ope 
ministri. 6. Jul. 1641 in u. Caurien.; 17. Juni. 1673 
in u. Patav.; 20 Juni. 1686 in u. Sen. ad 2. 92. Jan. 
1785 in u. Aquilan. ad 4; 3. Aug. 1737 in u. Urbevet. 
ad 13, 14; 24 Sept. 1188 in u. Asculan. ad 1; 4. Jun. 
1817 in u. Dubior. ad 6.; et alias. 

4. Annulo.in celebranda Missa sacerdotes uti non 
debent, etiamsi sint Protonotarii titulares, Dignitates 
et canonici Cathedralis. 20. Nov. 1628; 4. Aug. 1668 
in u. Dalmat. ad 11; 13. Sept. 1670 in u. Benevent. 
ad 2. Neque permittitur sacerdotibus, qui gradus sunt 
assequuti, 4» ecclesiasticis functionibus, juxta alias 
decreta. 29; Mai. 1846 in u. Bahien. ad 6. — Collegiis 
canonicorum vel beneficiatorum, quibus ab apostolica 
sede concessum fuit privilegium gestandi cruces vel 
numismata aurea, non licet ea palam deferre in para- 
mentis sacris vel in administratione Sacramentorum. 
17. Sept. 1822 in u. Dubior. ad 15. 

8. Servanda sunt decreta, duos ministros in Missa 
lecta prohibentia. quoad Missas stricte privatas, 
sed quoad Missas parochiales vel similes, diebus 
solemnioribus, et quoad Missas quae celebrantur 
loco solemnis aut cantatae, occasione realis atque 
usitatae celebritatis, toleruri possunt duo ministri 
Missae ínsercientes, servatis ordinationibus S. C. 
in Tuden., ad 11 et 12, sub die 7. Septembr. 1816 '. 


1) Haec decreta vide infra suis locia p. 291 et 292, nro 8. 
Manuale ordinand. 13 

12. Sept. 1857 in u. Molin. ad d. 7. (Anal. J. P. UI, 
p. 336). — Tolerari possunt duo. clerici intorticia a 
principio canonis sustinentes, celebritatis aut frequen- 
tioris assistentihe causa, servata tamen forma rubri- 
cae Missalis pro Missa solemni. S. VHI. Ibid. ad 
d. 8. (p. 337.). — Item diebus solemnioribus pro Missa 
lecta parochiali aut communitatis accendi possunt plus 
quam duo cerei. Ibid. ad d. 9. — Magistratu inter- 
essente Missae privatae, licet in altari accendere qua- 
tuor candelas, dummodo incedat in habitu consulari. 
10. Sept. 1718 in u. Velitern. ad 5. — In Missa con- 
ventuali dierum solemnium, quae absque cantu ac 
ministris celebratur, non potest fieri thurificatio. 22. Jan. 
1701 in u. Congreg. Mont. Cor. ad 12. Servari vero 
potest consuetudo, diebus solemnioribus Missae con- 
ventuali sine cantu intermiscere organa et adhibere 
funalia ad elevationem Ss. Sacramenti. 16. April. 1853 
in u. Ord. Minor. ad 18. Vide in Fine h.Lib4, 


Ad S. II. De ingressu sacerdotis ad altare. 


1. Acolythus aut alius accendens cereos ante Mis- 
sam, aut ante aliam sacram functionem, incipere debet 
a cereis qui sunt 4 cornu evangelii, quippe nobi- 
liorí parte. 12. Aug. 1854 (Anal. II. p. 2201). 


2. Non licet sacerdotibus deferre manutergium 
supra calicem tam eundo quam redeundo ab altari. 
1. Sept. 1703 in u. Pisaur. 


3. Sacerdos pergens ad celebrandum et calicem 
manu sinistra portans, ad januam $acristiae signet se, 
st commode fieri potest, aqua benedicta; sin minus, 
se abstineat. 27. Mart. 1779 in u. Ord. Min. ad 14. 


4. Si sacristia est post altare, a sacristia ad illud 
e sinistra egrediendum, a dextera ad illam acce- 
icu 12. Aug. 1854 in u. Brioc. ad 17. 


Sacerdos Missam celebraturus transiens ante al- 
tare, "ubi fit populi Communio, non debet permanere 
genuflexus, quousque terminetur Communio. 5. Jul. 

1698 in u. Collen. ad 17. — In quaestione: quomodo 
se gerere debeat sacerdos celebraturus, dum /ra»sit 
ante altare, in quo sit publice expositum Ss. Sacra- 
mentum? an post factam genuflexionem .detecto capite, 
surgens debeat caput Legere, donec ad altare per- 
venerit? an vero defecto capite iter prosequi ob reve- 
rentiam tanti Sacramenti sic publice expositi, cum 
rubrica Missalis- Romani non videatur loqui de hac 
praecisa adoratione in casu de quo agitur? servandae 
sunt rubricae Missalis Romani, quae videntur in- 
nuere, quod post factam adorationem | genibus 
fezis, detecto capite, surgens caput operiat. 24. Jul. 
1638 in u. Urb. 


6. Tam in ingressu Sacerdotis ad dliüre: quam 
ante principium Missae, reverentia Sacerdotis debet 
esse profunda capitis et corporis, non capitis tantum, 
inclinatio, juxta rubricam. 8. April. 1808 in u. Com- 
postell. ad 5. — In accessu ad altare, in quo habetur 
Ss. Sacramentum sive expositum , sive in tabernaculo 
reconditum, e£ in recessu, in plano est genuflecten- 
dum; in infimo autem gradu altaris, quoties (alias 
ante altare) genuflectere occurrat (e. g. in principio 
Missae). 12. Nov. 1831 in u. Mars. ad 51. — Inter 
Missam privatam a ministro i» transitu tantum ante 
medium altaris genuflectendum, si Ss. Sacramentum 
inclusum est in tabernaculo, vel inclinandum. 12. Aug. 
1854 ad 70 et 71 (Anal. II. p. 2200). 


4. Si multae sunt particulae consecrandae, 
satius est eas ponere ín pizide'; si paucae, poni 
possunt in alia patena; numquam vero in alio 
Corporal complicato. 12. Aug. 1854 ad 19 (Anal. II, 
p. 2). 


8. In Missis privatis non potest permitti ministro 
aperire Missale et invenire Missam; e£ serventur ru- 


1) Ex quo patet, „vas mundum benedictum," de quo rubrica 
esse pizidem. 
13* 


299 ORDO ET RITUS 


bricae. "I. Sept. 1816 in u. Tuden. ad 11; negue 
potest permitti ministro, si fuerit sacerdos vel diaconus 
sive subdiaconus, ut praeparet calicem, et ipsum ex- 
tergat in fine post ablutiones. Ibid. ad 12. 


Ad SG. III. De principio Missae et Confessione facienda. 


In Missa dicendum est Confiteor pure et sim- 
pliciter, prout habetur in Missali Romano, absque 
additione alicujus Sancti, etiam Patroni, nisi adsit 
speciale indultum Apostolicae Sedis. 13. Febr. 1666 
in u. Ord. Min. ad 5; 12. Jul. 1704 in u. Valent. 


- Ad S. IV. De Introitu, Kyrie et Gloria. 


In quaestione: an post signum crucis. quod flt in 
fine ,,Gloria in excelsis,'* ,,Credo'* et ,, Sanctus manus 
sint jungendae, etiamsi nihil hujusmodi praescribat 
rubrica? serventur rubricae. 12. Nov. 1831 in u. 
Mars. ad 30. Tub 


Ad $. V. De Oratione. 


Congruit, ut fert praxis universalis, praeser- 
tim Urbis, quod fiat inclinatio capitis, cum pronun- 
ciatur nomen Ss. Trinitatis, sicut fit, cum profertur 
nomen Jesus. 7. Sept. 1816 in u. Tuden. ad 40. 


Ad S. VI. De Epistola usque ad Offertorium. 


1. Juxta rubricas in elevatione oculorum crum 
est aspícienda. 22. Jul. 1848 in u. Adiacen. ad 3. 

2. Manus sinistra poni debet super missale ad 
Evangelium, cum dextera fit signum crucis super ipsum. 
1. Sept. 1816 in u. Tuden. ad 25. 

3. In Missis privatis ad verba ,,Et incarnatus est,'* 
Celebrans genuflectere debet unico genu. 22. Aug. 
1818 in u. Hispal. ad 10. 


Ad S. VII. De Ofertorio usque ad Canonem. 


1. In dubio: an in Missa privata, quando minister 
non est superpelliceo indutus, deceat eum, lecto Offer- 

torio a Celebrante, ad altare ascendere, accipere et 
plicare velum calicis, vel hic ritus reservari debeat 
ministris superpelliceo indutis, vel etiam Celebrans 
ipse debeat plicare velum et super altare ponere? 
servanda est consuetudo. 12. Aug. 1854 ad 69 
(Anal. II. p. 2200). 

2. [n quaestione: utrum parvi cochlearis pro aqua 
in calicem infundenda usus sit omnibus licitus? ser- 
vanda est rubrica. T. Sept. 1850 in u. Rupell. ad 13. 

3. Prazís extergendi calicem cum purificatorto 
ad abstergendas guttas vini adhaerentes lateribus in- 
terioribus cuppae calicis, quae aliquando resiliunt, dum 
praeparatur ipsemet calix, magis congruit et sum- 
mopere laudabilis est. T. Sept. 1816 in u. Tuden. 
ad 28. — Relinqui vero potest Sacerdotis arbitrio, 
utrum purificatorium ponere velit super pedem calicis, - 
dum praeparatur (vinum ad offertorium infunditur), 
vel potius super patenam. Ibid. ad 29. 

4. Oratio ,,Deus qui humanae/' incipienda est a 
sacerdote eodem momento, quo benedicit aquam; non 
vero prius aqua benedicatur nihil dicendo, atque tunc 
demum, facto signo crucis, illa oratio incipiatur. 12. Aug. 
1854 ad d. 95. (Anal. Jur. Pontif. II. p. 2193.) 

5. Cruces quae fiunt super oblata a sacerdote, non 
debent fieri manu transversa, sed manu recta. 4. Aug. 
1663 in u. Dalmat. ad 4. — Jn benedictionibus con- 
gruentior jurta rubricas et ritum videtur modus 
benedicendi manu recta, et digitis simul unitis 
el extensis. 94. Jun. 1683 in u. Albing. ad 6. 

6. Congruit, ut fert praxis universalis, prae- 
sertim Urbis, quod fiat inclinatio capitis in fine Psalmi 
SLavabo' (ad „Gloria Patri^), qui dicitur in Missa, 
sicut praescribitur in principio Missae. 7. Sept. 1816 
in u. Tuden. ad 37 


Ad S. VIII. De Canone usque ad Consecrationem. 


1. Ad quaestionem: an Sacerdos dicere debeat 
„Te igitur! in principio Canonis, dum elevat manus 

et oculos; vel incipere debeat, dum est jam in pro- 
fundo inclinatus? servanda est rubrica de ritu ser- 
vando in celebratione Missae tit. 8, num. 1, et 
aet Canoni praefixa. €. Sept. 1816 in u. Tuden. 
ad 33. 


2. Omnes sacerdotes celebrantes, dum in Canone 
Missae Papam nominant, debent juxta rubricam caput 
inclinare. 23. Mai 1846 in u. Tuden. ad 6. . 


9. In Canone nomine Antistitis non sunt nomi- 
nandi superiores Regularium. 13. Febr. 1666 in 
decret. ad Missal. ad 11. — Tè Religiosi, qui, Antistitis 
nomine tacito, ejus loco in precibus sive in Canone 
suae Religionis Superiorem nominant, contra cari- 
tatem faciunt. 12. Nov. 1605 in u. Ulixbon. — In 
Canone et in Collectis omnino facienda est mentio 
de Episcopo, etiam ab exemptis. 25. Sept. 1649 
in u. Tornac. ad 6. 


4. Debet sacerdos pronuncians in Canone Missae 
nomen alicujus Sancti, de quo factum est Officium, 
yel saltem Commemoratio, facere inclinationem capitis. 
T. Sept. 1816 in u. Tuden. ad 84. — Nomen s. Joseph 
Sponsi B. M. V. non potest addi ên Canone. Per- 
mittitur vero hujus nominis additio in Collecta 
»4 cunctis.‘ 17. Sept. 1815 in u. Urbis et Orbis. 


5. Ad „Hanc igitur oblationem'* manus sacerdotis . 


ita debent extendi, ut palmae sint apertae, pollice 
dextero super sinistrum in modum crucis supra «nanus 
posito. 4. Aug. 1663 in u. Dalmat. ad 5. 


Ad $. IX. Post Consecrationem usque ad Orationem 
- Dominicam. 


1. Dum Sacerdos dicit orationem ,,Supplices te ro- 
gamus,'* et rationes ante Communionem, servandae 
sunt rubricae, quae jubent manus ponendas esse 
super altare, non intra corporale. T. Sept. 1816 
in u. Tuden. ad 35. 

2. Qui in Canone Missae post consecrationem, in 
oratione ,,Nobis quoque peccatoribus,'* nominatur Joan- 
nes, est s. Joannes Baptista, et ideo caput est ad hoc 
nomen inclinandum, dum Missa dicitur aut commemo- 
ratio fit de s. Joanne Baptista; zon vero, quando Missa 
dicitur aut commemoratio fit de s. Joanne apostolo et 
evangelista. 27. Mart. 1824 in u. Panormit. ad 2. 


Ad S. X. De Oratione Dominica usque ad factam 
Communionem. 


1. Signum cum patena faciendum a sacerdote a 
fronte ad pectus, dum dicit orationem ,,Libera nos 
quaesumus Domine, debet esse ¿ntegrum signum 
crucis; et post dictum signum crucis est deosculanda 
patena. 13. Mart. 1627 in u. Panorm. — Cum Cele- 
brans dicit: „Da pacem Domine in diebus nostris,*' 
patenam ín extremilate, seu oram patenae, con- 
gruentius osculatur. 24. jun. 1683 in u. Albingan. ad 5. 


2. Pax, dummodo adsit consuetudo, in Missa 
pro sponso et sponsa dari potest; attamen danda est 
semper cum instrumento, numquam vero cum na- 
tena. 10. Jan. 1852 in u. Cenoman. ad 8. (Cetera 
vide in Missa solemni). 


9. Pars inferior hostiae praectdi debet, non su- 
perior, quando dicitur: ,,Pax Domini sit semper vobis- 
cum.* 4. Aug. 1663 in u. Dalmat. ad 6. 


4. Tolerari potest consuetudo pulsandi campanu- 
lam a ministro in Missa non solum ad verba ,,Sanctus** 
etc. et in elevatione Sanctissimi, sed etiam ad verba 
„Domine non sum dignus'* ante sumptionem, et quoties 
administratur Communio fidelibus, ad praedicta verba. 
14. Mai. 1846 in u. Ord. Min. ad 9. 


5. Sacerdos seipsum signans cum hostia et calice 
consecratis ante sumptionem Ss. Sacramenti, ad verba 
Jesu Christi^^ debet caput inclinare Juzta rubricas. 
24. Sept. 1842 in u. Neap. ad 1. . 

6. In quaestione: an Sacerdos post sumptionem 
pretiosissimi sanguinis debeat parumper immorari in 
adoratione, prout fit post sumptionem sacrae hostiae? 
serventur rubricae. 24. Sept. 1812 in u. Neap. ad 2. 

1. In quaestione: an pro abluendis vino et aqua 
pollicibus et indicibus in secunda purificatione post 
Communionem debeat Sacerdos e medio altaris versus 
cornu epistolae recedere? serventur rubricae pro di- 
cersitate Missae'. 22. Jul. 1818 in u. Tornac. 

8. Ante versiculum quod dicitur ,,Communío,** 
cooperiendus est telo caliz in anteriori parte, 
prout ante Confessionem. 1. Mart. 1698 in u. Prag. 
ad 1. — Tam ín principto Missae, quam post Com- 
munionem calix velatus esse debet Lotus ín parte 
anteriori. 19. Jan. 1669 in u. Urbinat. — In quae- 
stione: an deceat corporale retinere extensum super 
altare toto tempore, quo celebrantur Missae, et donec 
ab ultimo in eo celebrante reportetur ad sacrarium 
(sacristiam); et an conveniat corporale extra bursam 
deferre? episcopus incumbat observantiae et eze- 
cutioni rubricarum. 13. Sept. 1704 in u. Ravenat. 

9. De Communione fidelium intra Missam: 

Consuetudo dicendi: ,,Ecce Agnus Dei,'* et: ,,Do- 
mine non sum dignus,“ idiomate vulgari, est elimi- 
nanda, utpote contraria Rituali et Missali Romano. 
23. Mai. 1835 in u. Ord. Min. Capuc. Helv. ad 5. 

Sacerdos debet semper, etiam communicando mo- 
niales habentes fenestrellam in parte evangelii, pro 


1) Missae diversitatem, de qua decretum loquitur, ita intelle- 
xerunt ac suo tempore exposuerunt ipsius decreti auctores h. e. 
doctores Romani a. 1848, ut in Missis solemnibus numquam sit © 
medio altaris recedendum ad abluendos digitos; in Missis nom 
solemnibus e contra semper e medio sit ad cornu Epistolae pro- 
grediendum (licet rubrica de hoc progressu sileat). Haec sententia 
ipsorum auctorum decreti atque interpretatio praeclare confir- 
matur ex universali ac constanti omnium totius Urbis ecclesiarum 
praxi. Cf. Attestat. Romani s. Theologiae Professoris apud Falise 
P. 77: ,Dum revertitur e cornu Epistolae in medium altaris, 
digitos purificatorio abstergit," 

Communione distribuenda descendere et reverti per 
gradus anteriores, et non laterales altaris. 15. Sept. 
1736 in u. Tolet. ad 8. 

Dum Celebrans administrat sacram Communionem 
in Missa privata, minister non debet eum comitari cum 
cereo accenso; sed quum purificationem, utpote quae pro 
populo non est in usu', non praebeat, nec mappam 
Communionis, utpote cancellis affivam, ante commu- 
nicantes sustineat, tunc debet manere genuflexus in 
latere epistolae. 12. Aug. 1854 ad 72. (Anal. II. 
p. 2188 sqq.) 

Servetur consuetudo dividendi consecratas par- 
Liculas, si adsit necessitas. 16. Mart. 1833 in u. 
Veron. ad 1. i 

In Communione quae inter Missae sacrificium per- 
agitur, minister sacrificii, non ratione praeeminen- 
tiae, sed ministerii, praeferendus est ceteris quam- 
vis dignioribus. 13. Jul. 1658 in u. Galliar. 

Patenae suppositio per sacerdotem cotta indu- 
tum in Communione generali, quae per Dignitates 
agitur, retinenda est. 3. Sept. 1661 inu. Andrien. — 
Non potest sacerdos sanctam Communionem sive intra 
sive extra Missam administrans tenere patenam inter 
digitos manus sinistrae, quae sacram pixidem gestat, 
ut eam sic mento communicantium supponat, sed cura 
et solertia sacerdotis supplere debet. ut praecaveatur 
sacrorum fragmentorum disperditio. 12. Aug. 1854 ad 
21 et 22. loc. cit. 

Quando sacra Communio ministratur Monialibus ad 
fenestrellam clausurae, et muri crassitudo impedit, 
quin sacerdos prope os communicantium pixidem ad- 
movere possit ad praecavendum ne fragmenta cadant 
extra ipsam, licet in hoc casu servare consuetudinem 


1) Juxta Merati (Comment. ad hanc rubr. n. 34) haec puri- 
ficatio retinetur solummodo ,in aliquibus ecclesiis.“ Ubi illa 
non est in usu, ejusmodi consuetudo servanda est. 12. Aug. 1854 
ad 233. loc. supra cit. 

19** 

apponendi supra linteum ante communicantes extensum 
laminam argenteam deauratam seu bacile ejusdem ma- 
teriae ad recipienda fragmenta quae decidere possunt, 
ut inde a sacerdote, postquam ad altare regressus 
fuerit, colligantur. 12. Aug. 1854, ad 24. l. cit. — 
Usus inter quasdam sanctimoniales inductus, ut, dum 
ad sacram Eucharistiam accedunt, ipsae et puellae 
earum curae commissae propriis manibus accipiant et 
sustentent patenam deauratam, ne fragmenta decidant, 
quam una alteri communicaturae successive porrigit, 
permitti potest, dummodo non sit eadem patena 
quae sacrificio Missae inservit, sed tantum com- 
municandis tradatur. 17. Sept. 1853 in u. Rom. 

Non licet iis qui non sunt episcopi, in admini- 
strando populis Ss. Sacramento manum porrigere oscu- 
landam, et contraria consuetudo est abusus omnino 
tollendus. 22. Nov. 1659 in u. Materan. 


Ad $. XII. De benedictione in fine Missae, et evan- 
gelio sancti Joannis. 


1. In fine Missae ad quodcumque altare cele- 
bratae fit reverentia Cruci infra gradus, capite 
discooperto. 13. Febr. 1666 in decret. ad Missal. ad 9. 


2. Arbitrio et prudentiae Ordinarii relinquitur in- 
ducere praxim lavandi manus in fine Missae, postquam 
Celebrans exuerit vestes sacerdotales, in dioecesim, in 
qua non est in usu; sed non inducatur per modum 
praecepti. 19. Aug. 1854 ad 28. (Anal. II. p. 2193.) 


Ad $. XIII. De Missa pro Defunctis. 

1. In Missa de Requiem Sacerdos ponere debet 
manum sinistram super altare, dum facit dextera sig- 
num crucis ad Introitum. 7. Sept. 1816 inu. Tuden. ad 42. 

2. In Missis de Requiem non sunt recitanda verba: 
„Per evangelica dicta. ** 11. Sept. 1847 in u. Veron. ad 12. 

9. In Missis de Requiem non est inclinandum 
caput, dum occurrit in Canone nomen Sancti, de quo 

ea die fit festum vel commemoratio. 12. April. 1823 
in u. Panorm. ad 13. 


4. In Missis defunctorum, seu in paramentis 
nigris, non ministratur Eucharistia per modum 
Sacramenti, extrahendo piridem e custodia; potest 
tamen ministrari per modum Sacrificii, prout est, 
quando fidelibus praebetur Communio cum parti- 
culis infra eamdem Missam consecratis. 2. Sept. 
1741 in u. Aquen. ad 4; 23. Mai. 1835 in u. Veron. 


5. In quaestione: an toleranda consuetudo cele- 
brandi Missas de Requiem in paramentis violaceis, ad 
hoc ut possit praeberi sacra Communio cum particulis 
praeconsecratis? serventur rubricae'. 22. Sept. 1837 
in u. Mutin. ad 3. l 


6. In Missa semper dicitur: Requiescant, sive 
celebretur pro uno, sive pro pluribus defunctis. 22. Jan. 
1678 in u. Urbis. 


Ad S. De Paramentis E 


1. Non licet uti colore flavo vel caeruleo in Sa- 
crificio Missae et expositione Sanctissimi Sacramenti. 
16. Mart. 1838 in u. Veron. ad 4. 

Usus caerulei colnris veluti abusus est elimi- 
nandus. 98. Febr. 1839 in u. Congr. Obl. ad 2. 


1) Rubricae general. tit. XVIII, n. 6. postulant simpliciter co- 
lorem nigrum in Missis Defunctorum. Attamen Maurel De Indul- 
gentilis (Paris. 1860, Ed. VI, p. 359) refert decret. S. Rit. Congr. 
d. 16. Febr. 1852: ,Ut fruatur altari privilegiato, sacerdos diebus 
non impeditis celebrare debet Missam Defunctorum, et uti para- 
mentis nigris vel ez rationabili causa violaceis.^ In Collect. Gardell. 
hoc decretum desideratur. Cf. Caerem. Episc. lib. II, c. 25, n. 6 
(de feria VI. in Parasceve): „Episcopus et omnes utuntur para- 
mentis nigris, si haberi possint, et deficientibus nigris, coloris 
violacei.^ In u. Rom. d. 16. Sept. 1801 arbitrio Superioris localis 
committitur, ut occurrente die Commemorationis omnium fidelium 
defunctorum in ecclesia, ubi Expositio XL horarum celebratur, 
in Missa solemni et privatis Defunctorum adhiberi faciat para- 
menta violacea. — Teste Gardellinio (Comm. in Instruct. Clement.) 
modo id in ejusmodi casu Romae praecipitur. 

3) Vide supr. p. 285. 

2. Paramenta coloris flavi adhiberi non possunt 
pro quocumque colore, nigro excepto. 22. Sept. 1837 
in u. Mutin. ad 8. — Sacra paramenta coloris aurei 
inservire 207. possunt pro coloribus albo, viridi, rubro. 
29. Mart. 1851 in u. Adrien. ad 5. 


9. In quaestione: an possit continuari usus illaram 
ecclesiarum, quae pro colore tam albo quam rubro, viridi 
et violaceo, utuntur paramentis vel flavi coloris vel mix- 
tis diversi coloris floribus? praesertim si colores a Rubri- 
cis praescripti in floribus reperiantur? servetur strictim 
rubrica quoad colorem paramentorum'. 12. Nov. 
1831 in u. Mars. ad 54; 19. Dec. 1829 in u. Vicen. 


Ad $. De praeparatione altaris et ornamento- 
rum ejus*. 


1. Quoad altaria cum integra lapidea mensa, 
quoties fractura sit enormis, mensa omnino reno- 
vanda et ab Episcopo consecranda erit; secus 
licebit super iis celebrare, non obstante levi fra- 
ctura in uno vel altero cornu. 3. Mart. 1821 in 
u. Carp. 


2. Altare fixum, si mensa a stipite separata fuerit, 
debet denuo consecrari. 28. Mai. 1835 in u. S. Sever. 


9. Altare cujus sepulchrum, aliis remanentibus con- 
secrationis vestigiis, invenitur sacris Reliquiis. vacuum, 
indiget nova consecratione. Idem dicendum, si ob- 
seratae quidem inveniantur sacrae Reliquiae, sed deleto 

episcopali sigillo, super sepulchrum hispanica cera im- 
presso, guia non constaret de Reliquiarum identi- 
tate et authenticitate. 23. Mai. 1846 in u. Cadurc., 
9. Jul. 1846 in u. S. Flori. 

Consecrationem porro amittit altare, quando /fa- 


ctum est sepulchrum, vel ejus operculum, aut etiam 


solummodo si hoc amotum fuerit. dc semel exe- 


i ads TION colorem nigrum cf. supr. pag. 299. — ?) Vide supr. 

crata ara, vel fiza vel mobilis, ex communi jure 
nova indiget consecratione. 23. Sept. 1848 in u. Bituric. 


4. Parva crux cum imagine Crucifixi posita super 
tabernaculum ligneum, in quo inclusum asservatur Ss. 
Sacramentum in. Altari, non est sufficiens in adim- 
plementum Rubricae volentis, quod in Altari, dum 
celebratur Missa, debeat apponi crux in medio cande- 
Jabrorum; seu poni debet alia crux in medio can- 
delabrorum; si vero in Altari adest magna statua 
Ss. Cruciüxi, haec est sufficiens, et non indiget 
alia cruce, quae apponatur, dum celebratur Missa. 
16. Jun. 1668 in u. Rossan. —  Abusus collocandi 
parvam crucem vix visibilem vel supra Tabernacu- 
lum vel supra aliquam minorem tabulam sitam in 
medio Altaris, loco crucis collocandae inter candelabra, 
ut rubrica praescribit, reprobandus est, et ubi inva- 
luit, Ordinarius loci provideat juris et facti reme- 
diis; quod si ob aliquam causam accidentaliter 
remocenda sit crux sita inter candelabra, alia, 
tempore Sacrificii, apte apponatur inferius, sed 
visibilis tam Celebranti quam populo. 171. Sept. 1822 
in u. Dub. ad 8. — Tolerari non potest, ut tempore 
Missae et Officiorum candelabra Altaris, ne pulvere 
sordescant, aliquo drappo vel tela permaneant vestita, 
imo ut et ipsa crux eodem modo involvatur, posita 
alia cruce minori prae cruce Altaris pretiosiore sic 
obtecta. 12. Sept. 1857 ad 11. 


9. Cruces altarium zon sunt benedicendae de prae- 


1) Caerem. Episc. lib. I, c. XII, n. 11: In medio candelabro- 
rum collocabitur Crux .... praealta, ita ut pes Crucis adaequet 
altitudinem vicinorum candelabrorum, et Crux ipsa tota cande- 
labris superemineat, cum imagine Crucifixi versa ad anteriorem 
altaris faciem. — Ipsa candelabra non sint omnino inter se aequa- 
lia, sed paulatim quasi per gradus ab utroque altaris latere sur- 
gentia, ita ut ex eis altiora sint immediate hinc inde a lateribus 
crucis posita. — Excusat vero ab hac Caeremonialie praescriptione 
observanda, si ex longa consuetudine in tota dioecesi usus obtinet, 
quod candelabra sint omnino inter se aequalia. 21. Jul. 1855 in 
u. Brioc. ad 9. 

cepto, adeoque simplex sacerdos potest eas benedicere 
private. 12. Jul. 1704 in u. Urbis. 


SUMMARIUM CAEREMONIARUM MISSAE 
PRIVATAE. 


Quum 8. Rituum Congregatio die 12. Nov. 1831 in u. Mars. ad 29. 
edixerit: Patebit ex rubricarum collatione, quando in Missa facienda 
sit reverentia simplex, quando mediocris et quando profunda 
tam in sacristia quam in altari etc., ejusmodi collationem bre- 
viter instituendam censuimus. Quod ut accuratius fieret, sin- 
gula capita cum epitome Romae anno 1838 ad usum Collegii 
Urbani edita sedulo comparavimus. 


I. Inclinationes. 


Tres distingui solent. Prima est capitis, quae 
trahit secum modicam etiam humerorum inclinationem. 
Secunda mediocris, quae fit paulo magis inclinando 
caput et humeros. Tertia profunda seu integra, in qua 
ita flectuntur caput et corpus, ut in modum crucis ma- 
nus ambae dispositae utrumque genu facile contingant. 


Inclinatio capitis. 


Celebrans caput inclinat: 
l 1. Disposito calice in medio altaris, antequam vadat 
ad cornu epistolae, ut ibi missale super cussino vel 
lectorili aperiat. 
2. Quoties transit ante crucem, vel accedit aut re- 


cedit ab ea, nisi mox ante vel post fecerit aut facere - 


debeat eamdem seu majorem reverentiam. 

9. Ad V. Gloria Patri et Filio etc. 

4. Ad haec hymni Gloria in excelsis verba: Deo; 
Adoramus te; Gratias agimus (ibi; Jesu Christe; 
Suscipe deprecationem nostram ; iterum Jesu Christe. 

5. Quoties dicit Oremus. 


6. Proferendo nomen Jesu, Mariae, Sauctorum 


de quibus dicitur Missa aut fit in officio memoria spe- 
cialis, et Papae viventis. 

7. Cum sub Credo dicit:- In unum Deum; Jesum 
Christum; simul adoratur. 

8. Initio Praefationis, cum dicit Deo nostro. 

9. Ad utrumque Memento, dum facit mentaliter 
commemorationem vivorum et defunctorum, demissum 
habet aliquantulum caput. 

10. Cum dicit: 7/bi gratias. agens, ante utram- 
que consecrationem. 

11. Ad verba utriusque consecrationis, cubitis super 
altare positis. 

12. Cum dicit: Per eumdem Christum, ante Nobis 
quoque peccatoribus. ` 

13. Ad Agnus Dei etc. 

14. In Quadragesima, cum dicit: Humilitate capita 
vestra Deo. | 

15. Ad Placeat tibi s. Trinitas etc. 

16. Cum absolvit haec verba: Benedicat vos 
omnipotens Deus. 

Nota. Cum Ñs. Sacramentum patenter expositum est, versus 
illud fiunt inclinationes quae fierent versus crucem, si Bs. non esset 
praesens; sed inclinatio quae ad nomen Mariae, Sanctorum et 
Papae facienda est, flt semper versus librum. Item inclinatio ad 
nomen Jesu, quanjo profertur in legendo Evangelium. — Obser- 
vanda autem sunt quae sequuntur S. Rituum Congreg. decreta: 

. Non debet celebrari Missa in altari, ubi est expositum Ss. Sacra- 
mentum, nisi sit pro eo reponendo; et si ex necessitate fieri opus esset, 
populus est benedicendus more consueto, et non cum Sacramento. 
13. Jun. 1671 in u. Angelopol. ad 6. : 

Non licet celebrare Missas in altari, exposito in eodem Ss. Sa- 
cramento, slante praesertim, quod adsint alia altaria, in quibua 
celebrari possint. 9. Aug. 1670 in u. Bonon. 

Consuetudo, in feriis IT, III. et IV. majoris hebdomadae cele- 
brandi sacrosanctum Missae sacrificium in eodem altari, in quo 
publicae fidelium venerationi est expositum Ss. Eucharistiae Sa- 


cramentum, tamquam abusus eliminanda est. 11. Mart. 1837 in 
u. Feretr. 

Juxta decreta omnino servanda non licet Missam decantare in 
altari, ubi Ss. Eucharistiae Sacramentum publicae fidelium vene- 
rationi patet expositum. 7. Sept. 1850 in u. S. Miniat. 

In Missa coram Ss. Sacramento exposito celebrata sacra 
Eucharistia non distribuatur. 12. Nov. 1831 in u. Tarent!. 


1) Ceterum quae observari debent in Missis coram Ss. Sacra- 
mento exposito celebratis, vide in Commentariis Gardellinianis 

Inclinatio media. 


Haec flt quoties in rubrica absolute aliguantulum 
esse inclinandum praescribitur, velut: à 


1. Ad versum Zeus, tu conversus etc., usque ad 
Aufer a nobis exclusive. 

2. Ad Oramus te, Domine eic. 

9. Ad In spiritu humilitatis. 

4. Ad Suscipe, sancta Trinitas eic. 

5. Ad Sanctus usque ad Benedictus qui venit 
exclusive. 

6. Ad tres orationes ante communionent. 

T. Ad Domine, non sum dignus eic. 

8. Dum sumit corpus Domini. l 


Inclinatio profunda. 


Fit a celebrante: 


1. Cruci in sacristia, cum discedit ut eat ad altare, 
et cuin reversus est. 

2. Cum pervenerit ante infimum altaris gradum, 
si ibi non asservetur Ss. Sacramentum. 

3. Ubi descendit sub infimum altari$ gradum, ante- 
quam Missam incipiat, si non adsit Ss. Sacramentum. 

4. Cum dicit Confiteor ete., donec ministro dicenti 
Misereatur tui etc., responderit. nez. 

5. Cum dicit: Munda cor meum etc., Jude, Do- 
mine, benedicere etc., Dominus sit in corde meo etc. 

~ 6. Initio Canonis, cum dicit Ze ígitur etc., usque 

ad petimus inclusive. 

1. Cum dicit Supplices te rogamus etc., usque 
ad ut quotquot inclusive. 

8. In fine Missae, ante infimum altaris gradum, 
antequam accipiat biretum, si in eo non est taberna- 
culum Ss. Sacramenti. 


ad Instruct. Olementinam $. XXX, et in op. de Cultu Ss. Sacram., 
a can. W. A. Maier conscripto (Ratisbon, 1860) pag. 328 sqq. 

II. Celebrans seipsum signat signo crucis: 


1. Initio Missae, dicens: /n nomine Pairis eic. 

2. Cum dicit: Adjutorium nostrum in nomine 
Domini. 

8. Cum dicit: Indulgentiam, absolutionem et 
remissionem peccatorum nostrorum. 

4. Cum incipit Introitum, exceptis Missis Defun- 
ctorum, in quibus non se, sed librum signat, manu 
dextra extensa, quasi aliquem benedicens. 

5. In fine hymni Gloria ín excelsis, dicens: Cum 
sancto Spiritu etc. 

6. Ad duo Evangelia signum crucis facit pollice 
dextrae manus super librum, deinde super se, in fronte, 
ore et pectore. 

1. In fine Symboli, dicens: Et vitam etc. 

8. In fine Praefationis, dicens: Benedictus qui 
venit ín nomine Domini. | 

9. Ad haec verba Canonis: omni benedictione. 
coelesti et gratia repleamur. 

10. Antequam dicat: Da propitius pacem ete., 
cum patena. 

11. Cum dicit; Corpus Domini nostri Jesu Christi 
etc., facit signum crucis cum hostia; et mox cum ca- 
lice, dicendo: Sanguis Domini nostri eic. 


III. Eztendit manus, elevat usque ad humeros, et 
deinde statim jungit ante pectus: 


1. Cum dicit: Gloria in excelsis Deo. 

2. Cum dicit: Vent, sanctificator eic. 

9. Ad 7e ígitur, initio Canonis. 

4. Ad Benedicat cos omnipotens Deus. 

5. Cum dicit Sursum corda, elevat. manus hinc 
inde extensas usque ad pectus, easque jungit, cum 
dicit Gratias agamus. 

6. Cum dicit Episcopus Paz tobis '. 


1) Juxta Caerem. Episc. 1. II, c. VIII, n. 39. — Confer etiam 
regulas Caeremonialis Episcoporum lib. i, "E XIX. ,De ordine 

Extendit et jungit ante pectus: 


1. Ad Qremus ante Aufer a nobis et Offertor. 

2. Ad Dominus vobiscum versus populum. 

9. Ad Orate fratres. 

4. Ad Oremus ante Orationes in cornu epistolae 
extendit, jungit, statimque iterum extendit manus. 


Elevat, extendit el jungit ante pectus: 
Ad Credo in unum Deum. 


Elevat ante pectus vel faciem el jungit: 


1. In utroque Memento. 
2. Dicendo: flat dilectissimi Filii tul. 
9. Post Hostiae sumptionem. 


IV. Junctas tenet manus super altare: 


1. Cum dicit: Oramus te, Domíne, usque ad 
quorum reliquiae hic sunt, exclusive. 

2. In spiritu humilitatis etc. 

3. Suscipe, sancta Trinitas eic. : 

4. Te igitur, clementissime Pater etc., usque ad 
petimus inclusive. | 

5. Cum genuflectit, ante elevationem hostiae. 

6. Ad Supplices etc., usque ad ut quotquot in- 
clusive. 

7. Ad tres Orationes ante Communionem. 

8. Ad Placeat tibi sancta Trinitas eic. 


V. Habet manus extensas ante pectus. 


1. Ad Orationes quas dicit initio Missae, ad Ora- 
tiones Secretas, et Postcommunionem. 

2. Ad Praefationem et per majorem Canonis partem. 

9. Ad Orationem Dominicam. | 


et modo jungendi, disjungendi, elevandi, tenendique manus per 
Episcopum aut alium Celebrantem,^ ubi ejusmodi actus ita descri- 
bitur: ,Dicturus Gloria etc. Dominus vobiscum vel Credo etc. et 
similia, manus junctas tenens, cum ea verba incipit proferre, 
aliquantulum disjungit, et mox, dum pronuntiat ultima verba ex 
praedictis eas iterum ante oculos elevatas jungit." 

VI. Habet manus junctas ante pectus: 


1l. Ab initio usque ad Goria inclusive, excipe 
dum se signat," percutit pectus, dicit Oremus, oscu- 
latur altare, dicit Gloria. 

2. Dum vertit se ad populum vel graditur. 

3. In conclusione Oration. Per Dominum nostrum 
vel In unitate. 

4. Dicens Munda cor meum etc. et Dominus 
vobiscum ante utrumque evangelium. 

5. Dum legit utrumque evangelium. 

6. Dum recitat Symbolum. 

4. Dum legit Offertorium. 

8. Dum dicit: Gratias agamus in Praefatione. 

9. A Sanctus ad Benedictus. 

10. Dum orat in utroque Memento. 

11..A Praeceptis salut. usque ad Pater noster. 

12. Ab 4gnus Dei usque ad primam percuss. pect., 
in Missis vero Def. usque ad ultim. Dona eis req. 

13. Ad Antiphonam ,,Communio. 

14. Ad Ite Missa est, vel Benedic. Dom., aut 
Hequtesc. tn pace. 

15. Cum aliquid est benedicturus. 


VII. Habet manus super altare separatim positas: 

1. Quoties osculatur altare, aut genuflectit. 

2. Ad epistolam, nisi super librum eas ponat. 

9. Ad haec verba Praefationis: Per omnia sae- 
cula saeculorum, et Dominus oobiscum. 

4. Ad eadem verba: Per omnia saecula saecu- 
lorum, ante Pater noster. 


VIII. Ponit sinistram super altare: 


1. Cum dextera agit, nisi sinistram ponere debeat 
super librum, aut infra pectus, ut dicitur supra, in 
Ordine Missae, ///. 3, n. 3, pag. 243 sq. 

2. Quoties signat hostiam, aut calicem, aut utrum- 
que simul. 

9. Cum dicit: Mobis quoque peccatoribus. 

4. Per orationem: Libera, nos, quaesumus, Do- 
mine. | 

5. Ad Miserere nobis primi Agnus Dei, usque 
ad dona nobis pacem inclusive. 


IX. Ponit dextram super altare: 


1. Quoties sinistra vertit folium. 
2. Ad Domine, non sum dignus, nisi cum per- 
cutit pectus. 
X. 0Osculatur altare: 


1. Ad haec verba: Quorum reliquiae hic sunt. 

2. Antequam se vertat, ut dicat Dominus vobis- 
cum, et Orate, fratres. ; 

3. Post verbum petimus, initio Canonis. 

4. Ad istas voces: ex hac altaris participatione. 

5. Cum daturus est pacem, antequam dicat: Paz 
tecum. u 

. 6. In fine Missae, dicto P/aceat, sive det bene- 

dictionem, sive non, ut in Missa Defunctorum. 


XI. Elecat oculos: 


1. Antequam dicat: Munda cor meum. 

2. Ad Suscipe, sancte Pater. 

9. Ad Offerimus (ibi, Domine, per integram ora- 
tionem. 

4. Dicendo: Veni, sanctificator. 

5. Ad Suscipe, sancta Trinitas. 

6. Initio Praefationis, cum dicit: Deo nostro. 

1. Antequam incipiat Te igitur. 

8. Dicendo: Et elevatis oculis, usque ad omni- 
potentem ante consecrationem panis. 

9. Ad duas elevationes Ss. Sacramenti, quod tunc 
habet ante oculos. 

10. In fine Missae, dicendo: Benedicat vos. 


XII. Prolationes: 


Prolatio dicendorum in Missa triplex distinguitur: 
scilicet 1" alta, seu clara et intelligibilis, 2" medio- 
cris, 3° submissa. 

Dicit voce submissa: 


1. Aufer a nobis eic.; Oramus te, Domine etc. 

2. Munda cor meum etc., Jube, Domine, bene- 
dicere; Per erangelica dicta etc. 

3. Suscipe, sancte Pater, et alia quae sequuntur 
usque ad Praefationem exclusive, his duobus verbis, 
Orate, fraires, solum exceptis. 

4. Te igitur, et caetera usque ad Per omnia sae- 
cula saeculorum ante Pater, exceptis tantum his 
verbis: Nobis quoque peccatoribus. ` 

D. Ab Amen Orationis Dominicae inclusive, usque 
ad Antiphonam dictam Communio exclusive, praeter 
sequentia, nempe: Per omnia saecula etc. Paz Do- 
mini etc., Agnus Dei etc., et quatuor haec verba: 
Domine, non sum dignus. 

6. Placeat tibi, sancta Trinitas eic. 


Voce mediocri: 


1. Orate fratres. 

2. Sanctus etc.; Benedictus etc. 

9. Nobis quoque peccatoribus. 

4. Domine, non sum dignus 

Caetera omnia clara et intelligibili voce recitantur. 


DE DEFECTIBUS IN CELEBRATIONE MISSARUM 
OCCURRENTIBUS. 


EX MISSALI ROMANO. 


I. 


Sacerdos celebraturus omnem adhibeat diligen- 
tiam, ne desit aliquid ex requisitis ad sacramentum 
Eucharistiae conficiendum. 

Potest autem defectus contingere ex parte materiae 
consecrandae, et ex parte formae adhibendae, et ex 
parte ministri conficientis. Quidquid enim horum defi- 
cit, scilicet materia debita, forma cum intentione, et 

ordo sacerdotalis in conflciente, non conficitur sacra- 
mentum. Et his existentibus, quibuscumque aliis de- 
ficientibus, veritas adest sacramenti. Alii vero sunt 
defectus, qui in Missae celebratione occurrentes, etsi 
veritatem sacramenti non impediant, possunt tamen 
aut cum peccato aut cum scandalo contingere. 


II. De defectibus materiae. 


Defectus ex parte materiae possunt contingere, si 
aliquid desit ex iis quae, ad ipsam requiruntur. Requi- 
ritur autem ut sit panis triticeus, et vinum de vite; 
et ut hujusmodi materia consecranda, in actu conse- 
crationis, sit coram sacerdote. 


III. De defectu panis. 


1. Si panis non sit triticeus, vel si triticeus, ad- 
mixtus sit granis alterius generis in tànta quantitate ut 
non maneat panis triticeus, vel sit alioqui corruptus, 
non conficitur sacramentum.. 

2. Si sit confectus de aqua rosacea, vel alterius 
distillationis, dubium est an conficiatur. 

3. Si coeperit corrumpi, sed non sit corruptus; 
similiter si non sit azymus, secundum morem Ecclesiae 
Latinae, conficitur, sed conflciens graviter peccat. 

4. Si celebrans ante consecrationem advertit, ho- 
stiam esse corruptam, aut non esse triticeam, remota 
illa hostia, aliam ponat, et facta oblatione, saltem 
mente concepta, prosequatur ab eo loco ubi desivit. 

5. Si id adverterit post consecrationem, etiam post 
illius hostiae sumptionem, posita alia, facit oblatio- 
nem, ut supra, et a consecratione incipiat, scilicet ab 
illis verbis: Qui pridie quam pateretur; et illam prio- 
rem, si non sumpsit, sumat post sumptionem corporis 
et sanguinis, vel alii sumendam tradat, vel alicubi 
reverenter conservet. Si autem sumpserit, nihilominus 
sumat eam quam consecravit: quia praeceptum de per- 
fectione sacramenti, majoris est ponderis quam quod 
& jejunis sumatur. 


su a o—— AN Q.D 

6. Quod si hoc contingat post sumptionem sanguinis, 
apponi debet rursus novus panis, et vinum cum aqua, 
et facta prius oblatione, ut supra, sacerdos consecret, 
incipiendo ab illis verbis: Qué pridie, ac statim sumat 
utrumque, et prosequatur Missam; ne sacramentum re- 
maneat imperfectum, et ut debitus servetur ordo. 

*. Si hostia consecrata dispareat, vel casu aliquo, 
ut vento, aut miraculo, vel ab aliquo animali accepta, 
et nequeat reperiri; tunc altera consecretur ab eo loco 
incipiendo: Qui pridie quam pateretur, facta ejus 
prius oblatione, ut supra '. 


IV. De defectu vini. 


1. Si vinum sit factum penitus acetum, vel penitus 
putridum, vel de uvis acerbis seu non maturis expres- 
sum,. vel ei admixtum tantum aquae, ut vinum sit 
corruptum, non conficitur sacramentum. 

2. Si vinum coeperit acescere, vel corrumpi, vel 
fuerit aliquantum acre, vel mustum de uvis tunc ex- 
pressum, vel non fuerit admixta aqua, vel fuerit ad- 
mixta aqua rosacea seu alterius distillationis, conficitur 
sacramentum, sed conficiens graviter peccat. 

9. Si celebrans anie consecrationem sanguinis, 
quamvis post consecrationem corporis, advertat aut 
vinum, aut aquam, aut utrumque non esse in calice, 
debet statim apponere vinum cum aqua, et facta obla- 
tione, ut supra, consecrare, incipiendo ab illis verbis: 
Simili modo etc. 

4. Si post verba consecrationis advertat vinum non 
fuisse positum, sed aquam, deposita aqua in aliquod 
vas, iterum vinum cum aqua ponat in calice, et con- 
secret, resumendo a verbis praedictis: Simili modo. 

5. Si hoc advertat post sumptionem corporis, vel 
hujusmodi aquae, apponat aliam hostiam iterum con- 


1) Peccaret graviter Sacerdos, si hostiam in Missa consecra- 
tam reponeret in tabernaculo, et ejus loco sumeret hostiam, quae 
in eodem tabernaculo antea continebatur. Can. Relatum de Con- 
secerat., distinct. II. : 

secrandam, et vinum cum aqua in calice, offerat utrum- 
que, et consecret, et sumat, quamvis non sit jejunus. 
Vel, si Missa celebretur in loco publico, ubi plures 
adsint, ad evitandum scandalum, poterit apponere 
vinum cum aqua, et facta oblatione, ut supra, con- 
secrare, ac statim sumere, et prosequi caetera. 

6. Si quis percipiat ante consecrationem, vel post 
consecrationem, totum vinum esse acetum. vel alias 
corruptum, idem .servetur quod supra, ac si depre- 
henderet non esse positum vinum, vel solam aquam 
fuisse appositam in calice. 

7. Si autem Celebrans ante consecrationem calicis 
advertat non fuisse appositam aquam, statim ponat 
eam, et proferat verba consecrationis; si id advertat 
post consecrationem calicis, nullo modo apponat, quia 
non est de necessitate sacramenti. 

8. Si materia quae esset apponenda, ratione defectus 
vel panis, vel vini, non posset ullo modo haberi, si id 
sit ante copsecrationem corporis, ulterius procedi non 
debet: si post consecrationem corporis, aut etiàm vini, 
deprehenditur defectus alterius speciei, altera jam con- 
secrata, tunc si nullo modo haberi possit, procedendum 
erit, et Missa absolvenda; ita tamen ut praetermittan- 
iur verba et signa quae pertinent ad speciem deficien- 
tem. Quod si exspectando aliquamdiu haberi possit, 
exspectandum erit, ne sacrificium remaneat imperfectum. 


V. De defectibus formae 


1. Defectus ex parte formae possunt contingere, si 
aliquid desit ex iis quae ad integritate-mverborum in ipsa 
consecratione requiruntur. Verba autem consecrationis 
quae sunt forma hujus sacramenti, sunt haec: Hoc est 
enim corpus meum; ei: Hic est enim caliz san- 
guinis mei, novi et aeterni Testamenti: mysterium 
fidei, qui pro vobis, et pro multis effundetur in 
remissionem peccatorum. Si quis aulem aliquid di- 
minueret vel immutaret de forma consecrationis cor- 
poris et sanguinis, et in ipsa verborum immutatione 

verba idem non signiflcarent, non conficeret sacramen- 
tum. Si vero aliquid adderet quod significationem non 
mutaret, conficeret quidem, sed gravissime peccaret. 

2. Si Celebrans non recordetur se dixisse ea quae 
in consecratione communiter dicuntur, non debet pro- 
pterea turbari. Si tamen certo ei constet, se omisisse 
aliquid eorum quae sunt de necessitate sacramenti, id 
est, formam consecrationis, seu partem, resumat ipsam 
formam, et caetera prosequatur per ordinem. Si vero 
valde probabiliter dubitat, se aliquid essentiale omi- 
sisse, iteret formam, saltem sub tacita conditione. Si 
autem non sunt de necessitate sacramenti, non resu- 
mat, sed procedat ulterius.: 


VI. De defectibus ministri. 


DBefecius ex parte ministri possunt contingere, 
quoad ea quae in ipso requiruntur. Haec autem sunt: 
inprimis intentio, deinde dispositio animae, dispositio 
corporalis, dispositio vestimentorum, dispositio in mi- 
nisterio ipso, quoad ea quae in ipso possunt occurrere. 


VII. De defectu intentionis. 


1. Si quis non intendit conficere, sed delusorie ali- 
quid agere: item si aliquae hostiae ex oblivione rema- 
neant in altari, vel aliqua pars vini, vel aliqua hostia 
lateat, cum non intendat consecrare, nisi quas videt: 
item si quis habeat coram se undecim hostias, et in- 
tendat consecrare solum decefn, non determinans quas 
decem intendit; in his casibus non consecrat, quia 
requiritur intentio. Secus si putans quidem esse decem, 
tamen omnes voluit consecrare quas coram se habebat: 
nam tunc omnes erunt consecratae; atque ideo quilibet 
sacerdos talem semper intentionem habere deberet, sci- 
licet consecrandi eas omnes, quas ante se ad conse- 
crandum positas habet. 

2. Si sacerdos, putans se tenere unam hostiam, 
post consecrationem invenerit fuisse duas simul jun- 
ctas, in sumptione sumat simul utramque. Quod si 


Manuale ordinand. 14 

deprehendat post sumptionem corporis et sanguinis, 
aut etiam post ablutionem reliquias aliquas relictas 
consecratas, eas sumat, sive parvae sint, sive magnae, 
quia ad idem sacrificium spectant. 

3. Si vero relicta sit hostia integra consecrata. eam 
in tabernaculo cum aliis reponat: si hoc fleri nequit, 
sequenti sacerdoti ibi celebraturo, in altari supra cor- 
porale decenter opertam, sumendam una cum altera, 
quam est consecraturus, relinquat: vel si neutrum 
horum fieri possit, in ipso calice seu patena decenter 
conservet, quousque vel in tabernaculo reponatur, vel 
ab altero sumatur: quod si non habeat quomodo ho- 
neste conservetur, potest eam ipsemet sumere. 

4. Si intentio non sit actualis in ipsa consecratione 
propter evagationem mentis, sed virtualis, cum acce- 
dens ad altare intendat facere quod facit Ecclesia, con- 
ficitur sacramentum; etsi curare debet sacerdos, ut 
etiam actualem intentionem adhibeat. 


VIII. De defectibus dispositionis animae. 


1. Si quis suspensus, excommunicatus, degrada- 
tus, irregularis, vel alias canonice impeditus celebret, 
conficit quidem sacramentum," sed gravissime peccat, 
tam propter Communionem, quam indigne sumit, 
quam propter executionem ordinum, quae sibi erat 
interdicta. 

2. Si quis habens copiam confessoris celebret in 
peccato mortali, graviter” peccat. 

3. Si quis autem in casu necessitatis, non habens 
copiam confessoris, in peccato mortali absque contri- 
tione celebret, graviter peccat; secus, si conteratur: 
debet tamen, cum primum poterit, confiteri. 

4. Si in ipsa celebratione Missae sacerdos recordetur 
se esse in peccato mortali, conteratur cum proposito 
confltendi et satisfaciendi. 

5. Si recordetur se esse excommunicatum, vel su- 
spensum, aut locum esse interdictum: similiter conte- 
ratur cum proposito petendi absolutionem. Ante conse- 

crationem autem in supradictis casibus, si non timetur 
scandalum, debet Missam inceptam deserere. 


IX. De defectibus dispositionis corporis. 


1. Si quis non est jejunus post mediam noctem, 
etiam post sumptionem solius aquae vel alterius potus, 
aut cibi, per modum etiam medicinae, et in quanta- 
cumque parva quantitate, non potest communicare, 
nec celebrare. 

2. Si autem ante mediam noctem cibum aut potum 
sumpserit, etiamsi postmodum non dormierit, nec sit 
digestus, non peccat: sed ob perturbationem mentis, 
ex qua devotio tollitur, consulitur aliquando absti- 
nendum. 

9. Si reliquiae cibi remanentes in ore transglutian- 
tur, non impediunt Communionem, cum non transglu- 
tiantur per modum cibi, sed per modum salivae. Idem 
dicendum, si lavando os deglutiatur stilla aquae prae- 
ter intentionem. 

4. Si plures Missas in una die celebret, ut in Nati- 
vitate Domini, in unaquaque Missa abluat digitos in 
aliquo vase mundo, et in ultima tantum percipiat pu- 
rificationem !. 

5. Si praecesserit pollutio nocturna, quae causata 
fuerit ex praecedenti cogitatione, quae sit peccatum 
mortale, vel evenerit propter nimiam crapulam: ab- 
stinendum est a Communione et celebratione, nisi aliud 
confessario videatur. Si dubium est an in praecedenti 
cogitatione fuerit peccatum mortale, consulitur absti- 
nendum, extra tamen casum necessitatis. Si autem 
certum est non fuisse in illa cogitatione peccatum mor- 
tale, vel nullam fuisse cogitationem, sed evenisse ex 
naturali causa, aut ex diabolica illusione, potest com- 
municare et celebrare, nisi ex illa corporis commo- 
tione tanta evenerit perturbatio mentis, ut abstinen- 
dum vijdeatur. 


1) Vide quae habentur pag. 320 sq. 
14* 

X. De defeclibus in ministerio ipso occurrentibus. 


1. Possunt etiam defectus occurrere in ministerio 
ipso, si aliquid ex requisitis ad illud desit: ut si cele- 
bretur in loco non sacro ', vel non deputato ab episcopo, 
vel in altari non consecrato, vel tribus mappis non 
cooperto; si non adsint luminaria cerea?; si non sit 
tempus debitum celebrandi, quod est ab aurora usque 
ad meridiem communiter; si celebrans saltem Matu- 
tinum cum Laudibus non dixerit?: si omittat aliquid 
ex vestibus sacerdotalibus; si vestes sacerdotales et 
mappae non sint ab episcopo vel ab alio hanc habente 
potestatem benedictae; si non adsit clericus, vel alius 
deserviens in Missa, vel adsit qui deservire non debet, 
ut mulier*; si non adsit calix cum patena conveniens, 
cujus cuppa debet esse aurea, vel argentea,' vel stan- 
nea, non aerea, vel vitrea; si corporalia non sint 
munda, quae debent esse ex lino, nec serico in medio 


1) Concil. Trident. Sess. XXII. De observ. et evit. in celebr. 
Miss.: ,Ne patiantur locorum Ordinarii privatis in domibus, atque 
omnino extra ecclesiam, et ad divinum Cultum dedicata oratoria, 
&b eisdem Ordinariis designanda et visitanda, sanctum hoc sacri- 
ficium a saecularibus aut regularibus quibuscumque peragi.“ Item 
S. Rit. Congreg. 27. Aug. 1839 in u. Sedun. 

2) In dubio super usu candelarum. ex „stearina“ confectarum 
consulantur rubricae. S. Rit. C. 16. Sept. 1843 in u. Massil.; et 
nihil innovetur. T. Sept. 1850 (Corresp. de Rome p. 198). Attamen 
Missionariis in Oceania permitti potest usus candelarum efforma- 
tarum ex adipe ceti, nitore, puritate ct lumine praecellentium, 
dummodo preces veritate nitantur; h. e. si pene impossibile sit in 
lis insulis pro Missa ceram vel (ut alias in casu indultum fuerat) 
oleum comparare, ita ut secus Missa omnino absque lumine cele- 
brari deberet. 7. Sept. 1850. 

3) Juxta communem theologorum, etiam Benedicti XIV. (in 
op. de Saerif. Missae 1. III, c. 13.) sententiam hic defectus non 
est gravis; et ex rationabili causa licet Missam ante Matutinum 
et Laudes celebrare. 

. .. $) Mulieres enim servire ad altare non audeant, sed ab illius 
ministerio repellantur omnino. Benedict. XIV. Constit. XLVII. 
Allatae sunt. $. 29. Attamen urgente necessitate potest sacerdos, 
omnibus sibi prins commode dispositis, quae ad sacrificium occur- 
rere possunt, ne mulieres inserviíant altari, uti ministerio mulie- 
ris tantum pro responsis. 8. R. C. 27. Aug. 1896 in u. Veron. ad 10. 

ornata, et ab episcopo, vel ab alio hanc habente 
potestatem benedicta, ut etiam superius dictum est! ; 
si celebret capite cooperto sine «dispensatione ?; si non 
adsit missale, licet memoriter sciret Missam quam in- 
tendit dicere. 

2. Si, sacerdote celebrante, violetur ecelesia ante 
Canonem, dimittatur Missa; si post Canonem, non di- 
mittatur. Si timeatur incursus hostium, vel alluvionis, 
vel ruina loci ubi celebratur, ante consecrationem dimit- 
tatur Missa; post consecrationem vero sacerdos accelerare 
poterit sumptionem sacramenti, omissis omnibus aliis. 

3. Si sacerdos ante consecrationem graviter infir- 
metur, vel in syncopen inciderit, aut moriatur, prae- 
termittitur Missa: si post consecrationem corporis tan- 
tum, ante consecrationem sanguinis, vel utroque 
consecrato id accidit, Missa per alium sacerdotem 
expleatur ab eo loco ubi ille desiit, et in casu necessi- 
tatis etiam per non jejunum?*. Si autem non obierit, 
sed fuerit infirmus, adeo tamen ut possit communicare, 
et non adsit alia hostia consecrata, sacerdos qui Mis- 
sam supplet, dividat hostiam; et unam partem prae- 
beat infirmo, aliam ipse sumat. Si autem semiprolata 
forma eorporis obiit sacerdos, quia non est facta con- 
secratio, non est necesse ut Missa per alium supplea- 
tur. Si vero obierit semiprolata forma sanguinis, tunc 
alter prosequatur Missam, et super eumdem calicem 
repetat integram formam, ab eo loco: Simili modo 
postquam coenatum est; vel posset super alium cali- 
cem praeparatum integram formam proferre, et hostiam 
primi sacerdotis et sanguinem a se consecratum sumere, 
ac deinde calicem relictum semiconsecratum. 

4. Si quis extra hujusmodi casus necessitatis inte- 
gra sacramenta non sumpserit, gravissime peccat. 


R! Vid. pag. 240 et 287. — ?) Cf. pag. 286. 

3) Sacerdos hujusmodi, qui Missam ab alio inceptam com- 
plevit, non potest licite eadem die alteram Missam celebrare, 
etiamsi in illa priori Missa, servandi jejunii causa, purificationem 
et ablutionem non sumpserit. S. R. C. 16..Dec. 1823 in u, Carpen. 

5. Si musca, vel aranea, vel aliquid aliud ceciderit 
in calicem ante consecrationem,  projiciat vinum in 
locum decentem, et aliud ponat in calice, misceat 
parum aquae, offerat ut supra, et prosequatur Missam; 
si post consecrationem ceciderit musca, aut aliquid 
hujusmodi, et fiat nausea sacerdoti, extrahat eam, et 
lavet cum vino, finita Missa comburat, et combustio 
ac lotio hujusmodi in sacrarium projiciatur. Si autem 
non fieret ei nausea, nec ullum periculum timeat, 
sumat cum sanguine. 

6. Si aliquid venenosum ceciderit in calicem, vel 
quod provocaret vomitum, vinum consecratum repo- 
nendum est in alio calice, et aliud vinum cum aqua 
apponendum denuo consecrandum: et finita Missa, san- 
guis repositus in panno lineo vel stuppa tamdiu servetur, 
donec species vini fuerint desiccatae, et tunc stuppa 
comburatur, et combustio in sacrarium projiciatur. 

1. Si aliquod venenatum contigerit hostiam con- 
secratam, tunc alteram consecret, et sumat eo modo quo 
dictum est; et illa servetur in tabernaculo, loco separato, 
donec species corrumpantur, et corruptae deinde mit- 
tantur in sacrarium. 

8. Si sumendo sanguinem, particula remanserit in 
calice, digito ad Iabium calicis eam adducat, et sumat 
ante puriflcationem, vel infundat vinum, et sumat. 

9. Si hostia ante consecrationem inveniatur fracta, 
nisi populo evidenter appareat, talis hostia consecre- 
tur: si autem scandalum populo esse possit, alia acci- 
piatur, et offeratur: quod si illius hostiae jam erat facta 
oblatio, eam post ablutionem sumat. Quod si ante 
oblationem hostia appareat confracta, accipiatur altera 
integra, si citra scandalum aut Iongam moram fleri 
poterit. 

10. Si propter frigus, vel negligentiam, hostia con- 
secrata dilabatur in calicem, propterea nihil est reite- 
randum; sed sacerdos Missam prosequatur, faciendo 
caeremonias et signa consueta cum residua parte ho- 
stiae, quae non est madefacta sanguine, si commode 

potest Si vero tota fuerit madefacta, non extrahat eam, 
sed omnia dicat, omittendo signa; et sumat pariter 
corpus et sanguinem, signans se cum calice, et dicens: 
Corpus et Sanguis Domini nostri eic. 

1l Si in hieme sanguis congeletur in calice, in- 
volvatur calix pannis calefactis; si id non proficeret, 
ponatur in ferventi aqua prope altare, dummodo in 
calicem aon intret, donec liqueflat. 

12. Si per negligentiam aliquid de sanguine Christi 
ceciderit, si quidem super terram, seu super tabulam, 
lingua lamhatur, et locus ipse radatur quantum satis 
est, et abrasio comburatur; cinis vero in sacrarium 
recondatur. Si vero super lapidem altaris ceciderit, 
sorbeat sacerdos stillam, et locus bene abluatur, et 
ablutio in sacrarium projiciatur. Si super linteum al- 
taris, et ad aliud linteum stilla pervenerit, si usque 
ad tertium, linteamina ter abluantur, ubi stilla ceci- 
derit, calice supposito, et aqua ablutionis in sacrarium 
projiciatur. Quod si in ipso solum corporali, aut si in 
vestibus ipsis sacerdotalibus ceciderit, debet similiter 
ablui, et ablutio in sacrarium projici. Si in substrato 
pedibus panno, vel tapeto, bene abluatur, ut supra. 

13. At si contingat totum sanguinem post consecra- 
tionem effundi, si quidem aliquid vel parum remansit, 
illud sumatur, et de effuso reliquo sanguine fiat ut 
dictum est. Si vero nihil omnino remansit, ponat iterum 
vinum et aquam, et consecret ab eo loco: Simili modo 
postquam coenatum est, facta prius tamen calicis 
oblatione, ut supra. 

14. Si sacerdos evomat Eucharistiam, si species 
integrae appareant, reverenter sumantur, nisi nausea 
flat: tunc enim species consecratae caute separentur, 
et in aliquo loco sacro reponantur, donec corrumpan- 
tur, et-postea in sacrarium projiciantur. Quod si spe- 
cies non appareant, comburatur vomitus, et cineres 
in sacrarium mittantur. 

15. Si hostia consecrata, vel aliqua ejus particula 
dilabatur in terram, reverenter accipiatur, et locus ubi 

cecidit, mundetur, et aliquantulum abradatur, et pulvis 
seu abrasio hujusmodi in sacrarium immittatur. S ceci- 
derit extra corporale in mappam, seu alio quovis modo 
in aliquod linteum, mappa vel linteum hujusmodi dili- 
genter lavetur, et lotio ipsa in sacrarium effindatur. 

16. Possunt etiam defectus in ministerio ipso occur- 
rere, si sacerdos ignoret ritus et caeremonias in eo 
servandas: de quibus omnibus in superioribus rubricis 
copiose dictum est. 

Sacerdos, si ex indulto eadem die. plures Missas 
celebrat, in prima vel altera Missa non sumat puri- 
ficationem, sed in ultima tantum, et in prima vel 
altera Missa ab/uat dígitos in alique vase mundo, 
ut habetur in rubrica pro festo Natalis Domini. Neque 
in prima vel altera Missa debet fieri purtficatio cali- 
cis, ut declaravit S. Rit. Congr. d. 16. Sept. 1702 in 
u. Portugall. Decrevit insuper die 16. Sept. 1815, uni- 
cum adhibendum esse calicem, si idem sacerdos bis 
eadem die, in locis etiam inter se dissitis celebrare 
debeat. Attamen accedentibus gravibus admodum diffi- 
cultatibus in ecclesiis valde dissitis ab hac regula de- 
clinare licet e£ usus duorum calicum permitti potest 
juxta decretum d. 12. Sept. 1857, et tunc sequens S. 
Rituum Congregationis Instructio ex mandato Pii IX. 
P. M. d. 11. Mart. 1858 omnino servanda est: 

' „Quando sacerdos eadem die duas: Missas dissitis 
in locis celebrare debet, in prima, dum divinum San- 
guinem sumit, eum diligentissime sorbeat. Exinde super 
corporali ponat calicem et palla tegat, ac junctis ma- 
nibus in medio altari dicat: Quod ore sumpsimus eic. 
et subinde in (alio) aquae vasculo digitos lavet dicens: 
Corpus tuum eic. et abstergat manus. Hisce -peractis 
calicem, super corporali manentem adhuc, deducta palla, 


cooperiat, ceu moris est, scilicet primum purificatorio 


linteo, deinde patena ac palla et demum velo. Post 
haec Missam T prosegua, et completo ultimo Evangelio 


=- 5- hr? “ae ccu su Uu UE ———M MT 


^-— — CAE è db- dE 44. 


ORDO ET RITU8 MISSAE SOLEMNIS. 821 


rursus stet in medio altari et detecto calice inspiciat, 
an aliquid divini Sanguinis nec ne ad imum se rece- 
perit, quod plerumque continget. Quamvis enim sacrae 
species primum sedulo sorptae sint, tamen dum sumun- 
tur, quum particulae, quae circum sunt, undequaque 
sursum deferantur, nonnisi deposito calice ad imum 
redeunt. Si itaque divini Sanguinis gutta quaedam 
supersit adhuc, ea rursus ac diligenter sorbeatur et 
quideni ex eadem parte, qua ille primum sumptus est. 
Quod nullimodo omittendum est, quia sacrificium mora- 
liter durat et superexstantibus adhuc vini speciebus ex 
divino praecepto compleri debet. 

,Postmodum sacerdos in ipsum calicem tantum 
saltem aquae fundat, quantum vini prius posuerat, eam- 
que circumactam, ex eadem parte, qua S. Sanguinem 
biberat, in paratum vas demittat. Calicem subinde 
ipsum purificatorio linteo abstergat ac demum cooperiat, 
uti alias (it, atque ab altari decedat. 

.,Depositis sacris vestibus et gratiarum actione com- 
pileta, aqua e calice dimissa pro rerum adjunctis vel 
ad diem crastinum servetur (si nempe eo rursus sacer- 
dos redeat Missam habiturus) et in secunda puriflcatione 
(i. e. in Missa alterius diei) in calicem demittatur, 
vel gossipio aut stuppa absorpta comburatur, vel in 
sacrario, si sit exsiccanda, relinquatur, vel demittatur 
in piscinam. l 

Quum autem calix, quo sacerdos primum est usus, 
purificatus jam sit, si ille ipso pro altera Missa indi- 
geat, eum secum deferat, secus vero in'altera Missa 
diverso calice uti poterit. '' 


RITUS CELEBRANDAE MISSAE SOLEMNIS. 
EX MISSALI ROMANO. 
I. DE PRAEPARATIONE SACERDOTIS CELEBRATURI. 


Nota I. Nihil habet sub hoe rubriearum titulo Missale Roma- 
num, quod ad Missam solemnem Sacerdotis referatur. Quae au- 
tem de Missa solemni ab Episcopo vel Abbate usum Pontificalium 

habente, vel etiam coram Episcopo Ordinario celebranda tum in 
hoc tum in aliis sequentibus titulis in Missali edicuntur, heic 
omittenda censemus, quia illae Missalis rubricae nonnisi parcae 
admodum sunt, et quia plenissime de sacris his functionibus fn 
Caeremoniali Episcoporum agitur, quod ii in promptu habere 
debent, qui de ejusmodi majoribus caeremoniis semetipsos vel 
alios instruere volunt. 


Nota II. Subdiaconus et diaconus paramenta ipsis cum sacerdote 
communia eodem modo ac ille accipiunt et convenienter easdem quas 
ille recitant orationes. Ad tunicam subdiaconus dicit: Tunica jucun- 
ditatis et indumento salutis indue me, Domine. Et ad dalmaticam 
diaconus: lndue me, Domine, indumento salutis et vestimento 
laetitiae; et dalmatica justitiae circumda me semper. 

Ceterum de diaconi et subdiaconi officiis confer quae tradit 
Caerem. Episcop. lib. I. cap. IX. et X; et lib. II, cap. VIII. 


IIl. DE INGRESSU SACERDOTIS AD ALTARE. 


1]. In Missa solemni missale apertum super 
altare, Calir vero et alia necessaria praeparentur 
in credentía cooperta linteo', antequam sacerdos 
veniat ad altare. Ipse autem procedit cum dia- 
cono et subdiacono, qui capite cooperto, simul 
cum eo tenent manus junctas ante pectus; aco- 
lythi vero ante eos deferunt candelabra cum can- 
delis accensis, quae deinde collocantur super cre- 
dentia. Et cum pervenerit ante infimum gradum 
altaris, ibi medius inter diaconum a dextris, et 
subdiaconum a sinistris, antequam ascendat ad 
altare, facit cum ipsis confessionem. 


2. In Missa Pontificali omnia serventur, ut in 
Caeremoniall ordinatur: cujus ordinem Episcopus 
numquam praetermittat, quandocumque cum dia- 
cono el subdiacono paratis celebrat. 


1) Haec eredentia in plano presbyterli a latere epistolae paranda 
est. Ita Rubr. gen. Miss. tit. XX. de praepar. alt. (supr. pag. 285) 
et Caerem. Episcop. lib. I, c. XII, nn. 19, 22. Calix in eredentia 
paratus, cum reliquis pro Missa ibidem praeparatis, ,cooperientur 
velo pulchriori, quo uti debebit subdiaconus, cum patenam tenebit.“ 


Ibid. n. 19. Neque crux, neque sanctorum imagines in credentia 
ponendae sunt. Ibid. n. 90. 

IH. DE PRINCIPIO MISSAE ET. CONFESSIONE. 


Nota. Quae sub hoc titulo ad Missam solemnem pertinent, 
inserta habes in rubricis ejusdem tituli pro Missa privata (pag. 
243 sqq.) cum quorum contextu in Missali adeo nexa sunt, ut com- 


mode dísjungi nequiverint. 


IV. DE INTROITU, KYRIE ELEISON, ET GLORIA IN 
EXCELSIS. 

1. Sacerdos facta confessione ascendit cum 
ministris ad medium altaris, ubi dicto: Oramus 
te Domine, e£ osculato altari, ponit incensum in 
thuribulum, ministrante diacono naviculam, et 
thuriferario thuribulum. Diaconus parum inclina- 
tus versus Celebrantem, dicit: Benedicite Pater reve- 
rende, et osculatur cochlear, et manum Celebrantis 
ante et post. Celebrans ter incensum ponil in thu- 
ribulum, dicens interim: Ab illo benetdicaris!, in 
cujus honore cremaberis, Amen. Ef deposito cocAleari, 
producens manu dextra signum crucis super thus 
in thuribulo, illud benedicit. 

Postea diaconus dimissa navicula, accltpit thu- 
ribulum, et dat Celebranti, osculata prius catenu- 
larum summitate et manu illius dextera: qui facta 
cruci profunda reverentia, eam ter incensat, nihil 
dicens: el facta iterum cruci reverentia, incensat 
altare, ter ducens thuribulum aequali distantia, 
prout distribuuntur candelabra, a medio ejus usque 
ad cornu epistolae: ubi demissa manu, thurificat 
illius postremam partem inferiorem, mox superio- 
rem, bis ducto thuribulo: et conversus ad altare, 
elevans manum, incensat ejus planitiem, seu men- 
sam in parte anteriori, ter ducens thuribulum us- 
que ad medium: ubt facta cruci reverentia, pro- 
cedendo thurificat aliud latus altaris triplici ductu 
usque ad cornu erangelii: et pariter incensata in- 
feriori et superiori parte ipsius cornu evangelii 


1) Heic crucis schema invenitur depictum in „Ordine Missae.“ 
m Mo P ads decret. S. Congreg. Rit. 18. Dec. 1779 in u. Ord. 

duplici ductu, adhuc stans ibidem, elezat thuri- 
bulum, et ter incensat superiorem tabulae partem 
versus medium altaris, ut fecit in cornu epistolae: 
deinde manu aliquantum demissa, incensat ante- 


riorem ejus partem seu frontem, ter ducens thu- - 


ribulum, dum procedit a cornu evangelii usque ad 
medium altaris, et facta cruci reverentia incensat 
similiter triplici ductu reliquam partem anteriorem 
usque ad cornu epistolae: ubi reddito thuribulo 
ipsi diacono, ab eo ipse solus éncensatur. 

Si vero in altari fuerint Reliquiae seu Imagines 
Sanctorum, incensata cruce, et facta ei reverentia, 


antequam. discedat a medio altaris, primum incen- . 


sat eas quae a dextris sunt, id est a parte evan- 
gelii prope crucem, bis ducens thuribulum ; et iterum 
facta cruci reverentia, similiter incensat bis alias, 
quue sunt a sinistris, hoc est a parte epistolae- 
deinde prosequitur incensationem altaris, ut supra, 
ter ducens thuribulum in unoquoque latere, etiamsi 
ín eo essent plures Reliquiae vel Imagines, seu 
etiam plura vel pauciora candelabra. 

Si in altari fuerit tabernaculum sanctissimi 
Sacramenti, accepto thuribulo, antequam incipiat 
incensationem, genuflectit ; quod ttem facit quoties- 
cumque transit ante medium altaris. 

Diaconus et subdiaconus hinc inde assistunt 
Celebranti cum incensat, et cum transeunt ante 
crucem, semper genuftectunt '. 

9. Deinde Celebrans, diacono a dextris ejus, 
subdiacono a dextris diaconi stantibus in cornu 
epistolae, signans se signo crucis incipit et legit 
Introitum; quo finito, junctis manibus alternatim 
cum Ministris dicit Kyrie eleison. 

9. Cum vero intonat hymnum: Gloria in excelsis 
Deo, diaconus et subdiaconus, unus post alium, 


1) Of. quae habet Caerem. Episc. lib. I, c. XXIII. clara omnino 
et enucleata de toto incensationis modo, ritu et ordine. 

stant a tergo Celebrantis: postea ascendunt ad 
altare, et hinc inde, diaconus a dextris, subdia- 
conus a sinistris, cum Celebrante hymnum submissa 
voce prosequuntur usque ad finem. 

Quod etiam servatur cum dicitur Credo; e£ cum 
dicitur Dominus vobiscum, Oratio, Praefatio, et Pater 
noster, diaconus et subdiaconus similiter stant unus 
post allerum a tergo Celebrantis. 


V. DE ORATIONE. 


Cum dicitur: Dominus vobiscum e£ Oratio, dia- 
conus et subdiaconus stant retro post Celebrantem. 
Flectamus genua dicitur a diacono; a subdiacono 
vero: Levate, ¿llo primum genufleclente, hoc pri- 
mum surgente; Celebrans vero non genuflectit. 

VI. DE EPISTOLA, GRADUALI, ET ALIIS USQUE AD 
OFFERTORIUM. 

1. Circa finem ultimae Orationis accipit sub- 
diaconus ambabus manibus librum epistolarum, 
deferens illum supra pectus, et facta altari genu- 
lezione in medio, vadit ad partem epistolae contra 
altare, et cantat Epistolum, quam etiam Celebrans 
interim submissa. voce legit, assistente sibi diacono 
a dextris, et item Graduale, Tractum etc. usque 
ad Munda cor meum. Epistola cantata subdiaconus 
facit iterum genuflezionem altari in medio, ac 
redit ad Celebrantem, et genuftlectens osculatur ejus 
manum, et ab eo benedicitur, praeterquam in Missis 
Defunctorum. 

2. Postea idem subdiaconus accipit missale 
Celebrantis, defert ad cornu evangelii in allari, 
et ibi ministrat Celebranti: qui in medio altaris 
submissa voce dicto Munda cor meum etc., et deinde 
lecto Evangelio, quod in fine non osculatur, delato 
etiam per diaconum libro evangeliorum ad altare 
(quem librum super medium altaris diaconus de- 
ponit), benedicit et imponit incensum in thuribulum. 

Postea diaconus genuflexus ante altare dicit 

manibus junctis: Munda cor meum (ut supra pag. 
252), 'et accipiens librum evangeliorum de altari, 
petit benedictionem a Celebrante, similiter genu- 
flexus in superiori gradu altaris, dicens: Jube 
domne benedicere. 

Sacerdos respondet: 

Dominus sit in corde tuo, et' in labiis tuis: ut 
digne et competenter annunties Evangelium suum. In 
nomine Patris, et Filii, T et Spiritus sancti. Amen. 

Et accepta benedictione et osculata Celebrantis 
manu, praecedentibus thuriferurio et duobus aco- 
lythis cum candelabris accensis de credentia sum- 
ptis, vadit cum subdiacono a sinistris ad locum 
evangelii contra altare versus populum, ubi sub- 
diacono librum tenente, medio inter duos acolythos 
tenentes candelabra accensa, dicit: Dominus vobis- 
cum, stans junctis manibus. Cum dicit: Sequentia 
etc. sive Initium sancti Evangelii secundum N., pollice 
deztrae manus signat librum in principio evan- 
gelii, quod est lecturus, deinde seipsum in fronte, 
ore, et pectore; postea, dum ministri respondent: 
Gloria tibi Domine, ter librum incensat, hoc est, in 
medio, a deztris, et. a sinistris, et prosequitur 
evangelium junctis manibus. 

Interim Celebrans post datam diacono bene- 
dictionem retrahens se ad cornu epistolae, ibi stat 
Junctis manibus. Et cum diaconus dicit: Sequentia 
sancti Evangelii, sacerdos etiam signat se; et cum 
nominatur Jesus, caput inclinat versus altare. ` 

Finito evangelio sacerdos osculatur librum a 
subdiacono sibi delatum, dicens: Per Evangelica dicta 
etc. et a diacono ter incensatur. 

9. Postea stans in medio allaris versus ad 
crucem, incipit, si dicendum sit, Credo, stantibus 
post eum diacono et subdiacono: deinde ad altare 
accedentibus, et cum eo prosequentibus, ut dictum 
est ad Gloria. in excelsis. 

4. Si autem sit praedicandum, | Concionator 

finito evangelio praedicet, et sermone sive concione 
ezpleta, dicatur Credo, vel, sí non sit dicendum, 
cantetur Offertorium. 

5. Cum vero in Symbolo cantatum fuerit: Et 
incarnatus est, diaconus accepta bursa de cre- 
dentia, ambabus manibus eam defert elevatam 
cum solitis reverentiis ad medium altaris, in quo 
explicat corporale, el revertitur ad Celebrantem. 
Cum non dicitur Credo, subdiaconus defert bursam 
simul cum calice, ut infra dicetur. ~ 


VII. DE OFFERTORIO ET ALIIS USQUE AD CANONEM. 


1. Dicto Oremus, diaconus et subdiaconus ac- 
cedunt ad altare in cornu epistolae, diaconus 
amovet calicem, si est in altari, vel, si est in 
credentia, ut magis decet, accipit eum de manu 
subdiaconi; qui illum cum patena et hostia, coo- 
pertum palla et velo a collo sibi pendente, manu 
sinistra tenens, et alteram manum superponens 
celo, ne aliquid decidat, de credentía detulit, comi- 
tatus ab acolytho ampullas vini et aquae portante. 
Ipse diaconus calicem "detegit, et dat patenam 
cum hostia Celebranti, osculando ejus manum: 
subdiaconus ezctergit calicem , purificatorio, dia- 
conus accepta ampulla vini de manu subdiaconi, 
imponit vinum in calice; subdiaconus interim am- 
pullam aquae ostendens Celebranti, dicit: Bene- 
dicite Pater reverende, gui facto versus eam signo 
crucis, dicit orationem: Deus qui humanae etc. In- 
terim subdiaconus infundit paululum aquae in ca- 
licem; diaconus illum Celebranti dat, et pedem 
` calicis tangens, seu brachium dextrum Celebrantis 
sustentans, cum eo dicit: Offerimus tibi Domine etc. ; 
quem postea positum in altari ut supra palla 
cooperít. Subdiacono deinde stanti in cornu epi- 
stolae, ponit in dextra manu patenam, quam coo- 
perit extremitate veli ab ejus humero pendentis: 
qui vadit post Celebrantem ante medium altaris, 

et facta genuflexione ibi stat, sustinens eam ele- 
vatam usque ad finem Orationis Dominicae, ut 
dicetur. In Missis autem Defunctorum, et in Feria 
sexta Parasceces, patena non tenetur a subdiacono. 

2. Dicto: Veni sanctificator etc., Celebrans, mini- 
strante diacono naviculam, et dicente: Benedicite 
Pater reverende, benedicit et ponit incensum in thu- 
ribulum. dicens: 

Per intercessionem beati Michaelis Archangeli, stantis 
a dextris altaris incensi, et omnium electorum suorum, 
incensum istud dignetur Dominus beneldicere, et in 
odorem suavitatis accipere. Per Christum Dominum 
nostrum. Amen. 

Deinde accepto thuribulo per manum diaconi, 
nullam tunc faciens cruci reverentium, incensat 
oblata, ter ducens thuribulum super calicem et 
hostiam simul in modum crucis, et ter circum 
calicem et hostiam, scilicet bis a dextra ad sinit- 
stram, et semel a sinistra ad dextram (diacono 
interim pedem calicis tenente manu dextra), dispen- 
sans verba quaelibet in incensatione, hoc modos 

In prima incensatione-  Incensum istud, in Sse- 
cunda: a te benedictum, ¿n tertia: ascendat ad te, 
Domine; ¿n quarta: et descendat super nos, ín quinta 
et serta: misericordia tua. 

Deinde facta reverentia, incensat crucem et 
altare, ut dictum est supra, assistente eodem dia- 
cono, interim dicens: 

Dirigatur Domine oratio mea, sicut incensum in 
conspectu tuo: elevatio manuum mearum sacrificium 
vespertinum. Pone Domine custodiam ori meo, et 
ostium circumstantiae labiis meis: ut non declinet cor 
meum in verba malitiae, ad excusandas excusationes 
in peccatis. 

Et cum incensatur crux, diaconus amovet 
calicem ad partem epistolae, et incensata cruce 
reponit in loco suo. Cum reddit thuribulum dia- 
cono, dicil: 

Accendat in nobis Dominus ignem sui amoris, et 
flammam aeternae caritatis. Amen. 

Et incensatur ab eo: deinde diaconus incen- 
sat chorum, et postremo subdiaconum tenentem 
patenam; et ipse díaconus incensatur a thurifera- 
rio, et thuriferarius postea incensat acolythos et 
populum. 

Celebrans postquam incensatus fuerit, larat 
manus, ministruntibus acolytÀis ampullam aquae 
cum pelcicula et manutergio. 

. 8. Cum dicitur Praefatio, diaconus et subdia- 
conus stant reiro post Celebrantem:- et paulo ante- 
quam dicatur Sanctus, accedunt ad altare, ubi 
cum Celebrante hinc inde dicunt Sanctus, et quae 
sequuntur usque ad Canonem. 

Deinde diaconus accedit ad sinistram Cele- 
brantis, ei assistens dum dicitur Canon, nisi alius 
sacerdos -assistat; quia tunc ipse staret ad dez- 
teram aliquantulum post Celebrantem. | Subdiaco- 
nus vero tunc stat post Celebrantem. 


VIII. DE CANONE MISSAE USQUE AD CONSECRATIONEM. 


1. 4d finem Praefationis accenduntur'duo sal- 

tem intorticia ab acolythis, quae extinguuntur post 
elevationem calicis, nisi aliqui sint communicandi, 
et tunc eztinguuntur post communionem. [n diebus 
etiam Jejuniorum, et in Missis pro Defunctis tenen- 
tur accensa usque ad communionem. 
2. Cum autem. Celebrans dicit: Quam oblationem 
etc., diaconus accedit ad ejus dexteram, et ibi in 
superiori gradu altaris genuflexus, cum Sacramen- 
tum elevatur, fimbrias planetae elevat, et quando, 
opus est, se erigens, calicem díscooperit et coo- 
perit, et cum Celebrante genuflectit. Subdiaconus 
genuflectit in loco suo. Thuriferarius genufterus 
in cornu epistolae ter incensat hostiam, cum ele- 
vatur et, similiter calicem, posito incenso in thu- 
ribulum absque benedictione. 

Reposito calice, diaconus redit ad librum, nisi 
alius assistat. Ceteri surgunt, et stant in locis suis. 
IX. DE CANONE POST CONSECRATIONEM USQUE AD 
ORATIONEM DOMINICAM. 

Cum Celebrans dicit: Per quem haec omnia etc.. 
diaconus facta Sacramento genuflexione, accedit 
ad derteram  Celebrantis, et quando opus est, 
discooperit calicem, et cum Celebrante adorat: 
similiter cooperit, et iterum genuflectit. 

Cum incipit: Pater noster, idem cadit retro post 
Celebrantem, facta prius Sacramento genuflexione, 
ubi stat dum dicitur Oratio Dominica. 

X. DE ORATIONE DOMINICA ET ALIIS USQUE AD FACTAM 
COMMUNIONEM. 

1. Cum in Oratione Dominica. dicitur: Et di- 
mitte nobis debita nostra, diaconus facta reiro post 
Celebrantem, ubi stabat, genuflexione. vadit ad 
dextram Celebrantis: et subdiaconus. circa finem 
Orationis Dominicae, facta item genuflezione, re- 
vertitur ad altare, et stans ín cornu epistolae 
porrigit patenam diacono, qui eam discooperit, et 
purificatorio àbstergens dat Celebranti, illius ma- 
num osculando, et quando opus est, discooperit, 
et cooperíit calicem, et cum Celebrante adorat. 

Subdiaconus reddita patena, et deposito velo, 
quod ab humeris ejus pendebat, genuflectit, et de- 
scendit retro post Celebrantem; et cum dicitur: 
Pax Domini, iterum genuftectens accedit ad sini- 
stram Celebrantis, et simul dicunt: Agnus Dei. 
Deinde facta ibidem Sacramento genuftexione, redit 
post Celebrantem. | Diaconus vero a dextris genu- 
ferus exspectat pacem: et cum Celebrans osculatur 
altare, ipse se erigens simul osculatur illud extra 
corporale, et a Celebrante dicente: Pax tecum, com- 
plexus accipit pacem, sinistris genis sibi invicem 
LV OCIRTNIR HM) et ei respondet: Et cum spi- 
ritu tuo 


MISSAE SOLEMNIS. 831 


Postea iterum Sacramento in altari adorato, 
vertit se ad subdiaconum retro post Celebrantem, 
et similiter dat ei pacem. Subdiaconus accepta 
pace a diacono, et facta altari genuffexione, comi- 
tatus ab acolytho vadit ad chorum, et. dat pacem 
primo cujusque ordinis, dignioribus prius, deinde 
minus dignis; et reversus ad altare, facta genu- 
f'exione, dat pacem acolytho, qui ipsum comita- 
verat, qui et aliis acolythis circa altare dat pacem’. 

Deinde subdiaconus cadit ad dextram Cele- 
brantis, et quando opus est, discooperít calicem, 
accipit ampullam vini, et infundit quando Cete- 
brans vult purificare. Diaconus post datam pacem 
subdiacono vadit ad librum; et dum Celebrans se 
communicat, stant ipse et subdiaconus profunde 
inclinati versus altare. 

2. Si in Missa solemni fiat communio, omnia 
serventur ut in Missa privata dictum est?, sed 
prius communicet diuconum et subdiaconum, deinde 
alios per ordinem: et diaconus purificationem eis 
ministret. Interim a choro cantatur Antiphona quae 
dicitur Communio. 


XL DE COMMUNIONE ET ORATIONIBUS POST COMMU- 
NIONEM DICENDIS. 

l. Facta purificutione a Celebrante, diaconus 
defert librum missalis ad cornu epistolae, deinde 
cadit retro post Celebrantem ; subdiaconus vero va- 
dit ad cornu evangelii, ubi calicem mundat, aptat 
cum puríficatorio, patena et palla cooperit, plicat . 
corporale, reponit in bursam, et illam ponit super 
calicem coopertum velo, quem collocat in altari,. 
rel super credéntia, ut prius. Postea redit ad 
locum suum retro post diaconum: qui cum dicil: 
Ite Missa est, cum Celebrante vertit se ad populum: 


1) Lege quae de pacis osculo dando distinctis verbis prae- 
scribit Caerem. Episcop. lib. I, cap. XXIV 
3) Vide supra pag. 274 sq., 296 sqq. 

et in Quadragesima dicto per Celebrantem Oremus, 
diaconus in cornu epistolae vertens se ad populum, 
.Junctis manibus dicit: Humiliate etc., guo dicto 
vertit se versus altare a tergo Celebrantis, et 
Celebrans dicit Orationem super populum. 


XII. DE BENEDICTIONE IN FINE MISSAE, ET EVANGELIO 
SANCTI JOANNIS. 


Celebrans eadem voce et modo quo in Missis 
privatis, semel tantum benedicit populo, nisi sit 
Episcopus (qui ter benedicit populo, ut in Caere- 
moniali habetur): et dicto Evangelio secundum 
Jounnem, cel alio, ministrante subdiacono librum, 
sí opus est, discedit cum ministris ordine et modo 
quo venerat. 


XII. DE HIS QUAE OMITTUNTUR IN MISSA PRO 
DEFUNCTIS. 


l. In Missa solemni non incensatur altare ad 
Introitwmn, et subdiaconus finita Epistola non oscu- 
latur manum Celebrantis, nec benedicitur. Dia- 
conus dicit quidem Munda cor meum, sed non petit 
benedictionem, nec osculatur Celebrantis MANUM: 
non tenentur luminaria ad. Evangelium, nec por- 
tatur incensum, sed duo tantum acolythi sine can- 
delabris slant unus a dextris et alter a sinistris 
subdiaconi tenentis librum evangeliorum. Non in- 
censatur liber, nec in fine Celebrans; nec defertur 
liber evangeliorum osculandus. Oblata et altare 
incensantur ut supra: incensatur solus Celebrans; 
et non incensan!iur alii. Subdiaconus non tenet 
patenam post Celebrantem; sed tempore elevationts: 
Sacramenti genuflexus in cornu epistolae illud in- 
censat. Ministri cum aliquid porrigunt Celebranti, 
in hac Missa non osculantur ejus manum, neque 
rem, quae porrigitur. 

2. Si distribuendae sunt candelae, distribuan- 
tur post epistolam, et accendantur ad Evangelium, 

ad elevationem Sacramenti, et post Missam, dum 
fit Absolutio. Si habendus esi sermo, habeatur 
finita Missa ante absolutionem. 


XIV. DE " QUAE OBSERVANDA SUNT, QUANDO MISSA 
SINE MINISTRIS SACRIS CANTATUR. 


Si quandoque Celebrans cantat Missam sine 
diacono et subdiacono, Epistolam cantat in loco 
consueto aliquis Lector superpelliceo indutus, qui 
in fine non osculatur manum Celebrantis; Ecan- 
geltum autem cantat ipse Celebrans ad cornu evan- 
gelii, qui et in fine Missae cantat Me Missa est, vel 
Benedicamus Domino, aut Requiescant in pace, pro 
temporis diversitate. 


XV. DE HIS QUAE CLARA VOCE AUT SECRETO DICENDA 
SUNT IN MISSA. 


In Missa solemni, quando dici debent, a Cele- 
brante Gloria in excelsis, e/ Credo intonantur, et 
cantantur Dominus vobiscum, et Orationes ante Epi- 
stolam, Dominus vobiscum, Oremus, ante Orationes 
et ante Offertorium, Praefatio, Per omnia saecula 
saeculorum cum Pater noster, Per omnia saecula sae- 
culorum. cum Pax Domini, et Orationes post Com- 
munionem. Alia quae in Missa privata dicuntur 
clara voce, in Missa solemni a Celebrante dicuntur 
submissa voce. 


XVI. DE ORDINE TIET SEDENDI ET STANDI 
IN MISSA SOLEMNI. 


1. In Missa solemni Celebrans genuflectit ad 
omnia quae. supra pro Missa privata dicta sunt 
(pag. 284), praeterquam ad Fiectamus genua; et 
tunc ipse solus stat, diaconus vero et subdiaconus, 
et omnes alii genuflectunt. Ad versum vero: Ad- 
juva nos Deus etc., et ad versum: Veni sancte Spiritus 
etc. genuflectit usque ad finem. 

Item genuflectit in die Annuntiationis B. Ma- 


334 ORDO ET RITUS 


riae, et in tribus Missis Nativitatis Domini, quando 
cantatur in choro: Et incarnatus est etc. 

Aliis diebus, si sedeat, cum cantantur ea 
verba, non genuflectit, sed capul tantum profunde 
inclinat apertum; si non sedet, genuflectit. 

2. Ministri semper genuflectunt cum Celebrante, 
praeterquam subdiaconus tenens librum ad Evan- 
gelium, et acolythi tenentes candelabra; qui tunc 
non genuflectunt. Et cum diaconus cantat illa 
verba ad quae est genuflectendum, ipse versus li- 
brum, Celebrans et omnes alii versus altare genu- 
flectunt. 

9. In choro genuftectitur ab iis qui non sunt 
Praelati, ad Confessionem cum suo Psalmo. In 
Missis autem feriarum Adventus, Quadragesimae, 
Quatuor Temporum, et Vigiliarum quae jejunantur, 
ac ín Missis Defunctorum genuflectunt omnes etiam 
ad Orationes, et dicto per Celebrantem Sanctus, 
usque ad Pax Domini, e£ ad Orationem post Com- 
munionem, et super populum; excepta Vigilia Pa- 
schae et Pentecostes, ac Nativitatis Domini, et 
Quatuor Temporibus Pentecostes. 

Et similiter ab omnibus genuflectitur quando 
elevatur Sacramentum. 

4. In Missa item solemni Celebrans. medius 
inter diaconum et subdiaconum sedere potest a 
cornu epistolae jurta altare cum cantatur Kyrie 
eleison, Gloria in excelsis, e£ Credo: alio tempore 
stat ad altare vel genuflectit, ut supra. 

5. In choro non sedent, qui aciu cantant; 
reliqui autem possunt sedere quando: Celebrans 
sedet, et praeterea dum cantantur Epistola, et 
Prophetiae, Graduale, Tractus, vei Alleluia, cu» 
Versu, ac Sequentia, et ab Offertorio usque ad 
éincensationem chori, et si non éncensatur, usque 
ad Praefationem, et ad Antiphonam guae dici- 


tur Communio. dAd alia stant, vel genuftectunt, 
ut- supra. 

XVII. DE QUALITATE PARAMENTORUM. 


1. Dalmatica et tunicelia utuntur diaconus et 
subdiaconus in Missa solemni, et Processionibus, 
et Benedictionibus, quando Sacerdoti ministrant. 

9. In diebus vero jejuniorum (praeterquam in | 
Vigiliis Sanctorum) et in Dominicis et Fertis Ad- 
tentus et Quadragesimae, ac in Vigilia Pentecostes 
ante Missam (exceptis Dominica Gaudete, etiam 
si ejus Missa infra Hebdomadam repetatur, et 
Dominica Laetare, Vigilia Nativitatis Domini, Sab- 
bato sancto in Benedictione Cerei, et ín Missa, ac 
Quatuor Temporibus Pentecostes), item in Benedi- 
ctione Candelarum et Processione in die Purif- 
cationis B. Mariae, et in Benedictione Cinerum, 
ac Benedictione Palmarum et Processione: ín ca- 
thedralibus et praecipuis ecclesiis utuntur planetis 
plicatis ante pectus: quam planetam diaconus di- 
mittit cum lecturus est Evangelium, eaque tunc 
super sinisirum humerum super stolam complica- 
tur: aut ponitur aliud genus stolae latioris in 
modum planetae plicatae; et facta Communione, 
resumit planetam, ut prius. Similiter subdiaconus 
dimittit eam cum lecturus est Epistolam, quam 
legit in alba; et ea finita, osculataque Celebrantis 
manu, planetam resumit ut prius. 

In minoribus autem ecclesiis, praedictis diebus 
Jejuntorum alba tantum amicti ministrant: sub- 
diaconus cum Manipulo, diaconus etiam cum stola 
ab humero sinistro pendente sub dextrum. 


EX DECRETIS S. RITUUM CONGREGATIONIS. 


Ad S. I. De praeparatione Sacerdotis celebraturi. 


1. Potest permitti, data necessitate, quod de- 
ficiente subdiacono pro Missa solemni per Superiores 
substituatur constitutus in Minoribus ad cantandam epi- 
stolam, paratus absque manipulo. 5. Jul. 1698 in u. 
Coll. ad 18. — Tolerari vero non potest usus, Missam 

solemnem celebrandi cum solo diacono vel subdiacono, 
cum praesto non est aliquis ministrorum. 16. Apr. 1861 
in u. s. Jac. de Chile. — Eztra casum absplutae 
et praecisae necessitatis non potest a Superiore 
permitti, ut clericus in Minoribus pro subdiacono 
suppleat ín Missis solemnibus paratus sine mani- 
pulo; et pro hujusmodi effectu ab episcopo abscin- 
denda est consuetudo contraria. 18. Dec. 1784 in u. 
Amerin. ad 1. — Permitti potest ¿n casu necessitatis, 
ut clerícus regularis subdiaconi officio fungatur in Missa 
solemni, dummodo non sit alter vel sacerdos vel in ma- 
joribus constitutus Ordinibus; qui ut subdiaconus inservire 
potest eidem Missae solemni. 22. Julii 1848 in u. Flo- 
rent. ad 5. — Consuetudo, ubi desunt diaconi et sub- 
diaconi pro caeremoniis Missarum solemnium, duos 
laicos sive juvenes sive uxoratos induendi vestibus 
sacris, nimirum amictu, alba, cingulo, tunica vel 
dalmatica, numquam tamen stola et manipulo, per 
Missam majorem, quorum alter diaconi munere fungi, 
alter subdiaconi ministerium adimplere censetur, quin 
tamen aliquam (unctionem ad hos sacros ordines per- 
tinentem. obeant, — tamquam abusus omnino eli- 
minanda, et in casu Missa cantetur per solum 
presbyterum. 11. Sept. 1847 in u. Bles. 

2. Quum in Missa solemni officia diaconi et sub- 
diaconi adimpleri debent a duobus, quorum alter est 
ordinis presbyteralis, alter ordinis diaconalis, 2»di/fe- 
rens est, a quo ex his duobus subdiaconi munus ex- 
pleatur. 7. Sept. 1850 in u. Paris. ad 4. 

9. Usus, ut simplices sacerdotes (non praelati, ne- 
que ob insignem dignitatem privilegio muniti) praeter 
diaconum et subdiaconum adhibeant in Missa solemni 
presbyterum assistentem cum pluviali, nequaquam 
.permittendus, sed omnino tamquam abusus prohi- 
bendus est'. 15. Mart. 1721 in u. Pistor. 


t) Excipe primam Missam solemnem neopresbyterorum. Cf. 
supra pag. 105. 

4. Diaconus et subdiaconus zon debent adjuvare 
celebraturum, dum sacerdos induit vestes. 13. Jun. 
1676 in u. Neapol. ad 3. | 


Ad S$. IL. De ingressu Sacerdotis ad altare. 


1. In. Missa solemni non possunt permitti duo 
Missalia, unum in cornu epistolae, aliud in cornu 
evangelii. 7. Sept. 1816 in n. Tuden. ad 13. 

2. Diaconi, quando Celebrans facit reverentiam 
Cruci in sacristia, non tenentur ad genuflectendum, 
sicuti in altari genuflectunt, quando Celebrans Crucem 
salutat transeundo ante illam, et in accessu et recessu. 
18. Dec. 1779 in u. Ord. Min. ad 20 

9. Celebrans post aspersionem aquae die Dominica, 
potest in medio altaris ante gradus se spoliare plu- 
viali, et induere casulam eodem luco, dummodo ca- 
sulam non accipiat de altari. 4. April. 1699 in u. 
Burg. s. Sep. ad 3. 

4. A cantoribus in choro non potest incipi Introitus 
Missae, priusquam Sacerdos eamdem Missam celebra- 
turus ad altare pervenerit. 14. April. 1753 in u. Co- 
nimbr. ad 7. 

5. Non licet sacerdoti Missam solemniter cele- 
branti facere Confessionem a cornu epistolae, praesente 
ibidem rege vel alio simili principe loci, qui sit magnus 
et supremus, non recognoscens superiorem. 18. April. 
1643 in u. Januen. 


Ad $. IV. De Introitu, Kyrie et Gloria. 


1. Servari zon potest consuetudo, qua diebus non 
festivis in Missa conventuali (cum ministris sacris cele- 
brata) non adhibetur incensum. 14. April. 1753 in u. 
Conimbr. ad 3; sed omnino ,,adhibenda sunt cerofera- 
ria et apponendum incensum. 14. Jun. 1815 in u. 
Macerat. ad 1. — Episcopus tolerare nonz potest, quod 
canonici Missam solemnem, etiamsi sit de Requiem, cum 
diacono et subdiacono aliquando cantent nulla adhibita 
incensatione. 29. Nov. 1856 in u. Salut. ad 6. 

Manuale ordinand. 15 

2. Diaconus ministrans thus canonico celebranti, 
dicat: Benedicite, Pater Reverende;‘ non vero: 
Pater Revme. 4. April. 1699 in u. Burg. s. Sep. ad 6. 

3. Diaconus, etsi sit canonicus, Celebrans vero 
neque canonicus, neque in aliqua ecclesiastica digni- 
tate constitutus, fenetur in Missa solemni, porrigendo 
cochlear, patenam, calicem, et post petitam benedictio- 
nem evangelii, osculari manum Celebrantis; et oscula 
hujusmodi non sunt omittenda. 4. Jun. 1817 in u. 
Dubior. ad 5, et 22. April. 1690 in u. Urbis. 

4. Ad quaestionem: an in impositione thuris de- 
beant proferri verba: ,,Ab illo benedicaris,' quando 
imponitur incensum in thuribulo, ut videtur insinuari 
in rubrica generali, vel dum efformatur signum crucis, 
ut exequitur in rubrica particulari (in Ordine Missae), 
in qua crucis effigies invenitur inserta in verbo ,,Benet- 
dicaris,^ uti etiam similiter fit in omnibus aliis bene- 
dictionibus, ubi crux manu describitur illo in verbo, 
ubi crucis schema extat depictum? serventur rubricae 
generales Missalis Romani cap. IV. de Introitu, 
n. 4; et Caeremoniale Episcoporum lib. I, cap. 
XXIII, S. 1 et 2'. 18. Dec. 1779 in u. Ord. Min. ad 23. 

5. Non est de necessitate, in sculptis Sancto- 
rum imaginibus in altari dispositis sacras inclu- 
dere Reliquias, ad hoc ut, incensata Cruce, valeant 
illae a €elebrante thurificari. 21. Mart. 1744 in u. 
Bergom. ad 4. 


1) Heic servanda praecipiuntur: ,Cum acolythus affert thuri- 
bulum cum prunis ardentibus sinistra, naviculam autem cum thure 
et cochleari dextera, ad Celebrantem, diaconus accipit de manu 
praedicti acolythi naviculam semiapertam et cochlear in ea exi- 
stens, cum osculo cochlearis et manus episcopalis (Celebrantis), 
et offert eam episcopo (Celebranti) dicens: Benedicite, Pater Re- 
verendissime (Heverende). Episcopus (Celebrans) vero, accepto 
coohleari, sumit cum eo ter ex navicula thus, illudque etiam ter 
in thuribulum mittit, dicens interim: Ab illo benedicaris, in cujus 
honorem: cremaberis. Quo facto ac reddito cochleari eidem mini- 
stro, qui rursus manum et illud osculatur, ipse episcopus (Cele- 
brans) format manu dextera signum crucis super thus in thuri- 
bulo." — Cf. supr. pag. 823. 


MISSAE SOLEMNIS. 339 


6. Nan tenentur juxta dispositionem Caere- 
monialis -&iaconus et subdiaconus, qui sunt canonici, 
in Missa solemni genuflectere, transeuntes per medium 
altare', quando super hoc asservatur Ss. Sacramentum. 
13. Sept. 1670 in u. Benevent. ad 3. 


Ad S. VI. De Epistola usque ad Offertorium. 


. 1l. In Missa eonventuali, quando decantatur Evan- 
gelium, ceroferarii cym cereis accensis assistere, et 
diaconus, quotiescumque thuriflcatur altare, incensum 
ministrare £enetur. 5. Sept. 1648 in u. Benevent. ad 4. 

2. Quoniam libri osculandi oblatio Celebranti 
post cantatum Evangelium facienda non modo ma- 
rime decens esi, sed etium mysterio non caret, 
et Celebrans, antequam ,,Credo'* incipiat, thuri- 
ficandus est a diacono, sine cujus et subdiaconi 
assistentia inconveniens est, ut ,,Credo'* intonet; 
ideo omnino exspectandum est Celebranti, donec 
subdiaconus ei librum offerat osculandum, et a 
diacono incensetur. 147. Nov. 1592 in u. Abulen. 
ad 3. — Nullo modo dandum est Ecangelium (post- 
quam cantatum vel lectum fuit) ad osculandum saecu- 
laribus, etiam Praesidi, in celebratione Missarum. Iis- 
dem saecularibus prohibitus est usus baldachini et assi- 
stentía in presbyterio. Decret. generale 13. Mart. 1688". 

3. „Credo“ in Missa solemni dici debet post 
concionem, non ante, juxta rubricas Missalis et 
consuetudinem Romanae ecclesiae. 16. Mart. 1591 
in u. Oscen. ad 8. 

4. Non potest Celebrans, dicto ,, Munda cor meum 

. .** benedicere incensum et diaconum, et Evangelium 
legere, dum illud cantatur; neque Missam prosequi 


1) Subintellige: nisi quando Celebrans ipsi genuflectere tene- 
tur. Cf. pag. 324. 

3) Juvat addere, quae praecipit Caeremoniale Episcoporum 
lib. I, c. XXIX, n. 9: „Si adesset aliquis maximus Princeps, vel 
B. R. E. Cardinalis, cui liber Evangelli osculandus porrigendus 
esset, non utique liber Evangelii, quo utitur Episcopus (Cele- 
brans), sed alius liber consimilis illi porrigatur.* 


15* 

statim ac a choro cantatus sit versiculus Symboli ,,Et 

incarnatus est.‘ 16. Apr. 1861 in u. s. Jac. de Chile. — 
Non potest Celebrans prosequi Missam, dum cantatur 
Symbolum. 13. Sept. 1670 in u. Benevent. ad 11.; 
17. Dec. 1695 in u. Januen. 


Ad $. VII. De Ofertorio usque ad Canonem. 


1. Non videtur sub quovis praetextu consue- 
tudinis excusuandus diaconus, Evangelii, quin cha- 
rum thurificet jurta regulas libri Caeremoníalis. 
15. Mart. 1608 in u. Alexandr. ad 10. — Fon licet, 
quod, si clerus sit numerosior, diaconus thurificatis 
. dignitatibus et canonicis, alium subdeleget, qui reli- 
quos de choro thurificet; sed servanda est dispo- 
sitio Caeremoníalis Episcoporum lib. I, c. XXIII. 
31. Mart. 1640 in u. Placent. | 

2. Circa thurificationem forma libri Caeremo- 
nialis Episcoporum lib. II. cap. III. (nn. 11, 12) 
servanda est, ut scilicet Celebrans tantum triplici 
ductu thuribult, dignitates et canonici duplici ductu, 
ceteri vero de choro unico ductu thuribuli. thuri- 
ficandi sint. 30. Jan. 1616 in u. Valcuv.; 20. Jun. 
1686 in u. Altamur. — Seminarii episcopalis alumni 
choro assistentes cota induti ?ncensandi sunt per 
modum unius. 3. Aug. 1839 in u. Bobien. ad 4. 

3. Thurificatio (nisi adsint specialia jura) £nc?- 
pienda est a parte digniore, ea vero ordine suc- 
cessive absolutu, continuenda est ab altera parte, 
facto initio a digniore illius partis. 26. Sept. 1643 
in u. s. Marci. Quod si dignitates sunt distributae 
in utraque parte chori, primo loco thurificari de- 
bent dignitates e! immediate canonici existentes in 
parte dextera chori a cornu evangelii, et postea 
dignitates et canonici existentes in altera parte 
chori a cornu epistolae, juxta dispasitionem Cae- 
remonialis Romani. 17. Jun. 1673 in u. Venusin.; 
20. Jul. 1686 in u. Altamur. ad 3. Siin una parte 
tantum adsunt dignitates, serrandum est Caeremo- 

niale, nempe incipiendum est a latere, ubi adsunt 
dignitates. 17. Mai. 1692 in u. Altamur. 

4. Magistratus est thurificandus ', e£ serventur de- 
creta. 22. April. 1690 in u. Baren. ad 2. — Thuris 
et Pacis honor inter Missarum et Vesperarum 
solemnia mulieribus non debetur, juxta libri cae- 
remonialis dispositionem? , ideoque canonici prohi- 
bendi sunt, ne id faciant, etiamsi quaevis adesset 
contraria consuetudo, quam abusum esse decla- 
ravit S. Rituum Congregatio. 3. Jun. 1617 in u. Lucerin. 

5. In Missa solemni quando chorus existit in loco 
superiori et ab altari remoto, debet incensari, si chorus 
ezristat intra ambitum et aream ecclesiíae?, minime 
vero, $i existat în Joco, ad quem accedere nequeant, 
nisi exeundo ab ecclesia. 18. Dec. 1719 in u. Ord. 
Min. ad 22, — Quando contingit celebrari Missam so- 
lemnem in altari laterali, etiam tunc chorus existens 
post altare majus est incensandus, quía chorus inter- 
veniendo Sacerdoti respondet; et idcirco etiam ud 
osculum pacis est adiittendus. 16. April 1853 in u. 
Ord. Min. ad 28. 

6. Non potest Celebrans omittere cantum Praefa- 
tionis et Orationis Dominicalis, ne iis quidem diebus, qui- 
bus habetur concio. 16. Apr. 1861 in u. s. Jac. de Chile. 

4. In quaestione: an subdiaconus ad. ,,Sanctus'' 
ascendere debeat cum diacono ad altare ad dicendum 
, Sanctus** cum Celebrante? serretur cujuscumque loci 
consuetudo*. 12. Nov. 1831 in u. Mars. ad 32. 


1) Supponitur vero, quod magistratus ex officio, in corpore et 
in babitu consulari assistat Missae solemni, ut ex Caerem. Episcop. 
liquet. De ejus incensatione vide ibid. lib. I, c. XXIII, n. 30. 

23) Reginis tamen et magnis Principissis hic thuris honor in 
Caer. Episcop. lib. I, c. XXIII, n. 31 conceditur. 

3) Non improbatur vero, quod in hoc casu ejusmodi incen- 
satio peragatur & thuriferario, postquam diaconus subdiaconum 
thurificavit, de quo usu in dubio sermo erat. 

1) Quare praecepto rubricae (vid. pag. 329) hac in parte ali- 
quatenus derogatum est, quemadmodnm pro Missa Pontificali de- 
rogat Caor. Episc. lib. 1, c. X, n. 6; lib. II, c. VIII, n. 67. 

Ad S. VII. De Canone usque ad Consecrationem. 


1. Permitti potest post Praefationem cantus rythmi 
Divinum mysterium,‘ dummodo non omittatur so- 
lemne Trisagium. 1. Sept. 1838 in u. Aret. ad 2. — 
In elevatione Ss. Sacramenti in Missis solemnibus cani 
potest ,, Tantum ergo,'* vel aliqua ántiphona tanti Sa- 
cramenti propria. 14. April. 1753 in u. Conimbr. ad 6. 

2. Ubi cantus chori non producitur ad elevationem 
hostiae, „Benedictus qui venit cantari debet post 
elevationem, et non immediate post primum ,, Hosanna 
in excelsis.** 12. Nov. 1831 in u. Mars. ad 33. (Cf. Caer. 
Episc. lib. II, c. 8). 


Ad $. X. De Oratione Dominica usque ad factam 
Communionem. 


1. Dispositio P. Gacanti, quod in recipienda Pace 
diaconus supponit brachia sua sub brachiis Celebrantis, 
et quod similiter id facere debet subdiaconus, accipiens - 
pacem a diacono, servanda est in omnibus. 23. Mai. 
1816 in u. Tuden. ad 9. 

2. Pax debet dari omnibus in choro interessen- 
tibus. 15. Jul. 1724 in u. Leirien. — Pax potest dari 
a Subdiacono, stante consuetudine, domino loci, dum- 
modo paz non cum osculo, sed. cum instrumento 
domino praedicto loci communicetur. 21. Mart. 1609, 
28. Jan. 1612 in u. Pacen. — Magistratui' datur Pax 
cum instrumento ab aliquo ministro superpelliceo 
induto. 5. Jun. 1614 in u. Calagur.; 10. Sept. 1718 
in u. Veliter. ad 3; 9. Dec. 1730 in u. Bonon. ad 5; 
25. Jun. 1735 in u. Anagn.; servata tamen forma 
Caeremonialis lib. I, cap. XXIV. (n. 6.) 22. April. 1690 
in u. Baren. ad 1. Ad summum permittitur (in u. Bar- 
chin. d. 23. Mart. 1743 ad 1), quod Pax detur magi- 
strutul cum instrumento ab eodem ministro, qui 
illum per osculum defert dignitatibus et canonicis, 
ceterisque. choro interessentibus. 
ESI RECS Ld 
1) Supponitur idem quod in thurificatione, supra pag. 341. 


MISSAE SOLEMNIS. 943 


3. De Communione intra Missam solemnem. 

Celebrans, qui non habet usum Pontificalium, sacrum 
Chrisi Corpus communicantibus distribuens, non potest 
sibi tenere facere pixidem a diacono et per subdiaconum 
patenam. 13. Jun. 1616 in u. Neapol. ad 2. 

Licet, ubi talis est consuetudo, dum Celebrans 
sacram Communionem ministrat, patenam a diacono sup- 
poni sub mento communicantium. 12. Aug. 1854 ad 20. 
` (Anal. J. P., U. p. 2192). 

In quaestione: an eo tempore quo distribuitur sa- 
cra Communio, diaconus debeat ministrare clericis 
purificationem, prout indicat Rubrica Missalis, II. part., 
tit. X? jurzta consuetudinem agendum est', sed puri- 
ficationem etiam clerici subministrare possunt. Ibid. 

*[n Missa solemni, a simplici presbytero celebrata, 
dum administratur populo sacra Communio, potest 
servari laudabilis consuetudo, ut duo acolythi, si 
non sustineant mappam ante communicantes, comiten- 
tur Celebrantem cum facibus. 12. Aug. 1854 ad 73. 


Ad S. XI. De Communione et Orationibus post Com- 
muntonem dicendis. 


In Missa solemni Sacerdos non debet dicere /£e 
Missa est, sed dicitur tantum a diacono; dicere vero 
debet Benedicamus Domino et Requiescant in pace, 
ied cantantur a diacono. 7. Sept. 1816 in u. Tuden. 
ad 36. 


Ad S. XIII. De his quae omittuntur in Missa pro 
defunctis. 

In Missis de Requiem, quae celebrantur cum 
cantu, saltem quatuor cerei accensi in altari esse 
debent. 12. Aug. 1854 in u. Brioc. ad T. — A/iquas stro- 
phas Sequentiae ,,Dies irae“ cantores praetermittere 
possunt’. Ibid. ad 12. Ceterum in ejusmodi Missis in 


1) Cf. de Communione intra Missam privatam, pag. 297. 
3) In Missis de Requiem non sunt pulsanda organa. Caerom. 
Episc. lib. I, c. XX 


344 ORDO ET RITUS 


choro canenda sunt omnia, quae precationem suf- 
fragii respiciant. 11. Sept. 1847 in u. Taurin. ad 2; 
ac nominatim non omittendus, sed canendus est ver- 
sus ,,Absolce'' et Sequentia ,,Dies irae.“ 271. Febr. 
1847 in u. Verulan. 


Ad $. XIV. De iis quae observanda sunt in Hissa 
cantata sine ministris sacris. 


1. In Missa conventuali absque diaconis cantata, 
adsistentibus tantum thuriferario et ceroferariis, et 
praesente clero seu communitate, non potest adhiberi 
thus tam in principio Missae, quam in evangelio et 
offertorio. 18. Dec. 1779 in u. Ord. Min. ad 21. Neque 
altare. neque chorus thurificari potest. 19. Aug. 1651 
in u. Urbis ad 3 ^ 

2. [n Missa quae canitur absque diacono et sub- 
diacono, Celebrans sedere potest, dum canitur ,,Gloria'* 
et ,,Credo.** 12. Aug. 1854 in u. s. Miniat. 

3. In Missa cantata sine diacono et subdiacono 
servanda est rubrica (supra pag. 339), et epistola 
canenda ab aliquo Lectore superpelliceo induto. 
30. Mart. 1697 in u. Januen. ad 1. — Non licet in 
Missis festivis celebrari solitis a parocho sine diacono 
et subdiacono, alteri sacerdoti cum superpelliceo et 
stola canere Evangelium; sed serrandae sunt rubricae 
(vide supra pag. 333), et contrarius agendi modus est 
abusus. 21. Nov. 1671 in u. Cusent.; 19. Nov. 1667 
in u. Albingan. 

4. |n Missa absque ministris sacris cantata servari 
potest ab acolythis laudabilis consuetudo adstandi 
cum facibus Celebranti tempore Communionis populi. 
12. Aug. 1854 ad 78 (Anal. J. P., II, p. 2188). 


Ad §. XV. De his quae clara voce aut secreto di- 
cenda sunt in Missa. 


1. In Missa solemni dici debent submissa voce 
omnia verba ab ,,In nomine Patris'* usque ad Introitum ; 
insuper ,,0rate fratres,“ „Sanctus,“ ,,Nobis quoque 

peccatoribus, et , Domine non sum dignus; dum- 
modo intelligantur a ministris. T. Sepi. 1816 in u. 
Tuden. ad 14. — In Missa solemni tam de festo quam 
de Requiem, dum Sequentia cantatur in choro, eadem 
submissa voce recitari debet a solo Celebrante, non 
alternatim a Celebrante cum sacris ministris. 11. Sept. 
1847 in u. Veron. ad 7. 

2. In Missa conventuali cani semper debent juzta 
praescriptum Caeremonialis Episcoporum ,,Gloria,'* 
„Credo,“ totum Graduale, Offertorium, Praefatio et 
„Pater noster!.** 14. April. 1753 in u. Conimbr. ad 2. 

3. Abusus, quod hymnus ,,Gloria in excelsis'* in 
Missa cantata integre sub organo moduletur?, omnino 
est tollendus. 19. Sept. 1654 in u. Segunt. ad 2. — 
Abusus, quod Symbolum in Missa cantata sub organo 
moduletur, minime tolerandus est, sed omnino per 
episcopum providendum, ut integre intelligibili voce 
Symbolum  decantetur, ita ut a populo distincte 
audiri valeat. 10. Mart. 1657 in u. Segunt. ad 3. 

4. Submissa voce dicenda sunt a choro, quae 
omitiuntur ob sonitum organi; quando non pul- 
satur, integra sunt cantanda. | 22. jul. 1848 in u. 
Sen. ad 4. Sereari potest consuetudo pulsandi tantum 
organum ad respondendum, dum in Missa cantatur ,,lte 
Missa est. 11. Sept. 1847 in u. Angelopolit. ad 6. 


Ad $. XVI. Deordine genuftectendi, sedendi et standi. 


l. Ad quaestionem: an liceat manere genuflexos 
in choro tempore quo standum est, sedere quum est 
standum? sercentur rubricae quoad tempus standi, 
sedendi, et genuflectendi in choro. 12. Nov. 1831 
. in u. Pis. ad 1. 

2. Canonici induti rochetto sive aliis sacris vestibus 


3) CE supra pag. 389, ad VI, n. 4; et p. 341, ad VII, n. 6. 
Cf. Caerem. Episc. Jib. I, cap. XXVIII. 'de usu "Organi. 
Quoad. Organi senitum strictim servanda est Caeremonialis OH. 
non obetante consuetudine, 11. Sept. i847 in u. Taurin. ad 1 

stantes debent facere confessionem. 5. Mart. 1667 
in u. Sen. ad 4. 

3. Diaconus et subdiaconus sedere possunt una 
cum Celebrante, dum cantatur a choro ,„, Kyrie 
eleison,“ „Gloria“ et ,,Credo;'* et si dabitur tem- 
pus, licebit eis etiam sedere dum cantatur Epistola 
a subdiacono, et Graduale & cantoribus. 16, Mart. 
1591 in u. Oscen. ad 6. — In Missa solemni, quando 
Celebrans et ministri sacri sedent, possunt, etiam 
in gradibus presbyteri, sedere acolythi, et etiam 
thuriferarius, quando non gerit vicem caereino- 
niarit. 18. Dec. 1749 in u. Ord. Min. ad 18. 

4. Celebrantes Missam solemniter sedeant in 
loco parato pro celebrantibus a latere episcolae. 
12. Jun. 1627 in u. Brundus. ad 2. — 7« Celebrans 
quam assistentes (ministri) in Missa solemni sedere 
debent in scamno,, et non in sede coreacea. 31. Jul. 
1665 in u. Reginat. — In quaestione: an Celebrans uti 
possit sede, an vero scamno cooperto aliquo tapete aut 
panno? servanda est dispositio Caeremonialis (quod 
lib. I, c. XII. juhet aptari scamnum oblongum, coopertum 
aliquo tapete aut panno, a latere epistolae, in quo sedeat 
sacerdos celebrans cum diacono et subdiacono). 22. Nov. 
1653 in u. Cajet. — Non est tolerandus abusus, qui 
nimium invaluit, adhibendi in Missis solemnibus pro Cele- 
brante, loco scamni cooperti tapete, sedes camerales serico 
damasceno ornatas, et pro ministris similia scabella; 
sed potius reprobandus atque damnandus. 17. Sept. 
1822 in u. Dubior..ad 7; et 16. Apr. 1861 in u. s. Jac. 
de Chile. | 

9. Non possunt, neque vi assertae consuetudinis, 
Celebrans ejusque ministri sedere in latere Evangelii. 
16. Apr. 1861 in u. s. Jac. de Chile. 

6. Celebrans in Missa solemni, quando sedere debet, 
dum cantatur ,,Gloria/* et ,,Credo, ^ procedere debet 
ad praeparatam sedem operto capite, et ita regredi ad 
altare; et dum sedet, ad illa verba, quae cantantur 
in choro, ad quae fleri debet inclinatio, Celebrans se 

debet inclinare nudo capite. 21. Mart. 1676 in u. Collen. 
ad 1. — Celebrans zon debet pergere capite operto 
ad scamnum, neque ita redire ad altare; et zon licet 
ei capite contecto inclinari ad eos versiculos, ad quos 
est inclinandum. 12. Nov. 1831 in u. Pis. ad 13. — 
Consuetudo numquam cooperiendi caput, dum divina 
officia peraguntur, toleranda est quoad eos canonicos, 
aliosque in choro praesentes,: qui sacris paramentis 
non sunt induti. 16. Apr. 1861 in u. s. Jac. de Chile. 

1. Chorales, quum in Missa solemni bini et bini 
recitant ‚Credo,‘ debent juxta rubricam genuflectere 
in iis verbis: ,,Et incarnatus est, ** quum ipse Celebrans 
et Ministri genuflectunt; item genuflectere debet caere- 
moniarius, quum Celebrantem (sedentem) monuerit de 
inclinatione facienda (dum cantatur a choro: ,,Et in- 
carnatus est/* etc.). 12. Aug. 1854 in u. Brioc. ad 2, 3; 
25. Sept. 1852 in u. s. Miniat. ad 1. 

8. [n quaestione: an ad verba ,,Et incarnatus 
est'* et alia similia genuflexionem requirentia, sit genu- 
flectendum etiam a cantoribus ad ambonem aut chorum 
regentibus, dum ea proferuntur aciualiter et alii genu- 
flectunt; vel post finitum versum, qui ab ipsis cantatur, 
et aliorum tunc actu non cantantium levationem? ser- 
ventur rubricae Missalis . .. et Caeremonialis Epi- 
s$coporum; sic tamen, ut quando mhora genuftexio- 
nis est brevis, haec fiat, dum verba quae cantantur, 
genuflezionem exquirant; quando autem mora est 
longa, ne plurium vocum unisona modulatio in- 
f'ectatur, genuftexio peragatur sub finem verborum. 
8. Mart. 1738 in u. Ulixbon. ad 5. 

9. Ad ,,Incarnatus est/* (dum canitur a cantoribus 
in Missa solemni) ab omnibus qui sunt in choro, 
sedendum est, praeterquam in diebus Nativitatis 
Domini et 4nnunciationis B. M. V., in quibus ab 
omnibus est genuflectendum. | 22. Jul. 1848 in u. 
Adiac. ad 2. 4b iis tamen, qui non sunt canonici, 
ad illa verba sedendum non est, nisi adsit contraria 
consuetudo. 91. Jul. 1855 in u. Rhedon. ad 2. 

10. 4d versum: Et incarnatus est, omnes, nec 
excepto episcopo, tenentur genuflectere, quando- 
cumque stantes incidant ín illa verba, tum si ab 
ipsis ore proferantur, tum si a cantoribus canan- 
tur; vel etiam si sedeant, in ipsa Nativitatis die, 
nec non Annunciationis B. M. V. Ceteris vero diebus 
indiscriminatim sedentes omnes, nemine excepto, 
tenentur caput detectum inclinare. Nec eo casu 
locum habet dispositio Caeremonialis (lib. I, c. 18), 
quod caput inclinantibus canonicis inferiores genu- 
flectunt. 15. Febr. 1659 in u. Neapolit. ad 2; 17. Jun. 
1673 et 13. Febr. 1671 in u. Majoric. ad 2. Porro i7 
tantum de choro qui stant, tenentur ad genufte- 
rionem, non alii ertra chorum; diebus tamen 
Nativitatis Domini et Aununciationis B. M. V. omnes 
de choro, etiam Celebrans et Ministri. 19. Jun. 1611 
in u. Angelopolit. ad 4. 

11. Quoties in Missa solemni, dum chorus cantat 
,Credo,'* ad verba ,,Et incarnatus est,'' usque ad ea 
„Et homo factus est,'* Celebrans et sacri ministri genu- 
flectunt ante altare, debent simul caput inclinare, et 
non sufficit sola genuflexio sine capitis inclinatione. - 
23. Mai. 1846 in u. Tuden. ad 8. | 

12. Dum a Celebrante legitur Communio, canonici 
et reliqui de choro sedere debent. 11. Sept. 1847 in 
u. Angelopolit. ad 4. — | 

13. Ad benedictionem Sacerdotis in (ine Missae so- 
lemnis sive cum cantu, ministri et alii de choro genu- 
flectere debent, stare vero, si sint canonici, se pro- 
funde inclinantes. 27. Aug. 1836 in u. Veron. ad 12. 


Ad $. XVII. De qualitate paramentorum. 


1. Congruit quod dalmaticae et tunicellae', si 
feri potest, conformes sint planetae Celebrantis 


1) Tunicella ejusdem formae est, eujus est dalmatica diaconi, 


nisi quod strictiores, longioresque aliquantulum manicas habe 
Caer. Episcop. lib. I, c. X n. 1. : = 

(etsi hic dignitate Ministris excellat), quia sacra haec 
indumenta non Ministrorum ornatui, sed ecclesia- 
sticae functionis decori inserviunt. 4. jun. 1817 
in u. Dubior. ad 4 

2. Rubrica concedit usum planetarum compli- 
catarum ante pectus diaconis et subdiaconis mini- 
sirantibus in Missa solemni ín Cathedralibus et 
praecipuis ecclesiis! in diebus jejuntorum, cum limi- 
tatione, ut ibi?; in minoribus vero ecclesiis mini- 
stris praedictis dat tantum usum albae cum mani- 
pulo subdiacono, et cum stola et manipulo diacono. 
13. Jun. 1671 in u. Angelopolit. ad 3. Vic in Fine. 

9. Quicumque. ille sit qui ministret ín Missa, 
canonicus aut inferioris ordinis sacerdos, uti debet 
dalmatica aut planeta plicata, prout exigit sacra 
actionis qualitas; contra faciens plectendus poena, 
arbitrio episcopi, pro qualitate defectus. 6. Mai. 
1826 in u. Alexandr. ad 4. 

4. Consuetudo non adhibendi planetas plicatas in 
Missa solemni tempore Adventus et Quadragesimae est 
eliminanda, adeo ut si casulae plicatae vel quae pli- 
cari valeant, non adsint, Missa potius celebranda sit a 
solo sacerdote sine sacris ministris. 11. Sept. 1847 
in u. Londin. (Anal. J. P., Il. p. 2193.) Sed hoc decretum 
non respicit minores ecclesias, de quibus loquitur 
rubrica Missalis part. I, tit. 19, n. 7. (Vide supra 
pag. 335). 19. Aug. 1854. (Anal. ibid. p. 2203.) 


1) Intelliguntur certo ecclesiae Collegiatae (Caer. Episc. lib. II, 
. XII, XVII, XVIII). Quaenam vero aliae, non omnino constat. 
Simplices parochiales eeclesiae non gaudent ejusmodi privilegio: 
R. . Jun. 1663 in u. Eugub. ad 5; neque per se ecclesiae 
monialium: 13. Jun. 1671 in u. Angelopolit. ad 3. 
2) Vide supra, p. 335. 

CONTINENS VARIAS GRATIARUM ACTIONES8 POST MISSAM. 


GRATIARUM ACTIO POST MISSAM. 


EX MISSALI ROMANO. 


Antiph. Trium puerorum cantemus hymnum: quem 
. cantabant sancti in camino ignis, benedicentes Dominum. 
Quae Antiph. in Festis Duplicibus tantum dupli- 
(eani, et tempore Paschali additur in fine Alleluia. 


CANTICUM TRIUM PUERORUM. Dan. 8. 


Benedicite omnia opera Domini Domino: laudate et 
superexaltate eum in saecula. 

Benedicite angeli Domini Domino: benedicite coeli 
Domino. 

Benedicite aquae omnes, quae super coelos sunt, 
Domino: benedicite omnes virtutes Domini Domino. : 

Benedicite so] et luna Domino: benedicite stellae 
coeli Domino. 

Benedicite omnis imber et ros Domino: benedicite 
omnes spiritus Dei Domino. 

Benedicite ignis et aestus Domino: benedicite frigus 
et aestus Domino. 

Benedicite rores et pruina Domino: benedicite gelu 
et frigus Domino. ] 

Benedicite glacies et nives Domino: benedicite 
noctes et dies Domino. 

Benedicite lux et tenebrae Domino: benedicite ful- 
gura et nubes Domino. 


Benedicat terra Dominum: laudet et superexaltet 
eum in saecula. 

Benedicite montes et colles Domino: benedicite 
universa germinantia in terra Domino. 

Benedicite fontes Domino: benedicite maria et flu- 
mina Domino. 

Benedicite cete, et omnia quae moventur in aquis, 
Domino: benedicite omnes volucres coeli Domino. 

Benedicite omnes bestiae et pecora Domino: bene- 
dicite filii hominum Domino. 

Benedicat Israel Dominum: laudet et superexaltet 
eum in saecula. 

Benedicite sacerdotes Domini Domino: benedicite 
servi Domini Domino. 

Benedicite spiritus. et animae justorum Domino: 
benedicite sancti et humiles corde Domino. 

Benedicite Anania, Azaria, Misael Domino: laudate 
et superexaltate eum in saecula. 

Benedicamus Patrem et Filium cum sancto Spiritu: 
Jaudemus et superexaltemus eum in saecula. 

Benedictus es Domine in firmamento coeli: et lau- 
dabilis et gloriosus, et superexaltatus in saecula. 


Psalmus 150. 


Laudate Dominum in sanctis ejus: laudate eum in 
firmamento virtutis ejus. 

Laudate eum in virtutibus ejus: laudate eum secun- 
dum multitudinem magnitudinis ejus. 

Laudate eum in sono tubae: laudate eum in psal- 
terio, et cithara. 

Laudate eum in tympano, et choro: laudate eum 
in cordis, et organo. 

Laudate eum in cymbalis benesonantibus: laudate 
eum in cymbalis jubilationis: omnis spiritus laudet 
Dominum. 

Gloria Patri etc. 

Deinde repetitur Antiphona: Trium puerorum 
eic. pag. 350. 

Deinde Sacerdos dicit: 

Kyrie eleison. Christe eleison. Kyrie eleison. 

Pater noster eic. : 

V. Et ne nos inducas in tentationem. 

R. Sed libera nos a malo. 

X. Confiteantur tibi, Domine, omnia opera tua. 
R. Et sancti tui benedicant tibi. 

VW. Exultabunt sancti in gloria. 

R. Laetabuntur in cubilibus suis. 

X. Non nobis, Domine, non nobis. 

R. Sed nomini tuo da gloriam. 

X. Domine exaudi orationem meam. 

R. Et clamor meus ad te veniat. 

X. Dominus vobiscum. R. Et cum spiritu tuo. 


Oremus. 


Deus, qui tribus pueris mitigasti flammas ignium, 
concede propitius, ut nos famulos tuos non exurat 
flamma vitiorum. 

Actiones nostras, quaesumus Domine, aspirando 
praeveni et adjuvando prosequere, ut cuncta nostra 
oratio et operatio a te semper incipiat, et per te coepta 
finiatur. 

Da nobis, quaesumus omnipotens Deus, vitiorum 
nostrorum flammas extinguere, qui beato Laurentio 
tribuisti tormentorum suorum incendia superare. Per 
Christum Dominum nostrum. Amen. 


ORATIO 8. THOMAE AQUINATIS. 


Gratias tibi ago, Domine sancte, Pater omnipotens, 
aeterne Deus, qui me peccatorem indignum famulum 
tuum, nullis meis meritis, sed sola dignatione mise- 
ricordiae tuae, satiare dignatus es pretioso corpore et 
sanguine Filii tui Domini nostri Jesu Christi; et pre- 
cor, ut haec sancta communio non sit mihi reatus ad 
poenam, sed intercessio salutaris ad veniam. Sit mihi 
armatura fidei, et scutum bonae voluntatis. Sit vitio- 
rum meorum evacuatio, concupiscentiae ac libidinis 
exterminatio, caritatis et patientiae, humilitatis et 
obedientiae, omniumque virtutum augmentatio; contra 

insidias inimicorum omnium, tam visibilium quam in- 
visibilium, firma defensio; motuum meorum tam car- 
nalium quam spiritualium perfecta quietatio; in te uno 
ac vero Deo firma adhaesio, atque finis mei felix cón- 
summatio. Et precor te, ut ad illud ineffabile convi- 
vium me peccatorem perducere digneris, ubi tu, cum 
Filio tuo et Spiritu sancto, sanctis tuis es lux vera, 
satietas plena, gaudium sempiternum, jucunditas con- 
summata, et felicitas perfecta. Per eumdem Christum 
Dominum nostrum. Amen. 


ORATIO 8. BONAVENTURAE. 


Transfige, dulcissime Domine Jesu, medullas et 
viscera animae meae suavissimo ac saluberrimo amoris 
tui vulnere, vera, serenaque et apostolica sanctissima 
caritate; ut langueat et liquefiat anima mea solo 
semper amore et desiderio tui; te concupiscat et defi- 
ciat in atria tua; cupiat dissolvi et esse tecum. Da ut 
anima mea te esuriat, panem angelorum, refectionem 
animarum sanctarum, panem nostrum quotidianum, 
supersubstantialem, habentem omnem dulcedinem et 
saporem, et omne delectamentum suavitatis: te, in 
quem desiderant angeli prospicere, semper esuriat et 
comedat cor meum, et dulcedine saporis tui repleantur 
viscera animae meae; te semper sitiat fontem vitae, 
fontem sapientiae et scientiae, fontem aeterni luminis, 
torrentem voluptatis, ubertatem domus Dei; te semper 
ambiat, te quaerat, te inveniat, ad te tendat, ad te 
perveniat, te meditetur, te loquatur, et omnia opere- 
tur in laudem et gloriam nominis tui, cum humilitate 
et discretione, cum dilectione et delectatione, cum 
facilitate et affectu, cum perseverantia usque in finem; 
et tu sis solus semper spes mea, tota fiducia mea, 
divitiae meae, delectatio mea, jucunditas mea, gaudium 
meum, quies et tranquillitas mea, pax mea, suavitas 
mea, odor meus, dulcedo mea, cibus meus, refectio 
mea, refugium meum, auxilium meum, sapientia mea, 
portio mea, possessio mea, thesaurus meus, in quo fixa 

et firma et immobiliter sit radicata mens mea et cor 
meum. Amen. 


RHYTHMUS SANCTI THOMAE AD SACRAM EUCHARISTIAM. 


Adoro te devote, latens Deitas, 
Quae sub his figuris vere latitas: 
Tibi se cor meum totum subjicit, 
Quia, te contemplans, totum deficit. 


Visus, tactus, gustus in te fallitur, 
Sed auditu solo tuto creditur: 
Credo quidquid dixit Dei Filius; 
Nil hoc veritatis verbo verius. 

In cruce latebat sola Deitas, 
At hic latet simul et humanitas: 
Ambo tamen credens atque confitens, 
Peto quod petivit latro poenitens. 


Plagas, sicut Thomas, non intueor, 
Deum tamen meum te confiteor: 
Fac me tibi semper magis credere, 
In te spem habere, te diligere. 


0 memoriale mortis Domini! 
Panis vivus, vitam praestans homini, 
Praesta meae menti de te vivere, 
Et te illi semper dulce sapere. 


Pie pellicane, Jesu Domine, 
Me immundum munda tuo sangui ne, 
Cujus una stilla salvum facere 
Totum mundum quit ab omni scelere. 
Jesu, quem velatum nunc aspicio, 
Oro, flat illud quod tam sitio: 
Ut, te revelata cernens facie, 
Visu sim beatus tuae gloriae. Amen. 


ORATIO AD DOMINUM JESUM CHRISTUM. 


Pius IX. P. M. omnibus Sacerdotibus, post 
peractum Missae Sacrificium sequentem Orationem 

devote recitantibus, Indulgentiam trium annorum 
concessit. D. 11. Dec. 1840. 


Obsecro te, dulcissime Domine Jesu Christe, ut 
passio tua sit mihi virtus, qua muniar, protegar, atque 
defendar: vulnera tua sint mihi cibus, potusque, quibus 
pascar, inebrier, atque delecter: aspersio sanguinis tui 
sit mihi ablutio omnium delictorum meorum: mors tua 
sit mihi gloria sempiterna. n his sit mihi refectio, 
exultatio, sanitas et dulcedo cordis mei. Qui vivis et 
regnas in saecula saeculorum. Amen. 

ADBPIRATIONES 8. IGNATII AD 88. REDEMPTOREM. 


Pius IX. P. M. omnibus Sacerdotibus et Christi- 
fidelibus, qui sequentes Adspirationes post Ss. Mis- 
sae Sacrificium aut post S. Communionem devote 
recitavcerint, Indulgentiam septem annorum con- 
cessit; omnibus vero Christifidelibus, quoties eas- 
dem corde contrito recitacerint, Indulgentiam 300 
dierum; omnibus denique, qui easdem singulis 
diebus semel saltem devote recitare solent, Indul- 
gentiam plenariam semel ín mense [ucrandam, 
quo die vere poenitentes et confessi ac S. Com- 
munione refecti Ecclesiam vel Oratorium publicum 
visitaverint, ibique juxta Summi Pontificis mentem 
aliquamdiu oraverint. D. 9. Jan. 1854. 


Anima Christi, sanctifica me. 
Corpus Christi, salva me. 
Sanguis Christi, inebria me. 

- Aqua lateris Christi, lava me. 
Passio Christi, conforta me. 
0 bone Jesu, exaudi me. 
Jnter tua vulnera absconde me. 
Ne permittas me separari a te. 
Ab hoste maligno defende me. 
In hora mortis meae voca me. 
Et jube me venire ad te: 
Ut cum sanctis tuis laudem te 
In saecula saeculorum. Amen. 

ORATIO AD 8. JOSEPHUM. 


Pius VII. P. M. omnibus Sacerdotibus, quoties 
sequentem | Orationem devote recitacerint, unius 
anni Indulgentiam concessit. D. 23. Sept. 1802. 


Virginum custos et pater, sancte Joseph, cujus 
fideli custodiae ipsa Innocentia Christus Jesus, ev Virgo 
virginum Maria commissa fuit: ie per hoc utrumque 
carissimum pignus Jesum et Mariam obsecro et obte- 
stor, ut me ab omni immunditia praeservatum, mente 
incontaminata, puro corde et casto corpore Jesu et 
Mariae semper facias castissime famulari. Amen. 


ORATIONES DIVERSAE POST MISSAM. 


Percipientes, Domine, gloriosa mysteria, tibi refe- 
rimus gratias, quod nos in terris positos jam coelestium 
praestas esse participes. 

Repleti, Domine, muneribus sacris, da, quaesu- 
mus, ut in gratiarum semper actione maneamus. 

Repie Domine, quaesumus, tuorum corda fidelium; 
et ut bona tua, te largiente, percipiant, ipsorum pri- 
mitus bonas effice voluntates. 

Sumentes, Domine, ex altari tuo mysterium fidei, 
da nos, quaesumus, ejusdem virtute ex flde viventes, 
temporalia quae videntur, despicere; et aeterna quae 
non videntur, perpetuo contemplari. 

Deus spei, qui nobis promissionum tuarum pignus 
in hoc sacramento praebuisti, reple nos omni gaudio 
et pace in credendo, ut abundantes in spe et virtute 
Spiritus sancti ad promissa bona viriliter properemus. 

Deus, vita fidelium, gloria humilium, beatitudo 
justorum, propitius accipe supplicum preces, ut animae 
quae promissiones tuas sitiunt, de tui amoris abun- 
dantia repleantur. 

Ne nos sinas, Deus, conformari huic saeculo; sed 
fac reformemur in novitate sensus nostri, ut ejus carne 
nutriti cui cibus fuit facere voluntatem tuam, semper 


POST MISSAM. 351 


probemus potiora, et quae sit voluntas tua bona et 
beneplacens. et perfecta. 

Per haec sacramenta, Domine, maneat in nobis 
sapientia desursum descendens, quae mos a terrenae et 
animalis sapientiae deceptione tueatur, et temporalium 
doceat detrimentum facere, ut consequamur aeterna. 

Deus, a quo omne opus bonum inchoari credimus et 
perfici, da per haec sacra mysteria supplicandi perse- 
verantiam, quibus affectum ipsum supplicandi tribuisti. 

Perceptum, Domine, humilitatis tuae sacramentum, 
omnem a nobis superbiae sensum amoveat; ut non in- 
dignationem tuam provocemus elati, sed gratiae tuae 
capiamus dona subjecti. 

Gratiam Spiritus sancti, Domine Deus, cordibus 
nostris clementer infunde, quae nos gemitibus lacry- 
marum efficiat maculas nostrorum diluere peccatorum, 
atque optatae nobis, te largiente, indulgentiae praestet 
effectum. | 

Exaudi, Domine, preces nostras, et ne velis cum 
servis tuis adire judicium; quia sicut in nobis nulla 
justitia reperitur de qua praesumere valeamus, ita te 
fontem pietatis agnoscimus, a quo et a peccatis no- 
stris ablui, et a necessitatibus liberari confidimus. 

Subde tibi nostras, quaesumus. Domine, voluntates; 
ut operante hujus sacramenti virtute, in bono stabiles, 
semper et fide, quae praecipis, et actione sectemur. 

Emptos pretio magno, et angelorum pane nutritos, 
fac nos, Deus, glorificare et portare te in eorpore no- 
stro; et ne permittas vel nominari in nobis quidquid 
non decet sanctos. 

Domine Jesu Christe, qui per sacramentum corporis 
tui in cordibus nostris hospitari dignaris, reple ea tuae 
majestatis praesentia; ut quae te indigna sunt respuen- 
tes, quae tibi sunt placita, cogitemus semper et agamus. 

Deus, qui nobis per haec sacramenta fortissimum 
praeparas in omni tribulatione solatium; concede pro- 
pitius, ut sicüt abundant passiones Christi in nobis, 
ita et per eum abundet consolatio nostra. 

Animam nostram carne et sanguine Filii tui nutri- 
tam, quaesumus, Domine, in.caritate tua confirma; 
ut voluntati tuae obediens usque ad mortem, cum pace 
et fiducia de corpore suo exire, et ipsius resurrectio- 
nem ad vitam mereatur in coelis exspectare. Per eum- 
dem Dominum etc. 


ORATIO AD DEUM PATREM. É ° 

Omnipotens, sempiterne Deus, conservator anima- 
rum, mundique redemptor, me famulum tuum ante 
majestatem tuam prostratum benignissime respice; et 
sacrificium quod in honorem nominis tui, pro salute 
fidelium tam vivorum quam etiam defunctorum, et 
pro peccatis et offensionibus meis obtuli, piissime re- 
spice; iram tuam a me remove, gratiam et misericor- 
diam mihi concede, januam paradisi mihi pande, ab 
omnibus malis me potenter eripe, et quidquid proprio 
commisi reatu, clementer indulge. Sic in hoc saeculo 
in praeceptis tuis fac me perseverare, ut dignus ele- 
ctorum gregi copulari efficiar, te praestante, Deus meus, 
cujus nomen benedictum, honor, atque regnum per- 
manet in saecula saeculorum. Amen. 


ALIA ORATIO AD EUMDEM. 


Pater sancte, quomodo tu, cujus tanta est magni- 
ficentia, ut nulla queat explicare creatura, quem coeli 
et terra capere non possunt, dignatus es me, pauperem 
et humilem servum, admittere ad tuam regalem men- 
sam, in qua non agnum typicum, sed sanctissimum 
Filii tui corpus proponis manducandum, in qua sunt 
omnes deliciae paradisi, et epulantur nobiscum angeli 
sancti! Ita egisti, piissime Pater, non propter mea 
merita, sed propter nimiam caritatem tuam qua 
dilexisti me. Quantum igitur dignus es amari; et quae 
esset duritia cordis mei; si non redamarem te! Amo 
te, o mi Pater! et magis amare volo; sed ut amem 
quantum debeo, dilata me in amore, ut discam inte- 
riori cordis ore degustare, quam suave sit amare, et 

in amore liquefieri et natare. Tenear amore, vadens 
supra me prae nimio fervore et stupore. Cantem amo- 
ris canticum; sequar te dilectum meum in altum; de- 

- ficiat in laude tua anima mea, jubilans ex amore. 
Amem te plus quam me; nec me, nisi propter te; et 
omnes in te, qui vere amant te, sicut jubet lex amoris 
lucens ex te. Aperi, Domine, cor meum in lege tua, 
et in praeceptis tuis doce me ambulare. Da mihi in- 
telligere voluntatem tuam. et cum magna reverentia 
ac diligenti consideratione beneficia tua, tam in gene- 
rali quam in speciali memorari; ut digne tibi exhinc 
valeam gratias referre, et ex intimo affectu tibi adhae- 
rere ac servire. Amen. 


TERTIA ORATIO AD DEUM PATREM. 
E lib. IV. de Imitalione Christi, cap. 11. 


Adjuvet nos gratia tua, omnipotens Deus, ut qui 
officium sacerdotale suscepimus, digne ac devote tibi 
in omni puritate et in conscientia bona famulari valea- 
mus. Et si non possumus in tanta innocentia vitae con- 
versari ut debemus, concede nobis tamen digne flere 
mala quae gessimus; ut in spiritu humilitatis ac bonae 
voluntatis proposito, tibi ferventius de caetero deser- 
vire valeamus. Amen. 


ORATIO AD DEUM PATREM ET FILIUM. 


Gratias ago tibi, omnipotens et misericors Deus; 
gratiarum actiones tremendae majestati tuae, piissime 
et immense Pater, habeo, quia me indignissimum et 
nefandissimum peccatorem pretioso corpore et sanguine 
Filii tui Domini nostri Jesu Christi consolari et satiare 
dignatus es. Quaeso igitur, dulcissime Domine Jesu, 
ut haec sancta Communio non sit mihi ad judicium 
et condemnationem; sed tua gratia et pietate sit mihi 
suavitas et dulcedo, animae meae salus et sanctitas, 
in omni tentatione pax et gaudium, in omni tribulatione 
lumen et virtus, in omni verbo et opere solatium, et 
tutela finalis in morte, ad evadendas omnium inimi- 

corum meorum insidias, et proficiat mihi ad salutem 
corporis et animae in vitam aeternam; et praesta ut 
illic nulla remaneat peccati macula, ubi tua sancta 
introierunt sacramenta. Qui cum Patre et Spiritu sancto 
vivis et regnas in saecula saeculorum. Amen. 


ORATIO AD DEUM FILIUM. 


© dulcedo cordis mei, et vita animae meae, et 
jucunda requies spiritus mei, dulcis Jesu! immortales 
tibi ago gratias pro omnibus beneflciis mihi collatis; 
signanter vero, quia hodie me dignum fecisti, verum 
et immaculatum corpus et sanguinem tuum pretiosum 
consecrare, pertractare, illudque tibi offerre in me- 
moriam tuorum mirabilium, ad tuam gloriam et in 
remissionem omnium peccatorum, tam meorum quam 
illorum pro quibus orare et offerre proposui, illoque 
in salutem et consolationem animae meae cibari et 
nutriri. Quapropter vere dicere audeo: Cibus meus 
Christus, et ego ejus. Multiplieo ergo, et quotiescum- 
que respiro, multiplicare intendo meam voluntatem 
in inünitum in tuis laudibus; precorque beatissimam 
Virginem, angelos, sanctos, sanctas et creaturas uni- 
versas, pro me immensas tibi referre gratias. Imo quia 
ista minime sufficiunt, te supplico ut tibi ipsi gratias 
agere, te laudare et glorificare complaceas; et quia 
dignatus es istam indignam, tuam tamen facere habi- 
4ationem, dignare quoque apud ipsam perpetuam facere 
mansionem.  Effice me hominem secundum cor tuum. 
Uni me tibi intime, et totum transforma, ac transmuta 
. in te. Salva me, Jesu Christe, et cunctam a me hostis 
antiqui depelle nequitiam per tuam innocentissimam 
passionem. Oro itidem ut digneris gratias et indulgen- 
tias omnes quas, hoc sacrificio vel Communione me- 
diante, acquirere et lucrari possum, concedere tam 
mihi quam aliis vivis et defunctis quibus applicare 
proposui; quia teipsum, et pro ipsis exoro pro quibus 
et tu vis et sanctissifhus pontifex intendit hac de causa 
me debere orare. Amen. Paler noster, et Ave. 

ALIA ORATIO AD DEUM FILIUM. 


Obsecro te, mitissime ac bone Jesu, ut haec immor- 
talis hostia pro me tibi gratias referat, me tibi recon- 
eiliet, me tibi restituat, mihique peccatori veniam 
tribuat, et ad vitam perducat aeternam. Amen. 


TERTIA ORATÍO AD EUMDEM. 


© Jesu, magister amantissime! fac ut in te requie- 
scant animae nostrae. Diligamus nos invicem, ut simus 
tecum consummati in unum, sicut tu unum es cum 
Patre. Sanctiflca nos in veritate, ut jam non simus de 
hoc mundo, sed libenter in eo pressuram et persecu- 
tionem patiamur, et sequamur te, magistrum nostrum, 
quem priorem mundus odio habuit. Domine, serva 
nos a malo, ut fructum afferamus. et fructus noster 
maneat. Ita, Jesu sancte, perficiamus cursum nostrum 
et ministerium quod posuisti in manibus infirmis, ut 
recipere mereamur coronam justitiae, et depositum 
gloriosum, quod repromisisti nobis. Amen. 


ORATIO AD B. VIRGINEM MARIAM. 


Q serenissima et inclyta mater Domini nostri Jesu 
Christi, virgo Maria, regina mundi, quae eumdem 
Creatorem omnium creaturarum in tuo sanctissimo 
ntero fuisti digna portare, cujus idem sacratissimum 
corpus et sanguinem sumpsi, ad ipsum pro me misero 
peccatore intercedere digneris; ut quidquid in hoc 
ineffabili sacramento ignoranter, negligenter, irreve- 
renter, et accidentaliter omisi, tuis precibus sanctissi- 
mis mihi indulgere dignetur, qui vivit et regnat in 
saecula saeculorum. Amen. 

O Regina plena majestatis! ne avertas oculos tuos 
misericordes a nobis: fac precibns tuis, Mater ca- 
rissima, ut Deus consummet adoptionem discipulorum, 
et gloriosum titulum filiorum, et cohaeredes effecti 
dilectissimi Filii "tui, tecum ejus semper laetemur 
aspectu. Amen. 

Manuale ordinand. 16 

ORATIO AD OMNES SANCTOS. 


Avete, omnes electi et dilecti Dei, angeli et beati 
omnes, praesertim N. N. quibus me nunc et semper 
humillime commendo. Ego indignus laudo, honoro et 
imploro vos; et in augmentum gloriae et exultationis 
vestrae, offero vobis omnis salutis bonique fontem et 
thesaurum, nempe dulcissimum cor J. C. D. N. Gra- 
tias ex corde ago Deo, qui vos elegit et justificavit 
per immensam gratiam suam; qui praevenit vos in 
benedictionibus dulcedinis suae, quique vos conser- 
vavit in via per omnia salutis obstaeula, et sic demum 
beatitficavit in gloria. Gratias aeternas ago Deo pro 
omnibus donis et beneficiis, quae in tempore dedit 
vobis, et in aeternum daturus est. 

Eja, felices amici Dei, obtinete mihi, clienti vestro, 
plenam peccatorum veniam, et perfectam mei ipsius 
.abnegationem; ut per viam angustam sequar vestigia 
vestra; sed et pacem Dei, quae exsuperet omnem sen- 
sum, seu tranquillitatem animi; intimum ac, sincerum 
Dei amorem, quo omnes succensi mundum, carnem, 
daemonem, et omnia vitae praesentis adversa fortiter 
et gloriose vicistis, per vos supplex exposco. Orate, 
quaeso, pro me, nunc et in hora mortis, quando hinc 
migraturus, et ad summi Judicis horrendum tribunal 
sistendus sum, ut non intret mecum in judicium, sed 
secundum infinitam misericordiam suam me judicet; 
ut sic tandem admitti possim in felicissimum vestrum 
consortium, in illa superna Jerusalem, ubi simul lau- 
demus ac superexaltemus Deum ac Dominum nostrum 
in saeculá. Amen. 


ORATIO PRO OMNIUM NECESSITATIBUS. 


Domine Jesu Christe, qui per apostolum tuum 
Jacobum dixisti: Orate pro invicem, ut salvemini, 
respice propitius ad preces quas pro singulorum neces- 
Sitatibus effundimus, et miserere omnium quos fecisti ; 
emitte lucem tuam et veritatem tuam in gentes quae 
te non noverunt, et adduc eas in montem sanctum 

tuum et in tabernacula tua. Sanctifica Ecclesiam tuam 
quam acquisivisti sanguine tuo; et ab ea aufer omnia 
scandala, dissensiones et schismata, ut tandem aliquando 
fiat unum ovile et unus pastor. Da summo Ponti(ici 
nostro cunctisque praelatis, ut oves sibi commissas fide- 
liter pascant fructu orationis, exemplo bonae conver- 
sationis, verbo praedicationis, et subsidio caritatis. Sit 
perpetua in illis oneris sibi impositi consideratio, et 
sacerdotio fungantur sine reprehensione. Reforma omnes 
ecclesiasticos ordines, ut et ipsi luceant. coram homi- 
nibus, sitque in eis virtutum decus et splendor sancti- 
tatis. Reduc omnes religiones ad fervorem et perfe- 
ctionem in qua fuerunt institutae. Da superioribus zelum 
disciplinae, subditis obedientiam, ut professione sua 
omnes digni inveniantur. Da praedicatoribus vocem 
virtutis, ut a coeno vitiorum peccatores educant, et 
perducant ad timorem et amorem tuum.  Illumina sa- 
pientia tua omnes reges et principes, cuncetosque ma- 
gistratus, ut subditis sibi populis justitiam fideliter 
administrent, pacem diligant, Ecclesiam venerentur, 
mandata tua custodiant, et de hostibus sanctae fidei, 
te protegente, triumphent. Defende fideles tuos a fame, 
peste et bello, ab omni angustia et calamitate; et 
illos adjuva quos affligi et tribulari permisisti, ut omnes 
sibi misericordiam tuam sentiant adfuisse. Ne sinas eos 
labi qui in periculo et occasione peccandi versantur, 
eosque conserva quos gratiae tuae pretiosissimo munere 
locupletasti. Adesto agonizantibus, ut vera contritione 
purgati, et amore tuo succensi, diaboli insidias eva- 
dant, et a damnatione perpetua liberentur. Memento 
tot miserabilium peccatorum, qui in foveam peccati 
mortalis infeliciter lapsi, sine ope tua inde emergere 
non possunt, et uberiorem da illis gratiam, ut surgant 
et resipiscant. Omnibus item inimicis nostris caritatem 
et dulcedinem tuam benignus infunde, et libera nos 
a malorum insidiis. Da illis quos ego offendi aut scan- 
dalizavi, veniam peccatorum et veram emendationem. 
Omnes autem amicos et benefactores, consanguineos, 
16* 


864 ORATIONES DIVERSAE 


affines nostros, illustra gratia tua, succende amore tuo, 
ut te solum quaerant, te solum diligant, omnique tempore 
opera illorum plena inveniantur in oculis tuis. Custodi 
omnes mihi commissos et commendatos, et pro quibus 
orare debeo, praecipue vero N. et N. Rege et salva eos 
juxta beneplacitum tuum, ut nemo ex illis "pereat. 
Succurre omnibus pro quibus me orare tu vis, et ego 
nescio. Protege servos tuos omnes qui te maxime dili- 
gunt, quamvis eorum numerum et nomina ignorem; 
justis autem tepidis et imperfectis auge fidem, spem, 
caritatem atque fervorem, ut ad culmen perfectionis 
cito perveniant. Respice benignis oculis animas in 
purgatorio detentas, illas praesertim quae suffragiis 
nostris magis indigent; et da illis requiem sempiter- 
nam. Mei denique memento, omnium miserrimi et 
indignissimi, qui gratiae tuae auxilio tanto majori prae 
caeteris indigeo, quanto infirmior sum et ad malum pro- 
nior. Extingue in me omnia terrena desideria, et 
ignem tui amoris accende. Posside me jugiter secun- 
dum beneplacitum tuum, ut te in omnibus et ubique 
inveniam, donec per felicem mortem ad te merear 
pervenire. Amen. 


ASPIRATIONES V. CARD. BONA POST MISSAM. 
Quae etiam saepius per diem utiliter repetuntur. 


Quis me separabit a caritate tua, Domine Deus 
meus? non timor mortis, quia tu es vita mea; non 
amor mundi, quia ipsum sperno et omnes pompas 
ejus; non tribulatio, quia tu, dum tribulor, mecum 
es; non fames, non nuditas, non paupertas, quia tu 
es cibus meus, operimentum meum et divitiae meae ; 
non persecutio, non gladius, quia haec dulcia mihi 
sunt propter te; non creaturae, quia ante te nihil sunt. 

Quando educes me de isto carcere? cui te relicto 
adhaesit anima mea! Quando trahes me post te, ca- 
ptum specie tua et pulchritudine tua? Quando mihi et 
toti mundo ` mortuus ero, ut in te solo vivam, et tu 
vivas in me? 

O si semper te amarem, te semper possiderem, a 
te nunquam discederem, in te prorsus converterer! 

Quid possum. exira te desiderare, cum in te sint 
omnia bona? Nimis avarus est, cui tu non. sufficis. 

0 amor, qui omnia potes, quando facies ut diligam 
te toto corde, tota anima, totis viribus? 

Quid mihi est in coelo, et a te quid volui super 
terram? Jam plenum est desiderium meum, plenum 
gaudium cordis mei, quia tu es plenitudo mea, omne 
bonum et desiderium meum. 

Refice, Domine, esurientem animam meam; ac- 
cende frigiditatem meam igne amoris tui; illumina 
caecitatem meam claritate praesentiae tuae. 

Verte mihi omnia terrena in amaritudinem, omnia 
infima et creata in contemptum et oblivionem. 

Erige cor meum ad te in coelum, et ne permittas 
me vagari super terram. 

Peneiret, quaeso, hujus sacramenti virtus omnia 
intima mea; et quidquid in me pravum, quidquid 
vitiosum est, mortificet et eradicet. 

In te, Jesu suavissime, sit omnis delectatio mea; 
taedeat me gaudii quod est sine te; amara mihi sit 
omnis quies, quae non est in te. 

Emitte ex te, benignissime Jesu, amoris tui radios 
qui me succendant, et quidquid terrenum in me est, 
comburant et consumant, ut igne inextinguibili cari- 
tatis 4uae ardeam, et vetus in me homo totus deficiat. 

Uiinam me rapiat ignita vis amoris tui, quae me 
transformet in te, et in te absorbeat, ac me tecum 
unum efficiat. 


CONCLUSIO EXERCITIORUM. 


Recedo ad te modicum, Domine Jesu, sed non sine 
te, consolatio, felicitas et omne bonum animae meae; 
et me amantissimo cordi tuo cum omnibus fratribus, 
amicis et inimicis meis humillime commendo. Ama 
nos, Domine, et transforma quam simillime in te. Totus 
occuper in te et propter te, nihilque sit objectum ver- 

borum meorum, actionumque mearum internarum et 
externarum, nisi tu, amor meus, qui vivis et regnas 
per omnia saecula saeculorum. Amen. 


GRATIARUM ACTIONISPOST MISSAM EXERCITIA 
PRO SINGULIS HEBDOMADAE DIEBUS. 


Observatum est supra, pag. 176 et 183, permagni referre ut, 
peracta. Missa, aut Communione, non statim a templo sancto Domini 
recedamus, sed sufficiens gratiarum actioni tempus  inpendamus, 
suavissimo fruentes hospite nostro, eL gustantes quam bonus sit 
his qui recto eunt corde. 

Hunc autem in finem sequentia dare duzimus exercitia, ut 
(dictis, redeundo ab altari ad sacristiam, Antiphona Trium puero- 
rum, et cantico Benedicite, cum Versiculis et Orationibus, ut suo loco 
ponuntur) inde quisque seligere possit quod magis arriserit, fasti- 
diumque ex crebra unius repetitione nasci solitum, pellere ac removere. 


DOMINICA. 
HYMNUS. Dan. Hl. 


Benedictus es, Domine Deus patrum nostrorum: et 
laudabilis et gloriosus in saecula. 

Et benedictum nomen gloriae tuae, quod est san- 
ctum: et laudabile et gloriosum in saecula. 

Benedictus es in templo sancto gloriae tuae: et 
laudabilis et gloriosus in saecula. 

Benedictus es super thronum sanctum regni tui: 
et laudabilis et gloriosus in saecula. 

Benedictus es super sceptrum divinitatis tuae: et 
laudabilis et gloriosus in saecula. 

Benedictus es, qui sedes super Cherubim, intuens 
abyssos: et laudabilis et gloriosus in saecula. 

Benedictus es, qui ambulas super pennas ventorum, 
et super undas maris: et laudabilis et gloriosus in 
saecula. 

Benedicant te omnes angeli et sancti tni: et laudent 
te, et glorificent in saecula. 

Benedicant te coeli, terra, mare, et omnia quae 
in eis sunt: et laudent te, et glorificent in saecula. 


PRO DIE DOMINICA. 367 


Gloria Patri, et Filio, et Spiritui sancto: et lau- 
dabili et glorioso in saecula. 

Sicut erat in principio, et nunc, et semper, et in 
saecula saeculorum. Amen. Et laudabili et glorioso in 
saecula. 

Ant. Benedictus Deus in donis suis, bu sanctus in 
omnibus operibus suis. 


PRECES. 


Kyrie eleison. Christe eleison. Kyrie eleison. 

Pater noster etc. 

. Et ne nos inducas etc. R. Sed libera nos etc. 

. Memoriam fecit mirabilium suorum misericors 
et miserator Dominus. 

. Escam dedit timentibus se. B 

. Benedicam Dominum in omni tempore. 

. Semper laus ejus in ore meo. 

. In Domino laudabitur anima mea. 

. Audient mansueti, et laetentur. 

. Magniflcate Dominum mecum. 

R, Et exaltemus nomen ejus in idipsum. 

X. Domine, exaudi orationem meam. 

B. Et clamor meus ad te veniat. —— 


x x 

Oremus. 


Visita, quaesumus Domine, familiam tuam et corda 
sacris dicata mvsteriis pervigili tuere pietate; ut reme- 
dia salutis aeternae, quae, te miserante, percipiunt, te 
protegente custodiant. 

Cognoscimus, Domine, tuae circa nos clementiae 
largitatem: et ideo .fiducialius imploramus, ut quos 
pascere non desinis immeritos, et digne tibi servire 
perficias, et donis uberioribus prosequaris. 

Majestatem tuam, Domine, suppliciter exoramus, 
ne perire patiaris quibus tanta remedia providisti ; sed 
cum divini frequentatione mysterii crescat nostrae sa- 
lutis effectus. 

Pignus amoris tui, Domine, quo pascimur, inter- 

cedente beata Deipara Virgine Maria, det nobis ia tuo 
servitio perseverantiam; ut qui fiii sumus adoptionis, 
filii resurrectionis esse mereamur, 

Prosint nobis, Domine, ad salutem corporis et ani- 
mae visibilia sacramenta, quae sumpsimus; et praesta 
horum virtute, ut illo invisibili cibo et potu mereamur 
perfrui, quo custos angelus noster utitur et nutritur. 

Praestent nobis, Domine, divina quibus commu- 
nicavimus mysteria, ut, qui filii sanctorum sumus, 
eorum precibus et imitatione, concessam ipsis, et pro- 
missam nobis haereditatem consequamur aeternam. 
Per Christum Dominum nostrum, Amen. 


EXERCITIUM POST MISSAM AUT COMMUNIONEM. 
Ex Antonio Molina Carthusiensi, in Instructione Sacerdotum. 


© Pater misericordiarum, et Deus totius consola- 
tionis, qui ex abundantia infinitae caritatis tuae dedisti 
nobis unigenitum Filium tuum, ut omnis qui credit in 
eum, non pereat, sed habeat vitam aeternam; utque ex 
immenso meritorum ejus thesauro nostra suppleatur 
inopia: en ego miser peccator, sed per misericordiam 
tuam vocatus in societatem Filii tui, nunc quoque 
particeps factus sum corporis et sanguinis ejus. Proin- 
deque illum jam in pectore meo complector, et tam- 
quam rem meam intime mihi conjunctam possideo. 

Alque ut talem, in unione caritatis, qua seipsum 
olim dedit pro nobis in ara crucis, et modo se dat et 
communicat in sacramento altaris, tibi eum offero una 
cum omnibus meritis atque virtutibus in aeternam 
laudem et gloriam tuam: ut in illo tibi perfecte com- 
placeat, et nos, qui tibi placere de actibus nostris non 
valemus, dilectissimi Filii tui meritis et patrocinio 
perfecte placeamus. 

Offero tibi, Pater sanctissime, omnem ejus cari- 
tatem, religionem, obedientiam, humilitatem, pauper- 
tatem, mansuetudinem, patientiam, cum aliis omnibus 
virtutibus quibus excelluit, ut totum quod mihi deficit, 
per illas suppleatur. 

Cumque ego debitas tibi gratias agere nequeam, 
pro beneficiis in me collatis, offero tibi omnes laudes 
quas ipse obtulit, cum visibilis inter homines versa- 
retur in terra, et quas tibi nunc offert in gloria. 

Cum vero satisfacere nequeam tibi pro debitis seu 
peccatis meis, offero tibi omnes labores ejus, jejunia, 
vigilias, fatigationes, orationes, quidquid denique fe- 
cit aut pertulit a primo instanti conceptionis, quousque 
spiritum emisit in cruce; omnes angustias, dolores, ac 
tormenta passionis, omnem sanguinem pro me effusum, 
omnia vulnera pro ine accepta, ac mortem pro me 
toleratam. 

Ecce hic est thesaurus, Pater clementissime, in 
quo totam spem reposui;.hae sunt divitiae, quas offero 
in satisfactionem debitorum meorum. 

Aspice, pie Pater, in faciem Christi tui; et cum sit 
hic. Filius tuus dilectus, in quo tibi bene semper com- 
placuit, qui mihi nunc intime conjunctus est, supplex 
rogo, ut me quoque aspicias oculis. misericordiae tuae. 
Sub ejus protectione ac tutela, sub umbra meritorum 
ipsius, ċompareo coram te; ut illum praecipue intuens, 
me quoque clementer ac benigne respicias tamquam 
mancipium ejus ac servum perpetuum. 

Ne permittas, obsecro, ut pereat illa anima quae 
toties in se recepit Filium tuum, qui a te missus venit 
in mundum quaerere et salvum facere quod perierat. 
Hoc praesta mihi per infinitam misericordiam tuam. 
BD DEVOTAE ASPIRATIONES AD CHRISTUM. 

I. Mirantur, bone Jesu, creaturae omnes, te in 
purissimum Mariae, Matris tuae, uterum descendisse, 
cum tamen integerrima illa, et omni virtute ac gratia 
referüissima fuerit: an non mirari magis debeo, quod 
volueris ad me divertere, a me recipi, a me teneri, 
paupere, nudo, miserabili? 

Tune, Domine, sanctus sanctorum, in me manere 
dignatus es, qui sum sordes peccatorum? Itane voluisti 
honorare me, qui tamdiu fui immundum vas, ut fle- 

rem templum tuum, tabernaculum tuum, et quasi 
theca sacrarum reliquiarum corporis et sanguinis tui, 
quae longe omnes sanctorum reliquias excedunt? Bene- 
dicant te omnes angeli tui, pro tanta in me dignatione. 
Effice ergo ut jam sciam, et sciam semper eas meum 
possidere, non in passione desiderii, sicut gentes 
quae ignorant Deum, sed in sanctificatione et 
honore. 

Da mihi, dulcissime Jesu, praesentiae tuae effectus 
persentire. Memini benedictionum quibus cumulasti eos 
qui te aliquando in domum suam exceperunt. Maria, 
mater tua, ubi te in suum recepit uterum, omnibus 
gratiae donis repleta est. Zachaeo publicano, cujus 
usus es hospitio, salus a Deo facta est. Simul atque, 
obita pro nobis morte, in limbum descendisti, illum in 
paradisum quemdam commutàsti. Domum Obededo:n 
et omnía ejus, propter arcam testamenti, large bene- 
dixisti. Benedic quoque domum cordis mei in quam 
ingressus es, eam, quaeso, in paradisum converte, et 
tuo sancto imple Spiritu. 

Memini, piissime Jesu, sacris de te litteris esse 
mandatum, quod omnis turba quaerebat te tangere, 
quia eir(us de te exibat, et sanabat omnes. | Ecce 
ego te jam non tetigi tantum, sed in me quoque re- 
cepi; exeat, quaeso, a te virtus illa divina, quae sanet 
animam meam, curet omnem ejus languorem, et novas 
ei addat vires ad serviendum tibi omnibus diebus in 
sanctitate et justitia. 

II. Statim ac anima tua, o bone Jesu, egressa est 
e tuo pretioso corpore, voluisti illud, myrrha et aroma- 
tibus conditum, sindone purissima involutum, inferri 
in sepulchrum novum, petra bene munitum, et jam toto 
orbe gloriosum. Ecce modo (quod tui muneris est) 
corpus idem tuum, a morte suscitatum, animaque 
beatissima informatum, mihi porrigis, ut in me tam- 
quam in sepulchro recondam. Fac, o Domine! per haec 
mysteria, tanta caritatis tuae munera, ut sacratissi- 
mum illud corpus aromatibus et bono virtutum odore 

condiam, et sindone purae conscientiae involutum, in 
cor novum mundumque reponam. Utinam tu in me, 
et ego in te jugiter maneam et requiescam! Amen. 


GRATIARUM ACTIO AD EUMDEM. 


Quid retribuam tibi, Dòmine Jesu, pro omnibus 
quae retribuisti mihi, praesertim hodie? Sollicitus mei, 
dedisti mihi corpus tuum in cibum et sanguinem tuum 
in potum, et utrumque in pignus futurae gloriae. Quís 
audivit umquam (ale? Quis vidit huic simile? Utinam 
aperiantur labia mea, ei repleatur os meum laude, ut 
cantem gloriam tuam, tota die magnitudinem tuam, 
et enarrem universa mirabilia tua. 

Magnificet anima mea Dominum, tot tantisque af- 
fecta beneficiis, et exultet spiritus meus in Deo salu- 
tari meo; quia respexit humilitatem servi sui, et fecit 
mihi magna qui potens est, et esurientem implevit 
bonis. Laudate Dominum omnes gentes, laudate eum 
omnes populi; quoniam confirmata est super me mise- 
ricordia ejus. Laudate eum omnes angeli ejus: laudate 
eum omnes virtutes ejus, reges terrae et omnes populi, 
principes et omnes judices terrae; juvenes et virgines, 
senes cum junioribus. 

Sed et lingua mea, o pie Jesu! meditabitur justi- 
tiam tuam, tota die laudem tuam. Omnia ossa mea 
dicent: Domine, quis similis tibi? Potens es, Domine, 
et veritas tua in circuitu tuo; magnificus in donis tuis, 
et sanctus in omnibus operibus tuis. Jucundum sit tibi 
eloquium meum; ego vero delectabor in te, et in man- 
datis tuis exercebor. Tene manum dexteram meam, 
et in voluntate tua deduc me, ut aliquando cum gloria 
suscipias me. Amen. 


ORATIO CLEMENTIS PAPAE XI. 


Quomodo hac me gratia dignatus es, Domine, ut 
corporis et sanguinis tui sacramento satiares; ita me 
quoque hujus operationibus atque virtutibus cunctis 
impleas, quaeso. 

Credo, Domine; sed credam firmius. Spero, Domine: 
sed sperem securius. Amo, Domine; sed amem arden- 
tius. Doleo, Domine; sed doleam vehementius. 

Adoro te ut primum principium, desidero ut finem 
ultimum, laudo ut benefactorem perpetuum, invoco 
ut defensorem propitium. . 

Tua me sapientia dirige, justitia contine, clementia 
solare, potentia protege. 

. Ofero tibi, Deus, cogitanda, ut sint ad te; dicenda, 
ut sint de ie; facienda, ut sint secundum te; ferenda, 
ut sint propter te. 

Volo quod vis; volo, quia vis; volo, quomodo vis; 
volo, quamdiu vis. 

Oro, Domine, intellectum illumines, voluntatem 
inflammes, corpus emundes, animam sanctifices. 

A superbia non inficiar; adulatione non afliciar; 
a mundo non decipiar; a Satana non circumveniar. 

Gratiam praesta memoriam purgandi, linguam fre- 
nandi, oculos cohibendi, sensus coercendi. 

Defleam. praeteritas iniquitates; repellam futuras 
tentationes; corrigam vitiosas propensiones; excolam 
idoneas virtutes. 

Tribue mihi, bone Deus, amorem tui, odium mei, 
zelum proximi, contemptum saeculi. 

Studeam superioribus obedire, inferioribus subve- 
nire, amicis coħsulere, nemini invidere. : 

Meminerim, 0 Jesu! mandati tui et exempli, ini- 
micos diligendo , injurias sufferendo, persequentibus 
benefaciendo, pro calumniatoribus orando. 

Vincam voluptatem austeritate, avaritiam largitate, 
iracundiam lenitate, tepiditatem pietate. 

Redde me prudentem in consiliis, constantem in 
periculis, patientem in adversis, humilem in prosperis. 

Fac, Domine, .ut sim in oratione attentus, in epulis 
sobrius, in munere sedulus, in proposito firmus. 

Curem habere sanctitatem interiorem; modestiam 
exteriorem, conversationem exemplarem, vitam re- 
gularem. 

Naturae invigilem domandae, gratiae fovendae, legi 
servandae, saluti promerendae. 

Sanctimoniam assequar sincera peccatorum confes- 
sione, fervida corporis Christi communione, continua 
mentis recollectione, pura cordis intentione. 

Discam a te, Deus, quam tenue quod terrenum, 
quam grande quod divinum, quam breve quod tem- 
poraneum, quam durabile quod aeternum. 

Da, mortem praeveniam, judicium pertimeam, infer- 
num effugiam, paradisum obtineam. Per Christum 
Dominum nostrum. Amen. 


DEPRECATIO PRO ALIORUM NECESSITATIBUS. 
Ex Constitut. Apost. lib. VIII. cap. 15. 


Domine Deus omnipotens, Pater Christi tui bene- 
dicti Filii, exauditor eorum qui recte invocant te, co- 
gnitor precum etiam eorum qui tacent; gratias agi- 
mus tibi quod nos dignos censuisti qui participaremus 
sancta tua mysteria, quae praebuisti nobis ad plenam 
eorum quae bene cognovimus persuasionem, ad cu- 
stodiam pietatis, ad remissionem delictorum; quoniam 
nomen Christi tui invocatum est super nos. Qui segre- 
gasti nos ab impiorum communione, aduna cum iis 
qui tibi sunt consecrati; confirma nos in veritate per 
sancti Spiritus adventum; quae ignoramus, revela, quae 
deficiunt, supple, quae novimus, corrobora. Sacerdotes 
inculpatos conserva in cultu tuo, reges tuere in pace, 


` magistratus in justitia, aérem in temperie, fruges in 


ubertate, mundum in omnipotente providentia. Gentes 
bellicosas seda; errantes converte ; populum tuum 
sanctifica ; virgines conserva; conjuges custodi in fide; 
castos robora; nuper initiatos firma; catechumenos 
erudi, ac dignos initiatione redde; nosque omnes con- 
grega in regnum coelorum, in Christo Jesu Domino 
nostro; cum quo tibi gloria, honor ac: veneratio, et 
sancto " Spiritui, in saecula. Amen. 

ORATIO åD B. VIRGINEM MARIAM. 


Commendo me tibi, serenissima vereque inclyta 
virgo Maria, coeli terraeque regina, quae in tuis sa- 
cratissimis visceribus eumdem Dominum et omnium 
Creatorem quem modo suscepi, de Spiritu sancto con- 
ceptum, digne portasti; precor te Matrem Dei. san- 
ctissimam, ut pro ime apud eumdem Filium tuum inter- 
cedas, et quidquid quacumque ratione, in summi 
hujus sacramenti celebratione deliqui, hujus negli- 
gentiae et indignitatis meae veniam mihi impetres. 
Tu semper casta, pura, innocens, post conceptum 
Filium eliam castior, purior, sanctior, Deoque gratior 
evasisti: utinam et ego tam divini sacramenti perce- 
ptione ita sanctiflcer, ut deinceps cor et corpus meum 
ab omni lethalis peccati macula tuear impollutum! 
Tu, concepto Filio tuo de Spiritu sancto, magnificas 
laudes decantasti, et in Deo salutari tuo mirabiliter 
exultasti; fac meritis et precibus tuis, Virgo Mater, 
ut cum hac sacra Communione novum et ardentem 
spiritum conjungam, ac semper in gratiarum actione 
pie verser; tantoque Redemptori et hospiti me num- 
quam ingratum exhibeam, sed fidelem in omnibus 
servum ac ministrum. Amen. 


ORATIO ECCLESIAE AD OMNES SANCTOS. 


Ant. Sancti Dei omnes intercedere dignemini pro 
nostra omniumque salute. 

V. Laetamini in Domino et exultate justi. 

B. Et gloriamini omnes recti corde. 


Oremus. 


Protege, Domine, populum tuum, et Apostolorum 
tuorum Petri et Pauli, et aliorum Apostolorum patro- 
cinio confidentem, perpetua defensione conserva. 

.. Omnes sancti tui, quaesumus. Domine, nos ubique 
adjuvent; ut, dum eorum merita recolimus, patro- 
cinia senüamus: et pacem tuam nostris concede tem- 
poribus, et ab Ecclesia tua cunctam repelle nequitiam. 

Iter, actus et voluntates nostras, et omnium famulo- 
rum tuorum, in salutis tuae prosperitate dispone, 
benefactoribus nostris sempiterna bena retribue, et 
omnibus fidelibus defunctis requiem aeternam con- 
cede. Per Christum Dominum nostrum. Amen. 


FERIA II. 
HYMNUS 58. AMBROSII ET AUGUSTINI. 


Te Deum laudamus: te Dominum confitemur etc. 
ut supra pag. 129. 

Ant. Suscepimus, Deus, misericordiam tuam in 
medio templi tui: secundum nomen tuum, Deus, ita 
et laus tua in fines terrae. | 


PRECES. 


Kyrie eleison. Christe eleison. Kyrie eleison. 
Pater noster etc. 

Et ne nos inducas etc. B. Sed libera nos etc. 
. Domine, Deus virtutum. B. Quis similis tibi? 
Cibasti nos ex adipe frumenti. 

. Et de petra, melle saturasti nos. 

Confiteantur tibi populi, Deus. 

. Confiteantur tibi populi omnes. 

v. Domine, exaudi orationem meam. 

R. Et clamor meus ad te veniat. 


xmxmxxx 


Oremus. 


Deus, qui nolis verum de coelo panem dedisti, ut 
qui ex eo manducaverit, non moriatur; praesta, quae- 
sumus, sic nos illum digne sumere, ut resurrectionis 
ad vitam consortes esse mereamur. 

Concede, quaesumus Domine, ut panis vitae quem, 
te donante, sumpsimus, adversus mortiferum peccati 
venenum corda nostra muniat, et nobis jugiter con- 
ferat vitae spiritualis incrementum. 

Domine Jesu, lux indeficiens, qui de coelo descen- 
disti, ut mundum ab ignorantiae tenebris liberares; 
da nobis. per haec mysteria, illuminatos oculos cordis, 
ut et viam vitae cognoscere, et in ea sine offensione 
incedere valeamus. 

Quos Filii tui corpore et sanguine satiasti, Domine, 
intemeratae Matris ejus intercessione ab omni macula 
custodi, ut tanti fructum mysterii percipere mereamur. 

Panis angelorum, Domine, det nobis angelicam 
puritatem et fortitudinem, ut, debellato daemone, tibi 
sine macula ab ipsis praesentari, et cum ipsis de te in 
aeternum satiari mereamur. 

Cordibus nostris gratiam tuam, Domine, benignus 
infunde; et, intercedentibus sanctis protectoribus no- 
stris, contra diabolicos tuere semper incursus. 

Animabus, quaesumus Domine, famulorum famu- 
larunque tuarum oratio proficiat supplicantium, ut 
eas et a peccatis omnibus exuas, et tuae redemptionis 
facias esse participes. Per Christum Dominum no- 
strum. Amen. 


OBLATIO POST MISSAM FACIENDA AETERNO PATRI. 


1. dd ipsius honorem et gloriam. 


Sanctissime Pater, en ego indignissima creatura 
tua suscepi dilectissimum Filium tuum, eumque tam- 
quam rem meam, mihique conjunctam in pectore meo 
adhuc contineo; illum ergo in modum justi Simeonis 
in ulnas meas suscipiens, tali affectu et intentione, 
quali semetipsum tibi obtulit jacens in praesepio, et 
pendens in cruce, offero majestati tuae ad supremain 
laudem et gloriam tuam, in recognitionem tui su- 
premi dominii, in gratiarum actionem omnium bene- 
ficiorum ulli umquam creaturae concessorum, et in 
plenam abolitionem omnis injuriae ab ullo umquam tibi 
irrogatae. 

2. In memoriam et cultum Christi, B. Mariae Vir- 
ginis et omnium sanctorum. 


Ofero illum quoque ad supremam laudem et glo- 
riam ejusdem Domini nostri Jesu Christi, in cultum 
et memoriam Ss. incarnationis, nativitatis, passionis, 
resurrectionis et ascensionis, omniumque mysteriorum 
vitae et mortis ejus; item in cultum et augmentum 
gaudii, gloriae et beatitudinis sanctissimae et immacu- 
latae Virginis Matris ejus, omniumque angelorum et 
sanctorum, maxime illorum quorum hodie niemoriam 
agimus, et dilectorum patronorum meorum. 


9. Pro ipso Celebrante. 


Et quia, o Domine! suscipiendo Filium tuum factus 
sum particeps omnium ipsius meritorum, his innixus 
audeo te rogare pro sanctissima gratia tua, qua perfi- 
cere possim sanctissimam ejus voluntatem; ad hoc 
enim ipse me tanti sacramenti consortem fecit, ut 
deinceps tibi vivam, mihi moriar, ut sim humilis, pa- 
tiens, caritate repletus, castus et perfectus. Da ergo 
mihi, sanctissime Pater, ut adimpleam hanc Ss. Filii 
tui voluntatem; exorna me his sanctis virtutibus, fide, 
spe. caritate, patientia, castitate etc., omnibusque 
gratiis quas scis mihi esse. necessarias: largire puris- 
simam  illuminationem intellectus ad cognoscendum 
beneplacitum tuum, et faciendam voluntatem tuam; 
ut in omnibus et per omnia tibi placeam, tibi fideliter 
serviam, teque sincere et constanter amem et diligam. 


4. Pro tota Ecclesia. 


Sanctifica, o piissime Pater! Ecclesiam . tuam; 
„aufer ab ea omnia scandala et schismata, ut fiat unum 
ovile et unus pastor; effunde misericordiam tuam in 
gentes quae te non noverunt, et illumina corda illarum 
ut te cognoscant et ament; dissipa consilia impiorum, 
ne regno tuo officiant et propagationi gloriae tuae; da 
summo Pontifici, praelatis, ordinibus ecclesiasticis ac 

regularibus, divinum tuum amorem, ut suo officio 
rite fungantur; regibus, principibus, cunctisque ma- 
gistratibus sapientiam, qua justitiam fideliter admi- 
nistrent, pacemque sequantur, ac populo tuo tuam 
benedictionem; tribue agonizantibus veram contritio- 
nem tuumque amorem, peccatoribus veniam ac veram 
emendationem, inimicis meis tuam caritatem et dul- 
cedinem, amicis, benefactoribus et consanguineis tuam 
dilectionem; nosque et omnia nostra dirige, ut cultus 
tuus semper et ubique vigeat et perseveret; animabus 
in purgatorio detentis, illis maxime quae suffragiis 
nostris indigent, vel quibus sum obligatus, requiem 
sempiternam concede ac beatam tui fruitionem. 


GRATIARUM ACTIO. 


Quis sum ego, bonitas infinita, ut me sacris alta- 
ribus adstare volueris, tibique offerre de donis tuis 
sanctum sacrificium, hostiam immaculatam? Unde in- 
veni hanc gratiam in oculis tuis, ut ostenderes in 
me divitias misericordiae tuae? Venite et audite, omnes 
angeli et sancti Dei, et narrabo vobis quanta fecit Do- 
minus animae meae. Nam cum essem abjectus in domo 
mea, de pulvere erexit me, et constituit me cum prin- 
cipibus populi sui, ut comederem panem et biberem 
vinum in mensa sua omnibus diebus vitae meae. Quas 
ego tibi gratias agam, clementissime Jesu, Salvator 
mundi, aut quid retribuam tibi pro omnibus quae 
retribuisti mihi? Vere enim de te, sponso Ecclesiae, 
illud Canticorum intelligitur: SZ dederit homo omnem 
substantiam domus suae pro dilectione, quasi nihil 
despécíat eam. Tu omnia quae habes, mihi largitus 
es, corpus, sanguinem, animam et divinitatem tuam; 
etsi ego tribuam tibi omnem substantiam domus meae, 
corpus, animam et libertatem, cum omnibus quae 
nunc habeo, vel habere possum, hoc quasi nihilum 
reputabitur in comparatione immensi et inaestimabilis 
doni tui. Tantum tibi debeo quantum ipse vales, qui 
infinitus es; quare debitum meum omnem facultatem 

meam excedit. Audeo tamen rogare te, ne despicias 
munusculum quod tibi offero in simplicitate cordis 
hei, dicens cum sponsa: Dilectus meus mihi, ei ego 
illi. Nam sicut tu totum te mihi tradidisti in nutri- 
mentum animae meae, ita ego me totum servituti tuae 
consecro; et -quidquid habeo, quidquid sum, quidquid 
possum, tibi penitus trado, ut me totum tibi vindices; 
nec quidquam mei superesse mihi patjaris. Amen. 


PIAE ASPIRATIONES. 


Inveni quem diligit anima mea; tenui eum, nec 
dimittam. Te, mi Jesu, amplector. Te, amor et gaudium 
meum, obtineo. Te cordis mei thesaurum comprehendo, 
in quo omnia possideo. De omnibus necessitatibus meis 
erue me, Domine; fac ut tam plene tibi sim, quam tu 
mihi. Tu es creatór et plasmator meus; cor mundum 
crea in me, et spiritum rectum innova in visceribus 
meis. Tu es rex et Dominus meus; posside me, et 
nemo praeter te. Tu es doctor et magister meus; bo- 
nitatem et disciplinam et scientiam doce me. Tu es 
advocatus meus apud Deum Patrem; fac avertat iram 
suam a me. Tu es qui venturus es judicare vivos et mor- 
tuos; ne intres in judicium cum servo tuo. Tu es dile- 
etus meus sponsus; desponsa me tibi in misericordia et 
miserationibus. Tu dux et defensor meus; pone me 
juxta te, et cujusvis manus pugnet contra me. Tu vi- 
ctima pro me factus es; in Domino sperans non infir- 
mabor. Tu salvator et redemptor meus es; consumma 
opus tuum, et labor tuus non sit cassus. Tu es pars 
haereditatis meae, et portio mea' in terra viventium; 
haereditatem meam restitue mihi. Tu es gloria mea, 
corona et merces nostra magna nimis; admitte me in 
bona Domini quae praeparasti diligentibus te. O Jesu! 
o piissime Jesu! o Jesu, Fili Mariae Virginis! infunde 
in me gratiam, sapientiam, caritatem, castitatem, hu- 
militatem, ut possim te perfecte diligere, te laudare, 
te perfrui, tibi servire, ét in te gloriari, nunc et in 
perpetuum. Amen. 


380 GRATIARUM ACTIONIS EXERCITIA 


ALII PII AFFECTUS. 


Quam pulcher es, dilecte mi, dilecte votorum meo- 
rum, Christe Jesu! Quam pulcher es! quam bonus et 
amabilis! © unicae deliciae meae! o vita mea! o gau- 
dium meum! o suavitas summa! o Deus meus et 
ómnia! ad te suspiro, clamo, anhelo. Complector et 
amo te totis praecordiorum affectibus, quia tu es Deus, 
ipsissima bonitas, amor aeternus, sapientia inexliausta, 
potentia infinita, perfectio absoluta. Ecquid tandem 
me poterit separare a caritate tua? An voluptas bre- 
vis, opes caducae, honores falsi, nugae nugarum? Nec 
illae nec istae facient, o bone Jesu! mihi enim adhae- 
rere Deo bonum est, ponere in Domino Deo spem 
meam. Adjuva me, pie Jesu, in sancto proposito meo, 
et promissionum mearum ne me sinas umquám oblivisci. 
Sit mihi sacratissimum sacramentum tuum contra 
omnium peccatorum meorum vulnera efficacissimum 
medicamentum, ac omnis gratiae et virtutis complemen- 
tum; sit contra omnia mala et pericula validissimum 
tutamentum, aeternaeque beatitudinis solidissimum ful- 
cimentum. Amen. 


ORATIO AD B. VIRGINEM MARIAM. 


© Maria, virgo et mater sanctissima! ecce suscepi 
dileclissimum Filium tuum quem immaculato utero 
tuo concepisti, genuisti, lactasti, atque sanctissimis 
amplexibus strinxisti.: Ecce cujus aspectu laetabaris, 
omnibus deliciis replebaris, illum ipsum tibi*humiliter 
et amanter repraesento amandum, sanctissimae Trini- 
tati in. supremum latriae cultum, pro tui ipsius ho- 
nore et gloria, et pro meis totiusque mundi necessi- 
tatibus offerendum. Tu maternam vim apud Deum 
obtines, et fleri non potest ut non exaudiaris. Sit igi- 
tur pietatis tuae, ipsam qua apud eum vales, gratiam 
notàm facere mundo; sanctis tuis precibus obtinendo 
reis veniam, medelam aegris, "pusillis corde robur, 
afflictis consolationem, periclitantibus adjutorium et 
liberationem. Amen. 

ORATIO AD OMNES SANCTOS. 


© sancti, sanctaeque Dei omnes, et beati spiritus 
angelici, quos Deus melliffuo vultu suo semper laeti- 
ficat! orare pro me non dedignemini. Saluto et veneror 
vos, Sincerasque Domino gratias ago, qui vos elegit et 
in suis benedictionibus praevenit. Eja. impetrate mihi 
veniam, impetrate gratiam et perfectam cum Deo 
unionem. Amen. 


ORATIO AD EOSDEM, 
qua postulatur perseverantia. 


Intercedente beata Maria semper virgine, quae 
somno sanctorum obdormuit, cum omnibus sanctis 
qui in Domino mortui sunt, Domine Jesu, per san- 
ctissimam mortem tuam mihi indigno concedere digne- 
ris perseverantem in tua voluntate famnlatum; ut 
secundum cor tuum esse, juxta beneplacitum tuum 
vivere, et in tua caritate ac dulci osculo mihi mori, 
ac tandem ad te detur pervenire. Amen. 

Divinum auxilium, matris Dei praesidium, . angelo- 
rum subsidium, sanctorum sanctarumque suffragium 
maneant semper nobiscum. Amen. 


FERIA IIT. 


Psalmus 102. 


Benedic, anima mea, Domino: et omnia quae intra 
me sunt, nomini sancto ejus. 

Benedic, anima mea, Domino: et noli oblivisci 
omnes retributiones ejus. 

Qui propitiatur omnibus iniquitatibus tuis: qui sa- 
nat omnes infirmitates tuas. 

Qui redimit de interitu vitam tuam: qui coronat 
te in misericordia et miserationibus. | 

Qui repiet in bonis desiderium tuum: renovabitur 
ut aquilae juventus tua. 

Faciens misericordias Dominus: et judicium omni- 
bus injuriam patientibus. 

Notas fecit vias suas. Moysi: filiis Israel volun- 
tates suas. 

Miserator et misericors Dominus: longanimis et 
multum misertcors. 

Non in perpetuum irascetur: nèque in aeternum 
comminabitur. 

. Non secundum peccata nostra fecit nobis: neque 
secundum iniquitates nostras retribuit nobis. 

Quoniam secundum altitudinem coeli a terra: cor- 
roboravit misericordiam suam super timentes se. 

Quantum distat ortus ab occidente:: longe fecit a 
nobis iniquitates nostras. 

Quomodo miseretur pater filiorum, misertus est Do- 
minus timentibus se: quoniam ipse cognovit. figmen- 
tum nostrum. 

Recordatus est quoniam pulvis sumus: homo, sicut 
foenum dies ejus, tamquam flos agri sic efflorebit. 

Quoniam spiritus pertransibit in illo, et non sub- 
sistet: et non cognoscet. amplius locum suum. 

Misericordia autem Domini ab aeterno: et usque 
in aeternum süper timentes eum. 

Et justitia illius in filios filiorum: his qui servant 
testamentum ejus. 

Et memores sunt mandatorum ipsius: ad facien- 
dum ea. 

Dominus in coelo paravit sedem suam: et regnum 
ipsius omnibus dominabitur. 

Benedicite Domino, omnes angeli ejus: potentes 
virtute, facientes verbum illius, ad audiendam vocem 
sermonum ejus. 

Benedicite Domino, omnes virtutes ejus: ministri 
ejus, qui facitis voluntatem ejus. 

Benedicite Domino, omnia opera ejus: in omni loco 
dominationis ejus, benedic, anima mea, Domino. 

Gloria Patri etc. 

Ant. Angeli, Archangeli, Throni, Dominationes, 

Principatus, Potestates, Virtutes coelorum, Cherubim 
quoque ac Seraphim, omnes sancti et sanctae Dei, 
Dominum pro me benedicite in aeternum. 


PRECES. 


Kyrie eleison. Christe eleison. Kyrie eleison. 

Pater noster etc. 

W. Et ne nos inducas etc. R. Sed libera nos a malo. 

WV. Benedic, anima mea, Domino. 

R. Et noli oblivisci omnes retributiones ejus. 

W. Benedic, anima mea, Domino. 

R. Qui propitiatur omnibus iniquitatibus tuis, et 
replet in bonis desiderium tuum. 

W, Benedicite Domino, omnes angeli ejus. 

R. Ministri ejus, qui facitis voluntatem ejus. 

X. Domine, exaudi orationem meam. 

RB. Et clamor meus ad te veniat. 


Oremus. 


Praestent hoc nobis, Domine, sumpta mysteria, ut 
misericordias tuas et hic et in aeternum cantare me- 
reamur. 

Omnipotens et misericors Deus, qui nos sacramen- 
torum tuorum participes efficis et ministros; praesta, 
quaesumus, ut per haec quae fideliter sumpsimus, et 
purgemur a vitiis et a periculis omnibus eruamur. 

Fiant in nobis, quaesumus Domine, sacramenta 
quae sumpsimus, fons aquae salientis in vitam aeter- 
nam; et cibus noster sit facere voluntatem tuam, 
quia Deus noster es tu. 

Deus, qui beatam Virginem Mariam, ut digna 
Unigeniti tui Mater efficeretur, immaculatam reddidisti, 
praesta nobis per sacramenta quae sumpsimus, dignum 
eidem in- cordibus nostris habitaculum praeparare, 
quem misisti Jesum Christum. 

Concede nobis, misericors Deus, ut pane angelo- 
rum quo pascimur in via, jugiter cum ipsis satiari 
mereamur in gloria. 

Intercedentibus sanctis tuis quos patronos reco- 
limus, misericordiam tuam, Deus, multiplica super 
nos, quos corpore et sanguine Christi reficere digna- 
tus es. Per Christum Dominum nostrum. Amen. 


DEVOTAE ASPIRATIONES AD CHRISTUM. 


Ecce, Domine, jam habeo te qui habes omnia. Pos- 
sideo te qui potes et possides omnia. Ergo. o Deus 
meus et omnia! abstrahe cor meum a caeteris omni- 
bus extra te, in quibus nihil nisi vanitas et afflictio 
spiritus; in te uno fixum sit cor meum, in te sit re- 
quies mea, ubi est thesaurus meus, summa veritas, 
et vera felicitas, et felix aeternitas. 

Sentiat, o Jesu! mens mea dulcedinem praesentiae 
tuae: gustet quam suavis sis, Domine, ut inescata 
amore tui, nihil quaerat, extra te unde gaudeat; quia 
tu es gaudium cordis mei, et pars mea, Deus, in 
aeternum. i 

Tu es medicus animae meae, qui languores nostros 
tuo livore sanasti. Ego vero sum infirmus ille, ad 
quem sanandum de coelo venisti; itaque sana animam 
meam, quia peccavit tibi. 

Tu es pastor meus, qui posuisti animam tuam pro 
ovibus tuis. Ecce ego ovis illa quae perierat, et tamen 
dignaris me pascere corpore et sanguine tuo: suscipe 
me nunc in humeros tuos. Quid negabis mihi, qui 
teipsum dedisti? Rege me, et nihil mihi deerit, in 
loco pascuae, ubi me collocaśti, donec ad pascua vitae 
aeternae perducar. 

0 lux vera quae illuminas omnem hominem venien- 
tem in. hunc mundum! illumina oculos. meos, ne um- 
quam obdormiam in morte. 

0 ignis jugiter ardens et numquam deficiens! ecce 
me tepidum et frigidum: ure renes meos et cor meum, 
ut ardeant amore tui. Ignem enim venisti mittere in 
terram, et quid vis, nisi ut accendatur? : 

0 rex coeli et terrae, dives in misericordia! ecce 
ego egenus et pauper sum; tu nosti ubi magis egeam, 

tu solus me ditare et juvare potes. Deus, adjuva me, et 
ex thesauris bonitatis tuae succurre inopi animae meae. 

0 Domine meus et Deus meus! ecce servus tuus sum 
ego; da mihi intellectum, et excita affectum, ut sciam 
et faciam voluntatem tuam. 

Tu es agnus Dei, agnus sine macula, qui tollis 
peceata mundi; tolle de me quod mihi nocet, et 
tibi displicet; et da quod nosti tibi placere et mihi 
prodesse. 

Tu es amor meus et omne gaudium. Tu es Deus 
meus et omnia. Tu es pars haereditatis meae et calicis 
mei. Tu es qui restitues haereditatem meam mihi. 

O Deus meus et omnia! absorbeat, quaeso, mentem 
meam vis ignita et melliflua amoris tui, ut amore tui 
mundo moriar, qui amore mei dignatus es in cruce 
mori, 0 Deus meus et omnia! Amen. 


ORATIO 8. BONAVENTURAE. 


Domine Deus meus, quomodo ausus sum te alloqui 
vilissima creatura? Nam fetidus sum peccator, vermis 
nequissimus et vanissimus homo. Tu autem Deus deo- 
rum,: Dominus dominantium, omne bonum, honestum 
et pulchrum. Tu rogas me, et ego fugio; tu de me es 
sollicitus, et ego de te non curo; mihi semper servis, 
et ego te semper offendo; te mihi tribuis, et ego te con- 
temno. Sed ne reminiscaris, Domine, delicta mea, vel 
parentum meorum; sed pietatis tuae viscera, et dolo- 
rem tuorum vulnerum considera. Miserere mei, et dele 
iniquitatem. meam. 

Intret, obsecro, dolor tuus intima mea, et omnem 
amorem expellat alienum. Sim tecum crucifixus mundo, 
ut sic mortuus, vita mea sit tecum abscondita in Deo. 
O vita mea! vita felix quae abscondita est ipsi mundo, 
et sociata ipsi Christo, in Deo centro suo quietatur. 
Unum est mihi necessarium, et solum unum quaero. 
Abscedat ergo phantasmatum multitudo; unus est di- 
lectus meus, unus est amor meus, Jesus Christus, 
Deus meus, sponsus meus. Nihil ergo mihi sapiat, 

nihil me delectet, nihil me alliciat, nisi Jesus Christus; 
totus sit meus, totus sim suus, et fiat cor meum unum 
cum ipso, nihil me judicans scire, vel affectare, nisi 
Dominum Jesum Christum et hunc crucifixum. 


ALIA ORATIO EJUSDEM SANCTI DOCTORIS. 


Domine Jesu Christe, esto propitius peccatis meis 
per sumptionem corporis et sanguinis tui. Tu enim 
loquens dixisti: Qui manducat meam carnem, et 
bibit meum sanguinem, in me manet, et ego ín 
eo. Ideo te supplex deprecor, ut in me cor mundum 
crees, et spiritum rectum in visceribus meis innoves; 
ut spiritu principali me confirmare digneris, atque ab 
omnibus insidiis custodire, et vitiis emendare, ut coe- 
lestium gaudiorum merear esse particeps. Qui vivis et 
regnas Deus in saecula saeculorum. Amen. 


GRATIARUM ACTIO 
ex Missa sancti Basilii. 


Gratias agimus tibi, Domine Deus noster, propter 
participationem illibatorum, immortalium et coelestium 
tuorum sacramentorum, quae dedisti nobis propter 
beneficium et sanctificationem, et medelam animarum 
et corporum nostrorum. Ipse, Domine omnium, con- 
cede, ut flat nobis communio sancti corporis et san- 
guinis Christi tui, ad fidem inconfusam, ad caritatem 
non fictam, ad sapientiae copiam, ad medelam ani- 
mae et corporis, ad omnis rei adversae aversionem, 
ad mandatorum tuorum observantiam, et non rejicien- 
dam excusationem coram terribili tribunali Christi tui. 
Suscipe, Domine, salva, miserere et conserva. Quia tu 
es sanctificatio nostra, et gloriam tibi referimus, Patri, 
et Filio, et sancto Spiritui, nunc et semper, et in 
saecula saeculorum. Amen. 


ALTERA PRECATIO. 


Adoro te et gratias ago tibi, benignissime Domine 
Jesu Christe, qui me vilissimum peccatorem admittere 

dignatus es ad splendidum viviflcumque sacrae mensae 
convivium. Heu mibi, quia nimis indigne complevi 
hoc sanctum sacrificium! miserere mei, ignosce mihi. 
Ego quod egi, commendo divino cordi tuo emendan- 
dum et corrigendum. Suscipe, quaeso, haec sacro- 
sancta corporis tui mysteria quae tibi obtuli, ad glo- 
riam nominis tui sempiternam; ad honorem dulcis- 
simae Genitricis tuae virginis Mariae; ad honorem 
omnium sanctorum tuorum omniumque beatorum an- 
gelorum; ad salutem meam et omnium fidelium, tam 
vivorum quam defunctorum. Suscipe hoc praecellen- 
tissimum sacramentum in plenam emendationem, ex. 
piationem atque satisfactionem pro omnibus. peccatis 
ac negligentiis meis, et pro peccatis totius mundi. 

Per illud instaura omnes ruinas meas spirituales, 
et supple omnem inopiam meam. Per illud mortifica 
in me quidquid tibi displicet, et effice me hominem 
secundum cor tuum. Per illud conforma spiritum, ani- 
mam et corpus meum, spiritui, animae et corpori 
sacrae humanitatis tuae, meque totum luce divinitatis 
tuae illustra. Per illud largire, ut in te stabiliar, te 
perfecte et perseveranter diligam, intime tibi uniar, 
ac totus in te transmuter, ad laudem nominis tui quod 
invocatum ést super nos. 

Converte, Domine, miseros peccatores, revoca 
haereticos atque schismaticos; illumina infldeles te 
ignorantes; adesto omnibus qui in necessitate et tri- 
bulatione aliqua constituti sunt; adesto his qui se meis 
precibus commendarunt, aut commendatos esse cu^ 
piunt: adesto parentibus, propinquis et benefactoribus 
meis, vivis et defunctis. Miserere omnium pro quibus 
orare debeo, et tu rogari vis; da vivis veniam et gra- 
tiam; da fidelibus defunctis requiem lucemque sempi- 
ternam. Tibi laus, Christe Jesu, in saecula saeculorum. 
Amen; COMMENDATIO AD BEATAM VIRGINEM. 

Q Domina mea, sancta Maria! me in tuam bene- 
dictam fidem, ac singularem custodiam, et in sinum 

misericordiae tuae, hodie et quotidie et in hora exitus 
mei, animam meam et corpus meum tibi commendo: 
omnem spem et consolationem meam, omnes angustias 
et miserias meas, vitam et finem vitae" meae tibi com- 
mitto; ut per tuam sanctisimam intercessionem et 
per tua merita, omnia mea dirigantur et disponantur 
opera secundum tuam, tuique Filii voluntatem. Amen. 


ORATIO AD OMNES SANCTOS. 


Felices sancti, qui jam nostrae mortalitatis pelagus 
periransistis, securi de vestra immarcescibili gloria, 
solliciti estote de mea supplici miseria; date manus 
infirmo, coelestis patriae cives, et erigite jacentem, ut 
convalescens de infirmitate fortis efficiar in bello. Ad 
me respicite, gens illustrissima et haereditas summi 
Dei, adhuc peregrinantem in hoc exilio, et mittite de 
coelo opem et consolationem. Circumdate me gauden- 
tem et exultantem de vestra beatitudine, et gratiam 
impetrate virtutes vestras imitandi, ut vestris suffra- 
giis adjutus particeps fiam vestri gaudii et coronae. 
Amen. 


FERIA IV. 
Psalmus 144. 


Exaltabo te, Deus meus rex: et benedicam nomini 
tuo in saeculum, et in saeculum saeculi. 
* Per singulos dies benedicam tibi: et laudabo nomen 
tuum in saeculum, et in saeculum saeculi. 

Magnus Dominus et laudabilis nimis: et magnitu- 
dinis ejus non est finis. 

Generatio et generatio laudabit opera tua: et po- 
tentiam tuam pronuntiabunt. 

Magnificentiam gloriae sanctitatis tuae loquentur: 
et mirabilia tua narrabunt. 

. Et virtutem terribilium tuorum dicent: et magni- 

tudinem tuam narrabunt. 

Memoriam abundantiae suavitatis tuae eructabunt: 
et justitia tua exultabunt. 

Miserator et misericors Dominus: patiens et multum 
misericors. 

Suavis Dominus uniyersis: et miserationes ejus 
super omnia opera ejus. 

Confiteentur tibi, Domine,: omnia opera tua: et 
sancti tui benedicant tibi. 

Gloriam regni tui dicent: et potentiam tuam 1o- 
quentur. 

Ut notam faciant filiis hominum potentiam tuam: 
et gloriam magniflcentiae regni tui. 

Regnum tuum, regnum omnium saeculorum: et 
dominatio tua in omni generatione et generationem. 

Fidelis Dominus in omnibus verbis suis: et sanctus 
in omnibus operibus suis. 

Allevat Dominus omnes qui corruunt: et erigit omnes 
elisos. 

Oculi omnium in te sperant, Domine: et tu das 
escam illorum in tempore opportuno. 

Aperis tu manum tuam: et imples omne animal 
benedictione. 

Justus Dominus in omnibus viis suis: et sanctus 
in omnibus operibus suis. 

Prope est Dominus omnibus invocantibus eum: 
omnibus invocantibus eum in veritate. 

Voluntatem timentium se faciet: et deprecationem 
eorum exaudiet, et salvos faciet eos. 

Custodit Dominus omnes diligentes se: et omnes 
peccatores disperdet. 

Laudationem Domini loquetur os meum: et bene- 
dicat omnis caro nomini sancto ejus in saeculum, et in 
saeculum saeculi. 

Gloria Patri etc. 

Ant. Fiat, Domine, sacrificium nostrum in con- 
spectu tuo hodie, ut placeat tibi: quoniam non est 
confusio confidentibus in te, Deus noster. 

PRECES. . 


Kyrie eleison. Christe eleison. Kyrie eleison. 
Pater noster etc. 

Et ne nos inducas etc. B. Sed libera nos etc. 
Conflteantur Domino misericordiae ejus. 

Et mirabilia ejus filiis hominum. 

Quia satiavit animam inanem. 

Et animam esurientem satiavit bonis. 

Quis sapiens, et custodiet haec? 

Et intelliget misericordias Domini. 

Domine, exaudi orationem meam. 

"Et clamor meus ad te veniat. 


Oremus. 


Deus, cujus misericordiae non est numerus, et bo- 
nitatis infinitus est tbesaurus, piissimae majestati tuae 
pro collatis donis gratias agimus, tuam semper cle- 
mentiam exorantes, ut qui petentibus postulata con- 
cedis, eosdem non deserens ad praemia futura disponas. 

Da nobis, quaesumus, misericors Deus, ut sancta 
tua quibus incessanter explemur, sinceris tractemus 
one et fideli semper mente sumamus. 

ivini participatio sacramenti, quaesumus Domine, 
adaperiat cor nostrum in lege tua, et det nobis cor 
omnibus ut colamus te, et tuam faciamus voluntatem 
corde magno et animo volenti. 

Haec nos, Domine, communio purget a crimine, 
et intercedente beata Maria semper virgine, coelestis 
remedii faciat esse consortes. 

Refecti corpore et sanguine tuo, Domine Jesu 
Christe, te supplices exoramus, ut Genitricis tuae 
Sponsi meritis et precibus, te in corpore nostro por- 
tantes in aeternum glorificare mereamur. 

Deus, qui nobis panem angelorum in hoc sacra- 
mento manducare tribuis, concede propitius ut eorum 
puritatis in terris, et beatitudinis in coelis participes 
esse mereamur. 

Precibus sanctorum patronorum nostrorum adjuti, 


 PAPAPLDAA 


PRO FERIA QUARTA. 891 


quaesumus Domine, ut cum Christus quem sumpsimus, 
apparuerit, vita nostra, tunc et nos cum ipso appa- 
reamus in gloria. Per eumdem etc. 


ABRPIRATIONES AD CHRISTUM. 


© Jesu! dulcis hospes, prospere processeris ad 
hunc pauperculum et humilem servum.  Iniraveris 
fauste sub hoc angustissimum et vile tectum. Bene- 
dictus et superexaltatus qui venisti in cor meum, 
oriens ex alto. 

O rex pacifice! fuga ex animo et corde meo ca- 
tervas vanarum cogitationum, ut te solum, pacis 
auctorem, contemplari et diligere queat anima mea. 
Ecquid praeter te, o pax, tranquillitas et dulcedo cordis 
mei, quaerat et gustet anima mea? 

O fons amoris perpetui! quomodo potero tui obli- 
visci, qui mei dignatus es recordari, et teipsum mihi 
dare? Fecisti, ultra omnem spem, misericordiam cum 
servo tuo; et ultra omne meritum gratiam et amici- 
tiam exhibuisti. Quid retribuam tibi pro gratia ista? 

Utinam possem tibi servire cunctis diebus vitae 
meae! utinam vel uno die dignum servitium exhibere 
sufficerem! Vere tu es dignus omni servitio, omni 
honore et laude aeterna. Vere Dominus meus es, et 
ego pauper servus tuus, qui totis viribus teneor tibi 
servire, nec umquam in laudibus tuis debeo fastidire. 
Sic volo, sic desidero; et quidquid mihi deest, tu 
digneris supplere. 

Concede mihi, benignissime Jesu, gratiam tuam, 
ut mecum sit et mecum laboret, mecumque usque in 
finem perseveret. Da mihi semper desiderare et velle 
quod tibi magis acceptum est et clarius placet. Tua 
voluntas mea sit, et mea voluntas tuam semper sequatur, 
et optime ei concordet. Sit mihi unum velle et nolle 
tecum; nec aliud posse velle, aut nolle, nisi quod tu 
vis et non vis. 

Da mihi omnibus mori quae in mundo sunt, et 
propter te amare contemni et nesciri in hoc saeculo. 

Da mihi, super omnia desiderata, in te quiescere, et 
cor meum in te pacificare. Tu vera pax cordis, tu sola 
requies, extra te omnia sunt dura et inquieta. In hac 
pace, in idipsum, hoc est in te uno, summo et aeterno 
bono, dormiam et requiescam. Amen. 


ALIAE ASPIRATIONE8 AD EUMDEM. 


© Jesu! splendor aeternae gloriae, quid te ad me 
hominem peccatorem traxit, nisi amor? Quid a me 
petis et exoptas, nisi amorem? Igitur diligo te propter 
ie. Quid dignius, aequius et justius? Offero me totum 
tibi in rationabile et sempiternum obsequium. 

Numquid saeculi vanitatibus rursum aperirentur 
oculi mei, postquam te, salutare Dei, viderunt? Absit. 
Ad te, o pulchritudo antiqua! ad te erunt semper 
deinceps oculi mei; alioquin obscurentur et pereant. 

Numquid os meum, corpore tuo consecratum, tuo- 
que purpuratum sanguine. vaniloquia et scurrilia, falsa, 
detractoria et turpia adhuc loqueretur? Absit. Si enim 
locuturum sit, sermones tuos tantum loquetur; si quid 
esurierit et sitierit, te solum angelorum panem esuriet, 
te solum, vitae fontem, sitiet; et in eo non erit, nisi 
pax, nisi castitas, nisi pietas, nisi caritas. 

Numquid cor meum in quo propter nimiam cari- 
tatem tuam tibi sanctuarium parasti, ut jam te in hoc 
exilio possideam, aliud praeter te, aut nisi propter te 
amaret? Absit iterum, o Jesu! absit. Ex omnibus 
caris eris solus dilectus specialis, diligentur omnia 
propter te, et tu propter teipsum; quia tu, Domine, 
Deus meus, super omnia bonus eg. Indica mihi quid 
me velis facere, ut placeam tibi omnibus diebus vitae 
meae, Da quod jubes, et jube quod vis. 

Hic audi quid loquatur in te Dominus, qui 
hunc N. tibi aperiet defectum, et suaviter expro- 
hrabit, mediaque ad ejus exterménationem suggeret, 
postulabitque pariter a te tale sacrificium, vel talem 
mortificationem per diem exercendam. An quid- 
píam ei denegare poteris quí se tibi totum tradidit? 

Consultissimum erit renovare hic idemtidem casti- 
tatis votum, aliasque Deo factas promissiones. 
Deinde dices: 

Adjuva me, Domine Deus, in bono proposito et 
sancto servitio tuo, et da mihi nunc hodie perfecte 
incipere, quia nihil est quod hactenus feci. Eleva 
mentem pressam mole peccatorum, et ad coelestia to- 
tum desiderium meum suspende; ut gustiata suavitate 
supernae felicitatis pigeat de terrenis cogitare. Junge 
me tibi inseparabili dilectionis vinculo, quoniam tu 
solus sufficis amanti, et absque te frivola sunt universa’. 


ORATIO AD CHRISTUM. 
Ex Missali Lugdunensi. 


© clementissime et piissime Domine Jesu Christe! 
qui transiturus de hoc mundo ad Patrem, postquam 
coenatum esi, corpus et sanguinem tuum discipulis, ob 
tui memoriam, tribuisti, et nobis sumendum dereli- 
quisti: cuique placuit ut, tuo refecti corpore et potati 
sanguine, essemus os de ossibus tuis, et caro de carne 
tua; peto et obsecro per virtutem ejusdem ineffabilis 
sacramenti, ut tanti particeps factus mysterii, redem- 
ptione non frauder, sed ut per ipsius participationem 
merear veniam peccatorum, et gratiam proficiendi in 
fide, spe et caritate, ut ad gaudia sempiterna pertin- 
gam. Qui vivis et regnas etc. 


ALIA ORATIO AD EUMDEM. 


Domine Jesu Christe, in mysterio sanctissimo ado- 
rande, qui in hac miseriarum valle dignaris nobiscum 
misericorditer conversari, divina praesentia tua moestos 
consolari, ac debiles magnifice confortare, quique sacra- 
tissimo corpore tuo, tamquam excellentissimo manna, 
pauperes servos et humiles enutriens, te nobis tiradis 
in edulium, sicut moriendo te nobis tradidisti in pre- 
tium: fac, dilectissime Salvator, ut cor meum sit in 


1) De Imit. Chr. passim; 

te, ubi est thesaurus meus; manducans te, vivam 
propter te; immolans te, immoler pro te; frigidus, 
accendar a te, liqueflam in te, suspirem jugiter ad 
te, sentiam in me quod sentis in te; ac feliciter carne 
tua refectus in terris, felicius te aliquando fruar in 
coelis.. Amen. Fiat. Fiat. 


GRATIARUM ACTIO 
ex 8. Joanne Chryeostomo. 


Gratias agimus tibi, benigne Domine, benefactor 
animarum nostrarum, quod etiam praesenti die dignos 
fecisti nos coelestium tuorum et immortalium myste- 
riorum. "Viam nostram dirige; confirma nos in timore 
tuo; custodi viam nostram; fac securos gressus no- 
stros, precibus et intercessione gloriosae Deiparae et 
semper Virginis Mariae, et omnium sanctorum: exal- 
tare super coelos, Deus, et super omnem terram glo- 
ria tua, nunc et semper et in saecula saeculorum. Amen. 


ORATIO 
ez Liturgia S. Jacobi Apostoli. 


Domine Deus, qui propter ineffabilem benignitatem 
tuam dignatus es humiles servos tuos mensae hujus 
coelestis participes facere; ne condemnes nos peccato- 
res ob perceptionem immaculatorum mysteriorum tuo- 
rum, sed conserva benigne in sanctificatione spiritus 
tui, ut sancti effecti consequamur partem et haeredita- 
tem cum omnibus sanctis, qui tibi ab initio accepti fue- 
runt, in lumine vultus tui, per misericordiam unigeniti 
Filii tui Domini et Dei, ac Servatoris nostri Jesu Chri- 
sti, cum quo benedictus es cum sancto et vivifico 
Spiritu tuo, nunc et semper et in saecula saeculorum. 
Amen. 

ALIA ORATIO 
ex Liturgia 8. Basilii. 

Domine, impletum est gaudio os nostrum, et lingua 

nostra exultatione ob perceptionem sanctorum tuorum 

mysteriorum. Quae oculus non vidit, nec auris audivit, 
nec in cor hominis ascenderunt, ea praeparasti, Deus, 
diligentibus nomen sanctum tuum, et revelasti ea par- 
vulis Ecclesiae sanctae tuae. Ita Pater, quia sic fuit 
beneplacitum ante te. Benedictus es, o Deus! Pater 
Domini Dei et Salvatoris nostri Jesu Christi, et mitti- 
mus tibi sursum gloriam, honorem et adorationem, Pa- 
tri, Filio et Spiritui sancto, nunc et semper et in sae- 
cula saeculorum. Amen. 

Dominator Domine, Deus Pater omnipotens, qui facis 
misericordiam in millia invocantibus te in veritate, 
respice de coelo facie benigna et oculo sereno super 
servos tuos. Tibi enim inclinaverunt colla cordium suo- 
rum, exspectantes a te misericordiam et benedictionem 
consequi. Benedic eos omni benedictione spirituali, 
sanctifica eos in Spiritu tuo sancto. Angelum pacificum 
uniuscujusque nostrum vitae praefice, custodientem, 
servantem, protegentem, illuminantem, dirigentem nos 
ad omne opus bonum.  Miserans miserere, et cle- 
menter salva, et miserere; in aeternum est misericor- 
dia tua. Sanctum etiam hunc diem, omnesque dies vitae 
nostrae da nobis, Domine Deus, sine peccato transi- 
gere, cum omni gaudio, pace, salute, beneficiis, san- 

ctimoniaque omni, per gratiam, miserationes et beni- 
gnitatem Christi Jesu, cum quo benedictus es, et glori- 
ficatus cum Spiritu sancto. 

Domine, qui benedicis benedicentes te, et sancti- 
ficas eos qui in te confidunt, salva populum tuum, et 
benedic haereditati tuae, et custodi Ecclesiae tuae pleni- 
tudinem. Sanctifica diligentes decorem domus tuae. Tu 
eis gloriam retribue per divinam potentiam tuam, et 
ne derelinquas, Deus, sperantes in te. Aegrotis da au- 
xilium, remedium et consolationem.  Peregrinantibus 
pacem tribue. Aerem tempera. Fructibus terrae bene- 
dic. Conserva in pace mundum, ecclesias, reges, sa- 
cerdotes et omnem populum tuum. Defunctis requiem 
praesta; eorumque qui dona obtulerunt, et pro quibus 
obtulerunt, memor esto. Eos qui in quacumque tribu- 

Jatione et angustia sunt, salva, et nobis gratiam tribue 
per preces et orationes quas faciet pro nobis domina 
omnium nostrum, mater Dei, diva et sancta Maria, et 
sancti Michael, Gabriel et Raphael, omnesque coelestes 
ordines; per orationes Patriarcharum et Prophetarum, 
dominorumque patrum Apostolorum et omnium mar- 
tyrum, omnis chori cruce signatorum, justorum piorum, 
sapientium virginum, et angeli diei istius benedicti. 
Veniat benedictio eorum, caritas eorum, patientia 
eorum, auxilium eorum: et benedictio Dei et Domini 
Salvatoris nostri boni, sit cum omnibus nobis usque 
in aeternum. Amen. 


FERIA V. 
CANTICUM. Sap. Xil. et XVI. 


© quam bonus et suavis est, Domine: spiritus tuus 
in omnibus! 

Angelorum esca nutrivisti ES tuum: et para- 
tum panem de coelo praestitisti illi sine labore. 

Omne delectamentum in se habentem: et omnis 
saporis suavitatem. 

Substantia enim tua dulcedinem tuam: quam in 
filios habes, ostendebat. 

Et deserviens uniuscujusque voluntati: ad quod 
quisque volebat, convertebatur. 


CANTICUM. Isai. XII. 


Confitebor tibi, Domine, quoniam iratus es mihi: 
conversus est furor tuus, et consolatus es me. 

Ecce Deus salvator meus: fiducialiter agam et non 
timebo. 

Quia fortitudo mea et laus mea Dominus: et factus 
est mihi in salutem. 

Haurietis aquas in gaudio de fontibus Salvatoris: 
et dicetis in illa die: Confitemini Domino, et invocate 
nomen ejus. 


PRO FERIA QUINTA. 897 


Notas facite in populis adinventiones ejus: memen- 
tote quoniam excelsum est nomen ejus. 

Cantate Domino, quoniam magnifice fecit: annun- 
tiate hoc in universa terra. 

Exulta et lauda, habitatio Sion: quia maguus in 
medio tui Sanctus Israel. 

Ant. 0 quam suavis est, Domine, spiritus tuus, qui, 
ut dulcedinem tuam in filios demonstrares, pane sua- 
vissimo de coelo praestito, esurientes reples bonis, di- 
vites dimittens inanes! 


PRECES. 


Kyrie eleison. Christe eleison. Kyrie eleison. 
Pater noster etc. 

Et ne nos inducas etc. R. Sed libera nos etc. 
Lauda, Jerusalem, Dominum. 

Lauda Deum tuum, Sion. 

Quoniam posuit fines tuos pacem. 

. Et adipe frumenti satiat te. 

. Non fecit taliter omni nationi. 

Et judicia sua non manifestavit eis. 

. Domine, exaudi orationem meam. 

. Et clamor meus ad te veniat. 


PXTXSAT 


Oremus. 


Supplices te rogamus, omnipotens Deus, ut quos 
Filii tui corporis et sanguinis pascis alimento, ejus 
divinae naturae facias esse consortes. 

Amoris tui sacramento, Domine, caritas nostra 
magis ac magis abundet; ut justitiae fructibus repleti, 
bonis mereamur perfrui sempiternis. 

Domine Jesu Christe, qui ex hoc mundo transiturus 
ad Patrem sacramentum corporis et sanguinis tui in 
alimentum simul et solatium Ecclesiae tradidisti; da 
nobis ut teipsum, quem nunc absconditum in myste- 
rio veneramur, revelata facie in coelesti gloria merea- 
mur contemplari. 

Fac nos, quaesumus Domine, tuis semper dignos 

muneribus, intercedente beata virgine Genitrice tua, 
quam, moriens in cruce, matrem nobis pio favore 
dedisti. 

Quos tantis, Domine, in vitam aeternam dignaris 
pascere sacramentis, angelico ministerio dirige in viam 
justitiae. 

Concede nobis, quaesumus Domine, ut sacra quae 
sumpsimus, sanctorum nostrorum tuteliarum precibus, 
ad devotionis et salutis augmentum nobis proficiant. 
Per Christum Dominum nostrum. Amen. 


GRATIARUM ACTIO. 


© clementissime Salvator, Christe Jesu! quam sua- 
vis es et mitis, et multae misericordiae omnibus invo- 
cantibus te! Cum enim non essemus, divina potentia 
creasti nos; cum inimici tui essemus, e coelo veniens 
mira sapientia redemistt nos; et quia sine te tam cor- 
pore quam spiritu vivere, moveri et esse non possu- 
mus, immensa Ponétate tua, tot sacramentis et auxiliis 
gratiae, nos usque conservas; imo corpus et sanguinem 
tuum, id est ĉ£eipsum, modo prorsus admirabili in hoc 
sacramento largiris. © caritas! o pietas! o novum et 
grande mysterium. 

Tu ne, Deus meus, ad me venire dignaris? rex ac 
Dominus summae majestatis ad infimum servum? Deus 
ad hominem? Creator ad creaturam? Unde hoc mihi ut 
tu, Domine, venias ad me? O Deus et Dominus noster! 
quam admirabile est nomen tuum in universa terra! 
et quis narrabit potentias tuas, et auditas faciet omnes 
laudes tuas? Ego quidem, etsi omnia membra mea 
verterentur in linguas, et omnes vitae meae respiratio- 
nes in tui laudes et gratiarum actiones, attamen longe 
minor essem cunctis miserationibus tuis. Unde agno- 
scens insufficientiam meam, id unum votis omnibus 
exopto, ut omnes creaturae tuae mecum et pro me 
laudent et benedicant nomen tuum in aeternum. 

Sed anto omnia, o clementissime Deus! accipe laudes 
et gratiarum actiones, quas Filius tuus Salvator noster 

in assumpta humanitate, ab instanti incarnationis, toto 
vitae suae decursu persolvit; et illas praecipue quas in- 
stituens hoc sacramentum, et quasi jam tum agnoscens 
impares nos esse gratiis tanto beneficio referendis, 
elevatis oculis in: coelum, ad te Deum Patrem suum 
omnipotentem, omnium nostrum nomine tibi gratias egit. 

Suscipe etiam, o mitissime Pater! illas gratiorum 
actiones quas B. V. unigeniti Filii tui Mater tibi obtu- 
lit, quando eum quem ego ipse jam inclusum pectori 
meo complector, ipsa suis castissimis visceribus con- 
cepit, gestavit et peperit; nec non et illas quas toto vitae 
suae tempore, et potissimum quoties jam sublatum in 
coelos in sacramento recepit, ex ardenti cordis desi- 
derio et intima devotione persolvit. 

Benedicant quoque et laudent te omnes angelici spi- 
ritus, qui throno majestatis tuae jugiter et trementes 
assistunt, et cantant incessabili voce, dicentes: San- 
cius, sanctus , sanctus. 

"Desidero quoque ex toto corde, ut omnes sancti 
et amici tui, tecum modo regnantes in coelis, quorum 
communionem credimus, meam insufficientiam com- 
pensent. suis dignissimis laudibus, quas umquam hic in 
terris in usu et veneratione hujus sacramenti devotis- 
sime obtulerunt; et quas tibi modo decantant, cum re- 
velata facie comedunt panem vitae, et torrente volu- 
ptatis tuae potantur. Participem me fac, Deus, omnium 
timentium te et custodientium mandata tua. 

O utinam pariter omnium piorum fidelium affectus, 
fervores, et omnia tibi in terris placentium vota, de- 
sideria et merita, in me unum colligere possem, et sic 
.tota animi intentione te amare et honorare, pro tanto amore 
et honore quo me in hoc sacramento cumulare dignatus es. 


OBLATIO. 


1. Offer Deo Patri Filium, una cum omni ejus meri- 
torum thesauro. 

© Pater misericordiarum, et Deus totius consola- 

tonis! quomodo dilexisti nos! ita nimirum, ut. Filium 

tuum unigenitum dares, semel quidem in pretium, 
sed in dies in cibum! Quid tibi pro tanta caritate, 
vilis ego creatura, retribuam? Hoc ipsum quo tu nihil 
dignius dare poteras, ego nihil majus accipere. Ipsum, 
inquam, dilectissimum Filium tuum offero tibi, mi 
Pater, quem pro salute mea tam amanter obtulisti, et 
in hoc sacramento (sacrificio), quod pro jugi illius 
memoria celebramus, tam gratiose sumendum (o/fe- 
rendum) dedisti. 

Quem potius tibi offeram, o Pater aeterne! quam 
Filium tuum dilectum, in quo tibi bene complacuit? 
Quem alium dirigam intercessorem iibi ego reus, nisi 
hunc qui est propitiatio pro peccatis nostris? Suscipe 
igitur sanctam hanc et immaculatam hostiam Filii tui, 
quam ego indignus famulus tuus tibi offero, una cum 
omnibus ejus virtutibus, meritis, vulneribus, crucia- 
tibus, plagis, suspiriis, sacri sudoris ac cruoris guttis; 
in unione illius amoris quo ipse tibi in ara crucis se- 
metipsum obtulit; in laudem et gloriam nominis tui; 
in gratiarum actionem pro omnibus beneficiis tuis in 
me et in totum genus humanum collatis; in expiatio- 
nem quoque peccatorum meorum; in suppletionem 
omnium defectüuum meorum; in solatium et refrigerium 
omnium fidelium defunctorum etc. Per eumdem, quem 
hic offero Dominum Jesum Christum, Filium tuum etc. 


2. Offer teipsum Christo, qui se tibi lam amanter 
offerre dignatus est. 


© amantissime Salvator! quam magna est miseri- 
cordia tua super me! Totus nostros in usus expensus 
es. Quid retribuam tibi pro omnibus quae retribuisti 
mihi? Visne ut praebeam tibi cor meum? nihil aequius. 
Verum quae mutatio, si pro te reddam me, pro Do- 
mino servum, pro Deo hominem! Sed tu, Domine, 
qui dignum habuisti me, pro quo dares non alium 
quam te; nunc quoque suppliciter rogo, ne avertas 
faciem tuam a me, neque despicias me, Deus saluta- 
Tis meus. Suscipe servum tuum in bonum, qui acce- 

pisti pro me formam servi; suscipe hominem, qui 
factus es homo; suscipe peccatorem, qui venisti pec- 
catores salvos facere; require ovem perditam, qui 
venisti quaerere et salvum facere quod perierat, qui 
es pastor bonus, et Agnus sine macula, tollens peccata 
mundi. 

Suscipe pariter obsequium servitutis meae, quod 
oculis tuae majestatis indignus obtuli, in unione illius 
sacrificii quo tu temetipsum pro me Deo Patri, in ara 
erucis, hostiam obtulisti. Conjunge vile servitium 
meum cum omnibus quae egisti et passus es, ut de tua 
abundantia mea ditetur inopia, et quam ex meipso 
nullatenus mereor, te mediante gratiam obtineam. 
ln manus tuas commendo spiritum ;meum, o Domine 
Deus veritatis, qui me redemisti. Tibi deinceps adhae- 
rere mihi bonum est, et ponere in te, Domine, spem 
meam. Quid enim mihi est in coelo, et a te quid volui 
super terram? Tu es pars haereditatis meae et calicis 
mei; tu es qui restitues haereditatem meam mihi. 


PETITIO. 


© clementissime Salvator! in multitudine misericor- 
diae et bonitatis tuae introivi ad mensam convivii tui 
(ad altare tuum), a qua conscius miseriae et iniquitatis 
meae merito abstinere debuissem, ne forie accessu te- 
merario reus fierem corporis et sanguinis tui. Verum 
tu, dulcissime Domine, delicta mea et ignorantias 
meas ne memineris, sed potius reminiscere miseratio- 
num tuarum, Domine, ut non intres in judicium cum 
servo tuo, quia non justificabitur in conspectu tuo 
omnis vivens. Ecce, o Domine! confiteor adversum 
me injustitiam meam; tu, quaeso, remitte impietatem 
peccati mei. Tibi soli peccavi, et malum coram te feci; 
sed tu, qui venisti peccatores salvos facere, salva me, 
nec projicias me a facie tua, pro cujus salute temet- 
ipsum sponte tradidisti in pretium, cujus pro alimonia 
temetipsum in cibum,dedisti. O quanta erit fiducia 
peccatoris, cui cognita est tanta pietas Salvatoris! 

O benignissime Deus! cupio ex toto corde tibi ser- 
vire deinceps in justitia et sanctitate omnibus diebus 
vitae meae. Verum, o Domine! velle quidem adjacet 
mihi, perficere autem non invenio, quia in membris 
meis invenio aliam legem repugnantem legi mentis 
meae, ut non, quod volo, bonum, hoc faciam. Ad te 
itaque, o Domine! levavi oculos meos, quia imper- 
fectum meum vident oculi tui. Tu respice, precor, 
oculis misericordiae tuae infirmitatem meam, et deduc 
me in semitam mandatorum tuorum. Eripe me de ini- 
micis meis, Domine, qui parasti in conspectu meo 
mensam (cujus nunc ex gratia tua factus sum parti- 
ceps), adversus eos qui tribulant me; et doce me fa- 
cere voluntatem tuam. © scrutator cordis mei! vides 
quam fragilis e& pronus sum ad hoc N. vel illud N. 
vitium; ego quidem lapsum cavere propono, sed ta- 
men qui labor, nisi tu manum supponas! Adjuva 
ergo, o bone Deus! infirmitatem meam gratia tua, et in 
nomine tuo salvum me fac. 

Et quia, 0 Domine! amas animas, quoniam tuae 
sunt: miserere, quaeso, omnium, et respice eas; et 
ostende eis lucem miserationum tuarum. Sacerdotes 
tui induantur justitiam, et sancti tui exultent. Domine, 
salvum fac regem, et exaudi nos in die qua invocave- 
rimus te. Salvum fac populum tuum, et benedic hae- 
reditati tuae. Memor esto congregationis tuae quam 
possedisti ab initio. Miserere propinquorum et bene- 
factorum meorum, et N. N., iisque communica meri- 
tum beatae passionis tuae, ut tua adjuti gratia sic vitam 
praesentem instituant, ut tandem in coelis aeternae vitae 
praemia recipiant. Audi etiam, Domine Deus, oratio- 
nem mortuorum Israel, et ab omnibus peccatis suis 
Solve eos, ut tandem videant bona tua in terra viven- 
tium. Amen. 


ORATIO AD B. MARIAM VIRGINEM. 


© Domina mea, o Mater mea! Tibi me totum 
offero, atque ut me tibi probem devotum, consecro 

tibi hodie oculos meos, aures meas, os meum, cor 
meum, plane me totum. Quoniam itaque tuus sum, 
0 bona mater, serva me, defende me, ut rem ac pos- 
sessionem tuam. 

0 Domina mea, o Mater mea, memento me esse tuum ! 


Maria mater gratiae, 
Dulcis parens clementiae: 
Tu nos ab hoste protege, 
Et mortis hora suscipe. 


ORATIO AD SANCTOS. 


© sancti Dei omnes! qui in carne viventes, sic 
Domino servistis ut jam cum ipso sine fine regnetis, 
adeste mihi, quaeso, precibus meritisque vestris, ut 
panis ille coelestis, et viaticum divinum quod modo 
sumpsi, mihi contra omnes infirmitates, pericula et 
insidias praestet robur et tutamen; ut in fortitudine 
cibi illius ambulem per hujus mundi desertum usque 
ad montem Dei, et ibidem dulcissima illius fruitione 
vobiscum jugiter gaudeam, et eum una vobiscum lau- 
dem per omnia saecula. Amen. 


FERIA VI. 
Psalmus 22. 


Dominus regit me, et nihi! mihi deerit: in loco 
pascuae ibi me collocavit. 

Super aquam refectionis educavit me: animam 
meam convertit. 

Deduxit me super semitas justitiae: propter nomen 
suum. 
Nam et si ambulavero in medio umbrae mortis, 
non timebo mala: quoniam tu mecum es. - 

Virga tua et baculus tuus: ipsa me consolata sunt. 

Parasti in conspectu meo mensam: adversus eos 
qui tribulant me. 


404 GRATIARUM ACTIONIS EXERCITIA 


Impinguasti in oleo caput meum: et calix meus ine- 
brians, quam praeclarus esí!- 

Et misericordia tua subsequetur me: omnibus die- 
bus vitae meae. 

Et ut inhabitem in domo Domini: in longitudinem 
dierum. 

Gloria Patri etc. 


Psalmus 148. 


Laudate Dominum de coelis: laudate eum in 
excelsis. 

Laudate eum, omnes angeli ejus: laudate eum, 
omnes virtutes ejus. 

Laudate eum, sol et luna: laudate eum, omnes 
stellae et lumen. 

Laudate eum, coeli coelorum: et aquae omnes quae 
super coelos sunt, laudent nomen Domini. 

Quia ipse dixit, et facta sunt: ipse mandavit, et 
creata sunt. 

Statuit ea in aeternum et in saeculum saeculi: 
praeceptum posuit, et non praeteribit. 

Laudate Dominum de terra: dracones et omnes 
abyssi. 

Ignis, grando, nix, glacies, spiritus procellarum: 
quae faciunt verbum ejus. 

Montes et omnes colles: ligna fructifera et omnes 
cedri. 

Bestiae et universa pecora: serpentes et volucres 
pennatae. 

Reges terrae et omnes populi: principes et omnes 
judices terrae. 

Juvenes et virgines, senes cum junioribus laudent 
nomen Domini: quia exaltatum est nomen ejus solius. 

Confessio ejus super coelum et terram: et exaltavit 
cornu populi sui. 

Hymnus omnibus sanctis ejus: filiis Israel, populo 
appropinquanii sibi. 

Gloria Patri etc. 

Ant. © sacrum convivium, in quo Christus sumi- 
tur, recolitur memoria passionis ejus, mens impletur 
gratia, et futurae gloriae nobis pignus datur. 


PRECES. 


Kyrie eleison. Christe eleison. Kyrie eleison. 
Pater noster etc. 

. Et ne nos inducas etc. R. Sed libera nos etc. 
. Quam bonus Israel Deus! 

. His qui recto sunt corde. 

. Panem coeli dedit eis. 

Panem angelorum manducavit homo. 

. Quid est homo, quod memor es ejus? 

. Aut filius hominis, quoniam visitas eum? 

. Domine, exaudi orationem meam. 

. Et clamor meus ad te veniat. 


mxm«mxmxx 


Oremus. 


Tribue nobis, Domine, coelestis mensae virtute 
satiatis, et desiderare quae recta sunt, et desiderata 
percipere. 

Domine Deus noster, qui oblatum semel in cruce 
sacrificium quotidianis renovas sacramentis, praesta, 
ut quoties haec sancta mysteria celebramus, novum 
toties percipiamus tuae redemptionis effectum. 

Dent nobis, Domine, sumpta mysteria intelligere 
passiones hujus temporis non esse condignas ad futu- 
ram gloriam quae revelabitur in nobis, ut communi- 
cantes Christi passionibus, in revelatione gloriae ejus 
gaudeamus exultantes. | 

Interveniat pro nobis, quaesumus, Domine Jesu 
Christe, apud tuam clementiam, nunc et in hora 
mortis nostrae, piissima Mater tua, cujus sacratissimam 
animam, in hora benedictae passionis tuae, doloris 
gladius pertransivit. 

Per hujus virtutem sacramenti nos, quaesumus 
Domine, gratia tua confirmare digneris, ut in hora 
mortis nostrae non praevaleat contra nos adversarius, 

sed a sanctis angelis adjuti, felicem ad vitam transitum 
habere mereamur. 

Precibus et meritis beatorum patronorum nostro- 
rum, praestet nobis, quaesumus Domine, coelestis 
cibus quem sumpsimus, ut in te morientes, a loco pe- 
regrinationis nostrae ad patriam claritatis perducamur 
aeternae. Per Christum Dominum nostrum. 


GRATIARUM ACTIO. 


1. Admíirare, gratias age etc. 


Tu ne, Deus meus, suprema majestas, infinita boni- 
tas, qui venisti ad me, qui mansionem apud me vo- 
luisti facere, et meus esse? 

Quis mihi tribuat, ut omnem affectum meum in te 
refundam, et revertatur tota anima mea in originem 
suam? 0O abyssus misericordiae et caritatis! vide 
afflictionem et paupertatem meam, et qui dives es in 
omnes, ne despicias me. 

Benedicite Domino omnia opera ejus: benedic, 
anima mea, Domino, et omnia quae intra me sunt, 
nomini sancto ejus. Utinam affectu omnium angelo- 
rum et sanctorum tuorum te complectar et tibi gratias 
agam; et omnis spiritus laudet te, Domine, bone 
Domine! 

Suscipe, obsecro, in gratiarum actionem, Pater 
aeterne, vitam et mortem unigeniti Filii tui; et per 
hanc da mihi, ut vivam et serviam tibi omnibus cor- 
poris membris et potentiis animae meae. 

Domine, ante te est hoc desiderium meum. Sed 
imperfectum N. meum viderunt oculi tui. Verum ecce 
vota N. mea tibi, Domine, reddo in conspectu omnis 
populi tui; et memor beneficiorum tuorum et immensae 
caritatis tuae, dico et devoveo tibi omnia opera mea. 

Credo tibi, et in te spero, et toto corde te diligo, 
o Deus meus, veritas mea, misericordia mea, et refu- 
gium meum, et omnia. 

2. Offer Deo Patri Filium suum. 


Clementissime Pater, qui sic dilexisti me, ut Unige- 
nitum tuum mihi dares in pretium et in cibum, et cum 
eo omnia, respice in faciem Christi tui in quo tibi bene 
complaces. Hunc ergo dilectum Filium, et cum eo cor 
meum retribuo tibi pro his quae hodie retribuisti 
mihi. Complaceat tibi, Pater, hodie in illo; ac per 
eum indignationem tuam avertas a me. 

Ecce mediator Dei et hominum, Christus Jesus, ad- 
vocatus et Pontifex, qui interpellat pro me. Hunc ego 
offero tibi, ipsum, inquam, qui peccatum non fecit, 
sed tulit peccata mundi, et languores nostros suo livore 
sanavit. Suscipe igitur, o sancte Pater! hanc imma- 
culatam hostiam, in laudem et gloriam nominis tui; 
in gratiarum actionem pro omnibus beneflciis tuis in 
me collatis; in remissionem quoque peccatorum meo- 
rum, et in supplementum omnium defectuum meorum. 


9. Ama Jesum, qui prior dilezit te. 


Amo te, Deus meus, amo te et magis amare volo. 
Da mihi, Domine Deus meus, speciose prae filiis homi- 
num, ut desiderem te, ut amem te quantum volo et 
quantum debeo. Immensus es, et sine mensura debes 
amari, praesertim a nobis quos sic amasti, sic salvasti, 
sic exaltasti et nutrivisti, pro quibus tanta et talia 
fecisti. 

O amor, qui semper ardes et numquam extingueris! 
dulcis Christe, bone Jesu, caritas, Deus meus, accende 
me totum igne tuo, amore tui, dulcedine tua, dile- 
ctione tui, desiderio tui, caritate tua, jucunditate et 
exultatione tua, pietate et suavitate tua, voluptate 
et concupiscentia tui, quae sancta est et bona, quae casta 
est et munda, ut totus dulcedine amoris tui plenus, 
totus flamma caritatis tuae vaporatus, diligam te, Domi- 
num meum, dulcisimum et pulcherrimum, ex toto 
corde meo, ex tota anima mea, ex totis viribus meis, 
et ex omni intentione mea, cum multa cordis contri- 

tione et lacrymarum fonte, cum multa ‘reverentia et 
tremore; habens te in corde et in ore, et prae oculis 
meis semper et ubique; ita ut nullus in me adulterinis 
amoribus pateat locus '. 


4. Offer te ipsum Christo, qui se tibi tam amanter 
offerre dignatus est. 


© Domine! quia ego servus tuus et filius ancillae 
tuae, abrenuntio Satanae et omnibus operibus ejus, et 
omnibus pompis ejus: tu solus Deus cordis mei et 
pars mea Deus in aeternum; tu solus pars haereditatis 
meae et calicis mei; tu es qui restitues haereditatem 
meam mihi. Suscipe ergo solus universam libertatem 
meam, accipe memoriam, intellectum atque volunta- 
tem omnem. Quidquid habeo vel possideo, mihi lar- 
gitus es; id tibi totum restituo, ac tuae prorsus vo- 
luntati trado gubernandum: amorem tui solum cum 
gratia milii dones, et dives sum satis, nec quidquam 
aliud ultra poscam *. 


5. Virtutes christiano homine, et tuo potissimum 

statu, seu vocatione dignas ezpende, ad easque 

speciale auxilium gratiae, per virtutem hujus sa- 
eramenti, pete. 


© Christe Jesu, mitis et humilis corde, qui cum 
in forma Dei esses, teipsum exinanisti, formam servi 
accipiens, ac etiamnum humilias te ad manus cujus- 
libet indigni- sacerdotis; qui demitüs te ad species 
panis et vini, adeoque a multis viliter et contemptim 
te tractari sinis! da mihi, ut non sit exaltatum cor 
meum, neque elati sint oculi mei, ut non ambulem in 
magnis, neque in mirabilibus super me; ut non altum 
sapiam, sed timeam. 

O mi Domine, qui cum dives esses, pauperis servi 
formam accepisti! inclina cor meum, Deus, in testi- 
monia tua et non iu avaritiam; ut delecter in via 


1) S. Augustin. in Manuali, c. 10. — ?) S. Ignat. Loy. 

testimoniorum tuorum, sicut in omnibus divitiis; ut 
habens victum et amictum, his contentus sim. 

0 Agne immaculate, qui de Virgine nasci voluisti! 
da mihi puritatem mentis et corporis per illud quod 
hic nobis das, Vinum germinans virgines. Cor mun- 
dum crea in me, Deus! 

0 Christe Jesu, qui ut agnus innocens ductus es ad 
victimam, et tot injurias et opprobria passus! da mihi 
spiritum patientiae et mansuetudinis. Discam a te mi- 
tem esse et humilem corde. 

O Christe Salvator, qui sitiens aceto et felle potatus 
es, et omnes spiritus delicias nobis in hoc sacra- 
mento parasti! aufer a me ventris concupiscentias. 
Da ut tibi, Deo meo, serviam, non ventri aut volu- 
ptati, et ut juxta praeceptum tuum semper attendam, 
ne umquam gravetur cor meum crapula et ebrietate. 

0 Domine, qui in horto cum sudore sanguinis pro- 
lixe et ferventissime orasti! fac ut laudem te ex toto 
corde, ne dormitet anima mea prae taedio in tuo cultu 
ac servitio. Redde mihi laetitiam salutaris tui. 

O Domine, qui ex vera caritate pro inimicis tuis 
orasti! fac ut diligam proximum sicut meipsum, et 
benefaciam his qui oderunt me. 

O dulcissime Salvator et scrutator cordium! tu 
nosti quid sit in homine, „qui omnes vias meas consi- 
deras; tu scis optime quibus in hoc statu N. (officio N.) 
in quo per gratiam tuam constitutus sum, virtutibus 
et donis magis indigeam; tribue itaque mihi gratiam 
tuam, tu qui tam copiosum gratiae thesaurum, imo 
teipsum gratiae auctorem nobis in hoc sacramento de- 
disti, et me nunc ad illius participationem tam cle- 
menter admisisti. Quae autem non obvenient illi bona, 
ad quem divertere dignatur fons ipse bonorum? In- 
gressus aliquando Zachaei domum, dixisti: Jodie huic 
domui salus facta est. Ingressus jam es, o Christe! 
domum animae meae; dic ei, quaeso: Salus tua ego 
sum; quia dicere tuum est facere; et tu solus es, 
Deus, Salvator meus. 

Adjuva me, Deus salutaris meus, et propter gloriam 
nominis tui libera me et salva me. Quid est enim Jesus, 
nisi Salvator? Vere non est aliud nomen sub coelo da- 
tum hominibus, in quo oporteat nos salvos fleri. 

0 Domine! Quia tam dignanter venisti ad me, non 
dimittam te, nisi benedixeris mihi, tu qui aperis ma- 
num tuam, et imples omne animal benedictione. 0 
utinam accipiam benedictionem a Domino, et miseri- 
cordiam a Deo salutari meo; quatenus eam de virtute 
in virtutem, donec clare te videam Deum deorum in 
Sion, quem nunc in sacramento velatum, et per spe- 
culum in aenigmate video! 


6. Pete quoque proximis tuis, his praesertim quos 
habes singulariter commendatos, hujus sacrificii 
aut sacramenti fructum applicari. 


© Domine, cujus viscera misericordiae patent omni- 
bus, qui neminem vis perire, sed omnes homines salvos 
fieri, ideoque pro omnibus mortem subiisti, et hoc 
sacramentum instituisti: da, quaeso, sacerdotibus con- 
cordiam et innocentiam; regibus et principibus tran- 
quillitatem et pacem; virginibus castitatem, Deo dicatis 
continentiam, conjugatis sanctimoniam; poenitentibus 
indulgentiam; justis perseverantiam; peccatoribus, ut 
mihi misero, veniam; viduis et orphanis sustentatio- 
nem; pauperibus protectionem ; peregrinantibus reditum; 
lugentibus consolationem; omnibus denique fidelibus 
christianis, vivis atque defunctis, gratiam et vitam 
aeternam. Amen '. 


4. Per manus et merita B. V. Mariae pete com- 
mendari Deo sacrificium, aut communionem tuam. 


, .O beata Maria! quis tibi digne valeat justa gra- 
tiarum ac laudum praeconia rependere, quae singulari 
tuo assensu mundo suecurristi perdito? Quas tibi laudes 


!) S. Aug. in Medit. c. 40. 

fragilitas humani generis persolvat, quae solo (uo 
commercio recuperandi aditum invenit? Accipe ítaque 
quascumque exiles, quascumque meritis tuis impares 
gratiarum actiones; et cum susceperis vota, culpas 
nostras orando excusa. Admitte nostras preces intra 
sacrarium exauditionis, et reporta nobis antidotum 
reconciliationis. Sit per te excusabile, quod per te in- 
gerimus: flat impetrabile, quod fida mente poscimus. 
Accipe quod offerimus, redona quod rogamus, excusa 
quod timemus. Quia tu es spes unica peccatorum, 
per te speramus veniam delictorum, et in te, beatis- 
sima, nostrorum est exspectatio praemiorum. Sancta 
Maria, succurre miseris, juva pusillanimes, refove fle- 
biles, ora pro populo, interveni pro clero, intercede 
pro devoto femineo sexu. Sentiant omnes tuum juva- 
men, quicumque celebrant tuam sanctam. commemo- 

rationem !. 


8. Sanctorum et inprimis patronorum ope et inter- 
cessione fructum hujus sacrificii aut communionis 
& Deo pete. 


Dominator Domine, valde misericors Jesu Christe, 
precibus super omnes illibatae Deiparae et semper 
virginis Mariae, virtute, pretiosae et viviflcae crucis, 
protectionibus venerandarum coelestium virtutum in- 
corporearum, venerandi et gloriosi prophetae, praecur- 
soris et Baptistae Joannis, sanctorum gloriosorum et 
percelebrium Apostolorum, et inclytorum Martyrum, 
sanctorum Doctorum et Pontificum, beatorum mona- 
chorum et deiferorum patrum nostrorum, sancti N. 
eujus memoriam celebramus, sanctorum justorum Dei 
parentum Joachim et Annae, et omnium sanctorum, 
acceptam redde nostram orationem: peccatorum no- 
strorum veniam largire; sub protectione alarum tua- 
rum nos fove; omnem inimicum et adversarium a no- 
bis expelle: pacificam vitam praebe: nostri populique 


1) S. Augustin. Serm. XVIII. de Sanctis (Brev. Rom. die 9. Dec.). 

tui miserere, et animas nostras, ut bonus et clemens, 
salva. Amen! 


SABBATO. 


CANTICUM ZACHARIAE. Luc. I. 


Benedictus Dominus Deus Israel: quia visitavit et 
fecit redemptionem plebis suae. 

Et erexit cornu salutis nobis: in domo David 
pueri sui. 

Sicut locutus est per os sanctorum: qui a saeculo 
sunt, prophetarum ejus. 

Salutem ex inimicis nostris: et de manu omnium 
qui oderunt nos. 

Ad faciendam misericordiam cum patribus nostris: 
et memorarj testamenti sui sancti. 

Jusjurandum quod juravit ad Abraham patrem no- 
strum: daturum se nobis. 

Ut sine timore, de manu inimicorum nostrorum libe- 
rati: serviamus illi. 

In sanctitate et justitia coram ipso: omnibus diebus 
nostris. 

Et tu puer, propheta Altissimi vocaberis: praeibis 
enim ante faciem Domini, parare vias ejus. 

Ad dandam scientiam salutis plebi ejus: in remis- 
sionem peccatorum eorum. 

Per viscera misericordiae Dei nostri: in quibus visi- 
tavit nos oriens ex alto. 

Illuminare his qui in tenebris et in umbra mortis 
sedent: ad dirigendos pedes nostros in viam pacis. 

Gloria Patri et Filio etc. 


CANTICUM B. MARIAE VIRGINIS. Luc. I. 


Magnificat anima mea Dominum etc. ut supra 
pag. 94. | 


1) Ex Rituali Graecorum, inter orat. Lucernarii. 

CANTICUM 8IMEONIS. Luc. 11. 


Nunc dimittis servum tuum, Domine: secundum 
verbum tuum in pace. 

Quia viderunt oculi mei: salutare tuum. 

Quod parasti: ante faciem omnium populorum. 

Lumen ad revelatione mentium: et gloriam plebis 
tuae Israel. 

Gloria Patri et Filio etc. 

Ant. Quid Domini bonum est et pulchrum ejus, nisi 
frumentum electorum, et vinum germinans virgines? 
Justi epulentur, et exultent in conspectu Dei, et dele- 
ctentur in laetitia. 


PRECES. 


Kyrie eleison. Christe eleison. Kyrie eleison. 
Pater noster etc. 

. Et ne nos inducas eic. Bk. Sed libera nos etc. 
. Calix benedictionis cui benedicimus. 
Communicatio sanguinis Christi est. 

Et panis quem frangimus. 

. Pariicipatio corporis Domini est. - 

Sicut adipe et pinguedine repleatur anima mea. 
Et labiis exultationis laudabit os meum. 
Domine, exaudi orationem meam. 

. Et clamor meus ad te veniat. 


Pums4mum 


Oremus. 


Deus, cujus clementia non solum beneficia praestat 
immeritis, sed affectum quoque nobis quo gratias re- 
feramus, inspirat; da nobis, hujus parlicipatione my- 
sterii, ut pietatis tuae repleti muneribus, laudes quas 
numquam sufficienter exsolvimus, numquam reddere 
desinamus. 

Gratias tibi agimus, omnipotens Deus, qui refe- 
cisti nos pane coelesti et poculo spirituali, clementiam 
tuam implorantes, ut per infusionem Spiritus sancti 
tui, in quibus coelesti cibi virtus introivit, sinceritatis 
gratia perseveret. l 

Deus, qui magno misericordiae munere docuisti 
nos redemptionis nostrae sacrificium celebrare, sicut 
obtulit Pontifex noster Jesus Christus in terris; da no- 
bis, quaesumus, ut sanctificati per oblationem corpo- 
ris et sanguinis ejus, cum ipso mereamur in sempi- 
ternum consummari. 

Tuere nos, Domine, quaesumus, per tua dona quae 
sumpsimus, et interveniente beata Maria semper vir- 
gine a cunctis hostibus et periculis redde securos. 

Quos angelorum pane satiasti, Domine, fac ut ange- 
lus tuus bonus praecedat semper et custodiat in via, 
et introducat in locum quem parasti eis. 

Da, quaesumus Domine, nobis sacro munere refe- 
ctis, eo Spiritu in sinu ecclesiae mundari, quo beatus 
Joannes intra viscera materna est sanctificatus. 

Deus, qui justo Simeoni Christum tuum videre, et 
in ulnis suscipere tribuisti; concede nobis, quaesumus, 
eumdem Dominum in mysteriis susceptum facie ad fa- 
ciem videre in coelis. 

Ineffabili dono mensae coelestis refecti, sic tibi, 
Domine, exemplo et meritis Ss. Patronorum nostrorum 
adhaeramus; ut cor nostrum et caro nostra nunc et in 
perpetuum, in te Deum vivum exultent. Per Chri- 
stum Dominum nostrum. Amen. : 


ACTUS AMORIS. 


Amo te, Domine Jesu, jucunditas mea et requies 
mea; amo te, summum et unicum bonum meum, ex toto 
corde, ex tota mente, ex tota anima, ex totis viribus 
meis; et si tu vides me in hoc deflcere, saltem desidero 
amare te; et si satis id non opto, saltem desidero id 
multum desiderare. Succende, Domine, igne tuo ar- 
dentissimo viscera mea, et quandoquidem non nisi 
amorem petis a me, da quod jubes, et jube quod vis. 
Nisi enim dederis mihi velle et perficere, peribo utique 
in infirmitate mea. Sonet vox tua in auribus meis, 
vox illa dulcissima et efflcacissima, volo; nam si vis, 
potes me mundare et illuminare; potes me ad supre- 

mum amoris gradum elevare. Sicut voluisti pro me 
pati et mori, ita etiam velis ut appareat in me fructus 
passionis et mortis tuae. Memento verbi tui servo tuo, 
in quo mihi spem dedisti; tu enim dixisti: . Qui man- 
ducat meam carnem, et bibit meum sanguinem, in me 
manet, et ego in eo. O dulcissimum verbum: tu in me, 
et ego in te! O quantus amor, tu in vilissimo pecca- 
tore, et ego in te, Deus meus, cujus majestas incom- 
prehensibilis est! Unum est mihi necessarium, et hoc 
solum quaero, in te vivere, in te quiescere, a te num- 
quam separari. Felix est qui te quaerit, felicior qui te 
possidet, felicissimus qui in hac possessione perseverat 
et moritur. O dies infelices quos turpiter transegi di- 
ligens vanitatem, et recedens a te! Et nunc, Domine, 
qui venisti in hunc mundum ut peccatores salvos fa- 
ceres, redime animam meam in sola fiducia miseratio- 
num tuarum respirantem, et aufer a me omnia amoris 
tui impedimenta. Procul sit a me omnis terrena dele- 
ctatio, nihil sapiat mihi, nihil me alliciat, nisi tu. Vive 
et regna semper in me, fidelissime amator animae meae; 
in te enim sunt omnia bona, et jam deinceps para- 
tus sum omnia potius mala perpeti, quam ut umquam 
cessem amare te. O corpus sacratissimum quinque vul- 
neribus sauciatum! pone te ut signaculum super cor 
meum, et imprime illi caritatem tuam. Obsigna pedes 
meos, ut sequar vestigia tua; obsigna manus, ut bona 
semper opera exerceam; obsigna latus, ut ferventissi- 
mos amoris tui actus proferam in aeternum. 0 sanguis 
pretiosissime qui omnem hominem abluis et prrificas! 
lava animam meam, et pone signum in faciem meam, 
ut nullum praeter te amatorem admittam. 0O dulcedo 
cordis mei et vita animae meae! sicut tu in Patre, et Pater 
in te est, ita ego per gratiam tuam unus tecum sim amore 
et voluntate, mihique mundus crucifixus sit, et ego 
mundo. Amen. 
GRATIARUM ACTIO. 

Gratias tibi ago, benignissime Deus, quod me vi- 

lissimum peccatorem admittere dignatus sis ad vivifi- 

cum tuae mensae convivium. Et quis sum ego pulvis et 
cinis, ut apponeres erga me cor tuum, inclinans coelos 
tuos et descendens, ut sanguine tuo purissimo sordes 
meas lavares, et deflcientem prae fame animam meam, 
non manna de coelo, sed carne tua immaculata refice- 
res et satiares! Si coeli coelorum te capere non possunt, 
et angeli non sunt mundi in conspectu tuo, quis ego 
sum, et quae domus mea, ut ad me venire, et indignis 
manibus meis contrectari, ac in me commorari volue- 
ris? Quid in me invenisti, rex tremendae majestatis, 
quod a templo gloriae tuae traheret te, et descendere 
faceret in abyssum miseriarum? Vos, angeli sancti, vos 
omnes electi Dei, venite, audite, et narrabo vobis 
quanta fecit Deus animae meae; cum enim essem pau- 
per et abominabilis, nec auderem oculos meos levare 
ad coelum prae multitudine iniquitatum mearum, ille 
me de pulvere suscitavit, erexit de stercore, ut sederem 
cum principibus, et de mensa ejus comederem omnibus 
diebus vitae meae. Gratias illi agite ex me, vos amici 
mei fidelissimi; ego enim puer sum, non annis, sed 
sensu, et nescio loqui, nec verba invenio quibus pos- 
sim, ut par est, tam copiosum munus gratiae extollere 
et praedicare. Quis enim amor infinitae caritati ejus 
a me reddi potest, qui frigus et gelu dici, non autem 
amor mereatur? Quae laus, quae adoratio, quale obse- 
quium meum erit, quod nullum non reddat infinita 
ejus perfectio et dignitas, et ima ac summa indignitas 
mea? Sed tu, Domine, miserator et clemens, et im- 
mensae bonitatis, tu nosti figmentum meum, non de- 
spicies humillimam gratiarum actionem quam tibi offero 
de paupertate mea, et sacrificium laudis meae honori- 
ficabit te. Tua est magnificentia, tua est gloria, et 
tibi laus in perpetuas aeternitates pro tam excelso et 
incomparabili beneficio. Tibi laudes concinant, tibi 
mecum gratias agant universi populi, tribus et linguae, 
omnes angeli et sancti tui, quoniam misericordia tua 
magnificata est super me, et miserationes tuae super 
omnia opera tua. Jubilent tibi omnes creaturae, quae- 

cumque coeli, terrae et abyssi ambitu continentur, et 
laudem tibi perpetuam dicant, quae a te exiens, in te 
refluat omnium rerum principium et flnem.  Jubilent 
tibi et gratias agant cor meum et anima mea, vires, 
sensus, potentiae, et omnia membra corporis mei; tibi- 
que soli honor et gloria, a quo, per quem et in quo 
omnia; qui es Deus benedictus et laudabilis in saecula 
saeculorum. Amen. 


OBLATIO. 


Servus tuus ego sum, Domine Deus meus, et pro 
tributo servitutis meae aliquid tibi offerre vellem, quod 
majestate tua dignum et acceptabile foret; sed excedit 
omnem facultatem meam debitum meum, quia tantum 
tibi debeo quanti tu vales, qui infinitus es. Et ex me 
quidem nihil possum, nihil sum; habeo tamen ex gratia 
tua donum praeclarissimum, quod nullo modo recusare 
potes; habeo dilectissimum Filium tuum, Dominum 
meum Jesum Christum, qui ita se mihi communicavit, 
ut ego in illo, et ille in me sit. Quare verba Prophetae 
tui aptissime usurpabo, et dicam ': Benedic, anima 
mea, Domino; et omnia quae intra me sunt, nomini 
sancto ejus. Ipse enim Filius tuus digne pro me nomini 
tuo benedicet, teque amabit et glorificabit; nam intra 
me sacramentaliter existens factus est unum mecum, 
et ego unum cum illo. Ipsum igitur offero tibi ut 
thymiama suavissimi odoris, ad maximam tui gloriam 
et honorem, in gratiarum actionem pro universis bene- 
ficiis tuis; in remissionem peccatorum meorum et to- 
tius mundi, ad impetrandum mihi et omnibus pro 
quibus oravi et orare debeo, omnia subsidia vitae tem- 
poralis et aeternae, et pro animabus omnium fidelium 
defunctorum. Suscipe, Domine, cum hac sacratissima 
oblatione animam meam et corpus meum, omnes vires 
et affectus meos, ut sim perpetuum holocaustum ju- 
giter ardens majestati tuae. Praesta ut deinceps nec 

membra, nec sensus, nec potentias, nec vitam habeam, 
nisi ut te amem et serviam tibi. Tu sapientia mea, tu 
lux mea es; tu fortitudo mea et robur meum; doce 
me, illumina me, corrobora me, ut cognoscam et fa- 
ciam voluntatem tuam. Offero me tibi in servum per- 
petuum, meque totum resigno in beneplacitum tuum, 
abjecta de me omni cura et sollicitudine. Quidquid 
mihi evenire permiseris, a divina manu tua amantis- 
sime suscipiam. In tempore et in aeternitate id volo 
quod tu ab aeterno de me decrevisti, sive prosperum 
illud sit, sive adversum. Vivat semper et regnet super 
me beneplacitum tuum, quod in omni verbo, actione, 
cogitatione et levissimo quoque motu implere desidero. 
Domine, ante te omne desiderium meum, et gemitus 
meus a te non est absconditus. Desunt enim mihi verba 
quibus explicem affectum meum; sed projicio me in 
ardentissimam fornacem amoris tui, . quo succensus ad 
me venire dignatus es, et mansionem apud me facere. 
Succende me, Domine; inflamma cor meum; viscera 
combure, ut jugiter tibi ardeam, in te vivam et in te 
moriar. Amen. | 


PETITIONES. 


Dulcissime amator, Domine Jesu Christe, qui me 
corpore tuo immaculato et pretiosissimo sanguine re- 
fecisti, ignosce, obsecro indignitati meae, et quidquid 
deliqui in hujus Missae celebratione, misericorditer in- 
dulge.  Agnosco enim et confiteor praesumptionem 
meam, quia ad hoc tremendum mysterium accedere 
ausus sum sine debita praeparatione, reverentia, humi- 
litate et caritate. Respice in me oculis misericordiae 
tuae, et supple excessu meritorum tuorum meam ni- 
miam imperfectionem. Heu! quotidie venisti ad me, ut 
pauperrimam animam meam donis tuis locupletares. 
Ego autem contempsi te, et abii in regionem dissimi- 
litudinis post prava desideria cordis mei. Cumque in- 
utiliter dissipata omni substantia, ad te nudus et fame 
consumptus reversus sum, (u suscepisti me, et omnium 

iniquitatum mearum oblitas es. Bonum mihi quod 
amasti me amore aeterno et infinito; nisi enim infi- 
nita esset bonitas tua, nullo modo posses tolerare 
miseriam meam. Vincat igitur et absorbeat bonitas tua 
malitiam meam. Riga me lacrymis quas fudisti pro me, 
unge me myrrha doloris tui, adstringe vinculis; ablue 
sanguine, cruce erige, morte vivifica. Penetret amor 
tuus viscera mea, et omnem alienum amorem expellat. 
Abscedat phantasmatum multitudo, meque totum in 
te transforma, ut in te pereat omnis substantia mea, 
meque amplius non inveniam nisi in te. Imprime cordi 
meo amorem crucis et humiliationis, qui, ut me redi- 
meres, uno nequidem momento sine cruce esse voluisti. 
Ne patiaris me sine fructu a te recedere, sed operare 
mecum mirabilia tua, sicut cum sanctis tuis operatus 
es; et fac me ambulare in fortitudine cibi istius usque 
ad montem perfectionis. Succende me ignita vi amoris 
tui, ut sim tecum consummatus in unum, omnino ab- 
stractus a me ipso et ab omni creatura. Omnibus quoque 
famulis tuis pro quibus obtuli hoc sacrificium, et pro 
quibus orare debeo, seu tu rogari vis, da pacem, salu- 
tem et tuam benedictionem. Converte miseros pecca- 
tores ad te. Revoca haereticos atque schismaticos. Illu- 
mina infideles te ignorantes. Adesto omnibus qui in 
aliqua necessitate et tribulatione constituti sunt. Esto 
propitius ^propinquis et benefactoribus meis. Miserere 
omnium adversantium mihi, vel qui me aliqua molestia 
affecerunt. Succurre illis qui se meis precibus com- 
mendarunt. Da vivis veniam et gratiam, da fidelibus 
lucem et requiem sempiternam. Amen. 


ASPIRATIONES AD B. VIRGINEM, ANGELOS ET SANCTOS. 


Respice in me, gloriosissima Virgo Maria, quia di- 
gnum objectum oculorum tuorum nunc factus sum. 
Loquere pro me bona dilectissimo Filio tuo, qui me 
corpore et sanguine suo suavissime refecit, et offer 
ei merita tua in supplementum imperfectionis meae. 
Gratias age ei pro me, et impetra mihi ut sacramen- 

tali sua praesentia non discedat a me, nisi relinquat 
post se animae meae largissimam benedictionem. 

Angeli sancti, ministri Dei altissimi, facientes ver- 
bum illius, aspicite Primogenitum Patris aeterni, quem 
introeuntem in orbem terrarum jussu Patris adorastis, 
et facite me in eo spiritu et veritate illi servire, quo 
vos eidem in hac vita ministrastis, et nunc in coelesti 
patria servitis. 

Sancti Patriarchae et Prophetae, viri desideriorum, 
conscii secretorum Dei, intuemini promissum ab initio 
mundi Redemptorem, quem tam ardenter desiderastis, 
et tanto tempore exspectastis, nec videre potuistis: 
facite me toto affectu ad ipsum suspirare, ut reliquae 
promissiones ejus fideles inveniantur, et sentiam pro- 
missos hujus sacramenti effectus. 

Apostoli Jesu Christi, ejusque Evangelii clarissitni 
praedicatores, aspicite in me ipsum dilectissimum Ma- 
gisirum vestrum quem tantopere dilexistis: et impe- 
trate mihi, ut intimis visceribus ipsum super omnia 
amem, ejusque fervoris particeps fiam, quem tunc 
experimentaliter gustastis, quando hoc cibo de manu 
ejus refecti fuistis. 

Invictissimi martyres, Christum respicite crucifi- 
xum, pro cujus amore sanguinem vestrum tam liben- 
ter fudistis: ipsumque orate, ut me semper in cruce 
vivere et mori faciat, quatenus vicem quam possum 
ejus dilectioni rependam. 

Beati Pontifices, dominici gtegis pastores, Agnum 
cernite immaculatum quem omnipotenti Deo in sacro 
altari toties immolastis: et vestris precibus facite me tanti 
sacrificii dignum ministrum, ut meipsum bonis operibus 
perpetuo immolem tam sacrae oblationi associatum. 

Servi fideles Christi, sancti monachi et eremitae, 
videte dulcissimum Dominum vestrum, pro quo omnia 
hujus mundi oblectamenta et affectu et re ipsa reli- 
quistis: et facite me pro ejusdem amore prospera 
mundi despicere, nulla ejus adversa formidare, et ad 
fastigium sanctitatis quantocius pervenire. 

Purissimae virgines, Sponsum vestrum intuemini, 
cui cum summa exultatione virginitatem vestram con- 
secrastis: illibatam mihi mentis et corporis puritatem 
obtinete, ut, hujus vitae cursu peracto, mundus ab 
omni labe in conspectu Domini merear praesentari. 

Omnes sancti et sanctae Dei, consolatio pauperculae 
animae meae, vos praesertim patroni et protectores 
mei, aspicite magistrum, auctorem et praemium san- 
ctitatis vestrae, ac universam vestram felicitatem intra 
viscera mea manentem; mihique ab ipso, cui vos 
tantopere verbo et exemplo in hac vita conformastis, 
vestris intercessionibus impetrate, ut vestra semper 
vestigia sequar, et ut ad scopum mihi propositae per- 
fectionis, ac tandem plenus meritis ad vestrum merear 
consortium pervenire. 


MONITA AD SACERDOTES. 


I. DE GRATIARUM ACTIONE POST MISSAM, 
Ex s. Joanne Chrysostomo. 


Audiamus, et sacerdotes et subditi: ante —€— 
actionem resilire, domumque redire, non mediocrem 
contemptum habet . . . Vultis, dicam cujusnam opus 
perficiant illi qui, coena absoluta, gratiarum actionis 
hymnos non offerunt? Durum fortasse videbitur quod 
sum dicturus, sed necesse est tamen ut, ob plero- 
rumque negligentiam, dicatur. Quando ultimae coenae 
communicavit Judas, nocte illa postrema, caeteris 
omnibus recumbentibus ipse se proripiens excessit; 
illum imitantur et isti qui ante gratiarum actionem 
discedunt. Haec igitur mente versemus, haec apud nos 
cogitemus, et huic propositam sceleri damnationem 
reformidemus. Ipse suam tibi carnem largitur; at tu, 
ne verbis quidem eum remuneraris, neque pro iis quae 
accepisti, gratias agis. Atqui dum hoc corporeo ve- 
sceris cibo, post mensam ad orationem te convertis; 
dum vero spiritualis, et omnem creaturam tum visibi- 

lem tum invisibilem superantis, fis particeps, tametsi 
homo sis et vilis naturae, non exspectas ut gratias 
agas et verbis et factis? Quid hoc est aliud quam extremo 
supplicio sese obnoxium reddere !? 

Haec nos cogitantes, quae nosira sunt omnia erga 
proximum impleamus, Deoque semper gratias agamus. 
Etenim absurdum esset, cum quotidie ejus beneficiis 
fruamur, ne verbo quidem ejus gratiam confiteri, cum 
maxime confessio illa magnam nobis utilitatem affe- 
rat. Neque enim ille rebus eget nostris, sed nos ejus 
opibus egemus. Nam gratiarum actio illi quidem nihil 
adjicit, sed nos ipsi magis familiares facit. Nam si 
hominum beneficia in mentem revocemus, magis eo- 
rum amore succendimur; multo magis si Domini erga 
nos beneficia assidue in mente versemus, ad ejus 
mandata servanda studiosiores erimus. Ideo Paulus 
dicebat?: Grati estote. Beneficii enim optima custodia 
est beneficii memoria, et assidua gratiarum actio. 
Ideoque horrenda illa mysteria, tam salutaria, quae in 
singulis collectis celebramus, Eucharistia appellantur, 
quia beneficiorum multorum commemoratio sunt, ca- 
 putque ipsum divinae providentiae ostendunt, nosque 
per omnia apparant ad gratias agendas. Namr si ex 
virgine nasci magnum est miraculum, ac stupore per- 
culsus Evangelista dicebat: Hoc autem totum factum 
esi; immolari pro nobis, in quo, quaeso, statuemus 
loco? Nam si nasci £ofuse vocatur; crucifigi, et san- 
guinem pro nobis effundere, ac seipsum dare in cibum 
et convivium spirituale, quo nomine appellandum? 
Gratias ergo illi assidue agamus; hoc praecedat ei 
verba et opera nosira?. 


II. DE DIGNITATE SACERDOTUM. 
Ex s. Augustino. 


© veneranda sacerdotum dignitas, in quorum ma- 
nibus Dei Filius, velut in utero Virginis, incarnatur! 


1) Hona de Baptismo y in fine. — *) Coloss. III. 15. 

O felices sacerdotes, si sacerdotaliter vixeritis! O coe- 
leste mysterium, quod per vos Pater, et Filius, et 
Spiritus sanctus tam mirabiliter operantur, sub tam 
ineffabili mysterio vestro, quod uno eodemque mo- 
mento, idem Deus qui praesidet in coelo, in manibus 
vestris est in sacrificio! Coelum miratur, horrescit in- 
fernus, contremiscit diabolus, reveretur quam pluri- 
mum angelica celsitudo. Quid retribuam Domino (ut ta- 
ceam de caeteris quae retribuit mihi) pro tam singulari 
dono mihi sacrificii impenso, quod est datum optimum 
et donum perfectum? O venerabilium sanctitudo ma- 
nuum! O felix exercitium, ubi tractat Christum sacer- 
dos Dei Filium, cujus deliciae sunt esse cum filiis ho- 
minum! 0 sacerdotes, attendite: major est dignitas vobis 
collata, quam angelis, qui adorant quod vos conficitis, 
nec ipsi conficere possunt. © altitudo sapientiae Dei! 
o ineffabilis clementia Salvatoris! Quod datum non est 
angelis, concessum est homini. Sacerdos hoc sacra- 
mentum ineffabile conficit, angelus conficienti illi, 
quasi famulus, assistit. O quam venerabile, quam glo 
riosum, quam insigne fuit apud antiquos nomen sacer 
dotii! Sed hodie quid abjectius eo, quid vilius? O 
sacerdotes! si anima cujuslibet justi sedes Dei est, 
multo magis sedes ac templum Dei esse debetis mun- 
dum et immaculatum. Si beatus est venter qui novem 
mensibus Christum portavit, ita, etsi non tantum, 
tamen beata esse debent corda vestra, in quibus quo- 
tidie eligit sibi hospitium Filius Dei. Si beata sunt ubera 
quae parvulus suxit, ita debet et os esse beatum quod 
carnem ejus sumit et sanguinem sugit. Carnes ergo 
vestras cum timore ejus configite, et vobis diligen- 
ier providete, ne lingua, loquendo quae vocat de coelo 
Filium Dei, contra Dominum loquatur; et ne manus 
quae intinguntur sanguine Christi, polluantur sanguine 
peccati. 


— 


| 

III. DE EADEM DIGNITATE. 
Ez libro de Imitatione Christi, lib. IV, c. 11, n. 6 et 7. 


Q quam magnum et honorabile est officium sacer- 
dotum, quibus datum est Dominum majestatis verbis 
sacris consecrare, labiis benedicere, manibus tenere, 
ore proprio sumere, et caeteris ministrare! 

Oh! quam mundae debent esse manus illae, quam 
purum os, quam sanctum corpus, quam immaculatum 
cor erit sacerdotis, ad quem toties ingreditur Auctor 
puritatis! Ex ore sacerdotis nihil nisi sanctum, nihil 
nisi honestum et utile procedere debet verbum, qui 
tam saepe accipit Christi sacramentum. 

Oculi ejus simplices et pudici, qui Christi corpus 
solent intueri; manus purae et in coelum elevatae, 
quae Creatorem coeli et terrae solent contrectare. Sacer- 
dotibus specialiter in lege dicitur: Sancti estote, quia 
ego sanctus sum, Dominus Deus vester '. 

Tu autem, o homo Dei! haec meditare, in 
his esto’. 


!) Lev. XIX. 2. — ?) I. Tim. IV. 15; VI. 11. Quapropter 
Sacerdoti quam maxime commendandum eat, ut animam suam 
continuo piissimis illis affectibus nutriat, quos ven. Auctor operis 
de Imitatione Christi, praesertim in quarto suo libro, abundanter 
suggerere, divino afflante Spiritu, curavit. 


PARS SEXTA. 


CONTINENS LITANIAS PRECESQUE DEVOTISSIMAS, ANTE VEL POST 
SACRUM RECITANDAS. 


LITANIAE. 


Nota. Congregatio S. Officii d. 18. April. 1860 decrevit: 
»Litaniae omnes praeter antiquissimas et communes, quae in 
Breviariis, Missalibus, Pontificalibus et Ritualibus continentur, et 
praeter Litanias B. Mariae V. quae in sacra Aede Lauretana de- 
cantari solent, non edantur sine revisione et approbatione Ordi- 
narii, nec publice in ecclesiis, publicis oratoriis et processionibus 
recitentur absque licentia et approbatione sacrorum Rituum Con- 


gregationis.“ 
DIE DOMINICA. 


In sanctis. constituit nobis Deus praesidium. (S. Leo.) 
Hi sunt fratrum amatores et populi Israel; hi sunt qui multum 
orant pro populo et universa sancta civitate. (II. Machab. XV.) 


Kyrie eleison. Christe eleison. Kyrie eleison. 

Christe audi nos. Christe exaudi nos. | 

Pater de coelis Deus, qui sic dilexisti mundum, 
ut Filium tuum unigenitum dares: miserere mei, ut in 
ipsum credens, eumque sequens, dignus sim qui in 
sacrificium tibi illum offeram. 

Fili, Redemptor mundi Deus, qui te pro nobis 
in ara crucis obtulisti Deo Patri hostiam puram et im- 
maculatam, et qui dedisti nobis carnem tuam ad man- 
ducandum, et sanguinem tuum ad bibendum: miserere 
mei, ut tantum semper tractem mysterium ea reve- 
rentia et honore, ea devotione et timore, quibus oportet 
et decet. l 

Spiritus sancte Deus, cujus ineffabili virtute beata 
Virgo Maria Christum Dominum concepit et peperit: 
miserere mei, ut ego quoque eumdem Dominum ac 

Deum meum sincero affectu ac puro corde in hoc sa- 
cramento concipere, et deinceps sanctis operibus palam 
ostendere valeam. i 

Sancta Trinitas unus Deus, qui, pro infinita cle- 
mentia, me indignum peccatorem ad sacrum altaris 
ministerium vocare dignatus es: miserere mei, ut tam 
sancta vocatione digne ambulem, omnibus ornatus 
virtutibus. 

Sancta Maria, de cujus utero Dei Verbum, angelo 
nuntiante, carnem suscepit, quam ego indignus of- 
ferre et sumere intendo: ora pro me, ut haec sanctis- 
sima caro efficiatur mihi salus et vita. 

Omnes sancti Angeli et Archangeli, qui Filium 
Dei propter nos hominem factum humiliter adorastis, ` 
jamque regnanti in coelis semper ad ministerium assi- 
stitis: orate pro me, ut bonus ejusdem minister effe- 
de gradum bonum mihi acquiram, et multam fiduciam 
in fide. 

Omnes sancti Prophetae et Patriarchae, qui variis 
typis, figuris et umbris, hujus sacrificii et sacramenti 
mysteria praefigurastis, et ad Messiam ingenti deside- 
rio, multis votis ac suspiriis anhelastis: orate pro me, 
ut illo ad altare fruens eam reportem gratiam et sa- 
lutem, de qua exquirentes prophetastis. 

Omnes sancti Apostoli, qui primi ex hominibus 
a Christo assumpti estis ad offerendum sanctissimum 
legis novae sacrificium: orate pro me ut, ad idem 
munus electus, sollicite curem meipsum probabilem 
exhibere Deo. 

Omnes sancti Evangelistae, qui institutionem hujus 
sacramenti illustri testimonio asseruistis: orate pro 
me, ut ad illud cum fide, timore et dilectione semper 
accedam. 

Omnes sancti Discipuli Domini, qui una cum pri- 
mis fidelibus perseverantes eratis quotidie in commu- 
nicatione fractionis panis, ita ut credentium esset cor 
unum et anima una: orate pro nobis, ut et nos qui de 
uno pane et de uno calice participamus, non nisi in 

unione pacis et vinculo caritatis ad sacramentum pacis 
et amoris accedamus, ut unanimes uno ore honorifi- 
cemus Deum et Patrem, et Dominum Jesum Christum, 
qui est pax nostra. 

Omnes sancti Innocentes, qui Christo recens nato 
tenella corpora vestra, et ipsos infantiae atque inno- 
centiae annos, novelli martyres consecrastis: orate pro 
me, ut ego ingrediar in innocentia mea ad altare Dei, 
et una cum hoc sacrificio seu sacramento meipsum Deo 
meo hostiam vivam, sanctam et placentem offerre valeam. 

Omnes sancti Martyres, qui Christo regi Marty- 
rum, corpus et vitam in passione litanti, vicem quam 
potuistis per martyrium rependistis: orate pro me, ut 
spirituáli martyrio mortificans membra mea super 
. terram, digne mortis ejus celebrem mysterium. 

Omnes sancti Pontifices et Confessores, sacerdotes 
Domini, qui digna sacrorum oblatione et communione, 
omni benedictione coelesti et gratia repleti estis: orate 
pro me, ut a sancta mensa recedam caritatis ignem 
spirans, et diabolo, divina virtute, terribilis factus. 

Omnes sancti Monachi et Eremitae, quibus dignus 
non erat mundus, quique per divini participationem 
mysterii, deponentes omne pondus et circumstans nos 
peccatum, per patientiam cucurristis ad propositam 
coronam: orate pro me, ut nec mundum, neque ea 
quae in mundo sunt, diligens, dignus eisdem efficiar 
repromissionibus. 

Omnes sanctae Virgines et Viduae, quae per casti- 
tatis studium, dignum Filio Dei in vobis habitaculum 
praeparastis: orate pro me, ut et ego, expurgatis 
omnibus quae ejus displicent majestati, jucundum ei 
in corde meo exhibeam hospitium. 

Omnes Sancti et Sanctae Dei, qui beatifica jam 
visione aspicitis, honoratis et adoratis, quem nos hic 
interim non nisi sub speciebus, et quasi in aenigmate 
videmus: intercedite pro me ut, per salutiferum hujus 
sacramenti usum, vestro tandem dignus consortio in- 
veniar. Amen. 

r Ni Oremus. 


t- 


l Deus, qui nobis sub sacramento mirabili passionis - 
¿> tuae memoriam reliquisti: tribue, quaesumus, interce- 
dentibus omnibus sanctis tuis, ita nos corporis et san- - 


guinis tui sacra mysteria venerari, ut redemptionis 
tuae fructum in nobis jugiter sentiamus ; qui vivis et 
regnas in saecula saeculorum. Amen. 

Pietate tua, quaesumus Domine, nostrorum solve 
vincula peccatorum, et intercedente beata Maria sem- 
per Virgine, cum omnibus sanctis tuis, nos famulos 
tuos, benefactores nostros, atque loca nostra in omni 
sanctitate custodi; omnesque consanguinitate, affini- 
tate atque familiaritate nobis conjunctos a vitiis purga, 
virtutibus illustra, pacem et salutem nobis tribue, 
hostes visibiles et invisibiles remove, carnalia desi- 
deria repelle, aérem salubrem et terrae fertilitatem 
indulge, amicis et inimicis nostris caritatem largire, 
atque urbem hanc N. cum omnibus in ea habitantibus 
ab omni peste, infideliumque et haereticorum feritate 
et potentia illaesam conserva, et omnibus fidelibus, 
vivis et defunctis, in terra viventium vitam et re- 
quiem aeternam concede; et nostrum Pontificem N., 
Antistitem N., Regem N., omnes praelatos, et cunctum 
populum christianum ab omni adversitate custodi; et 
benedictio tua sit super nos semper. Per Christum 
Dominum nostrum. Amen. 


FERIA II. ; 
LITANIAE PRO FIDELIBUS DEFUNCTIS. 
Sancta et salubris est cogitatio pro defunctis exorare, ut a 
peccatis solvantur. (lI. Mach. XII. v. 46.) 
Kyrie eleison. Christe eleison. Kyrie eleison. 
Christe audi nos. Christe exaudi nos. 
Pater de coelis Deus, miserere omnium fidelium de- 
functorum. 
Fili Redemptor mundi Deus, miserere. 
Spiritus sancte Deus, miserere. 

` Sancta Trinitas unus Deus, - ME miserere. 


Sancta Maria, Ora pro fidelibus defunctis. ... . 
Sancta Dei Genitrix, . . Q0ra. 
.. Sancta Virgo virginum, ; ora. 
. Sancte Michael, ora. 
Omnes sancti Angeli et Archangeli, orate. 
Sancte Joannes Baptista, ora. 
Sancte Joseph, ora. 
Omnes sancti Patriarchae et Prophetae, orate. 
Sancte Petre, ora. 
. Sancte Paule, ora. 
Sancte Joannes, ora. 
Omnes sancti Apostoli et Evangelistae, orate. 
Sancte Stephane, ora. 
Sancte Laurenti, ora. 
Omnes sancii Martyres. orate. 
Sancte Gregori, ora. 
Sancte Ambrosi, ora. 
Omnes sancti Pontiflces et Confessores, orate. 
Sancta Maria Magdalena, ora. 
Sancta Catharina, ora. 
Omnes sanctae Virgines et Viduae, orate. 


Omnes Sancti et Sanctae Dei, intercedite pro fidelibus 
defunctis. 

Propitius esto: parce eis, Domine. 

Propitius esto: exaudi nos, Domine. 

Ab omni malo: libera eos, Domine. 


Ab ira tua, libera. 
A flamma ignis, libera. 
A regione umbrae mortis, libera. 
Per admirabilem conceptionem tuam, libera. 
Per nativitatem tuam, libera. 
Per dulcissimum nomen tuum, libera. 
Per multitudinem miserationum tuarum, libera. 
Per acerbissimam passionem tuam, libera. 
Per sanctissima vulnera tua, libera. 


Per ignominiosam mortem, qua nostram moriendo de- 
struxisti : libera. 

Peccatores: te rogamus, audi nos. 
Qui peccatricem absolvisti et latronem exaudisti, te 
rogamus, audi nos. 


Qui salvandos salvas gratis, te rog. 
Ut parentes, propinquos et benefactores nostros ab omni- 
bus peccatis et poenis suis absolvas, te rog. 


Ut omnium fidelium defunctorum, quorum specialis 
memoria in terris non habetur, meminisse et mise- 


rere digneris, te rog. 
Ut omnibus in Christo quiescentibus locum refrigerii, 

lucis et pacis indulgeas, ie rog. 
Ut luctum eorum in gaudium convertas, te rog. 
Ut desiderium ipsorum adimplere digneris, te rog. 
Ut facias eos plenius benedicere te, et sacrificium tibi 

laudis tuae offerre, te rog. 
Ut eos in tuorum societate constituas electorum, te rog. 
Fili Dei, te rog. 
Fons pietatis, te rog. 
Qui claves habes mortis et inferni, te rog. 


Agnus Dei, qui tollis peccata mundi, dona eis req. 

Agnus Dei, qui tollis peccata mundi, dona eis req. 

Agnus Dei, qui tollis peccata mundi, dona eis requiem 
sempiternam. 

Christe audi nos. Christe exaudi nos. 

Kyrie eleison. Christe eleison. Kyrie eleison. 

Pater noster etc. 

WV. Et ne nos inducas etc. BR. Sed libera nos eic. 

WV. A porta inferi. R. Erue, Domine, animas eorum. 

W. Requiescant in pace. B. Amen. 

WX. Domine, exaudi orationem meam. 

BK. Et clamor meus ad te veniat. 


Oremus. 


Deus, qui, inter apostolicos sacerdotes, famulos 
tuos pontificali seu sacerdotali fecisti dignitate vigere; 
praesta, quaesumus, ut eorum quoque perpetuo aggre- 
gentur consortio. 

Deus, veniae largitor et humanae salutis amator, 


aga = 

quaesumus clementiam tuam, ut nostrae congrega- 
tionis fratres, propinquos et benefactores, qui ex hoc 
saeculo transierunt, beata Maria semper Virgine inter- 
cedente, cum omnibus sanctis tuis, ad perpetuae bea- 
titudinis consortium pervenire concedas. 

Fidelium, Deus, omnium conditor et redemptor, 
animabus famulorum famularumque tuarum remissio- 
nem cunctorum tribue peccatorum, ut indulgentiam . 
quam semper optaverunt, piis supplicationibus conse- 
quantur. Qui vivis et regnas Deus in saecula saeculo- 
rum. .Amen. 


Pro defuncto Sacerdote. 


Praesta, quaesumus Domine, ut anima famuli tui N. 
Sacerdotis, quem in hoc saeculo commorantem sacris mu- 
neribus decorasti, in coelesti sede gloriosa semper exultet. 


Pro uno defuncto. 


Inclina, Domine, aurem tuam ad preces nostras, 
quibus misericordiam tuam supplices deprecamur, ut 
animam famuli tui N. quam de hoc saeculo migrare 
jussisti, in pacis ac lucis regione constituas, et sancto- 
rum tuorum jubeas esse consortem. 


Pro una defuncta. 


Quaesumus, Domine, pro tua pietate, miserere ani- 
mae famulae tuae N., et a contagiis mortalitatis exutam 
in aeternae salvationis partem restitue. 


FERIA III. 
LITANIAE SANCTORUM ANGELORUM. 
Habetote familiares angelos, et frequentate eos sedula cogitatione 
et devota oratione. (S. Bern. in Ps. 90.) 
Kyrie eleison. Christe eleison. Kyrie eleison. 
Christe audi nos. Christe exaudi nos. 
Pater de coelis Deus, miserere nobis. 
Fili Redemptor mundi Deus, miserere. 

Spiritus sancte Deus, miserere nobis. 
Sancta Trinitas unus Deus, miserere. 
Sancta Maria, regina Angelorum: ora pro nobis. 

Sancte Michael, qui populo Dei semper defensor fuisti, ora. 
Sancte Gabriel, qui incarnationis Verbi divini nun- 


tius extitisti, ora. 
Sancte Raphael, qui Tobiam salvum duxisti et re- 

duxisti, ora. 
Sancti Seraphim, orate. 
Sancti Cherubim, | | orate. 
Sancti Troni, orate. 
Sanctae Dominationes, orate. 
Sanctae Virtutes, orate. 
Sanctae Potestates, orate. 
Sancii Principatus, orate. 
Sancti Archangeli, orate. 
Sancti Angeli, orate. 


Qui excelsum magni Dei thronum circeumstatis, orate. 
Qui jugiter Deo Sanctus, sanctus, sanctus, conci- 

nitis, orate. 
Qui semper faciem Patris, qui in coelis est, videtis, orate. 
Qui hominum curam et custodiam a Deo mandatam 


accepistis, orate. 
Qui Loth cum suis de medio impiorum eduxistis, orate. 
Qui Jacob de cunctis malis eruistis, orate. 
Qui Moysi legem Dei tradidistis, orate. 
Qui nato Salvatore gloriam Deo et pacem hominibus 
gratulando decantastis, orate. 
Qui Christo in deserto, post depulsum tentatorem, 
ministrastis, orate. 
Qui Lazarum in sinum Abrahae deportastis, orate. 
Qui Dei famulos ex carceribus et aliis vitae periculis 
saepe liberastis, orate. 
Qui sanctis martyribus in tormentis saepius solatio 
fuistis, orate. 
Qui orantium preces ad Deum defertis, orate. 


Qui super uno peccatore poenitentiam agente gau- 
detis, orate. 


PRO FERIA TERTIA. 433 


Qui super regna et provincias constituti estis, ^ orate. 
Qui cum Christo in majestate sua ad judicandum pro- 


cedente venturi estis, orate. 
Administratorii spiritus, qui capientibus haereditatem 
salutis in ministerium missi estis, orate. 
Ministri Dei, qui facitis voluntatem ejus, orate. 
Omnes sancti beatorum spirituum ordines, orate. 
A cunctis periculis, per sanctos angelos tuos, libera nos. 
Domine. 


Ab insidiis diaboli, per sanctos angelos tuos, libera. 
Ab omni peccato, per sanctos angelos tuos, libera, 
A subitanea et improvisa morte, per sanctos angelos 


tuos, libera nos, Domine. 
Peccatores, te rogamus, audi nos. 
Per sanctos angelos tuos, . te rog. 
Ut nobis parcas, te rog. 
Ut nobis indulgeas, te rog. 


Ut ecclesiam tuam regere et conservare digneris, te rog. 

Ut reipublicae christianae pacem et unitatem largiri 
digneris, te rog. 

Ut omnibus fidelibus defunctis requiem aeternam do- 
nare digneris, . te rog. 

Ut in hora mortis nostrae sanctos angelos tuos ad nos 
mittere digneris, te rog. 

Ut post mortem animas nostras per manus sanctorum 
angelorum recipere, et aeterna beatitudine donare 
digneris, te rog. 

Fili Dei, te rogamus, audi nos. 

Agnus Dei etc. 

'W. Omnes sancti beatorum spirituum ordines, orate. 

R. Ut digni efficiamur promissionibus Christi. 


Oremus. 


Deus, qui miro ordine angelorum ministeria, homi- 
numque dispensas, concede propitius, ut a quibus tibi 
ministrantibus in coelo semper assistitur, ab his in 
terra vita nostra muniatur. Per Christum etc. 


Manuale ordinand. 19 


T 

ORATIO AD SANCTUM MICHAELEM ARCHANGELUM. 


Q sancte Michael archangele, coelestis militiae prin- 
ceps, qui semper stas in adjutorium populo Dei,- et 
praeliatus es cum magno dracone, serpente antiquo, 
eumque projecisti de coelo, et Ecclesiam Dei fortiter 
propugnas, ut portae inferi non possint praevalere ad- 
versus eam; oro te ex intimo corde, ut mihi adsis 
in hoc difficili et ancipiti praelio, quod mihi fragili et 
inermi creaturae cum eodem hoste gerendum est. Tu 
esto mecum, princeps fortissime, ut superbo draconi 
quem tu virtute divina gloriose vicisti, quemque Chri- 
stüs supremus rex noster in assumpta nostra natura 
prostravit, fortiter resistere, eique feliciter praevalere 
possim; et ita de hoste triumphans, una tecum et cum 
sanctis angelis jugiter laudem clementiam Dei, qui qui- 
dem angelis malis, post peccati ruinam, justo judicio 
negavit misericordiam; nobis tamen hominibus, post 
lapsum, tam misericorditer resurgere dedit ad gratiam. 


ORATIO AD SANCTUM ANGELUM CUSTODEM. 


© angele Dei! qui custos es mei, me tibi commis- 
sum pietate superna, hoc die (ve? hac nocte) illumina, 
custodi, rege et guberna. Defende nos in mortis hora, 
et Judicem pro nobis ora. 

WV. Angelis suis Deus mandavit de te. 

B. Ut custodiant te in omnibus viis tuis. 


Oremus. 


Omnipotens, sempiterne Deus, qui me, licet indi- 
gnum, ad imaginem tuam creasti, et angelum tuum 
sanctum ad mei custodiam deputasti; da mihi servo 
tuo, illius ductu et custodia, malorum omnium, tam 
animae quam corporis, pericula feliciter pertransire, et 
post hujus vitae curriculum, cum illo ad aeterna gaudia 
pervenire. Per Christum etc. 


ALIA ORATIO AD EUMDEM. 


Quantum debeo, o sancte angele! communi nostro 
Domino et parenti, qui te mihi dedit ut duceres, videns 

caecum, sapiens stultum, forti£ imbecillem, gnarus 
viae ignarum, et quidem inter tot pericula et praeci- 
pitia! © quoties me discriminibus exemisti! Quoties ad 
interitum ruentem servasti! Maximas tibi gratias ago 
pro eo quod praestas mihi quotidie; et enixe oro atque 
obtestor, ut servare me ac tueri pergas, abducas a 
malo, impellas ad bonum: coge etiam nolentem, adjuva 
volentem, sustine euntem; denique sic ducito, ut 
tandem ad beatitudinem perducas, qua tu semper jam 
frueris; ut quemadmodum hic tuus fui pupillus et 
cliens, sim illic civis et socius; et gaudeas creditam 
commissamque tuae curae animam tam felici portui 
appulisse. Amen. 


t 


FERIA IV. 
LITANIAE DE SANCTO JOSEPH, SPONSO B. MARIAE VIRG. 


Ite ad Joseph (Gen. XLI, 55). Constituit eum dominum domus 
suae, eb principem omnis possessionis suae (Ps. CIV, 21). 


Kyrie eleison. Christe eleison. Kyrie eleison. 
Christe audi nos. Christe exaudi nos. 
Pater de coelis Deus, miserere nobis. 


Fili Redemptor mundi Deus, miserere. 
Spiritus sancte Deus, miserere. 
Sancta Trinitas unus Deus, miserere. 


Sancta Maria, sponsa sancti Joseph, ora pro nobis. 

Sancte Joseph, in sponsum Mariae prae omnibus electe, 
ora pro nobis. 

Sancte Joseph, ineffabilibus benedictionibus dotate, ora. 


Sancte Joseph, Patriarcharum culmen, ora. 
Sancte Joseph, adjutorium Mariae simillimum, ora. 
Sancte Joseph, vir virgo Virginis matris, ' Ora. 
Sancte Joseph, antesignane virginei conjugii, ora. 
Sancte Joseph, solatium Dei Genitricis, ora. 


Sancte Joseph, fili David, ora. 
; 19* 

Sancte Joseph, cujus filius dici et putari dignatus est 
. Filius Dei, ora. 
Sancte Joseph, cui Dominus universorum se subjecit, 
ora pro nobis. 

Sancte Joseph, quem tamquam aiterum David Deus 
invenit secundum cor suum (s. Bern.), ora. 
Sancte Joseph, qui dignus habitus es, cuf tuto com- 
mitteret Deus secretisstinum atque sacratissimum 
cordis sui arcanum (idem), ora. 
Sancte Joseph, cui datum est non ignarum esse my- 
sterii quod nemo principum hujus saeculi agnovit 
(idem), | ora. 
Sancte Joseph, qui, quod multi reges et prophetae 
voluerunt videre ac audire, et non viderunt nec 
audierunt, meruisti non solum vídere et audire, 
sed etiam portare, deducere, amplecti, deosculart, 


nutrire et custodire (idem), Ora. 
Sancte Joseph, Christi pueri, post Virginem, adorator 
prime, | Ora. 
Sancte Joseph, moderator incarnatae Sapientiae, ora. 
Sancte Joseph, nutritie Pastoris universi, ora. 
Sancte Joseph, organum Verbi silentis, ora. 
Sancte Joseph, custos thesauri coelorum, ora. 
Sancte Joseph, redemptor Redemptoris oblati, ora. 
Sancte Joseph, salvator Salvatoris mundi, ora. 
Sancte Joseph, dux Rectoris omnium, ora. 
Sancte Joseph, hospes Dei peregrinantis, ora. 
Sancte Joseph, coadjutor magni consilii, ora. 
Sancte Joseph, caput nobilissimae et sanctissimae fa- 
miliae, l ora. 
Sancte Joseph, cui rex et regina coelorum servierunt, 
ora. 


Sancte Joseph, Jesu et Mariae singulariter dilecte, ora. 
Sancte Joseph, cui par in terra non est natus 
(Eceli. XLIX, 16), ora. 
Sancte Joseph, tanto melior angelis efecte, quanto 
diferentius prae illis nomen haereditasti, ora. 
Sancte Joseph, cuf gratiam Jesus et Maria pultu, 

voce, vita et continua conversatione per tot annos 

afftrarunt, ora. 
Sancte Joseph, ¿n castitate mundissime (s. Bern.), ora. 
Sancte Joseph, in humilitate profundissime (id.), ora. 
Sancte Joseph, én caritate ardentissime (id.), ora. 
Sancte Joseph, in contemplatione altissime (id.), ora. 
Sancte Joseph, vir juste atque perfecte (Eccli. XLIV.), 


ora. 

Sancte Joseph, pretiosissima inter brachia -Christi et 
Mariae morte functe, ora. 
Sancte Joseph, qui corpore et animo peculiaribus glo- 
riae donis frueris, ora. 
Sancte Joseph, qui solio Matris et Filii tam proxime 
assides, ora. 
Sancte Joseph, ên salutem electorum Dei maxime 
(Eccli. XLVI, 2), ora. 
Sancte Joseph, princeps fratrum (ib. XLIX, 17), ora. 
Sancte Joseph, firmamentum gentis (ibid.), ora. 
Sancte Joseph, s/abt/ftjnentum populi (ibid.), ora. 
Sancte Joseph, protector morientium, ora. 
Sancte Joseph, praesidium nostrum, ora. 


Agnus Dei etc. 

Ant. Beatus ille servus quem constituit Dominus 
suae Matris solatium, suae carnis nutritium, .solum 
denique in terris magni consilii coadjutorem fide- 
lissimum. 

WV. Ora pro nobis, sancte Joseph. 

RB. Ut digni efficiamur promissionibus Christi. 


Oremus. 


Sanctissimae Genitricis tuae sponsi, quaesumus 
Domine, meritis adjuvemur; ut quod possibilitas nostra 
non obtinet, ejus nobis intercessione donetur. Qui 
vivis et regnas in saecula saeculorum. Amen. 


ALIA ANTIPHONA. 


Fecit meDominusquasi patrem regis, et dominum uni- 
versae terrae; venite ad me, et ego dabo vobis omnia bona. 

WV. Sancte Joseph, noli despicere animam meam. 
B. Et animas servorum tuorum. 


Oremus. 


/ Custodi nos, Domine, protectione perpetua, qui 
beatum Joseph Unigenito tuo nutritium et Virgini ma- 
tri custodem providisti. Per eumdem Christum Domi- 
num nostrum. Amen. 


SALUTATIO 8. JOSEPH. 


Ave, Joseph, gratia plene, Jesus et Maria tecum, 
benedictus tu in hominibus, et benedictus fructus Spon- 
sae tuae, Jesus. Sancte Joseph, pater nutritie Jesu et 
beatae Virginis Mariae sponse, ora pro nobis clientibus 
tuis, nunc et in hora mortis nostrae. Amen. 

V. Magna est gloria ejus in salutari tuo, Domine. 

B. Gloriam et magnum. decorem imposuisti su- 
per eum. 


. Oremus. 


Fac nos, Domine, Genitricis tuae sponsi merita digne 
recolere, ac virtutes ejus, puritatis, caritatis et vitae 
absconditae, perpetuo imitari; ut ejus apud te inter- 
cessione, omnia nobis adversantia in hora mortis su- 
perare valeamus, et ad te feliciter pervenire. Qui 
vivis et regnas in saecula saeculorum. Amen. 


INVOCATIO 8. JOSEPH. 


Magne Joseph. Fili David, 
Custos date Virgini, 
Quem et Virgo nuncupavit 
Patrem Christi Domini. 
Qui fidelis servus Dei 
Datus es familiae, 
Precor, velis curam mei, 
Tamquam pater, gerere. 
X. Invenit Joseph gratiam coram Domino suo. 
B. Et ministravit ei. 

Oremus. 


Praesta, quaesumus, omnipotens Deus, 

ut sicut 


beatus Joseph Unigenito tuo, nato de Maria Virgine, 


suis manibus reverenter ministrare meruit, 


ita nos 


facias cum cordis munditia tuis altaribus deservire. 


Per eumdem Christum etc. 


FERIA V. 


LITANIAE DE SANCTISSIMO SACRAMENTO. 


Kyrie eleison. Christe eleison. Kyrie eleison. 


Christe audi nos. Christe exaudi nos. 
Pater de coelis Deus, miserere nobis. 
Fili Redemptor mundi Deus, 

Spiritus sancte Deus, 

Sancta Trinitas unus Deus, 

Panis vive, qui de coelo descendisti, 
Deus abscondite et salvator, 
Frumentum electorum, 

Vinum germinans virgines, 

Panis pinguis et deliciae regum, 
Juge sacrificium, 

Obiatio munda, 

Agnus absque macula, 

Mensa purissima, 

Angelorum esca, 

Manna absconditum, 

Memoria mirabilium Dei, 

Panis supersubstantialis, 

* Verbum caro factum, 

Habitans in nobis, 

Hostia sancta, 

Calix benedictionis, 

Mysterium fidei, 

Praecelsum et venerabile sacramentum, 
Sacrificium omnium sanctissimum, 


miserere. 


miserere. 


miserere. 
miserere; 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 

Vere propitiatorium pro vivis et defunctis, miserere nobis. 
Coeleste antidotum, quo a peccatis praeservamur, miserere. 
Stupendum supra omnia miraculum, miserere. 
Sacratissima Dominicae passionis commemoratio, miserere. 
Donum transcendens omnem plenitudinem, ^ miserere. 


Memoriale praecipuum divini amoris, miserere. 
Divinae affluentia largitatis, miserere. 
Sacrosanctum et augustissimum mysterium, miserere. 
Pharmacum immortalitatis, miserere. 
Tremendum ac vivificum sacramentum, miserere. 
Panis omnipotentia Verbi caro factus, miserere. 
]ncruentum sacrificium, miserere. 
Cibus et conviva, miserere. 
Duleissimum convivium, cui assistunt angeli mini- 

strantes, miserere. 
Sacramentum pietatis, miserere. 
Vinculum caritatis, miserere. 
Offerens et oblatio, miserere. 
Spiritualis dulcedo, in proprio fonte degustata, miserere. 
Refectio animarum sanctarum, - miserere. 
Viaticum in Domino morientium, miserere. 
Pignus futurae gloriae, miserere. 


Propitius esto, parce nobis, Domine. 

Propitius esto, exaudi nos, Domine. 

Ab indigna corporis et sanguinis tui susceptione, libera 
nos, Domine. 


A concupiscentia carnis, libera. 
A concupiscentia oculorum, libera. 
A superbia vitae, libera. 
Ab omni peccandi occasione, libera. 
Per desiderium illud quo hoc pascha cum discipulis 
manducare desiderasti, libera. 
Per summam humilitatem qua discipulorum pedes la- 
vasti, libera. 
Per ardentissimam caritatem qua hoc divinum sacra- 
mentum instituisti, libera. 


Per sanguinem tuum pretiosum, quem nobis in altari 
reliquisti, libera. 

Per quinque vulnera hujus tui corporis sacratissimi, 
quae pro nobis suscepisti, libera. 

Peccatores, te rogamus, audi nos. 

Ut in nobis fidem, reverentiam et devotionem hujus 
admirabilis sacramenti augere et conservare digne- 
ris, te rogamus, audi nos. 

Ut ad frequentem usum Eucharistiae per veram pecca- 
torum confessionem nos perducere digneris, (e rog. 

Ut nos ab omni haeresi, perfidia, ac cordis caecitate 
liberare digneris, ie rogamus. 

Ut sanctissimi hujus sacramenti pretiosos et coelestes 
fructus nobis impertiri digneris, te rogamus. 

Ut in hora mortis nostrae hoc coelesti viatico nos con- 
fortare et munire digneris, te rogamus. 

Fili Dei, te rogamus, audi nos. 

Agnus Dei, qui tollis etc. 

Christe audi nos. Christe exaudi nos. 


Oremus. 


Deus, qui nobis sub sacramento mirabili passionis 
tuae memoriam reliquisti: tribue, quaesumus, ita nos 
corporis et sanguinis tui sacra mysteria venerari, ut 
redemptionis tuae fructum in nobis jugiter sentiamus. 
Qui vivis etc. 


SALUTATIO AUGUSTISSIMI SACRAMENTI. 

Ave verum corpus natum 

De Maria Virgine: 

Vere passum, immolatum 

In cruce pro homine: 

Cujus latus perforatum 

Unda fluxit cum sanguine: 

Esto nobis praegustatum 

Mortis in examine. 
Jesu dulcis, Jesu pie, 

Fili Virginis Mariae! 

Fac nos culpas digne flere, 

Ac clementer miserere. 

X. ]ste Deus meus. B. Et glorificabo eum. 

Oremus. 


Tribue nobis, Domine Deus, ut qui Jesum Chri- 
stum, pro nobis natum de Virgine, et in cruce passum, 
sub sacramento praesentem esse credimus et confite- 
mur, ex hoc divino fonte hauriamus sincerae devotio- 
nis affectum. Per eumdem etc. 


INVOCATIO CHBISTI IN MYSTERIO PRAESENTIS. 


Bone Pastor, panis vere, 
Jesu nostri miserere. 

Tu nos pasce, nos tuere, 
Tu nos bona fac videre 
In terra viventium. 

Tu qui cuncta scis et vales, 
Qui nos pascis hic mortales, 
Tuos ibi commensales, : 
Cohaeredes et sodales 
Fac sanctorum civium. Amen. 

V. Gustate et videte. R. Quoniam suavis est Dominus. 


Oremus. 


Quaesumus, Domine Deus noster, ut nos ad man- 
ducandum panem tuum continua pietate renovare 
digneris; nec sine hoc aeternae vitae pignore ex prae- 
senti saeculo migrare permittas. Per Christum etc. 

WV. Benedicat nos Deus, Deus noster, benedicat nos 
Deus. Bk. Et metuant eum omnes fines terrae. 


Oremus. 


Sit nobis, Domine, fons omnis benedictionis et gra- 
tiae sacramentum corporis Unigeniti tui, quo nos in 
hac peregrinatione sustentas, ut in fortitudine cibi 
illius usque ad montem sanctum tuum ambulantes, in 
tuo sinu quiescamus. Qui vivis etc. 


PRO REPARATIONE INJURIARUM 
Christo in sacra Eucharistia illatarum. 


Ant. Domine, non secundum peccata nostra facias 
nobis, neque secundum iniquitates nostras retribuas 

nobis. Domine, ne memineris iniquitatum nostrarum 
antiquarum; cito anticipent nos misericordiae tuae, 
quia pauperes facii sumus nimis. Adjuva nos, Deus 
salutaris noster, et propter gloriam nominis tui, Do- 
mine, libera nos; et propitius esto peccatis nostris 
propter nomen (uum. 

WX. Ostende nobis, Domine, misericordiam tuam. 

R. Et salutare tuum da nobis. 


Oremus. 


Gementes ac dolentes super cunctis abominationi- 
bus quae fiunt in domo tua, propitius respice, miseri- 
cors Deus, et pro contumeliis quibus in sacramento 
sui amoris impetitur Dominus Jesus, ipsum fac pro 
nobis esse apud te propitiationem. Qui tecum vivit etc. 

Domine Jesu, qui zelo domus Patris tui accensus 
vendentes et ementes de templo ejecisti, eumdem in 
nobis per tua sacramenta quae sumpsimus. (aut sum- 
pturi sumus), zelum accende; ut et commissa in domo 
tua scelera plangere, et committenda avertere sata- 
gamus. Qui vivis etc. 


ORATIO AD SACRUM COR JESU. 


© cor, amoris victima, 
Amore nostri sauciuim, 
Mortalium spes ultima, 
Solamen hic moerentium. 
Tu Trinitatis gloria, 
Unit tibi se Filius, 
Sunt Patris in te gaudia, 
In te quiescit Spiritus. . | 
Ave, admirabile cor Jesu: te laudamus, te bene- 
dicimus, te glorificamus, tibi gratias agimus, tibi cor 
nostrum offerimus, donamus et consecramus: accipe 
et posside illud totum: purifica, illumina et sanctifica, 
ut in ipso vivas et regnes in perpetuum. Amen. 
WX. Jesu mitis et humilis corde. 
R. Fac cor nostrum secundum cor tuum. 

Oremus. 


Respice, quaesumus Domine, in faciem et in cor 
Christi tui; et sacris quibus ardet ignibus, ita corda 
nostra comburas, ut nihil nobis sapiat, nihil nos de- 
lectet, nihil nos alliciat, praeter ipsum Dominum no- 
strum Jesum Christum Filium tuum. Qui tecum vivit 
et regnat etc. 

Domine Jesu Christe, qui ineffabiles cordis tui divi- 
tias Ecclesiae sponsae tuae singulari dilectionis benefi- 
cio aperire dignatus es; concede propitius, ut gratiis 
coelestibus ex hoc divinissimo fonte manantibus comda 
nostra ditari ac recreari mereantur. Qui vivis etc. - 


ORATIO AD 8ANCTISSIMUM COR MARIAE. 


Quam sancta Matris viscera! 
Quam sancta sunt et ubera! 
Regale sed cor omnibus 
Miraculis praestantius. 
Ave, cor admirabile, 
Thesaurus orbis, omnia 
Collata nobis coelitus 
Servans Dei mysteria. 
X. Cor Mariae cordi Jesu simillimum. 
R. Fac cor nostrum secundum cor Jesu. 


Oremus. 


Clementissime Deus, qui ad peccatorum salutem 
et miserorum perfugium, cor immaculatum B. Mariae V. 
divino cordi Filii ejus Jesu Christi caritate et miseri- 
cordia simillimum esse voluisti; concede, ut qui hujus 
dulcissimi et amantissimi cordis memoriam agimus, 
ejus intercessione ac meritis, secundum cor Jesu in- 
veniri mereamur. Per eumdem .etc. 

Domine Jesu Christe, qui de virginalis uteri thalamo 
procedens in ejusdem intemeratae Virginis corde sua- 
viter ac perpetuo quievisti; quaesumus ut, peractis 
corporis et sanguinis tui mysteriis, jugiter in cordibus 
nostris habitare digneris. Qui vivis etc. 


` PRO FERIA SEXTA. 


FERIA VI. 


LITANIAE 88. NOMINIS JESU. 
Turris fortissima nomen Domini * 


exaltabitur. (Prov. XVIII, 10.) 


Kyrie eleison. 
audi nos. Jesu exaudi nos. l 
Pater de coelis Deus, miserere nobis. 


Jesu 


Fili Redemptor mundi Deus, 
Spiritus sancte Deus, 
Sancta Trinitas unus Deus, 


Jesu 
Jesu 
Jesu 
Jesu 
Jesu 
Jesu. 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 


Fili Dei vivi, 
splendor Patris, 
candor lucis aeternae, 
rex gloriae, 

sol justitiae, 

fili Mariae Virginis, 
amabilis, 

admirabilis, 

Deus fortis, 

Pater futuri saeculi, 
magni consilii angele, 
potentissime, 
patientissime, 
obedientissime, 

mitis et humilis corde, 
amator castitatis, 
amator noster, 

Deus pacis, 

auctor vitae, 
exemplar virtutum, 
zelator animarum, 
Deus noster, 

refugium nostrum, 
pater pauperum, 
thesaurus fidelium, 
bone pastor, 


Jesu lux vera, - 


Christe eleison. 


ad ipsum curret justus, et 


Kyrie eleison. 


miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere. 
miserere, 
miserere, 
miserere. 

miserere. 

miserere. 

miserere. 

Jesu sapientia aeterna, 
Jesu bonitas infinita, 
Jesu via et vita nostra, 
Jesu gaudium Angelorum, 
Jesu rex Patriarcharum, 
Jesu magister Apostolorum, 
Jesu doctor Evangelistarum, 
Jesu fortitudo Martyrum, 
Jesu lumen Confessorum, 
Jesu puritas Virginum, 
Jesu gloria Sacerdotum, 
Jesu corona Sanctorum omnium, 
Propitius esto, parce nobis Jesu. 
Propitius esto, exaudi nos Jesu. 
Ab omni peccato, libera nos Jesu. 
Ab ira tua, 
Ab insidiis diaboli, 
A spiritu fornicationis, 
A morte perpetua, 
A neglectu inspirationum tuarum, 
Per mysterium sanctae incarnationis tuae, 
Per nativitatem tuam, 
Per infantiam tuam, 
Per divinissimam vitam tuam, 
Per labores tuos, 
Per agoniam et passionem tuam, 
Per crucem et derelictionem tuam, 
Per languores tuos, 
Per mortem et sepulturam tuam, 
Per resurrectionem (uam, 
Per ascensionem tuam, 
Per gaudia tua, 
Per gloriam tuam, 
Per dulcissimam Virginem matrem tuam, 
Agnus Dei, qui tollis eic. 
Jesu, audi nos. Jesu, exaudi nos. 
V. Sit nomen Damini benedictum. 


B. Ex hoc nunc et. usque iu saeculum. 


miserere nobis. 


miserere. 
miserere. 
miserere. 
miserere. 
niserere. 
miserere. 
miserere. 
miserere. 
miserere. 
miserere. 
miserere. 


libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 
libera. 

Oremus. ] 


Deus, qui gloriosissimum nomen Jesu Christi Filii 
tui Domini nostri fecisti fidelibus tuis summo suavitatis 
affectu amabile, et malignis spiritibus tremendum at- 
que terribile: concede propitius, ut omnes qui hoc 
nomen Jesu devote venerantur in terris, sanctae con- 
solationis dulcedinem in praesenti percipiant, et in fu- 
turo gaudium exultationis et interminabilis beatitu- 
dinis obtineant in coelis. Per eumdem etc. 

Omnipotens sempiterne Deus, dirige actus no- 
stros in beneplacito tuo; ut in nomine dilecti Filii tui 
mereamur bonis operibus abundare. , 

Sancti nominis tui, Domine, timorem pariter et 
amorem fac nos habere perpetuum, quia numquam tua 
gubernatione destituis, quos in soliditate tuae dilectionis 
instituis. Qui vivis etc. 


SANCTI GREGORII DE PASSIONE DOMINI BREVES PRECATIONES. 


1. O Domine Jesu Christe! adoro te in cruce penden- 
tem, coronam spineam in capite portantem.  Deprecor 
te, ut tua crux liberet me ab angelo percutiente. Amen. 
Pater. Ave. 

2. 0 Domine Jesu Christe! adoro te in cruce vul- 
neratum, felle et aceto potatum. Deprecor te, ut vulnera 
tua sint remedium animae meae. Amen. Pater. Ace. 

3. 0 Domine Jesu Christe! rogo te per illam amari- 
tudinem passionis tuae quam in hora mortis sustinuisti, 
maxime tunc quando anima tua sanctissima de bene- 
dicto tuo corpore est egressa. Miserere animae meae in 
egressu suo de corpore meo, et perduc eam in vitam 
aeternam. Amen. Pater. Ave. 

4. 0 Domine Jesu Christe! adoro te in sepulchro 
positum, myrrha et aromatibus conditum. Deprecor te, 
ut tua mors sit vita mea. Amen. Pater. Ave. 

9. 0 Domine Jesu Christe! adoro te descendentem ad 
inferos, et tuos inde liberantem captivos. Deprecor te, ut 
illuc numquam me patiaris introire. Amen. Pater. Ace. 

6. 0 Domine Jesu Christe! adoro te a morte resur- 

gentem, et in coelum aseendentem, sedentemque ad 
dexteram Patris. Deprecor te, ut illuc te sequi, et tibi 
praesentari merear. Amen. Pater. Ace. 

4. 0 Domine Jesu Christe! Pastor bone, justos con- 
serva, peccatores justifica, omnibus fldelibus mise- 
rere, et propitius esto mihi misero et indigho pecca- 
tori. Amen. Pater. Ace. 


Oremus. 


Domine Jesu Christe, Fili Dei vivi, pone passionem, 
crucem et morlem tuam inter judicium (tuum et ani- 
mam meam, nunc et in hora mortis meae. 

Largiri mihi digneris gratiam et misericordiam, 
vivis veniam, defunctis requiem, Ecclesiae tuae pacem, 
cunctisque peccatoribus vitam et gloriam sempiternam. 
Qui vivis et regnas etc. i 


ORATIO AD DOMINUM PATIENTEM. 


Deus, qui pro redemptione mundi voluisti nasci, 
circumcidi, a Judaeis reprobari, a Juda traditore os- 
culo tradi, vinculis alligari, sicut agnus innocens ad 
victimam duci, atque conspectibus Annae, Caiphae, 
Pilati et Herodis indecenter offerri, a falsis testibus ac- 
cusari, flagellis et opprobriis vexari, sputis conspui, 
spinis coronari, colaphis caedi, arundine percuti, facie 
velari, vestibus exui, cruci clavis affigi, in cruce le- 
vari, inter latrones deputari, felle et aceto potari, et 
lancea vulnerari; tu Domine, per has sanctissimas 
poenas tuas, quas ego indignus recolo, et per sanctam 
crucem et mortem tuam, libera me a poenis inferni, 
et perducere digneris quo perduxisti latronem tecum 
crucifixum. Qui cum Patre et Spiritu saneto vivis et 
regnas per omnia saecula saeculorum. Amen. 


ORATIO 
ex septem ultimis verbis Christi in cruce pendentis. 
Piissime Jesu, qui pro salute mea dignatus es nasci 


in stabulo, vivere in laboribus, et mori in cruce, dic 
Patri tuo, pro me moriente: Pater, dimitte illi; san- 

ctissimae Matri tuae: Ecce filius tuus; et animae meae: 
Hodie mecum eris in paradiso. Deus meus, Deus 
meus, ne derelinquas me. Sitio ad fontem vitae; 
consumatur tempus vitae meae; in manus tuas 
commendo spiritum meum; suscipe, Domine, serva 
et miserere. Amen. 


SABBATO. 


LITANIAE LAURETANAE BEATAE MABIAE VIRGINIS. 


Quas devoterecitantibus Pius VII. P. M. concessit Indulgentiam 300 dierum; 
singulis vero diebus recitantibus Indulgentiam plenariam in Festis Imm. 
Conceptionis, Purificationis, Annuntiationis, Assumptionis et Nativitatis B. 
M. V., dummodo vere poenitentes et confessi et s. Communione refecti 
ecclesiam aliquam visitaverint, ibique juxta Summi Pontificis mentem ora- 
verint. Die 80. Sept. 1817. 


Totum nos habere voluit Deus per Mariam. (S8. Bern.) 
Kyrie eleison. Christe eleison. Kyrie eleison. 
Christe audi nos. Christe exaudi nos. 
Pater de coelis Deus, miserere nobis. 


Fili Redemptor mundi Deus, miserere. 
Spiritus sancte Deus, miserere. 
Saneta Trinitas unus Deus, miserere. 
Sancta Maria, ora pro nobis. 

Sancta Dei Genitrix, ora. 
Sancta Virgo virginum, ora. 
Mater Christi, l ora. 
Mater divinae gratiae, | ora. 
Mater purissima, "Ora. 
Mater castissima, ora. 
Mater inviolata, ora. 
Mater intemerata, ora. 
Mater amabilis, ora. 
Mater admirabilis, ora. 
Mater Creatoris, ora. 
Mater Salvatoris, ora. 
Virgo prudentissima, ora. 
Virgo veneranda, ora. 
Virgo praedicanda, ora. 


Virgo potens, ora. 

Virgo clemens, ora pro nobis. 


Virgo fidelis, ora. 
Speculum justitiae, ora. 
Sedes sapientiae, | ora. 
Causa nostrae laetitiae, ora. 
Vas spirituale, . Ora. 
Vas honorabile, ora. 
Vas insigne devotionis, ora. 
Rosa mystica, ora. 
Turris Davidica, ora. 
Turris eburnea, : ora. 
Domus aurea, . Ora. 
Foederis arca, ora. 
Janua coeli, ora. 
Stella matutina, ora. 
Salus infirmorum, à ora. 
Refugium peccatorum, ` ora. 
Consolatrix afflictorum, ora. 
Auxilium christianorum, ora. 
Regina Angelorum, ora. 
Regina Patriarcharum, ora. 
Regina Prophetarum, ora. 
Regina Apostolorum, l ora. 
Regina Martyrum, ora. 
Regina Confessorum, ora. 
Regina Virginum, ora. 
Regina Sanctorum omnium, ora. 
Regina sine labe originali concepta, ora. 


Agnus Dei, qui tollis peccata mundi: parce nobls Dne. 
Agnus Dei, qui tollis peccata mundi: exaudi nos, Dne. 
Agnus Dei, qui tollis peccata mundi: miserere nobis. 
Christe audi nos. Christe exaudi nos. 

Kyrie eleison. Christe eleison. Kyrie eleison. 

Ave Maria, gratia plena etc. 

Ant. Sub tuum praesidium confugimus, sancta Dei 
Genitrix: nostras deprecationes ne despicias in neces- 
sitatibus nostri; sed a periculis cunctis libera nos 
semper, Virgo gloriosa et benedicta. 

WX. Ora pro nobis, sancta Dei Genitrix. 
B. Ut digni efficiamur promissionibus Christi. 


Oremus. 


Gratiam tuam, quaesumus Domine, mentibus no- 
stris infunde, ut qui Angelo nuntiante Christi Filii tui 
incarnationem cognovimus, per passionem ejus et crucem 
ad resurrectionis gloriam perducamur. Per eumdem 
Christum Dominum nostrum. Amen. Vel: 

Concede nos famulos tuos, quaesumus Domine Deus, 
perpetua mentis et corporis sanitate gaudere, et glorio- 
sa B. Mariae semper Virginis intercessione a praesenti 
liberari tristitia, et aeterna perfrui laetitia. Per Chri- 
stum Dominum nostrum. Amen. 


. ALIA ANTIPHONA. 


Q Domina nostra, mediatrix nostra, advocata no- 
stra; tuo Filio nos reconcilia, tuo Filio nos commenda, 
tuo Filio nos repraesenta. 

X. [nvoca Dominum, et loquere regi pro nobis. 

B. Et libera nos de morte. (Esth. XV.) 


Oremus. 


Protege, Domine, famulos tuos subsidiis pacis, et 
beatae Mariae semper Virginis patrociniis confidentes, 
a cunctis hostibus et periculis redde securos. Per 
Christum Dominum nostrum. Amen. 


Oremus. 


Deus ineffabilis misericordiae, qui non solum homo, 
sed eliam filius hominis fleri dignatus es, et mulierem 
matrem in terris habere voluisti, qui Deum patrem 
habebas in coelis; da nobis, quaesumus, ejus memo- 
riam devote celebrare, ejus maternitatem summe ve- 
nerari, ac ejus superexcellentissimae dignitati humil- 
lime subesse, quae te de Spiritu sancto concepit, te virgo 
peperit, et te in terris sibi subditum habuit, Dominum 
nostrum Jesum Christum Filium Dei unigenitum. Qui 

cum eodem Deo Patre et Spiritu sancto vivis et regnas 
in saecula saeculorum. Amen. l 


PROSA DE B. VIRGINE MARIA. 


Inviolata, integra et casta es, Maria, 
Quae es effecta fulgida coeli. porta. 
O0 mater alma Christi carissima! 
Suscipe pia laudum praeconia. 
Nostra ut pura pectora sint et corpora, 
Te nunc flagitant devota corda et ora. 
Tua per precata dulcisona, 
Nobis impetres veniam per saecula. 
O benigna! o Regina! o Maria! 
Quae sola inviolata permansisti. 
WV. Benedicta tu in mulieribus. 
B. Et benedictus fructus ventris tui. 


Oremus. 


Cordibus nostris, quaesumus Domine, gratiam 
tuam benignus infunde, et intercedente sanctissima 
Dei Genitrice Maria corpora nostra castitate, et mentes 
nostras humilitate et caritate sanctifica. Per eumdem etc. 


ORATIO 8. BERNARDI AD B. VIRGINEM. 


Memorare, o piissima Virgo María, non esse audi- 
ium a saeculo, quemquam ad tua currentem praesidia, 
tua implorantem auxilia, tua petentem suffragia, esse 
derelictum. Ego, tali animatus confidentia, ad te, Virgo 
virginum, mater, curro, ad te venio, coram te gemens 
peccator assisto. Noli, Mater Verbi, verba mea despi- 
cere; sed'audi propitia, ei exaudi. Amen. 

V. Monstra te esse matrem, sancta Virgo virginum. 

B. Intercede pro nobis apud Christum Dominum. 


Oremus. 


. . Famulorum tuorum, quaesumus Domine, delictis 
ignosce, ut qui tibi placere de actibus nostris non va- 
lemus, Genitricis Filii tui Domini nostri intercessione 
salvemur. Per eumdem etc. 

OBLATIO SUI AD B. VIRGINEM. 


Sancta Maria, mater Dei et Virgo, ego, licet indi- 
gnus qui serviam tibi, attamen de materni cordis tui 
clementia confisus, eligo te hodie coram angelo meo 
custode et tota coelesti curia, in meam matrem et pe- 
culiarem dominam, patronam et advocatam; firmiter- 
que propono, me deinceps tibi et Filio tuo servire velle 
fideliter, et adhaerere perenniter. 

Obsecro te, Mater sacratissima, per amorem quo 
Filius tuus, jam moriturus in cruce, semetipsum Patri 
suo, te vero discipulo suo, et hunc vicissim tibi com- 
mendavit; ut me suscipias in curam et tutelam tuam, 
et adsis mihi in omnibus periculis et angustiis totius 
vitae meae, sed praecipue in hora mortis. Amen. 


PRO OBTINENDA CASTITATE. 


Per sanctam virginitatem et immaculatam concep- 
tionem tuam, purissima Virgo Maria, emunda cor 
meum et carnem meam. Amen. 

Virgo singularis, Stella pia maris, 

Christi carne pastos, mundos fac et castos. 

Vitam praesta puram, viam da securam, 

Ut ad tui Nati nuptias vocati 

Semper collaetemur, teque veneremur. Amen. 


LAUS IMMACULATAE CONCEPTIONIS B. M. V. 


Pius VI. rescripto dato die 21. Novembris 1793, 
centum dierum Indulgentiam | concessit haec pie 
pronuntiantibus - 


Benedicta sit sancta et immaculata Conceptio 
beatissimae Virginis Mariae. In Conceptione tua, Virgo 
Maria, immaculata fuisti: ora pro nobis Patrem, 
cujus Filium Jesum de Spiritu sancto conceptum 
peperisti. 

LITANIAE IN HONOREM D. N. J. CH. 


SACERDOTIS ET VICTIMAE. 
Circa tempora Ordinationum praesertim dicendae. 
Ex Script. et inprimis ex Epistola ad Hebraeos. 
Kyrie eleison. Christe eleison. Kyrie eleison. 


Christe audi nos. Christe exaudi nos. 
Pater de coelis Deus, miserere nobis. 


Fili Redemptor mundi Deus, miserere. 
Spiritus sancte Deus, miserere. 
Sancta Trinitas unus Deus, miserere. 
Jesu sacerdos in aeternum, miserere. 


Jesu appellate a Deo pontifex juxta ordinem Melchi- 


sedech, miserere. 
Jesu pontifex quem unxit Deus Spiritu sancto et 

virtute, miserere. 
Jesu pontifex magne, miserere. 
Jesu pontifex ex hominibus assumpte, miserere. 
Jesu pontifex pro hominibus constitute, . . miserere. 
Jesu pontifex confessionis nostrae, miserere. 


Jesu pontifex amplioris prae Moysi gloriae, miserere. 
Jesu pontifex tabernaculi veri, ` miserere. 
Jesu pontifex futurorum bonorum, miserere. 
Jesu pontifex sancte, innocens et impollute, miserere. 


Jesu pontifex fidelis, miserere. 
Jesu pontifex misericors, miserere. 
Jesu pontifex benefice, miserere. 


Jesu pontifex Dei et animarum zelo suecense, miserere. 
Jesu pontifex in aeternum perfecte, miserere. 
Jesu pontifex qui penetravit coelos, miserere. 


Jesu pontifex sedens ad dexteram majestatis in excelsis, 


miserere. 


Jesu pontifex nunc apparens vultui Dei pro nobis, 


miserere. 


Jesu pontifex qui initiavit nobis viam novam et vi- 
ventem, > miserere. 

Jesu pontifex qui dilexit et lavit nos a peccatis in san- 
guine suo, miserere. 
Jesu pontifex qui fecit nos regnum 'et sacerdotes Deo 
Patri, miserere. 
Jesu pontifex qui tradidit semetipsum pro nobis obla- 


tionem et hostiam Deo, miserere. 
Jesu hostia Dei et hominum, miserere. 
Jesu hostia immaculata, miserere. 
Jesu hostia accepta, miserere. 
Jesu hostia placabilis, miserere. 
Jesu hostia solemnis, miserere. 
Jesu hostia magnifica, miserere. 
Jesu hostia laudis, miserere. 
Jesu hostia pacifica, miserere. 
Jesu hostia propitiationis, miserere. 
Jesu hostia reconciliationis, miserere. 
Jesu hostia salutis, miserere. 


Jesu hostia in qua habemus flduciam et accessum ad 


Deum, miserere. 
Jesu hostia quae fecit utraque unum, miserere. 
Jesu hostia mactata ab origine mundi, miserere. 
Jesu hostia vivens in saecula saeculorum, miserere. 
Propitius esto, parce nobis Jesu. 

Propitius esto, exaudi nos Jesu. 
Ab omni malo, libera nos Jesu. 
A temerario in clerum ingressu, libera. 
A peccato sacrilegii, libera. 
A spiritu incontinentiae, libera. 
A turpi quaestu, libera. 
Ab omni simoniae labe, . libera. 
Ab indigna opum ecclesiasticarum dispensatione, 
- libera. 
Ab amore mundi ejusque pomparum, libera. 
Ab indigna mysteriorum celebratione, libera. 
Per aeternum sacerdotium tuum, libera. 


Per sanctam Divinitatis unctionem qua a Deo Patre 


in sacerdotem inauguratus fuisti, 
Per sacerdotalem spiritum tuum, 


i 
+ 


libera. 
libera. 

Per ministerium illud quo Patrem tuum super terram 
clarificasti, libera. 
Per cruentam tui ipsius immolationem semel in cruce 
factam, libera. 
Per illud idem sacrificium in altari quotidie renova- 
tum, libera. 
Per divinam illam potestatem, quam in sacerdotibus 
tuis unicus et invisibilis sacerdos exerces, libera. 
Ut omnes ecclesiasticos ordines in sancta religione 
conservare digneris, te rogamus, audi nos. 


Ut flat in illis spiritus sacerdotii tui, te rog. 
Ut labia sacerdotum scientiam custodiant, te rog. 
Ut in messem tuam mittas operarios inconfusibiles, 
| te rog. 
Ut ministros tuos efficias flammam ignis, — te rog. 
Ut suscites pastores secundum cor tuum, te rog. 
Ut omnes sacerdotio fungentes irreprehensibiles sint 
et sine macula, te rog. 
Ut qui viderint ministros altaris, Dominum venerentur, 
te rog. 


Ut sint offerentes tibi sacrificia in justitia, . te rog. 
Ut per eos sanctissimi sacramenti cultum ubique pro- 

movere digneris, te rog. 
Sacerdos et victima, | te rog. 
Agnus Dei, qui tollis peccata mundi, parce nobis, Jesu. 
Agnus Dei, qui tollis peccata mundi, exaudi nos, Jesu. 
Agnus Dei, qui tollis peccata mundi, miserere nobis, Jesu. 
Jesu sacerdos, audi nos. 
Jesu sacerdos, exaudi nos. 


Oremus. 


Domine Jesu, apostole et pontifex confessionis no- 
strae, qui cum in forma Dei esses, exinanisti temetipsum, 
et per omnia fratribus similari voluisti, ut misericors 
fleres et fidelis pontifex ad Deum, et repropitiares de- 
licta populi; compatere, quaesumus , infirmitatibus 
nostris ; emunda per sanguinem tuum conscientiam 
nostram ab operibus mortuis ad serviendum Deo vi- 


ANTE VEL POST SACRUM. 451 


venti, et praesta, ut adeuntes cum fiducia ad thronum 
gratiae, misericordiam consequamur, et gratiam inve- 
niamus in auxilio opportuno. Qui vivis et regnas in 
saecula saeculorum. Amen. 

Deus, qui ad Majestatis tuae gloriam et generis 
humani salutem, Unigenitum tuum summum constituisti 
sacerdotem, praesta, ut quos mysteriorum suorum 
elegit cooperatores et dispensatores, ministerium quod 
acceperunt, fideliter impleant. 

Deus, tuorum gloria sacerdotum, qui ad immortales 
triumphos eos extulisti qui fideliter ministerium suum 
impleverunt; praesta, ut eorum intuentes exitum con- 
versationis, virtutes imitemur. Per Dominum etc. 


ORATIONES PRO ORDINANDIS. 


Ecclesiae tuae, Deus, sanctificator et custos, suscita 
in ea per Spiritum tuum idoneos et fideles sanctorum 
mysteriorum dispensatores; ut eorum ministerio et 
exemplo christiana plebs in viam salutis, te prote- 
gente, dirigatur. 

Deus, qui, ministrantibus et jejunantibus discipulis, 
segregari jussisti Saulum et Barnabam in opus ad 
quod assumpseras eos; adesto nunc Ecclesiae tuae je- 
junanti et oranti, et tu, qui omnium corda nosti, 
ostende quos elegeris in ministerium. 

Protector ecclesiae tuae, Deus, te supplices exora- 
mus, ut super famulos tuos, quos ad gradus Sanctuarii 
vocare dignaris, benedictionis tuae gratiam infundas; 
ut in conspectu tuo ministerium fideliter adimplentes 
praedestinata sanctis tuis praemia, te adjuvante, feli- 
citer consequantur. 

Bone Pastor, qui animam tuam posuisti pro ovibus 
tuis, et easdem carnis et sanguinis tui alimento vivi- 
ficas; reple eodem caritatis spiritu quos ad gregis tui 
custodiam destinasti, ut libentissime pro salute ovium 
tuarum et impendant sua, et seipsos superimpendant. 
Qui vivis etc. 

Manuale ordinand. ; 90 

ORATIONES AD RENOVANDAM. ORDINATIONIS GRATIAM. 


1. Resuscita in nobis, Domine, gratiam salutarem 
quam per manuum impositionem nobis largiri dignatus 
es; ut quos tibi ministros consecrasti, : fideles dispen- 
satores inveniamur. 

2. Deus, qui summus sacerdos et hostia, tuo cor- 
pore: et sanguine reficis ministros quos tibi conse- 
crasti; concede, quaesumus, ut tui sacerdotii consortes 
digne ambulemus vocatione qua vocati sumus, et 
plebem (iuam pascere studeamus verbo et exemplo. 
Qui vivis etc. 

3. Deus, qui facis angelos tuos spiritus, et mini- 
stros flammam ignis, emitte Spiritum tuum, et renova 
faciem cleri; ut sacerdotes, velut administratorii spi- 
ritus in ministerium missi, de regno tuo tollant omnia 
scandala, et ignem quem venisti mittere in terram, in 
omnium cordibus accendant. Per Christum. 


- 

ORATIO 8. THOMAE AQUINATIS 


ad multas magnasque virtutes impetrandas aptissima. 


Concede mihi, quaeso, omnipotens et misericors 
Deus, quae tibi placita sunt, ardenter concupiscere, 
prudenter investigare, veraciter agnoscere et perfecte 
adimplere. 

Ad laudem et gloriam nominis tui ordina statu 
meum; et quod a me requiris ut faciam, tribue ut sciam, 
possim et velim, et da exequi sicut oportet et expedit 
saluti animae meae, 

Via mihi, quaeso, ad te sit tuta, recta et consummata, 
non deficiens inter prospera ef adversa, ut in illis non 
extollar, et in istis non deprimar; in prosperis gratias 
tibi referam, et in adversis servem patientiam; de 

nullo gaudeam vel doleam, nisi quod promoveat ad te, 
vel quod abducat a te; nulli placere appetam vel dis- 
plicere timeam, nisi tibi. ) 

Omnia in caritate da facere, et quod ad cultum 
iuum non pertinet, quasi mortuum reputare. Actiones 
meas da peragere, non ex consuetudine, sed ad te 
referre cum devotione. 

Vilescant mihi omnia transitoria propter te; et 
cara mihi sint omnia tua, et tu, Deus meus, plus. 
quam omnia. Delectet me omnis labor qui est pro te, 
et taediosa sit mibi omnis quies quae non est in te. 

Frequenter et ferventer da mihi, dulcissime Do- 
mine, cor meuin ad te dirigere, et defectionem meam 
cum emendationis proposito dolendo pensare. 

Fac me, Deus, humilem sine fictione, hilarem sine 
dissolutione, tristem sine dejectione, maturum sine 
gravitate, agilem sine levitate, veracem sine duplici- 
tate, timentem sine desperatione, in te sperantem 
sine praesumptione, castum sine corruptione, proxi- 
mum corripere sine indignatione, ipsumque aedificare 
verbo et exemplo sine elatione, obedientem sine con- 
tradictione, patientem sine murmuratione. 

Da mihi, dulcissime Jesu, cor pervigil quod nulla a 
te abducat curiosa cogitatio; da immobile, quod nulla 
deorsum trahat -indigna affectio; da invictum, quod 
nulla fatiget tribulatio; da liberum, quod nulla sibi 
vindicet violenta delectatio; et da rectum, quod nulla 
seorsum obliquet sinistra intentio. 

Largire mihi, dulcissime Deus, intellectum te co- 
gnoscentem, diligentiam te quaerentem, sapientiam te 
invenientem, conversationem tibi placentem,  perse- 
verantiam te dulciter et fiducialiter exspectantem, 
fiduciam te feliciter amplectentem. Da tuis poenis 
configi per poenitentiam, tuis beneficiis in via uti per 
gratiam, et tandem tuis gaudiis in patria frui per glo- 
riam. Qui cum Patre et Spiritu sancto vivis et regnas, 
Deus, in saecula saeculorum. Amen. 


20* 


+ 

ORATIO SACERDOTIS ANTE PRIMAM MISSAM. 

Domine`Jesu Christe, qui me indignum famulum 
tuum N. hodierna die (pro prima vice) dignaris assu- 
mere ad sacrificandum tibi hostiam laudis, et ad cor- 
pus et sanguinem tuum consecranda in memoriam 
passionis et mortis tuae; suscipe propitius in odorem 
suavitatis oblationem meam, et tibi sacerdoti aeterno 
me, licet immeritum, caritatis intimae vinculis con- 
socia; ut in spiritu ardoris et in animo contrito, san- 
ctarum coeli virtutum agmine stipatus, nuptiali veste 
decorus, sacerdotalis castitatis zona praecinctus, te- 
ipsum, victimam sanctam et agnum immaculatum, Deo 
Patri merear ea, qua par est, devotione praesentare; 
quatenus Ecclesiae tuae catholicae meum hoc (primum) 
sacrificium proficiat, et nova haec munera, super altare 
tuum imponenda, ad meam meorumque sanctificationem 
iuae sint accepta majestati. Qui vivis et regnas etc. 


ORATIO PRESBYTERI. 

Domine Jesu, apostole et pontifex confessionis no- 
strae, semper vivens ad interpellandum pro nobis; qui 
cum essem parvulus in oculis meis, ex hominibus as- 
sumpsisti me, et pro hominibus constituisti me in iis 
quae sunt ad Deum, ut offeram dona et sacrificia pro 
peccatis, et condolere possim iis qui ignorant et errant: 
emunda, quaeso, per sanguinem tuum conscientiam 
meam ab operibus mortuis, ad serviendum Deo viventi; 
et sanctifica me in veritate, ut sacrificia mea consu- 
mantur igne quotidiano!, et tibi confixus cruci immoler 
ipse supra sacrificium?. Fac ut tanquam bonus dispensator 
multiformis gratiae Dei, in membra tua illam admini- 
strans, impendam et superimpendar ipse pro animabus 
fratrum meorum, servorum tuorum; et concede, ut te 
glorificans super terram, et opus consummans quod 
dedisti mihi ut faciam, ubi es tu, et ego sim tecum, 
ut videam claritatem tuam quam dedit tibi Pater ante 
constitutionem mundi. Qui vivis et regnas etc. 


1) Eceli. XLV. 17. — $) Philipp. II. 17. 

ORATIO PASTORIS. 


Clementissime Domine Jesu Christe, pentifex ae- 
terne, qui me indignum famulum tuum, ignorantem 
egressum et introitum meum, ad functionem muneris 
apostolici vocare dignatus es, ut oves hujus ovilis sa- 
lutaris pabulo doctrinae pascerem; et ecclesiae huic 
quam tuo pretioso sanguine redemisti, in his quae ad 
te sunt, praeessem: horreo et toto corde contremisco, 
quoties considero quis ego sim, et quid requirat onus 
quod infirmis humeris meis incumbit. Qui enim pro 
una et sola anima mea rationem non possum red- 
dere, pro toto hoc grege quomodo reddam? Quid ego 
infelix? Quo me vertam, si tantum thesaurum, si pre- 
tiosum depositum illud quod tibi sanguine proprio 
comparasti, contingat me negligentius custodire? Si 
stillantem in cruce sanguinem tuum collegissem, es- 
setque repositus penes me in vase vitreo, quod por- 
tare saepius oporteret, quid animi habiturus essem in 
tanto discrimine? At certe pretiosum illum sanguinem 
quem tu mercator non insipiens, imo ipsa Patris sa- 
pientia, in pretium animarum dedisti, servandum 
accepi a te, Domine, idque in vasis fictilibus et 
quovis vitro fragilioribus. Impares sunt sane humeri 
mei tanto oneri, si meas vires respiciam; impedi- 
tioris et tardioris linguae sum, nescio loqui, puer sum, 
et regi, quam regere magis idoneus. Obsecro igitur te 
Principem pastorum et animarum nostrarum episcopum, 
qui nullum vocare soles ad aliquod munus obeundum, 
cui non etiam eas largiaris dotes, quibus ornatus et 
instructus digne opus ad quod vocatus est, perficere 
possit; me etiam inutile sarmentum insere in te qui es 
vitis vera, ut fructus feram uberrimos. Da servo tuo 
cor docile, ut voluntatem tuam annuntiem populo tuo. 
Da mibi amplecti eum qui secundum doctrinam est, 
fidelem sermonem, ut potens sim exhortari in do- 
ctrina sana, et eos qui contradicunt arguere. Verbum 
veritatis ne auferas ab ore meo, et da mihi gratiam, 
ut ferventi spiritu eloquar illud, ne aures tantum 


462 PRECES DIVERSAE 


feriat, sed cor penetret et fructum optatissimum afferat. 
Renova vitam meam, et amores. meos in melius com- 
muta, ne dum aliis praedicaverim, ipse reprobus effi- 
ciar. Tolle a me superbiam, iracundiam, sensualitatem 
et turpis -lucri cupiditatem. . Largire hospitalitatem, 
benignitatem, sóbrietatem, justitiam, sanctitatem et 
continentiam, ne ulli hominum scandalum praebeam, 
aut blasphemandi verbum tuum occasionem offeram. 


Concede mihi spiritum quo oves meas in visceribus 


tuis diligam, nec aliter tractem quam mater unicum 
quem. habet filium tractare soleat; nulla infirmetur, 
cum qua ego non infirmer; nulla scandalizetur, et ego 
non urar; libentissime mea omnia impendam, et 
superimpendar ipse pro animabus earum. Juva me, 
Domine, ut quod infirmum est, consolidem; quod aegro- 
tum, sanem; quod confractum, alligem; qued abjectum, 
reducam; quod perierat, requiram; quos credidisti mihi, 
custodiam, et unus ex eis non pereat. Sanctifica nos 
in veritate, o sanctificator hominum benignissime ! 
atque illos ab omnibus inimicis et adversitatibus cor- 
poris et animae custodi: sic mihi obtemperent, sic me 
diligant, ut sit rationabile obsequium eorum, et vias 
christiano dignas ambulent; ut ego et verbo et exem- 
plis eos praecedendo, et illi me sequendo, pariter cur- 
ramus ad te verum animarum nostrarum pastorem, 
qui nos in loco pascuae collocabis, ubi vivis et re- 
gnas in saecule: saeculorum. Amen. 


GRATIARUM ACTIO PRO SUSCEPTO SACERDOTIO. 


Omnipotens sempiterne Deus, qui me indignum pec- 
catorem ad sacrum altaris ministerium vocare dignatus 
es, parce peccatis meis, et me idoneum tibi ministrum 
effice, ut sacrificium de manibus meis benigne susci- 
pias, electorumque sacerdotum me reddas participem. 

Omnipotens et misericors Deus, humilitatis meae 
preces benignus intende: et me famulum tuum, quem 
nullis suffragantibus meritis, sed immensa clementiae 
tuae largitate coelestibus mysteriis servire tribuisti, 

dignum sacris altaribus fac ministrum, ut quod mea 
-voce depromitur, tua sanctificatione firmetur. 

Divini, Domine, perceptio sacramenti sit peccatorum 
meorum remissio, et optata tuae pietatis propitiatio; ut 
per haec efficiar sacris mysteriis dignus, quae, de tua 
pietate confidens, frequentare praesumo indignus. Per 
Dominum nostrum etc. 


ORATIO DIACONI. 


Domine Jesu Christe, sanctorum minister et taber- 
naculi veri, quod fixit Deus et non homo; qui, quos 
consütuerint Apostoli tui super leviticum opus, viros 
plenos Spiritu sancto et sapientia eligi voluisti, et qui 
me non meis meritis intra eorumdem levitarum nume- 
rum dignatus es aggregare; da mihi et omnibus qui 
tanto ministerio gloriantur, vigili sollicitudine paupe- 
rum tuorum curam habere, ut singulis, prout cuique 
opus est, dividantur bona tua; da Spiritum sanctum ad 
robur, quibus commisisti consummandorum consor- 
tium sacramentorum; da habere mysterium fidei in 
conscientia pura, et calceatos pedes in praeparatione 
evangelii pacis, ut dignos nos facias in partem sortis 
sanctorum in lumine. Qui vivis etc. 


ORATIO SUBDIACONI. 


Domine Jesu Christe, qui sanctificari vis in iis qui 
appropinquant tibi, et mundari eos praecipls qui ferunt 
vasa Domini, ac proinde ministrorum tuorum continen- 
tiam jubes; da quod jubes, et jube quod vis. Quis enim 
potest facere mundum de immundo conceptum semine? 
nonne tu qui solus es? Munda me ergo ab omni inqui- 
namento carnis et spiritus, ut perficiain sanciificationem 
meam in timore Dei: non praesumam circumdare altare 
tuum, aut tangere vasa quae ad usum sanctuarii pertinent, 
nisi lavavero inter innocentes manus meas, et fulserint 
velut mundissimae manus meae; nequando irascaris in- 
dignatione contra me, et percutias me super temeritate. 
Qui vivis etc. 

ORATIO CLERICI IN MINORIBUS ORDINIBUS CONSTITUTI. 


Tu solus, Domine Jesu Christe, habes clavem Da- 
vid: aperis enim, et nemo claudit; claudis, et nemo 
aperit. Tu solus aperis sensum, ut intelligamus Scri- 
pturas. Tu solus in potestate imperas spiritibus im- 
mundis. Tu lux mundi, quam qui sequitur, non ambulat 
in tenebris. Confice me zelo domus tuae, ut stans ju- 
giter ad ostium tabernaculi, et observans custodias 
Domini nocte et die, prohibeam profanari templum 
gloriae tuae. Revela oculos meos, ut legam in libro 
legis Dei distincte et aperte ad intelligentiam et aedi- 
ficationem fidelium. Contere Satanam sub pedibus meis 
velociter; et praesta, ut sic luceat lux mea coram homi- 
nibus, ut videant opera mea bona, et glorificent 
Patrem meum qui in coelis est. Amen. 


ORATIO CLERICI SOLA TONSURA INITIATI. 


Domine Jesu Christe, qui initiasti nobis viam no- 
vam et viventem per velamen, id est, carnem tuam, in 
introitu sanctorum; da leges tuas in cordée meo, et iu 
mente mea superscribe eas, et iniquitatum mearum 
jam non recorderis amplius. In capite libri scriptum 
est de me, ut facerem voluntatem tuam; Deus meus, 
volui, et legem tuam in medio cordis mei. In quo- 
cumque enim loco fueris, Domine mi Rex, sive in 
morte, sive iu vita, ibi erit servus tuus. Scio, Deus 
meus, quod probes corda, et simplicitatem diligas ; 
unde et ego in simplicitate cordis mei laetus offero 
meipsum, Domine Deus patrum nostrorum. Custodi in 
aeternum hanc voluntatem cordis mei, et semper in 
veneratione tui mens mea permaneat. Nunquam sit 
in me consilium discedendi a Deo vivo; nec te relinquam 
diligens hoc saeculum. Sanctifica me in veritate, ut sim 
sanctus corpore et spiritu, ütens hoc mundo tanquam 
non utens, et solummodo sollicitus quomodo placeam 
tibi, ut sis portio mea in terra viventium. Amen. 

ANTE EXERCITIUM FUNCTIONUM ORDINUM. 


Domine sancte, Pater omnipotens, aeterne Deus, 
super famulum tuum placatus intende, quem tuis sa- 
cris altaribus serviturum in officium N. assumpsisti; 
infunde in animam meam benedictionem tuam et 
gratiam, ut idoneus efficiar, in templo sancto tuo, quae 
cultus tui sunt, digne peragere; accende cor meum ad 
amorem gratiae tuae; averte oculos meos ne videant 
vanitatem; da divinae praesentiae tuae gustum perpe- 
tuum; da Filii tui dilectissimi aemulari modestiam, ut 
omnes in me videant ie, et videndo venerentur ac 
glorificent. Per eumdem Christum Dominum nostrum. 


ORATIO AD SANCTUM PATRONUM. 


Sancte N. qui, licet jam de tua immortalitate secu- 
rus sis, adhuc tamen de mea sollicitus es, adjuva ora- 
tionis suffragio quem erudisti conversationis exemplo. Fac 
me intelligere quid corrigam, et eligere quid sequar. 
Fuisti similis mihi, passibilis, circumdatus infirmitate, 
et tentatus per omnia; sed in caritate radicatus et 
fundatus, calcasti mundum furentem, sprevisti blan- 
dientem, et vicisti malignum. Pater mi, Pater mi, 
obsecro ut fiat in me duplex spiritus tuus, ut imitator 
tui sim, sicut et tu Christi. Trahe me post te, curram 
in odorem unguentorum tuorum, seu tuarum virtu- 
tum. Ex qua die consepultus sum cum Christo per 
baptismum in mortem, datus es mihi testis et custos 
propositi mei. Deprecor ergo te, ut adjuves me in ora- 
tionibus tuis pro me ad Deum, ut teneam spei meae 
confessionem indeclinabilem, et satagens ut per bona 
opera certam meam vocationem et eleciionem faciam, 
^d destinatum finem prosequar, ad bravium supernae 
vocationis in Christo Jesu. Amen. 

ORATIO AD PATRONUM MENSTRUUM. 

Patrone dulcissime, sancte N., me tibi pietate su- 
perna commissum, sub tua protectione suscipe; a 
cunctis mentis et corporis periculis defende, et divini 
amoris ignem in corde meo accende. 

WV. Ora pro nobis, sancte N. f 
R. Ut digni efficiamur promissionibus Christi. 


Oremus. 


Deus, qui mihi, per singulos menses, aliquem e 
coelitibus patronum assignas, concede propitius, ut in- 
tercessione beati hujus quem patronum, hoc mense, 
de tua benignitate suscepi, ego et omnes parentes, 
amici et inimici mei, praesens gratiae auxilium sentia- 
mus, et ejusdem gratiae munitus auxilio, virtutem, 
quam suo docuit exemplo, valeam exercere. Per 
Christum Dominum nostrum. Amen. 


PRO SUMMO PONTIFICE. 


Omnipotens sempiterne Deus, miserere famulo tuo 
Pontifici nostro N. et dirige eum secundum tuam cle- 
mentiam in viam salutis aeternae; ut te donante tibi 
placita cupiat, et tota virtute perficiat. Per Christum etc. 


PRO EPISCOPO PROPRIO. 


Deus omnium fidelium pastor et rector, famulum 
tuum N., quem ecclesiae tuae N. praeesse voluisti, 
propitius respice; da ei, quaesumus, verbo et exemplo, 
quibus praeest, proficere, ut ad vitam, una cum grege 
sibi credito, perveniat sempiternam. Per Christum etc. 


ORATIO DICENDA SEDE VACANTE. 


Supplici, Domine, humilitate deposcimus, ut Eccle- 
siue tuae concedat pontificem illum tua immensa pietas, 
qui et pio in nos studio semper tibi placitus, et tuo 
populo pro salubri regimine sit assidue, ad gloriam 
tui nominis reverendus. ! 

Ecclesiam tuam, Domine, mirifica tuae Majestatis 
gratia de illius pontifleis concessione laetificet, qui et 
plebem suam virtutibus instruat, et fidelium mentes 
spiritualium aromatum odore perfundat. Per Dom. 


PRO OMNIBUS PRAELATIS, EORUMQUE SUBDIT!S. 


Omnipotens, sempiterne Deus, qui facis mirabilia 
magna solus, praetende super famulos tuos, et super 

congregationes illis commissas, spiritum gratiae saluta- 
ris; et ut in veritate tibi complaceant, perpetuum eis 
rorem tuae benedictionis infunde. 

Per divinum quo pascimur sacramentum, da familiae 
tuae, quaesumus, Domine, cum suis pacem habere rectori- 
bus, ut quorum honore congaudent, eorum sancta con- 
versatione laetentur; tuaque gratia tribuatur et mode- 
ratio gubernantium, et obedientia subditorum. 


PRO PRESBYTEBIS. 


Deus, sanctificationum omnium auctor, cujus vera 
consecratio plenaque benedictio est; tu, Domine, su- 
per famulos tuos quos ad presbyterii honorem digna- 
tus es dedicare, munus tuae benedictionis infunde; ut 
gravitate actuum et censura vivendi, probent se senio- 
res, his instituisti disciplinis, quas Tito et Timotheo 
Paulus exposuit; ut in lege tua die ac nocte meditan- 
tes, quod legerint credant, quod crediderint doceant, 
quod. docuerint imitentur; justitiam, constantiam, mi- 
sericordiam, fortitudinem, caeterasque virtutes in se 
ostendant, exemplo praebeant, admonitione confirment; 
ac purum et immaculatum ministerii sui donum cu- 
stodiant; et in obsequium plebis tuae panem et vinum 
in corpus et sanguinem Filii tui immaculata benedi- 
ctione transforment; et inviolabili caritate in virum 
perfectum, in mensuram aetatis plenitudinis Christi, in 
die justi et aeterni judicii Dei, conscientia pura, fide 
vera, Spiritu sancto pleni resurgant. Per eumdem 
Christum Dominum nostrum. 


PRO OMNI GRADU ECCLESIAE. 


Omnipotens sempiterne Deus, cujus spiritu totum 
corpus Ecclesiae sanctificatur et regitur; exaudi nos 
pro universis ordinibus supplicantes, ut gratiae tuae 
munere ab omnibus tibi gradibus fideliter serviatur. 

Deus, qui mirabile corporis et sanguinis tui sacra- 
mentum multiformis gratiae fontem esse voluisti ; praesta, 
quaesumus, ut de ejus plenitudine in singulos Ecclesiae 

ordines diversa quibus indigent, auxilia deriventur. Per 
Dominum etc. 


PRO RELIGIOSO ORDINE. 


Deus, omnis boni propositi inspirator atque perfe- 
ctor, dirige famulos tuos in viam salutis aeternae; et 
qui relictis omnibus, tibi se totos devoverunt, fac eos 
coelestia cogitantes, in labore poenitentiae, in spiritu 
paupertatis, et cordis humilitate tibi servire. 

Servos tuos, Domine, congregatos in nomine tuo, 
et de uno pane participantes, da unanimes considerare 
invicem in provocationem caritatis et bonorum ope- 
rum, ut eorum sancta conversatione Christi bonus odor 
ubique diffundatur. Per eumdem etc. 


PRO VIRGINIBUS DEO DICATIS. 


Deus, cordium pudicorum habitator et custos, da 
christianis virginibus excellentiam virginitatis intelli- 
gere, intellectam diligere, dilectam firmiter conser- 
vare; ut sponso cum accensis lampadibus occurrentes, 
ad coelestes ejus nuptias admitti mereantur. 

Vivificae carnis tuae sacramento tribue, Domine, 
ancillis tuis, inter humanae fragilitatis incerta, cou- 
stantem in proposito perseverantiam; ut tibi debeant 
felicem consummationem, quae jam a te habuerunt 
bonam voluntatem. Qui vivis etc. | 


PRO REGE ET FAMILIA REGIA. 


Deus, a quo omnis potestas ordinata est, da famulo 
tuo regi nostro N. et universae familiae ejus cor docile, 
ut potestatem suam Majestatis tuae famulam facientes, 
regnum illud ambiant et obtineant, in quo non timeant 
habere consortes. 

Invocantes et sperantes in nomine tuo, Domine Deus 
noster, fac nos in salutari regis nostri N. et cunctae 
familiae ejus laetari, ut dum vivifico mysterio reples 
in bonis desiderium nostrum,. tuis benedictionibus eos 
praevenire digneris. Per Dominum. 

PRO CIVITATE, SEU LOCO DOMICILII. 


Custodi, quaesumus Domine, interveniente beata 
virgine Maria cum omnibus sanctis, civitatem istam et 
habitatores ejus, ac perpetuo guberna moderamine; 
ut et necessaria percipiant vitae solatia, et proficiant 
ad immortalitatis effectum. 

Conforta, Domine, portas civitatis hujus, et pone ter- 
minos ejus pacem, qui cives ejus coelestis adipe fru- 
menti satiare non desinis. Per Dominum etc. 


PRO PARENTIBUS ET CONSANGUINEIS. 


, Deus, qui nos parentibus plurimum honoris habere 
voluisti, et pro eorum incolumi vita ac fortunis, ut 
aequum est, exorare; da, quaeso, parentibus nosiris, 
omnibusque fratribus, sororibus, consanguineis et affi- 
nibus, salutem et pacem; conserva eos in tuae sanctae 
religionis amore: ne reminiscaris delicta eorum, neque 
de iis sumas vindictam. Tutos fac illos a corporis et 
animi perturbationibus; et uberem ipsis largire gratiam 
ac benedictionem, ut quae tuo sunt inimica nomini 
respuentes, propitium te semper experiantur et sentiant, 
qui supremus es omnium Pater. Per Christum Domi- 
num nostrum. Amen. 


PRO AMICIS ET BENEFACTORIBUS. 


Deus, qui caritatis dona, per gratiam sancti Spiritus, 
tuorum fidelium cordibus infudisti ; da famulis et famula- 
bus tuis, pro quibus tuam deprecamur clementiam, 
salutem mentis et corporis; ut te tota virtute diligant, 
et quae tibi placita sunt, tota dilectione perficiant. 

Per sacri altaris tui sacrificia, Domine, famulis et fa- 
mulabus tuis, quibus dedisti in nos caritatem, concede, 
quaesumus, indulgentiam peccatorum, consolationem 
vitae, gubernationemque perpetuam, qua tibi fideliter ser- 
vientes, ad tuam jugiter misericordiam pervenire me- 
reantur. Per Christum eic. 

PRO UNIONE ET CONCORDIA. 


Deus, qui nos unanimes in domo tua praecipis habi- 
tare, dissensionum causas placatus depelle nostrarum ; 
ut unitatem Spiritus in vinculo pacis, te largiente, ser- 
vemus. 

Quibus unus est Dominus, una fides, unum baptisma 
et unum sacrificium, inter eos, quaesumus, omnipotens 
Deus, mens eadem sit et mutua caritas, ut omnibus 
una sit in te et tecum in aeternum societas. 

Deus, qui caritas es, da natis ex te et panem tuum 
comedentibus, alterum alterius onera ex sincera dilectione 
portare; ut pax tua, quae exsuperat omnem sensum, 
custodiat corda nostra et intelligentias nostras in Christo 
Jesu Filio tuo Domino nostro. Qui tecum etc. 


PRO TENTATIS ET TRIBULATIS. 


Fidelis Deus, qui non pateris nos tentari supra id 
quod possumus, sed facis etiam cum tentatione pro- 
ventum, ut possimus sustinere; majestatem tuam humi- 
liter deprecamur, ut famulos tuos de tma misericordia 
confidentes coelesti munias benignus auxilio, et assidua 
protectione conserves, ut tibi jugiter famulentur, et 
nullis tentationibus a te separentur. 

Omnipotens sempiterne Deus, moestorum consola- 
tio, et laborantium fortitudo, perveniant ad te preces 
de quacumque tribulatione clamantium, ut omnes sibi 
in necessitatibus suis misericordiam tuam gaudeant 
adfuisse. Per Dominum etc. 


PRO CONJUGATIS. 


Omnipotens sempiterne Deus, qui famulos tuos nti- 
ptiarum foedere copulasti, imple in eis benedictionem 
iuam; ut inviolabili caritate coneordent, et sancta 
conversatione tibi placeant, et aeterna in coelo merean- 
tur societate conjungi. 

Apud eos, Domine, sit honorabile connubium el 
torus immaculatus, quos duos in carne una unum spi- 
ritum esse jubes, ac per coelestia sacramenta spe socie- 
tatis aeternae sustentas. Per Dominum etc. 

PRO VIDUIS. 


Deus, moestorum consolatio et in te sperantium 
certa salus, exaudi nos pro viduis suppliciter depre- 
cantes, ut quae solatiis destituuntur humanis, tua se 
sentiant protectione defendi. 

. Deus, qui non despicis viduam, sed exauditor es 
lacrymarum ejus; suscipe propitius quas pro viduis 
preces obtulimus, et concede ut post praesentis vitae 
-moerorem et luctum, aeternis consolationibus implean- 
tur. Per Dominum etc. 


PRO INFIRMIS. 


Omnipotens sempiterne Deus, salus aeterna cre- 
dentium, exaudi nos pro famulo tuo infirmo, pro quo 
misericordiae tuae imploramus auxilium, ut reddita 
sibi sanitate, gratiarum tibi in Ecclesia tua referat 
actiones. l 

Deus, infirmitatis humanae singulare praesidium, 
auxilii tui super infirmum famulum tuum ostende virtu- 
tem; ut, ope misericordiae tuae adjutus, Ecclesiae tuae san- 
ctae incolumis repraesentari mereatur. Per Dominum etc. 


Si infirmus est morti proximus, dicitur: 


Omnipotens et misericors Deus, qui humano generi 
ei salutis remedia, et vitae aeternae munera contu- 
listi; respice propitius famulum tuum infirmitate cor- 
poris laborantem, et animam refove quam creasti; ut 
in hora exitus illius, absque peccati macula, tibi Crea- 
tori suo per manus sanctorum angelorum repraesentari 
mereatur. Per Dominum etc. 


PRO CONVERSIONE PECCATORIS. 


Ad te, Domine, revoca filium tuum prodigum per 
abrupta vitiorüm vagantem; ut ad te in spiritu hu- 
militatis revertens, a te misericorditer suscipi mereatur. 

Deus, qui non vis mortem peccatoris, sed magis ut 
convertatur et vivat; selutaris poenitentiae gratiam N. 
per oblationem Filii tui concede, ut ad te toto corde 
conversus, salutem consequatur aeternam. 

Domine Jesu Christe, pastor bone, qui proprio pascis 
corpore quos (uo redemisti sanguine, errantem ovem 
ad tuum reporta ovile, et pascuis redde dignam sem- 
piternis. Qui vivis etc. 


PRO INIMICIS. 


Domine sancte, Pater omnipotens, aeterne Deus, da 
nobis hunc caritatis affectum, ut bona pro malis red- 
dere tuo incitemur exemplo, et de inimicorum corre- 
ctione cupiamus, non de ultione gaudere. 

Per sacrosancta pacis nostrae mysteria, da nobis, 
Deus, cum his qui oderunt pacem, esse pacificos, et eos qui 
nobis adversantur, tibi gratos effice, nobisque placatos. 
Per Dominum etc. 


PRO QUACUMQUE NECESSITATE. 


Deus, refugium nostrum et virtus, adesto piis Ec- 
clesiae tuae precibus, auctor ipse pietatis, et praesta, 
ut quod fideliter petimus, efficaciter consequamur. 

Da, misericors Deus, ut salutaris corporis et san- 
guinis tui oblatio et a propriis nos reatibus indesinenter 
expediat, et ab omnibus tueatur adversis. Per Dom. 


AD OBTINENDAM BONAM MORTEM. 


Deus, qui licet nos morti destinatos, ejus tamen 
diem et horam nescire voluisti, concede famulis tuis, ut 
in sanctitate et justitia coram te omnibus diebus nostris 
tibi servientes, tandem in pace dimitti et in te mori 
mereamur. 

Quaesumus clementiam tuam, omnipotens Deus, ut 
per coelestis virtutem sacramenti nos famulos tuos gratia 
tua confirmare digneris, ut in hora mortis nostrae non 
praevaleat contra nos adversarius, sed cum angelis tuis 
transitum habere mereamur ad vitam. Per Dominum etc. 

Ne flammis urar succensus, per te, Virgo, sim defen- 
sus in die judicii. Quando corpus morietur, fac ut ani- 
mae donetur paradisi gloria. Amen. 

PRO ANNIVERSARIO SUSCEPTI BAPTISMI. 


Deus misericors, filiis adoptionis tuae ignosce quid- 
quid adversus divinam illam deliquimus adoptionem; 
et spiritum sanctificationis, quem in sacro fonte cordi- 
bus nostris infudisti, innova in visceribus nostris; ut 
aspersi corda a conscientia mala, teneamus spei nostrae 
confessionem indeclinabilem. 

Divini participatio muneris, quaesumus, Domine, 
confirmet quod sacrum baptisma operatum est in nobis; 
ut per utrumque sacramentum, divinae consortes na- 
turae effecti, ejus quae in mundo est concupiscentiae 
corruptionem fugiamus, et aeternae incorruptionis prae- 
mia consequamur. Per Dominum etc. 


ORATIO 8. FRANCISCI XAVERII PRO CONVERSIONE INFIDELIUM. 


Aeterne rerum omnium effector Deus, memento abs 
Je animas infidelium esse procreatas, easque ad imagi- 
nem et similitudinem tuam conditas. Ecce, Domine, in 
opprobrium tuum his ipsis infernus impletur. Me- 
mento Jesum Filium tuum pro illorum salute atrocissi- 
mam subiisse necem. Noli, quaeso, Domine, ultra per- 
mittere, ut Filius tuus ab infidelibus contemnatur; sed 
precibus sanctorum tuorum et sanctissimae Ecclesiae, 
ejusdem Filii tui sponsae, placatus, recordare miseri- 
cordiae tuae; et oblitus idololatriae et infidelitatis eorum 
effice, ut et ipsi tandem agnoscant, quem misisti, Do- 
minum nostrum Jesum Christum, in quo est salus, vita 
et resurrectio nostra, per quem salvati et liberati su- 
mus, cui sit gloria per infinita saecula saeculorum. Amen. 


ORATIO ECCLESIAE PRO FIDEI PROPAGATIONE. 


Protector noster aspice Deus, et respicé in faciem 
Christi tui, qui dedit redemptionem semetipsum pro 
omnibus: et fac, ut ab ortu solis usque ad occasum 
magnificetur nomen tuum in gentibus, ac in omni loco 
sacrificetur et offeratur nomini tuo oblatio munda. Per 
eumdem Dominum etc. 


PARS SEPTIMA. 


CONTINENS MEDITATIONES DE VARIIS ARGUMENTIS. 


Cum Missa et Communio actiones sint quae singula- 
rem exigunt pietatem, et eam a consideratione potis- 
.simum pendere doceat S. Bernardus, idco, ut illius 
sensus in se possint sacerdotes et communicantes faci- 
lius excitare, selectas hic ponimus meditationes: I. de 
sanciissimo Eucharistiae sacramento; II. de.statu sa- 
cerdotali; III. de nonnullis Christi titulis; IV. de qui- 
busdam ejus virtutibus; V. de praecipuis Dei benefi» 
ciis; VI. de hominis novissimis; VII. de solemnioribus 
Festis. Caeterum in secunda hujus Manualis parte, de 
Sacrificio Missae, non modica reperitur ad meditan- 
dum materies. 


I. MEDITATIONES 
DE SANCTISSIMO EUCHARISTIAE SACRAMENTO.. 


MEDITATIO I. 
Instifutio sacramenti Eucharistiae. 


l. Accipite et comedite: hoc est corpus meum 
(Matth. XXVI). Crede primum, viva flde, carnem, san- 
guinem, animam Christi, deitatem et quidquid est 
Deus, esse in sanctissima Eucharistia, sive vi verbo- 
rum, sive per concomitantiam. Admirare Dei sapien- 

tiam, quae invenit novum modum se nobis communi- 
candi. Obstupesce et lauda omnipotentiam, quae uno 
momento, paucis verbis, illa omnia sub speciebus 
panis et vini ponit. Agnosce infinitum amorem, quo 
hoc facit. Sicut Pater sic dilezit mundum, ut Filium 
suum unigenitum daret; ita et Filius, ut seipsum 
daret, ut sit nobiscum usque ad consummationem 
saeculi. O admirabilis et amabilis Deus! Quod de te, 
misero peccatore, cogitaverit, ut incarnaretur, quantum 
est! sed quanto majus, quod velut denuo nascatur, et 
omnia secum afferat, quae tunc attulit! Quid retri- 
bues Domino? 

2. Dominus Jesus, in qua mocte tradebatur, 
accipiens panem eic. Considera tempus hujus institu- 
tionis. Erat illud ipsum quo ejus vitae struebantur 
insidiae, quo fervebant odia Judaeorum in illum. Sic 
aquae persecutionuin non potuerunt extinguere caritatem 
ejus ; sic amat nos etiam, cum inimici sumus. Tormenta 
igitur vicina, crux, infamia, non causarunt separa- 
tionem Christi a te, sed majorem conjunctionem, per 
hoc amoris et unionis sacramentum. Quis ergo le 
separabit a caritate Christi? tribulatio? an angustia? 
an fames? an nmuditas? an periculum? (Rom. VIII.) 
Conclude magno ardentique amore: /n Ais omnibus 
superabo propter eum qui dilexit me. Ls 

9. Et manducantibus illis, accepit Jesus panem 
(Marc. XIV). Considera quos Christus adhibuerit con- 
vivas: Apostolos nempe, et inter eos, ut communiter 
creditur, etiam Judam. Sed quanta sumentium diver- 
sitas! illi, corpore simul et spiritu ardentissimae devo- 
tionis, iste solum corpore, spiritu autem in proditio- 
nem Christi intento. "Vide belluam illam hoc amoris 
cibo non mitigatam, et adverte quomodo scelera in 
catenam eant, cum passio ex qua ortum trahunt, non 
tempestive opprimitur. 

MEDITATIO II. 


Sanctissima Fucharistia est memoriale passionis 
Christi. 


1. Hoc sacramentum instituit tanquam passio- 
Ais suae memoriale perenne (s. Thom. Opusc. IHP). 
Cruenti sacrificii ut perennis exstaret memoria, incru- 
entum instituit quotidie peragendum. Semel pro nobis 
immolatus, invenit inodum quo saepius immoletur. Ergo 
ne putandum est, Christum toties pro me mori? Agnosce 
amorem. Sed nihil reddis, nisi et tu quotidie immo- 
leris. Qui enim sunt Christi, carnem suam cruci- 
firerunt cum vitiis et concupiscentiis suis (Gal. 1V). 

2. Hoc facite im meam commemorationem 
(Luc. XXID. Quanti ipse suam passionem fecerit, hinc 
aestima, quia voluit ipse seipso ejus esse memoriale. 
Obligat hoc te ad continuam tanti beneficii memoriam, 
non quae in sola cogitatione sistat, sed quae in affe- 
ctum et opus transeat. Qué enim passionis Dominicae 
mysteria celebramus, debemus imitari quod agimus 
(s. Greg. Dial. 1. IV, c. 59). 
| 9. Quotiescumque manducabitis panem hunc 
| e! calicem bibetis, mortem Domini annuntiabitis 
| (I. Cor. XD. Quoties Eucharistiam sumis, cogita te 
mortui Christi sepulchrum esse. Non erit dignum, nisi 
sit novum; voluit enim poni in monumento novo. 
Non eris novus, nisi veterem hominem occidas. Necesse 
est ut, dum haec ugimus, nosmetipsos Deo ín 
cordis contritione mactemus (s. Greg. i. c.). Quid 
ad hoc ais? expedi arma, et te hostiam ei exhibe qui 
se dedit hostiam pro te. 


MEDITATIO II. 
De dignitate sumentis Eucharistiam. 


1. Ad eum veniemus: et mansionem apud eum 
faciemus (Joan. XIV). Qui sumit Eucharistiam, fit Dei 
habitaculum. Ut intelligas quanta sit haec dignitas, 

cogita viscera beatissimae Virginis, in quibus primum 
homo factus habitavit, quantis illam gratiis cumulavit! 
At is ipse est, qui in Eucharistia ad te divertit. Quanta 
est hujus dignatio! At noli permittere, ut in te diver- 
tant foeda animalia infrenium passionum. 

9. Qui manducat carnem meam et bibit meum 
sanguinem, in me manet et ego ín eo (Joan. VI). 
Non solum fit habitaculum Dei qui Eucharistiam sumit, 
sed admirabili quadam unione fit unum cum eo. Asse- 
quere, si potes, quanta sit haec dignitas, uniri huma- 
nitati Christi, et veluti, ea mediante, ipsi personae 
Verbi et toti Trinitati quae concomitanter in Eucharistia 
sumitur. Considera, ad quid te impellat tanta gloria, 
ut qui uniris Deo, avellaris a luto creatarum rerum; 
ut dicta, facta, cogitata tua sint talia, quae non dede- 
ceant membrum Christi. 

l 3. Ego vivo propter Patrem, et qui. manducat 

me, et ipse vivet propter me (Joan. ibid.). Excellen- 
tiam unionis cum Christo adverte. Sicut Filius accipit 
a Patre essentiam, vitam et omnes perfectiones, ita 
ut sit unus Deus cum Deo Patre, et iu eo vivat, eas- 
demque cum illo perfectiones habeat, idem intelligere, 
idem velle et operari; ita. per Eucharistiae sumptionemn 
fis particeps vitae et perfectionum Christi. Debes ergo 
idem cum illo sentire, velle, agere, pati. Efficiet id 
unitus tibi Christus, nisi tu obsistas. 


MEDITATIO IV. 
De dispositione ad Ss. Eucharistium sumenda. 


1. In sole posuit Labernuculum $uum (Ps. XVIID. 
Curanda summa puritas animae, in quam venturus est 
Christus. Exigit hoc summa sanctitas et majestas ho- 
spitis. Expende enim, quis, et ad quem ingreditur. Si 
matrem quae conceptura erat Filium Dei, decebat tanta 
puritate nifere, qua major infra Deum excogitari 
non potest; te idem decet, qui eumdem excipis. At 
puritas non est sola ab omni peccato immunitas, sed 

etiam affectuum purgatio et virtutum ornatus. Potes ne 
sic te mundum dicere? Quanto labore opus est, ut huc 
pervenias! Pervenies, si serio voles. Dic cum leproso 
(Matth. VII): Domine, si vis, potes me mundare. 
Confide: extendet manum suam, et dicet:  Vo/o, 
mundare. 

2. Vincenti dabo edere de ligno vitae, quod 
est in paradiso (Apoc. ID. Id est, ut ait scriptor 
quidam, quod est im Ecclesia militante per prae- 
sentiam corporalem in sacramento altaris. Ut hoc 
fruaris mysterio, necesse est, ut te vincas, et appetitum 
rationi, rationem Deo subjicias. Non satis ergo digne 
accedis, si te non vincis. Quantus tibi in te ipso 
victoriarum campus! superbia, ambitio, tui aestimatio, 
vanae gloriae cupiditas, ira, impatientia, languor in 
spiritu, tepiditas, et alia quae tu nosti: haec devince, 
et dabitur tibi de ligno vitae: Quam alius esses, si, 
quoties ad hanc escam accessisti, vel unum ex his 
hostibus subjugasses! 

9. Ecce ego pluam vobis panem de coelo; egre- 
diatur populus, et colligat (Exod. XVID). Promittitur 
hic manna, figura Eucharistiae, et quidem ad instar 
pluviae super justos et injustos cadentis. Quae bonitas 
Dei se tam prodige largientis! Sed ut eo potiaris, 
necesse est te egredi. Unde? aut quo? Respondet Ru- 
pertus (l. IH, c. 11, in Exod.): De pristina conver- 
salione, de vetustate vitae. Nondum enim deposito 
vetere homine, non est nobis hoc manna colligere. 
Expende, quam vivat in te vetus homo; quanta in e 
occidere debeas, ut induas novitatem vitae. | 


MEDITATIO V. 


Item de dispositione ad Eucharistiam sumendam. 


1. Pauperes ejus saturabo panibus (Ps. CXXXI). 
Felix paupertas, quae sola, ut ait Rupertus (in c. VI. 
Joan.), edit magnam eleemosynam regis regum, 
quam dat ipse non aliam quam seipsum! Datur 

ergo ille panis ut eleemosyna magni Dei. Exinanire, 
exinanire, ut pauper illa fias dignus. Ejice amorem 
saeculi et vanitatum ejus. Indigne eleemosynam acci- 
pit qui dives est; indigne Eucharistiam, qui saeculo 
affectus est. Scito, gui esurientes seu pauperes įm- 
plevit bonis, ille divites dimisit inanes. Et haec 
est forte causa tam parvi fructus a te relati ex tam 
frequenti hujus mysterii sumptione. 

2. Si quis sitit, veniut ad me et bibat (Joan. VID). 
Sitis quaedam et fames, ac vehemens desiderium affe- 
rendum est ad hunc cibum. Fons ille sacramentalium 
gratiarum non patet, nisi sitienti: Sitienti dabo de fonte 
vitae (Apoc. XXI). Oportet namque, ait s. Bernardus 
(serm. 81. in Cant.), ut sancti desiderii ardor prae- 
cedat faciem ejus ad omnem animam ad quam 
est ipse venturus.: © tepida anima! Nonne sacrilegium 
crederes nauseare cibum istum pretiosissimum? Certe 
proxima nauseae es, si non desideras. Excita ergo, 
quoties accessura es, fervens desiderium; quod nasci- 
tur ex actuali fide dignitatis hujus cibi, amoris Dei in 
te, fructuum ex Eucharistia dimanantium etc. 

8. Cum invitatus fueris ad nuptias, recumbe 
in novissimo loco (Luc. XIV). Ad nuptiale convivium 
Dei se tibi desponsantis accessurus es. Quis tu? quis 
ille? Agnoscis in ejus majestate tuam indignitatem? Sed 
dignus fleri potes, si corde sincero sis humilis. Respexit 
humilitatem ancillae suae (Luc. D), ut ejus sacratissi- 
mum uterum subiret; non despiciet tuam humilitatem. 
Et quanta te deprimendi materia, si bene expendas! 
Quis tu? quis ille? Exclamare magno jure. debes: Quis 
ego? sum servus tuus, quoniam resperisti super 
canem mortuum similem mei (II. Reg. IX). 


MEDITATIO VI. 
De effectibus sanctissimae Eucharistiae sumptae. 


1. 4ccedite ad eum, et illuminamini (Ps. XXXIII). 
Accedentium ad Christum fructus est, quod intellectu 

illuminentur ad cognoscenda altissima mysteria. Ipse 
lux est quae illuminat omnem hominem (Joan. I). 
Expende tenebras tuas. Heu quantum ad divina caecutis ! 
Scis ne quod i» fractione panis aperti sunt oculi 
discipulorum? (Luc. XXIV.) Ecce idem caecitatis tuae 
medicus est. Idem qui, quod ex caeco olim Jerichun- 
tino, ex te quaerit: Quid tibi vis faciam? (Luc. XVIII.) 
O0 benignitas praevenientis! Dic fidenter cum eodem: 
Domine, ut videam te, videam me. 

2. Qui replet in bonis desiderium tuum, reno- 
tabitur ut aquilae juventus tua (Ps. CID). Senescit 
anima. cum ad virtutem languet; juvenescit cum viget. 
Senio hoc frequenter et tu occuparis; sed in novitate 
vitae ambulandum est. Ut renovetur autem juventus 
iua, aptissimum remedium est sancta Eucharistia, ut 
Deus repleat in bonis desiderium tuum. Si ergo (ex 
s. Hier. in c. III. Ezech.) hoc solum habemus in prae- 
senti saeculo bonum, si vescamur carne Domini, ex 
hoc digne sumpto juvenesces. Aestima, lauda, ama, 
anhela; et quoties accedis, aliquid veteris hominis 
depone. 

9. Exsurgens Maria, abiit in montana cum 
. festinatione (Luc. D). Effectus hic fuit concepti Dei. 
Quo enim jam Deo plena, ait s. Ambrosius, nist 
ad superiora cum festinatione contenderet? Eum- 
dem accipis in Eucharistia, quem Virgo concepit. Idem 
in te, nisi tu obsistas, operabitur; ut ardente volun- 
tate ad ardua virtutum contendas, et quidem magna 
festinatione ad apicem perfectionis pervenias. Cooperare 
id desideranti Deo, ne te semper, per tuum languorem, 
in imo reperiat. Elevabit te Deus, sed non sine te. 


MEDITATIO VII. 


De aliis effectibus sanctissimae Eucharistiae. 


1. Panem angelorum sanducacit homo (Ps. 
LXXVII). Dicitur sanctissima Eucharistia panis ange- 
lorum, non quod angeli ea vescantur, sed quod homines 

sumentes veluti angelos efficiat. Ita Hugo Cardinalis 
(in cap. XXXI. Prov.): Datus est hominibus, ut fiant 
angeli. Quae tua est felicitas, si flas velut corporis 
expers, totus spiritualis, tentationum immunis, a passio- 
nibus liber! Certe si nondum factus es talis, tu impe- 
divisti. Et quae haec tua insania, cum possis, nolle 
ad angelicam perfectionem evadere? 

2. Quotquot autem receperunt eun, dedit eis 
potestatem filios Dei fieri (Joan. I). Effectus Ss. Eu- 
charistiae est, ut te faciat filium Dei, non quidem 
naturalem, sed adoptivum. Per quod simul intras in 
jus haereditatis: si enim fii Dei sumus, et haeredes 
(Rom. VIID. O mira dignatio! Expende quem patrem 
habeas! quem fratrem! quo affectu, qua reverentia et 
fiducia in eum ferri debeas! Sed quam degener tu fuisti 
hactenus filius et frater! Non te pudet? Sed quid eris 
in posterum, ut digne patrem voces Deum, fratrem 
Jesum? A4gnosce dignitatem tuam, et divinae con- 
sors factus naturae, noli in veterem hominem de- 
generi conversatione redire (s. Leo). 

8. Qui manducat meam carnem et bibit meum 
sanguinem, in me manet et ego in eo (Joan. VI). 
Altius ascendit dignitas, quam per sanctam Eucharistiam 
obtines; non tantum fis filius Dei, sed velut unus cum 
Deo, ut is in te maneat, et tu in illo. Sed necesse est 
ad hoc, ut moriatur in te quidquid tu es, vivat solum 
` quod Deus est. O quando erit illud tempus, quo cum 
veritate dicere possis: Vivo autem, jam non ego, 
vivit vero in me Christus (Gal. II.)? 

I. DE STATU SACERDOTALI. 


MEDITATIO I. 
De excellentia hujus status. 


Quanta illa sit, dignosces 1. ex praeclaris sacer- 
dotum nominibus. — Vocantur enim in sacris Scripturis 
et a sanctis Patribus passim angeli Domini, vicarii 
Christi, Dei homines et adjutores, lux mundi, sal 
terrae, duces et rectores gregis, medíatores inter 
Deum et populum, clavigeri coeli, salcatores terrae, 
terreni dii etc. O gloriosae appellationes! Sed num in 
te vacuae? Stude earum implere significantiam, «t 
nomen congruat actioni, actio respondeat nomini; 
ne sit nomen inane, crimen immane (s. Ambr.). 

2. Ex honore sacerdotibus debito et impenso. — 
Fere enim Deo aequiparantur. Honora Dominum, ait 
Scriptura, ez tota anima tua, et honorifica sacer- 
dotes (Eccli. VID. Nolite tangere Christos meos 
(Ps. CIV). Qui recipit cos, me recipit (Matth. X). 
Qui vos audit, me audit; qui cos spernit, me sper- 
nit (Luc. X). Beatum Antonium sacerdotes in summa 
veneratione habuisse, solitumque iisdem caput sub- 
mittere, refert s. Athanasius. Constantinus Magnus eos 
ut patres, imo vero ut Dei prophetas omnino honori- 
fice reverebatur (ex Euseb.). Nec minus illorum reve- 
rentes sunt angeli, qui per sacrificii tempus ipsis 
adstant ei quasi famuli assistunt (ex ss. Aug. et 
Jo. Chrys.). Quid ergo, si vita sacerdotali persona indigna 
dedecus tibi pareres? Longe abjice a te quidquid eam 
non decet: sectare vero justitiam, pietatem, fldem, 
caritatem etc. Sic cum Apostolo ministerium tuum 
honorificabis. 

9. Ex sacerdotalis status institutione, seu origine 

et fine. — Etenim primo quis hujus auctor? Audi s. 
Joannem Chrysostomum: Sacerdotium, inquit ille, in 
terra quidem peragitur, sed in rerum coelestium 
classem ordinemque referendum est. Atque id per- 
quam merito; quippe non mortalis quisquam, non 
angelus, non archangelus, non alia quaevis creata 
potentia, sed ipse Paracletus ordinem hujusmodi 
disposuit. Et qua quidem fine? Ut nempe qui in illum 
adlegerentur, toti incumberent ad procurandam divinam 
gloriam et dirigendos fideles in viam salutis. O prae- 
stantissimam et sanctissimam vocationem! Summas agas 
Deo gratias, qui tuam hanc esse voluit, et eide ut 
illam impleas. | 


MEDITATIO II. 
De eodem argumento. 


l. Intuere iterum, quantus sit sacerdos novae 
legis! /psum Dominus elegit ab omni vicente, offerre 
sacrificium Deo, incensum et bonum odorem, habere 
laudem in nomine ejus; in memoriam placare pro 
populo suo; et dedit illi in praeceptis suis potesta- 
Lem, in testamentis judiciorum, docere Jacob 
testimonia, et in lege sua lucem dare Israel 
(Eccli. XLV». Num mortalis homo ad majora potest 
eligi et applicari? So/fícite cura teipsum probabilem 
erhibere Deo, qui ad tantum evectus es dignitatis 
gradum. JAMonsíruosa enim res est, ut loquitur s. 
Bernardus, gradus summus, et animus infimus. 

2. Sed quale rursum est officium sacerdotum? Ipsis 
datum est, ait pius auctor libri de Imit. Christi, 
Dominum majestatis verbis sacris consecrare, labiis 
benedicere, manibus tenere, ore proprio sumere, 
et caeteris ministrare. 0 quam magnum et hono- 
rabile est istud officium! Ezcedit, inquit s. Ephraem, 
intellectum et orationem; et sicut arbitror, hoc est 
quod Paulus, quasi in stuporem mentis actus, 
innuit exclamans: 0 altitudo! Quid retribuam tibi, 

Domine, pro gratia ista? Utinam possem tibi servire 
cunctis diebus vitae meae! Sic volo, sic desidero; et 
quidquid mihi deest, tu digneris supplere. (L. III. de 
Imit. Chr. cap. 10.) 

9. Sed et alia his nihilo inferiora, inquit 


s. Joannes Chrysostomus (l. III. de Sacerd. c. 4.), ope- 


rantur sacerdotes. Etenim his commissum insuper 
est, ut ea quae in coelis sunt, dispensent; dis datum 
est, ut potestatem habeant quam Deus optimus 
neque angelis neque archangelis datam esse coluit. 
Neque enim ad illos dictum est: Quorumcumque remi- 
seritis peccata, remittuntur eis etc. Quaenam, obsecro, 
potestas hac una major esse queat? Nam quasi 
jam in coelum translati, ac supra humanam na- 
turam positi, atque nostris ab affectibus exempti, 
sic illi ad principatum istum perducti sunt. Quid 
plura? . .. Hi sunt quibus tum concreditae sunt 
spirituales parturigines, tum etiam baptismatis 
partus est a Deo commissus; per hos ipsos Chri- 
stum induimus, una cum Dei Filio sepelimur, ei 
beati illius Capitis membra efficimur; nec citra 
illorum opem, aut gehennae ignem evitare, aut 
repositae in coelo coronae praemia assequi possu- 
mus. © sacerdotes Domini, quantam dignitatem con- 
tulit vobis Deus! Quanta est praerogativa ordinis vestri! 
Assimilati estis Filio Dei. Hoc sentite in vobis quod 
et in Christo Jesu; et virtute tales estote, ut non 
minus merito quam gradu praecellatis. 


- MEDITATIO III.. 


De sanctitate sacerdotali. 
Ex lib. IV. de Imit. Chr. c. V. 


1. Si haberes angelicam puritatem et sancti Joan- 
nis Baptistae sanctitatem, non esses dignus hoc sacra- 
mentum accipere, nee tractare. Non enim hoc debetur 
meritis hominum, quod homo consecret et tractet Christi 
sacramentum, ut sumat in cibum panem angelorum. 

Grande mysterium et magna dignitas sacerdotum, 
quibus datum est quod angelis non est concessum! 
Soli namque sacerdotes in Ecclesia rite ordinati, po- 
testatem habent celebrandi et corpus Christi conse- 
crandi. Sacerdos quidem minister est Dei, utens verbo 
Dei per jussionem et institutionem Dei; Deus autem 
ibi principalis est auctor et invisibilis operator, cui 
subest omne quod voluerit, et paret omne quod jusserit. 

2. Plus ergo credere debes Deo omnipotenti, in hoc 
excellentissimo sacramento, quam proprio sensui aut 
alicui signo visibili. Ideoque cum timore et reverentia 
ad hoc opus est accedendum. Attende igitur et vide, 
cujus ministerium tibi traditum est per impositionem 
manus episcopi. Ecce sacerdos factus es, et ad cele- 
brandum consecratus; vide nunc, ut fideliter et devote 
in suo tempore Deo sacrificium offeras, et te ipsum 
irreprehensibilem exhibeas. Non allevasti onus tuum, 
sed arctiori jam alligatus es vinculo disciplinae, et 
ad majorem teneris perfectionem sanctitatis. . Sacerdos 
omnibus virtutibus debet esse ornatus, et aliis bonae 
vitae exemplum praebere. Ejus conversatio, non cum 
popularibus et communibus hominum viis, sed cum 
angelis in coelo, aut cum perfectis viris in terra. 

9. Sacerdos sacris vestibus indutus, Christi vices 
gerit, ut Deum pro se et pro omni populo suppliciter 
et humiliter roget. Habet ante se et retro Dominicae 
crucis signum, ad memorandum jugiter Christi passio- 
nem. Ante se crucem in casula portat, ut Christi ve- 
stigia diligenter inspiciat, et sequi ferventer studeat. 
Post se cruce signatus est, ut adversa quaelibet illata 
ab aliis clementer pro Deo tolleret. Ante se crucem 
gerit, u& propria peccata lugeat. Post se, ut aliorum 
etiam commissa per compassionem defleat, et se me- 
dium inter Deum et peccatorem constitutum esse sciat; 
nec ab oratione, nec ab oblatione sancta torpescat, 
donec gratiam et misericordiam impetrare mereatur. 
Quando Sacerdos celebrat, Deum honorat, angelos 
laetificat, Ecclesiam aedificat, vivos adjuvat, defunctis 


486 MEDITATIONES PIAE 


requiem praestat, et seipsum omnium bonorum parti- 
cipem efficit. 
MEDITATIO IV. 


De scientia sacerdotali. 


1. Considera, quanta sit in sacerdote scientiae ne- 
cessitas. Praeceptum sempiternum est, aiebat olim 
Deus ad veteres sacerdotes (Lev. X), «4 habeatis sci- 
entiam discernendi inter sanctum et profanum. 
Labia sacerdotis, dicit apud .Malachiam (cap. II), 
custódient scientiam, et legem requirent ex ore 
ejus. Oportet, inquit Apostolus (I. Tim. HD, epi- 
scopum esse doctorem.  Indoctus et imperitus sacer- 
dos, praeterquam quod seipsum et Ecclesiam dedecorat, 
impar omnino est erudiendis et exhortandis, ut necesse 
foret, populis; quos propterea ignorantia obvolutos, 
in vitia et in interitum ire oportet. Hinc Deus et Ec- 
clesia pariter repelli volunt a sacerdotio, qui repel- 
lunt scientiam (0seae IV, et Dist. 36, c. 1). Num- 
quid tu ex illis es? Ingeiisce super tua ignavia; Dei 
metue maledictum; et ad illud avertendum, una cum 
malis ex ignorantia sacerdotum nasci solitis, beatissimi 
Petri sequere consilium, et omnem curam subinfe- 
rendo in virtute tua ministra scientiam, ut doctrina 
aeque ac viia aedificare possis domum, id est, 
familiam Dei. 

2. Considera, qualis esse debeat sacerdotis scientia. 
Scire debet 1" quae requiruntur et conducere possunt 
ad propriam sanctificationem et perfectionem, v. g. 
modum orandi mentaliter, discutiendi conscientiam, 
et alia peragendi spiritualia exercitia; 2? quae perti- 
nent ad Missae sacrificium, ad divinum Officium et 
utriusque ritus ac caeremonias; 3° quae necessaria sunt 
ad fideliter et utiliter implendum institutionis populo- 
rum munus, et rite ministranda sacramenta. Qua de 
causa non potes satis lectioni sacrarum litterarum et 
probatorum auctorum incumbere et attendere. Dili- 
genter hic examina conscientiam tuam. Quid hactenus 

fecisti ad comparandam tibi necessariam scientiam? 
An calles omnia quae scire teneris, sive ut christianus, 
sive ut minister Christi? Num te latent plura ex his 
quae debes aut Deo, aut tibi, aut proximo? Ad excu- 
tiendam socordiam cogita frequenter, quia Zgmorans 
ignorabitur. 

9. Considera, quibus modis adipisci valeas scientiam 
sacerdotalem. Praecipui sunt: 1? oratio, cujus ope plus 
sancti profecerunt quam lectione (testis est sanctus 
Thomas); 2° improbus labor, assiduum studium, quod 
idcirco suo Timotheo commendabat Apostolus, et ipse 
non negligebat (ut patet ex II. Tim. IV, 13); 3° fre- 
quens de iis quae lecta sunt, cum peritis collatio. De- 
nique purgatio interioris oculi seu intentionis, ita ut 
in acquisitione et usu scientiae, non énanís intendatur 
gloria vel curiositas, sed sui vel proximi aedifi- 
catio. Quoniam plerique sacerdotes horum mediorum 
nullum fere habent usum, hinc non mirandum, quod 
tanta inter ipsos existat ignorantia. Cave ne ejusdem 
reus fias negligentiae, sed nihil ex praedictis omitte, 
quae si fecum adsint et superent, non vacuum, 
nec sine fructu te constituent in Domini nostri 
Jesu Christi cognitione (I. Pet. I. 8). 


MEDITATIO V. 
De zelo sacerdotali. 


1. Zelo selatus sum pro Domino Deo ecerci- 
tuum (III. Reg. XIX). Qui non zelat, non amat 
(s. Aug.). Qui autem non amat, quo in statu manet? 
In morte, ait s. Joannes. O luctuosa innumerorum 
sacerdotum sors! Tanto plus divinam gloriam zelare 
debet sacerdos, et in ea augenda adlaborare, quanto 
Deus ipse plus ei honoris contulit et gloriae. Contulit 
autem ultra omnem exspectationem; cum onor sacer- 
dotalis quo illum dignatus est, nullis possit com- 
parationibus adaequari (ex s. Ambr.). An non decet 
ut modis omnibus glorificet eum, a quo sic glori- 

ficatus est? Profecto, ait s. Ignatius Mart., et crimi- 
nose omnino huic deesset officio; praesertim cum 
(ut observat Conc. Mediol. IV), hac tantum mente sit 
ex hominibus assumptus, etin ecclesiastico ordine 
constitutus. Tu ergo, 0 homo Dei! assume zelum 
pro sancto ejus nomine, et in illius gloria con- 
servanda ac propaganda totus esse coneris, memor 
hujus quod scriptum est: Quicumque glorificaverit 
me, glorificabo eum; qui autem contemnunt me, 
erunt ignobiles (1. Reg. ID. Geme super universis 
quae in ipsum quotidie committuntur. Quot potes, 
oppone bona opera; et in omnibus tuum hóc sit ver- 
bum atque symbolum: Ad majorem Dei gloriam. 

2. Ego libentissime impendam, et superimpen- 
dar ipse pro animabus (II. Cor. XID. Si eis officium 
exercere presbyteri, hoc in te sentias oportet, «t 
aliorum salutem (ut ait s. Hier.) Zucrum facias 
animae tuae. Juxta s. Clementem (Const. Apost. 1. VIII, 
cap. 16), Episcopus olim presbyteris, ex Apostolica 
traditione, significabat eos in hunc finem conse- 
crari. Unde cum Paulo potes dicere: Vae mihi, si 
non evangelizavero, si de animarum salute nihil cura- 
vero; necessitas enim mihi incumbit.  Zelum tuum 
inflammare debet: 1° dignitas animae, de qua s. Ber- 
nardus (Medit. IHD): 0 anima, Dei insignita imagine, 
decorata similitudine, desponsata fide, dotata spi- 
ritu, redempta sanguine, deputata cum angelis, 
capax beatitudinis, haeres bonitatis, particeps ra- 
tionis! Hinc est, quod idem dolens exclamabat: Cadit 
asina, et est qui sublevet eam; perit anima, et 
nemo est qui reputet. ` 2° Excellentia operis, de quo 
sic s. Dionysius (de Coelest. Hier. c. V): Omnium 
divinorum divinissimum est, Deo cooperari in sa- 
lutem animarum. | Plus est, inquit Richardus a s. 
Vict., quam mortuos suscitare. Ex sancto Joanne 
Chrysostomo nullum omnipotenti Deo tale est sacri- 
ficium. Si immensas pecunias eroges, ait idem, 
plus tamen efficies, si converteris animam, caram 

et amicam Dei possessionem. 3° Merces promissa, 
quae tanta est. Qui ad justitiam erudiunt multos 
(dicitut apud Dan. cap. XII), fulgebunt quasi stellae 
in. perpetuas aeternítates. 0 quam durum esset cor 
tuum, si nullo ex his commoveretur! Oratio, verbum 
et exemplum totidem sunt media quibus animarum 
salus procuratur: cuncta sedulo adhibeas, ut in fine 
mundi, viris apostolicis coram Domino messis cum 
plenis animarum manipulis venientibus, tu vacuus 
non appareas. 

3. Domine, dilexi decorem domus tuae (Ps. XXV). 
En tertium zeli sacerdotalis objectum. JMazime sacer- 
doti hoc convenit, ait s. Ambrosius, ornare Dei 
templum decore congruo, ut etiam hoc cultu aula 
Domini resplendeat. Hinc tantum olim hac in parte 
fuit sancti Nepotiani studium: Erat sollicitus (inquit 
s. Hier.), si niteret altare, si parietes absque fuli- 
gine, sí pavimenta tersa, si sacrarium mundum, 
sí vasa luculenta; et erat in omnes caeremonias 
pia sollicitudo disposita. Non minus, non ma- 
Jus negligebat officium. Ubicumque eum quaereres, 
im ecclesia invenires. O exemplum viris omnibus 
ecclesiasticis maxime imitabile! Verum saepius acci- 
dit, ut privata multorum ex his domus, eorumque 
vestes et supellex quaesito splendore reniteant, dum 
interea domus Dei, et quaecumque ad sanctum cultum 
inserviunt, contractis ob eorum incuriam sordibus, 
omnium offendunt oculos. Proh pudor!. Certe, caris- 
sime frater, si fidem haberes, si Deum timeres, aliter 
se res. haberent. Resipisce quamprimum, et congruo 
ardeas domus Dei zelo, ut dicere aliquando possis: 
Domine, dileri decorem domus tuae; ne perdas 
cum impiis, Deus, animam meam. 


MEDITATIO VI. 
De castitate sacerdotali. 


1. Considera hujus virtutis excellentiam. Origine 
coelestis est, ex s. Bonaventura. /mmortalis memo- 

ria ejus, ex Scriptura (Sap. IV). Omne aurum, ex 
eadem Scriptura, inm comparatione illius arena est 
exigua (Sap. VIH). wlla virtute, ait Cassianus, tam 
angelis aequantur homines. [n hoc mortalitatis 
loco et tempore, ait s. Bernardus, s£atum quem- 
dam immortalis gloriae repraesentat. Per illam, 
ait s. Zeno Veronensis, saeculum vincitur, diabolus 
subjugatur, Spiritus sanctus induitur, glorificatur 
Deus, Omnipotens propitiatur. 0 pretiosa marga- 
rita, exclamat s. Athanasius, beatus qui tenet te? 
Beatus qui per patientiam (ibi constanter adhae- 
ret; quoniam. cum paululum laboraverit, multa in 
te munera recipiet. [Immortales age Deo gratias, quod - 
te ad tam praestantis virtutis professionem vocaverit, 
et super salutem ac speciem dilige illam. 

2. Considera ejusdem virtutis necessitatem. Omni- - 
bus, ait s. Augustinus (Serm. CCXLIX. de Temp.), 
castitas pernecessaria est, sed mazime ministris 
altaris, quorum vita aliorum debet esse eruditio, 
et quos ad sacrum ministerium admitti non sinit 
Ecclesia, nisi sub conditione perpetuae et approbatae 
castitatis (Dist. 32, c. 12). Zales quippe decet Deum 
habere ministros, qui nullo carnis contaminentur 
contagio, sed plena mentis et corporis castitate 
praefulgeant. Sacerdotes, ut observant sancii Patres, 
Deo familiarius appropinquant; incensum et panes 
ei offerre habent, Christi Domini corpus proprio 
ore conficiunt, et sacrosanctis illius carnibus quo- 
tidie vescuntur; quo igitur non oportet puriores ac 
sanctiores esse talibus fruentes bonis? Necesse est, 
inquit s. Joannes Chrysostomus (lib. III. de Sacerd., 
cap. IV), sacerdotem sic esse purum, ut, si in 
ipsis coelis collocaretur, inler coelestes virtutes 
medius staret. Vitam ergo agas integerrime, ut non 
solum ab immundo opere, ait s. Hieronymus, sed 
etiam a jactu oculi et cogitationis errore mens 
tua sit prorsus libera; sciens ex s. Joanne Chrysostomo, 
quod immunditia, quae in alio crimen est, in 

sacerdote est sacrilegtum; et quod soli qui puram 
agunt vitam, vere sunt Dei sacerdotes, ut ait 
Clemens Alexandrinus. 

3. Considera castitatis fragilitatem non minorem 
videri quam ejus praestantiam; habemus enim thesau- 
rum istum in vase fictili, quod facile rumpitur. Prompta 
ejus jactura, difficilis recuperatio. Uf integra servetur 
in adventu Domini nostri Jesu Christi, haec prae- 
sertim age: 1? Castiga corpus tuum, et in servi- 
tutem redíge; si enim mollius tractetur, insolescet ad 
tuam perniciem. 2° Modico vino utere, quia, ut ait 
Sapiens, /uzuríosa res est vinum. 3° Non sis fami- 
liaris alicui mulieri; de vestimentis enim, ait iterum 
Sapiens (Eccli. XLID, procedit tinea, et a muliere 
iniquitas viri. 4" Vigila praecipue circa initium 
tentationis, et hostem, dum parvus est, interime. 
5° Nullum tempus feriatum habeas, sed facito 
semper a/iquíd operis, ut semper te diabolus in- 
-veniat occupatum (s. Hier). 6? Valde humilia spi- 
ritum tuum; nam, ex s. Bernardo, ut castitas detur, 
humilitas meretur. Demum statutis aliquot verae 
pietatis actibus, Jesu et Mariae praesidium tibi con- 
cilia; haec enim, virginum cum sit regina, cllentes 
virgines amat; ille facit. Frequentioribus ergo suspi- 
riis ad utrumque aspiret anima tua, quoniam aliter 
non potes esse continens, nisi Deus det (Sap. VIID. 
Cor mundum crea in me, Deus (Ps. L). Virgo sín- 
gularis, vitam praesta puram. 


MEDITATIO VII. 


Quod sacerdoti frequenter vacandum sit orationi 
" mentali, seu meditationi. : 


1. Considera, quantopere ad pium illud exercitium 
impellant Scripturae. Erunt, inquit Deus (Deut. VI), 
verda haec quae ego praecipio tibi hodie, in corde 
tuo . . . et meditaberis in eis, sedens in domo 
tua, et ambulans in itinere, dormiens atque con- 

surgens. In libro Sapientiae moneris (Eccli. VD: 
Cogitatum tuum habe in praeceptis Dei, et ín 
mandatis illius maxime assiduus esto; et ipse 
dabit tibi cor, et concupiscentia sapientiae dabitur 
tibi. Et in Psalmis (Ps. I.) legimus: Beatus vir qui 
in lege Domini meditatur die ac nocte. . . . Erit 
tamquam lignum quod. fructum suum dabit in 
tempore suo . . . et omnia quaecumque faciet, 
prosperabuntur. Ubi vides 1" quod divinae legis 
meditatio injungitur et commendatur omnibus indiscri- 
minatim. Unde s. Prosper: Quis, inquit, dubitabit, 
Ecclesiae ministros illius posse et debere fieri 
sectatores? 2° Quod commendatur assidua et veluti 
continua: die ac nocte. A quo implende longe certe 
est, qui semel saltem in die vel per mediam horam 
ei vacare non curat. 3" Quod exhibetur tamquam 
fons et origo omnis nostrae bonae voluntatis, omnisque 
fructus spiritualis qui a nobis potest expectari. Ex 
quo consequens est, eam sine magno salutis discrimine 
negligi non posse. Fili mi, ne effluant haec ab 
oculis tuis (Proverb. IID. | 

2. Considera dicta Sanctorum circa orationem men- 
talem. S. Bernardus (L. I. de Consid.) in ea reponit 
pietatem. Quid sit pietatis, inquit, quaeris? Vacare 
considerationi. S. Bonaventura docet, sine illa pie- 
tatem non posse consistere. Sine isto studio (ora- 
tionis), inquit, omnis nostra religio arida est, im- 
perfecta et ad ruinam promptior. S. Augustinus 
dicit esse pietatis nutrimentum. Sicut, inquit, er 
carnalibus escis alitur caro, ita ex divinis elo- 
quiis et orationibus interior homo nutritur et pas- 
citur. S. Joannes Chrysostomus ait: Orationem id 
esse animae quod pisci est aqua; adeoque sine 
oratione non magis animam vivere posse, quam potest 
piscis extra aquam. S. Vincentius a Paulo eam vocat 
clericorum gladium et defensionem: Quod militibus 
gladius, aiebat ille, ¿dipsum divino ministerio man- 
cípatis est oratio. Atque hinc est, quod hi et alii 

servi Dei tantopere huic orationis et meditationis exer- 
citio fuerint addicti. Per diem laborabant, dicitur 
in libro de Imitatione Christi, e£ noctibus orationi 
diutinae cacabant, quamquam laborando ab ora- 
tione mentali minime cessarent. Aemulare, frater, 
hunc erga orationem affectum, et 20/1 praxim negli- 
gere ad pie justeque vivendum tam necessariam. 

9. Considera vitam et agendi modum, seu eorum 
qui orationi addicti sunt, seu eorum qui de illa parum 
curant. Proh, quantum hos inter et illos discriminis! 
Primi & gravioribus temperant peccatis, virtutem co- 
lunt, et officii sui munia rite obeunt. Secus vero alii, 
qui carnales sunt, mundani, segnes, vagi, trreli- 
giosi, et variis servientes desideriis, voluptatibus 
et peccatis. Hinc intellige, quam magni momenti sit 
orationis et meditationis exercitatio! Ex Psalte regio: 
Qui scrutantur Dei testimonia, in toto corde ex- 
quirunt eum. Et ex Jeremia propheta: Ideo deso- 
latione desolata est terra, quia nullus est qui 
recogitet corde. Quapropter da operam ut, juxta 
s. Caroli admonitionem, n »neditattonis tacitaeque 
piae orationis studio, singulis diebus, certo tem- 
poris spatio, toto animi sensu incumbas; memo- 
rare, orationem et alia pietatis exercitia propria esse 
tui status officia, secundum istud Concilii Lingonensis 
(an. 1404): Assidue et devote orare, sicut et lectioni 
perfecte intendere, sunt opera clericorum. 


Ad calcem hujus opusculi reperies Methodum Orationis men- 
talis et Breve indulgentiarum a Bened. XIV. concessarum, tam 
docentibus et addiscentibus methodum orationis mentalis , quam 
ipsam orationem mentalem poregontionn 

II. DE NONNULLIS CHRISTI DO- 
MINI TITULIS. 


——— 


MEDITATIO I. 
Jesus Deus noster. 


1. Quis venit? Christus Jesus, 4n quo inhabitat 
omnis plenitudo divinitatis. corporaliter (Col. ID, 
et quem adorat multitudo angelorum (Eccl. in Off.). 
0 mira dignatio! Ergone credibile est, ut habitet 
Deus cum hominibus super terram? Ama, lauda, 
benedic, gratias age, et cum s. Thoma exclama: Do- 
minus meus et Deus meus! | 

2. 4d quem venil? Ad te, pauperculam et vilis- 
simam creaturam, quae Deum et Creatorem contemnens 
` mutavit gloriam suam in idolum (Jerem. III). Dere- 
liquisti enim Dominum Deum tuum, et ad deos alienos, 
mundum, carnem, satanam declinasti. Erubesce, miser, 
et corde contrito et humiliato dic cum publicano: Deus, 
propitius esto mihi peccatori; vel cum Davide: 
Miserere ei, Deus etc. 

3. 4d quid venit? Ut se tibi totum communicet, 
ut anima tua de Deo saginetur (Tertull.), ut divinae 
efficiaris consors naturae (II. Petr. D, ut vivas ín 
aeternum (Joan. VD. Ad tantam Dei erga te muni- 
ficentiam stupefactus, totus in laudibus effundaris, 
usurpando aliquem e Psalmis qui incipiunt: Laudate, 
aut Benedic, Benedicite; et statue jam non tibi 
vivere, sed illi. 


MEDITATIO II. 


Jesus Rex nosier. 


l. Quis venit? Jesus Christus, rez gloriae, rez 
coeli et terrae, rez regum, et Dominus dominan- 

tium, rez tuus, rez bonus et clemens, rez cujus 
est consilium, aequitas, prudentia, fortitudo, et 
cui omnia serciunt. Pensa, quanta sit ista digni- 
tas, habere ín cordis hospitio adventum tanti 
regis! Optimum et pulcherrimum ei praepara lo- 
cum, et ad illum suspira, dicens: O0 rez et legifer 
noster! ceni ad sadcandum nos. 

2. 4d quem venit? Ad servum infidelem, ingra- 
tum, rebellem et centies relapsum. Confitere adversum 
te injustitiam tuam: amaro eam luge animo, et sum- 
mum Christi in te professus dominium, dicito ei ex 
corde: Tu es ipse rer eus; tibi et non alio sub- 
Jecta erit anima mea. 

3. Ad quid venit? Non ut secundum peccata tua 
faciat tibi, tradendo te tortoribus; sed ut misericor- 
diam qua te in suam recipit gratiam, novis cumulet 
muneribus, assumendo te in convivam ac familiarem 
suum, et pane suacissimo de coelo praestito, re- 
plendo bonis animam tuam. O inenarrabilem boni- 
tatem! Laudationem tam benigni regis indesinenter - 
loquatur os tuum, et dica ei omnia opera tua. 


MEDITATIO HI. 
Jesus Magister noster. 


1. Quis venit? Christus Jesus, datus nobis dur 
et praeceptor, in quo sunt omnes thesauri sapien- 
tiae et scientiae absconditi, qui verba vitae aeternae 
habet, qui est via, veritas et vita.  Gratulare tibi 
de tanto magistro; nam multi prophetae et reges 
voluerunt illum audire, et non potuerunt. Regina 
Austri venit a finibus terrae, audire sapientiam 
Salomonis, et ecce plus quam Salomon hic. Vide 
ergo, ne recuses loquentem, sed attentíissimam ei 
praebe aurem et cor docile. 

2. Ad quem venit? Ad te, rudem et indocilem 
discipulum, qui parum sapis ea quae Dei sunt, et 
qui toties projecisti sermones ejus retrorsum. "Tantae 

offensae poeniteat te; et ne, in hujus vindictam, s&eat 
a te Magister justus aeque ac bonus, cum leprosis 
(Luc. XVII) humiliter ac desideranter obsecra, dicens: 
Jesu praeceptor, miserere mei; wel cum Davide: 
Domine, ne quando taceas a me, me assimiler 
descendentibus in lacum. 

9. Ad quid venit? Ut bonitatem et disciplinam et 
scientiam doceat te (Ps. CXVIID, et émplearis agni- 
tione voluntatis ejus, in omni sapientia et in- 
tellectu spirituali, ut ambules digne Deo, per 
omnia placens, et in omni opere bono fructificans 
(Col. D. 0 quam gratus tibi debet esse ejus adventus! 
Eri obviam ei, exclamans cum turbis in Evangelio: 
Benedictus qui venit! Hosanna filio David! El 
sedens secus pedes ejus, audi verbum illius, quod 
tum, exemplo beatissimae Matris ejus, conserves et 
conferas in corde tuo. 


MEDITATIO IV. 
Jesus Medicus noster. 


1. Quis venit? Christus Jesus, magnus animarum 
et corporum medicus, tam bonus quam potens, dans 
sanitatem et vitam; ad quem, in diebus carnis suae, 
afferebantur omnes male habentes, et curabat eos 
(Marc. VI). Quantam tibi debet hoc verbum inferre 
laetitiam, afferre devotionem, conferre fiduciam! Col- 
lige et adhortare omnes animae tuae facultates, et 
superexaltent nomen sanctum ejus, istud Psalmistae 
iterando (Ps. CID: Benedic, anima mea, Domino... 
qui sanat omnes infirmitates tuas eic. 

2. Ad quem venit? Ad aegrotum gravem et mole- 
situm, Znnumeris circumdatum malis, medico suo 
non multum propensum, quin multis curationibus 
ejus ingratum; et, quod pejus est, qui tamquam 
multa febre phrenelicus insaniens in medicum, qui 
venerat curare eum, saepius ezcogítavit consilium 
perdendi illum (s. Aug. in Ps. LXXIID. 0 medicum 

vere pium, vere misericordem! Dulcissime Jesu, con- 
fiteor me omnino indignum, uć intres sub tectum 
meum et visites servum tuum; sed secundum mise- 
ricordiam tuam memento mei tu; propter boni- 
tatem (uam, Domine, sana animam meam eic. 

3. Ad quid venit? Ut ipse curet te, et integram 
tibi det sanitatem. Ego veniam, inquit (Matth. VILD), 
et curabo eum.  Agedum in verbo hoc, da locum 
coelesti medico, et non diseedat a te, quia opera 
ejus sunt necessaria (Eccli. XXXVIII). Expone illi 
confidenter omnes animae tuae morbos, omnia vulnera, 
dicens: Domine, ecce quem amas, infirmatur; mi- 
serere mei, quoniam in te confidit anima mea 
(Ps. LVI). Verumtamen vide ut facias quae manda- 
verit; nam ¿pse se interimit, qui praecepta medici 
observare non vult (s. August.). 


MEDITATIO V. 
Jesus Pastor noster. 


1. Quis venit? Christus Jesus, pastor et episco- 
pus animarum nostrarum (I. Pet. ID, qui in tantum 
dilexit gregem suum, ut pro illo mori non dubitaverit, 
atque, inquit s. Gregorius (Hom. XIV. in Evang.), in 
sacramento nostro corpus suum et sanguinem ver- 
teret, ut oves quas redemerat, carnis suae ali- 
mento satiaret. O pastorum principem et optimum! 
Quis enim pastor oves proprio pascit cruore? Et 
quid dico, pastor? Matres multae sunt quae, post 
partus dolores, filios tradunt aliis nutricibus. 
Hoc vero tu non es passus, piissime Jesu, sed 
ipse nos proprio sanguine pascis, et per omnia 
tibi coagmentas (s. Joann. Chrys.). Laudamus ergo 
te, benedicimus te; adoramus te; gratias agimus 
tibi propter magnam gloriam tuam. 

2. Ad quem venit? Ad ovem morbidam, fugitivam, 
errabundam.  Mirare tam boni pastoris benignitatem. 
Erulta et laetare in misericordia ejus (Ps. XXX). 

Dole plurimum de tuis nimium frequentibus aberratio- 
nibus. Amabile illius ovile amplius ne deseras, neque 
quae praecipit, ultra obliviscaris, ut possis cum 
Propheta dicere: ÆErravi sicut ovis quae periit: 
quaere servum tuum, quia mandata tua non sum 
oblitus; vel: Et misericordia tua subsequelur me 
omnibus diebus vitae meae, ut inhabitem in domo 
Domini, in longitudinem dierum. 

8. Ad quid venit? Ipse declarat dicens (Luc XIX): 
Venit Filius hominis quaerere et salvum facere 
quod perierat. Et (Joan. X): Ego veni ut vitam 
habeant oves, et abundantius habeant. © dulce et 
amicabile verbum in aure peccatoris! Obtestare coe- 
lestem illum pastorem, ut id impleat et exequatur ad 
quod venit, faciatque ut, sicut ipse vivit propter Pa- 
trem, ita manducando ejus carnem, et tu vivas propter 
eum. In Evangelio autem testatur, quod ejus oves 
fideles vocem ejus audiunt, et illum sequuntur; fac et 
tu similiter, ut sis aliquando ex illorum numero, de 
quibus dicit: Et vitam aeternam do eis (Joan. X). 


MEDITATIO VI. 
Jesus Redemptor noster. 


1. Quis venit? Christus Jesus, Agnus Dei, Agnus 
immaculatus, cujus pretioso sanguine redempti 
sumus (I. Pet. D, qui est vere salvator mundi 
(Joan. IV); qui dilexit nos, et tradidit semetipsum 
pro nobis (Gal. ID, justus pro injustis, ut nos 
offerret Deo (I|. Pet. IH). Mirabilis misericordia! 
Dicant qui redempli sunt a Domino, quoniam 
bonus (Ps. CYD. Collaudubo te Deum salvatorem 
meum (Eccli. LI), et placebo libi in regione vivorum, 
quia eripuisti animam meam de morte, oculos 
meos a lacrymis, pedes meos a lapsu (Ps. CXIV). 

'2. Ad quem venit? Ad miserum quondam peccati 
servum, qui saepe saepius pretium in redemptionem 
suam impensum dissipavit, Filium Dei conculcartit, 

et sanguinem testamenti in quo sanctificatus est, 
pollutum duxit (Heb. X). Vere apud te, Domine 
Jesu, misericordia, qui non secundum iniquitates 
nostras retribuis nobis. Doleo et dolebo, quamdiu 
fuero, quod per gratiam tuam « peccato liberatus, 
non steterimn in ea. libertate qua me misericorditer 
donaveras, sed me (erum jugo servitutis contineri 
multoties passus sim. Parce mihi, bone Jesu, et Re- 
demptoris: mei paries non desinas sustinere. Ecce in 
manibus tuis descríipsisti me; lege scripturam, et 
salca me (s. Augustin.). 

3. 4d quid venit? Ut de manu inimicorum 
tuorum liberatus, servias illi in sanctitate et ju- 
stitia, omnibus diebus tuis (Luc. 1). Aestima te 
beatum, quod dignus habitus sis, qui tanto et tam 
bono servires Domino; servire enim illi regnare est. 
Sacrifica ei hostiam laudis ob tuorum diruptionein 
vinculorum (Ps. CXV); et cave ne aliquando peccato 
consentias (Tob. IV); quia omnis qui facit pecca- 
tum, servus est peccati; servus autem non manet 
in domo in aeternum (Joan. VHI). In corde et in 
ore istud semper habe: Malo mori quam foedari. 
Quod ut numquam tibi contingat, dic frequenter Re- 
demptori: Zuus sum ego, Salvum me fac (Ps. CXVHD; 
vel cum s. Anselmo: 0 Jesu, esto mihi Jesus, et 
salva me. ` 


. MEDITATIO VII. 
Jesus Sacerdos et Victima. 


1. Quis venit? Christus Jesus, idem simul, et Sa- 
cerdos et Hostia. Sacerdos autem magnus, aeternus, 
perfectus, et excelsior coelis factus; llostiu vero 
sancta, vivens, impolluta, et Deo summe placens. 
Honora et dilige Vantum illum Sacerdotem in tota 
virtute et anima tua (Eccli. VID); et divini ejus 
sacerdotii factus particeps, oósecra ut fiat in te 
duplex spiritus illius (IV. Reg. ID. Quod ut con- 
sequaris, interpone meritum sacrosanctae Victimae 

per te ín altari immolandae, dicens: Protector no- 
ster, aspice, Deus, et respice ín faciem Christi 
tui (Ps. LXXXIID. ` 

9. Ad quem venit? Forsitan ad sereum nequam, 
aut inutilem, ministrum infidelem, nescientem Do- 
minum, neque officium sacerdotum (1. Reg. 1D, et 
nihil habentem sacerdotio dignum (lI. Mach. IV). 
Ad te ergo pertinet illa Evangelii sententia: Veniet 
Dominus servi illius, in die qua non sperat, et 
hora qua ignorat, partemque ejus ponet cum 
Aypocritis (Matth. XXIV). Sed impendens malum amo- 
liri satage, mutans mores in melius, et fiducialiter 
confugiens ad apostolum et pontificem confessionis 
nostrae Jesum; qui salvare ín perpetuum potest 
accedentes per semetipsum ad eum, semper vivens 
ad interpellandum pro nobis (Heb. VID. 

9. 4d quid venit? Ut fiat omnibus obtemperan- 
tibus sibi causa salutis aeternae (Heb. V). Si enim 
in diebus carnis suae preces supplicationesque Deo 
Patri offerens, exauditus est pro sua reverentia ; 
quanto magis nunc consummatus in gloria, et in sem- 
piternum sedens in dextra Dei (Heb. X)! Ut autem 
tantum consequaris bonum, necesse est ut, sicut Chri- 
sius didicit ex iis quae passus est, obedientiam, 
discas pariter et tu ipse Deo obtemperare. Dic ergo 
cum dilecto illo Magistro, et quidem perfecto corde 
atque verissimo: Ecce venio ut faciam, Deus, 
voluntatem tuam; Deus meus, volui, et legem 
tuam in medio cordis mei (Ps. XXXIX; Heb. X). 

IV. DE CHRISTI DOMINI VIR- 
TUTIBUS. 


MEDITATIO I. 
Caritas Jesu. 


1. Sic Deus dilexit mundum, ut Filium suum 
unigenitum daret (Joan. HI). Et hic dilectus Filius 
ita te amavit, ut se tibi totum dederit. Se nascens 
dedit socium, concescens in edulium. |. Totus na- 
Stros, ait s. Bernardus, n usus expensus est. An 
nostro merito, vel ad suam utilitatem? Propter ni- 
miam caritatem suam, qua dilexit nos, ait Apo- 
stolus (Ephes. ID. O Dei benignitatem! quid ei repen- 
disti? Tibi jam dicit sicut olim beato Petro: N. amas 
me? me, inquam, qui tantum tibi testatus sum amo- 
rem? Num magis opere. quam verbo, respondere potes: 
Domine, tu scis quia amo te? Si amare pigebat, 
redamare non pigeat. 

2. Caritas Christi erga nos elucet praesertim in 
Ss. Sacramento, in quo, ait Concilium Tridentinum 
(Sess. XIII, c. ID, divini sui erga homines amoris 
divitias velut effudit. Animo enim perpende tam 
donum hic praestitum, quam finem, tempus et modum 
quo praestitum est. An ulla est circumstantia quae 
summam non arguat caritatem? Nam 1" non sua tan- 
tum, sed seipsum tibi dat. 2° Non ex necessitate, 
sed amore solum, et quidem ardentissimo: Desiderio 
desideravi. 3" In modum cibi, ad majorem unionem. 
Tandem 4° pro te jamjam moriturus. .0 quam vere 
dixit dilectus discipulus: Cum dilexisset suos qui 
erant in mundo, in finem potissimum dilexit eos. 
Vellem, bone Jesu, in me complecti amorem omnium 
sanctorum angelorum, ad tuum in me repensandum. 

Amabo te, saltem quantum mea patitur infirmitas ; 
et in quavis occasione dabo quae valebo, testimonia. 
Si quis non amat Dominum Jesum, sit anathema. 


MEDITATIO II. 
Obedientia Jesu. 


1. Christus factus est obediens usque ad mor- 
tem, mortem autem crucis (Phil. ID. At hic non 
desiit ejus obedientia, quam mirum in modum exer- 
cere pergit in sacramento altaris, ubi, ad vocem 
hominis, descendit de coelis Dominus universorum; - 
in ejus se collocat manibus; locum occupat quem 
assignare voluerit; et parvae hostiae ita se continet 
finibus, ut numquam per se eos transiliat, quantumvis 
laesus et offensus. O stupenda obedientia! Creator se 
submittit creaturae suae, Dominus servo, Sanctus et 
Justus peccatori. Quale mihi documentum, qui tam 
saepe divinae reluctor voluntati! Quomodo ad te, obe- 
dientissime Jesu, accedere audeo, vir ingenii superbi 
et pervicacis, vir dominari magis amans quam sub- 
esse? 0 mi Salvator! abdico me propria voluntate. 
Sit mihi unum velle et nolle tecum: nec aliud 
posse velle aut nolle, nisi. quod tu vis aut non 
vis. (Cf. lib. III. de Imit. Chr. c. XII.) 

2. Obedientia Jesu, in Eucharistia, non coacta, sed 
plane voluntaria est. Facile enim posset vincula qui- 
bus tenetur, rumpere, et ab omni se eximere depen- 
dentia, Sed sub vilibus sacramenti speciebus manere 
immotus eligit, ut ei morem gerat qui in omnibus ab 
eo pendet; ita ut dici de illo possit: Exinanirvit semet- 
ipsum, factus obediens. Tànto oculis subjecto exem- 
plo, an grave adeo mihi esse deberet praepositis meis 
obsequi? An eorum jussa mon nisi aegre et coacte, 
murmurando et expostulando, facere deberem? Hujus 
agendi rationis valde me .pudet ac poenitet. Parebo 
posthac in omnibus ut servus Christi, cum bona vo- 
luntate, sicut Domino, et non hominibus (Ephes. VI). 

MEDITATIO III. 
Patientia Jesu. 


1. Sacramentum Eucharistiae, maximum divinae 
pietatis monumentum, omnium deberet affectum et 
venerationem Christo conciliare. Multa nihilominus in 
hoc mysterio ab ingratis patitur benignissimus Dominus, 
cujus donum alii blasphemant ac despiciunt; alii animo 
frigido, impuro et distracto tractare audent, eo tacente 
et dissimulante injuriam. © patientia incredibilis! O 
bonitas infinita! Opprobria ezprobantium tibi, mi 
Jesu, ceciderunt sper me. Vehementer iis afficior 
et moereo. Quam vellem ea compensare, expiare et 
avertere! Offero tibi omnium coelestium. spirituum lau- 
des et ardentes affectus. Digneris, Domine, horum pre- 
cibus, te facilem et exorabilem mihi praestare. 

2. Sed considerandae quaedam patientiae Jesu cir- 
cumstantiae, quibus ea mire attollitur. Etenim ille qui 
summae majestatis Deus est, patitur 1° a creatura vili 
et abjecta, quam verbo posset disperdere. 2° Non le- 
ves, sed graviores injurias, et quidem dum liberalius 
agit, ita ut possit dicere: Retribuebant mala pro 
bonis. Denique 3" a longo tempore, nempe ab ipsa 
mysterii institutione. O mi Jesu, tu ipsa es patientia! 
Maxima erga me usus es: quid retribuàm tibi? Ne sinas 
me amplius abuti tua benignitate, sed fac per gratiam 
tuam, ut tuo sancto communicando corpori, communicem 
et tuo spiritui mansuetudinis, quatenus omnia adversa 
et contraria. valeam tuo exemplo patienter sufferre. 


MEDITATIO IV. 
Paupertas Jesu. 


1. Quam stupenda paupertas Jesu in Eucharistia! 
Nam ibi viles et communes in indumentum habet spe- 
cies, qui Jumine sicut vestimento amictus est; et 
multis in locis non melius cum illo agitur, nec dignius 
ut ita dicam, habitat, quam cum in Bethlehem, £n» 

praesepio positus, feno jacere coactus est. Adora 
et lauda altissiimam illam dejectionem et ditissimam 
paupertatem. Exprobra tibi de tua superfluitate et redun- 
dantia; et stude sentire in te quod et in Christo 
Jesu, memor hujus quod scriptum est: Zabentes 
alimenta et quibus tegamur, his contenti simus. 

2. Paupertas Domini in Eucharistia eo usque pro- 
cedit, ut ibi penes se nihil habeat, in manu alterius. 
totus sit, et utilitatum suarum immemor, nostris omnino 
inserviat. O bone Jesu! quando colam paupertatem 
tuam secundum desiderium tuum! Abstrahe me, quaeso, 
ab amore visibilium, ut nudus nudum te sequi 
valeam. A/fatim dives est qui cum Christo pau- 
per. est (s. Hieron.). 


MEDITATIO V. 
Humilitas Jesu. 


1. Jesus Christus, in incarnatione sua, nostram 
accipiendo formam, ezinanivit se juxta Apostoli dictum; 
quanto magis autem humiliavit se in Eucharistia, ubi 
nequidem homo apparet, non videt, non sentit, nec au- 
dit, et manet immobilis! Talis astris imperantem 
an decet status Deum? Adoro te supplex, latens 
Deilas. Tibi se cor meum subjicit. Fac me tibi 
semper magis credere, in te spem habere, te dili- 
gere. Quanto enim pro me vilior, tanto mihi ca- 
rior esse debes (s. Bernard.). 

2. Christus Jesus, cujus magnitudinis non est 
finis, nec sapientiae ejus numerus, se ideo humi- 
liare et exinanire voluit, ut exemplo suo ostenderet, 
et illos gui videntur aliquid esse, non debere humi- 
liationem fugere; utpote qui uberiori indigeant. gratia, 
quae nonnisi humilibus datur, in majus veniant vani- 
tatis et superbiae discrimen, et i» reddenda ratione 
sint obligatiores. Unde istud Ecclesiastici (c. IID: 
Quanto magnus es, humilia te in omnibus, et coram 
Deo invenies gratiam. Vide ne in vanum haec acci- 

pias documenta.  Pnitare quod tractas; et scito, 
quod intolerabilis impudentiae esset, ut ubi sese 
exinanivit majestas, vermiculus infletur. et intu- 
7nescat (s. Bern.). 


MEDITATIO VI. 
Puritas Jesu. 


l. Considera, quanta sit puritas Jesu! Candor est 
lucis aeternae, speculum síne macula Dei maje- 
statis, et imago bonitatis illius (Sap. VID; virginis 
filius, virginum sponsus, virgo ipse (s. Bonav.), ac 
splendor virginitatis, ejusque amator unicus. Is autem 
purissimus Dominus vere praesens est in Eucharistia; 
et calix cui benedicimus, communicatio Sanguinis 
ejus est, panisque quem frangimus participatio 
Corporis ipsius est (1. Cor. X). Hinc intellige, guam 
3nundae debent esse manus, quam purum os, quam 
sanctum corpus, quam immaculatum cor sacer- 
dotis qui accipere et tractare habet Christi sacra- 
mentum! (L. IV. de Imit. Chr. c. 11.) Verbum pro- 
phetae est (inquit Petrus Blessensis): Mundamini qui 
fertis vasa Domini; quanto »nundiores esse oportet 
qui in manibus et corpore Christum portant, quibus 
Apostolus dicit: Glorifüicate et portate Deum in cor- 
pore vestro! Serva igitur in moribus tuis castae et 
sanctae vitae integritatem, et ab omni specie mala 
cura ut semper abstineas; quod enim veniale est 
plebi, criminale est sacerdoti. © 

2. Haec est voluntas Jesu, in Eucharistia, ut 
efficiamur divinae ejus puritatis consortes; et san- 
ctíficatio vasis nostri unum est ex praecipuis Ss. 
Sacramenti bonis, juxta istud Prophetae: Quid Domini 
bonum est et pulchrum ejus, nisi frumentum ele- 
ctorum et vinum germinans virgines? Adora, ama, 
gratias age, et dic cum Propheta: Sicut adipe et 
pinguedine repleatur anima mea, et labiis exsulta- 
(ionis laudabit os meum (Ps. LXII. 6). 

Manuale ordinand. 22 

MEDITATIO VII. 
Perseverantia Jesu. 


1. Considera perseverantiam Jesu in Eucharistia. 
Vere miratu digna est. Nam ex quo amabilis Salvator 
istud sacramentum instituit, per se praesens ibi fuit; 
nec umquam, seu nocte seu die, vel momento abcessit. 
Caetera sacramenta in actione transeunte consistunt; 
istud vero constans et permanens est. Christus in eo 
semper vivit ad interpellandum pro nobis; et quae- 
cumque ibi nostri causa praestat, eadem omnibus die- 
bus usque ad consummationem saeculi praestabit. 
0 invisibilis mundi conditor, Deus, quam mirabi- 
liter el gratiose agis nobiscum! Vere dixisti: Deli- 
ciae meae esse cum filiis hominum. Sed qui fit ut 
n0n possimus cel una hora vigilare tecum; et in 
tuo sancto.servitio adeo parum simus stabiles? Doleo 
vehementer de mea inconstantia et levitate; et tua 
aspirante gratia, dico: Mihi adhaerere Deo bonum 
est, non movebor in aeternum. 

2. Christus Jesus in Eucharistia non tantum per- 
severantiae forma est et exemplum, sed et causa ac 
principium. Quia, ut decet, Concilium Tridentinum 
(Sess. XIII. de Euchar. c. ID, sumi coluit sacramen- 
tum hoc tamquam spiritualem animarum cibum, 
quo aluntur et confortantur viventes vita illius; 
et tamquam antidotum quo liberamur a culpis quo- 
tidianis, et a peccatis mortalibus praeservamur ; 
el praeterea id esse voluit pignus futurae gloriae 
et perpetuae felicitatis. O dulcissime et benignissime 
Jesu, quanta tibi reverentia et gratiarum actio, cum 
perpetua laude, debetur pro tam salutifero, quod mihi 
subministrasti, remedio! Cito, sine illo, in via salutis 
deficerem. Excita cor meum in te, et a gravi torpore 
exue me; ut ad tua sancta sumenda frequenter acce- 
dens atque digne, copiosum inde reportem fructum, et 
ambulem in fortitudine cibi illius usque ad montem 
Dei. Amen. Fiat, fiat. 

V.DE PRAECIPUIS DEI BENEFICIIS. 


—  —— 


MEDITATIO I. 
De beneficio creationis. 


1. Considera, inquit s. Franciscus Salesius, te a 
paucis tantum annis in reřum natura esse ac vivere, 
et quod ante non solum quid minus eras quam vermis, 
quam atomus, sed nihil omnino. O anima mea! ubi 
eramus tunc temporis? Stabat mundus a multis jam 
saeculis; et de nobis silebatur penitus. Merito ergo 
nos ipsos humiliare possumus, nec umquam ali- 
quid magni de nobis sentire, quia tam parvi et 
exiles sumus. (Lib. I. de Imit. Chr. c. 22.) Si quis 
existimat se aliquid esse, cum nihil sit, ipse se 
seducit (Gal. VI). 

2. Considera, inquit idem, quod de nihili abysso 
te Deus extraxerit, ut id quod es, te conderet, non ex 
necessitate aut commodo suo, sed ex solo suae bonita- 
tis motivo. Lauda et glorifica factorem tuum.  Mirare 
tot possibiles creaturas in suo nihilo relictas, te tam 
miserum peccatorem eductum; et intellige, quam. sis 
obstrictus ei servire et subjici, cui te totum debes. 

3. Considera cum eodem quid te Deus fecerit, et 
qualem naturam tibi dederit! Omnium visibilium prae- 
stantiorem, Creatoris sui insignitum imagine, vitae 
aeternae capacem, et perfectissimae cum .divina maje- 
state unionis. Agnosce, o homo, dignitatem tuam! 
Magnum opus Dei es, ait s. Ambrosius, magnum 
est quod dedit tibi Deus. Magnifica potentiam ejus; 
et cave ne acceptam corrumpas nobilitatem, serviendo 
passionibus et iniquitati. i 


22* 

MEDITATIO II. 


De fine nostrae creationis. 


l. Ideo creati sumus et in hoc mundo positi, ut 
Deum amemus, colamus et aeternam salutem conse- 
quamur. Hoc etiam atque etiam meditare. Cultui di- 
vino et tuae saluti incumbendum tibi est, nunc et per 
totum vitae tempus. Alia quippe vel vana vel noxia 
sunt. Vide utrum adhuc ex animo quaesieris, amave- 
ris et colueris Deum. Pudeat te futilia tamdiu quae- 
siisse. Unus Deus quaerendus est. Etenim ad imaginem 
Dei facta anima rationalis, caeteris omnibus occu- 
pari potest, replerá non potest (s. Bern.). 

2. Deus homini res creatas permisit, ut finem suam 
facilius assequeretur. Quemadmodum hominem sibi, 
ita caetera quaeque homini creavit. Quid in rebus 
creatis acquiescis, quasi in ultimo fine? An existimas 
veram felicitatem in opibus etc. positam esse? Quid 
res nihili Deo anteponis? Quid Dei bonis abuteris in 
ejus contumeliam? Stude cor tuum ab amore visibi- 
lium abstrahere, et ad invisibilia te transferre. Vani- 
tas vanitatum et omnia vanitas, praeter amare Deum 
et illi soli servire. (Lib. I. de Imit. Chr. c. 1.) 

3. Hoc unum deinceps amabo, quod ducit ad ulti- 
mum finem; legibus divinis parebo; virtuti incum- 
bam; illecebras peccandi declinabo. Non est mihi ne- 
cessaria terrena felicitas; coelum volo. Quaere a te 
saepius, s. Bernardi exemplo, cur veneris in hunc mun- 
dum. An ut existimationi, commodis et voluptatibus 
servires? Coelo natus, coelum quaere, 4d quid venisti? 


MEDITATIO III. 


De beneficio consercationis. 


1. Considera, Deum, postquam te fecit, te etiam 
conservare et gubernare; quod non est beneficium priore 
inferius. Illud enim semel tantum tibi factum est; hoc 
autem semper repetitur. Quotidie enim Dominus quo- 
dam modo te creat; quia semper conservat quem se- 

mel creavit. Nec minor vel potentia vel amor requiri- 
tur in uno quam in altero. Si igitur multum illi debes, 
quia te subito creavit, plus debebis, quod jugiter te 
conservet. Quotquot enim temporis momenta habuit 
et babet et habebit vita tua, tot partes sunt istius be- 
neficii; quia nec in uno illorum subsistere potuisses, 
si oculos suos a te Deus avertisset. Dic ergo: Luudabo 
Dominum in vita mea; psallam Deo meo, quam- 
diu fuero (Ps. CXLIX). 

2. Considera, Deum caetera omnia condidisse, ut 
ad tui juvarent conservationem et gubernationem, in- 
primis sanctos angelos, qué semper vident faciem 
ejus. Omnes enim, teste b. Paulo, sunt admini- 
stratorii spiritus, in ministerium missi, propter 
eos qui haereditatem capient salutis (Hebr. D. Idem 
dicendum de omnibus aliis creaturis visibilibus, quae 
diriguntur a Deo ín hunc flnem, ut hominem in suo 
esse conservent: coelum cum planetis; aer cum avibus; 
mare et flumina cum piscibus; terra cum bestiis, fru- 
ctibus, floribus, coloribus et odoribus. Quod mirabatur 
Propheta (Ps. VIII.) dicens: Domine, Dominus noster, 
quam admirabile est nomen tuum in universa terra! 
Lauda Deum in operibus suis. Agnosce ejus in te 
amorem, et tuo sedulo compensa. 

3. Considera, quod sicut omnia bona creata sunt 
nostra beneficia, ita etiam mala, quia a nobis Deus 
illa avertit. Etenim alios videmus affligi calculo, alios 
podagra, alios epilepsia, aliisve morbis. Mundus hic 
nihil aliud est quam infinitarum aerumnarum et dolo- 
rum pelagus; nec in eo vel una domus invenitur in 
qua non sit aliqua calamitas. Itaque si ab his liber et 
immunis sis, est quod Deo pro tanto beneficio gratias 
agas. Cum enim omnia mala aut ex natura aut ex culpa 
oriantur, et in te utraque causa adsit, cur non similes 
in te exstitissent effectus? Ecquis malorum illorum 
diluvium impedivit, quominus te obruerit, nisi divina 
gratia, divinus favor? Esto igitur gratus, non verbo, 
neque lingua, sed opere et veritate. 

MEDITATIO IV. 
De beneficio redemptionis. 


1. Considera, «à quo sis redemptus: nempe a 
Filio Altissimi, tuo Creatore et Conservatore, qui hu- 
manam naturam assumere dignatus est, ut te a peccati 
servitute redimeret et a perpetua damnatione, quam 
per peccatum merebaris. Vide qualem caritatem de- 
dit tibi Deus, necnon caeteris hominibus! Quam maxi- 
mam potuit. Cum enim non posset pro suis peccatis 
ullus homo satisfacere, si Deus non fleret homo, ipse 
pro homine voluit homo fieri passibilis et mortalis, et 
vitam amittere, ut hanc illi conservaret. Non secus ac 
magnus aliquis rex, qui pro vilissimo mancipio, quod 
pro gravissimis sceleribus nullo supplicii genere com- 
pensare posset partis laesae offensam, seipsum vel 
fiium suum mactandum offerret. 0O mira circa nos 
divinae pietatis dignatio! Hinc aestima gravitatem 
peccati et abhorre. 

2. Considera, quo modo sis redemptus, nempe 
perfectissimo. Poterat enim Deus sola voluntate, verbo 
vel nutu, antequam fleret homo, nos redimere, sicut 
uno verbo creavit. Et factus homo poterat oratione, 
uno gemitu, una lacryma aut sanguinis gutta, totum 
salvare genus humanum; sed praestare id voluit totius 
effusione sanguinis, et per passionem omnium acer- 
bissimam et ignominiosissimam.  Zuc in mentem re- 
voca, el sigillatim expende varios Christi cruciatus. 
Tanta fuit horum acerbitas, ut ipsi, in horto oranti, 
sola illorum praevia cogitatio sudorem sanguineum toto 
corpore expresserit. - Quid amor non potest in ipsum 
Deum?! Sed quid tu agis pro ejus amore? Caritas 
Christi vehementer urget (e: jam non libi vivas, 
sed illi qui pro te mortuus est. 

3. Considera, a quantis malis sis redemptus! 
1° A peccatis, quorum tanta est gravitas, ut solus 
Homo -Deus ea potuerit expiare. 2° A perpetua daemonis 
tyrannide et servitute, cui per peccatum eras manci- 

patus. 3° Ab igne aeterho, diabolo et angelis ejus 
parato. Sed quanta bona ex hac redemptione mana- 
runt! 1° Ex filio diaboli factus es filius Dei; 2? ex 
haerede inferni, haeres aeterni regni; 3" particeps gra- 
tiae et amicitiae divinae, omniumque donorum Spiritus 
sancii, necnon eorum quae CArístus ascendens in 
altum reliquit Ecclesiae. Quid retribuam Domino 
pro omnibus quae retribuit mihi? Calicem salutaris 
accipiam, et nomen Domini intocabo. | Vota mea 
Domino reddam coram omni populo ejus. 


MEDITATIO V. 
De beneficio vocationis ad Fidem catholicam. 


1. Considera, non prodesse nobis beneficium re- 
demptionis, nisi subsequatur beneficium vocationis ad 
veram fidem et justificationem. Sicut enim medicami- 
nis nullus est effectus, si non appljcetur; ita nec pas- 
sionis Christi ulla in nobis sequitur utilitas, nisi per 
fidem et Ecclesiae sacramenta nobis communicetur. 
Hinc conclude, te non posse satis aestimare vocationis 
beneficium; quandoquidem sine ipso alterum quod tan- 
tum est, vanum est et nullum. 

2. Considera, sine peculiari Dei ope ac auxilio 
neminem venire ad veram fidem. Nemo potest venire 
ad me, inquit ipse Christus (Joan. VD, nisi Pater 
meus trarerit eum... Sicut enim lapis natura sua 
semper deorsum cadit, nec potest tendere sursum, nisi 
auxilio externo; sic homo propter peccati corruptelam 
semper inclinatur in amorem rerum terrenarum, nec 
valet ad amorem coelestium mentem erigere, nisi 
dextra Excelsi adjutus. Hinc Apostolus Ephesiis aiebat 
(cap. 1D: Gratia estis safrali per fidem, et non ex 
colis; Dei enim donum. Et ad Corinthios (IL, cap. XV) 
de se loquens: Gratia Dei, inquit, sum id quod sum. 
Propter quod non cesses gratias agere Deo pro ine- 
narrabili dono ejus. 

3. Considera, quot millia, non dico hominum, sed 

populorum infidelium et haereticorum, ab initio mundi, 
tum ante, tum post Christum et etiam nunc, justo 
Dei judicio, hanc necessariam ad salutem vocatonem 
consecuti non sint, proindeque perierint ac pereant in 
sua infidelitate vel haeresi. Quid de te factum esset, si 
inter ethnicos natus, eorum mores ac sensus hausisses, 
si ligna et lapides adorasses? deinde si haereticos pa- 
rentes, cognatos, magistros habuisses? Vide, quantas 
Deo tenearis gratias referre, quod in tanta reprobo- 
rum multitudine dignum te fecerit in partem sortis 
sanctorum in lumine, eripuerit te de potestate tene- 
brarum, et transtulerit in regnum Filii dilectionis 
suae, in quo habes redemptionem per. sanguinem 
ejus, remissionem peccatorum (Col. D. Sed grati- 
tudo tua in actione praesertim consistat, et in vita 
quae digna sit vocatione sancta qua vocatus es; 
ne alias Deus in judicio 'tecum agat durius quam 
cum terra Sodomorum. | 


MEDITATIO VI. 
De beneficiis peculiaribus cuique propriis. 


1. Praeter beneficia omnibus communia, multa nu- 
merare potes tibi propria, tum in ordine naturae, tum 
in ordine gratiae. In primo nempe, quod salvus et 
sospes natus sis, et ad hanc aetatem veneris; quod 
parentes habueris neque egentes, neque malae notae; 
quod sortitus sis animam bonam et ad multa habi- 
lem; quod adolescens ingenue et liberaliter fueris edu- 
catus etc. Ista beneficia, quamvis bonis supernaturalibus 
longe inferiora, non debent tamen oblivioni dari, sicut 
communiter fit; sed pares pro iis referre oportet gra- 
tias, et cavere ne contra auctorem adhibeantur, guod 
monstruosa res esset. 

2. In ordine gratiae tibi peculiaria beneficia, ma- 
xime post annos pueriles, sunt v. g. quod tibi obti- 
gerint praeceptores pii, qui veram pietatem christianam 
simul cum litteris instillarint; quod occasionem habue- 

ris multas audiendi conciones et exhortationes animis 
commovendis valde idoneas; quod ad eas scholas et 
sodalitates perveneris, in quibus frequens est sacra- 
mentorum usus, ubi optima vigent instituta, ubi multa 
virtutis cernuntur exempla, ubi otio et dissolutioni non 
parcitu eic. Illa autem debes eo magis aestimare et 
grata posequi memoria, qüod Zeus non fecerit tali- 
ter omnibus, quodque, ob istorum defectum, plures 
ad omnia praecipites ruerint vitia, et aeternam incur- 
rerint damnationem. 

9. His accedunt plura alia beneficia magis arcana 
et occulta, tibique omnino propria, ut si a teneris annis 
errore imbutus, eum tamen demum exueris, et si in 
vera fide perstiteris immotus, a tuis licet derelictus et 
male tractatus; si ab improbis, Deo favente, demigra- 
veris; si ex coeno alicujus vitii, in quo jam diu haere- 
bas, emerseris; si ex gravi animi vel corporis periculo 
evaseris, ut a naufragio, a lethali morbo, a gravissima 
tentatione, aliisve malis tibi ignotis. Quis enim scit 
aut scire- potest, a quot tentationibus et periculis te 
Deus defenderit? quoties laqueos inimici in via exi- 
stentes rupuerit, ne illis implicareris? Quare, 'sicut 
pro occultis delictis quotidie oras cum Propheta 
(Ps. CXVIID: Ab occultis meis munda me, Domine; 
ita et pro occultis istis beneficiis debes gratias agere. Hoc 
enim faciens, dignus eris nova et majora accipere. 


MEDITATIO VII. 
De beneficio vocationis ad statum clericalem. 


1. Dominus pars haereditatis meae et calicis 
mei (Ps. XV). Hoc est quod profiteri potest quicumque 
clericali militiae est adscriptus; haec sors de qua gra- 
tulari sibi potes. Quid porro, inquit s. Prosper, potest 
eo esse felicius, cut efficitur suus conditor census, 
etl haereditas ejus dignatur esse ipsa divinitas? 
Quid enim pretiosius Deo; et quid ei sufficiet, cut 
ipse non sufficit? Cui portio Deus est, ait s. Am- 

brosius, £ofíus est possessor naturae, dicente Pro- 
pheta: Domini est terra et plenitudo ejus. Que- 
rantur alii, inquit idem, de ruris sui angustiis ; 
in te, Deus, est ampla possessio, quae quidem non 
ariditate siccatur, non imbre diluitur, non frigore 
uritur, non tempestate quassatur. Vere ergo cum 
Psalmista potes dicere: Funes ceciderunt mihi in 
praeclaris. Sed cave, ne tanti beneficii sis immemor ; 
et scito, quod cui portio Deus est, nihil debet cu- 
rare, nisi Deum; ei segregatus ab omni labe peccati, 
nihil habere commune cum saeculo (s. Ambr.). 

2. Beata gens cujus est Dominus Deus ejus, 
populus quem elegit in haereditatem sibi (Ps. XXXID. 
Gens haec, populus hic sunt Ecclesiae ministri, qui 
non tantum Dominum partem habent, ait s. Hiefo- 
nymus, sed ipsi pars Domini sunt: pars, inquam, 
prima, electa, accepta, benedicta, specialiter Chrísto 
adhaerens, et cujus sunt optima quaequae. Illos 
Dominus habet ac spectat ut potiora sua. membra; non 
ut servos, sed ut amicos, coadjutores, consiliarios, 
vicarios et homines suos; et a Patre petiit, ut ubi 
ipse est, et illi secum essent (Joan. XVID. O ter 
quaterque beati discipuli! o quam expetenda vestra 
sors! Sed tales exhibete vos, ut a Domino possi- 
deri mereamini; et sicul ille sanctus est, et vos 
sancti estote. 

9. Videte vocationem vestram, fratres (1. Cor. I). 
Eo tendit illa, et ad hoc venisti, ut sacris mysteriis £m 
sanctlilate et justitia serviens, Deum summo modo 
glorifices; Jesum Christum ut victimam in altari im- 
moles; et animas ministerio verbi et sacramentorum 
dispensatione sanctifices; vel etiam ut a Christo Domino 
spiritum, gratiam et amorem, tamquam vas consecra- 
tum, suscipias et in alios velut canalis transfundas. 
0 altitudo clericalis dignitatis! o sancta vocatio! 
o divinae functiones! Hinc sequitur 1° ut te parvi 
pendas, et tanto honore indignum putes; 2" ut te ad 
omnia paratum Christo Domino exhibeas; 3" tandem 

ut ad hanc tuae vocationis fidem totum te convertas 
atque conferas. Qui enim bene ministravcerint, gra- 
dum bonum sibi acquírent, et multam fiduciam 
in fide (1. Timoth. HD). 


VI. DE HOMINIS NOVISSIMIS. 


MEDITATIO 1. 
De morte. 


Estote parati, quia qua nescitis hora, Filius hominis venturus 
est. Matth. XXIV. 


1. Morieris. Certum est, atque a Deo statutum. 
Nullus hominum huic restitit legi. Morieris. Capis hoc? 
Propinquos, amicos, opes relinques; terra corpus teget; 
non videbunt oculi; silebit lingua. Quid iia firmiter 
perituris adhaeres?. Cur tam molliter habes corpus, 
quod vermibus scatebit? Moriendum est; hoc perpende. 

2. Latet me tempus et locus obitus. Momentum 
mihi praestare nequeo. Quam multi hodie occident, 
quibus nunc mortis suae non occurrit cogitatio! Si 
modo e vivis excedendum mihi esset, quid de me 
fieret? quo abirem? quis futurae poenitentiae spem 
fecit? Ah! cum tempus et locum mortis ignorem, ubi- 
que et semper eam praestolabor. Quoniam ubique 
te mors exspectat; si sapiens fueris, ubique eam 
exspectabís (s. Bernard.). 

9. Deliqui in Deum; an ei gratus moriar, 
ignoro. An futurus sit obitus ad vitam vel ad poeni- 
tentiam, nescio. Ad hanc veritatem an non horresco? 
Curandum mihi est, lut salus mea ab omni periculo 
tuta sit; mihique, quasi quotidie merituro, vivendum. 
Fac modo quae moriens facta fuisse velis; et dum 
tempus habes, congrega (ibi divitias immortales. 

De praeparatione ad mortem. 


Si non vigilaveris, veniam ad te tamquam, fur; et nescies qua 
hora veniam ad te. Apoc. III. 


1. Omnis vita ad mortem debet esse praeparatio, 
quoniam bona mors res est momenti omnium maximi: 
imo caetera nugae sunt, si cum morte componantur. 
Quomodo te paras ad mortem? an vivis ut moriturus? 
tibi forte vitam polliceris longiorem? Deinceps prima 
curarum tuarum sit parare necessaria ad magnam 
aeternitatis viam, ne imparatus cogaris discedere. Pa-' 
ratos nos inveniat eztrema necessitas,-quae saepe 
praevenit imparatos (s. Eucher.). 

2 Morieris, non ignoras, sed semel dumtaxat; et 
in hac unica morte tum felix tum infelix tua vertitur 
aeternitas. Non hic agitur de levis cujusdam boni ja- 
ctura, sed de jactura omnium gravissima; quodque 
considerandum magis, de jactura irreparabili. 0 mors 
metuenda! An est quisquam qui te diligenter medite- 
tur, quin mundi fugiat pericula, seque arctiori vinculo . 
Deo conjungat! O mors! bonum est judicium tuum 
(Eccli. XLD. ` 

3. Ut pie ac sancfe moriaris, pie ac sancte vive. 
Consentanea mors vitae. Numquam indormias peccato 
mortali. Mane, dum surgis, subeat animum haec co- 
gitatio: Forte non victurus sum ad occasum sobis. 
Et dum lectulum petis: Eodem forsan linteo mor- 
(uus involvar, in quo dormiturus sum. Interdum 
sic te interroga: Essem modo ad mortem paratus? Së 
hodie non es paratus, quomodo cras eris? (L. I. 
de Imit. Chr. c. 23.) Nihil ita quotidie uL mortem 
homines vident; nihil ita obliviscuntur (s. Eucher.). 
O hebetudo et duritia cordis humani! 

MEDITATIO III. 
De judicto particulart. 


Dico autem vobis, quoniam omne verbum otiosum quod lo- 
cuti fuerint homines, reddent rationem de eo in die judicii. 
Matth. XII. 


1. Statim post mortem totius vitae reddenda ratio 
est. Id credunt christiani omnes; sed heu! quam pauci 
capiunt! Novit Deus quidquid feceris;. dixeris aut. co- 
gitaveris, et horum omnium exiget rationem. Heu! 
ipso mortis momento sciam, quid mihi futurum sit 

` per aeternitatem. Momentum formidabile! Haec medi- 
- iare: ad hoc compara te. Domine, memorabor justi- 
tiae tuae soltus. 

2. Deus judex est adeo perspicax, ut omnia norit; 
adeo justus, ut cujuslibet peccati poenas sit repetitu- 
rus; adeo potens, ut nemo sit qui rigidioris ejus ju- 
stitiae animadversionem effugere possit. Provide rebus 
tuis. Quid respondebis? qua ratione peccatum tuum 
excusabjs? Ah! Domine, ne delictorum meorum, sed 
solius infinitae tuae misericordiae memineris. Si ini- 
quitates observaceris, Domine, Domine; quis su- 
Stinebit? 

3. Alius non erit judex, ad quem quis possit pro- 

vocare. Vix lata erit sententia, cum incipiet tortorum 
carnificina. Nihil-lacrymae, nihil gratia, nihil munera 
proderunt ad funesti decreti vel rescissionem vel dila- 
iionem. Pro arbitratu meo jam meam mihi possum 
conficere sententiam. Sim accusator, sim judex, sim 

"tortor meus, et numquam imparatus ad reddendam 
rationem cillicationis meae. Quid enim faciam, 
cum surrexerit ad judicandum Deus; et cum quae- 
sderit, quid respondebo illi (Job. IID? 

MEDITATIO IV. i 


De judicio universali. 


Erunt signa in sole, et luna, et stellis, et in terris pressura 
gentium etc. Luc. XXI. 


1. Terribilis erit ultimi judicii apparatus. Hor- 
renda videbuntur signa, sol cruentus, aér igneus, ve- 
hementioribus procellis agitatum mare, terrae motus, 
fames, sterilitas, bella, morbi. Ad haec, tam callide 
fideles exagitabit Antichristus, vix ut ipsi possint re- . 
sistere. Credo Domine, me auditurum esse terrificas 
tubas vocantes ad judicium. Si quando te senseris 
ad aliquod crimen cieri, in mentem revoca nulli 
tollerabile Chrisli judicium (s. Basil.). 

2. Cerne animo vallem Josaphat, innumeris refer- 
tam populis. Jesus de coelo descendet, copiosa beato- 
rum corona stipatus, ut omnes judicet homines. Ad 
ejus dextram boni angeli et electi omnes; ad sinistram 
vero damnati, longa daemanum caterva circumsepti. 
Heu! aliquando ero in hac valle laorymarum: quid 
de me tunc flet? nescio. Attamen hilarem vitam ago, 
quamvis ignorem, an ad dextram, an ad sinistram sim 
collocandus: Confige, Domine, timore tuo carnes 
meas (Ps. CXVIID. 

3. Considera, quid tunc dicturi, quid cogitaturi sint 
electi. An eos poenitebit mundi vanitatem contem- 
psisse? Attende etiam ad ea quae. dicturi sunt damnati: 
En, inquient electos indicantes, en quos aliquando 
habuimus in derisum! Quam tamen prudentes fue- 
runt! Ipsis vero damnatis quam lugubre erit Deum 
videre et perdere, et ante pretii sui perire con- 
spectum! (S. Eucher.) Revela, Domine, oculos et 
da mihi intellectum (Ps. CXVIID. 

MEDITATIO V. 


De gloria Paradisi. 


* 


Venite, benedicti Patris mei, possidete paratum vobis regnum. 
Matth. XXV. 


l. [n regno coelorum Deo fruemur; et cum eo 
quid non possidebimus? Caret haec lacrymarum vallis 
deliciis quibus redundat coelestis patria. Tam fluxis 
itaque voluptatibus abstineamus, in quibus numquam 
omnino requiescit animus, ut potiamur coelestibus. 
Deliciae, honores, divitiae, quam sordetis coelum con- 
sideranti! Solo Deo satiatur anima. Ah! Domine, feli- 
citas aec acquiri potest, aestimari non potest 
(s. August). Nec oculus vidit, nec auris audivit, 
nec ín cor hominis ascendit, quae praeparavit 
Deus iis qui diligunt eum (I. Cor. ID. 

2. Illic erunt quaecumque volueris, aberunt quae- 
cumque nolueris. Nullae lacrymae, nulla suspiria, nulli 
dolores, nulla tristitia. In coelo merum gaudium, nullo 
felle permixtum. Sane aequum est, ut tot delicias emam 
nonnullis laboribus. Quid enim sunt labores nostri, si 
cum gloria paradisi et coelestibus bonis comparentur? 
Momentaneum et leve tribulationis nostrae supra 
modum in sublimitate aeternum gloriae pondus 
operatur in nobis (II. Cor. IV). 

3. Sed haec quamdiu? Tota aeternitate. Hoc norunt 
sancti. O felix aeternitas! si caperent te christiani, 
quid non agerent? Omnia quae labuntur cum tempore, 
indigna sunt curis nostris. Quidquid aeternum est, 
magnum est. Unam itaque spectemus aeternitatem, et 
pro nihilo habeamus bona hujus vitae. Nam omnem 
omnino fugabit tristitiam cogitatio ejusmodi: Momen- 
taneun quod cruciat, aeternum quod delectat 
(s. Greg.). 


590 MEDITATIONES PIAE 


MEDITATIO VI. 


De Inferno. 
Discedite a me, maledicti, in ignem aeternum, qui paratus 
est diabolo et angelis ejus. Matth. XXV. 

1. Infernus carcer est, puniendis damnatis desti- 
natus. Divino privari conspectu, atrocissimum sup- 
pliciorum est. Damnati cognoscent tanti Dei perfe- 
ctiones, et eo perfrui peroptabunt; sed frustra. Nullum 
amplius gaudium, voluptas nulla. Pessima conditio, 
quis te capere possit? Doles, aut maxime cari capitis 
desiderio, propinqui funere, aut aliis hujus generis 
bonis amissis; et orbari te Deo, cujus magnitudinem 
infinitam miraris, levius feres? 

2. Damnati patientur quaecumque fingi possunt 
tormenta, famem videlicet, sitim, tenebras, fetorem, 
spectra terrifica, ignes; singulae partes corporis, sin- 
gulae animi potentiae cruciabuntur. Delicatule! unius 
dentis dolori ferendo es impar; non potes digitum 
cerei flammulae vel momento admovere: quomodo 
poteris debitas sceleribus poenas solvere? 

9. Haec supplicia aequabunt aeternitatem, sine sola- 
tio, sine intermissione, sine spe. Proh Deus! si hoc 
verbum intelligeres, aeternum pati; quam tibi, quam 
amarae forent voluptates, quam suaves afflictiones ! 
Aeternitas! ecquis te animo volvit, quin contremiscat, 
Deum timeat ac mundum contemnat? O aeternitas! 
Momentanea delectatio aeterno plectitur supplicio. Fide 
et menie caret, quem nec movet nec ad meliora 
compellit aeternitatis cogitatio. Quis ex vobis poterit 
habitare cum ardoribus sempiternis (Isaiae XXIII)? 


MEDITATIO VII. 


De salute animae nostrae. 


Quid proficit homo, si lucretur universum mundum, se autem 
ipsum perdat, et detrimentum sui faciat? Luc. IX. 


.  l. Adeo potens est Christi sententia, ut omnes, 
inquit s. Franciscus Xaverius, ad meliorem frugem ad- 

duceret, si attentiori animo perpenderetur. Saluti con- 
sulendum: en unum necessarium. Huic creatus es, 
non dignitatibus, non scientiis, non voluptatibus. Id 
tamen non attendis, deque congregandis terrenis bonis 
diu noctuque cogitas. E 

2. Saluti incumbendum, nec levi, nec sterili co- 
natu. Quid agis, miser? In comparandis divitiis, scien- 
tiis, honoribus, profundis sanitatem; sanctitatem pa- 
rum attendis. Quid, quaeso, mortis articulo proderunt 
divitiae? quid honores? quid scientiae? Plane nihil, si 
animae detrimentum feceris. Vbi salutis damnum est, 
illic utique jam lucrum nullum est (s. Cypr.). 

9. Sine mora saluti laborandum, quia nimium 
anceps et dubia est salus procrastinantis. Vide, quan- 
tum tamporis tua requirant negotia; et cave, ne totum 
absumat mundus. In supremo judicio de divitiis et 
honoribus altum erit silentium. Nunc tandem definias 
tempus quod daturus es Deo: in deliciis male positum 
lacrymis deleas, ut paratus sis ad reddendam ratio- 
nem. Demus Deo aliquod- tempus vitae nostrae, 
ne diem totum ista vanitas et sollicitudo mise- 
randa consumat (s. Petr. Chrysol.). i 


VII. DE SOLEMNIORIBUS FESTIS. 


MEDITATIO I. 
I. Jan. De Circumcisione Domini. 


1. Hodie facit Jesus quod ad mortem usque facturus 
est. Obedit Patri, Mariae, Josepho. Deus obtemperat 
hominibus; et homines eo usque vani erunt, ut Deo, 
praepositorum ore praecipienti, repugnent! Vel Deo 
parere debes, vel cupiditatibus, vel daemoni. Elige. 
Ah! cum Deus obediat legi, disce, homo, obedire; 

disce, terra, subdi; disce, pulvis, obtemperare 
(s. Bernard.). 

2. Elucet vel maxime humilitas obedientis Jesu. In 
praesepi pauper; in circumcisione habetur peccator. 
Deus, qui alienissimus est a peccato, sic exinanivit 
semetipsum, ut formam acceperit peccatoris; et ego, 
qui in peccatis conceptus, iisque innutritus sum, nolo 
peccator vocari, nolo minoris aestimari! 

3. Amor Jesu patet in hoc mysterio, quod tam cito 
velit Salvator appellari, et suum largiri sanguinem in 
amoris pignus. Hic sanguis, hae lacrymulae sunt verba 
cordis ejus, quibus promittit se passurum et moritu- 
rum esse omnium hominum causa. Hunc annum in- 
choa ab imitatione obedientiae et humilitatis Jesu. Tuus 
sum, mi Salvator, in hunc annum et in omnem vitam! 


MEDITATIO IL 
VI. Jan. De Epiphania Domini. 


Invenerunt Magi puerum cum Maria matre ejus, et proci- 
dentes adoraverunt eum; et apertis thesauris suis obtulerunt ei 
munera, aurum, thus et myrrham. Matth. II. 


1. Obtulerunt Jesu myrrham, in honorem sacrae 
ejus humanitatis. Jesus, propter suum in nos amorem, 
corpus nostri simillimum assumpsit. Utquid non reda- 
mamus Dominum, ipsique corpora.nostra non conse- 
cramus? Tuum est, amantissime Jesu, corpus meum; 
ex te pendet ejus sanitas et morbus; ex te vita et 
mors. Me felicem, si possem tecum pati! nam tecum 
regnarem. Toum me liberasti, ut totum me pos- 
síderes (s. Augustin.). 

2. Humanitati Jesu accedit regalis dignitas; ideoque 
aurum illi offertur. Quae habemus bona, ea nobis a 
Deo data sunt; iis itaque utamur ad ejus gloriam, 
ad altarium ornatum et pauperum solatium. In paupe- 
ribus Deum videamus. Reges vident in praesepio infan- 
iem, pauperem illum quidem et ab omnibus dereli- 
cium, eum tamen ut Regem et Deum venerantur. Si 

pauper es, offer Jesu tuam paupertatem. Donum hoc 
praestabit omnibus mundi thesauris. 

3. Oblato demum thure clarius demonsirarunt 
agnoscere se divinitatem Jesu. Thus tuum sit oratio 
tua. Ad Jesu pedes provolutus, offer suavissimo illi 
puero animae tuae facultates; adora, time. Sed hoc 
praesertim memineris, alia via reges rediisse. Pariter 
et tu aliam ineas vivendi rationem; et ubi viam Christi 
ingressus fueris, ab ea ne declines. Véue enim im- 
mutatio, vitae intelligitur mutatio (Euseb. Emes.). 


MEDITATIO III. 
II. Febr. De Purificatione B. Mariae Virginis. 


Postquam impleti sunt dies purgationis Mariae, secundum 
legem Moysi, tulerunt Jesum in Jerusalem, ut sisterent eum Do- 
mino. Luc. II. 


1. Ut divinae gloriae.serviret Maria et obediret legi, 
coram hominibus honoris sui ultro jacturam fecit. In 
hac puriflicatione non virgo, non deipara, sed una 
de immundis mulieribus existimatur. Hinc intellige, 
veram gloriam esse in divino obsequio positam.  Ta- 
metsi pessimus omnium haberi necesse foret, modo 
Deus laudetur, non est deitrectandum. Jesus, qui in 
circumcisione formam peccatoris induit, itemque Maria 
in purificatione, non obscura illius veritatis praebent 
argumenta. Vera gloria a judicio divino plane pendet. 

2. Maria devovet, aeterno Patri suavissimum ac di- 
lectissimum Filium. Optimum parentibus documen- 
tum: oportet ut ipsi filios suos Domino consecrent, 
non autem, ut saepe fit, in eorum animis restinguant 
vovendi se voluntatem. Hodie, piissime Jesu, offero 
tibi quidquid mihi carissimum est, cor, voluntatem, 
affectus, omnia. Ne projicias me a facie tua. 

9. Maria suae in Patrem liberalitatis fructum refer: 
amplissimum; jam enim recuperat Filium et honorem 
suum. Nam Simeon eam colit ut Dei matrem, miratur 
ut virginem, et in porrectis ejus brachiis Jesum repo- 

nit. Si honorem, si cor tuum Deo dederis, etiamnum 
in hac vita largiorem mercedem accipies. Quam suave 
est, tam liberali Domino servire, qui danti terrena 
coelestia rependit! Cur non coelo mutamus terram? 
Quare non caducis emimus aeterna? Quare non 
perituris manentia comparamus (s. Petr. Chrysolog.)? 


MEDITATIO IV. 
XIX. Mart. Je s. Joseph, Sponso B. Maríae Virg. 


1. Sanctus Joseph Mariae sponsus fuit, haud dubie 
propter singularem puritatem. Quam gloriosum tibi, 
vir sanctissime, sponsam habere in coelis et in terris 
omnipotentem, ac tuae voluntati apprime consentien- 
tem! Esto castus, humilis et modestus, ut sanctus Jo- 
seph, et adamabit te Maria. Ad sanctitatis apicem 
brevi perveniet qui, sanctum hunc imitatus, Deum 
praesentem ac singula videntem cogitaverit. 

2. Sanctus Joseph fuit Jesu nutritius parens, et ipse 
Jesus erat subditus illi. Vide humilitatem Salvatoris, 
qui, cum in Augusti aut Herodis regia nasci potuisset, 
pauperem et incognitum sibi voluit patrem, qui quo- 
tidiano sudore victum et vestitum ipsi procuraret. 
Exemplo sancti Joseph numquam separeris a Christo; 
eum testem habeas omnium actionum tuarum, et cum 
eo saepius colloquaris. Quomodo potueris, ita esto 
misericors; quae enim feceris pauperi, Christo fecisti. 

3. Sanctus Joseph inter beatos Jesu et Mariae am- 
plexus expiravit. Quam felix obitus! Piam ac sanctam 
mortem cupis? Huc cogitationes, huc actiones tuae 
referantur. Cole et invoca sanctum Joseph; affirmat 
quippe s. Theresia, se nihil non impetrasse illius me- 
ritis. Semper in ore habeas, sed praesertim instante 
morte, pulcherrima et suavissima nomina Jesu, Ma- 
riae, Joseph. 

MEDITATIO V. 
XXV. Mart. De Annuntiatione B. Mariae Virginis. 


Ingressus angelus ad eam, dixit: Ave, a plena, Dominus 
tecum: benedicta tu in mulieribus. Luc. 

1. Hodie Maria fit mater Dei: humilitas et puritas 
ejus tantum honorem ipsi pepererunt! Proh, quanto 
mihi gaudio est, beata Maria, excelsissima haec di- 
gnitas tua! Verum si es mater Christi, mater es utique 
christianorum. 0 me felicem! ut Dei genitrix omnia potes, 
ut mater mea omnia cupis pro salute mea. Possum 
etiam, si volo, per fidem, gratiam, caritatem, Chri- 
stum in corde meo concipere. Nam etsi, secundum 
carnem, una mater est Christi, secundum fidem 
tamen omnium fructus est Christus (s. Ambrosius). 

2. Hodie Jesus fit frater noster. Ejus in nos amor 
eum nobis similem facit, ut ipsi similes efficiamur. In 
terras descendit, ut ad coelos ascendamus. Adoro te, 
Verbum caro factum in castissimo "Virginis utero. 
Utinam dono aliquo pretiosissimum donum tuum re- 
pendere possem! Tuum est, frater amantissime, quid- 
quid sum et possum. Fac me tuis semper inhaerere 
mandatis, et a te numquam separari permittas. 

3. Maria est mater nostra, Jesus frater. An digni 
sumus filii Mariae? an digni fratres Jesu? Purissima, 
humillima et obedientissima fuit Maria; an iisdem vir- 
tutibus praediti sumus? Jesus studuit semper gloriae sui 
Patris et animarum saluti; an idem nobis est cum fratre 
nostro studium? Num potius Jesus ingemiscens jure di- 
ceret Mariae: Filii matris meae pugnaverunt contra 
me? (Cant. II.) 


MEDITATIO VI. 
De Passione Jesu Christi. 


O vos omnes qui transitis per viam, attendite et videte, si 
est dolor sicut dolor meus. Thren. I. 


1. Contemplare Jesum cruci affixum. Vide quid in 
singulis corporis partibus patiatur. Sacrum illius caput 

spinea corona redimitum est; facies livore decolorata; 
manus ac pedes perforati; totum denique corpus plagis 
lacerum, acerbissimis doloribus cruciatum. En Jesum 
meum; par est, me illi similem esse. In hac similitu- 
dine posita est felicitas et perfectio mea. Heu! nullius 
egeo, dum Jesus saturatur.opprobriis. Non decet sub 
spinoso capite membra latere delicata (s. Bernard.). 

2. Quemadmodum corpus, sic animus Christi acer- 
bissimis doloribus cruciabatur. Praevidebat enim pas- 
sionem suam multis hominibus inutilem fore; misere- 


batur Judaeorum caecitatem; et supra modum tangebatur 


. tristitia, suspiriis-et lacrymis matris suae, quae cum 
dilecto discipulo juxta crucem stabat. O luctuosum 
spectaculum! An siccis oculis Jesum et Mariam intueri 
possum? Quem vos doletis, noster est error, furor- 
que criminum. Totum scelus fatentibus partem 
doloris reddite. ] 

3. Jesus tam crudelem, tam ignominiosam mortem 
oppetlere voluit, ut ab inferno me liberaret. Perieram 
funditus, nisi mortuus fuisset. Tanto favore indignus 
eram. Ego tamen, tot beneficiorum immemor, adeo 
non paratus sum ad fundendum sanguinem meum pro 
Christo, ut etiam suspirium et lacrymulam ipsi pe- 
tenti denegem, et nova veteribus addens peccata eum 
semper offendam. 0 Aebetudo et duritia cordis hu- 
mani! Aufer a me, Domine, cor lapideum, et da 
mihi cor carneum (s. Augustin.). 

Monitum. Quandoquidem zAil tam salutiferum 
nobis est, ut ait s. Augustinus, quam quotidie cogi- 
tare, quanta pro nobis Christus pertulit, ideo hic 
indico modum, quo id valeas fructuose et absque taedio 
praestare, nempe considerando 1° quis patitur; 2° quan- 
tum patitur, sive interius, sive exterius; 3° a quibus 
patitur; 4^ pro quibus patitur; 5° quo affectu patitur; 
6" tandem virtutes in ejus passione relucentes. 

Poteris etiam animo percurrere septem itinera aw 
stationes, quas ille pius Salvator in sua passione obivit: 
1° a coenaculo ad horium, ubi tristatus est, oravit et 

sudavit sanguinem; 2? ab horto, ubi comprehensus 
, est, ad Annam; 3" ab Anna ad Caipham; 4? inde ad 
praetorium Pilati; 5? ad Herodis regiam: 6° regressio 
. ad Pilatum; 7° ad Calvariae locum.: Circa singulas 
stationes possunt varia considerari: persona patientis, 
ejusque internus sensus et gressus etc.; deinde socii 
et loca ad quae circumducitur. . 
Ex unoquoque autem puncto disce:. 1? quanta sit 
peccati gravitas et malitia, quandoquidem ad illud 
expiandum tanta passus sit Dominus; 2° quam graves 
~ sint inferni poenae, quandoquidem ut ab illis eripere- . 
mur, voluit Christus infernum quemdam subire dolo- 
rum et poenarum; 3? quantum sit beneficium gratiae 
et gloriae, cum tanto opus fuerit merito ad illud ac- 
quirendum; 4° dignitatem hominis et animae valorem, 
cum tam magno fuerit empila pretio; 5" quam bonus, 
pius et misericors sit Dominus, cum proprio Filio suo 
non pepercerit. 


MEDITATIO VII. 
De Resurrectione D. N. Jesu Christi. 


l. Resurrerit Christus tertia die, secundum 
Scripturas (I. Cor. XV). Succedunt laeta tristibus ; 
Deus ita constituisse videtur, ut per aspera eatur ad 
e amoena. Christus gloriae resurrectionis praemisit tri- 
ginta tres annos laboriosae vitae, et viginti circiter 
horas acerbissimae passionis. Sic ergo et tibi eundum 
est ad gloriam, quia- servus non est major domino 
suo. Si commortuus fueris, et convives, inquit 
s. Paulus (1I. Tim. ID. 

2. Ego dormivi, et soporatus sum, et ezsurrezi 
(Ps. HI). Anima rursum unitur corpori, ut quod socius 
fuit passionum, esset et gloriae. In momento recedunt 
livor et vulnera, accedunt decor et gratia. Quo animae 
ejus gaudio! quibus patrum e limbo eductorum affe- 
ctibus gratulationis, caritatis! etc. Accede ad Chri- 
stum pari modo; et ut gaudtum tuum sit plenum, ei 

constanter adhaere, tamquam membrum capiti, et te 
ejus Spiritu duci semper sine. — 

8. Quomodo Christus surrexit a mortuis, per 
gloriam Pairis; ita et nos in novitate vitae am- 
bulemus (Rom. VI). Percipis fructum resurrectionis 
Christi, sd ambulas in novitate vitae. Sed non am- 
bulas in novitate vitae, nisi veterem occidas kominem. 
Sicut non est ingressus ad vitam aeternam, nisi per 
mortem naturalem; ita nec ad novam perfectamque 
vitam ingredieris, sé spíritu facta carnis morti- 
. ficaeeris. Fiat mihi, Domine, possibile per gra- 
tiam, quod mihi impossibile est per naturam 
(Thom. a Kemp.). 


MEDITATIO VIII. 
De Ascensione Domini. 


l. Animo et cogitatione finge te videre Christum 
tollentem se a terra, animabus sanctis stipatum quas 
e limbo eduxerat, procedentem £4 majestate sua, pe- 
netrantem coelos. O novum et mirabile spectaculum! 
Corde et affectu comitare éaput tuum. Ejus plaude 
triumpho, et cum Psalte exclama: Aftollite portas, 
principes, vestras, et introibit Rex gloriae. Aequum 

uippe est, ut ascendat super omnes coelos, qui 
escendit (n inferiores partes terrae; ei qui summe 
se humiliavit, summe ezaltetur. 

2. Contemplare, quomodo a Patre et ab angelis ex- 
ceptus sit Christus, una cum justis quos secum ducebat. 
Quanto cum apparatu et gaudio! Dérit Dominus Do- 
mino meo: Sede a dextris meis (Ps. CIX). Et ado- 
rent eum omnes angeli Dei (Heb. I). Et ad sanctos 
quidem: Venite, benedicti et fideles servi, accipite 
regnum decoris et diadema speciei de manu Domini 
Dei vestri, et inirate in gaudium ejus, quod nemo 
tollet a vobis. © invitatio super mel et favum dul- 
cior! Vis similem aliquando audire? Serva semitas 
justitiae et vias sanctorum custodi (Prov. II). 

3. Considera qualis sit coelestis habitatio. Expende 
magnitudinem gloriae in quam introivit Christus, et 
cujus te vult quondam fieri participem. Respondet 
ejus laboribus, passionibus et meritis, necnon divinae 
magnificentiae et liberalitati. Nibil ocu/us vidit, nec 
auris audivit, aut in cor hominis ascendit, quod 
aequiparari ei possit. Omnes Aujus temporis passio- 
nes, quae tantae et tanto numero sunt, non sunt 
condignae ad illam; et cum apparuerit, perfecte 
satiabimur, et nihil nobis deerit.. Utquid ergo ad 
eam jugiter non suspiras? Quare diligis vanitatem et 
quaeris mendacium? Magnopere dole de tua caeci- 
tate, et quae sursum sunt, tandem sapias et quae- 
TUS, non quae super terram. 


MEDITATIO IX. 
De missione et adventu Spiritus Sancti. 


l. Contemplare Christum in coelo, memorem no- 
stri et factae promissionis de mittendo alio Paracleto; 
Spiritum Sanctum descendentem super homines; illum 
qui Patris et Filii aeternus est Amor, et omnium fons 
bonorum, donatum nobis miseris, et per illum factos 
nos filios adoptivos Dei! Excipe illum venientem, lauda 
summam ejus caritatem, redama, adora et serva. 

2. Considera, quomodo se praeparaverint B. Virgo 
et Apostoli ad Spiritum Sanctum recipiendum. Ad 
Christi mandatum: Sedete in civitate, donec indua- 
mini virtute ex alto, secesserunt in coenaculum, ubi, 
a conversatione et forensi tumultu abstracti, erant 
perseverantes unanimiter in oratione. Haec tibi ad 
imitandum propone, ut idem possis bonum consequi; 
et de te dicatur quod de illis dictum est: Æt repleti 
sunt omnes Spiritu Sancto. 

9. Expende, quid operatus sit Spiritus Sanctus in 
iis ad quos descendit: amorem, fervorem, sapientiam, 
fortitudinem, scientiam, pietatem etc. Hinc videre 
potes, quis sit in te spiritus. An sanctus? an vero 

Manuale ordinand. 23 


530 MEDITATIONES PIAE 


mundanus aut diabolicus? A fructibus cognosces. Scri- 
ptura ait: Non permanebit Spiritus meus in homine, 
quia caro est. Et: Spiritus sanctus disciplinae 
effugiet fictum. Et iterum: Spiritus veritatis, quem 
mundus non potest accipere. Disce hinc quae ob- 
stent, cur non detur tibi Spiritus Domini, et ne tardes 
removere. 


MEDITATIO X. 
De mysterio sanctissimae Trinitatis. 


1. Dominus Deus noster Dominus unus est. 
Deus est una quaedam simplicissima unitas, in omni 
genere perfectionis infinita: primum rerum omnium 
principium et finis ultimus; unicum summum bonum; 
ideo unicus Deus, extra quem non est alius. Non capio 
te, Domine Deus, sed credo te, adoro, laudo, glorifico, 
timeo, amo et tibi soli servio; tu centrum omnium 
meorum affectuum. Ah! sero te cognovi, sero te 
amavi, pulchritudo aeterna, qui multiplicavi mihi 
deos, quoties me vel creaturam aliquam plus quam te 
colui et amavi, aut impensius illi servivi. Ex hoc tu 
unus eris mihi in Deum, cui omnia ossa mea di- 
cent gloriam. 

2. [n nomine Patris, et Filii, et Spiritus Sanct. 
Ita Deus est in essentia unus, ut tamen sit trinus in 
personis. Pater sui intellectione generat Verbum. Pater 
et Verbum mutua dilectione producunt Spiritum San- 
ctum. Neque hic capio cum perfecta unitate perfectis- 
simam distinctionem; sed credo, adoro, laudo. Appli- 
cabo animum ad vivam Dei cognitionem, ut, quoad 
potest in hac umbra, aliqua ejus imago in mente mea 
generetur, cujus pulchritudine excitatus incomprehen- 
sibilem Majestatem summe. aestimem, ex aestimatione 
super omnia amem, atque Spiritus Sancti igne suc- 
census toto cordis nisu ad universae bonitatis fontem 
contendam. 

9. Sanctus, sanctus, sanctus, Dominus Deus. 


D 

In hac personarum Trinitate summa est perfectionum 
aequalitas, eadem bonitas, gloria, immensitas, aeter- 
nitas, omnipotentia, justitia etc., quas omnes perfe- 
cliones una sanctitas comprehendit, et ideo praecipue 
memoratur. Cum omnis creatura sit quaedam imitatio 
Dei, ut omnes Dei perfectiones nos imitemur, sancti- 
tas sola imitanda proponitur: Sancti eritis, quia ego 
sanctus sum; non potentia, altitudo, Scientia, quam 
ambierunt angeli et primus homo, et male perierunt. 
Hoc ergo age, ut Dei sanctitatem imiteris. Sed quan- 
tum abes! i 


MEDITATIO XI. 
De amore Christierga nosin sanctissimo Sacramento. 


1. Hoc est corpus meum ; hic est sanguis meus 
(Matth. XXVD. Idem Eucharistia est corpus quod incar- 
natione assumptum est, idem sanguis qui in cruce 
effusus. Quanti amoris opus est incarnatio et mors 
Christi, tanti est sui ipsius exhibitio in Eucharistia. 
Tantum ergo debes Christo, per hanc ad te venienti, 
" quantum totus mundus incarnato et mortuo. O Do- 
mine, quis tu es, et quis sum ego! Et tamen quam 
parum tibi obsequii reddo! quam multum mihi ipsi 
et vanitati! | 

2. Qui manducat meam carnem et bibit meum 
sanguinem, in me manet et ego ín eo (Jóan. VI). 
Sub speciebus panis et vini se abdidit Christus, ut nobis 
incorporaretur, et nostrum factus alinentum, in suam 
nos transferret substantiam. Vides amorem erga te, 
quod Jesus vult tecum unum fieri. Quam ergo debet 
purum esse et immaculatum cor tuum! quam ab omni 
creaía re avulsum et uni Deo adhaerens! Qui enim 
amat alia praeter Deum, quae non amat propter Deum, 
non amat, ut debet, Deum. 

3. Caro mea vere est cibus, et sanguis meus 
vere est potus (ibid.). Ut vitam viveremus divinam, 
divinum exhibuit alimentum. Noluit in Sacramento hoc 

permanere aliam substantiam, ut ipse substantia sui 
corporis et sanguinis nos satiaret. Nonne est hoc amoris 
vere divini argumentum? Nonne deberet hic cibus 
omnem meum appetitum explere? Toties hoc pascor, 
et tamen ad cepas Aegypti, ad oblectamenta sensuum, 
ad creata suspiro. O pudor! — Anima Christi, sancti- 
fica me. | Corpus Christi, salva me. Sanguis 
Christi, inebría me. 


MEDITATIO XIL 
XXIV. Jun. De s. Joanne Baptista. 


Amen dico vobis, non surrexit inter natos mulierum major 
Joanne Baptista. Matth. XI. 


1. Ecce poenitens, nullius peccati conscius, cujus 
cum matrem Maria invisit, in ipso materno utero ab 
originali labe fuit liberatus. Quodnam admiserat cri- 
men, cum paucos annos natus jam tum in deserto 
poenitentiam ageret? Exemplo docet, vel innocentis- 
simis necessariam esse poenitentiam. Tu quid ita fugis 
poenitentiam, cum puellus alacer eam amplectatur? 
Macte; brevi senties, eum qui Dei causa voluptates 
valere jusserit, deliciis inexplicabilibus redundare. 
Quam suave subito factum est mihi carere suavi- 
tatibus nugarum! et quae dimittere metus erat, 
amisisse gaudium fuit (s. Augustin.). 

` 2. Hoc durius vivendi genus, mature susceptum, 
ad mortem usque tenuit. Unus debet esse poenitentiae 
et vitae terminus. Tecum semper corpus; contra te 
vero et daemon et mundus. Inducias si concesseris, 
periisti. Cogita infernum unde recedis, paradisum quo 
accedis; et numquam taedebit te poenitentiae. 

9. Vana est poenitentia sine humilitate. Joannes 
prophetae ac Messiae nomen, aliosque honores rejecit; 
coram Christo abjicit sese. Deprimas te pariter coram 
Deo et coram hominibus. Quod facis, quod pateris, 
nihil est prae laboribus sanctorum. Quid prodest ez- 

tenuari corpus abstinentia, si animus superbia 
intumescat (s. Hieron.)? 


MEDITATIO XIII. 
XXIX. Jun. De Ss. Apostolis Petro et Paulo. 


1. Viderat Peirus pleraque Jesu Christi miracula, 
Jesum tamen ter negavit, ac ipso quidem passionis 
tempore. Proh, quanta est humana fragilitas! Cum ti- 
more et tremore operemur salutem nostram; ne de- 
speremus tamen; nos quippe si respexerit Jesus, salvi 
sumus. Peccata lugeamus exemplo s. Petri, cujus ex 
oculis lacrymarum rivi jugiter erumpebant, cum re- 
cordaretur perfidiae suae. Sacrifica lacrymas tam- 
quam vulnerati sanguinem cordis (s. Augustin.). 

2. Paulus ex persecutore fit apostolus. Quid sumus? 
quid fuimus? Ut vera sit conversio nostra, imitari 
debemus s. Pauli in via virtutis constantiam, adeo 
ut citius vita quam gratia careamus. Quis nos sepa- 
radit a caritate Christi? Certus sum, quia neque 
mors, neque vita . . . neque creatura aliqua po- 
terit nos separare a caritate Del (Rom. VIID. Stu- 
deamus pariter ejus habere patientiam, animarum stu- 
dium, humilitatem et in Christum amorem. Audi quid 
dicat s. Paulus: /Imitatores mei estote, sicut et ego 
Christi (1. Cor. XD. 

9. Vide, quibus honoribus hi Apostoli in terris 
nunc afficiantur. Reges, imperatores, summi pontiflces, 
supplices se abjiciunt ad cineres piscatoris et artificis! 
norunt quippe maximam eorum in coelis potentiam et 
dignitatem. Honorum cupidi, quid prae his honoribus 
sunt honores saeculi? Si tantus honos sanctitati in terra 
adhibeatur, quid in coelo? Sanctorum virtutes imite- 
mur, et quam consecuti sunt gloriam, nos pariter 
consequemur. 

MEDITATIO XIV. 
II. Jul. De Visitatione B. Maríae Virginis. 


1. Considera, Virginem, quietis et contemplationis 
amantisimam, nec aetatis teneritudine, nec itineris 
longitudine, nec asperitate montium, nec ulla re alia 
retardari, quominus ad caritatis et humilitatis officia 
Elisabeth praestanda domo sua abeat. Jam gratia 
plena erat, jam Dei mater effecta, jam super mulieres 
benedicta. Quo itaque se altiorem videt, eo se demit- 
tere magis ardet. Pudeat te, tam superbum esse, qui 
numquam te demittis; tam frigidum in operibus mise- 
ricordiae, proximoque juvando. 

2. Cogita, quo caritatis affectu, postposito suo com- 
modo et solatio, ad montes conscendat; qua festina- 
tione properet, nusquam haerens, nusquam vagabunda. 
Ingreditur tandem domum Zachariae; prior salutat, 
obsequium defert, illi de concepto Joanne in senectute 
et sterilitate gratulatur. Sed et quam admirabilis et 
fructuosa ea et visitatio et salutatio fuerit, expende. 
Elisabeth repletur Spiritu Sancto; exclamat prae ad- 
miratione; agnoscit in virgineo utero conceptum Deum, 
ipsamque Dei matrem effectam. Joannes, accelerato 
in se divinitus rationis judicio, in materno utero exilit, 
Christum matremque ejus salutat, sanctificatur, Deo 
repletur. Varios hinc concipe affectus, et pete visi- 
tari a B. Virgine, et ejus visitationis fructibus gratiis- 
que gaudere. 

3. Considera, Mariam et tam admirandis rebus in 
sua praesentia effectis, et tantis laudibus ac encomiis 
a sua cognata illi pronuntiatis, nihil insolescere, nihil 
sibi tribuere, seipsam magis abjicere, in Deum re- 
ferre omnia, apertoque coelesti cordis sui thesauro, 
ardentibus in pectore amoris flammis, sublatis oculis 
et manibus in coelum, profundissima humilitate et de- 
votione ferventissima erumpere in actionis gratiarum 
voces et admirabile illud canticum depromere: Magni- 
ficat anima mea Dominum. Disce hinc omnia in 

Deum bona, si qua in te agnoscis, referre. Pete a 
Deo, per matris suae merita et suffragia, profundam 
humilitatem, qua libenter aliis servias; fervidam 
caritatem, qua salutem aliorum promoveas; et exulta- 
tionem spiritus tui, qua alacriter omnia officia tua obeas, 
Deumque rebus in omnibus magnifices et exaltes. 


MEDITATIO XV. 
XV. Aug. De Assumptione B. Mariae Virginis. 


1. Considera, quam pretiosa fuerit iz conspectu 
Domini Mariae mors: quoties illam ipsa exoptaverit, 
quasi januam ad sublimiorem vitam: quomodo illi 
mors somnus fuerit jucundissimus: quomodo non tam 
aegritudine ulla corporis, quam amoris sui vehemen- 
tia, adstantibus Apostolis, nec sine dilecti Filii sui 
praesentia, anima sanctissima, castissimo corpore soluta, 
in ejusdem Filii manus emerserit. Expende, quam 
jucunda, quam optabilis sit ejus mors qui sancte 
vixit; contra vero, quam dura ejus qui male vixit. 
Vide, qualis tua futura sit! Et si optas similem Mariae, 
vitam ejus imitare. 

2. Considera, quanta angelorum omnium exulta- 
tione, quanto plausu et jubilatione, praestantissima 
Virginis anima in coelum, ad sanctissimae Trinitatis 
thronum usque adierit: quam certatim sancti omnes 
gratulati illi sint, gratiasque egerint quod Filium Dei, 
salvatorem suum, in utero conceperit, mundo . de- 
derit, omniaque ei obsequia detulerit. Eam et tu 
cum angelis in coelum prosequere, et pares cum 
sanctis omnibus gratias age. 

9. Considera, purissimum Mariae corpus 207 vidisse 
corruptionem, nec in pulverem resolutum fuisse; sed 
paucis ab obitu diebus animam sanctissimam divino 
imperio ad illud rediisse, illi sese denuo conjunxisse, 
illudque in coelum transtulisse. Considera ergo, quo coele- 
stis curiae triumpho, quibus canticis assumpta sit beatis- 
sima Virgo in coelum, deducente Filio cui innixa erat, 

innumeris angelorum agminibus Deo suo conclaman- 
tibus: Surge, Domine, in requiem tuam, tu et arca 
sanctificationis tuae; aliis ascendentis triumphatricis 


pulchritudinem demirantibus: Quae est ista quae . 


ascendit de deserto, deliciis affluens? Tandem exci- 
pitur a sanctissima Trinitate affectu et gaudio incredi- 
bili; ab eadem coronatur, totius coelestis curiae domina 
reginaque declaratur, et in altissimo sibi parato solio 
prope Filium collocatur, coram ea sanctis omnibus 
coronas suas deponentibus, eamque in principem ac domi- 
natricem suam accipientibus. Vide quod praemium vir- 
tuti redditur. Ita vivas, ut ejus particeps flas. Admi- 
rare Mariae excellentiam. Eam totis cole praecordiis, 
ei in dominam ac singularem patronam tuam elige. Domi- 
nare, o Maria, nostri, tu et Filius tuus! (Judic. VIII.) 


MEDITATIO XVI. 
VIII. Sept. De Nativitate B. Mariae Virginis. 


1. Considera, nascentem Virginem habere progeni- 
tores reges, duces, principes; quibus tamen sancti- 
tate morum, quae vera est nobilitas, magis eluxit. 
Unde quo nobilior secundum carnem, eo demissior fuit 
spiritu; quae vera altitudo est, quam altissimus Deus 
solam respexit et amavit in ea. Pudeat te, tanti digni- 
tatem sanguinis facere, parvi virtutem. 

2. Considera, dulcissimum ipsius nomen esse Ma- 
ria, quod stellam maris significat, dominamque et 
éllumínatricem. In tempestatibus stella, contra adver- 
sarias potestates domina, in divinis rebus magistra 
est. Ut stella viam coeli nobis aperit; ut domina nos 
regit ac defendit; ut illuminatrix vel magistra nos do- 
cet et instruit. Hinc statuas diligere et colere illam, 
atque cavere ab omni peccato, ut illi placeas. Tum 
mysticum et saluberrimum nomen ama, et animo in- 
scribe tuo. Non recedat ab ore, non recedat a 
corde (s. Bernard.). 

3. Considera, quanta sit nascentis virginis perfectio, 

quanta excellentia. Hanc cum filiabus Jerusalem ad- 
mirare; clamant enim prae admiratione: Quae est 
ista quae progreditur quasi aurora consurgens, 
pulchra ut luna, electa ut sol, terribilis ut castro- 
rum acies ordinata? (Cant. VI.) Aurora est, quia 
inter noctem et diem media, hoc est, inter Deum et 
homines mediatrix. Candore suo ut luna, et sui simi- 
litudine ad solem omnes antevertit. Inter omnes in 
solis justitiae matrem electa. Daemonibus, quorum con- 
terit capita, omnino est terribilis. Hinc statuas ut in 
puncto praecedenti; et age sanctissimae Trinitati gra- 
tias de hac Virginis nativitate, utque nasci spiritualiter 
ac crescere quotidie in virtute valeas, per ejusdem 
patrocinium roga. 


MEDITATIO XVII. 


Dca I. Oct. In festo Ss. Rosarii B. Martae V. 
De cultu beatissimae Virginis. 


1. Maria, mater christianorum, mater tua est. 
Idcirco plurimum ei confide. Pete ab ea omnia, tum 
corpori, tum animae tuae necessaria. Eos amat qui 
cum ipsa familiariter de suis miseriis ac necessitatibus 
colloquuntur. Enimvero, sicut pia mater libenter et 
cum gaudio accipit filium ad se confugientem, ita te 
accipiet Maria. Nam in amandis filiis suis nulli cedit 
matri. Ad haec, potentior est quam quaelibet alia mater. 
Et sane cognosceres, quantum amat et quantum potest, 
si quotidie diligentius expleres debita ipsi officia. 
Quaenam sunt preces tuae, quaenam facta, ex quibus 
argui potest tuus in Mariam amor? 

2. [n afflictionibus invoca Mariam, in dubiis con- 
sule Mariam, in moerore aperi Mariae causam tui moe- 
TOris; et cito citius evanescent afflictiones, dubia etc. 
Nullos habes aut propinquos, aut amicos, qui te plus 
ament quam Maria, quique consilium dare tibi velint 
aut possint rebus tuis magis salutare. O0 amantissima 

omnium christianorum parens! Si tua in nos caritate 
uteremur, breviores essent afflictiones nostrae. 

3. Dum sic tentaris, ut adsit peccandi periculum, 
voca Mariam; cum peccaveris, obsecra Mariam, ut 
ejus ope a peccato tuo emergere possis. Maria est re- 
fugium peccatorum; si eam invocaveris, nullam non 
vinces tentationem. Per te, María Virgo, haeredita- 
mus misericordiam miseri, ingrati gratiam, veniam 
peccatores (s. Augustinus). i 


MEDITATIO XVIII. 
II. Oct. De Ss. Angelis Custodibus. 


1. Considera, qui et quales sint custodes angeli. 
1° Quoad naturam sunt creaturae nobilissimae, spiri- 
tus ab omni materiae contagione separati, immortales, 
pleni sapientia et decore. Congratulare illis de sua 
dignitate et excellentia, et cum ipsis confitere Do- 
mino. 2° Quoad Zocum, ab ipso mundi exordio ¿n 
deliciis paradisi, stantes ante thronum Dei, testes 
mirabilium ejus, quorum perpetua occupantur contem- 
platione ac laudatione, clamantes ad invicem: San- 
ctus, Sanctus, Sanctus. MHaeccine occupatio tua in 
templo sancto? 3° Quoad munus, sunt administratorii 
spiritus, ut voluntatem Dei hominibus denuntient. 
Quam fideliter autem, quam celeriter! De iis loquitur 
Job (XXXVIID: Mittet fulgura, et ibunt; et rever- 
tentia dicent: 4dsumus.  Haeccine celeritas tua ad 
obtemperandum Deo? Sed qualis fides! Attende, dole, 
et emenda. Serrus qui cognovit voluntatem domini 
sui et non fecit, capulabit multis (Luc. XID). 

2. Considera, quibus et quam ob rem Deus angelos 
custodes hominibus addixerit. 1? Suum unicuique lo- 
cum assignavit: Tu ergo ne audeas, illo praesente, 
quod praesente me non auderes. In quovis diver- 
sorio, in quovis angulo, angelo tuo reverentiam 
habe (s. Bernard.`. Assignavit omnibus et singulis ho- 
minibus: Vide ne vel unum ex pusillis contemnas. 

Assigndvit non iis solum qui Aaereditatem capient 
salutis, sed ipsis etiam tartaro addicendis: neminem 
enim vult perire, sed omnes salvos fieri. 0 amor! 
o misericordia! Perditio igitur tua ez te, Israel. 
2? Causae assignandi fuerunt: prima, imbecillitas hu- 
mana. Quae quanta sit, ex frequentibus tuis erroribus 
et casibus agnosce. Gratias age Deo, quoniam ange- 
dis suis mandavit de te, ut custodiant te in omni- 
bus viis tuis. Altera causa fuere instantia undique 
pericula; adversarius enim vester diabolus, tam- 
quam leo rugiens, circuit, quaerens quem devoret. 
Vis ut non accedat ad te malum? angeli custodis opem 
invoca. Hoc duce eris securus. Angele sancte Dei, 
sit tibi cura met. 

9. Considera, quam libenter, prompte ac sedulo in 
hominis obsequium sese impendant angeli. Exceptum 
ab utero matris statim i» manibus portant, defendunt 
a periculis, curant ne offendat ad lapidem pedem 
suum, id est ne in peccata impingat, Si impegerit, 
amice monent, éncrepant in omni patientia. Docent 
quae necessaria sunt ad salutem, praesto sunt mo- 
rienti ete. Ex tantis beneficiis quam multa accepisti! 
Ubi grati animi recordatio? Nonne fecisti saepius re- 
belli mentis pervicacia, cordis duritie, erroribusque, 
ut angeli pacis amare fleverint? Ingemisce, quia reus 
es. Observa deinceps custodem angelum; audi vocem 
ejus. Ora, ut calculo ignito tangat tibi labia, maxime 
cum ad sacram synaxim accedes; e£ auferetur ini- 
quitas tua. Sed age, quid reiribues pro omnibus 
quae retribuit libi? Reverentiam pro praesentia, inquit 
s. Bernardus; devotionem pro benevolentia, fiduciam 
pro custodia. Angele sancte mi, si me ipsum tradam 
tibi in servum, non ero condignus providentiae tuae. 


MEDITATIO XIX. f 
I. Nov. Pro Festis Sanctorum. 


Aliqua puncta generalia sunt, quae aptari omnibus 
facile poterunt. 

Punctum 1. — Aeterna electio et illius exequendae 
ratio, de qua Apostolus (Rom. VIID: Quos praedesti- 
navit, hos et vocavit; et quos vocartt, hos et justi- 
ficavit; quos autem justificavit, illos et glortficaveit. 
Prima igitur est electio gratuita ante mundi con- 
stitutionem, ut essent sancti et immaculati in con- 
spectu Dei; ut in eis ostenderet divitias gloriae suae. 
Nam cum id omnibus qui salvantur, conveniat, praeci- 
pue tamen illis quos Deus mirificare voluit etiam in 
terris. Secunda est vocatio, quae varia exstitit in 
diversis sanctis, et habuit semper quidpiam singulare 
ac proprium; quod in unoquoque erit observandum. 
Tertia est justificatio, ubi consideranda sunt specialia 
cujusque dona et insignia sanctitatis. Agendae porro 
erunt Deo grates pro donis in eos collatis, gratulandum- 
que ipsismet, nobis autem ex imitatione fructus colli- 
gendus. Quarta est g/oríficatio, ubi recoli poterit pre- 
tiosa eorum mors, et transitus ad beatam aeternitatem: 
Similem me fuc, Domine, in gloria sanctorum. 

Punctum 2. — Quomodo responderint gratiis sibi 
datis, exequentes illud: Sí quis vult venire post me, 
abneget semetipsum, tollat crucem suam, et sequatur 
me. Ubi tria continentur: abnegatto sui, gestatio crucis 
dominicae, sequela Christi; in quibus sancti excellue- 
runt. Aónegaíio est mortificatio carnis et concupis- 
centiarum. In hac mirus fuit fervor sanctorum; nam 
si quando in peccato vixerunt, post conversionem 
se acri poenitentia vindicarunt; et si ab initio se cu- 
stodierunt, nihilominus carni non pepercerunt, sed 
eam continuo crucifixerunt, nec solum circa illicita 
frenarunt, verum etiam circa concessa et licita, ut 
nempe coelum violenter raperent. Bajulatio autem cru- 
cis in laboribus pro Dei gloria fortiter subeundis, dif- 
ficultatibus superandis atque adversis tolerandis prae- 
cipue spectatur. Denique sequela Christi in studio 
illum imitandi, et voluntatem illius accurate implendi 


consistit. Ex quibus colliges confusionem tui ipsius, et 
proficiendi desiderium. 

Punctum 3. — Quibus favoribus Deus illos affecerit. 
Huc pertinent visiones, revelationes, gratiae sani- 
tatum, operationes virtutum, aliaque dona extra 
ordinem communem. Deinde in ipsa morte peculiaris 
visitatio divina, aut angelorum, et praegustatio coe- 
lestis suavitatis. Post mortem autem honores publice 
decreti, et veneratio eis exhibita a potentatibus, qui 
eos olim despexissent: praeterea in die judicii hono- 
rifica sessio et exaltatio, praeter id quod intrinsecus 
latet. Quae omnia non leviter ac strictim, sed serio et 
mature consideranda, ut debitus ex iis percipiatur fructus. 


MEDITATIO XX. 
II. Nov. In Commem. Fidelium Defunctorum. 


l. Considera, animas in piaculari carcere detentas, 
non secus ac quae sunt aeternis ignibus addictae, ar- 
ctissimi carceris tenebrosa 'nigredine, ac rogis per 
justam Dei vindictam accensis maxime cruciari. His 
adde privationem visionis Dei, quam eo sentiunt gra- 
vius, quo et ejus excellentiam clarius intelligant, ve- 
hementiusque ament, et tamen ignorent quamdiu tanto 
bono sint cariturae. Hinc ardens illud, quamquam 
divinae voluntati consentiens desiderium: Jew mihi! 
quia incolatus meus prolongatus est. Hinc illae 
obtestationes: Miseremini mei ... . quia manus 
Domini tetigit me. Audi, et commiserere, simulque 
disce quam Aorrendum sit incidere in manus Dei 
viventis, qui in amicos vel ob levem culpam sic 
animadvertit! An times venialia? Nonne tamquam 
modica spernis? Id tibi doleat; aut enim poeniten- 
dum in hoc saeculo, aut ardendum in futuro 
(s. Augustin.). 

2. Considera triplicem causam, ob quam debes illa- 
rum libertati consulere. 1° Sunt justae, Deo acceptae 
et ab ipso tandem in coelum assumendae: per te stat, 
ut tanto bono statim fruantur. Deum minus diligis, si 
quem ab ipsarum liberiore consortio honorem exspe- 

ctat, diferas procurare. 2? Sunt nobis in Christo aff- 


nitate quadam conjunctae; sunt inter eas ex parenti- 


bus, ex amicis tuis plurimae. Quam acerbus es, nisi 
properes illis opitulari quae tot poenas, nonnisi propter 
te forsan, subeunt! Siccine tecum agi velles? Agetur, 
si pergas esse durior: Judicium enim sine miseri- 
cordia illi qui non fecit misericordiam (s. Jac. ID). 
3" Postulat caritas, ut qui tenentur omnes ad aeternam 
felicitatem promovere, ipsis etiam vita funetis ad cur- 
sum perficiendum subveniant; eoque justior erit causa 
imperfectam caritatem exprobandi, quo magis pro illa- 
rum salute obligaris. Vide, ne de te conquerantur se 
in medio itinere esse derelictas. 

9. Considera, quomodo possis eas adjuvare. 1° Fa- 
cile: precibus scilicet, eleemosynis et Missae sacrificio. 
Nullum diem abire sinas, quin earum causa aliquid 
Deo offeras. Statue nunc aliquid quod in posterum 
solvas. 2" Efficaciter: nam preces illae tuae, et alia id 
genus, utpote ex purissimo caritatis motu suscepta, 
regnum coelorum animabus illis aperient. Deum ora, 
ut opera tua bona dignetur habere accepta; siquidem 
mereri sibi nihil atrocissimis suis tormentis possunt. 
9" Utiliter Deo, tibique: Deo, cui aeternas laudes; tibi, 
cui securum patrocinium procurabis. Vix enim in li- 
bertatem erunt assertae, cum tanti beneficii memores, 
omne beneficiorum genus tibi obtinebunt. Talis ne 
praesidii vim negliges? O te salutis tuae ineuriosum ! 


MEDITATIO XXI. 
XXI. Nov. De Praesentatione B. Mariae Virginis. 


1. Considera, quanta sollicitudine Maria infans a 
parentibus Jerolosymas deducatur: qua reverentia ab 
eis in templo praesentetur; quanta promptitudine et 
pietate ipsa tenerrima Virgo sese Deo dedicet et offe- 
rat; quanta voluptate sacerdotes Domini nobile istud 
monile in templum accipiant, et ad illi praeparatum 
conclave deducant! Ardent omnium animi, parentum, 

Mariae, sacerdotum. Disce hinc serviendum Deo a prima 
aetate, et ne tardes umquam ejus voluntatem exequi. 

2. Considera Ss. Trinitatis in tam illustris doni 
susceptione eximiam benignitatem. Pater recipit eam 
in filiam, Filius in sponsam, Spiritus sanctus in mysti- 
cam sedem suam. Angeli eam accipiunt in amicam 
singularem, quacum familiariter agant et colloquantur. 
Serva te in gratia Dei, ut similibus frui possis bonis. 

9. Considera, sanctam puellulam parentes suos in 
teneriori aetate relinquere, ad ignotos ire, templum pro 
domo eligere, primos aetatis flores Deo consecrare, 
vitam angelicam degere; partim lectione, partim ora- 
tione, partim externa actione, dies sauctissime tran- 
sigere; praeclarae virtutis exempla omnibus praebere, 
inprimis simplicitatis, humilitatis, obedientiae, tem- 
perantiae, abstinentiae, silentii, modestiae, alacritatis 
ad omnia etc., ita ut caeteris coaetaneis suis admira- 
tioni sit, grata omnibus, nulli gravis. Expende, quam 
longe absis ab his omnibus, et in provecta forsan 
aetate! Poenitere, et Mariam tibi ad imitandum con- 
tinuo propone. 


MEDITATIO XXII. 
VIII. Dec. Je immaculata ejusdem Conceptione. 


1. Nondum erant abyssi, et ego jam concepta 
eram (Prov. VIID. Peccatum originale abyssus est, qua 
omnes sorbebamur. Maria feliciter eximitur; quia, ut 
ait s. Anselmus, decens erat ut ea puritate, qua major 
sub Deo nequit intelligi, Virgo ita niteret. Adverte, 
quantum Deus ad id attendat quod se decet. O si et 
iu attenderes quid te, quid statum et vocationem 
tuam deceat! 

2. Tota pulchra es, amica mea, et macula non 
est in te (Cant. IV). Non tantum peccatum non fuit 
in B. Virgine, sed neque fomes, neque concupiscentia, 
neque prava inclinatio; sed cum summa tranquillitate 
caro et sensus suberant rationi et spiritui. Sed sentis 

aliam legem in membris tuis? Pacem habebis, si 
concupiscentias et inclinationes mortificas; si ratio et 
spiritus regnant, non caro et sensus. S secundum 
carnem vireritis, moriemini; si autem spiritu facta 
carnis mortificaverítís, vivetis (Rom. VIID. 

9. In me gratia omnis viae et veritatis (Eccli. 
XLIV). In primo instanti contulit Deus B. Virgini gra- 
tiam habitualem supra omnes homines et angelos; in- 
tellectus plenum usum, et cognitionem Dei, voluntatem 
ipsum amantem supra omnes Seraphim; gratias effi- 
caces, cum quibus statim secundum omnem intentionem 
operata est. Hinc vides, quantas congregare debuit 
spirituales divitias! Sed quando tu intellectum atque 
voluntatem Deo applicuisti, et quomodo? An coope- 
ratus es gratiis? an cooperaberis? ut dicas cum Apostolo: 
Gratia ejus in me vacua non fuit (I. Cor. XV). 


MEDITATIO XXIII. 
XXV. Dec. De Nativitate D. N. Jesu Christi. 


1. Factum est autem cum essent ibi, impletum 
est tempus ut pareret (Luc. ID. Ubi? Considera vili- 
tatem loci, tempestatem perfrigidam, tempus noctis, 
circum undique miseriam et paupertatem. Vis ut in te 
nascatur Christus? Esto tibi vilis, frigescant tuae pas- 
siones, ama latere, esto pauper et humilis. Amat et in 
te Filius Dei ea quae pro se elegit. 

2. Et peperit Filium suum primogenitum (ibid.). 
Considera, quibus actibus reverentiae, humilitatis, 
adorationis, amoris B. Virgo Filium suum exceperit, 
et statim pro mundi salute Deo Patri obtulerit. Audi 
vagitum, vide lacrymas, quaere cur fleat. Audi re- 
spondentem, quod non habeat imitatorem, et statue tu 
eum sequi, ac plures inducere ad eum imitandum. 

9. EL pannis cum involvit. Ecce paupertatem 
Matris et Filii. Et reclinaett eum in praesepio. Ecce 
quomodo a teneris Dei Filius amat quaeque dariora! 
Et tu sicne amas? Quia non erat eis locus in diver- 

sorio. Qui creavit te in habitaculum sibi, non invenit 
locum apud te; et invenit forte qui te it perditum! 


MEDITATIO XXIV. 


Pro fine anni. De bono usu temporis. 


Videte, fratres, quomodo caute ambuletis, non quasi insipi- 
entes, sed ut sapientes, redimentes tempus, Ephes. V. 


1. Nihil plane restat temporis praeteriti. Quo 
abiere florentes anni? Quid horum superest, praeter 
memoriam illicitarum voluptatum quibus cor contami- 
nasti? Heu! quasi torrens fluxit vita mea, es quasi 
somnium praeteriit. Poteram thesauros coelestes mihi 
comparare, nec comparavi! Ubi nunc amatores saeculi, 
quos vidisti divitiis et voluptatibus circumfluentes? 
Ducunt in bonis dies suos, et in puncto ad inferna 
descendunt (Job. XXI). 

2. Praesens tempus est in manibus nostris. Eo 
itaque sanctius utamur, quam praeterito. Momentum 
quidem est tempus praesens; sed momentum grande a 
quo pendet aeternitas, aut summe beata, aut summe 
misera. Hoc momentum requirit Deus: an ipsi denega- 
turus es? Etiamsi forent diuturnissima toleranda ad 
Dei fruitionem, an jure conqueri posses? Existimo 
enim, inquit Apostolus, quod non sunt condignae 
passiones hujus temporis ad futuram gloriam, quae 
revelabitur in nobis (Rom. VIID. 

9. Futurum tempus incertum est. Nescis plane 
numerum arenularum horologii vitae tuae. Non potes 
vel unicum momentum tibi polliceri. Infelix! quorsum 
tot vana consilia? Unum accipe consilium, ne perpe- 
tuo abutaris concesso tibi tempore: Non defrauderís 
a die bono, et particula boni doni non te prae- 
tereat (Eccli. XIV). Hunc diem quasi supremum, hanc 
horam quasi ultimam transigas. Id si sedulo quotidie 
feceris, nec otio, nec peccatis indulgebis. Omnem 
crede diem tibi dilurisse supremum. 


PARS OCTAVA. 


CONTINENS RECTE VIVENDI NORMAM, METHODUM ORATIONIS MEN- 
TALIS EXERCITIUMQUE DIURNUM, 


RECTE SANCTEQUE VIVENDI 
| REGULA. 


Si vis aliquid proficere, noli esse nimis liber, 
sed sub disciplina cohibe omnes sensus tuos'. — 
Disctplina, dux itineris salutaris, magistra vir- 
(utis, facit in Christo manere, semper ac jugiter 
Deo vivere, et ad promissa coelestia, et ad divina 
praemia percenire?*. Ubi ea non viget, ait s. Ephraem, 
ibi magnum animarum naufragium. Ne igitur, 
concludit ille, kodie asperam ducas vitam, et cras 
mollem ac delícatam; sed canonem unum retine, 
sicut etiam sancti fecerunt patres, qui ad quin- 
quaginta et ultra. annos suum non mutarunt ca- 
nonem ac regulam. 

Quae hic ponitur, certas praxes continet pro qua- 
libet die et hebdomada, pro quolibet mense et anno, 
necnon pro fine vitae. Rego fe, frater, cum s. Ber- 
nardo, sta in Domino sollicitus semper circa custo- 
diam hujus ordínis, ut ordo ille te custodiat. 


PRO QUALIBET DIE. 


Omnia honeste et secundum ordinem fiant (T. Cor. XIV. 40). 
Omnia in gloriam Dei facite (ibid. X. 81). 

1. Horam tum cubandi, tum surgendi habeas deter- 

minatam; hinc non minimus pendet totius diei pro- 

fectus. Pro diversitate temporis, possunt diversae as- 


1) De Imit, Chr. lib. I, cap, 21. — 3) S. Cypr. de Hab. Virg. 

signari horae. Tempore aestivo aptior surgendi hora 
est quarta vel quinta; hiberno vero, quinta vel sexta. 
Quovis tempore hora cubandi convenientior nona vel 
decima. Sex aut septem, ad summum octo horae 


. suffciunt ad quietem; quod excedit, plus officit quam 


proficit sanitati. Adde, cum s. Vincentio a Paulo, ex 
tali excessu animum fieri enervem, et non parum 
. periclitari officia. tg 

2. Statim atque experrectus fueris, mentem sursum 
eleva; Deum adora; praebe illi cor tuum; sanctissima 
Jesu, Mariae et Joseph profer nomina, et signo crucis 
muni te; deinde sedulus e lecto surgas, tamquam bo- 
nus et fidelis famulus, quem ad obsequium suus vocat 
dominus. Sic Domino primitias consccrabis diei, quae 
felicius ibit illo coepta auspice. 

8. Dum amictum indues, aliqua re spirituali 
mens occupetur. Puta, inquit s. Carolus, 7e gratia 
Dei in baptismo fuisse indutum; te veluti peregri- 
num in hac vita, et ut in patriam euntem debere 
` gerere; aut piam quamdam precationem recites, v. g. 
Psalmum Deus, Deus meus, ad te de luce vigtio!; 
aut Miserere mei, Deus?; vel Te Deum laudamus. 

4. Decenter vestibus indutus, orationi vocali et 
mentali, per semi-horam ad minus, vacabis, persua- 
sus cum s. Joanne Chrysostomo?, simpliciter impos- 


tute degere, ei hujus vitae cursum peragere. Quod 
si aliqua de causa tempus illud definitum defluere 


sibile esse, absque orationis praesidio cum wd 


t. 


- occupatione quae declinari non posset, interceptum, aliud 


pro illo sedulo repones, ad istud Prophetae attendens: 
Aruit cor meum, quia oblitus sum comedere panem 


meum. Ad faciliorem meditationis praxim uti poteris - 


aliquo pio auctore, qui materiam et methodum oratio- 
nis suppeditabit. 

5. Peracta meditatione, ad Missam devote audien- 
dam vel celebrandam procedendum; aut si hora non- 


- 1) Ps. LXII. — 3) Ps. L. vel LVI, — `) Lib. I. Deorand. Deo. 

dum advenerit, lectioni et studio ineumbendum, aliisve 

: proprii officii muneribus, recogitando sequentia: 1? nihil 
esse tempore pretiosius; 2" breve illud esse et irre- 
vocabile; 3" in tempore reiditionis a Deo stricte 
postulandum esse; 4° clericum non ad inertiam 
aique ignaviam, sed ad spiritualis et ecclestasticae 
militiae labores vocatum esse; 5* Christum Dominum 
in laboribus fuisse a juventute sua; 6° Deum solere 
negligentes deserere; ‘° luxuriam cito decipere 
hominem otiosum, hominem ragantem; 8° otiosi- 
tatem Deo et hominibus inutilem reddere, et solam 
inulililatem sufficere ad damnationem. Ita passim 
Scripturae, Concilia et sancti Patres. 

6. Pro audienda Missa potior methodus ea est, qua 
tacite sequimur sacerdotis actionem et orationes, v. g: 
dum sacerdos, ¿n píano, peccata sua confitetur, tu tua 
sincere detesteris. Dum gloriam Deo in excelsis per- 
optat, et fn terra pacem hominibus bonae volun- 
tatis, iu nomen Dei laudes, eique de acceptis beneficiis : 
gratias referas. Dum ille epistolam et evangelium 
recitat, petas ut verbum Dei a corde tuo vacuum non 
revertatur. Dum offert dona, tu corpus, animam et 
passiones, eo quo voluerit modo, immolandas, offerre 
coneris; et sic ab initio usque ad finem, et sacerdotis 
et victimae oblatae spiritum ingrediaris. 

. «. 7. Si sacerdotii munere donatus es, quidquid in 
! ordine ad sanctam Missam tibi est peragendum, habes 
| in uno ex sancti Caroli monitis ad clerum suum, his 

— — concepto verbis: Qui sacerdotes estis, Missae sacri- 
fictum saepius facite sancte ac religiose. Ad illud 
faciendum parate vos omni pietate, in tam aiti 
:3uysterii meditatione toto animo defizi; et quo pu- 
rius id faciatis, propriam consctentiam diligenti, 
accurato, frequentique examine discutite. In san- 
ctissimi sacrificii actione ab erroribus vel levissimis 
omnino cavete'. Quae de tilo pte ríteque celebrando 


1) Haec si feceris, ut profecto debes, longe aberis a perlu- 

praescripta sunt, ea vos studiose diligenterque ser- 
eate; et ea peracto, pro summi beneficii munere - 
Deo gratias agite. . . . ad minus quadrantis 
horae spatio. 

Concilium Turonense an. 1583 jubet, ut, expleta 
Missa, caliz cum patena, et corporalium theca 
cum vestibus sacerdotalibus, in mundo loco sub 
sera recondatur. Haec igitur tibi neglectui non sint, 
et in sordibus ea jacere non patiaris. 

8. Si choro addictus sis, quae hujus sunt officii, 
tradet tibi aliud s. Caroli monitum quod sic habet: Qui 
canonici estis, singuli vos canonicaliís muneris 
partes explete. Omnes ín choro statutis horis assi- 
stite, et ad Deum pro fidelibus pias religiosasque 
` fundite precationes. Dum eo loco estis, memores 
estote adesse Christum Jesum Dominum; cui ser- 
vite cum timore et (remore. Non pigri, non somno- 
denti, non oscitantes adestote; mon mente vaga, 
. non vagis oculis, non indecenti corporis statu. 
Attente, studiose, rite, pie, religiose divinas laudes 
concelebrate:; ei psallite Deo, in conspectu angelorum, 
. cantantes in cordibus vestris Domino. 

In choro, nemo privatim, nemo tacite officium 
recitet, sed omnes pariter, quicumque adestis, 
senes cum junioribus, laudate nomen Domini in psalmis, 
hymnis et canticis. A quibuscumque colloquiis, a 
litterarum aut librorum lectionibus, atque ab omni 


etuosa illa celeritate, qua tot sacerdotes, rationis et fidei aeque 
egentes, dicto citius sacrum absolvunt. Benedictus XIV. (Insti- 
tutione XXXIV, parag. 6) observat: 19 Non semel improvisa morte 
aliquos sacerdotes oppressos fuisse, ob indignam festinationem qua 
"rem divinam conficiebant. 29 Vix breviori spatio quam dimidiae cir- 
-citer horae, posse omnia in communibus Missis peragi, cum debito 
decore ac devotione. Et S. P. Benedictus XIII. edicto in omnibus 
Urbis sacrariis apposito vetuerat, ne paramenta sacerdotalia mini- 
strarentur iis sacerdotibus qui in celebranda Missa minus quam 
tertiam horae partem insumerent. 

1) Vide supra, p. 866 et 421, ubi gratiarum actionis post 
- pe commendatur necessitas, et modus hujus implendi officii 

traditur. 

vagatione abstinete. Pro temporis autem et officii 
ratione, sedete, state, genua flectite, caput aperite 
et: inclinate. Accurate demum omnia observate 
quae eo de genere vobis praescripta sunt; ita ut 
vestro exemplo aliis sacerdotibus, clericisque, et 
recte riteque psallendi, et sancte orandi, et pie 
agendi animum addatis. In psalmorum autem, 
canticorum et hymnorum intelligentiam studiose 
incumbite; ut dum psallitis, pro sensuum sanctis- 
simorum quos mente concepistis ratione, vos ac 
omnem pietatis devotiontsque affectum ezcitetis '. 

Non ordinariae díistributionis lucro adducti, 
sed Dei caritate religionisque cultu commoti, divi- 
nis officiis adeste, ut vere et ex animo illa Psalmi 
terba concinatis: Voluntarie sacrificabo tibi, et con- 
fitebor nomini tuo, Domine, quoniam bonum est. Divi- 
nis officiis absolutis, paululum omnes in choro 
pie orate; inde abeundi signo per praefectum dato, 
consurgentes, quo ordine ad chorum accessístis, 
eodem in sacristiam redite, ubi cappas, qui illis 
induti estis, et superpellicea sine strepitu ullo vel 
susurratione deponite. 

Canonicales vestros conventus statutis hebdo- 
madae diebus capitulariter habete. Omnes, qui 
debetis, ad illos convenite. Inde me discedite, 
nisi missione a capituli praefecto impetrata. Sin- 
guli ordine et loco sedete. Sententiam modeste 
dicite, et suo quisque loco, non praepostere. A 
verbis scurrilibus abstinete. In rebus consultandis 
riras, jurgia et contumelias cavete. In initio et 
fine uniuscujusque capituli statutas orationes di- 
cite. Priori loco tractanda proponite quae ad di- 
vinum cultum, ad spiritualis vitae progressionem, 
ad ecclesiasticam disciplinam tuendam spectant; 
tum quae ad rerum temporalium gubernationem 
pertinent, non negligite. Omnia inprimis agite 


1) Hac de causa legi potest Comment. Bellarmini in Ps. 

pace mutua et concordi voluntate. Caritate fra- 
terna vos invicem diligite; canonici enim estis, 
qui sicut pro collegii ratione, ez antiquo insti- 
tuto, una in collegiata ecclesia, unoque item in 
canonicali domicilio collocati fuistis; ita uno pacis 
et caritatis foedere, unaque animorum consensione 
conjunclissimt, sicut nascentis Ecclesiae ministri, 
quorum erat cor unum et anima una, ezperiendo 
videte, sicut in Psalmo scriptum est: Quam bonum 
et quam jucundum, habitare fratres in unum. 

9. Si choro minime addictus ad divinum teneris 
officium, parvas recitare horas poteris aliquando ante 
prandium; ut nempe, mane laudato et invocato in 
meditatione Dei nomine, occasio et facultas tibi sit 
idem faciendi versus meridiem, ad instar Prophetae '. 

Deinde non nihil dabis temporis ezamini parti- 
culari, in quo potissimum aut virtus comparanda, aut 
vitium extirpandum intenditur. Ex eo viri suae salutis 
studiosi, tum ad morum emendationem, tum ad devo- 
tionis augmentum, magnam percepere utilitatem. Huic 
autem exercitio praemittenda, nudo capite et flexis 
genibus, lectio unius Novi Testamenti capitis, quam 
recte inchoabis hac sancti Ephraem precatione: Domine 
Jesu Christe, aperi aures et oculos cordis mei ad 
intelligendum sermonem tuum, faciendamque vo- 
juntatem tuam. Veteres Christiani, ex s. Joanne 
Chrysostomo, secum religionis causa deferre solebant 
sanctum Evangelium; -convenit profecto ut idem faciat 
clericus, et id ejus multum interest; nam ex eodem 
sancto doctore*, ubicumque evangelium est, illuc 
diabolus ingredi non audet; illinc omnis expellitur 
vis diabolica. 

10. Ad mensam parcam, frugalem et brevem (uti- 
nam pia aliqua lectione, saltem aliquot sacrae Seri- 
pturae versiculis conditam!) numquam sine benedi- 
ctione accedes, nec sine gratiarum actione ab ea 


1) Ps. LIV. 18. — ?) Hom. XXXII. in Joan. 

recedes: tum exemplo Domini, qui id in coena fecisse 
legitur, tum ad informationem laicorum qui, heu! 
saepe huic officio desunt; tum quia, ut ait s. Ambro- 
sius, éd a nobis exspectat qui nos pascit Deus, ut 
pro praestitis ab eo escis illi gratiam referamus, 
et saturati donis ipsius laudes ei dicamus. Inter 
bibendum et edendum memineris te servum esse 
Det, et ut servos ejus decet, comede et bibe!. 
Quam laudanda in clero sobrietas, quantaque .secum 
affert omnis generis bona; tam damnanda ebrietas, 
tantaque diversi generis importat mala. Vae. quí po- 
tentes estis ad bibendum?. Numquam ego ebrium, 
castum putabo’. Si in laico ebrietas dedecus est ac 
ignominia, in clerico res est monstruosa et plane 
horrenda. 

ll. Post cibi sumptionem, aliquo sermocinationis 
et oblectationis genere par quidem est mentem ani- 
mumque modice relaxari, sed non nisi colloquiis et 
oblectamentis licitis, quae loco, tempori et personae 
congruant, et in quibus honestum et decorum semper 
servetur. Omnia honeste fiant’. In omni conver- 
satione sancti sitis*. Quae alias a Summis Ponti- 
ficibus et a sacris Conciliis de clericorum vita, 
honestate, aleis, lusibus, copiose ac salubriter 
sancita fuerunt, eadem ut in posterum, sub iisdem 
poenis vel majoribus, arbitrio Ordinarii, observen- 
tur, statuit sancta Tridentina Synodus?. Vide ne 
ab iis ullatenus devies; nam, ut ait s. Damasus Papa: 
Violatores sacrorum canonum graviter a sanctis 
patribus judicantur, et a Spiritu sancto, cujus 
instinctu ac dono dictati sunt, damnantur. Nec te 
moveat plurium clericorum contraria consuetudo; quia, 
ut notat s. Nicolaus I, scimus ex sacris canonibus, 
quod non minus mala consuetudo, quam perni- 
ciosa corruptela vitanda sit. 


— 5) I. Petr. I. 15. — 6) Sess. XXII. De Ref. o. 1. 


a} De 8. Doroth. — ?) Is. V. — 3) S. Hier. — *) I. Cor. XIV. 40. 

12. Quae sint personae quibuscum expedit, necne, 
ut familiariter agas et converseris, accipe ex libro de 
Imit. Christi'. Non. omni, inquit, reveles cor tuum, 
sed cum saptente et timente Deum age causam 
tuam. Cum juvenibus et extraneis rarus esto. Cum 
divitibus noli blandiri, et coram magnatibus non 
libenter appareas. Cum humilibus et simplicibus, 
cum devotis et morigeratis sociare, et quae aedi- 
ficationis sunt, pertracta. Non sis familiaris ali- 
cui mulieri, sed in eommuni omnes bonas mulieres 
Deo commenda. Soli Deo et angelis ejus opta fami- 
liaris esse, et hominum notitiam devita. 

13. Transacto recreationis tempore, redi paulisper 
ad cor, et sacras dic Vesperas. Tum in ea incumbe 
studia et opera, quae status aut munus tuum requi- 
Tunt, et sicut monet s. Carolus, ne omittas quotidie 
aliquid ex sacris Bibliis studiose legere?. Nam 
juxta s. Joannem Chrysostomum, infinita exorta sunt 
mala ex sacrarum litterarum ignoratione; hinc, 
inquit, multa haereseon lues pullulacit; hinc vitae 
in mullis neglectus; hinc inutiles et sine lucro 
labores. Disce igitur quod doceas, et obtine eum 
qui secundum doctrinam est, fidelem sermonem?. 
Sed in hunc finem opus est saltem uno vel altero ex 
probatis Commentariis. | 

14. Si decentiae et honestatis causa invisendi tibi 
quidam sint, id opportunius ages, si aliud non requi- 
rant circumstantiae, horis pomeridianis; sed memento 


1) Lib. I. c. VIII. — ?) S. Hieronymus in epist. ad Laetam, hunc 
ejus filiae designabat ordinem pro lectione sacrorum librorum: Discat 
primo Psalterium ; his se canticis avocet, et in Proverbiis Salomonis 
erudiatur ad vitam. In Ecclesiaste consuescat quae mundi sunt calcare. 
In Job virtutis et patientiae exempla sectetur. Ad Evangelia transeat, 
numquam ea positura de manibus. Apostolorum Acta et Epistolas 
tota cordis imbibat voluntate. Cumque pectoris sui cellarium his 
opibus locupletaverit, mandet memoriae Prophetas, Heptateuchum, 
et Regum et Paralipomenon libros, Esdrae quoque et Esther volu- 
mina. Ad ultimum sine periculo discat Canticum Canticorum, ne 
si in exordio legerit, sub carnalibus verbis, spiritualium nuptiarum 
epithalamium non intelligens, vulneretur. — 3) S. Hieron. 


Manuale ordinand. 24. 

semper ejus quod de clericis in Tridentino scriptum 
est', scilicet eos sic debere eifam moresque compo- 
nere, ut habitu, gestu, incessu, sermone, aliisque 
omnibus rebus, nil nisi grace, moderatum ac re- 
.ligione plenum prae se ferant. Visitationes autem, 
quae pro Ecclesiae ministris strictioris sunt obligationis, 
sunt visitationes aegrotorum, afflictorum, pauperum etc. 
Non te pigeat istud tui muneris implere fideliter; ez 
his enim in dilectione firmaberis; et erit, ut ali- 
quando cum electis audias: Venite, benedicti Patris 
mei, possidete paratum vobis regnum..... Infirmus 
eram, et vcisitastis me; in carcere, et venistis ad me. 

15. SanctissimamDei Matrem, Virginem Mariam prae- 
cipuo pietatiS affectu prosequere; et in hujus testimo- 
nium Coronam illius quotidie, aut ante coenam, aut 
antequam dormitum eas, diligenter recites. Ecclesia 
testatur in Officio Rosarii, cultum hunc eidem esse 
gratissimum; et quantum in votis habeat pia mater, 
nostraque intersit, ut sic beatam Virginem jugiter ve- 
neremur, colligi facile potest ex magnis indulgentiis 
quas Coronis ac Rosariis tribuerunt Summi Pontifices. In 
ea autem precatione recitanda poteris, ad singulas de- 
cades, pia meditatione recolere, ve? totidem reparatio- 
nis nostrae mysteria, quorum. per Mariam petes ef- 
fectum; več praecipuas hujus B. Virginis virtutes, de 
quibus Domino gratias ages, et quae tibi, ea qua valet 
apud illum gratia, communicari postulabis; ve glorio- 
sos illos titulos Reginae Angelorum, Reginae Patriar- 
charum etc., qui ipsi tribuuntur in ejus Litaniis, 
orando ut tua cum coelitibus admittatur vox, et ut summi 
quos ab his Maria recipit honores, suppleant quod tuis 
deest laudibus. 

16. Sub vesperam, si liceat, ad visitandum et oran- 
dum in sanctissimo Sacramento Dominum Jesum ac- 
cede. /pse enim est sanctificatio nostra et redemptio; 
ipse consolatio viatorum, et sanctorum aeterna frui- 


1) Sess. XXII. De Ref. c. I. 

tio’. Erubescendum sanenobis est, quod in hoc pietatis ge- 
nere.laici nos longe superent. Vix clerici, nisi qua neces- 
- sitas adigat, in sacris locis se videndos praebent. Vide, 
ne ingratorum augeas numerum, et exemplum sume ex 
sancto presbytero Nepotiano, pretiosissima morte functo, * 
de quo sic s. Hieronymus: Ubicumque eum quaere- 
res, in ecclesia ínceníires. 
17. Si horis adstrictus sis canonicis, operae pre- 
tium est, ut Matutinum et Laudes pre crastina die, 
et quidem, si fleri potest, ante coenam recites; quia si 
in posterum differas diem, valde periclitabitur oratio 
mentalis; quam si omittas, vel ex parte, ut probabi- 
lius, tunc facies, non melius ac felicius procedent res 
tuae. Nisi quod lex tua meditatio mea est, aiebat 
Propheta, tunc forte periissem in humilitate mea’. 
Munus divini Officii magni facias; nam angelorum 
opus est, et coelestis hymnodiae praeludium?. In 
eo pro Ecclesia ZJegatione fungeriís ad Deum, tam- 
quam ipsa orante per te. Stude igitur illud digne 
et utiliter persolvere; et cogita frequenter, maledictum 
in sacris litteris eum vocari, qué facit opus Dei ne- 
gligenter. Ante ejus recitationem praepara animam 
tuam; in aliquem locum orationi aptum secede; statue 
te in conspectu Dei et sanctissimorum angelorum; cor 
purifica contritionis actu; intentionem dirige, uni te 
Christo et Ecclesiae, nec nonsanctis quorum est Officium. 
In hoc recitando junge sensum verbis, affectum sen- 
sui, ezsultationem affectul, gravitatem ezsultationi", 
ut nempe tibi non contingat quod plerisque clericis, qui 
indevotione ac nimia celeritate sua totum Officii fructum 
deperdunt, e£ ibd plus peccant, ubi peccata sua emen- 
dare debebant’. Attentionem initio cujusque psalmi, 
orationis, et aliarum divini Officii partium, renovare 
atque excitare satage; praesertim dum illa verba pro- 
nuntias: Deus, in adjutorium meum intende; in fine 


!) De Imit. Christ. lib. TV. c. 1. — ?) Ps. CXVIII. 92. — 
3) Ss. Basil. et Greg. Naz. — *)s. Bernard. — 5) Idem. 

etiam cujusque psalmi, ad haec verba: Gloria Patri 
etc., et in conclusione orationum, cum dicitur: Per Do- 
minwum'. Si quando autem te ad sedendum debilitas 
evidens aut nimia lassitudo compellat, saltem ad incep- 
tionem Officii, ad Invitatorium, hymnos et ad oratio- 
nem Dominicam, surgere non omittas. Etiam in lecto 
aegritudinis decumbens, reverenter nihilominus te ha- 
beas, prout poteris". Nam, ut ait s. Cyprianus, placen- 
dum est divinis oculis etiam habitu corporis. 

18. Orationem serotinam, et quidem in communi, si 
penes te sit, cum examine generali, cum actu contritio- 
nis, et cum pia lectione habeas. Illa communi ora- 
tione et pia lectione (quae quarta saltem horae parte 
durare debet) mirum in modum mens illuminatur, ani- 
mus inflammatur, memoria reficitur, tentatio per no- 
ctem expellitur, et damna diei reparantur. Libri au- 
tem spirituales, quorum lectio inprimis commendatur, 
sunt Imitatio | Christi, Pugna spiritualis, opera 
S. Franc. Salesii, Rodrigues, Ludov. Granatenis; 
liber de Doloribus Christi auct. P. Thoma de Jesu; 
Acta Martyrum; Vitae Sanctorum, praesertim s. Caroli, 
s. Francisci Xaverii, s. Vincentii a Paulo, s. Francisci 
Salesii etc. 

19. Dum vestes exues, piam quamdam consideratio- 
nem in animo versa, v. g., inquit s. Carolus, mane sé- 
quenti te forsan in vivorum amplius non fore 
numero; peccati causa hominem gralia spoliari 
etc., aut aliud ejusmodi, vel precatiunculam habebis. 
Stratum ascensurus, te et lectum tuum aqua asperge 
benedicta, dicens: Per signum crucis de inimicis 
nostris libera nos, Deus noster. Decumbens com- 
menda Domino, beatae Virgini et sanctis angelis spiri- 
tum tuum; et cura, ut £n pace Domini, cum pia mentis 
affectione et cogitatione, requiescas. Quae enim cogitatio 
aut affectio te ante somnum occupaverit, eadem haud 
dubie post somnum tenebit. Si tibi per noctem con- 

contigerit expergisci, memor sis Dei, exemplo Pro- 
phetae, Super stratum tuum; vel, ut monet s. Am- 
brosius, psalmos, aut Pater noster, cum devotione 
recites. 


PRO QUALIBET HEBDOMADA. 


1. Quandoquidem poenitentiae et communionis 
sacramenta quasi duae columnae sunt, quibus to- 
tum spirituale aedificium, ut conservertur, fuicitur ; 
ideo, inquit s. Carolus, saepius quo potueris ad illa 
accedas: ad confessionem singulis hebdomadis ', 
aut saltem quindenis; et ad communionem secundum 
consilium patrts spiritualis. qui doctus et pius de- 
buit assumi, et cui te totum oportet. committere. 
Ita tamen vive, ut quotidie merearis accipere. 

2. Aliquod mortificationis genus, vel internum vel 
externum, tibi propone, v. g. feria VI. jejunium, aut 
saltem abstinentiam majorem in memoriam passionis 
Christi, vel die sabbati in honorem ss. Dei Genitricis 
Mariae etc. ; 

3. Fidelium pietas varios hebdomadae dies hoc modo 
distribuit et consecravit: diem dominicam adorationi 
sanctissimae Trinitatis, feriam secundam subsidio de- 
functorum, Zertíam cultui angelorum, inprimis custo- 
dum; quartam ss. Josephi et Apostolorum Petri et 
Pauli, quintam sanctissimi Sacramenti, ser/am me- 
moriae passionis Domini et sabbatum venerationi bea- 
tae Virginis. Religiosae huic consuetudini stude te con- 
formare, et nonnullas habe praxes aut preces quas, se- 


1) Qui singulis hebdomadis, nisi legitime impediantur, confiteri 
consueverunt, hunc ex eo capiunt fructum, quod omnes et quas- 
cumque indulgentias (ea, quae jubilaei est, excepta) lucrari et con- 
sequi possunt, eine actuali confessione, si nullius lethalis culpae 
conscii sibi eint. Secus alii, qui (am frequenti peccatorum confes- 
sione animam ezpiare non solent; ii enim, quamvis mortalis pec- 
cati expertes, debent, quando in Brevibus pro indulgentiae conse- 
cutione confessio apponitur, saltem in vigilia festivitatis confiteri, 
si tanti velint boni participes esse. Ita Clemens XÍII. in decreto 
dato 9. Dec. 1763. 

cundum dictam designationem, quavis die peragas. Sic 
illam nutries pietatem, qua ex Tridentino conspicui 
esse debent omnes altaris ministri. 

4. Qui curam habent animarum, efficient, ut diebus 
dominicis et festivis fideles ecclesiam frequentent; 
quod obtinebunt peragendo decenter ac religiose di- 
vina officia, praedicando, ut par est, verbum Dei’, et 
aliis pietatis exercitiis, quae zelus et amor bene sugge- 
runt; et hac ratione illos avocabunt a popinis, diver- 
soriis, comessationibus, saltationibus et aliis peccati oc- 
casionibus. Unde, dictis diebus sancte transactis, haud 
erit difücile eos per totam hebdomadam servare in- 
sontes. 

5. Qui divino applicantur ministerio, sapienter fa- 
cient, si dominicis et festivis diebus paulo maturius 
quam caeteris e lecto surgant; ut nempe antequam 
se conferant in ecclesiam ad audiendas fidelium con- 
fessiones , solitum impendere possint orationi mentali 
tempus et suis necessitatibus, priusquam alienis, pro- 
spicere, sicut ordo caritatis exigit. Æ £e, inquiebat 
sanctus Bernardus Eugenio Papae, fua consideratio 


inchoet, ne frustra extendaris in alia, te neglecto. 


Quid enim prodest, si universum mundum lucreris, 
teipsum perdens? Sapiens sibi sapiens ertt, et bibet 
de fonte putei sui primus ipse. Qui aliter se gerunt 

1) Conc. Trid. Sess. V. cap. 1. et 2. De Reform.: ,Cum prae- 
cepto divino mandatum sit omnibus quibus animarum cura com- 
missa est, oves suas agnoscere... verbique divini praedicatione 
pascere,... plebani et quicumque parochiales vel alias curam ani- 
marum habentes ecclesias obtinent, per se, vel per alios ido- 
neos, si legitime fuerint impediti, diebus saltem dominicis et festis 
solemnibus, plebes sibi commissas, pro sua et earum capacitate, 
pascant salutaribus verbis: docendo ea quae scire omnibus neces- 
sarium est ad salutem, annuntiandoque eis, cum brevitate et faci- 
litate sermonis, vitia quae eos declinare, et virtutes quas sectari 
oportet, ut poenam aeternam evadere et coelestem gloriam conse- 
qui valeant.“ — Hinc Bonacina, theologus moralis minime rigi- 
dior, in Tract. de Legibus, disp. 5, sic habet: ,Ego arbitror mor- 
taliter peccare parochum, si uno continuo mense integro, aut etiam 
si duobus, vel tribus mensibus totius anni discontinuis non con- 
cionetur, quia haec videtur materia gravis.“ 


«Fm è —— f(D” (— w Qo H po O Lh 


aa m ë wA DAL C CD n P ë — M ë 


PRO QUOLIBET MENSE. 559 


et negligunt quod in isto monito praescribitur, commu- 
niter, praedictis diebus, nihil. dant considerationi, ni- 
hilqgue praeparationi ad Missam; sed, his praetermissis, 
qui pietate possunt celebrare, quove zelo et fructu 
hortari fideles? Hinc patet, quanti sit momenti praesens 
monitum.  Adverte autem quod, iisdem diebus, parvae 
horae non sunt remittendae ad tempus, de quo supra!, 
sed (si fleri id potest) dicendae immediate post oratio- 
nem mentalem; ne alias ad vesperam usque differantur, 
et secus quam par est exinde recitentur. 

6. Diaconi, subdiaconi et clerici inferiorum ordi- 
num duo in festis diebus habent munia implenda: quo- 
rum primum est ut, juxta praescriptum Conciliorum, 
divinisintersintofficiis,omniqua par est modestia exemplari 
et angelica, et quae sui gradus sunt functiones ibi re- 
ligiose obeant, summo id ducentes honori, et pensan- 
tes quod sic tantum de inferiori gradu potiora 
capere possunt mereri; alterum, ut catechizandis ru- 
dibus ac pueris vacent, in schola ipsis assignata. Quod 
praestare debent majori quo possunt zelo et affectu, 
quia munus istud 1° Christo Domino est acceptissimum; 
2° animarum saluti plane necessarium; 3° maximi pro 
ipsis meriti, testante Ecclesia quod, si fideliter et uti- 
liter émpleverint officium suum, habituri sint par- 
tem cum iis qui verbum Dei bene administrave- 
runt ab initio’. 


PRO QUOLIBET MENSE. 


1. Initio mensis quempiam sanctorum qui in illo 
occurrunt, tibi in specialem patronum sortire, sub ejus 
tutela te et tua constitue; singulis diebus, mane sci- 
licet et vespere, aliquam ad eum precem dirige pro 
tuis et aliorum quos intenderis necessitatibus. Vitam 
ejus lege, et in certa quam adnotaveris virtute te illi, 
per mensem, stude conformare; tandem in festo illius 
die, praemissa in pervigilio debita praeparatione, ad 


1) Pag. 551. n. 9. — 2) Pontificale in Ordinat. Lect. 

sacram synaxim, si liceat, in ejus honore accede; gra- 
tulare ili de sua gloria et beatitudine, et graiis 
Deo actis pro beneficiis seu ei, seu tibi per eum ol- 
latis, suppliciter illum ora, ut tibi favere pergat, ron 
per mensis cursum tantum, sed et per totam tuam vi- 
tam. Atque haec est multorum piorum praxis, ad n- 
star s. Francisci Borgiae qui ejus auctor perhibetur; 
et ea omnia quae complectitur, satis monstrant ejus iti- 
litatem. Eam ergo amplectere; sed novum quovis mense 
assumendo protectorem, vide ne veterüm obliviscaris. 
Omnium habe indicem, et exemplo s. Aloysii Gonza- 
gae horum nomina identidem recites et invoces. 

2. Versus finem mensis statue tibi diem in qua, 
salutis suae studiosorum exemplo, te speciali modo ad 
mortem disponas; nam a momento mortis pendet aeter- 
nitas, et in hoc totius felicitatis nostrae cardo verti- 
tur, ut bene moriamur. Quod autem hac de causa 
peragendum tibi est, ad sequentia reducitur: 1° prae- 
stituta die subtrahe te, saltem per aliquod tempus, a 
solitis occupationibus et omnibus superfluis locutioni- 
bus, ut tibi et uni necessario vacare possis; 2" medi- 
tatio tua matutina de morte sit ejusque consectariis, 
et conscientiam tuam diligenter discutiens, vide quid 
te angeret et turbaret, si jamjam moriturus esses; et 
fac nunc quod tunc facere velles; 3° accede ad sa- 
crum poenitentiae tribunal, et confessionem tuam perage 
velut pro ultima vice et mox ad Dei judicium citan- 
dus; tum, si concedatur, corpore Dominico, quasi coe- 
lesti viatico, agonem tuum munias; 4° die illo séc £e 
in omni facto et cogitatu teneas, quasi modo cur- 
sum tuum consummaturus; 5° vespertinis horis siste te 
coram sanctissimo Sacramento, et ibi de novo omni- 
bus peccatis cum dolore et magna displicentia de- 
ploratis, elice actus virtutum qui solent moribundis 
suggeri, fidei nimirum, spei, caritatis, resignationis di- 
vinae voluntati, et acceptationis omnium quae ei placue- 
rint, et in fine pro te recita preces Commendationis 
animae. Eas longe ante exitum suum quotidie reci- 

tabat s. Vincentius a Paulo. Si haec scitis, beati 
eritis si feceritis ea'. 

3. Semel saltem per mensem cum patre tuo spiri- 
tuali colloquere de animae tuae statu et de tua agendi 
ratione?. Joc enim modo fiet, inquit s. Basilius in 
Regulis, ut et quod laude dignum sit confirmetur, 
et quod minus probandum, congruo remedio sane- 
éur. Neque vero existimes, nulla tibi, utpote satis 
erudito, opus esse consiliario; quia, ut ait s. Joannes 
Chrysostomus, solius Deiest nullo opus habere consilio ; 
et juxta s. Joannem Climacum, gui sibi ipsis confi- 
dentes ita opinati sunt, misere seducti sunt. Ne in- 
nitaris prudentiae tuae?, sed consilium semper a 
sapiente perquire*. Nam ut legitur apud s. Bernar- 


1) Joan. XIII: 17. — ?) Summarium capitum rationis conscien- 
tiae et quaerendorum a reddente, ex Reg, Soc. Jesu: 

1. An vivat contentus juxta suam vocationem ? 

2. Quomodo se habeat circa obedientiam, paupertatem, casti- 
tatem,aliasque virtutes, et quarum praecipue studio intentus sit? 

8. An sentiat aliquas animi perturbationes aut tentationes 
molestas; et de facilitate seu difficultate, ac modo eis resistendi; et 
ad quos affectus vel peccata sit magis propensus et incitatus? 

4. Quem experiatur in se zelum animarum? 

5. Quomodo spiritualibus rebus sit affectus? De oratione men- 
tali et vocali; an illi vacet, et quem modum in ea teneat? 

6. Num in usu rerum spiritualium consolationem et devotio- 
nem habeat, an vero contra desolationem, ariditatem et vagatio- 
nem animi patiatur; quomodo in eis se gerat? 

1. De fructu quem ex communiene, confessione, examine 
particulari et aliis exercitiis spiritualibus percipiat? 

8. Num post ultimam rationem conscientiae quam reddidit, 
majorem an minorem fructum fecerit; quem animum experiatur 
ad perfectionem consequendam ? 

9. Quomodo observet regulam sibi praescriptam , et quae sui 
sunt officii? ; 

10. De mortificationibus, poenitentiis et aliis exercitationibus 
quae faciunt ad spiritus profectum; et in specie de praeparatione 
ad injurias et ad alia quae ad Christi crucem pertinent ferenda, 
atque de eorum desiderio? 

11. De sociis, et quomodo ex eorum conversatione proficiat 
in Domino, et an alicui plus sít familiaris quam aliis? 

12. An aversionem animi sentiat ab aliquo et quomodo sit af- 
fectus erga superiores et socios? 


3) Prov. III. 5. — 4) Tob. IV. 19. 
94** 

dum, oc vuit Deus, ut homo per kominem docea- 
tur; nec aliter, ex s. Dorotheo, licet salvari. 

4. Qui ecclesiarum regimini praefecti sunt, debent 
singulis octo diebus, aut saltem quindecim', sacras re- 
novare species, et examinare statum tum sacrae aedis 
tum ejus supellectilium, an nempe omnia sint, ut par 
est, munda et ordinata; nam in collatione primi ex 
minoribus ordinibus fide/íssima horum cura ipsis in- 
juncta est, et sine gravi culpa eam nequeunt negligere". 
Et semper memineris hujus Ecclesiae moniti ad Ostia- 
rios: Sic agite, quasi reddituri Deo rationem pro 
iis rebus quae his clavibus recluduntur. 

5. Si in ea, qua manes, dioecesi instituti sunt et vi- 
gent coetus illi ecclesiastici, in quibus de pietate, do- 
ctrina, moribus, conscientiae casibus collationes haben- 
tur, frequens iis et assiduus adesto; quia nihil aptius e: 
utilius ad fidei et morum quaestiones elucidandas, ad 
unitatem doctrinae comparandam, ad conformitatem re- 
giminis servandam, ad animorum consensionem foven- 
dam. Ut optatum tamen pariant fructum, oportet 1° 
ut imparatus nullus accedat, sed ut quisque praevide- 
rit quae tractanda sunt, et ad ea suum adhibuerit stu- 
dium; 2" ut procul amendentur contentiones, aemula- 
tiones, clamores, aliive excessus qui in tali circum- 
stantia contingere possunt. Quod ut tu et alii praeste- 
tis, cogitate et conveniendi causam, et convenientium 
qualitates et characterem. 

6. Concili avolunt, ut clerici comam et tonsuram, 
patentibus auribus, habeant congruentes. Ita con- 
cilia Lateranensia II. et IV. Ad morem gerendum 
tam gravi auctoritati, cura frequenter renovari coro- 
nam iuam (singulis hebdomadibus, aut saltem 
quindenis, aiunt plures synodi), et capillos tibi rese- 
cari circiter quovis bimestri. Quoad eorum cultum 


1) Cf. Gardellin. in decret. S. Rit. C. d. 16. Dec. 1826. in u. 


Gandav.; Maier, de Cultu Ss. Sacram. p. 554. sqq. — ?) Vide sup. 
p. 548. n° 7; et p. 26. x " ) F 

seu componendi modum, eadem concilia jubent, ut non 
studiosus, sed simplex sit': et quam jure merito, ju- 
dicare potes 1" ex iis quae, jam ab apostolicis tem- 
poribus, contra foeminas torti et compti capilli dicta 
sunt; 2? ex modo quo Christus Dominus inter homines 
apparuit, Aumáilis nempe et modestus, ut ait. s. Ber- 
nardus; 3? ex coronae illius similitudine, quam cle- 
rici gestant in capite, quaeque profecto non bene 
- congruit cum crinibus mundano more ordinatis. Audi 
haec, fii, et ne dimittas legem matris twae?, ut huic 
conformeris saeculo cui renuntíasti, aut illis pseu- 
doclericis de quibus sic s. Hieronymus?: Tales cum vide- 
ris, sponsos magis aestimato quam clericos. 

7, Quatuor anni temporibus recurrentibus, preces 
et pia opera pro remissione peccatorum proxime com- 
missorum, pro fructuum conservatione, pro Christi 
ministrorum vocatione et missione ferventius instaura. 
Haec est enim Ecclesiae mens et voluntas; haec sunt insti- 
tutionis quatuor temporum motiva, quibus eo promptius 
ac libentius oportet te cedere, quo magis illam piam 
matrem diligere, et istorum gravitatem ac pondus me- 
lius debes percipere. 


PRO QUOLIBET ANNO. 


1. Cum diuturna experientia compertum sit (ut 
aiebat S. P. Clemens XI. in epist. encyclica anni 1710), 
ad retinendam | conserpandamque sacerdotalis or- 
dinis dignitatem et sanctimoniam mazimopere con- 
ducere, ut ecclesiastici viri spiritualibus exercitiis 
aliquando vacent, quibus quidquid sordium de 
mundano pulvere contractum est, commode de- 
tergitur, ecclesiasticus spiritus reparatur, mentis 
acies ad divinarum rerum comtemplationem ecxtollt- 
tur, recte sancteque vivendi norma vel instituitur 
vel confirmatur; ideo noli hanc utilitatem tibi propo- 

1) Verba sunt Conc. Mediol. I, sub. s, Carolo. -— 3) Prov. 
I. 8. — 3) Epist. ad Eustoch. 

sitam praetermittere, sed magna cum alacritate eam su- 
scipe, et quotannis, aut saltem biennio, sex autocto die sin 
pio aliquo secessu dictis exercitiis operam da. Perage 
generalem ab ultima recollectione confessionem, in qua 
recogitans in amaritudine animae tuae omnia pec- 
cata, omnesque defectus, securius novissima provide- 
bis, gaudium in coelo, et tuae conscientiae pacem ac 
serenitatem paries. Si unde testamentum condas, ha- 
bes, sapienter facies, si illud tunc conficias aut confirmes. 

2. Diem anniversariam regenerationis tuae, con- 
versionis et ad ordines promotionis Aabe solemnem, 
et celebra eam cultu congruo. Si enim, inquit Mi- 
crologus', quilibet suum natalem, quo ad aeternam 
mortem natus, observat, quanto magis illum ob- 
servare debel, quo ad aeternam vitam est rege- 
neratus! S. Carolus in tertio Concilio Mediolanensi 
sanxit, ut sacerdotes, quo die eorum quisque sacer- 
dotio initiatus est, illum etiam quotannis recolant 
Missae sacrificio et precibus. Religioni tibi sit, a 
tam sancto instituto numquam deviare. 

9. Lege quotannis ritus et rubricas, simul et ca- 
nones ac statuta quae ad te spectant, ut ea semper 
accurate valeas custodire; item praecipuos theologiae 
seu moralis, seu dogmaticae tractatus, qui paulatim ex- 
cidunt, nisi identidem horum refricetur memoria; prae- 
terea Novum Testamentum integrum, et Vetus saltem 
biennio. Divinas scripturas, ait s. Hieronymus, Sae- 
pius lege; imo nunquam de manibus sacra lectio 
deponatur... Tenenti codicem somnus obrepat, et 
cadentem faciem pagina sancta suscipiat. O uti- 
nam, te e vivis sublato, sic tuum inscribi possit se- 
pulcrum: 

Te, veniente die, te decedente legebat, 
Lex sacra; aeterno, lector, nunc lumine gaudet ! 

4. Praeflge tibi unum particulare et radicale vitium, 
cui, utpote infensissimo tuae perfectionis hosti, bellum 


!) De eccles. observ. c. 50. - 

per totum annum inferas; nec converiaris donec de- 
ficiat. Eodem zelo virtutem huic vitio contrariam 
exerce; et huc spectet quotidianum examen, de quo 
supra'. Si omni anno unum vitium extirparemus, 
cito viri perfecti efficeremur ?. 

5. Indulgentias quae identidem per annum lucran- 
dae sese offerunt, tibi et aliis procurato, eoque diligen- 
tius quo his magis indigetis, et majora sunt vestra erga 
Deum debita. Tanti boni negligentia non argueret 
certe magnam fidem, nec magnum. zelum °. 

6. Si pastor sis animarum, semel saltem quotannis 
totam lustra et visita parochiam , vicario tuo aut ludi 
magistro comite. Bonus pastor cognoscit omnes ores 
suas, et vocat eas nominatim. Habeas catalogum om- 
nium familiarum in particulari: et pro virili parte 
scias omnium eorum membrorum necessitates, tam spi- 
rituales. quam temporales; quibus subvenire, eo me- 
liori quo poteris modo, studeas, iisdem permotus sensi- 
bus quibus Apostolus, dum dicebat: Lébentissime im- 
pendam et superimpendar ipse pro animabus. 


PRO QUOLIBET TEMPORE. 


1. Memor semper sis vocationis tuae, eoque 
nomine saepe Deo gratias agas, conerisque mazime 
vitam, ut ministrum Christi decet, instituere, cum 
tam multae utilitates ez boni, tot detrimenta ex 
mali vita sacerdotis proficiscantur *. 

2. Omnibus diebus vitae tuae in mente habeto 
Deum; et cave ne aliquando peccato  consentias, 
et praetermittas praecepta Domini Dei tui. 

3. Quomodo potueris, ita esto misericors. Si 
multum tibi fuerit, abundanter tribue; si exiguum, 


1) Pag. 551. n. 9. — ?) De Imit. Christi, lib. I. c. I. n. 5. — 
3) Vide in Tractatu de Indulgentiis Rmi D. Bouvier, aut P. Ant. 
Maurel, aut in Collectione precum etc. cl. Dni Al. Prinzivalli, a 
P. Mich. Haringer in germanicam linquam authepntice translata, in- 
dulgentias omnibus fidelibus communes, et eas quae certis rebus, 
putacoronis, crucibus, numismatibus etc., affixae sunt; intelliges 
quam facile sit, hujus beneficii fieri saepe participem. — *) s. Carolus. 

eliam exiguum dibenter impertiri stude, quoniam 
eleemosyna ab omni peccato et a morte liberat. 

4. Superbiam numquam in tuo sensu, aut. in 
tuo verbo dominari permittus; in ipsa entm initium 
sumpsit omnis perditio. 

5. Quod ab alio oderis tibi fieri, vide ne tu 
aliquando alteri factas. 

6, Omni tempore benedic Deum; et pete ab eo 
ut vias tuas dirigat, et omnia consilia tua ín ipso 
permaneant '. 

*. Quia, ut observant sancti Paires, et constans 
docet experientia, a mintmis inciptunt qui in maxima 
proruunt; ideo nec parva peccata, nec parva officia 
umquam negligas; sed semper illa sedulo devita, et 
haec fideliter imple. Qui timet Deum, ait Scriptura, 
nihil negligit. Et s. Hieronymus: Mens Christo de- 
dita aeque in majoribus et in minoribus intenta est. 

8. Quotidiana exercitia, et solitas ac ordinarias 
actiones, etiam naturales, stude semper bene facere: 
1° exemplo Christi, qui bene omnia fecit; 2" quia 
his continuo recurrentibus, facilius et citius assequeris 
perfectionem, et fes in Deum dices, si illa recte 
feceris; facies autem sic, si in statu gratiae, propter 
Dei gloriam, et debita cum attentione ac fervore. 

9. Cum mundus totus in maliano positus sit, 
et longe facilius sit domi latere, quam foras se posse 
sufficienter custodire; ideo cellam tuam dilige, nec ab 
ea exeas, nisi necessitate compulsus et tui officii im- 
plendi causa. Zn cella invenies quod deforis sae- 
pius amittes. Dixit quidam: Quoties inter homines 
fui, minor homo redii. | 

10. Obsecro te, et repetens iterumque monebo, 
cave inprimis a sexu muliebri, qui (Eccl. VII. 27.) con- 
suetus est daemonum /7aques; et ut numquam tibi 
sit, sicut fuit innumeris, perdendae vitae et famae 


1) Tobias, in admon. ad filium, c. IV. 

causa, has accipe regulas a s. Hieronymo olim traditas 
Nepotianosuo, et ab illis ne latum quidem unguem recede: 
Hospitiolum tuum aut raro, aut numquam mu- 
lierum pedes terant. Omnes puellas et virgines 
Christi aut aequaliter ignora, aut aequaliter dilige. 
Ne sub eodem tecto mansites; nec in praeterita 
castitate confidas. Nec David sanctior, nec Sa- 
lomone potes esse sapientior. Memento semper, quod 
paradisi colonum de possessione sua mulier ejecerit, 
Aegrotanti tibi quilibet sanctus frater assistat, 
et germana vel mater, aut probatae quaelibet apud 
omnes fidei. Quod si hujusmodi non fuerit con- 
sangutinitatis castimoniaeque persona, multas anus 
nutrit Ecclesia quae et officium praebeant, et bene- 
fictum accipiant ministrando, ut infirmitas quoque 
tua fructum habeat eleemosynae. Scio quosdam 
convaluísse corpore, et animo aegrotare cepisse. 
Periculose tibi ministrat, cujus vultum frequenter 
attendis. | 
Si propter officium clericatus aut vidua a te 
vísitatur, aut virgo, numquam domum solus in- 
£roeas.... Solus cum sola absque arbitro vel teste 
non sedeas.. .. Caceto omnes suspiciones, et quidquid 
probabiliter fingi potest, ne fingatur, ante devita. 
Crebra munuscula, et sudariola, et fasciolas, 


el vestes auro applicatas, ac degustates cibos,- 


blandasque et dulces litterulas sanctus amor non 
habet. ,, Mel meum,'* ., lumen meum,‘ ,,meum desi- 
derium,'* omnes delicias et lepores, et risu dignas 
urbanitates, et caeteras ineptias amatorum in 
comoediis erubesctmus, in saeculi hominibus de- 
testamur; quanto magis in monachis et ín cleri- 
cis; quorum et sacerdotium proposito, et proposi- 
tum ornatur sacerdotio! 

11. In. sacramentorum administratione, si ad te 
spectet, bonum et fidelem dispensatorem te semper 
. praebe; nec cujusquam gratia, aut metu, aut quavis spe 
temporalis commodi ab officio tuo tantillum declines. 

Ad praecipua quinque capita serio attende: ad Deum, 
ut glorificetur; ad sacramentum, ut rite perficiatur; 
ad subjectum, ut sanctificetur; ad adstantes, ut pie 
excitentur; ad ministrum, ut crescat in gratia, utque, 
dum alios a peccati vinculo solvere intendit, seipsum 
peccati ligamine et catena non constringat. 

12. Quidquid temporis a divinis officiis, ab orationis 
contemplationisque exercitatione, ab ecclesiasticis fun- 
ctionibus, et ab aliis necessariis actionibus vacuum 
habes, non in otio, nec in rerum novarum curio- 
sitatibus illud. contere; sed, cum in sortem Domini 
vocatus sis, impende in operibus tuo ordini ac statui 
congruis (s. Carol). Quae sint autem illa, disce ex 
concilio Lingonensi, anno 1404 celebrato. Assidue et 
devote orare, inquit, sicut et lectioni perfecte in- 
tendere, sint opera clericorum. 

13. Si in morbum incideris, cave ne simul cum 
corpore anima aegrotet. Non plus quam par est, arti 
medicorum confidas, sed magis divinae voluntati obtem- 
pera. Cum infirmor, aiebat sanctus Paulus, func 
potens sum; . . . virtus in infirmitate perficitur. 
Custodi te a murmuratione, et ezAíbe te sicut Dei 
ministrum in multa patientia. Naletudine nova sese 
confirmante, ad tua implenda officia novos animos concipe. 
Quae retro sunt obliviscens et quasi incipiens, ad bra- 
vium assequendum, exemplo Apostoli, quotidie contende. 


PRO FINE VITAE. 


Si, Deo dante, non praecipiti morte, ut heu! 
saepe evenit, abripiaris; sed si contigerit te mentis et 
rationis compotem mortem (quamvis saepissime citius 
quam putatur, adveniat) venientem videre, sacramenta 
Ecclesiae tempore opportuno postula, et summa cum 
devotione, adstantiumque aedificatione recipe. Ad instar 
sacrificii Christi pro te in cruce oblati, te totum 
et tua omnia, in sacrificium boni odoris, sanctissimae 


Trinitati in aeternum vove, offer, consecra, immola.. 


Variarum virtutum actus, praecipue fidei, spei, cari- 


DE ORATIONE MENTALI. 569 


tatis, contritionis, patientiae, divinae voluntati subje- 
ctionis, tentationibus renuntiationis, frequenter elicies. 
Prava daemonum arte in duos salutis scopulos saepe 
impellimur et inducimur, scilicet in praesumptionem 
et desperationem. Per vitam nimis confisi, de salute 
male praesumimus; at in morte nimis abjecti, de sa- 
lute pene desperamus. Contra hos daemonum sugge- 
stus, per vitam cum metu et tremore salutem operare; 
sed in extremis positus, per infinita Christi merita in 
bona salutis spe roboreris et confirmeris. [Ze solum 
diffidat, inquit s. Bernardus, gui tantum peccare 
potuit quantum Deus bonus est. 

Feliz et omni dignus beatitudine, quem extrema 
dies invenerit sic militantem (s. Hieron. Ep. ad Julian.). 


CANON. 
Ex Conc. Aquisg. ann. 816, L. I, c. 145. 


Qui divinis se manciparunt officiis, studeant 
Aaec breviter collecta sedula meditatione perlegere, 
et memoriae commendare, et, divina adjuvante 
gratia, jurta vires adimplere. Vocatione ergo qua 
vocali sunt, nec ad dextram, mec ad sínistram 
declinantes, ambulent; quatenus divinis jussionibus 
obtemperantes, ad Christum, de cujus sorte esse 
noscuntur, qui vía, veritas et vita est, eo opitu- 
lante, pervenire mereantur. Amen. 


DE ORATIONE MENTALI. 


In septima hujusce Manualis parte ' ostensum est, 
quanto zelo viri ecclesiastici debeant orationis mentalis 
exercitio incumbere. Hic trademus methodum, et qui- 
dem probatum illud peragendi. Es/ enim oratio me- 
dicamentum, ut notat s. Joannes Chrysostomus?*, sed 


1) Pag. 491 eqq. — ?) In Ps. VII. 

si nesciamus quomodo adhibendum sit medica- 
mentum, utilitatem ez eo non capiemus. Insuper 
ad fovendum augendumque in unoquoque orationis stu- 
dium et amorem, referemus Breve Indulgentiarum a 
Benedicto XIV. concessarum tam docentibus et addi- 
scentibus orationis mentalis exercitium, quam ipsam 
orationem mentalem peragentibus; et hinc intelligent 
qui haec negligunt, quantis frustrentur bonis, et quam 
sibi sint inimici. 


INDULGENTIAE, 


tam docentibus et addiscentibus methodum orationis mentalis, quam ipsam 
orationem mentalem peragentibus concessae. 
Venerabilibus fratribus patriarchis, primatibus, ar- 
chiepiscopis, episcopis et praesulibus locorum ordi- 
nariis universis, gratiam et communionem sanctae 
Sedis habentibus. 


BENEDICTUS PAPA XIV. 


Venerabiles fratres, salutem et apostolicam bene- 
dictionem. 


1. Exordium ab excellentia orationis. 


Quemadmodum nihil est hominibus, a familiari Dei 
consortio et consuetudine avulsis et ejectis, ad divinos 
hauriendos fulgores et ad aeternam salutem procuran- 
dam, et ad Deum quasi manu facta coéundum, magis 
opportunum, salutare ac necessarium oratione, quae 
est veluti ascensio animae de terrestribus ad coelestia, 
inquisitio supernorum, invisibilium desiderium, con- 
junctio Spiritui sancto, et ad Deum locutio; ita, ne 
desolatione desoletur universa terra, ex eo quod nullus 
recogitet corde, omnes et singuli ubique et semper 
monendi sunt, quod oporteat semper orare et num- 
quam deficere; ut in omni oratione et obsecratione, 
cum gratiarum actione, petitionibus nostris innote- 
scentibus apud Deum, ipse qui dives est in omnes eum 
invocantes, nec nostras abs se deprecationes, nec suas 

a nobis amoveat miserationes. Ea propter praedeces- 
sores nostri Romani Pontifices, divina institutione 
formati, ut Christi fldeles ad orationis, sive vocalis, 
sive mentalis, ut dicitur, illa sit, studium cum alacri- 
iate ineundum, et sine intermissione frequentandum 
incitarent, eosdem tum cohortationibus inflammare, tum 
coelestium etiam munerum thesauris, quorum dispen- 
sationem ipsis crediderat Altissimus, allicere studue- 
runt. Indulgentias enim, peccatorum remissiones et 
de injunctis eis quomodolibet debitis poenitentiis re- 
laxationes elargiti sunt iis, qui sive vocales preces 
recitarent, sive per aliquod. temporis spatium quotidie 
in lege Domini meditarentur. 


2. Pontifex confirmat indulgentias concessas vocaliter orantibus. 


Nos autem, laudalissimis eorumdem praedecessorum 
nostrorum exemplis incensi, non solum omnes et 
singulas indulgentias, peccatorum remissiones, et poe- 
nitentiarum relaxationes per eosdem nostros praede- 
cessores pro recitantibus quascumque vocales preces 
(dummodo numquam revocatae fuerint), aut quomo- 
dolibet orantibus, quocumque modo sive ad tempus, 
sive in perpetuum ad hanc usque diem concessas, 
apostolica auctoritate, tenore praesentium, sub iisdem 
prorsus modo ac forma confirmamus, et, quatenus 
opus sit, de novo concedimus; verum etiam alias in- 
super, iis praesertim qui mentalis orationis seu medi- 
tationis studio operam dederint, ut infra, impertimur. 


3. Iis vero qui orationis mentalis exercitium docent, concedit novas 
indulgentias. 


Primum itaque omnibus et singulis, sive qui tam 
in ecclesia quam alibi, et ubicumque locorum, publice 
et private, quoscumque homines orandi seu medi- 
tandi rudes, quomodocumque orare et meditari do- 
cuerint, sive qui piae orandi et meditandi institutioni 
hujusmodi, ut praemittitur, interfuerint, dummodo 
vere poenitentes ac sacra Communione refecti, qua vice 

id egerint, septem annos et totidem quadragenas de 
injunetis eis, seu alias quomodolibet debitis poeniten- 
tiis in forma Ecclesiae consueta relaxamus. is vero 
tam docentibus quam addiscentibus, qui assidue prae- 
missa peregerint, ac similiter vere poenitentes ac sa- 
cra Communione refecti, pro christianorum principum 
concordia, haeresum exstirpatione, ac sanctae matris 
Ecclesiae exaltatione pias ad Deum preces effuderint, 
semel in mense, pro uniuscuiusque commodo et arbitrio, 
plenariam omnium peccatorum suorum indulgentiam 
et remissionem, quam per modum suffragii animabus 
Christi fidelium, quae Deo in caritate conjunctae ab 
hac luce migraverint, applicare possint, misericorditer 
in Domino concedimus. 


4. Illam quoque peragentibus alias elargitur indulgentias. 


Insuper iis qui per duos quadrantes continuatos, vel 
saltem per quadrantem horae, singulis diebus, et per 
totum mensem, orationi mentali dabunt operam, et 
vere poenitentes et confessi, sgnctissimum Eucharistiae 
sacramentum sumpserint, ac pro christianorum prin- 
cipum concordia, haeresum exstirpatione, et sanctae 
matris Ecclesiae exaltatione, pias ad Deum preces 
pariter effuderint, plenariam semel quolibet mense 
omnium peccatorum suorum indulgentiam et remis- 
sionem, quam itidem per modum suffragii animabus 
Christifidelium quae Deo in caritate conjunctae ab hac 
luce migraverint, applicare possint, auctoritate et tenore 
similibus misericorditer in Domino elargimur. 


5. Adhortatio pro exercitio orationis in communi. 


Etsi autem, juxta divinum Domini nostri Jesu Christi 
praeceptum, oportet ut quisque oraturus, ne ad instar 
hypocritarum videatur ab hominibus, intret cubicu- 
lum suum et clauso ostio oret coelestem Patrem in 
abscondito; tamen cum ipse Dominus dixerit, quod 
ubi sunt duo vel tres congregati in nomtne meo, 
ibi sum in medio eorum; et sanctus Joannes Chryso- 

stomus praedicet esse in oratione cum fratribus plus 
aliquid, videlicet concordiam, conspirationem, amoris 
conjunctionem, et caritatis clamorem, ex qua felici 
societate orationes infirmiores se simul complexas vali- 
diores in coelum evehi; optimum esset, ubi commode 
fleri posset, ut quemadmodum in nonnullis institutum 
esse accepimus, ita in omnibus et singulis dioecesibus 
in more poneretur: nimirum ut singulis diebus, dato 
certo campanarum signo, sive in ecclesiis, dummodo 
totius populi multitudo unum in locum, ubi oret, masculis 
a feminis seorsim: collocatis, convenire facile possit, 
et nulla suboriatur confusio et inordinatio; sive in pro- 
pria domo patresfamilias eo, aut alio opportuniori tem- 
pore, ante imaginem sacram cum tota familia conve- 
nientes orent. 

Ea propter vos, venerabiles fratres, rogamus et in 
Domino hortamur, ut in omnibus et singulis ecclesia- 
rum piorumque locorum, in civitatibus quidem cathe- 
dralis aliarumque praecipuarum ecclesiarum, in oppidis 
vero parochialium ecclesiarum superioribus ac rectori- 
bus injungatis, ut praemisso campanae sonitu iis diebus, 
lisque horis, quibus vobis opportunius in Domino visum 
fuerit, dando decernendoque, omnes Christifideles unius- 
cujusque curae commissos, quos in unum convenire 
contigerit, in mentalis orationis studio erudire, sive 
per alios peritos erudiri faciant, atque ad illam fre- 
quentandam accendere, necessitatem utilitatemque pro- 
ponere, indulgentiarum thesauros quos de benignitate 
apostolica elargimur, explicare, et ad ipsos, ea qua 
decet pietate ac reverentia, lucrandos inflammare stu- 
deant et enitantur; atque etiam, si commode, ut 
praemittitur, fleri poterit, orationi mentali in communi 
practice, ut dicitur, vacare, in eaque exerceri faciant 
et curent. Praesentibus perpetuo futuris temporibus 
valituris . ... 

Datum Romae apud S. Mariam Majorem, die 16. Dec. 
1746, Pontificatus Nostri anno septimo. 

METHODUS ORATIONIS MENTALIS. 


Oratio mentalis est elevatio et applicatio mentis 
nostrae nostrique cordis ad Deum, ut debitam nostram 
reverentiam ac submissionem ei exhibeamus; ei expo- 
namus nostras necessitates, et ita ad majorem ejus 
gloriam meliores sanctioresque evadamus. 

Oratio mentalis tribus constat partibus: ingressu 
Scilicet seu praeparatione, medio seu corpore orationis, 
et conclusione. 


I. De orationis initio. 


Initio orationis tria sunt praestanda. 

1. Ante omnia enim opus est, ut actu fidei Deum 
menti nostrae exhibeamus praesentem, firmiter credendo, 
eum esse ubique, esse etiam eo in loco, quo sumus 
nos, esse in nostro corde. Quae consideratio nos mo- 
vebit ad adorandam venerandamque divinam Majestatem. 

2. Propter peccata porro nostra debemus nos agno- 
scere indignos, qui compareamus ante conspectum Dei, 
ab eo actu sincerae contritionis veniam petere, ac nos 
unire cum Domino nostro Jesu Christo, ut ad ejus 
Patrem coelestem accedere, in ejusdemque nomine preces 
fundere valeamus. 

9. Debemus denique agnoscere, nos non esse ex 
nobismetipsis capaces, ut oremus sicut oportet et ex- 
pedit, atque idcirco a Domino assistentiam Spiritus 
sancti instanter efflagitare tenemur. 


II. De orationis corpore. 


Medium seu corpus orationis tria continet puncta. 

l. Inprimis considerare oportet orationis materiam 
relate ad Dominum nostrum: quid scilicet ipse di- 
xerit, fecerit aut hac de re cogitaverit. Haec vero 
sensa, haec verba, has actiones revereri, laudare atque 
amare pro posse debemus, pro iisque ei ex intimo corde 
gratias agere. Quibus actibus nonnumquam  adjungi 

alii possunt, uti admirationis, gaudii aut compassionis, 
secundum scilicet materiae naturam. 

Si meditatio de perfectionibus divinis, vel de Per- 
sonis sanctissimae Trinitatis instituitur, hisce cultum 
adorationis, aliaque religionis nostrae officia praestare 
convenit. 

2. In secundo puncto considerare oportet orationis 
materiam relate ad zos ipsos. Examinandum enim 
sedulo est, quid ad nostram sanctificationem aut agere 
aut evitare debeamus. Ut vero efficacius etiam mo- 
veamur ad amplectendam virtutem, vitiumque fugiendum, 
strenua consideratione rationum motivorumque ad nos 
exstimulandos aptissimorum, mentem de officio nostro 
omnino persuadere debemus. 

Comparemus oportet deinde nostram vivendi agendi- 
que rationem cum nostris circa hanc materiam obliga- 
tionibus, serioque reflectamus, num semper fuerimus legi 
divinae fideles. Quum vero plures invenerimus defectus, 
humiliemus nos et eliciamus actus contritionis de peccatis 
commissis, confusionis de statu nostro praesenti, ac 
vivi desiderii, in posterum officio nostro melius satis- 
. faciendi; aliosque excitemus affectus considerationi quam 
instituimus convenientes. 

Considerata denique et agnita magnitudine pecca- 
torum nostrorum nostraeque praesentis debilitatis, re- 
curramus ad Deum, enixeque efflagitemus gratiam 
perfectae nostrae conversionis. Quam ut obtineamus, 
confugiamus ad merita Domini nostri Jesu Christi, ad 
intercessionem Deiparae Virginis Mariae, omniumque 
Sanctorum. 

9. Ut vero gratiae divinae, quam expostulare in- 
tendimus, etiam cooperemur, salutaria — in tertio 
puncto — debemus facere praeposita, orationis nostrae 
objecto, nostrae indoli ac conditioni, nostrisque neces- 
sitatibus apprime convenientia. Haec autem proposita 
non solummodo generalia, sed omnino particularia sint, 
ita ut tempus et occasiones praesentes respiciant; sint 
efficacia, ita ut cuneta obstacula removeamus, vinca- 


516 DE ORATIONE MENTALI. 


musque, et omnia media tam necessaria quam oppor- 
tuna adhibeamus; sint denique cum magna diffidentia 
de nobismetipsis, firma vero confidentia in Deo conjuncta. 


IIl. De orationis fine. 


Conclusio orationis tria complectitur. l 

1. Inprimis gratiae agendae sunt Deo pro donis 
concessis. 

2. Tum de defectibus commissis venia petenda. 

3. Deus denique rogandus, ut propositis nostris, 
diei incepto, vitae mortique nostrae benedicat. 

Quo facto inter cogitationes, sanctosque affectus 
eos seligamus,. qui cor nostrum magis moverunt, ut 
interdiu quandoque eorum recordemur, sintque nobis 
ad instar facisculi spiritualium florum, quibus in Do- 
mino delectemur. 

Tandem omnia nostra proposita, totiusque nostrae 
orationis fructum ponamus sub protectione beatissimae 
Virginis Mariae, ad quem finem dici potest: Sub tuum 
praesidium confugiznus etc. (p. 450). 


MONIT A. 


I. Quid agendum unte orationem. 


1. Disponatur oportet animus fuga horroreque pec- 
cati, cordis munditie, interiore atque exteriore spiritus 
recollectione, pura denique intentione nihil aliud quae- 
rendi, quam Dei gloriam nostrumque in virtute profectum. 

2. Praeparanda insuper est orationis materia, quem 
in finem opus erit, ut vespere aliquem librum spiri- 
tualem legas, quaeque legeris, mane in mentem revoces. 


II. Quid agendum inter orationem. 


1. Non est necesse, ut in una eademque oratione 
multae fiant considerationes, neque ut omnes quos 
supra indicavimus actus eliciantur. Si quem haec 
illave consideratio, hic illeve affectus e. g. contritionis, 
amoris erga Deum etc., satis occupat, non est dimit- 
tendus sub praetextu transeundi ad alias considerationes. 

Longius tamen indulgendum .est affectibus, postu- 
lationibus et propositis, quibus praecipuus orationis 
finis continetur. 

Ordini vero in ,,Methodo'* praescripto non ita ad- 
haereas velim, ut tunc solum affectus elicere, tunc 
solum gratias flagitare, aut tunc solum proposita facere 
satagas, quando ordinis ratio id postulat; sed quando- 
cumque, sive initio orationis, sive alio tempore, illis 
cor tuum moveri ;senseris, hunc divini Spiritus affla- 
tum sequere, quin te alio vertas. Quodsi te ad aliam 
orationis methodum propensum senseris, hanc animae 
tuae directori expone, ejusque consilia sectare. 

2. Si tibi inter orationem distractiones accidunt, 
animi ariditas, ac vero etiam tentationes, ne statim 
animum deponas, neve orationem relinquas, sed per- 
severa, et fac ut distractiones abigas, tentationibus 
resistas, et cum patientia desolationem animi cordisque 
ariditatem sustineas. 

9. Precibus pro te tuisque necessitatibus fusis, sub 
finem orationis alias quoque adjunge pro Ecclesiae 
necessitatibus, pró parentibus tuis, pro amicis etc. 


III. Quid agendum post orationem. 


1. Curandum est inprimis, ut iidem sensus et 
affectus, qui orationem comitabantur, etiam per diem con- 
serventur, magnaque adhibenda cura, ne eosdem nimio 
studio et ardore negotia tua aggrediendo perdas. 

2. Juvat maxime, ea quae inter orationem tibi 
magis arriserint, nec non proposita, praesertim inter 
sacra exercitia facta, quaeque animae moderator oppor- 
tuna judicaverit, litteris mandare, eademque identidem 
legendo in memoriam revocare. 

3. Tandem bona tua, eaque particularia proposita 
saepius per diem in mentem reducere stude, sedulo 
attendens, ut illa, quotiescumque occasio se praebuerit, 
prompto animo exequaris. 

EXERCITIA DIURNA. 


PRECES MATUTINAE. 


In nomine Patris, et Filii t et Spiritus sancti. Amen. 
Benedicta sit sancta et individua Trinitas, nunc 
et semper, et per infinita saecula saeculorum. Amen. 


ACTUS ADORATIONISB. 


Adoro te, o sanctissima Trinitas, Pater, Filius, et 
Spiritus sanctus, tres Personae, unus et solus Deus: ac 
opitulante gratia tua, quam supplex imploro, dejicio 
me in abysso mei nihili, sub conspectu Divinae Maje- 
statis tuae. 

ACTUS FIDEI! 


Credo firmissime, paratus mille vitas profundere 
in contestationem omnium eorum, quae nobis in sacra 
Scriptura revelasti et per Ecclesiam tuam credenda 
proposuisti. Tu es enim ipsa una et aeterna Veritas. 
Adauge, Domine, fidem meam. 


ACTUS SPEI. 


. Omnem spem meam in te colloco, et quidquid 
possum habere boni sive spiritualis, sive corporalis, 


1) S. P. Benedictus XIV., probe noscens quam utile, imo 
necessarium ad salutem sit virtutum theologicarum, fidei, spei 
et caritatis, exercitium, d. 28. Jan. 1756, confirmans indulgentias 
a S. P. Benedicto XIII. d. 15. Jan. 1728 jam concessas, novas pro 
eodem exercitio largitus est. Omnibus itaque Christifidelibus 
concessit indulgentiam 7 annorum, totidemque quadragenarum, 
quoties actus fidei, spei et caritatis pio corde elieiunt et ore de- 
vote promunt; illis vero qui quotidie eosdem actus elicere et 
ore promere satagunt, semel in mense indulgentiam plenariam, 
quo die vere contriti et confessi et sacra Communione refecti 
pro sancta matre ecclesia pias preces fuderint. Quae indulgentiae 
etiam animabus in purgatorio detentis per modum suffragii appli- 
cari possunt. Denique indulgentiam plenariam in articulo mortis 
eosdem actus animo contrito elicientibus concessit. 

tam in hac, quam in altera vita, id totum desidero, 
spero, et volo solum consequi de manu tua, Deus meus, 
vita mea, et unica spes mea! Tu es enim solus potens, 
solus misericors, solus verax. Adauge, Domine, spem 
et fiduciam meam, per merita passionis et mortis 
Salvatoris mei Filii tui Jesu Christi. 


ACTUS CABITATIS. 


Amo tuam infinitam Bonitatem propter se ipsam, 
ex toto affectu cordis et animae meae, et vellem, si 
possem, te amare eo amore, que te amant B. Virgo, 
Angeli, et homines justi, cum quorum amore conjungo 
imperfectissimum amorem meum. Amo te super omnia, 
Deus meus, omnesque proximos meos propter te. Ad- 
. auge, Domine, mihi caritatem et opus perfectum. 


. ACTU8 GAUDII, 


Gaudeo summe de tua aeterna felicitate, et exulto 
de tua tam magna gloria in coelo et in terra. 


ACTU8 DOLORIS ET PROPOSITI. 


Deus meus, cum tu sis infinite dignus omni 
amore et servitio, siquidem tu es, qui es: doleo ex 
toto corde de omnibus meis peccatis, illaque detestor 
super omnia alia mala, quia tibi Deo meo quem super 
omnia amo, summopere displicent; peto humillime 
veniam, facioque firmissimum propositum, numquam of- 
fendendi tuam Bonitatem in aeternum. 


GRATIARUM ACTIO. 


Gratias tibi ago infinitas pro innumeris beneficiis, 
quae mihi et toti mundo, B. Virgini ac Ss. Humanitati 
Christi collata sunt, et in dies incessanter a benignis- 
sima tua Providentia conferuntur. 


ACTUS PROTESTATIONIS., 


. Consigno tibi hodie, et in perpetuum, corpus et 
animam meam, omnes potentias meas, memoriam, in- 
tellecitum, voluntatem, et omnes sensus meos. 

Propono firmissime impendere omne esse meum, 
facultates, ac vires meas ad servitium, et gloriam tuam. 

Paratus sum suscipere quascumque adversitates, 
quas mihi paterna tua manus immiserit, ad dandum 
gustum beatissimo Cordi tuo. 

Vellem me totum, quantus sum, tibi impendere, 
et procurare, ut ab omnibus tibi serviatur, atque 
omnes homines te gloriflicent, et ament Deum Crea- 
torem suum. 

Protestor me non consentire, neque consensurum 
umquam, quantum in me est, in ullam rem, quae fiat 
vel cum minima offensa tuae Divinae Majestatis. 

ACTUS OBLATIONIS. 


Ofero Divinae Majestati tuae, in unione meritorum 
Passionis, Vitae, et Mortis Christi, B. semper Virginis, 
et omnium Sanctorum, ex nunc pro semper, omnia 
opera mea pretiosissimo Sanguine Jesu Redemptoris 
nostri lota et sanctificata. 

Statuo omnium participem me facere, quantum 
possibile est, indulgentiarum per preces, et actiones 
hujus diei, et illas applicure per modum suffragii pro 
animabus purgatorii. 

Volo etiam omne illud, quod possum, offerre in 
poenitentiam, et satisfactionem meorum peccatorum. 


ACTUS UNIONIS CUM DEO. 


In tua vulnera me projicio, o Jesu! ibi me abs- 
conde, et defende hodie, et semper, donec mihi lar- 
giaris gratiam videndi te, et amandi in aeternum. 

Jesus, Maria et Joseph. Vobis dono meum cor, et 
animam meam, nunc et in perpetuum. Amen. 


ALIUS ORATIONIS MATUTINAE MODUS. 
Pater. dve. Credo. 


Oratio. Oremus. 


. Domine Deus omnipotens, qui ad principium hujus 
diei nos pervenire fecisti, tua nos hodie salva virtute, 

ut in hac die ad nullum declinemus peccatum: sed 
semper ad tuam justitiam faciendam nostra procedant 
eloquia, dirigantur cogitationes et opera. Per Christum 
Dominum nostrum. Amen. 


Oremus. 


Deus virtutum, cujus et totum quod est optimum: ' 
insere pectoribus nostris amorem tui nominis, et prae- 
sta in nobis fidei, spei et caritatis augmentum; et ut 
mereamur assequi quod promittis, fac nos amare quod 
praecipis. Per Christum Dominum nostrum. 

Offer te totum Christo Domino. Cf. p. 408. 

Invoca B. Mariam Virginem. Cf. p. 387, 402, 
450 8qq. 

Commenda te Angelo tuo custodi. Cf. p. 434. 

Invoca omnes Sanctos (cf. p. 374), praeser- 
tim sanctum tuum patronum. Cf. p. 465. 

Ora pro Summo Pontifice et Episcopo proprio 
(cf. p. 466), pro pastoribus et ministris ecclesiae 
(cf. p. 467), pro parentibus, benefactoribus el ami- 
cis, et pro omnibus, pro quibus orare teneris. Cf. 
p. 469 sqq. 

Conclude hoc exercitium sequenti oratione: 

X. Dignare, Domine, die isto. 

BR. Sine peccato nos custodire. 


Oremus. 


Actiones nostras, quaesumus Domine, aspirando 
praeveni et adjuvando prosequere, ut cuncta nostra 
oratio et operatio a semper incipiat, et per te coepta 
finiatur. Per Christum Dominum nostrum. 

Divinum auxilium maneat semper nobiscum. Amen. 


AD ORATIONEM MENTALEM, 


Post primos praeparationis actus dic Confiteor 
eic., et deinde Veni sancte Spiritus ete. ut supra 
p. 204. 

In fine orationis dic Sub tuum praesidium (p. 

450), vel Antiphonam Salve Regina (ut ín Brería- 
rio), invoca s. Angelum custodem (p. 431); et con- 
clude exercitium sequente adspiratione:- 

© Jesu vivens in Maria! veni et vive in famulis 
iuis, in spiritu sanctitatis tuae , in plenitudine virtutis 
iuae, in perfectione viarum tuarum, in veritate virtu- 
tum tuarum, in communione mysteriorum tuorum. Do- 
minare omni adversae potestati, vivifica nosin Spiritu tuo 
ad gloriam Patris. Amen. 


AD RECOLENDUM INCARNATIONI8 MYSTERIUM, 


Angelus Domini nuntiavit Mariae, et concepit de 
Spiritu sancto '. 4re María etc. 

Ecce ancilla Domini, fiat mihi secundum verbum 
tuum. Ave María. 

Et Verbum caro factum est, et habitavit in nobis. 
Ave María. 

WV. Ora pro nobis, sancta Dei Genitrix. 

RB. Ut digni efficiamur promissionibus Christi. 


Oremus. 


Gratiam tuam, quaesumus Domine, mentibus no- 
stris infunde; ut qui, Angelo nuntiante, Christi Filii tui 
incarnationem cognovimus, per passionem ejus et cru- 
cem ad resurrectionis gloriam perducamur. Per eum- 
dem Christum Dominum nostrum. Amen. 


1) S. P. Benedictus XIII. die 14. Sept. 1724 omnibus Christi- 
fidelibus, qui quotidie mane, meridie et vespere ad campanae 
sonitum flexis genibus precationem „Angelus Domini! etc. cum 
tribus ,Ave Maria" devote recitaverint, quoties id corde vere con- 
trito fecerint, 100 dierum indulgentiam ; plenariam vero indul- 
gentiam semel in mense, quo die vere poenitentes confessi et 
sacra Communione refecti pro,sancta matre Ecclesia pias ad 
Deum preces fuderint. Benedictus XIV. die 20. April. 1742 eas- 
dem indulgentias confirmavit declarans , quod omnibus diebus do- 
minicis, incipiendo a primis Vesperis, praedictae preces a stantibus 
persolvi, tempore vero paschali loco earumdem Antiphona , Re- 
gina ipd cum versiculis et oratione (ut in Breviario) recitari 

ebeat. 

In nomine Patris et Filii T et Spiritus Sancti. Amen. 

Veni sancte Spiritus, et emitte caelitus lucis tuae 
radium. | 

Veni pater pauperum, veni dator munerum, veni 
]umen cordium. 

Consolator optime, dulcis hospes animae, dulce 
refrigerium. 

In labore requies, in aestu temperies, in fletu - 
solatium. 

O lux beatissima, reple cordis intima tuorum fidelium. 

Sine tuo numine, nihil est in homine, nihil est 
innoxium.  - 

Lava quod est sordidum, riga quod est aridum, 
sana quod est saucium. 

Flecte quod est rigidum, fove quod est frigidum, 
rege quod est devium. 

Da tuis fidelibus, in te confidentibus, sacrum 
septenarium. 

Da virtutis meritum, da salutis exitum, da perenne 
gaudium. Amen. 


ACTUS FIDEI, SPEI ET CARITATIS. 


Dominus meus, et Deus meus! adoro te hic et 
ubique praesentem, cum profundissimae humilitatis af- 
fectu, et in conspectu divinae Majestatis tuae indignus 
servus procumbo. Credo in Te, credo omnia et singula 
verba tua, quia tu es ipsa Veritas, quae fallere aut 
falli numquam potest. Spero in Te, spero a tua gra- 
tia omnia bona quae promittere nobis dignatus es, quia 
tu es infinite misericors et fidelis: Amo Te ex toto 
corde meo, amo te super omnia, quia tu es Amor in- 
finitus et infinite amabilis, et quia prior amasti me. 


GRATIARUM ACTIO. 


Agimus tibi gratias, omnipotens Deus, pro univer- 
sis beneficiis tuis. Qui vivis et regnas etc. 

Gratias tibi ago, omnipotens Deus, qui me per 
tuam . misericordiam in hac die custodire dignatus 
es: deprecor immensam clementiam tuam, ut concedas 
mihi hanc noctem sine ullo peccato, aut impedimento 
.satanae, cumdulci et pudica requie pertransire, ut ma- 
tutino veniente tempore, pure et strenue surgens tibi 
Deo meo laudes referre valeam. Amen. 


EXAMEN CONSCIENTIAE. 


Petitto superni luminis. 


Domine Deus, qui illuminas omnem hominem ve- 
nientem in hunc mundum, illumina, quaeso, splendore 
gratiae tuae cor meum, ut sufficienter cognoscam defe- 
ctus et peccata mea, eaque cum vero cordis dolore 
et contritione confitear, sicut oportet, coram te, ac plene 
pro iisdem satisfaciam, eademque emendem, ad laudem 
et gloriam tuam, et benedictae Matris tuae, ac San- 
ctorum omnium, et ad salutem animae meae. Amen. 

Scrutare nunc conscientiam tuam, omniaque 
in amaritudine animae tuae recogita peccata, quae 
hoc die cogitatione, verbo aut opere commisisti. 


Actus contritionis. 


Domine Jesu Christe, verus Deus et homo, Creator 
ac Redemptor meus. Poenitet me ex toto corde, quod 
offenderim te Dominum et Deum meum, quem amo 
super omnia. Et propono firmiter, amplius non peccare, 
omnesque peccandi occasiones devitare, confiteri, et im- 
plere poenitentiam, quae mihi fuerit injuncta. Et in 
satisfactionem peccatorum meorum offero tibi sacratis- 
simam vitam, passionem, ac mortem tuam, totumque 
pretium sanguinis tui pro nobis effusi, merita quoque 
B. Mariae semper Virginis et omnium Sanctorum, atque 
omnia opera mea, et totam vitam meam. Et con- 
fido in bonitate et misericordia tua infinita, quod per 
merita pretiosi Sanguinis tui mihi remissurus sis omnia 
delicta mea, et gratiam uberem largiturus, qua vitam 
sancte instituere, tibique perfecte usque in flnem ser- 

vire valeam. Qui cum Patre sanctoque Spiritu vivis 
et regnas Deus in saecula benedictus. Amen. 

Deus propitius esto mihi peccatori. Jesu fili Da- - 
vid miserere mei. | 


ALIUS CONTRITIONIS ACTUS, 


Quare te offendi, quare te contristavi tot peccatis 
et offensis in tota vita mea, o Bonitas, o Amabilitas in- 
finita, Deus meus, Amor meus! Ignosce, bone Pater, 
ignosce filio poenitenti et veniam precanti, per sangui- 
nem divini Redemptoris. In posterum de peccatis poe- 
nitentiam agere, ac potius mori, quam te offendere, 
mihi firmissime propositum est. 


LITANIAE LAURETANAE B. MARIAE V. 
Pro die Dominica, feria III. et V., et Sabbato. 


Vide supra pag. 449. sqq.; easque conclude se- 
quente Oratione: 


Oremus. 


Defende, quaesumus Domine, beata Maria semper 
Virgine intercedente, istam ab omni adversitate fami- 
liam; et toto corde tibi prostratam ab hostium propi- 
tius tuere clementer insidiis. Per Christum. 


LITANIAE DE 88. NOMINE JESU. 


Pro feria Il, IV. et VI. 
Vide supra pag. 445. sq., cum seguente Oratione. 
Oremus. 

Domine Jesu Christe, qui dixisti: Petite et accipie- 
tis, quaerite et invenietis, pulsate et aperietur vobis; 
quaesumus, da nobis petentibus divinissimi tui amoris 
affectum, ut te toto corde, ore et opere diligamus, et 
a tua numquam laude cessemus. Qui vivis etc. 


COMMENDATIO. 


In tuam maternam fidelitatem ac singularem custo- 
diam commendo me hac nocte, o beatissima Virgo Ma- 
Manuale ordinand. 26 

ria, rogans, ut me ab insidiis inimici tuearis.- 0 dile- 
ctissime Angele Custos, o vos sancti Patroni mei: hac 
nocte defendite et incolumem servate me. Et pro me 
dormiente incessanter Deum meum laudate: mihique 
vestram benedictionem, quam humiliter peto, conferre 
dignemini. Amen. 

Adjunge preces pro variis intentionibus et 
necessitatibus, ut supra pag. 466 sqq. 


PRECES PRO DEFUNCTIS. 


Psalin.. CXXIX. De profundis etc. ut supra p. 190. 

X. Requiem aeternam dona eis, Domine. 

R. Ex lux perpetua luceat eis. 

| Kyrie eleison etc. Pater noster etc. cum Versiculis. 
et Orationibus ut supra p. 430 3q. 


ORATIO PRO FELICI MORTE. 


Pater aeterne, per vitam et mortem dilectissimi 
Filii tui, perque viscera misericordiae tuae, rogo te, con- 
cede, ut in bono perseverem, et moriar in gratia tua. 

Bone Jesu, per caritatem aeterni Patris, et ultima 
in cruce verba quibus Patri spiritum tuum commen- 
dasti, te rogo, suscipe spiritum meum in fine vitae meae. 

Spiritus sancte Deus, miserere mei, et sancta in- 
spiratione tua me semper, et potissimum in hora mor- 
tis meae corrobora. 

Sanctissima Trinitas unus Deus, miserere mei nunc 
et in hora mortis meae. Amen. 


POSTREMA SUPPLICATIO. 


In manus tuas, Domine, commendo spiritum meum ; 
redemisti me Domine Deus veritatis. Miserere mei 
Deus secundum magnam misericordiam tuam. Qui pla- 
smasti, redemisti, et sanctiflcasti me, miserere mei, o 
Deus meus, et Dominus meus, Amor meus, et Omnia. 

Iilumina oculos meos, ne umquam obdormiam in 


morie, ne quando dicat inimicus meus: praevalui ad- 
versus eum. 

In pace in idipsum dormiam, et requiéscam: quo- 
niam tu Domine singulariter in spe constituisti me. 

WV. Dignare, Domine, nocte ista. 

B. Sine peccato nos custodire. 


- Oremus. 


Visita, quaesumus Domine, habitationem istam, 
et omnes insidias inimici ab ea longe repelle; angeli 
tui sancti habitent in ea, qui nos in pace custodiant, 
et benedictio tua sit super nos semper. Per Christum 
Dominum nostrum. Amen. 

. Nos cum Prole pia benedicat Virgo Maria. 
. [n nomine Jesu dormitum eo. Ille me custodiat, 
regat et. benedicat in aeternum. Amen. 


- HYMNUS PRO GRATIARUM ACTIONE. 


Te Deum laudamus etc. ut supra p. 129. 

. Benedictus es, Domine Deus patrum nostrorum. 

. Et laudabilis et gloriosus in saecula. 

. Benedicamus Patrem et Filium cum sancto 
Spiritu. 

. Laudemus et superexaltemus eum in saecula. 

. Benedictus es, Domine, in firmamento coeli. 

. Et laudabilis et gloriosus et superexaltatus in 
saecula. 

WX. Benedic anima mea Dominum. 

. R. Et noli oblivisci omnes retributiones ejus. 

X. Domine exaudi etc. Pk. Et clamor meus etc. 
WV. Dominus vobiscum. B. Et cum spiritu tuo. 


Oremus. 


Deus cujus misericordiae non est numerus, et bo- 
nitatis infinitus est thesaurus: piissimae majestati tuae 
pro collatis donis gratias agimus, tuam semper clemen- 
tiam exorantes ; ut qui petentibus postulata concedis, eos- 
dem non deserens, ad praemia futura disponas. Per 
Christum Dominum nostrum. Amen. 


DED KEA 


N O T A. 


Decretis S, Rit. Congregationis ad Rubricas Missalis spectanti- 
bus addenda sunt sequentia: 

Pag. 290; ad $. I. n. 8. Non potest loco Missae solemnis 
eum cantu, ad evitandam diuturnioremri^ moram, celebrari Missa 
lecta eideinrinservientibusa diafonogaet subdiacono, dalmatica et 
tunica indutist- 21."Juli-1855:in u. Constantinopolit. ad 1. 


à Y s 
Phg.,349, ad. s.2XXIL/ n. 2.° Stola latior, qua utitur dia- 
conus, dum temporesAdventus,et,Qüadragesimae deponit plane- 
tam plicatam, non débet [sed potest] habere intextas tres cruces, 
sicuti habentur in stola communi. 25. Sept. 1852 in u. Venet. ad T. 


O. A. M. D. G. 

